
PLATĖJANTYS 
AKIRAČIAI 


Knygoje apžvelgiamas pirmasis lietuvių literatūrinės spaudos vysty- 
mosi tarpsnis (1904—1917 m.), nagrinėjami ankstyvieji literatūros alma- 
nachai, „Vaivorykštės“ žurnalas ir kiti leidiniai, turėję įtakos literatūros 
procesui, estetinei minčiai, atskirų rašytojų Kūrybai. Atskleidžiamas XX a. 
pradžios literatūrinis gyvenimas, naujų literatūros krypčių ištakos, pažan- 
gių meno tendencijų stiprėjimas. Leidinys skiriamas literatūros istorija 
plačiau besidomintiems skaitytojams. 


(O) Leidykla „Vaga“, 1977 


PRATARMĖ 


Lietuvių literatūra per pastarąjį šimtmetį augo ir stiprėjo kar- 
tu su periodine spauda. Jau L. Ivinskio kalendoriai metskaitliai 
(1846—1878) atstojo literatūrinius almanachus. Spaudos draudi- 
mo laikotarpiu (1864—1904) Rytų Prūsijoje ir Amerikoje leidžia- 
ma lietuviška periodika buvo pagrindinė lietuvių rašytojų tri- 
būna. Daugelis jų kūrinių pasiekė anuometinį skaitytoją ir išliko 
tik periodikos puslapiuose. 

Literatūra užėmė reikšmingą vietą Tilžėje leidžiamuose pe- 
riodiniuose leidiniuose, kuriuos redagavo pasauliečiai. Lygia 
greta su „Aušra“ trejus metus ėjo „Lietuviškas „Aušros“ kalen- 
dorius“, sudaromas iš nespausdintų žurnale literatūros dalykų. 
Vieno tokio kalendoriaus literatūrinis tekstas panaudotas pirma- 
jam lietuvių almanachui „Mužikėlis“ (1885), kuris susilaukė ke- 
turių leidimų. „Varpas“ skelbėsi esąs ne tik politikos ir mokslo, 
bet ir literatūros mėnesinis laikraštis. 

Dvasininkų tvarkomuose“- periodiniuose leidiniuose, kurių 
svarbiausias tikslas buvo liaudies masėse skleisti ikatalikiškas kle- 
rikalines idėjas, irgi susirūpinta kultūros ir literatūros reikalais. 
Klerikalinis žurnalas „Šviesa“, kurį V. Kudirka ironiškai vadino 
„Tamsa"!, 1888 m. bandė leisti kultūros priedą, bet jis neturėjo 


1! V. Kudirkos 1888.11.25 laiškas J. Šliūpui (K. Vairo-Račkausko nuo- 
rašas).— Lietuvos TSR Literatūros muziejus, Inv. Nr. 8418. 

pasisekimo?. Tai paskatino dvasininkiją steigti atskirus leidinius 
inteligentams. 

XIX a. pabaigos rašytojai daugiausia turėjo tenkintis visuo- 
menine politine periodika. Teisus buvo J. Tumas-Vaižgantas, sa- 
kydamas: „Mes maža tenusidėtume teisybei, jei <...> paskuti- 
niojo devynioliktojo amžiaus ketvirčio lietuvių literatūros istori- 
ją pavadintume lietuvių žurnalistikos istorija“š. 

Realesnė galimybė turėti specialią literatūrinę spaudą susi- 
darė tik XX a. pradžioje. Du pirmieji šio amžiaus dešimtmečiai — 
sudėtingas istorinis laikotarpis. Lietuva, įėjusi į Rusijos valstybės 
sudėtį, vystėsi aštrių imperializmo prieštaravimų sąlygomis. Re- 
voliucijos išvakarėse (1904) panaikinamas lietuvių spaudos drau- 
dimas. Atūžia 1905—1907 m. revoliucija — socialinių liaudies 
lūkesčių reiškėja. Ją nuslopinus, ideologiniame fronte sustiprėja 
reakcija, sukėlusi „plačią ir gilią konirrevoliucinę srovę libera- 
lizmo tarpe“+. Paskui ima kilti nauja revoliucinio judėjimo ban- 
ga, prasideda Pirmasis pasaulinis karas. Pagaliau įvyksta Didžio- 
ji Spalio socialistinė revoliucija — svarbiausias šio amžiaus įvy- 
kis, kuris iš esmės pakeitė visos žmonijos vystymąsi?. Tie 
pagrindiniai visuomeninio gyvenimo reiškiniai veikė visas kultū- 
ros sritis, kartų ir literatūrinę spaudą. 

Kiekybiškai ir kokybiškai ūgtelėjusi lietuvių rašytojų kūryba 
dabar nebetilpo bendro pobūdžio periodikoje. 1904—1917 m. jau 
susiformavo pagrindiniai literatūrinių leidinių tipai: literatūros 
almanachas, literatūros žurnalas, literatūrinis priedas (visuome- 





2 P. Leonas, Atsiminimai apie Vincą Kudirką.— „Draugija“, 1908, 
Nr. 13, p. 10. 

š „Varpas“, 1924, p. 6. 

* V. I. Leninas. Vechininkai ir nacionalizmas.— Raštai, t. 19. V., 
1953, p. 52. 

9 Dėl Didžiosios Spalio socialistinės revoliucijos 60-ųjų metinių. TSKP 
Centro Komiteto 1977 metų sausio 31 dienos nutarimas. V., 1977, p. 3. 


ninio politinio laikraščio ar žurnalo). Todėl šio amžiaus pradžią 
visai pagrįstai galima laikyti ir lietuvių literatūrinės spaudos 
pradžia. 1904—1917 m. laikotarpis yra pirmasis jos vystymosi 
tarpsnis. 

Nepavykus Lietuvoje apginti Tarybų valdžios (1919), kraštas 
du dešimtmečius liko kapitalizmo sistemoje. Lietuvių kultūra, 
toliau plėtodamasi ir ideologiškai dar labiau diferencijuodamasi, 
rėmėsi ankstesnėmis nacionalinėmis tradicijomis. Buržuazinėje 
Lietuvoje atgijusią ir augančią literatūrinę spaudą kurį laiką 
siejo vidiniai ryšiai su prieškariniais ieškojimais. Sakysim, žur- 
nalas „Skaitymai“ (1920—1923), kaip ir „Vaivorykštė“ (1913— 
1914), stengėsi toliau konsoliduoti lietuvių rašytojus. Todėl antra- 
jam lietuvių literatūrinės spaudos vystymosi tarpsniui priklauso 
leidiniai, ėję buržuazinėje Lietuvoje iki „Keturių vėjų“ sąjūdžio. 
„Keturi vėjai“ pradėjo idėjiniu ir estetiniu atžvilgiu aiškiau di- 
ferencijuoti pačią literatūrinę periodiką, ir su jais prasideda nau- 
jas jos raidos etapas. 

Periodinė spauda spartino literatūros raidą, ugdė kritiką ir 
publicistiką, stimuliavo literatūrinę polemiką, turėjo įtakos meno 
kryptims ir srovėms susidaryti. Tačiau ji tebėra mažai tyrinėta. 
1946 m., aptardamas tarybinio lietuvių literatūros mokslo už- 
davinius, K. Korsakas rašė: „Visiškai neturime kol kas surinktos 
ir paskelbtos archyvinės medžiagos, liečiančios pirmuosius mūsų 
literatūros žurnalus ir almanachus: „Vaivorykštę“, „Gabiją“, 
„Pirmąjį barą“. <...> Kaip daug duotų teisingam ir pilnam šių 
reikšmingų mūsų literatūros raidos įvykių įvertinimui jų daly- 
vių laiškai, užrašai, dienoraščiai, atsiminimai, kūrinių juodraščiai 
ir variantai bei kitokia archyvinė medžiaga.“ 

Lig šiol paskelbta Lietuvių kalbos ir literatūros instituto fon- 
duose sukaupta metraščio almanacho „Švyturys“ ir žurnalo 


6 K. K orsakas. Lietuvių literatūros mokslo uždaviniai.— Literatū- 
ra ir kritika. V., 1949, p. 27. 





„Vaivorykštė“ bendradarbių korespondencija?, keletas šių leidi- 
nių redaktoriaus L. Giros laiškų, kurie yra Vilniaus V. Kapsuko 
universiteto mokslinėje bibliotekoje, ir pluoštas V. Krėvės laiš- 
kų L. Girai iš Respublikinėje bibliotekoje esančio didelio jų rin- 
kinio“, 

Apie „Vaivorykštę“ išliko daugiau archyvinės medžiagos, ne- 
gu apie kitus XX a. pradžios literatūrinius leidinius. L. Gira ne 
tik pats rūpestingai kaupė gaunamą korespondenciją, bet ir pra- 
šė kai ikuriuos žurnalo bendradarbius saugoti jo laiškus, pasilik- 
davo svarbesnių išsiunčiamų laiškų nuorašus. Jis ir „,„Vaivorykš- 
tėje“ aiškino epistolinės medžiagos reikšmę, o buržuazijos valdy- 
mo laikotarpiu pradėjo ją skelbti!?. Daugiausia L. Giros dėka 
išlikęs „Vaivorykštės“ archyvas padeda susidaryti gana objek- 
tyvų vaizdą apie leidybinius ir kūrybinius žurnalo reikalus. Ne 
vienas rašęs apie „Vaivorykštę“ rėmėsi plačiu ir dalykišku L. Gi- 
ros pasikalbėjimu su „Naujosios romuvos“ bendradarbiu!!. Ta- 
čiau, palyginus „Vaivorykštės“ redaktoriaus teiginius su laiš- 
kuose ir ankstesnėje periodikoje užfiksuotais faktais, pasirodė, 
kad pasikliauti praeities įvykių atkūrimu iš dviejų dešimtmečių 
perspektyvos ne visur galima, 

Nemaža „Vaivorykštės“ archyvinių dokumentų tebėra ne- 
publikuoti!2, o kai kurie — neatrasti ar dingę. Vilniaus universi- 
teto bibliotekoje aptiktas pluoštas žurnalo istorijai svarbių laiš- 
kų (L. Giros — V. Bičiūnui, V. Bičiūno — J. Tumui, J. Tumo — 


7 L, Gira, Raštai, t. 5. V., 1963, p. 418—419, 422—427 (parengė 
E. Matuzevičius): BBK 7, p. 159—168 (parengė V. Žukas); 
LK 14, p. 335—454 (parengė A. Šešelgis). Santrumpas žr. p. 421. 

š BBK 7, p. 155—159, 169—171 (parengė V. Žukas). 

9 „Literatūra ir menas“, 1973, vasario 3, spalio 6 (parengė V. Vi1- 
nonytė). 

10 „Vairas“, 1933, Nr. 6, p. 160—170; Nr. 7—8, p. 294—303. „Litera- 
tūros naujienos“, 1936, Nr. 9, p. 2; 1937, Nr. 6, p. 4; 1938, Nr. 1, p. 3—4. 

" „Naujoji romuva“, 1933, Nr. 138—139, p. 684—687. 

12 Kai kurie su „Vaivorykštė“ susiję rankraščiai — MACBR, f. 96. 


Puidams, K. Puidos — J. Tumui)!3, kuriais pasinaudota šioje kny- 


oje. 
S "Paskelbti „Pirmojo baro“ redakcijos laiškai!*4 leidžia geriau 
suprasti to almanacho pakraipą. Kitų 1904—1917 m. lietuvių 
literatūrinių leidinių archyvinė medžiaga tebėra išblaškyta įvai- 
riose vietose. 

Literatūrinė šio amžiaus pradžios spauda apžvelgta ir mark- 
sistiškai įvertinta akademinės „Lietuvių literatūros istorijos“ 2- 
ajame tome (V., 1958). Plačiau ją charakterizavo V. Mykolaitis- 
Putinas!9 ir V. Žukas!9. Ji nagrinėta V. Zaborskaitės, K. Dovei- 
kos, V. Galinio knygose, L. Gineičio, J. Žėkaitės studijose!" ir kai 
kurių kitų literatūros specialistų darbuose. Apie atskirus leidi- 
nius yra Iašę J. Bulota, E. Danilevičius, A. Lapinskienė!Š, šios 
knygos autorius. A. Markelis ir V. Žukas sudarė „Vaivorykštės“ 
ir literatūros apie šį žurnalą bibliografiją (maždaug 60 pozicijų)!?, 


—— —— 


13 VVUBR, £. 260, 262, 385, 545. 

4 LK 14, p. 456—464 (parengė J. Žėkaitė). 

I5 V. Mykolaitis-Putinas. Literatūros sąjūdis Vilniuje po 
spaudos grąžinimo.— Raštai, t. 10. V., 1969, p. 557—591. (Straipsnis ra- 
šytas 1940—1941 m.) 

“V, Žukas, Pirmieji lietuvių literatūriniai almanachai ir žurna- 
lai. — BBK 7, p. 135-—154. 

I? V. Zaborskaitė. Realizmo klausimai 1905—1917 metų lietų- 
vių literatūros kritikoje. V., 1957; L. Gineitis. Lietuvių literatūros 
kritika 1905—1917 m.— Lietuvių literatūros kritika, t. 1. V., 1971; K. Do- 
veika, Liudas Gira. V., 1974; V. Galinis, Naujos kryptys lietuvių 
literatūroje. V., 1974; J. Žėkaitė. Impresionizmo vertinimas lietuvių 
literatūrinėje spaudoje.— „Lietuvos TSR Mokslų akademijos darbai“, ser, 
A, t. A V., 1974; Impresionizmas ir ekspresionizmas lietuvių prozo- 
je— 2 

8 J. Bulota. Revoliucijos šauklys [„Nauju taku“].— „Literatūra ir 
menas“, 1964, birželio 27; E. Danilevičius. Pirmoji moksleivių 
periodika.— „Komjaunimo tiesa", 1966, gruodžio 17; „Meno diena“.— 
„Svyturys“, 1971, Nr. 22, p. 30; A. Lapinskienė, Žurnalas „Aušri- 
nė". — LK 14, p. 219—245, 

'9 BBK 7, p. 177—189. 


Taigi jau šis tas nuveikta, tyrinėjant leidinius, tačiau stinga 
didesnės apimties darbo, kuriame būtų išanalizuota ir apibendrin- 
ta jų visuma. Ši knyga — pirmasis mėginimas išsamiau apibūdin- 
ti 1904—1917 m. lietuvių literatūrinės spaudos raidą literatūros 
istorijos požiūriu. 

Literatūrinė spauda ne tik atspindi kūrybos procesą, bet jį ir 
organizuoja. Literatūros almanachas ar žurnalas dažnai esti vie- 
nokio ar kitokio literatūrinio judėjimo rezultatas ir skatintojas. 
XX a. pradžios leidiniuose vyko sparti idėjinė ir estetinė dife- 
renciacija, kryžiavosi įvairios literatūros kryptys ir srovės, reiš- 
kėsi realistinės ir modernistinės tendencijos. 

Literatūros istoriją kuria ne vien didieji talentai — svarbi ir 
šiaip literatų organizacinė bei kūrybinė veikla. Literatūrinė spau- 
da atskleidžia kūrybines individualybės natūraliame kontekste 
ir padeda atsekti tuos ryšius, kurie jungia rašytojus į atskiras 
grupuotes. Nuodugniau patyrinėjus šią spaudą, užsipildo kai 
kurios spragos rašytojų biografijose ir kūryboje, išryškėja kūri- 
nių parašymo ir spausdinimo aplinkybės, literatūrinių ir visuo- 
meninių nuomonių kova. Taigi atsiranda galimybių praplėsti 1i- 
teratūros istorijos vaizdą reikšmingomis ir įdomiomis detalėmis, 
ištaisyti kai kurias klaidas, patikslinti ankstesnius vertinimus. 

Lietuvių literatūrinė spauda neatsiejama nuo literatūrinio gy- 
venimo. Prasidėjus rašytojų ir žurnalistų profesionalizacijai, imta 
rengti literatūros vakarus, konkursus, susirūpinia autorinėmis 
teisėmis, kai kurie laikraščiai ir žurnalai ėmė mokėti honorarus. 
Naujos sąlygos reikalavo leidinių, kurie atitiktų išaugusį litera- 
tūros lygį. Bendradarbiaudami gausėjančioje ir tobulėjančioje 
literatūrinėje spaudoje, savo kūrybos akiračius plėtė būsimieji 
literatūros klasikai ir eiliniai plunksnos darbininkai. 

Remiantis pirmaisiais šaltiniais — archyvų medžiaga, ano me- 
to periodika, amžininkų atsiminimais, knygoje chronologiškai 
apžvelgiamas gana sudėtingas lietuvių literatūrinės spaudos for- 

mavimosi procesas. Nagrinėjami Lietuvoje ir už jos ribų ėję įvai- 
rių pakraipų spaudiniai ir kai kurie rankraštiniai leidiniai (išsky- 
rus specifišką ir atskirą problemą sudarančią JAV lietuvių spau- 
dą), turėję pastebimos įtakos lietuvių literatūros plėtrai, estetinės 
minties evoliucijai ar atskirų rašytojų kūrybai. Stengiamasi kuo 
plačiau atskleisti lietuvių literatūrinių spaudinių organizavimą 
ir leidybą, per juos parodyti literatūrinio gyvenimo dinamiką, 
idėjų kovą. 

Knygą sudaro trys dalys. Pirmojoje apžvelgiamas XX a. pra- 
džios lietuvių žurnalistikos fonas ir literatūrinės spaudos ištakos. 
Čia matyti rašytojų ir žurnalistų pastangos organizuotis pagal 
profesiją, steigti literatūrinius spaudinius. Neįgyvendinti suma- 
nymai įdomūs kaip anuometinės visuomenės kultūrinio brendi- 
mo, ieškojimų, aspiracijų liudytojai. Specialios literatūrinės 
spaudos pradžia laikytinas almanachas „Gabija“ (1907). Lietuvių 
literatūros procesą tūleriopai veikė tokie universalaus tipo leidi- 
niai, kaip stambiausias klerikalinis žurnalas „Draugija“ ir kon- 
firontavęsi besimokančio jaunimo organai — liberalinė „Aušrinė“ 
ir klerikalinė „Ateitis“. Iki „Vaivorykštės“ pasirodymo jie vykdė 
literatūrinės periodikos funkcijas. Dramaturgijos raidai itin 
reikšmingas buvo serijinis leidinys „Teatras“, pretendavęs į žur- 
nalą. 

Antrojoje knygos dalyje nagrinėjama pirmojo lietuvių litera- 
tūrinio žurnalo „Vaivorykštė“ (1913—1914) genezė, turinys ir 
leidyba. „Vaivorykštė“ paspartino mūsų literatūrinės periodikos 
augimą. Penki žurnalo numeriai, sutelkę apie 30 rašytojų, kriti- 
kų, publicistų, dailininkų, — išskirtinis lietuvių kultūros reiškinys. 

Aštrėjant klasiniams visuomenės prieštaravimams, Lietuvoje 
stiprėjo dviejų kultūrų kova. Revoliuciniam darbininkų judėji- 
mui ir plintančioms marksizmo idėjoms veikiant, atsirado lite- 
ratūros almanachas „Nauju taku“. Karo metu išėję almanachai 
„Aušrinės keliais“, „Pirmasai baras“ ir kiti literatūriniai leidiniai 


priklausė įvairioms ideologinėms estetinėms pakraipoms. 1914— 
1917 m. lietuvių literatūrinei spaudai ir žymesnių mūsų rašytojų 
kūrybai kitomis kalbomis leistuose kolektyviniuose rinkiniuose 
aptarti skirta trečioji knygos dalis. 

Šio pirmo platesnio lietuvių literatūrinės spaudos istorijos 
darbo imtis paskatino akademikas prof. dr. K. Korsakas. Kau. 
piant medžiagą, talkino respublikos bibliotekų, archyvų, muzieju 
darbuotojai, aprašomų įvykių dalyviai. Rašant knygą, vertingai: 
patarimais padėjo prof. dr. V. Zaborskaitė, dr. V. Galinis, Vil 
niaus V. Kapsuko universiteto Lietuvių literatūros katedros dės 
tytojai, filol. kand. R. Dambrauskaitė, ist. kandidatai doc. B, Ra 
guotis, M. Tamošiūnas, kalbininkas A. Žirgulys ir kiti draugai 
Autorius jiems nuoširdžiai dėkoja. 


UŽMOJŲ METAI 


Rašytojas, jeigu jis iš tiesų nori būti vi- 
sūmenės gaivintoju, jos jausmų valdonu, 
jos dvasios keliarodžiu, pais turi savo 
jausmais ir širdžia, jeigu jau ne protu, už 
tą visūmenę arba plačią jos minią aukš- 
čiau stovėti, 

JONAS BILIŪNAS 


SUNKI PRADŽIA 


RAŠYTOJAI IR SPAUDA 


1904 m. gegužės 7 d. (sen. sl.— balandžio 24 d.) caro patvir- 
tintas Ministrų komiteto nutarimas „panaikinti visus anksčiau 
buvusius nutarimus ir potvarkius, varžiusius spaudą, ir drauge 
su rusišku raidynu leisti vartoti lotynišką ar bet kurį kitą rai- 
dyną“! nutraukė vos ne keturis dešimtmečius trukusį lietuviškos 
spaudos draudimą europinėje Rusijos imperijos dalyje. „„Didžiau- 
sia caro malonė“, kurios apsvaiginti konservatyvieji lietuvių in- 
teligentai, anot „Varpo“ publicisto, „,pasiskubino, susigraibę vi- 
sas savo širdies padugnes, išlieti jas po caro trono pakojų“2, bu- 
vo ne tiek lietuvių nacionalinio judėjimo, kiek augančio šalyje 
revoliucinio judėjimo rezultatas. Lietuvių liaudies kovą dėl spau- 
dos gimtąja kalba rėmė Rusijos pažangiosios jėgos. Įžvalgesni 
valdžios atstovai suprato, jog niekuo nepagrįstos represijos prieš 
nacionalinę kultūrą tik didina žmonių priešiškumą carizmui. 

Atgavus spaudą, susiklostė palankesnės aplinkybės bresti po- 
litiniam darbo žmonių sąmoningumui, vystytis demokratiniams 
ir socialistiniams nacionalinės kultūros elementams“, tačiau tai 
neišsprendė nacionalinio, juo labiau socialinio klausimo: lietuvių 


' Centrinis valstybinis istorijos archyvas Leningrade, f. 776, ap. 21, 
b. 730; cit. iš: R. Vėbra, Reikia patikslinti. — „Literatūra ir menas“, 
1971, lapkričio 27. 

ŽImpr. [J. Šaulys]. Spaudos atgavimas.— „Varpas“, 1904, Nr, 6, 
p. 81. Visi senieji tekstai knygoje cituojami dabartine rašyba, 

* Lietuvos Komunistų partijos istorijos apybraiža, t. 1. V., 1971, p. 99, 

liaudis ir toliau kentė carinės administracijos ir kylančios vieti- 
nės buržuazijos priespaudą. 

Lietuviškos spaudos grąžinimas nebuvo toks netikėtas įvykis, 
kaip jis atrodo, sklaidant daugelį anuometinės periodikos leidi- 
nių. „Kad spauda lietuviams jau greitai bus duota, tai šiandien 
jau visi urėdai sako, — 1903 m. pradžioje tvirtino Lietuvos demo- 
kratų partijos veikėjas J. Vileišis.— Patsai Mirski' pasakė, jog 
klausimas išrištas ir jog spauda grąžinta, tik klausimas einąs, ką 
duoti. Sako jis, jog leis maldaknyges ir kalendorius spausdinti ir 
parsigabenti neuždraustas iš užrubežio knygas; jo kanceliarijos 
tarnai sako, jog duos ne vieną mums laikraštį turėti, bet ir kelis, 
kad tik labiau supiudyti lietuvius su lenkais. Ir litaros jau lietu- 
viams per Mokslo akademiją yra parinktos: taip komisija iš ke- 
turių profesorių Lamianskio, Šachmatovo, Fortunatovo ir Alek- 
sandrovo išrinkus mums šriftą..."š 

Klerikaliniai ir dalis liberalinių politikų iš anksto rengėsi 1e- 
galiam spaudos darbui. Klerikalinių draudžiamųjų laikraščių re- 
daktorius J. Tumas laiške Peterburgo dvasinės akademijos pro- 
tesoriui A. Dambrauskui svarstė galimybes leisti katalikišką 
laikraštį, pasitelkus pasauliečius, nes pravoslaviška administra- 
cija redaktoriams katalikų kunigams būsianti nepalanki. Spaudos 
centrais jis buvo numatęs Peterburgą arba Vilnių. „Ant Kauno 
nesitikėk. Jisai seniai numiręs. Ant galo su senaisiais gi nesusi- 
šnekėsi"?,— kategoriškai teigė J. Tumas, turėdamas galvoje su- 
lenkėjusią Kauno kunigiją. 

Priešingai manė kauniečiai inteligentai, kurių mintis išreiškė 
advokatas K. Samajauskas. ,„Šeštajai viešpatystei reikia rengti 
sostapilę, kuria gali būt tik Kaunas, kaip gyvos Lietuvos širdis, 
savo keliais-arterijomis ūmai atsimušantis į visus pakraščius, Vil- 


————————————— 


4 P. Sviatopolkas-Mirskis, Vilniaus generalgubernatorius. 
5 J. Vileišio 1903.1.30 laiškas P. Višinskiui.— VVUBR, E 35—3. 
6 1903.11.21 laiškas.— Ten pat, E 118—34, 

nius sų ištautėjusiomis apygardomis ir istoriškomis tradicijomis 
paneša ant netekusio žemių didžponio, atsidūrusio užrubežyj, 
giriančiosi tik herbais <...>, kurio dvare, tarytum prie Babelio, 
amžinai sumišo kalbos. Apie Peterburgą, kaipo centrą lietuviško 
judėjimo, gali svajot tik lietuviai peterburgiečiai: kol tautos esti 
tautomis, tautiškas judėjimas atsilieka ant tautiškos teritori- 
jos“",— įtikinėjo jis A. Dambrauską. 

K. Samajauskas pateikė konkretų planą, kaip paversti Kauną 
„lietuviško gyvenimo sūkuriu“. Mieste, kurio du trečdaliai gy- 
ventojų lietuviai, buvo numatyta iš anksto ruoštis spaustuvės, 
centrinio knygyno ir dienraščio įsteigimui ikooperatiniu būdu. 
K. Samajauskas puoselėjo mintį įkurti tikrą ar fiktyvią akcinę 
arba pajinę draugiją, sudaryti spaudos bendradarbių kontingentą, 
iš pradžių patraukiant geru uždarbiu kelis gabius provincijos mo- 
kytojus. Taigi jau 1903 m. buvo padėti teoriniai pamatai būsimai 
„pasitikėjimo bendrovei“. 

Geografinis ar etninis principas, kuriantis lietuvių spaudos 
centrams, neturėjo lemiamos reikšmės. Jais, kaip nujautė J. Tu- 
mas, tapo Peterburgas ir Vilnius. Šiems miestams, ypač Vilniui, 
buvo lemta atlikti išskirtinį vaidmenį XX a. pradžios lietuvių 
kultūriniame gyvenime ne vien todėl, kad turtingi mecenatai 
sugebėjo greičiausiai išgauti leidimus laikraščiams ir atidaryti 
spaustuves, bet ir todėl, kad čia telkėsi gausesnės intelektualinės 
pajėgos. Nei iš Kauno, nei iš Šiaulių niekas nesiskubino įteikti 
panašių prašymų“, Tik 1906.1.20 Kaune pradėjo veikti S. Banaičio 
spaustuvė“. 

Spaudos draudimas buvo užkirtęs kelią spartesniam lietuvių 


— —————— 


7 1903.V.3 laiškas.— Ten pat, D 266—1. 

Šš Berželis [J. Vileišis]. Įvairūs atbalsiai. — „Varpas“, 1904, Nr. 7, 
p. 99, 

9 Plačiau žr. A. K. [A. Alekna]. Saliamono Banaičio spaustuvė Kau- 
ne.—,, Vienybė", 1914, Nr. 17, p. 260. 


laikraštijos plėtojimuisi. Jau 1904 m. Vilniuje, kiek vėliau Kau- 
ne ir Seinuose susikūrė gana tvirta poligrafinė bazė. Lietuviškos 
spaudos centras atsirado ir Rygoje. Šiuo atžvilgiu nuskriausti 
liko Šiauliai. Nors iki karo juose veikė keturios spaustuvės!?, 
tačiau šiauliečių V. Zubovo ir V. Junevičiaus žygiai gauti laik- 
raščių koncesiją buvo nesėkmingi!!. 

Pagrindinę spaustuvių produkcijos dalį (80—907), kaip ir 
spaudos draudimo laiku, sudarė 1—2 lankų brošiūros!2. Prie to- 
kių neilgalaikio saugojimo spaudinių skiriama ir periodika. Ji 
darė ne menkesnį, o gal net didesnį poveikį visuomeniniam bei 
kultūriniam gyvenimui. 

Atgavus spaudą, Tilžėje leidžiamos lietuviškos periodikos 
darbuotojams iškilo dilema: toliau spausdinti ten savo leidinius 
ar perkelti juos į Lietuvą? Lengviausiai ją išsprendė klenikalai, 
tuoj pat likviduodami žurnalus „Tėvynės sargą“ ir „Kryžių“. 

Demokratų partijos vadovų nesutarimai jau kuris laikas 
trikdė liberalinių žurnalų leidimą. 1903 m. pabaigoje dėl finan- 
sinių sunkumų teko uždaryti „Naujienas“. 1904 m. vidury J. Vi- 
leišis skundėsi, kad „Varpui“ trūksta medžiagos, o „„Ūkininkui“ 
išvis jos nebėra: „rašytojai nebenori rašyti į laikraštį, kursai 
jų raštus arba „deda archyvan“, arba „siunčia Amerikon“, arba 
jei ir palaimina atsakymu, tai dažniausiai be jokių motyvų: „ne- 
tinka“, „negalime pasinaudoti“ ir t. t. Pasirodymui kokios nors 
kritikos kelias tarsi tapo visai užkirstas, nes, mat, LDP negalinti 
klysti."!š Vis dėlto reikėjo vykdyti 1904.V1.14 nutarimą išlaikyti 


10 E. Leviškienė. Pirmasis laikraštis— „Raudonoji vėliava“, 
1966, balandžio 19, 

1! P. Bugailiškis. Publicistika ir literatūrinis darbas. — MACBR, 
f. 87—122, p. 3. 

12 V. Biržiška. Lietuvių spaudos dešimtmetis.— Kn.: Pirmasis 
nepriklausomos Lietuvos dešimtmetis, K., 1930, p. 343. 

Iš J. Vileišio 1904.VII.13—14 laiškas [P. Višinskiui?|].— VVUBR, F 
462—86 a. 

nelegalią spaudą, dedant „nekaltus raštus“ ir „neinant prieš tikė- 
jimą"!4, Tai demokratams atrodė geresnė išeitis, negu apsiraizgy- 
ti carinės cenzūros pančiais, varžančiais visą „leistąją“ spaudą. 

Reikalai susikomplikavo ir Lietuvos socialdemokratų parti- 
joje. Oportunizmo nuokalnėn slenkant „Darbininkų balsui", re- 
voliuciniai socialdemokratai įsteigė žurnalą „Draugas“, vėliau 
pavadintą „Darbininku“. Preventyvinės cenzūros sąlygomis ne- 
buvo ir kalbos apie socialdemokratinės spaudos perkėlimą Lie- 
tuvon. 

Revoliucinio judėjimo išvesta iš pusiausvyros Vitės vyriausy- 
bė 1905.XI.24 išleido periodinei spaudai laikinas taisykles, pagal 
kurias panaikinama išankstinė cenzūra ir administracinės baus- 
mės, tik paliekama pabaudos ir administracijos teisė, remiantis 
ypatingais nuostatais, sustabdyti periodinį leidinį Jos galiojo 
vos ne iki Vasario revoliucijos. Nors cenzūros savivalės šios tai- 
syklės nepašalino,— tai ypač išryškėjo Stolypino reakcijos me- 
tais — bet susidarė kur kas palankesnės aplinkybės opozici- 
nėms idėjoms prakišti. Tada Rytų Prūsijoje leidžiami demokratų 
ir socialdemokratų žurnalai vienas po ikkito užsidarė, naujais 
pavadinimais atgydami Vilniuje, kuriame jau ėjo dienraštis 
„Vilniaus žinios“. 

Per labai trumpą laiką į Lietuvą persikėlė visi pagrindiniai 
visuomeniniai leidiniai, atstovaujantys įvairioms partijoms ir 
politinėms grupuotėms. Socialdemokratai leido savaitraščius 
„Naujoji gadynė“, „Skardas“ ir „Žarija“: ignoruodamas LSDP, 
nuo 1910 m. ėjo oportunistinių tendencijų žurnalas „Visuomenė“. 
Socialdemokratinė ir jai artima spauda neišsilaikė nė šešerių 
metų. Buržuazinių partijų ir politinių grupuočių spaudos organai, 
taikstydamiesi su carizmu, gyvavo iki vokiečių okupacijos (1915 
m.). Kairieji demokratai (būsimieji liaudininkai) leido savaitraštį 


M Ten pat, F 462—103. 

„Lietuvos ūkininkas“ 1r kontroliavo liberalinį laikraštį „Lietuvos 
žinios“. Dešinieji demokratai (būsimieji tautininkai) įsteigė ir 
šešerius metus savo dispozicijoje turėjo laikraštį „Viltis“, kurio 
linkmę tęsė žurnalas „Vairas“. Krikščionys demokratai būrėsi 
apie klerikalinius savaitraščius „Vienybė“, „Šaltinis“, žurnalą 
„Draugija“. 

Svarbiausi visuomeninei spaudai buvo politikos klausimai. 
Skirtingų ideologinių grupuočių tarpusavio kovose aiškiau di- 
terencijavosi visuomeninės veiklos kryptys, didėjo laikraščių 
publicistų meistriškumas, Tačiau vien publicistika negalėjo pa- 
traukti skaitytojų. Puikiai suprasdami, kad tik įtaigiu meno žo- 
džiu galima užvaldyti mases, partijų ideologai — periodinių lei- 
dinių redaktoriai negailėjo vietos grožinei kūrybai. „Liaudžiai“ 
taikoma spauda nekėlė rašytojams didelių reikalavimų. Kur kas 
reikliau į kūrybą žiūrėjo periodiniai inteligentijos leidiniai, va- 
dinami visuomenės, politikos ir literatūros laikraščiais. 

Besiiormuojančiai lietuvių spaudai reikėjo vis daugiau profe- 
sionalių žurnalistų. Kiekvienas žymesnis visuomenininkas, leng- 
viau valdantis plunksną, buvo kviečiamas dirbti redakcijose. 
Žurnalisto duonos paragavo daugelis šio amžiaus pradžios rašy- 
tojų. Ne vieno literato kūrybinė biografija prasidėjo visuomeni- 
nėje politinėje spaudoje. Čia paskelbta talentingai parašytų kū- 
rinių, įdomių kūrybos vertinimų, iškelta svarbių idėjų, kurios 
skatino literatūrinį gyvenimą. Pirmieji legalūs periodiniai visuo- 
meniniai leidiniai gerokai pastūmėjo lietuvių literatūros augimą 
ir davė (ar bent stengėsi duoti) jai ideologinę bei politinę baze, 
kuria paskui rėmėsi speciali literatūrinė spauda, todėl dera kon- 
krečiau aptarti pagrindinių periodinių visuomeninių leidinių 
įnašą lietuvių literatūros raidoje!?. 








I5 Apie tai yra rašęs V. Mykolaitis-Putinas straipsnyje „Li- 
teratūros sąjūdis Vilniuje po spaudos grąžinimo“.— Raštai, t. 10, 
p. 557—591., 


20 


Atgavus spaudą, pirmasis pasirodė iliustruotas savaitinis 
„LIETUVIŲ LAIKRAŠTIS“ Peterburge (1904 gruodis — 1906 sau- 
sis). Manoma, kad jis atsirado J. Mačiulio-Maironio iniciatyva: 
žymiausias lietuvių poetas, Peterburgo dvasinės akademijos 
inspektorius, prikalbinęs komersantą A. Smilgą išsirūpinti kon- 
cesiją!?, dėl kurios šis sakėsi „padėjęs nemaž triūso ir mantos“!7, 
Savaitraštįį rėmė Peterburgo Lietuvių ir žemaičių labdarybės 
draugija ir dvasinės akademijos profesoriai, o medžiagą tvarkė 
jaunas literatas K. Račkauskas. 

„Lietuvių laikraštyje“ bendradarbiavo keliolika rašytojų, tarp 
jų Maironis, kuris, be kita ko, čia paskelbė šešias „Per skausmus 
į garbę" giesmes ir konsultavo redakciją!š. Didesnio pripažinimo 
literatų aplinkoje savaitraštis neturėjo. J. Tumui „Lietuvių laik- 
raštis“ atrodė „tiesiog skandališkai netikęs, negyvas“. „Koktu, 
ar žinai, darosi, matant, jog viskas, kas tiktai įgyja klerikališką 
dėmę, pradeda eiti nerangiai, nevykusiai, niekam negali užim- 
ponuoti“,— rašė J. Tumas A. Jakštui!?. Be scenos vaizdelio „„Na- 
mai — pragarai“, šiam leidiniui jis daugiau nieko nedavė. 

Daugiausia „Lietuvių laikraštyje“ bendradarbiavo kunigai: 
A. Dambrauskas (A. Jakštas), J. Šnapštys (J. Kabarkšteika, Mar- 
galis), K. Pakalniškis (Mikė Katinėlis), J. Tilvytis (A. Žalvarnis). 
Jų kūryboje apstu klerikalinių motyvų. Tačiau grynai religinių 
rašinių redakcija vengė. Dėl kalbos klaidų buvo atmestos dvi 
M. Gustaičio giesmės?0; tai, matyt, įžeidė autorių, ir jis daugiau 
„Lietuvių laikraščiui" nieko nedavė. Leidinys vengė aštresnių so- 


6 K. Vairas. Maironis „Lietuvių Laikraštyje“.— „Ateitis“, 1944, 
gegužės 13, 

I? A. Smilgos laiškas (be datos) A. Dambrauskui.— VVUBR, F 85, 
1. 176. 

Iš K. Vairas-Račkauskas, Su pirmuoju lietuvių savaitraščių 
po spaudos atgavimo.— Lietuvos TSR Literatūros muziejus, Inv. Nr. 8879. 

? J. Tumo 1905.1.29 laiškas A. Dambrauskui.— VVUBR, E 118—57, 

2? Ten pat, D 111; žr. atsakymą „Lietuvių laikraštyje“, 1905, Nr. 4, 

p. 50. 

cialinių bei politinių problemų, jame neatsirado vietos B. Lauce- 
vičiaus-Vargšo apysakoms (jas buvo pasiūlyta išleisti atskira 
knygele)?!. 

Iš pasauliečių eilėraščius „Lietuvių laikraštyje“ spausdino 
K. Sakalauskas-Vanagėlis, J. Krikščiūnas-Jovaras, K. Stiklius, 
prozą — L. Didžiulienė-Žmona, K. Jasiukaitis. Literatūros istori- 
jos klausimais kurį laiką gana primityviai rašinėjo leidinio ad- 
ministratorius M. Davainis-Silvestraitis. 

Įvairius literatūros žanrus čia išbandė jau anksčiau pradėjęs 
reikštis spaudoje L. Gira (L. Gerulis). Tačiau tik išvydęs savait- 
raštyje savo romantišką apsakymą „Du didžiavyriu“, jis pajuto 
rašytojo pašaukimą. Su J. Tumo rekomendacija „Lietuvių laik- 
raštyje“ debiutavo Krokuvos universiteto studentė medikė S. Ky- 
mantaitė. „Jauna tai mergaitė, bet talentinga: galime susilaukti 
geros rašėjos“23,— teigė J. Tumas, pristatydamas redakcijai Pra- 
giedrulio slapyvardžiu pasirašytą vaizdelį „Palangos jūra“. 
1904 m. pabaigoje pasirodė pirmasis K. Jurgelionio poetinis 
bandymas — A. Mickevičiaus eilėraščio „„Audra“ vertimas. Kal- 
bos taisytojas K. Račkauskas, pasirinkęs K. Vairo slapyvardį, 
bandė rašyti eiles ir versti rusų bei lenkų poeziją. Eilėraščiais ir 
proza redakciją užvertė K. Puida (Žegota), jau parengęs savo 
eilių rinkinį?4, tačiau savaitraštyje buvo išspausdinta tik nedidelė 
jo kūrybos dalis. Pirmąjį savo grožinį kūrinį — vaizdelį ,,Rudens 
vakaras“ — čia paskelbė O. Pleirytė (Vaidilutė). Laikraštyje 
P. Mašiotas tvarkė „Vaikų skyrių"2?, 


—————————— 


2! K. Račkausko 1905.V.20 laiškas B. Laucevičiui.— Ten pat, E 326, 
1. 258. 

2 L. Gira, Raštai, t. 5, p. 478, 

2 J, Tumo 1904.XI.28 laiškas „Lietuvių laikraščio“ redakcijai. — 
VVUBR, F 600—1. 

2 K, Puidos 1906.1.17 laiškas „Lietuvių laikraščio" redakcijai. — Ten 
pat, D 972—18. 

5 V. Auryla. Lietuvių vaikų literatūra, d. 1. V., 1967, p. 162. 

„Lietuvių laikraštis“ buvo konservatyvus leidinys. Leidžiamas 
toli nuo Lietuvos ir tvarkomas neprityrusių spaudos darbe žmo- 
nių („devynių redaktorių“, anot A. Jakšto)? jis negalėjo akty- 
viau veikti kultūrinio gyvenimo. 

1904.XII.10 (23) inžinierius Petras Vileišis, įsteigęs Vilniuje 
spaustuvę, pradėjo leisti pirmąjį lietuvių dienraštį „(VILNIAUS 
ŽINIOS“. Kylant revoliuciniam judėjimui, žmonės troško 
žinių, kas dedasi Lietuvoje ir visoje Rusijos imperijoje, todėl 
pirmaisiais metais laikraštis susilaukė 6—7 tūkstančių ėmėjų. 
Tačiau pažangesni skaitytojai veikiai pastebėjo, kad dienraštis 
stengiasi išlikti lojalus caro valdžiai, ir jų entuziazmas ėmė blės- 
ti. Kunigams nepatiko leidiny prasikišančios antiklerikalinės 
nuotaikos. 

Oficialusis redaktorius P. Vileišis, laviruodamas tarp liberalų 
ir klerikalų, kaitaliodamas redakcijų sudėtis, mėgino „Vilniaus 
žinias“ išlaikyti „pirmeiviškomis“ (pažangiomis), bet nepartinė- 
mis, konsoliduojančiomis visas politines sroves. Dėl kalbinio 
ikonilikto su P. Vileišiu iš redakcijos tuojau išėjo J. Jablonskis, 
nepatenkintas laikraščio kryptimi, greitai pasitraukė P. Višins- 
kis. Profesionalių žurnalistų, tinkamų pastoviam darbui, tuo laiku 
beveik nebuvo, daugelis redakcijos narių mažai tenutuokė apie 
spaudą ir skaitytojų interesus. 

Ilgesnį laiką dienraštį redagavo „Varpo“ žurnalistas J. Kriau- 
čiūnas (iki 1906) ir jaunas literatas K. Puida (iki 1907), sugebėję 
įtikti P. Vileišiui; administratoriumi dirbo G. Landsbergis- 
Žemkalnis. Etatiniams darbuotojams buvo mokamos geros algos, 
o gausiau rašantiems autoriams — honorarai, tačiau tai ne tiek 
padėjo, kiek trukdė bendram darbui, Redakcija neturėjo aiškes- 


————Ia— 


2 A. Dambrausko 1905.11.2 laiškas J. Tumui.— „Athenaeum“, t. 9, 
sąs. 1. K., 1938, p. 20. 

nės programos, kimšo medžiagą be atrankos, vaidijosi dėl maž- 
možių; laikraštis norėjo įtikti ir inteligentijai, ir „liaudžiai“, buvo 
ideologiškai nenuoseklus, neturėjo savito veido ir pastovių skai- 
tytojų. K. Puida, socialdemokratams davęs pažadą neleisti „Vil- 
niaus žinių" suklerikalinti, savo žodžio laikėsi?7, todėl laikraštį 
ėmė boikotuoti kunigai. 

P. Vileišis mėgino pataisyti pašlijusią finansinę būklę, pasi- 
kvietęs į redakciją žinomą publicistą kunigą J. Tumą. Šis užtik- 
rino, kad „Vilniaus žinios“ bus „,progresyvišku naujosios gadynės 
laikraščiu, pilnai, neveidmainingai pritariančiu išmintingai ir do- 
rai kovai už lietuvių ir apskritai žmonių laisvę, apkenčiančiu 
laisvas nuomones ir tik pertikrinimais tekariaujančiu su priešin- 
gomis". Tačiau, žadėdamas nepaverstii „Vilniaus žinių" „„dvasišku 
laikraščiu“, jis pabrėžė, kad jos netaps ir „socialistišku laikraš- 
čiu“, tik bus nudažytos „krikščioniškai tautiškai demokratiškai'28, 
Tai sukėlė liberalinės inteligentijos — pagrindinės leidinio rėmė- 
jos — nepasitenkinimą. Nedaug tepagelbėjo ir kunigai, atskubė- 
ję į talką su aukomis ir straipsniais. „Vilniaus žinios“ pateko 
į bankrotą. Nė nepasitaręs su J. Tumu??, 1907.IV.7 (20) P. Vilei- 
šis dienraštį sustabdė. 

Laikraštį iš P. Vileišio norėjo atpirkti klerikalai ir dešinieji 
demokratai, bet jis nesutiko. Po poros mėnesių vėl atnaujino 
„Vilniaus žinių“ leidimą, o nuo XI.1 perdavė dienraštį penke- 
riems metams „huomon be užmokesčio“ „pirmeiviškai“ pasitikė- 
jimo bendrovei „Jonas Vileišis, Stanislovas Matulaitis ir K0*30, 
kuri leido jį iki 1909.IIL.4 (17). Dabar „Vilniaus žinias“ redagavo 


— — — ah 


7 [V. Kapsukas. „Vilniaus žinios“ baisiai pyksta...“ — „Skardas“, 
1907, Nr. 15, p. 239. T. p. K. Puida. Mano „Vilniaus žinių“ dienos.— 
„Krivulė“, 1924, Nr. 4, p. 9—10. 

28 „Vilniaus žinios“, 1906, gruodžio 4(17). 

2 „Draugija“, 1907, Nr. 10, p. 244. 

30 „Vilniaus žinių“ pranešimas (Priedas dovanai), 1907, lapkričio 25 
(gruodžio 8). 

demokratų ir dešiniųjų socialdemokratų koalicija. Laikraštį tvar- 
kė ir savo straipsniais ryškino jo profilį redakcijos sekretorius 
M. Biržiška, G. Petkevičaitė-Bitė ir kalbos taisytojas A. Vėgėlė. 
Dienraštis palaikė visuomenės demokratines nuotaikas. Kunigai 
ėmė pravardžiuoti jį „Velnio žiniomis“3!, baisia neapykanta jam 
degė dvarininkai3ž. Nors ir stengtasi patraukti pažangesnę vi- 
suomenę, aktyviai rinkta aukos, vis dėlto teko sumažinti ,Vil- 
niaus žinių“ formatą ir honorarą autoriams. 1909 m. pradžioje 
liko vos 18 tūkstančių ėmėjų, laikraštis kas mėnesį davė po 500— 
600 rb. nuostolių. Daliai autorių pareikalavus, kad leidinio pa- 
kraipa kiek padešinėtų, J. Vileišis pradėjo kovoti su „esdekiz- 
mu“3š: P. Vileišis piršo abstraktų XIX a. pabaigos patriotizmą ir 
praeities meilęs*, Socialdemokratai pasitraukė iš redakcijos. 

Šitokiomis aplinkybėmis žlugo pirmasis lietuvių dienraštis, 
neatlaikęs kitų leidinių konkurencijos. 

„Vilniaus žinios“ įpratino žmones skaityti, o tam nemažai pa- 
sitarnavo dienraščio atkarpose ir skyreliuose, vadinamuose fel- 
jetonuų, spausdinama grožinė kūryba, taip pat priedai pusmeti- 
niams ir metiniams prenumeratoriams — įvairios knygelės, ku- 
rias ėmė skirti ir kiti laikraščiai. Dienraštis suintensyvino lite- 
ratūrinį judėjimą — skatino imtis plunksnos visus, kas ją bent 
kiek geriau valdė. Dažnos „Vilniaus žinių“ profilio korekcijos 
atsiliepė literatūrai; jos reikalai žymiai pagerėjo, perėmus dien- 
raštį „pirmeiviškai" bendrovei. 

Geresnės poezijos, išskyrus kelis J. Biliūno ir Kalėdų Kaukės 
(K. Jurgelionio) eilėraščius, „Vilniaus žiniose“ kaip ir nėra. Užtat 
paskelbta vertingų prozos ir dramos dalykų. Laikraštis spausdino 


31 J, Narkevičiaus 1907,XII.20 laiškas J, Tumui.— VVUBR, F 545— 
179. 
32 Neišaiškinto kunigo Kazimiero iš Kulių laiškas (be datos) A. Damb- 
rauskui.— Ten pat, F 85—185. 

33 J. Vileišio 1909.11.23 laiškas P. Vileišiui. — LKLIR, f. 20—880. 

4 P. Vileišio 1908.X.21 laiškas J. Vileišiui. — Ten pat, f. 20—685, 

J. Biliūno kūrybą, o vėliau — jo literatūrinį palikimą. „Vilniaus 
žiniose“ pasirodė Vaižganto alegorija „Kaip Jonas su Petru kiau- 
les ganė“. Tikrindamas ankstyvąją leidinio poziciją katalikybės 
atžvilgiu““, rašytojas nusiuntė redakcijai du vaizdelius — „Ant 
rarotų“ ir „Kūčios“, — bet J. Jablonskis juos atmetėš“, 

Kol dienraštis dar nebuvo aiškiau pakrypęs kairėn, jame 
bendradarbiavo M. Pečkauskaitė-Šatrijos Ragana, be kita ko, pa- 
skelbusi apysaką „Vincas Stonis“. K. Puida, savo kūrybą „Vil- 
niaus žiniose“ pasirašinėjęs aštuoniolika slapyvardžių“?, tik išė- 
jęs iš redakcijos, būtų svariau pasireiškęs, bet baigiamos rašyti 
jo apysakos „Žemės giesmė“ laikraštis nespausdinošš: tuo pat 
metu autorius šį kūrinį nesėkmingai siūlė „Lietuvos ūkininkui'3?, 
o vėliau ir kitiems Lietuvos leidiniams. K. Puidos ir jo žmonos — 
Vilniaus „pirmos pirmeivės“*? — O. Pleirytės impresionistiniai 
vaizdeliai buvo gana populiarūs. Kitų pradedančiųjų — A. Gar- 
maus (S. Bogušytės), V. Biržiškos (Smūtkelio), Pr. Paršaičio 
(Pr. Siūlelio), A. Staugaičio (Skausmo), K. Stikliaus — prozos ra- 
šinėliai nepasiekė aukštesnio meninio lygio. 

„Vilniaus žiniose“ išvydo šviesą Žemaitės komedija „Trys my- 
limos“, reikšmingiausias K. Jasiukaičio kūrinys — drama „„Alkani 
žmonės“. K. Jasiukaitis bendradarbiavo laikraštyje tik dėl hono- 
raro*!, 


—— ———— 


35 J. Tumo 1905.1.1 laiškas A. Dambrauskui.— VVUBR, E 118—54. 

36 „Vilniaus žinios“, 1904, gruodžio 25, 

37 K. Puida. Mano „Vilniaus žinių" dienos.— „Krivulė“, 1924, Nr. 4, 
p. 9. 
388 K. Puidos 1908.XI.23 — 1909.1.18 laiškai M. Biržiškai ir G. Petkevi- 
čaitei-Bitei — LKLIR, f. 20—605, 

39 K. Puidos 1908.XII.12 laiškas „Lietuvos ūkininko“ redakcijai.— Ten 
pat, f. 26—1179, 
Ė *0 M. Pečkauskaitės 1908.11.23 laiškas P. Augustaičiui. — VVUBR, 

24—16. 

41 K. Jasiukaičio 1905.1I.21 laiškas P. Višinskiui.— K. Jasiukaitis. 
Raštai, t. 1. V., 1959, p. 9. 

Dienraštyje išspausdinti keli J. Gurauskio apsakymai. Pasiro- 
džius antiklerikaliniam kūriniui ,„Duobė“, laikraščio bendradar- 
bis A. Jakševičius (A. Nokutis) laiške iš Baku rašė: 

„Duobę“" p. J. Gurauskis iškasė puikią. Jau nebe vienas kunigas sten- 
gės užkast ją („Vilties“ 27). Bet „duobė“ duobe ir palieka. Gilus suprati- 
mas psichologiško būdo aprašomųjų ypatų, ramumas rašto, bešališkumas, 
užbaigimas minties — priduoda veikalu <...> didelį smagumą. Tikslas 
jo ne tuščias: ne viena „kunigo gaspadinė“ nuo jo nukentėjo. Tiktai, 
gali būti, truputį materiališkai nukentėt prisiėjo ir „Vilniaus žinioms“, nes 
po „Duobei“ pasimatė dar aštresnė agitacija kunigų prieš dienraštį. Toks 
jau laisvo balso likimas*Ž, 

Su legenda „Amžinasis smuikininkas“ kaip savitas rašytojas 
debiutavo Maskvoje tuo metu gyvenantis Antanas Žukauskas. 
Daug tikėtasi iš „Vilniaus žinių" korespondento K. Lekecko (Balt- 
raus Dagiliaus) — kelių demokratinių apsakymų autoriaus, bet 
literatūroje jis reiškėsi tik 1907—1908 m. 

Pirmą kartą tokiu plačiu mastu lietuvių periodikos istorijoje 
„Vilniaus žiniose“ imta versti kitų tautų rašytojų kūrybą. Kai 
kas netgi šaipėsi, kad dienraštis „lopomas iš svetimų skiaučių“, 
Kūriniai išties neretai buvo verčiami tik laikraščio skiltims už- 
pildyti, tačiau, kad ir nę visuomet siekdami didesnių idėjinių ir 
meninių uždavinių, spausdinami be atrankos, jie ardė provincinį 
uždarumą ir plėtė skaitytojų akiratį. 

Iš rusų kalbos daugiausia išversta L. Tolstojaus, A. Čechovo, 
V. Garšino, L. Andrejevo kūrinių. Plačiai pažymėtos L. Tolstojaus 
gimimo 80-osios metinės. Redakcija kreipėsi į kai kuriuos kitų 
tautų rašytojus, prašydama leisti „savo raštus į mūsų kalbą per- 
taisyti". Buvo gauti ir paskelbti teigiami E. Ožeškienės ir.B. Pru- 
so (A. Glovackio) atsakymai; laikraštyje pasirodė B. Pruso apsa- 


42 LKLIR, f. 20—312, 
* A. Aleknos 1905.XII. 30 laiškas A. Dambrauskui.— VVUBR, D 

kymas. Išversta po kelis M. Konopnickos, I. Franko kūrinius, 
Prancūzų literatūrai atstovauja V. Hugo, Gi de Mopasano, E. Zo- 
la, O. Mirbo, italų — E. De Amičio ir Dž. Vergos, anglų — 
O. Vaildo ir A. Konan Doilio vertimai. Išspausdinta olandų rašy- 
tojo Multatulio (E. Dekerio), žydų literatūros klasiko Š. Ašo 
kūrybos. Taigi dienraštyje užgriebta gana didelė užsienio litera- 
tūros įvairovė. O. Pleirytė pateikė įdomios medžiagos apie lietu- 
vius latvių raštijoje. 

Silpnoji „Vilniaus žinių“ vieta — literatūros kritika. „Tiesiog 
nedovanotinas Vlilniaus] Ž[inių] apsileidimas, taip reikalingą 
skyrių pamiršus. <...> Reikėtų sekti ne tik lietuvių literatūrą, 
bet ir visa, kas svetimose literatūrose apie mus pasirodo“, — 
barė laikraščio darbuotojus publicistas J. Bekampis**. Ir iš to ne- 
didelio recenzijų skaičiaus dienraštyje tik viena kita nagrinėjo 
reikšmingesnius dalykus ar problemas. Pilyps (K. Žalys) per 
kelis numerius gėrėjosi trečiuoju Maironio „Pavasario balsų“ lei- 
dimu ir libretu „Kur išganymas“, kadaise susilaukusių S. Matulai- 
čio kkritikos*?. Straipsnį redakcijon jis palydėjo tokiais žodžiais: 
„Maironis yra Mickevičius, Puškinas ir t. t., nors nedaug para- 
šė"*6. J. Tumas recenzavo A. Jakšto „Dainų skrynelės“ antrąjį 
leidimą, P. Mašiotas — M. Šikšnio „Pilėnų kunigaikštį“, J. Plei- 
rys — atskira knyga išėjusius K. Jasiukaičio „„Alkanus žmones“; 
epizodiškai bendradarbiavęs Z. Aleksa (Z. A.) sukritikavo Anta- 
no (A. Petrausko) apysaką „Laisvės metu“, juodinančią 1905 m. 
revoliuciją. Dienraštyje informuota apie A. Sinklerio romaną iš 
Amerikos lietuvių gyvenimo „Džiunglės“ ir įdėta recenzija apie 
lietuvišką jo vertimą, pavadintą „Pelkės“. 





4 J. Bekampio (J. Šaulio) 1908.IV.9 laiškas „Vilniaus žinių“ redakci- 
jai. — LKLIR, f. 20—286. 

45 Žr. S. „Pavasario balsai“. Eilės, parašė S. Maironis.— „Varpas“, 
1898, Nr. 1, p. 9—11. 

*5 K. Žalio 1905.IL.23 laiškas „Vilniaus žinių“ redakcijai.— LKLIR, 
f. 20—695, 

„Vilniaus žiniose“ kilo pirmoji po spaudos draudimo literatū- 
rinė diskusija — dėl blogio traktavimo grožinėje kūryboje. J. Bi- 
liūnas, straipsniu „Mūsų gyvenimo dilgėlės ir usnys“ įsijungęs 
į ginčą, griežtai atmetė mėginimus pateisinti natūralizmą: „Kas 
turi tikrą estetišką skonį, tas šleikščių daiktų nerašys." 

Prasidėję idėjiniai estetiniai nesutarimai „Vilniaus žiniose“ 
buvo aiški meninės diferenciacijos pradžia lietuvių rašytojų ir 
kritikų tarpe. Vieni, tradicinio realistinio vaizdavimo šalininkai, 
gynė visuomeninę auklėjamąją literatūros paskirtį, kiti, artimes- 
ni romantinei pasaulėjautai, naujesnių išraiškos būdų ieškotojai 
ir propaguotojai, ėmė akcentuoti estetinę meno funkciją. Pasta- 
roji tendencija, labiau veikdama jaunimą, sudarė palankią dirvą 
modernizmui, kuris iki Pirmojo pasaulinio karo apėmė žymią 
dalį lietuvių literatūros. Impresionistinė stilistika, atmiešta sen- 
timentalizmu, „Vilniaus žinių“ smulkiojoje prozoje buvo viena 
pirmųjų nedrąsių modernizmo apraiškų. Kai kurių literatų polin- 
kis ieškoti kūryboje grožio atspindėjo būtinybę kelti lietuvių 
literatūros meninį lygį ir su modernizmu dar nesietinas. 

Žymiausias modernizmo atbalsis „Vilniaus žiniose“ — nauji 
kūrybos vertinimai, susiformavę Krokuvos literatūrinėje ir meni- 
nėje aplinkoje. Audringais straipsniais, kurie įsiūbavo neregėtai 
stiprią polemiką, J. A. Herbačiauskas dienraštyje ragino lietuvių 
rašytojus atsisakyti utilitarinių literatūros šablonų ir intuityviai 
išreikšti savo individualybę bei „tautos sielą". 1908 m. Krokuvos 
dailės akademijos auklėtiniai P. Rimša, A. V. Staneika ir A. Var- 
nas tarsi pratęsė J. A. Herbačiausko mintis, skelbdami, kad mene 
reikia ieškoti ne tikrovės kopijų, o menininko sielos atspindžių*". 


* P. Rimša. Dailė. — „Vilniaus žinios", 1908, kovo 15(28). V. Sta- 
neika, Dailės klausime.— Ten pat, 1908, balandžio 3(16); „Nauja Stab- 
meldybė".— Ten pat, 1908, birželio 19 (liepos 2), birželio 20 (liepos 3); 
A. Varnas. Dailės, Dailės man duokite! — Ten pat, 1908, rugpiūčio 
3 (16). 

A. Varnas atsiuntė redakcijai straipsnį, kuriame sakė rėmęsis 
„me šviesiu skaitytojo protu, bet jo vaidentuve, t. y. tąja jėga, 
kuri moka siekti toliau, negu trumpai reiškiantis žodis“*8, Jis liko 
nespausdintas, kaip ir populiarus J. Biliūno straipsnis „Apie 
lietuvių literatūros pradžią“, į kurį autorius netgi negavo atsa- 
kymo. Po rašytojo mirties dienraštyje pasirodė nebaigtas jo 
straipsnis „Žemaitės „Paveikslai“, liečiantis esminius kritinio 
realizmo teorijos klausimus. 

Vos įsteigus „Vilniaus žinias“, jose ėmė bendradarbiauti 
V. Kapsukas. Jis paskelbė straipsnius apie J. Zauerveiną ir A. Ba- 
ranauską, tačiau, išsiaiškinęs dienraščio linkmę, tapo griežtu jo 
kritiku. Apibūdindamas idėjinį „Vilniaus žinių" veidą, V. Kapsu- 
kas rašė: „Užkirto joms kelią pirmų pirmiausia tas nuolatinis jų 
kailio mainymas ir atžagareiviškumas,"+? 

„Vilniaus žiniose“ išspausdinta straipsnių apie D. Pošką, 
A. Vienažindį, brolius Juškas. P. Mašiotas pradėjo „Aušros“ žur- 
nalo kultą, kurį palaikė K. Šakenis (Aukštaitis) dideliu straipsnių 
ciklu. Tikrasis S. Kymantaitės debiutas lietuvių literatūroje — 
jos straipsnis dienraštyje ,„Vienužis-Maironis-Vaičaitis“, skaity- 
tas kaip referatas „Rūtos“ draugijoje ir J. Tumo patarimu iš- 
verstas iš lenkų kalbos““, 

P. Višinskio, J. Biliūno, E. Steponaičio mirtys tapo akstinu 
dienraštyje viešai aptarti varganą lietuvių rašytojų būklę ir bū- 
tinumą šelpti talentus. Buvo iškelta daugybė pasiūlymų kultūri- 
niam gyvenimui pagyvinti. 

1905—1907 metų revoliucija išjudino plačiausias darbo žmo- 
nių mases. V. Leninas ją pavadino „visos liaudies kova už laisvę 





——— 


3 A, Varno 1908.XI.18 laiškas „Vilniaus žinių“ redakcijai.— LKLIR, 
f. 20—-676. 

* V. Kapsukas. Raštai, t. 3. V., 1961, p. 444, 

9 S. Čiurlionienė-Kymantaitė. [Autobiografija]— Tary- 
bų Lietuvos rašytojai. V., 1967, p. 88. 

(už buržuazinės visuomenės laisvę), už demokratiją, t. y. už liau- 
dies patvaldystę'?!. Vykdant istorinį uždavinį nušluoti carizmą 
ir feodalines atgyvenas, ypatingas vaidmuo teko revoliucinei 
spaudai, kuri atsidūrė ideologinės ir politinės kovos centre. 

Nuo 1906 m. gegužės iki 1908 m. birželio, pakeisdami vienas 
kitą, ėjo legalūs savaitiniai LSDP žurnalai darbininkams, beže- 
miams ir mažažemiams valstiečiams „NAUJOJI GADYNĖ“, 
„SKARDAS“ ir „ŽARIJA“. Valdžios persekiojami, konfiskuojami 
ir uždarinėjami jie palaikė Lietuvoje revoliucinį judėjimą, de- 
maskavo buržuazinių partijų ir bažnyčios reakcingumą, aiškino 
marksizmo teoriją, skleidė socialdemokratines idėjas?2. Šių žur- 
nalų idėjinis vadovas ir veikliausias bendradarbis buvo V. Kap- 
sukas, kaip kovingas publicistas juose ūgtelėjo S. Matulaitis. 
Lietuvos darbininkų spauda pasiekė 4,5 tūkstančio egzempliorių 
tiražą?š. V. Kapsukui patekus į kalėjimą, redakcijoje persvarą 
įgavo dešinieji LSDP atstovai, kurie atviros kovos metodus pa- 
keitė laviravimo taktika. „Žarija“ jau nebepatenkino skaitytojų 
ir pateko į finansinę krizę. 

„Naujoji gadynė“, „Skardas“ ir „Žarija“ agitavo liaudį prieš 
caro valdžią ne tik publicistine fraze. Šiuose žurnaluose bendra- 
darbiavo jaunų rašytojų, aktyvių revoliucijos dalyvių, būrelis, 
kuriame garsiausiai skambėjo nelegalaus Tilžės „Darbininkų bal- 
so“ autorių Jovaro ir K. Jasiukaičio balsai. 

J. Krikščiūnas-Jovaras socialdemokratinėje spaudoje tapo 
populiariausiu 1905—1907 m. revoliucijos dainiumi. Jis skelbė 
laisvės, lygybės, brolybės šūkius, smerkė socialinę nelygybę, ale- 


"1 V. IL Leninas. Socializmas ir valstietija.— Raštai, t. 9, V., 1952, 
p. 273. 

$ž Plačiau žr. E. Griškūnaitė, Legali darbininkų spauda Lietuvoje 
1906—1908 m. („Naujoji gadynė“, „Skardas“, „Žarija“).— „Iš lietuvių kul- 
tūros istorijos“, t. 7. V., 1972, p. 111—141, 

8 M. Biržiška, Iš mūsų kultūros ir literatūros istorijos, kn. 2. 
K., 1938, p. 297. 

goriniais gamtos vaizdais guodė dėl carinių represijų „nuliūdu- 
sius brolius“, pranašavo ateisiančią dieną, kada „galybių galybės 
pražus". K. Jasiukaitis savo apsakymuose ir vaizdeliuose rodė 
darbo žmonių išnaudojimą ir revoliucinę kovą. Dėl „Naujojoje 
gadynėje" išspausdinto „Kareivio pasakojimo“, kuriame propa- 
guojama kariuomenės ir liaudies veiksmų vienybė, jis buvo su- 
imtas?*. Emigravęs į užsienį (1908 m. gyveno Fribure, vėliau 
Lježe, buvo pradėjęs studijuoti Briuselio universitete)9?, K. Ja- 
siukaitis nutolo nuo socialdemokratinės spaudos. 

Emigrantų keliais turėjo pasukti ir K. Jurgelionis (Jurgis), 
J. Šepetys (J. Š.), J. Smalstys-Smolskis (Jurgis S-tis), skatinę dar- 
bo žmones priešintis socialiniam išnaudojimui ir carinei reakcijai. 
Revoliucinės dvasios kūrinių socialdemokratinėje periodikoje pa- 
skelbė A. Didžiulis (Broliukas), A. Garmus (A. Švogeris), V. Bir- 
žiška (Smūtkelis). Čia pasirodė ir J. Gurauskio antiklerikalinis 
apsakymas ,„Kalakutai“. 

Pirmieji legalūs LSDP leidiniai davė stiprų postūmį proletari- 
nei literatūrai, praturtino ją svariomis visuomeninėmis temomis, 
kovos patosu, socialistiniais idealais. 

Stiprėjančio reakcijos puolimo sąlygomis socialdemokratų 
kuopelėse atsirado idėjinio blaškymosi ir netgi bandymų likvi- 
duoti nelegalią partinę organizaciją. Tokiems partijos eilių ardy- 
tojams prigijo likvidatorių vardas. Lietuvių likvidatoriai, buvę 
LSDP vadovai, siūlė sujungti socialdemokratinę „Žariją“ su ikai- 
rėjančiomis „Vilniaus žiniomis“. Paskutinieji „Žarijos“ redakto- 
riai M. Biržiška ir A. Janulaitis, kurių pirmasis dirbo ir „Vilniaus 
žiniose“, įsteigė legalų mėnesinį visuomenės, mokslo ir literatū- 
ros žurnalą „VISUOMENĖ“ (1910—1911). Jie pareiškė nesą su- 
varžyti organizacinės drausmės, nes darbininkų judėjimas netel- 


4 B Pranskus. Konstantinas Jasiukaitis. — Kn.: K. Jasiukaitis. Raš- 
tai, t. 1, p. 11. 
55 LKLIR, f. 20—476. 


32 


pąs į slaptojo veikimo apibrėžtas formas. Tai buvo labai žalinga 
partinė pozicija, kurią pasmerkė revoliuciniai socialdemokratai 
P. Eidukevičius, Z. Aleksa-Angarietis, V. Kapsukas““. 

Lenkų socialdemokratų pavyzdžiu „Visuomenės“ bendradar- 
biai pasivadino „visuomenės demokratais". Žurnalo programinia- 
me straipsnyje rašoma: „žadame būti tos srovės išreiškėjais, ką, 
atsiremdama istorijos būtinumu, statosi sau uždaviniu padėti 
susiprasti visuomenės darbo sluoksniams, kurie, valdymo vadžias 
įgavę į savo rankas ir suvisuomenindami išdirbimo įrankius, 
ateityje turi ne tik palengvinti sau gyvenimą, bet ir įvykinti 
tikrai laisvus visuomenės ir asmens santykius darbo lygybės pa- 
matais“. Visuomeniniu idealu čia iškeltas socializmas, tačiau ne- 
raginama už jį kovoti. Užsibrėžta naujaip tęsti prieš 4—5 metus 
turėjusios didžiausią įtaką politinės srovės darbą: aiškinti socia- 
lines ir politines sąlygas, skatinti kultūrinę veiklą, supažindinti 
skaitytojus su kitų šalių demokratiniu judėjimu, taigi iš prakti- 
kos pereita į teoriją. 

V. Kapsukas „Visuomenę“ vadino „ne darbininkų klasės, o 
pažangiosios lietuvių buržuazijos reikalų reiškėja“??. Žurnalas 
orientavosi į inteligentiją, rengė jaunuomenę visuomeniniam 
veikimui. Bandyta sudaryti ideologinę atsvarą klerikalinei ,„Drau- 
gijai" ir liberalinei „Aušrinei“, bet ji nebuvo tvirta. ,„Visuome- 
nė“ davė vardą moksleivių „visuomenininkų“ sąjūdžiui, kuris 
prasidėjo žurnalui jau sustojus. 

Grožinės kūrybos „Visuomenėje“ nedaug. Be V. Kapsuko ži- 
nios9ė įdėtas jo apsakymas „Didysis viršininkas“, išspausdinta 
Jovaro, A, Lasto (Adomo Juodojo), J. Šepečio, V. Didžiulytės 
(Šermukšnės), V. Biržiškos eilėraščių ir vaizdelių. 


50 Lietuvos Komunistų partijos istorijos apybraiža, t. 1, p. 238, 242— 
244, 
7 V. Kapsukas. Raštai, t. 7. V., 1964, p. 637. 
58 Ten pat, t. 4. V., 1962, p. 189, 

„Visuomenė“ vertintina dėl kritikos ir literatūros istorijos 
straipsnių. Literatūra juose nagrinėjama sociologiškai, ieškant 
sąsajų su visuomeninio gyvenimo raida. M. Biržiška ir A, Janu- 
laitis piktinosi 1905 m. revoliuciją šmeižiančia Lazdynų Pelėdos 
apysaka „Klaida“ ir jos gynėjais — tautininkais. M. Biržiška, pa- 
sirašinėjęs slapyvardžiais (M. Baltasis, S. D., Šilkinis), prieš 
S. Čiurlionienės „Lietuvoje“ skelbiamą neapibrėžtą tautinę kul- 
tūrą kėlė darbo žmonių kultūrą, skatino rašytojus laikytis „gy- 
venimo observacijos ir realizmo reikalavimų“. „Visuomenėje“ 
M. Biržiška išryškėjo kaip savitas literatūrinės praeities tyrinė- 
tojas. Per daugelį numerių spausdinta ir nebaigta jo studija „Lie- 
tuvių literatūra Vilniaus universiteto metu“, paskelbti reikšmingi 
straipsniai „Apie literatūros istoriją ir mūsų „istorijas“ ir „Pirmo- 
)i byla dėl lietuviškųjų raštų“. 

„Visuomenė“ polemizavo ir su klerikalais, ir su liberalais, ir 
su tautininkais, tačiau, kaip ironiškai pastebėjo „Lietuvos žinios“, 
kai kuriuos žurnale pasirodžiusius raštus būtų įdėjusi ne tik „,Vil- 
tis“, bet ir „Draugija“, netgi kunigų ,„Vadovas'“?. „Visuomenė“ 
nebuvo ideologiškai vientisa ir nepaisė praktinių socialdemokra- 
tinio judėjimo reikalavimų. Tik Pirmojo pasaulinio karo išva- 
karėse, naujo revoliucinio pakilimo laikotarpiu, vėl atsigavo 
lietuvių darbininkų spauda, kurios ryškiausiu leidiniu tapo rygie- 
čių laikraštis „Vilnis“, 

„Vilniaus žinios“ užgeso kairiųjų demokratų rankose. Atskile 
nuo partijos dešinieji demokratai nuo 1907 m. rudens jau leido 
laikraštį „Viltis“. Tad kairiesiems demokratams nebeliko kitos 
išeities, kaip steigti atskirą leidinį. 1909 m. birželio vidury pasi- 
rodė „LIETUVOS ŽINIOS“, kurios ėjo be perstojo iki 1915 m. 





————— 


59 Ne „visuomenietis“. Apie ,„Visuomenę“.— „Lietuvos žinios“, 1910, 
rugsėjo 8(21). 

rugpiūčio vidurio. Iš pradžių jos buvo leidžiamos dukart, vė- 
liau — triskart per savaitę, o 1914 m. virto dienraščiu. 

Naujasis laikraštis atstovavo Lietuvos demokratų partijai, bet 
šito viešai nebuvo rodoma. Redakcija pasižadėjo laikytis ,,„de- 
mokratiškos, progresyviškos, bepartijinės pakraipos“? ir tuo 
patraukė nemaža buvusių „Vilniaus žinių“ skaitytojų. Iš esmės 
tai buvo buržuazinis liberalinis laikraštis. 

„Lietuvos žinios“ ilgainiui vis daugiau vietos davė literatū- 
rai. 1910 m. laikraštyje atsirado priedas besimokančiam jauni- 
mui — žurnalas „Aušrinė“, kurio misija buvo kūrybinių jėgų 
ugdymas. 1913—1915 m. išleista keturi numeriai su plačiu „Lite- 
ratūros skyriumi". 

Nuo 1913 m. antrojo pusmečio laikraščio ir jo priedų atsako- 
mąja redaktore pasirašinėjo J. Žymantienė (Žemaitė). Tuo laiku 
„Lietuvos žinios“ paskelbė kelis jos apsakymus. Centrinė redak- 
cijos figūra buvo G. Petkevičaitė-Bitė, kuri ypač vaisingai pasi- 
darbavo kaip publicistė ir literatūros kritikė. Jos straipsniuose 
nužymėta viso leidinio literatūrinė programa. Literatūrą ir meną 
įi vertino praktiniu visuomenės interesų požiūriu, nedaug domė- 
damasi forma. G. Petkevičaitė-Bitė skatino rašytojus kurti nau- 
dingus ir liaudžiai suprantamus realistinius kūrinius. Ji smerkė 
Lazdynų Pelėdos „Klaidą“, kritikavo niekinamą S. Kymantaitės- 
Čiurlionienės pažiūrą į „liaudies skaitymėlius"“: jie esą reikalin- 
gesni, negu visokie ,„Verlenai, Bodlerai, Ničai“. Kritikė rezer- 
vuotai žiūrėjo į modernizmą. Pripažindama gyvavimo teisę sim- 
bolizmui, ji griežtai kritikavo misticizmą, kurį laikė dekadentiz- 
mo apraiška. Nepritarė ir literatūros pokrypiu į dvasinių 
išgyvenimų vaizdavimą. Taigi G. Petkevičaitė-Bitė buvo pasku- 
tinė žymesnė ankstyvojo lietuvių kritinio realizmo estetikos 





60 K. Griniaus ir F. Bortkevičienės 1909.X.17(30) laiškas bendradar- 
biams.— LKLIR, f. 21—587. 

atstovė?!, V. Kudirkos, J. Mačio-Kėkšto, P, Višinskio demokrati. 
nių tradicijų populiarintoja ir tęsėja. 

Pozityvistinis požiūris į literatūrą būdingas ir kitiems „Lietu. 
vos žinių“ kritikams — J. Šauliui (J. Bekampiui), A. Rimkai (A., 
A. R.),— tačiau apie 1914 m. jis nustoja dominavęs. Pradėjęs 
gyviau reikštis jaunimas pajudina meniškumo problemas, kurių 
vis gausėja, stiprėjant naujų meno krypčių ir srovių įtakoms 
Iškyla kovingų modernizmo šalininkų grupė: S. Šilingas, I. Jur- 
kūnas (I. Šeinius), B: Sruoga (Homunculus) ir kt. Maskviški: 
studentas S. Naginskas svarsto M. K. Čiurlionio kūrybos inspi- 
ruotą meno šakų sintezės klausimą ir pirmąkart išverčia į lie- 
tuvių kalbą didelį J. Baltrušaičio eilėraščių pluoštą; Krokuvos 
dailės akademijos absolventas J. Vienožinskis toliau plėtoja savo 
kolegų P. Rimšos, A. V. Staneikos ir A. Varno mintis apie meną, 
siūlo ieškoti tautiškumo ne nacionaliniuose motyvuose, bet na- 
cionaliniame stiliuje. 

Įdomiausi grožiniai kūriniai „Lietuvos žiniose" priklauso jau- 
nų literatų plunksnai. I. Šeinius paskelbė vieną poetiškiausių 
savo impresionistinių apsakymų „Naras“ (1911) ir šmaikščiais 
straipsniais pagyvino laikraščio publicistiką. „Lietuvos žiniose“ 
buvo spausdinami Z. Gaidamavičiaus (Z. Gėlės), J. Janonio (Vai- 
dilos Ainio), A. Lasto (Adomo Juodojo), B. Sruogos (Barito Kau- 
nio), K. Binkio eilėraščiai, J. Savickio (J. Rimošiaus) apsakymai, 
P. Galaunės (Visuomio) vaizdeliai ir įspūdžiai apie M. K. Čiurlio- 
nio kūrybą. Laikraštis davė stiprių kūrybinių jėgų XX a. pra- 
džios literatūrinei spaudai. 

„Lietuvos žinių“ faktiniai redaktoriai keliskart keitėsi. Leidi- 
nyje bendradarbiavo tokie skirtingų idėjinių ir estetinių pažiūrų 
rašytojai, kaip Vydūnas ir J. Gurauskis, G. Landsbergis-Žemkal- 
nis ir K. Puida, Jovaras ir Vaidilutė, neradę sau pastovios spau- 


————— 


6! Plačiau žr. J. Jasaitis. Gabrielė Petkevičaitė-Bitė. V., 1972 
p. 179—198. 

dos tribūnos. Buvę socialdemokratų vadovai M. Biržiška ir A. Ja- 
nulaitis čia nagrinėjo literatūros istorijos klausimus kartu su 
demokratu „kultūrininku“ K. Griniumi. 

Kairesnieji literatai, taikstydamiesi prie liberalinės laikraščio 
linkmės, neretai turėjo prislopinti savo pažangumą. Jovaro kū- 
rybą „Lietuvos žinių“ redaktoriai, matyt, apskritai laikė netinka- 
ma inteligentų laikraščiui. Aiškindamasis redakcijai, kodėl neski- 
ria „dviejų rašymo vagų — publicistikos ir poezijos“, Jovaras 
kuklinosi: „Aš ar šiokių, ar tokiu būdu norėdavau išreikšti ir 
politiškas nuomones, bet kada redakcijos mano straipsnių nepri- 
imdavo, o eiles priimdavo, tai aš visas savo nuomones, kokios 
jos tik bebūtų, supindavau į eiles. <...> Kad aš gyvenu ne poe- 
tiškose aplinkybėse, užtaigi ir iš mano eilių negalima daug poe- 
tiškumo norėti.“92 Todėl nereikia stebėtis, kad „Lietuvos žiniose“ 
išspausdinti tik trys Jovaro eilėraščiai. 

Lietuvos demokratų partijos organas buvo nuo 1905 m. gruo- 
džio leidžiamas savaitraštis „LIETUVOS ŪKININKAS“, kuris pa- 
keitė nelegalų „Ūkininką“. Jam atiteko visas užsieninis „varpi- 
ninkų“ palikimas. Tai buvo valstietijai skirtas leidinys su įvai- 
riais priedais. Deklaruodami, kad visos žemės gėrybės ir pati že- 
mė turi priklausyti darbo žmonėms, pagrindine priemone šiam 
tikslui pasiekti demokratų vadai laikė švietimą. Jie pastoviai rū- 
pinosi, kad „Lietuvos ūkininke“ „rastų vietos visokie skaitymai, 
kurie neša žmogui šviesą ir jį dorina"63, 

„Lietuvos ūkininkas“ daugiau už kitus periodinius visuome- 
ninius leidinius spausdino grožinės literatūros. 1910 m. rugpiūčio 
mėnesį jame buvo įvestas „Jaunimo skyrius“, o 1911—1914 m. 
ėjo 4—8 puslapių mėnesinis priedas „Jaunimas“, turėjęs sodžiaus 
jaunuomenei būti tuo, kas moksleivijai buvo „Aušrinė“. 


———————— 


6Ž Jovaro laiškas (be datos) „Lietuvos žinių" redakcijai. — VVUBR, 
F 620—174. 


6 Kas mums rūpės? — „Lietuvos ūkininkas“, 1905, Nr. 1, p. 1. 

„Lietuvos ūkininkas“ rinkosi suprantamiausius liaudžiai rea- 
listinius kūrinius. Savaitraščio literatūrinį veidą nulėmė Žemai- 
tės, Jovaro ir iš dalies J. Biliūno kūryba. Paskelbta apie dvide- 
šimt Žemaitės apsakymų etnografine, šeimos gyvenimo, dvaro 
darbininkų, carinės administracijos, antiklerikaline, vaikų gy- 
venimo tematika ir populiari komedija „Mūsų gerasis“. Tesiniais 
buvo spausdinami apsakymai „Dovanos iš Amerikos“, „Du kan- 
kintiniai“, „Nuo audros palindus“, „Dvejos laidotuvės, dveji 
palaikai“, „Gera galva“, „Painiava“, „Metinės“. Jovaro eilėraš- 
čiuose atsispindėjo pažangūs visuomeniniai idealai, 0 kai kurie 
jo kūriniai (eil. „Jau aušta“, vaizdeliai „Rytas“ ir „Etapu“) arti- 
Mi socialdemokratinės spaudos suaktyvintai revoliucinei litera- 
tūrai. 

1906 m. skelbiamais J. Biliūno kūriniais („Joniukas“, „„Piestu- 
pys“, „Lazda“, „„Ubagas“, „Svečiai“, „Brisiaus galas“) buvo pa- 
tenkinti anaiptol ne visi „Lietuvos ūkininko“ redaktoriai“ė. Tai 
rodė savaitraščio darbuotojų estetinį ribotumą. 

Redakcijos nariai patys kūrė ir kitus ragino kurti didaktišką 
valstietišką literatūrą. „Lietuvos ūkininko“ siekimus geriausiai 
išreiškė K. Ralio (Vargovaikio) proza, J. Balčikonio (J. Bijūnėlio, 
Sparnaičio) poezija ir A. Rimkos (A.) kritika. 

Nors ir neilgai dirbęs redakcijoje, L. Gira užsirekomendavo 
kaip demokratinės kritikos atstovas. Gana plačiame straipsnyje 
jis palankiai įvertino J. Biliūno kūrybą. 1911 m. pabaigoje ir 
1912 m. pradžioje S. Šilingas (Genelis) „Jaunime“ tvarkė „Pašne- 
kas apie dailę“, kuriose iš valstietiškų pozicijų anotavo naujus 
leidinius ir aiškino literatūros suvokimo pradmenis, Įdomu, kad 
ir įkvėpimą, kuriam vėliau teikė mistinės reikšmės, čia jis api- 
brėžė gana racionaliai: „įkvėpimas yra toks žmogaus stovis, kuo- 


“ J. Biliūnas. Raštai, t. 2. V., 1955, p. 485; M. Barnėnas. 
„Viltį“ atsiminus.— „Vairas“, 1932, Nr. 11, p. 141. 

met jis, ko nors smarkiai sujudintas, atgaivina visą pėdą seniau 
patirtų vaizdų, jausmų, minčių, supina su ką tik įgytais ir sudaro 
vieną vainiką““?, 

„Lietuvos ūkininko“ priede „Jaunimas“ debiutavo J. Janonis 
(Vaidilos Ainis), Juozas Butkus-Butkų Juzė (Juzelis). Čia išspaus- 
dintas B. Sruogos (Barito Kaunio) eilėraštis „Myliu vėtras, žalią 
mišką“. Savaitraščio archyve liko vienas pirmųjų jo eiliuotų 
bandymų „M. K. Čiurlioniui", pasirašytas Ilgūnuėė, Redakcijos 
atmestas rankraštis su kriptonimu K. B-is“? įgalina nustatyti 
K. Binkio autorystę vėliau Homo slapyvardžiu paskelbtai humo- 
reskai „Scena lietuvių knygyne“*6ė, Maždaug vienu metu pradėję 
bendradarbiauti spaudoje vaikystės dienų bičiuliai J. Janonis, 
K. Binkis ir B. Sruoga lyg susitarę siuntinėjo savo kūrybą „Lie- 
tuvos žinioms“, „Lietuvos ūkininkui“ ir šių laikraščių priedams. 

Lietuvių literatūros raidą iš dalies veikė ir liberalinis savait- 
raštis „RYGOS NAUJIENOS" (1909—1915). Jis buvo gana plačiai 
skaitomas ne tik Latvijos sostinėje, kurioję tuo metu gyveno 
apie 35 tūkstančiai lietuvių“?, bet ir Lietuvoje. Jo redaktoriumi 
pasirašinėjo populiarių knygelių ir kalendorių leidėjas L. Jaka- 
vičius, tačiau laikraštį jis tik leido, o faktiškai redagavo jauni 
literatai J. Pleirys (ligi 1910 liepos)'?, J. Petrulis ir K. Stiklius 
(nuo 1911 birželio)?!. Kurį laiką savaitraštyje reiškėsi prozininkai 
O. Pleirytė-Puidienė, K. Puida, K. Jasiukaitis. Kaip poetai, čia 
debiutavo B. Sruoga (Svajus) ir A. Regratis (K. Gėlelė, Akordas), 


————— — a 


ė „Jaunimas“, 1912, Nr. 11, p. 63. 

6 LKLIR, f. 26—134. 

67 Ten pat, f. 26—209, 

68 „Viltis“, 1914, sausio 26 (vasario 8). 

69 Mažoji lietuviškoji tarybinė enciklopedija, t. 1. V., 1966, p. 476. 

"7 V. Biržiška, Lietuvių bibliografija, d. 4, t. 2. K., 1939, p. 2539. 

"K Stiklius, Mano atminimai.— Kn.: Lietuvanis [L. Jakavičius]. 
Atsiminimai iš lietuvių spaudos draudimo laikų. Šiauliai, 1938, p. 247. 


39 


kurio eilėraščių nepraleido „Lietuvos ūkininkas'?2, Pastarajam 
Jiteratui darbininkui didelį poveikį darė laikraštyje spausdinamos 
Z. Gėlės ir Jovaro eilės. Kreipdami pradedančiuosius rašytojus 
demokratinės ir proletarinės literatūros linkme, „Rygos naujie- 
nų“ redaktoriai nekėlė didesnių reikalavimų kūrinių formai ir 
patys sau buvo nereiklūs. 

1910 ir 1911 m. laikraštis turėjo 8 p. savaitinį literatūrinį 
priedą. Jame bendradarbiavo L. Jakavičius, J. Pleirys, K. Puida, 
J. Smolskis, V. Steponaitis. Leidinyje išspausdinta nedidelės ver- 
tės originalių kūrinėlių ir saviveiklos scenai pritaikytų vertimų 
bei sekimų; išversta I. Franko, E. Ožeškienės, H. Senkevičiaus, 
O. Vaildo prozos kūrinių, F. Šilerio eilių, N. Gogolio ikomedija 
„Revizorius“. 

Triskart per savaitę einanti „,VILTIS“ (1907 spalis — 1915 rug- 
sėjis), kol 1913 m. pabaigoje tapo dienraščiu, įkūnijo buržuazijos 
ir dvasininkijos santarvę, nukreiptą prieš revoliucinį judėjimą. 
Ideologines gaires laikraščiui tiesė atsimetęs nuo Lietuvos de- 
mokratų partijos A. Smetona, o pirmasis faktinis redaktorius bu- 
vo J. Tumas, kuris jau „Tėvynės sarge“ siekė suartinti dvasinin- 
kus su pasaulietine inteligentija. 

Pagrindinę laikraščio kryptį apibendrina žodžiai: „Mūsų viltis 
vienybėje“. „Tautinės vienybės“ šūkis buvo dingstis kurstyti 
nacionalizmą, kurį papildė klerikalizmas. ,,Nebūdama dvasišku 
laikraščiu, nors dvasiškiai žymiai palaiko, „Viltis“ krikščionybę 
laikė ir laikys stipriausiu lietuvių gyvenimo veikiniu, kuris rei- 
kia išnaudoti kultūros ir tautybės sustiprinimui“,— pabrėžta vie- 
name laikraščio vedamajame“?š. „Viltininkai“ tarėsi dirbą ,„be- 
partijinį darbą, kuris aprėptų bendrus lietuvių tautos reikalus“7*, 





— 


?2 LKLIR, f. 26—148. 

"3 „Vilties" Redakcija. Antri „Vilties“ metai.— „Viltis“, 1908, spa- 
lio 1(14). 

* „Vilties" pranešimas [1907 rugsėjis], p. 2. 

einą „vidurio keliu“, derindami kraštutines sroves, nors iš tikrų- 
jų buvo klerikalų talkininkai kovoje prieš pažangiausias visuo- 
menines idėjas. Jie pirmiausia ieškojo skaitytojų pasiturinčiuose 
sluoksniuose: ,„Malonėtume, kad nei viena Lietuvos klebonija, 
nei vienas parapijų namas, nei viena raštinė, mokykla, dvaras 
(apie visas gryčias dar nėra ko svajoti) nebūtų nesusipažine su 
„Viltimi“73, 

„Viltis“ dar labiau, negu „Lietuvos žinios“, stengėsi būti in- 
teligentų laikraščiu, o darbo žmonėmis rūpinosi tik tiek, kiek 
tai siejosi su tautiniais ir kultūros reikalais. „Viltininkai“ ak- 
centavo XX a. pradžioje buržuazijos sluoksniuose itin populiarų 
„tautinės kultūros“ šūkį. Šviesuomenę „Viltis“ norėjo patraukti 
kaip dvasinių vertybių puoselėtoja. Netgi politiškai organizuo- 
damiesi tautininkai mėgino vadintis „kultūros partija“79. Taigi 
kultūrai laikraštyje buvo rodomas ypatingas dėmesys. Pozityviu 
kultūriniu darbu tikėtasi išspręsti opiausias visuomenines proble- 
mas. 

„Viltis“ skyrėsi iš kitų ano meto leidinių gražia, taisyklinga 
kalba, nes talkino Žymiausi kalbininkai K. Būga, J. Jablonskis, 
J. Šlapelis ir pačioje redakcijoje pakako gerą stiliaus nuojautą 
turinčių žmonių. Laikraštis nelietė opiausių socialinių aktualijų, 
neturėjo operatyvios informacijos'/, bet plačiai aprėpė visas 
kultūrinio gyvenimo sritis ir meno šakas. Itin daug vietos ,„Vil- 
tis“ davė grožinei literatūrai, kurią kelerius metus tvarkė L. Gira. 

Literatūra dominavo laikraščio atkarpose (ieljetonuose), už 
kurias autoriams buvo mokamas honoraras, ir šventiniuose nu- 
meriuose, vadinamuose „keimariniais“ (dvilypiais, dvigubais). 
Kai 1913 m. pabaigoje jaunoji kunigija, nepatenkinta „stabmel- 








“5 Ten pat, p. 3. 

“6 „Vilties“ prieteliams.— „Viltis“, 1912, rugsėjo 30 (spalio 13). 

"7 Plačiau žr. P. Klimaitis ir J. Pronskus. Lietuvių spauda 
namie ir svetur. K., 1933, p. 27. 

dišku tautystės primatu“?š, „Viltyje“ padarė perversmą, pakeis- 
dama oficialųjį redaktorių ir suvienodindama leidinio pakraipą 
su kita klerikaline spauda, ir tada literatūra kiekybiškai nedaug 
tenukentėjo. Naujasis laikraščio redaktorius P. Dovydaitis, norė- 
damas išlaikyti dalį senų bendradarbių, vokiečių periodikos pa- 
vyzdžiu'? įsteigė mėnesinį mokslo ir literatūros priedą — šiokią 
tokią atsvarą pradėtam leisti iliustruotam būsimųjų tautininkų 
žurnalui „Vairas'80, 

Be „Vilties“ ir jos ideologijos sunku suprasti ankstyvąją 
L. Giros literatūrinę veiklą. Čia jis paskelbė plačiai žinomus 
lyrikos kūrinius, kuriais išgarsėjo kaip talentingas tautosakos 
stilizuotojas. Tai buvo „tautos dvasios“ ieškojimų išdava. „Vil- 
tininkai" skatino romantinį praeities vaizdavimą — ir L. Gira 
parašė neoromantinę poemą „Milžinkapių daina“, istorines dra- 
mas „Svečiai“ ir „Kerštas“. Laikraštyje išspausdinta nemažai jo 
prozos vaizdelių, kritikos rašinių, T. Ševčenkos ir kitų poetų 
vertimų. „Vilties“ autoriais L. Gira rėmėsi, leisdamas pirmąjį 
lietuvių literatūrinį žurnalą „Vaivorykštę“. 

Laikraščio atkarpose pasirodė V. Krėvės-Mickevičiaus drami- 
nė epopėja „Šarūnas“, „Gilšė“, „Bobulės vargai". 

Skurdo spaudžiama?! Lazdynų Pelėda „Vilčiai“ davė keliolika 
apsakymų, tarp jų klasikinius „Ir pražuvo kaip sapnas“ ir ,,Mo- 
tulė paviliojo"“. Šiuo slapyvardžiu rašė dvi seserys — S. Pšibi- 
liauskienė, jau susidariusi vardą literatūroje, ir M. Lastauskienė, 
kuriai sesuo padėjo žengti literatūron: vertė ir taisė jos kūri- 
nius. „Viltyje“ paskelbta ir vienos M. Lastauskienės apysaka 
„Auka“, pasirašyta tikrąja pavarde. Kaip literatūrinis siurprizas, 
(776 S. Šalkauskio 1913.X.4 laiškas A. Dambrauskui. — VVUBR, E 108-—2, 

“ P. Dovydaičio 1914.VIL8 laiškas A. Dambrauskui.— Ten pat, 
i p Dovydaičio 1913.XII.17 laiškas A. Dambrauskui.— Ten pat, 26. 

* L. Gira, Dvi seserys Ivanauskytės (Lazdynų Pelėdos raštų paslap- 
tis).— Lazdynų Pelėda. Raštai, t. 1. V., 1954, p. 416. 

įdėtas rašytojų tėvo N. Ivanauskio kūrinys „„Deguliai“. „Vilties“ 
puslapiuose pasirodė ir nelemtoji Lazdynų Pelėdos (S. Pšibiliaus- 
kienės) „Klaida“. Proteguodama šį kūrinį ir gindama jį nuo pa- 
žangiosios kritikos, „Viltis“ pasirodė, kas esanti. 

J. Tumas-Vaižgantas, apsikrovęs redakcijos darbais, išspaus- 
dino vos kelis etnografinius vaizdelius ir tik išėjęs iš jos, 1913— 
1914 m., pasireiškė „Viltyje“ kaip produktyvus kritikas. 

A. Kriščiukaitis-Aišbė „Viltyje“ skelbė feljetonus ir satyri- 
nius vaizdelius su rubrika „Iš atliekamojo literato užrašų“. Pasto- 
viai bendradarbiavo M. Šeižys-Dagilėlis, A. Šmulkštys-Paparo- 
nis. K. Puida išspausdino istorinę dramą „Mirga“. Teatro proble- 
mas nagrinėjo G. Landsbergis-Žemkalnis. Artimus ryšius su 
redakcija buvo beužmezgąs E. Steponaitis, kurį J. Tumas skatino 
rašyti eiles prozašž, 

1910—1911 m. dar neįgudusia ranka parašytus vaizdelius ir 
apsakymus „Viltyje“ publikavo I. Šeinius, nuo 1911 m. ilgus ei- 
liuotus kūrinius spausdino J. MikuckisŠš. Šiuodu literatai kurį 
laiką dirbo redakcijoje. „Viltyje“ išbandė plunksną K. Binkis, 
Ilgesnį ar trumpesnį laiką su šiuo leidiniu buvo susiję M. Vait- 
kus, F. Kirša, M. Gustaitis, P. Penkaitis. Laikraščio kalbos taisy- 
tojas J. Balčikonis Šimtanagio slapyvardžiu rašinėjo feljetonus 
(dabartine žanro prasme) ir vertė iš kitų kalbų. 

Viena pirmųjų „Viltyje“ pradėjo bendradarbiauti M. Pečkaus- 
kaitė-Šatrijos Ragana. Jos apsakymu „Į šviesą“, kaip ir seniau 
„Vilniaus žiniose" išspausdintu „Vincu Stoniu“, J. Tumas tikė- 
josi padidinti laikraščio ėmėjų skaičių“t. Prozos kūrinių pa- 
skelbė S. Kymantaitė-Čiurlionienė. Tačiau kur kas platesnio at- 


i 


82 J. Tumo 1908.1I.10 laiškas E. Steponaičiui.— VVUBR, F 562—2. 

* 1969.X.1 pokalbyje J. Mikuckis juokavo rašęs tuos kūrinius dėl 
neblogo honoraro — 5 kap. už eilutę. 

4 J. Tumas. Tamsos prietarų griovimas.— „Viltis“, 1908, kovo 30 
(balandžio 12). 

garsio susilaukė šių moterų straipsniai apie literatūrą. Jie forma- 
vo „Vilties“ estetinę kryptį ir turėjo nemažą poveikį ateinančiam 
į literatūrą jaunimui. 

M. Pečkauskaitė „Mintyse apie dailę“ meną laikė sielos išsi- 
vadavimo iš bežadės medžiagos pasekme, skverbimusi į mistiš- 
kąjį „anapus“. Menas, anot jos, pagilina žmogaus individualybę, 
bet neturi tikslo vesti žmonijos prie doros, nes jis pats sau tiks- 
las, nepakenčiąs jokios tendencijos. Tautiškumas glūdi ne lietu- 
viškuose siužetuose, kaip manąs A. Jakštas, bet mene atsispin- 
dinčiame lietuvio charakteryje. 

„Gabijos“ almanacho autorė S. Čiurlionienė, kurį laiką dirbu- 
si „Vilties“ redakcijoje ir pastoviai šiame leidinyje spausdinusi 
literatūros istorijos straipsnius bei recenzijas, skelbė panašias 
mintis. Veikiama J. A. Herbačiausko, tautosakoje ji siūlė ieškoti 
„tautos sielos“. Pritardama M. Pečkauskaitei, straipsnyje „Dailės 
troškimas žmonių dvasioje“ pageidavo tokio meno, kuris būtų 
antrasis pasaulis, regimas sielos akimis, kuris tobulintų žmogų 
vien grožiu, nesirūpindamas „apie savo tikslą, apie gerą mintį, 
pamokslą“. Kituose straipsniuose S. Čiurlionienė karštai pasisakė 
už naujas kūrybos formas — individualizmą, estetizmą, simbo- 
lizmą. 

L. Gira, J. Tumas, A. Voldemaras, kaip literatūros proceso 
vertintojai, irgi laikėsi panašios linkmės, kurią sąlygiškai galima 
vadinti estetizmo linkme. 

Teorinės ir praktinės estetizmo apraiškos „Viltyje“, kaip ir 
„tautos dvasios“ ieškojimai, jau turėjo ryšio su modernizmu. Ta- 
čiau tas apraiškas, kaip ir patį modernizmą — naujus XX a. pra- 
džios meno procesus, — reikia vertinti konkrečiai ir diferencijuo- 
tai. Vienu atveju jos padėjo ginti meno specifiką, kitu — vedė 
į meno priešpastatymą „šiurkščiai“ tikrovei, įgydamos antiliau- 
dinių bruožų. „Viltyje“ išryškėjo abi tendencijos. Šalia kovos už 
aukštesnį lietuvių literatūros meninį lygį pasireiškė ir principinis 

nusistatymas prieš pažangių socialinių siekimų literatūrą kaip 
tariamai nemenišką. 

„Tautinės vienybės“ dvasia „Viltis“ populiarino lietuvių lite- 
ratūrinį palikimą, atskirų rašytojų ir kultūros veikėjų atminimą. 
Būsimieji tautininkai bandė sudaryti įspūdį, kad tik jiems terūpi 
tautos kultūrinės vertybės, tačiau šiuo atžvilgiu „Viltis“ mažai 
skyrėsi nuo kitų leidinių, kurie neseniai pradėtiems lietuvių pra- 
eities tyrinėjimams irgi negailėjo vietos. 

Šiam tikslui 1907 m. J. Basanavičius įsteigė specialų Lietuvių 
mokslo draugijos žurnalą „LIETUVIŲ TAUTA“, kuris buvo lei- 
džiamas apystorėmis didelio formato knygomis. Ten pasirodė ne- 
mažai J. Basanavičiaus folkloristikos straipsnių, kelios studijos 
apie rašytojus (M. Biržiškos ,„Antanas Klementas“ ir „Iš D. Poš- 
kos raštų“, A. Janulaičio „Simanas Daukantas“, M. Gustaičio 
„Kun. Antanas Tatarė“), paskelbta archyvinės medžiagos 
M. Daukšos, A. Strazdo, L. Ivinskio, A. Baranausko biografijoms. 

Įsisiautėjusi reakcija padėjo išsikeroti dvasininkijos leidžia- 
mai periodikai. Taikstydamasi su carizmu ir būdama priešiška 
revoliuciniam judėjimui, socialinėje srityje ji atliko tokį pat 
pažangos stabdytojos vaidmenį, kaip ir pasaulėžiūrinėje — neig- 
dama Mąstymo laisvę. Neatsitiktinai jai prigijo „atžagareiviškos“ 
spaudos prievardis. Kaunas ir Seinai tapo pagrindiniais klerika- 
lizmo atramos taškais, 

Kaune puspenkto tūkstančio egzempliorių tiražu ėjo savait- 
raštis ,,„Vienybė"?“, išaugęs iš menkučio „,Nedėldienio skaitymo“, 
ir didokas kultūros žurnalas „Draugija“, kuris, kad ir būdamas 
reakcinės ideologijos, aktyvino literatūrinį gyvenimą; jis turėjo 
besimokančiam jaunimui priedą „Ateitis“, virtusį atskiru žurnalu. 

Seinuose vietinės ikunigų seminarijos profesoriai nuo 1906 m. 
kovo pabaigos leido iliustruotą savaitinį žurnalą „ŠALTINIS“, 


5 K. A. Š. [A. Maliauskis]. Mūsų socialinio gyvenimo chronika— 
„Draugija“, 1911, Nr. 55—56, p. 249. 

kuris aršiai kovojo prieš kairiąją spaudą, stengdamasis patraukti 
religingas valstiečių mases. Sumaniu redakciniu darbu, lanksčia 
administracine politika (sumažinus žurnalo kainą, siekiant šituo 
nukonkuruoti „Naująją gadynę')Š“ ir nesiderinančiomis su žur- 
nalistine etika priemonėmis (įvedus analogiškus „Lietuvos ūki- 
ninkui" skyrius, viliojant skaitytojus loterijaš?) buvo sumušti 
visi anuometinės lietuviškos periodikos rekordai: prieš karą 
„Šaltinis“ turėjo 15 tūkstančių skaitytojųšš, 

„Šaltinis“ ir jo skyrius jaunimui „Vainikėlis“ (1911—1913), 
nuo 1914 m. tapęs atskiru priedu „Vainikas“, spausdino nemažai 
grožinės literatūros. Pirmenybė žurnale buvo teikiama primity- 
vios klerikalinės didaktikos kūriniams. Produktyviausių „Šalti- 
nio“ autorių B. Stosiūno (B. Sumeliškiečio), A. Petrausko (Anta- 
no), J. Skinkio (Antupių Juozo), J. Stanikūno (Žemės Dulkės), 
V. Plaušinaičio (V. Vyšniūno) ir kitų kūrybiniai bandymai neturi 
išliekamosios vertės. Neblogas „Šaltinio“ honoraras patraukė ir 
kai kuriuos žinomus rašytojus, tačiau įsimenamų vertybių ir jie 
nepaliko. Didesnio svorio literatūriniame gyvenime žurnalas 
neįgijo. 

Artimai su „Šaltinių“ bei jo priedais susijęs K. Sakalauskas- 
Vanagėlis, kurio realistiniai apsakymai buvo leidžiami Seinuose 
ir atskiromis brošiūromis. „Šaltinyje“ epizodiškai bendradarbia- 
vo Šatrijos Ragana, Lazdynų Pelėda, Margalis, M. Dagilėlis, 
A. Žalvarnis, J. Mikuckis. L. Gira, 1906 m. kritikavęs žurnalo 
reikalavimus rašyti pagal „prastų žmonelių supratimą“ kaip 


———— 


86 J, Vailokaičio 1906.XI.26 (XII.9) laiškas A. Dambrauskui.— VVUBR, 
E 54—1. 

87 Tai smerkė ir „pirmeiviai“ (O. Pleirytė-Puidienė. Apie 
„Šaltinio“ dovanas.— „Vilniaus žinios“, 1907, lapkričio 8(21); K. Var- 
nas. Apie „Šaltinį“ ir jo dovanas.— „Žarija“, 1908, Nr. 4, p. 63), ir 
kai kurie kunigai (A. Kurietis [A. Alekna]. Ką rašo laikraščiai — 
„Nedėldienio skaitymas“, 1907, rugsėjo 25 (spalio 7). 

8 Jaunam spaudos veikėjui. Red. J. Keliuotis. K., 1926, p. 16. 

trukdančius augti tikrajai literatūrai ir piktinęsis jo klerikaline 
ortodoksija (,„Pakvimpa kitąsyk ir XX amžiuje viduramžių laužų 
dūmais, lyg svilintųsi ant jų „priešingų dorai ir etikai“ veikalų 
autoriai!..")$?, 1911—1912 m. „Šaltiniui“ davė savo originalių ei- 
lėraščių ir T. Ševčenkos vertimų. „Šaltinyje“ debiutavo ir ilgiau 
bendradarbiavo A. Šmulkštys-Paparonis, Z. Gaidamavičius-Pet- 
ras Žižas, V. Mykolaitis-Putinas. Apie senąją lietuvių literatū- 
rą populiarių straipsnių paskelbė J. Reitelaitis (R-čių Jonas). 

Žurnalo priedas „Šaltinėlis“ (1906—1913) buvo pirmasis vaikų 
savaitraštis. Atsiliepę į redakcijos kreipimąsi“?, leidinukui talki- 
no kai kurie rašytojai, kurdami specialią lietuvių vaikų literatū- 
rą?!. Redakcinių įgūdžių „Šaltinėlyje“ įsigijo S. Tijūnaitis, būsi- 
masis „Žvaigždutės“ ir „,Kregždutės“ žurnalų redaktorius. 

1913 m. klerikalams priklausė 60—7076 lietuviškų periodinių 
leidinių?2, 

Senieji spaudiniai sunkiai vertėsi, o entuziastai steigė vis 
naujus laikraščius ir žurnalus. S. Matulaitis šį reiškinį pavadino 
„laikraštininkystės epidemija"?3. Ne vienas tikėjosi iš periodikos 
praturtėti kaip iš kalendorių leidimo. Deja, smulkūs spaudiniai, 
nepatraukę didesnio skaitytojų būrio, davė tik nuostolių ir 
bankrutavo. Tačiau ir šie nuostolingi leidiniai vienu ar kitu 
aspektu praplėtė ir paįvairino lietuvių žurnalistiką. 

1914 m. Rusijos imperijoje ėjo 25 lietuviški periodiniai leidi- 
niai: Kaune — 10, Vilniuje — 8, Seinuose — 3, Rygoje — 3, Nau- 


9 L. Gerulis. Gražioji literatūra ir „Šaltinis“.— „Vilniaus žinios“, 
1906, birželio 8(21). 

90 „Šaltinėlio“ Redakcija. Į rašytojus.— „Šaltinėlis“, 1908, Nr. 37, 
p. 145, 

91 Plačiau žr. V. Auryla. Lietuvių vaikų literatūra, d. 1, p. 165— 
167. 

82 K. Gr. [K. Grinius]. 1913 met.— „Lietuvos žinios", 1914, sausio 23, 

98 „Vilniaus žinios“, 1908, vasario 16(29). 

miestyje — 194. „Laikraščių ėmėjų dabar turime apie 30 tūkst. 
kuomet užsieniniai mūsų laikraščiai „Varpas“, „Ūkininkas“, „Tė- 
vynės sargas“ vos šimtais, būdavo, savo ėmėjus skaitydavo, ir 
jie visi vargu daugiau 2 tūkst. ėmėjų paskutiniais prieš spaudos 
atgavimą metais teturėjo“, — sumavo „Lietuvos ūkininko“ redak- 
cija“?. Prieš pat Pirmąjį pasaulinį karą ėjusi lietuviška spauda 
(be Amerikos lietuvių periodikos), M. Šalčiaus apskaičiavimais, 
pasiekė 50 tūkstančių egzempliorių tiražą““. Visa tai nulėmė be- 
vardžių spaudos dalyvių ir žinomų publicistų, rašytojų pasiauko- 
jantis darbas. 

Šio amžiaus antrojo dešimtmečio pradžioje lietuvių literatūri- 
nės periodikos dar nebuvo, nors tuo metu savo spaudos organus 
jau turėjo žemdirbiai, mokslininkai, mokytojai, moksleiviai, net- 
gi viena kita religinė sekta. Kai kurie visuomeniniai politiniai 
leidiniai dar tik ruošė dirvą literatūros žurnalui. Pirmuosiuose 
legaliuose lietuvių laikraščiuose ir žurnaluose randame beveik 
visų žymiausių ano meto rašytojų ir debiutantų pavardes. Sklai- 
dant visuomeninės periodikos puslapius, matyti, kaip stiprėja 
demokratinė kultūra, kalasi socialistinės kultūros daigai, kaip 
grumiasi ne vien priešingos ideologijos, bet ir skirtingos esteti- 
nės pažiūros, kurios sukelia įvairiopą visuomeninį rezonansą. 

Dar anaiptol neišnaudotos realizmo galimybės, o literatūri- 
nėje praktikoje jau iškyla tokios modernizmo apraiškos, kaip 
impresionistinis ir neoromantinis vaizdavimas, įvairios estetizmo 
tendencijos. Prasideda diskusijos teoriniais literatūros klausimais. 
Daug dėmesio susilaukia lietuvių literatūros istorija. 


——————————— 


“* A. Kurietis [A. Alekna]. Lietuvių spauda 1904—1914 m.— 
„Vienybė“, 1914, Nr. 17, p. 260. 

95 10 metų spaudos atgavimo paminėjimas, „Lietuvos ūkininko“ išlei- 
dimas Nr. 38. V., 1914, p. 11. 

6 M. Šalčius. Dešimt Metų Tautiniai Kultūrinio Darbo Lietuvoje 
(1905—1915). Chicago, IIl., 1917, p. 52. 

Tačiau visuomeniniai politiniai leidiniai negali nei plačiau 
aprėpti literatūros proceso, nei labiau gilintis į meno specifiką. 
Tokius uždavinius turi spręsti literatūrinė spauda. 


PASTANGOS TELKTIS 


Spaudos draudimo panaikinimas atpalaidavo lietuvių buržua- 
zinės inteligentijos kūrybinę energiją. Veikliausi jos atstovai 
įsitraukė į kultūrinį gyvenimą. Bendradarbiauti atkovotoje spau- 
doje, priklausyti šelpimo ar „muzikališkai-dramatiškai“ draugijai, 
steigti mokyklas, kursus, bibliotekas, rengti paskaitas tapo nera- 
šytu inteligento įstatymu. 


Valdžiai spaudą leidus, tuos kelerius metus gyvename iš tiesų kaip 
mugėje, — 1908 m. rašė J. Tumas.— Rėksmas, šauksmas, stumdymos ir, 
juokingas dalykas,— ten, kur prekių daug, pirklių nėra; kitur vėl pirk- 
liai — neturi ko pirkti. Pas mus tai vadinasi visuomenės gyvenimas. Žmo- 
nių, žmonių duokite! — šaukiama iš visur, o tie patys šaukiamieji žmonės 
pakraščiais badu miršta. <...> Laikraščių knygų daugiau reikia! — 
girdisi dažnai. O tuo tarpu nei laikraščiai gali patys išsilaikyti, nei rašy- 
tojai savo darbu išmisti!. 


Po 1904 m. negausios knygų leidimo bendrovės tiesiog nespė- 
jo vykdyti užsakymų, todėl joms padėjo kai kurios spaustuvės, 
laikraščių redakcijos. Platėjantys leidybinio darbo mastai rodė 
ne tik literatūros išaugimą, bet ir rašytojų profesionalizaciją. 
Realesnė darėsi nedrąsi J. Biliūno svajonė —,,gal galės Lie- 
tuvoj atsirasti inteligencija, plūksna mintanti“2. Atsirado rašyto- 
jų, rašančių ne vien iš intuicijos, bet ir išmanančių apie meno 
teoriją. 


! Nauji sumanymai.— „Viltis“, 1908, birželio 1(14). 
2 J. Biliūnas. Raštai, t. 2, p. 371. 

Leipcigo universitete J. Biliūnas rengėsi rašytojo profesionalo 
darbui. Krokuvoje svajojo daryti perversmą lietuvių literatūroje 
jauni filosofijos fakulteto klausytojai J. A. Herbačiauskas, S. Ky- 
mantaitė. Kijevo ir Lvovo universitetuose slavų kalbas ir litera- 
tūras studijavo V. Mickevičius, vėliau tapęs žinomu rašytoju 
Vincu Krėve. Kijevo universiteto studentas filologas Z. Gaida- 
mavičius-Gėlė rengė spaudai pirmąjį savo eilėraščių rinkinį. 
Fidberge, Limbache ir Berlyne gilinosi į literatūrą3 K. Puida“. 

Baigęs Vilniaus kunigų seminariją, bet netapęs kunigu L. Gira 
lavinasi savarankiškai ir lanko privačią teatro studiją. Jis gyve- 
na literatūra ir iš literatūros, išmėgina visus spaudos žanrus. 
Įvairių rėmėjų išlaikoma talentingoji Žemaitė vos ne kasmet 
pateikia skaitytojams apsakymų knygučių, kuriose vaizduoja 
jos moterys — Lazdynų Pelėda, Šatrijos Ragana, G. Petkevičaitė- 
Bitė, O. Pleirytė-Puidienė. 

Literatūros ir meno kūrėjai negalėjo skųstis visuomenės dė- 
mesio stoka. Tačiau tas dėmesys nedaug teikė paguodos, kai 
prieš akis nuolat šmėžavo skurdo šmėkla, kuri skynė jaunus 
talentus vieną po kito. Daugelis gabių jaunuolių neturėjo sąlygų 
mokytis. L. Gira bene pirmasis, panaikinus spaudos draudimą, 
metė šūkį „Neduokim talentams žūti“?, dar gana abstrakčiai 
kviesdamas visuomens padėti jaunimui ugdyti gabumus. Švietimo 
kėlimu ragino susirūpinti būsimasis istorikas I. Jonynas“. „Vil- 
niaus žinių“ skaitytojas V. Kavoliūnas pasiūlė „įkurti visuotinę 
Lietuvos draugiją šelpti talentams“?. Jo pasiūlymą parėmusi 





3 A. M. Aleksandras-Kazys Puida.— „Ateitis“, 1943, kovo 20. 
* K. Puida afišavosi esąs inžinierius, tačiau abejotina, ar jis studijavo 
inžineriją. 

S „Lietuvių laikraštis", 1905, Nr. 10, p. 111—113. 

Š L Dzukas. Reikia mums mokslo— „Vilniaus žinios“, 1905, ko- 
vo 8(21). 
" Ten pat, 1905, liepos 9(22). 

dienraščio redakcija kvietė skaitytojus atsilieptiš. Platesnio at- 
garsio šis sumanymas nesukėlė, bet „Vilniaus žinios“ ir toliau 
pastoviai propagavo tokios draugijos būtinumą, daug rašė apie 
skurdo pakirstus jaunus kūrėjus, ypač literatus. „,Rašinėjimas 
į laikraščius pasidaro nuolatina auka, kurią daro ir gali daryti 
žmonės šiek tiek pasiturintieji, o rašytojai-literatai juk negali 
tos aukos pakelti — jiems prisieina kesti badas“, — konstatavo 
„Vilniaus žinios“ redakciniame straipsnyje". 

„Lietuvos visuomene! Badu miršta mūsų jaunuomenė. Visas 
kelias kultūrinio Lietuvos plėtojimos išklotas jaunuomenės lavo- 
nais. <...> Tautos sūnūs kraujais krenkščia, o ji stovi ir žiūri... 
šaltai, kaip pašalinis liudytojas...'— graudino ir kaltino visuome- 
nę Maskvos lietuvių studentų draugija! Ji taip pat skatino 
steigti vieną stiprią draugiją talentingam jaunimui šelpti. Bet ir 
maskviškių balsas liko be atgarsio. 

Visuomenės aukomis išlaikomos srovinės šelpimo draugijos 
vertėsi labai sunkiai. Bene pajėgiausia iš jų liberalinė „Žiburė- 
lio“ draugija galėdavo per metus skirti tik 5—10 stipendijų, 
keletą pašalpų. Draugiją 1906 m. legalizavus, jos parama naudo- 
josi Jovaras, J. A. Herbačiauskas, K. Jurgelionis, vėliau J. Jano- 
nis, J. Savickis!!. Žmonėms, besiverčiantiems spaudos darbu, bu- 
vo reikalinga veikli organizacija, kuri vienytų juos profesiniu 
pagrindu. Jos negalėjo atstoti jokios smulkios talentų šelpimo 
draugijos. Tokios organizacijos užuomazgų būta XX a. pirmojo 
dešimtmečio pabaigoje ir antrojo pradžioje. J. Biliūnas laikyti- 
nas vienu iš ankstyviausių lietuvių rašytojų draugijos iniciato- 
rių, bet savo idėjos, išdėstytos 1906 m. rudenį rašytame „„Atvira- 


8 Ten pat, 1905, liepos 19 (rugpiūčio 1). 

? Prie mūsų rašytojų padėjimo.— Ten pat, 1907, liepos 4(17). 

10 Atsišaukimas į visuomenę.— „Lietuvos ūkininkas“, 1908, Nr. 48, 
p. 511. 

M Mažoji lietuviškoji tarybinė enciklopedija, t. 3. V., 1971, p. 906, 

me laiške dailiosios Literatūros ir kalbos mylėtojams", jis nesu- 
spėjo paskelbti. 

1907 m. kilo sumanymas sušaukti spaudos bendradarbių 
suvažiavimą. Publicistas A. Juozapavičius „Vilniaus žiniose“ 
paskelbė atvirą laišką!?, siūlydamas į suvažiavimą sukviesti 
Lietuvos, Rytų Prūsijos, Amerikos lietuvių redakcijų atstovus ir 
išnagrinėti kultūrinės anomalijos priežastis (kodėl „daugiau no- 
rinčių rašinėti, ne kad skaityti"), parengti laikraščių tvarkymo 
programą. 

Į šį aktualų, tik neaiškiai formuluotą kreipimąsi greitai atsi- 
liepė kiti spaudos žmonės. Pritardamas suvažiavimo idėjai, 
J. Kriaučiūnas siūlomą tokio profilio renginį pavadino „per men- 
ku, per vienpusiu, iš dalies ir per sunkiai įvykdomu“: negausūs 
lietuviškos spaudos alstovai ir šiaip gerai vienas kitą pažįstą, 
žiną kiekvieno laikraščio „spalvą“, o Amerikos ir Rytų Prūsijos 
laikraštijos atstovams jis nebūsiąs įdomus!š. Užuot rengus laik- 
raštininkų suvažiavimą, J. Kriaučiūnas ragino sušaukti visų Lie- 
tuvos rašytojų suvažiavimą, kuris parodytų esamas „raštiškąsias 
pajėgas“, sugrupuotų jas „į atskiras kuopas sulig rūšies gabu- 
mų'; profesiniai laikraštijos atstovų reikalai galėtų būti svarsto- 
mi atskirose sekcijose. 

„Rašytojo“ ar „rašėjo“ sąvoka pačioje XX a. pradžioje dar 
nebuvo diferencijuota ir apėmė ne vien grožinės literatūros kū- 
rėjus, bet ir aktyvesnius spaudos bendradarbius, todėl naujas pa- 
siūlymas platesnių paaiškinimų nereikalavo. J. Kriaučiūno mintį 
parėmęs Peterburgo universiteto teisės fakulteto studentas A. Va- 
balas (vėliau išgarsėjęs JAV pažangiųjų lietuvių veikėjas žur- 
nalistas L. Prūseika) dar griežčiau protestavo prieš Rytų Prūsijos 


2 Poškiečių Antanas. Atviras laiškas mūsų laikraštininkams 
ir rašytojams.— „Vilniaus žinios", 1907, lapkričio 23 (gruodžio 6). 

5 J. Kriaučiūnas. Prie sumanomojo lietuvių rašytojų susiva- 
žiavimo.— Ten pat, 1907, lapkričio 27 (gruodžio 10). 

ir Amerikos laikraščių atstovų dalyvavimą suvažiavime, nes 
skirtingi esą užsienyje leidžiamos spaudos tikslai, skirtingos ir 
ekonominio gyvenimo sąlygos!4, 

Diskusija persikėlė į „Viltį“. Jauna redakcijos darbuotoja 
S. Kymantaitė suvažiavimo darbotvarkėn pasiūlė įtraukti pašne- 
kesį apie kritiką, kurios nesulaukdami rašytojai puldinėja prie 
visų žanrų ir tik blaško jėgas!“. Ji išdėstė ir savo samprotavimus 
apie literatūrą, suprantamą plačiąja prasme. Ją suskirstė į tris 
šakas: populiariąją, dailiąją („kuriai pamatas dailininko įkvėpi- 
mas“) ir mokslinę. Reikalingiausia pripažindama pirmąją šaką, 
atliekančią utilitarines funkcijas, mėgino apibūdinti jos ryšį su 
„Aailiąja“ literatūra: „Jeigu populiariškoji literatūra būtų gerai 
pastatyta, tai dailioji galėtų liuosai plėtotis. Galima būtų tuomet 
iš jos reikalauti, kad išmestų laukan agitaciją ir tendenciją.“ Ap- 
svarstęs „idėjos darbą“ ir „medžiagišką rašytojų padėjimą“, su- 
važiavimas, S. Kymantaitės nuomone, galėtų padėti pamatus ra- 
šytojų sąjungai. 

Apie rašančiųjų jėgų organizavimą buvo rašoma „Vilniaus 
žinių“ įžanginiame straipsnyje!“ė. Laikraštis, be to, davė laisvą 
tribūną norintiems pareikšti nuomonę apie suvažiavimo progra- 
mą, taip pat apie jo eigą. Pasisakė tas pats J. Kriaučiūnas ir sa- 
tyros laikraščio „Ežys“ redaktorius K. Stiklius!7. Pasiūlyta pa- 
rengti suvažiavimui metmenis, iš anksto apsvarstant reikalingus 
klausimus, o pačiame suvažiavime (jo vieta buvo numatyta Vil- 
niuje, sušaukimo laikas — 1908 m. vasario 15 (28)-ąją — Antro- 


———— —— 


4 A. Vabalas. Vėl naujas sumanymas.— Ten pat, 1907, gruo- 
džio 6(19). 

5 S. Kymantaitė. Rašytojų suvažiavimui žodelis — „Viltis“, 
1907, gruodžio 12(25). 

16 „Vilniaus žinios“, 1907, lapkričio 27 (gruodžio 10). 

V J. Kriaučiūnas. Prie rašytojų susivažiavimo.-—— Ten pat, 1907, 
gruodžio 20 (1908, sausio 2); Liepalotų K. Stiklius. Prie lietu- 
vių rašytojų susivažiavimo.— Ten pat, 1907, gruodžio 22 (1908, sausio 4). 

sios lietuvių dailės parodos atidarymo dieną), be kita ko, išnagri- 
nėti ir pribrendusius kalbos dalykus, ir „rašėjų“ santykius su 
laikraščių bei knygų leidėjais vertelgomis. 

Po to įvyko mažas susirinkimas, kuriame redakcijos pažadėjo 
išsirinkti iš savo tarpo atstovus suvažiavimui organizuoti bei 
valdžios leidimui gauti!'š, ir — viskas aprimo. 1908 m. pradžioje 
šį klausimą dar mėgino judinti S. Kymantaitė, skųsdamasi varga- 
na rašytojų materialine būkle, apgailėtina visos literatūros, ypač 
laikraščių, morale!?. Ji sielojosi, kad laikraščiai pavirto muge, 
pilna „vaikiškų nesusipratimų ir šlykščių barnių“, ir reikalavo 
apsvarstyti smukusią spaudos etiką. 

Bergždi ginčai, nesibaigianti „pirmeivių“ ir „atžagareivių“ 
polemika, dažnai nusikalstanti paprasčiausiam padorumui, iš 
tiesų menkino skaitytojų akyse pačios periodinės spaudos bei jos 
bendradarbių autoritetą. ,,Nesutikimai, tulžies ir pamazgų išlieji- 
mai, nešvarūs užsipuolimai buvo perpildę mūsų laikraščius. Išro- 
dė, kad lietuvių rašėjai sparnus apleido ir nepajėgia aukštyn 
pakilti',— aptardamas 1908 metų visuomeninį gyvenimą, apgai- 
lestavo „Lietuvos ūkininko" apžvalgininkas?, 

Steigiant Lietuvių dailės draugiją, buvo pabrėžta, kad tai nėra 
vien dailininkų organizacija; įsirašę draugijon muzikai, artistai, 
architektai ir kitų sričių menininkai gali steigti atskiras kuopas2!. 
1908.VTIEL.27 pirmininkaudama visuotiniam Lietuvių dailės drau- 
gijos susirinkimui, G. Petkevičaitė-Bitė kartu su S. Kymantaite 
kvietė rašytojus prisijungti prie šios organizacijos22, 





— 


Iš S. K. [S. Kymantaitė]. Rašytojų tarybos.— „Viltis“, 1908, kovo 
12(25). 

19 Ten pat. 

20 „Lietuvos ūkininkas“, 1909, Nr. 1, p. 2, 

2 A. Žmuidzinavičius. Lietuvių Dailės Draugija.— „Vilniaus 
žinios“, 1907, rugsėjo 13(26). 

22 Ten pat, 1908, rugpiūčio 29 (rugsėjo 11). 

1908 m. Krokuvoje atsidūrė aktyvūs pirmosios Rusijos revo- 
liucijos veikėjai K. Jasiukaitis, K. Jurgelionis ir J. Šepetys. Šie 
socialdemokratinės periodikos bendradarbiai sumanė įsteigti Lie- 
tuvių rašytojų-dailininkų draugiją, jungiančią vien grožinės lite- 
ratūros kūrėjus. Laikydami tokią organizaciją nauju svarbiu aks- 
tinu plėtotis „dailiajai raštijai", gyvenime užimančiai „Lyg kokio 
elgetos vietą", iniciatoriai norėjo sužinoti Lietuvos rašytojų nuo- 
monę, ar jie sutinka stoti į šią draugiją ir ar verta ją legalizuoti 
Rusijoje. Atsakymus buvo prašyta siųsti Krokuvos universiteto 
filosofijos fakulteto klausytojui K. Jurgelioniui. 


Buvo parengti draugijos įstatai?, Jų projekte pažymėta, kad svarbiau- 
sias Lietuvių rašytojų-dailininkų draugijos uždavinys — rūpintis grožinės 
literatūros („dailiosios raštijos“) vystymu. Tam tikslui draugija leidžia 
knygas, rengia paskaitas, literatūros vakarus, rūpinasi rašytojų materiali- 
ne būkle. Trijų asmenų valdyba tvarko draugijos finansus, ieško leidėjų, 
gina autorių teises. 8000 gryno pelno atiduodama išspausdintų veikalų 
autoriams, 2075 eina į draugijos iždą. Organizacija šelpia vargingon pa- 
dėtin patekusius narius. Numatyta ir draugijos leidinių redakcija, suside- 
danti iš trijų asmenų. Stojamasis mokestis — 5 rb, metinis — 6 rb. 


Žemaitė ketino stoti į šią organizaciją. Draugijos sumanytojų 
laiškelio ir jos įstatų projekto nuorašą 1909.1.4 ji pasiuntė susipa- 
žinti K. Stikliui,, JAV lietuvių laikraščių talkininkui, kuris ra- 
šytojai jau anksčiau buvo išdėstęs Susivienijimo lietuvių Ame- 
rikoje organo „Tėvynė“ pasiūlymą įkurti literatų šelpimo fondą. 
Krokuviškių projektą Žemaitė žadėjo nusiųsti ir pažįstamiems 
„Tėvynės“ laikraščio darbuotojams — gal būsią paranku abiem 
besikuriančioms draugijoms susijungti. 

1909 m. K. Jurgelionis išvyko į Ameriką dirbti „Laisvosios 
minties“ spaustuvėje ir redakcijoje, J. Šepetys tų pačių metų 





2 Yra išlikęs įstatų projekto egzempliorius, persirašytas Žemaitės.— 
LKLIR, f. 3—147, 

vasarą tapo iaktiškuoju „Rankpelnio“ redaktoriumi Škotijoje, 
K. Jasiukailį nežinomi vėjai ėmė blaškyti po Vakarų Europos ša- 
lis — ir sumanymu nebeliko kam rūpintis. 

Blėstant Lietuvos spaudoje rašytojų ir žurnalistų diskusijai 
dėl proiesinės organizacijos steigimo, iniciatyvą sutelkti rašyto- 
įus pabandė perimti literatūros mėgėjai. 1909 m. rudenį pasirodė 
tokia žinutė: „A. Šmaigštys prašo mus pranešti, kad norima su- 
tverti „Lietuvos Rašytojų Draugija“. Draugijos uždavinys — 
duoti rašytojams materiališką ir dorišką pagalbą. Su A. Šmįaigš- 
čiu] susižinoti gali ir per „Llietuvos] Ūk[ininko]“ redakciją“24, 
Sulaukęs palankių atsiliepimų iš Berno (Šveicarijos) ir Šiaulių, 
neilgai trukus, „Lietuvos žiniose“ A. Šmaigščio slapyvardžiu pa- 
sirašęs asmuo paskelbė „Atvirą laišką į visuomenę“25. Jame pla- 
čiau išdėstė dar 1908 m. vidurvasary mažoje literatų kuopelėje 
kilusį pasiūlymą įsteigti kūrybinį susivienijimą, kuris galėtų 
jungti per 50 „jau pragarsėjusių mūsų rašytojų“. Kokie „rašyto- 
jai“ turimi omeny — vien meninio žodžio kūrėjai ar apskritai 
spaudos darbuotojai, sunkų pasakyti. Atrodo, kad rašytojo są- 
voka čia artima dabartiniam supratimui. 

Lietuvos rašytojų draugija, sumanytojų nuomone, dirbtų tokį 
darbą: „1) vienytų Lietuvos rašytojus; 2) lavintų ir skatintų 
į tolimesnį darbavimąsi; 3) šelptų rašytojus neturte, ligoje ir 
senatvėje; 4) apsaugotų rašytojų teises ir pačius rašytojus nuo 
išnaudotojų; 5) duotų rašytojams patarimus, ypač pradedantiems, 
ir t. t. ir t. t." Šiai dar iš embrioninės stadijos neišsiritusiai drau- 
gijai buvo reikalinga plačiosios visuomenės ir visų pirma pačių 
rašytojų parama, o jos nesulaukta. 

„Rygos garse“ aprašytas 1909 m. Šiauliuose įvykusios jaunų 


—>—————— -— 





2 „Lietuvos ūkininkas“, 1909, Nr. 38, p. 351; perspausdinta „Lietuvos 
žiniose“ ir „Viltyje“. 
5 „Lietuvos žinios“, 1909, spalio 14(27). 

literatų sueigos sumanymas įkurti Lietuvių rašytojų draugiją?s, 
kuri turėtų rodyti kelią pradedančiajai literatų kartai. Pranešta, 
kad draugijos įstatų projektas jau esąs parengtas, belieka „susi- 
rinkti didesniam būriui rašytojų, tame skaičiuje ir žinomiems 
autoritetams, ir apsvarstyti“. Nėra žinių, ar šiuo užmoju susido- 
mėta. 

Amerikos lietuvių spaudoje 1908 m. pradėta kampanija už 
literatų šelpimo fondo įsteigimą. Dingstis jai buvo K. Stikliaus 
straipsnis „„Tėvynėje'2'. Autorius ten priminė be laiko mirusius 
V. Kudirką, J. Mačį-Kėkštą ir gyvuosius, vargų graužiamus, ta- 
lentus. Laikraščio redaktorius V. S. Jokubynas pasiūlė įkurti 
labdarybės fondą prie Tėvynės mylėtojų draugijos iždo2š, Sunkiai 
besiverčiantys rašytojai („raštininkai“) tada galėtų su savo raš- 
tais kreiptis į specialiai išrinktą „literatišką komitetą“, kuris, 
įvertinęs rankraščius, nustatytų atlyginimą. 

JAV lietuvių spauda, išskyrus „Vienybę lietuvninkų“, 
V. S. Jokubyno sumanymą sutiko abejingai. Vis dėlto „Tėvynės“ 
skiltyse užvirė diskusija, kaip organizuoti ir vadinti šį fondą. 
Laikraščio bendradarbis, o vėliau ilgametis redaktorius K. Vai- 
ras-Račkauskas steigiamo fondo profilį suprato plačiau už dau- 
gelį pasisakiusiųjų: jeigu fondas pirksiąs rašytojų (ne „rašėjų“!) 
rankraščius, spausdinsiąs knygas ir platinsiąs literatūrą, tai čia 
nebūsią jokio šelpimo, tad jam geriau tiktų Raštų leidimo fondo 
ar Literatūros platinimo draugijos vardas2?. 





*“ A. Švitinys [Alf. Mickevičius]. Apie Lietuvos rašytojų draugi- 
ją.— „Rygos garsas“, 1910, kovo 6(19). 

7 K. Stiklelis. Skurdus rašėjų likimas.— „Tėvynė“, 1908, rug- 
piūčio 18. 

28 V. S. Jokubynas. Šelpkime pavargusius raštininkus! — Ten pat, 
1908, lapkričio 3. 

? V. K. Račkauskas, Prie naujo sumanymo.— Ten pat, 1909, ko- 
vo 2. 

Tėvynės mylėtojų draugija atsisakė šio fondo, todėl jis liko 
prie „Tėvynės“ laikraščio. 1909 m. pabaigoje buvo išrinkta fondo 
valdyba (pirmininkas V. S. Jokubynas) ir „literatiškas komite- 
tas"š0. Svarstydama „literatiško komiteto“ nario J. O. Širvydo 
parašytus fondo įstatus, valdyba fondą pavadino Literatų draugi- 
jaš!. Ji turėjo susidėti iš kuopų, kurioms priklausytų „Ypatos, 
prasilavinusios lietuvių literatūroj“. Viešos veiklos ši draugija 
nerodė. Iki 1913 m. iš jos lėšų buvo sušelptas tik fondo įsteigimo 
iniciatorius K. Stiklius. 

Labdariško „Tėvynės“ fondo užmojai buvo pernelyg kuklūs. 
Tad J. Krikščiūnas-Jovaras ir K. Stiklius „Vienybėje lietuvninkų“ 
paskelbė atsišaukimą į Amerikos lietuvius, kviesdami įsteigti 
nuolatinį Literatų fondą, kuris „profesionališkiems literatams 
padėtų su audringomis gyvenimo bangomis grumtis“92. O netru- 
kus straipsnyje „Lietuvių literatų gyvenimo klausimai“ Jovaras 
patikslino savo poziciją: ,Mano nuomonė: pirmas — ant kiek tik 
galima, platint kuo daugiausiai ir kuo plačiausiai tarp darbo 
žmonių pirmeiviškąją literatūrą; antras — sykiu šelpti aukomis 
varginguosius tosios literatūros rašytojus.“3š Siūlomam nuola- 
tiniam rašytojų šelpimo fondui steigti neatsirado rėmėjų. 

Nuo 1907 iki 1910 m. Jovaras, kaip besirengiantis mokytojo 
darbui, gavo „Žiburėlio“ stipendiją. Jai nutrūkus ir pasunkėjus 
gyvenimo sąlygoms, poetas ryžosi prabilti į visuomenės sąžinę, 
prašydamas materialinės pagalbos. 1912 m. „Vienybėje lietuv- 
ninkų“ išspausdintas graudulingas jo šauksmas susilaukė įvairių 
komentarųš“, 


————— 


30 Ten pat, 1909, gruodžio 7. 

31 V. S. Jokubynas. Raštininkų fondo dėlei.— „Vienybė lietuv- 
ninkų“, 1910, Nr. 35. 

32 Cit, iš: „Vienybė lietuvninkų“, 1909, Nr. 34. 

33 Ten pat, 1909, Nr. 42. 

34 Žr. „Lietuvos žinios“, 1912, birželio 29 (liepos 12). 

Gydytojo visuomenininko A. K. Rutkausko pasiūlymu JAV 
lietuviai nusprendė nupirkti Jovarui ūkį??. Tai buvo originalus 
sumanymas užtikrinti kūrėjui pragyvenimą, tačiau jis lietė tik 
vieną žmogų. Prasidėjo nauja kultūrinė rinkliava. Jovaro ūkio 
steigimo komitetui buvo perduoti ir „Tėvynės“ fondo — Literatų 
draugijos — likučiaišč, 

Išjudinta viešoji nuomonė parengė dirvą profesinei rašytojų 
draugijai, tačiau pačių rašytojų tarpe neatsirado tokių autoritetų, 
kurie būtų ėmęsi organizacinio darbo. Tai buvo nelengvas už- 
davinys, nes rašytojai buvo išsibarstę ne tik įvairiose Lietuvos 
vietose, bet ir už jos ribų. ,,Prisipažinkim atvirai mes, rašytojai, 
kad niekuomet nekilo mumyse siaubūno geismas sutverti nuosa- 
vą rašytojų lizdą, kuriame mintimis, sumanymais bei troškimais 
pasidalinti galėję būtumėm. Tiktai pusiau norai, pusiau troškimai 
mumis judino...'— rašė K. Puida 1909 m.37 Dėl visų originaliosios 
literatūros bėdų jis kaltino leidėjus: „Jeigu paimsime mūsų raš- 
tijos katalogus, pamatysime, kad iš 6—7 tūkstančių numerių vos- 
ne-vos 100 originalinių raštų tėra, <...> Vertimas šalia origina- 
lo įgyja daug didesnę vertę, nėsą jis visuomet daug pigesnis už 
originalą. Leidėjas, kuris savo psichikoje daugiau pirklys, negu 
raštijos atstovas, — jis sutvėrė raštijos galutiną žlugimą, ir ant jo 
turi pulti atsakomybė už pražuvusį kelių metų triūsą.“ K. Puida 
griežiai pasisakė prieš pašalpų kaulijimą, siūlė įsteigti „atskirą 
bendriją originaliniams raštams leisti prenumeratos keliu“, 0 vi- 
sų pirma — „patiems rašytojams kuopon susitelkti“. 

Panaši išvada buvo padaryta ir 1912 m. „Lietuvos žiniose“: 
„Vienintelis rašytojams iš jų vargų išėjimas — sutverti savo 





95 J. J Kaškiaučius. Jovarui ūkio pirkimo klausimas.— „Tėvy- 
nė“, 1912, gruodžio 20. 5 

8 J. A. Giegžnas. Fondai ir aukos.— Ten pat, 1913, vasario 28. 

37 K. Puida. Rašytojų likimas.— „Vienybė lietuvninkų", 1909, Nr. 50, 

draugiją-kasą, kaip tai kartą pas mus jau buvo mėginta daryti."3š 
Ieškodamas priežasčių, kodėl taip sunkiai bręsta lietuvių litera- 
tai, I. Jurkūnas-Šeinius tais pačiais metais irgi priminė — nėra ra- 
šytojų draugijos. Kol susidarys sąlygos tokiai draugijai atsiras- 
ti — siūlė pradžiai „įsteigti almanachą, kur mūsų rašytojai gautų 
pamatyti savo darbus. <...> Leidžiant nemažomis knygutėmis 
po du, po tris kartus per metus, jis apsimokėtų. <...> Ir už ko- 
kios dešimties metų nebereikėtų S. Čiurlionienei aimanauti, kad 
mūsų dailioji raštija, tai vien šiukšlės, pro langą išmestos.'39 

Tada jau garsėjo Lietuvių mokslo draugija, kuri savo darbo 
vaisius skelbė „Lietuvių tautoje“, kasmet po parodą rengė Lietu- 
vių dailės draugija, veikė įvairūs teatro ir muzikos mėgėjų susi- 
vienijimai, netgi vargonininkai buvo įsteigę draugiją ir porą 
metų leido savo žurnalą, o lietuvių rašytojai vis dar tebesiorga- 
nizavo. 

1910 m. kovo 17—18 dienomis JAV lietuvių redaktorių bei 
leidėjų (laikraštininkų) pirmasis suvažiavimas įsteigė Brukline 
Lietuvių spaudos draugiją Amerikoje („Lithuanian Press Asso- 
ciation of America")*?. Amerikos lietuvių laikraštininkų antrasis 
suvažiavimas (1911) nutarė įkurti Lietuvių rašytojų draugiją ir 
išrinko komisiją (pirmininkas V. Šliakys). 1912 m. sausio mėnesį 
komisijos sekretoriaus padėjėjas K. Račkauskas parašė įstatų 
projektą, kurį davė komisijos nariams susipažinti. Keliaudamas 
iš rankų į rankas, projekto originalas žuvo. Trečiajame laikraš- 





38 Petras [P. Ruseckas]. Šauksmas.— „Lietuvos žinios“, 1912, bir- 
želio 29 (liepos 12). 

3 Ig. Jur. Kas kaltas dėl mūsų dailiosios raštijos? — Ten pat, 1912, 
rugpiūčio 28 (rugsėjo 10). 

40 Suvažiavimo protokolas — VVUBR, F 85, L 91—98. Plačiau žr. 
B. Raguotis. JAV lietuvių spaudos bruožai (1905—1917).— „Biblio- 
tekų darbas“, 1972, Nr. 5, p. 33—36. 

tininkų suvažiavime (1912) Lietuvių rašytojų draugijos klausimas 
vėl buvo iškeltas, bet nieko konkretaus nenutarta*!. 1913 m. pra- 
džioje K. Račkauskas savo redaguojamoje „Tėvynėje“ paskelbė 
išlikusį draugijos įstatų projekto nuorašą*2, kviesdamas laikraš- 
čio skaitytojus per du mėnesius pareikšti pastabas ir pasiūlymus. 


„Lietuvių rašytojų draugijos įstatų škicas“— išsamiausias XX a. pra- 
džios spaudos darbuotojų susivienijimo projektas. Jame detaliai aptarta 
organizacinė ir finansinė draugijos struktūra. Štai keletas draugijos įstatų 
projekto paragrafų: 


„Draugijos tikslai 


1. Sujungti vienon draugijon visus lietuvius rašytojus. 

2. Rūpintis pakelti ir tobulinti lietuvių literatūrą, ypatingai dailiąją 
ir originalinę. 

3. Tarpininkauti tarp išleistuvių [leidyklų] ir rašytojų. 

4. Leisti tinkamus veikalus Draugijos lėšomis ir juos platinti. 

5. Suteikti Draugijos nariams medžiagišką paramą. 

Draugijos nariai 

1. Lietuvių Rašytojų Draugija susideda iš tikrųjų narių ir narių-rė- 
mėjų. 

2. Tikraisiais nariais gali būti visi lietuviai (neskiriant lyties) rašytojai: 
redaktoriai, autoriai, Vertėjai, laikraščių bendradarbiai ir šiaip korespon- 
dentai, kaip Amerikoje, taip ir Lietuvoje. 

3. Nariais-rėmėjais gali būti pavieniai asmens ir draugijos ar organi- 
zacijos", 

Draugijai tvarkyti renkamas pirmininkas, sekretorius, iždininkas, turto 
komisija, administratorius, knygius. Trijų asmenų redakcija peržiūri 
sekretoriaus jai pateikiamus rankraščius ir juos recenzuoja. Draugija 
„leidžia kvartalinį savo organą, pavestą D-jos reikalams, literatūrai pla- 
čiausioje žodžio prasmėje, kritikai, auklėjimui naujų mūsų talentų ir t. t." 


*1 Lietuvių rašytojų draugijos reikaluose— „Tėvynė“, 1913, vasa- 
rio 28, 
42 Ten pat. 

Į „Lietuvių rašytojų draugijos įstatų škicą“ atkreipė dėmesį 
vos pora laikraščių. Per du mėnesius neatsiliepė ne tik eiliniai 
„Tėvynės“ skaitytojai, bet ir kandidatai į draugijos narius. 

Rašytojų nesusiorganizavimas kuo toliau, tuo labiau stabdė 
profesinę lietuvių literatūros pažangą. Rašytojai ir toliau skurdo. 
Nesant organizacinio centro, ir literatūrinė spauda liko saviei- 
gai. Negausūs XX a. pradžios literatūriniai leidiniai rėmėsi pa- 
vieniais literatais, atiduodančiais jiems savo kūrybines galias, o 
dažnai ir santaupas. Beje, šių leidinių redakcijos atliko dalį ne- 
samos rašytojų draugijos funkcijų: telkė bendradarbius į litera- 
tūrinius sambūrius, ugdė profesinį meistriškumą, o atskirais 
atvejais paremdavo ir finansiškai, mokėdamos kuklų honorarą. 


PIRMIEJI PROJEKTAI 


Vyraujantys visuomeninio politinio profilio spaudiniai, atsto- 
vaudami vienos ar kitos partijos interesams, stengėsi veikti ma- 
ses toms partijoms pageidaujama kryptimi. Lietuvių rašytojai 
negalėjo likti abejingi ideologinei ir politinei kovai. Tokioje 
situacijoje literatūrai atiteko agitacinė funkcija, kurią paprastai 
atlieka publicistika. Tai būdingas reiškinys visiems visuomeninių 
sąjūdžių laikotarpiams. Kita vertus, jis ypatingai neišsiskyrė iš 
lietuvių literatūros konteksto: joje tebeviešpatavo siaurokas uti- 
litarizmas, 

XX a. pradžioje daugelis lietuvių rašytojų tebekūrė stichiškai, 
turėdami tik minimumą teorinių žinių. Bet juo tolyn, juo labyn 
literatūros vystymąsi ribojo jos kūrėjų išsilavinimo stoka. J. Bi- 
liūnas straipsnyje „Mūsų gyvenimo dilgėlės ir usnys“ mėgino 
apibūdinti specifinį literatūros uždavinį ir rašytojo vaidmenį: 
„Dailiosios literatūros tikslas kaip tik čia ir yra, kad ji ne tik 
skaitytojaus protą jaudintų, bet žadintų ir tobulintų jo jausmus, 

gaivintų jo širdį, vestų jį prie dailos, prie gero. <...> Rašytojas, 
jeigu jis iš tiesų nori būti visūmenės gaivintoju, jos jausmų val- 
donu, jos dvasios keliarodžiu, pats turi savo jausmais ir širdžia, 
jeigu jau ne protu, už tą visūmenę arba plačią jos minią aukš- 
čiau stovėti."! 

Gilėjantį specifinių literatūros uždavinių supratimą atspindi 
visa J. Biliūno kūrybinė veikla?. Rašytojas net ir neįsivaizdavo, 
kad talentas galėtų formuotis hermetiškoje aplinkoje. Jis nie- 
kada neabejojo visuomeniniais literatūros uždaviniais. Tačiau 
keitėsi jo pažiūros į grožinės kūrybos ir kūrėjo santykį su visuo- 
mene: nuo publicistinio literatūros vaidmens ir rašytojo, kaip 
talentingo visuomeninės nuomonės formuotojo,— iki literatūros, 
kaip savarankiškos meno šakos, ir rašytojo, kaip visuomenės 
dvasinio vadovo, uždavinių supratimo. 

Spaudoje pradėjęs bendradarbiauti kairiosios lietuvių inteli- 
gentijos skilimo laikotarpiu, didėjant takoskyrai tarp „Varpo“ ir 
„Darbininkų balso“ ideologijų, ateities santvarkos idealu J. Bi- 
liūnas pasirinko socializmą, Nuo 1902 m. aktyvus „Varpo“ publi- 
cistas pritapo prie „Darbininkų balso“, kuriame išspausdino ne 
tik nemaža straipsnių, bet ir pirmuosius grožinius kūrinius prole- 
tarine tematika. Būdamas susijęs su organizacine socialdemokra- 
tų partijos veikla, J. Biliūnas iki 1904 m. pavasario padėjo A. Ja- 
nulaičiui redaguoti „Darbininkų balsą“. „Biliūnas reikalavo, kad 
ir darbininkams būtų suteikiama tikra dailės literatūra, o ne kas 
tik į rankas pakliuvo“, — taip V. Kapsukas apibūdino redakcinį 
rašytojo reiklumą3. 

J. Biliūnas buvo pirmasis lietuvių pasaulietis inteligentas, ku- 
ris pasirinko studijuoti filologiją, norėdamas tapti rašytoju pro- 


! „Vilniaus žinios“, 1905, vasario 13(26), 15(28). 
2 Zr. M. Lukšienė, Jono Biliūno kūryba. V., 1956. 
3 V. Kapsukas. Raštai, t. 5. V., 1962, p. 427. 

fesionalu. Tai buvo rizikinga jau vien todėl, kad Lietuvoje atsi- 
dėti kūrybiniam darbui neleido materialinės sąlygos. Nesant 
specialaus literatūrinio leidinio, rašytojams beliko taikytis prie 
visuomeninės politinės spaudos. J. Biliūnas puikiai suprato: kol 
lietuvių rašytojai neturės sau tinkamos atskiros tribūnos, tol 
sparčiau nekils literatūros meninis lygis. 

Dar 1904.1.6 laiške Lietuvos demokratų partijos veikėjui 
J. Šauliui* J. Biliūnas pusiau juokais, pusiau rimtai siūlė paversti 
„Varpą“ vien literatūros organu. „Tik dėl dailiosios literatūros“ 
rašytojas buvo prisidėjęs prie žurnalo „Draugas“. Ilgainiui 
pagrindiniu bet kurio periodinio leidinio vertės matu jam tapo 
to leidinio literatūrinis veidas. 

Svajonė turėti specialų literatūros leidinį J. Biliūnui vis la- 
biau nedavė ramybės. Kad ir sunkiai sirgdamas, įis ieškojo 
bandraminčių savo idėjai realizuoti. 1905 m. rudenį savo suma- 
nymą jis išdėstė P. Višinskiui: „pradėjau <...> skųsties ant po- 
litikos, kuri visus ir visa savo rankose suglaudė, e grynai dailio- 
sios literatūros laikraščio nėra. Prasitariau apie tokios rūšies ne- 
periodinį laikraštį, nors porą ketvertą kartų per metus 
išleidžiamą.“? Mintį įsteigti literatūrinį leidinį tada karštai parė- 
mė „Aušros“ knygų leidimo bendrovės vadovas J. Jablonskis, 
kuris „dagi apkrikštijo tą negimusį kūdikį „Aitvaru“? ir jau 
prižadėjo rūpinties leidimu"Š. Tačiau greitai P. Višinskis mirė, o 
J. Jablonskis, negalėdamas Vilniuje išlaikyti gausios šeimos, per- 
sikėlė į Panevėžį. Vargu ar J. Jablonskis suspėjo imtis konkre- 
tesnių žygių, juoba, kad pats sumanymas dar nebuvo išsikrista- 
lizavęs. 


* J. Biliūnas. Raštai, t. 2, p. 347. 

S Ten pat, p. 395. 

6 Ten pat, p. 473—474. 

' Taip pavadinto laikraščio projektą 1885 m. buvo parengės L. Ivins- 
kis, bet negavo leidimo, 

Š J. Biliūnas, Raštai, t. 2, p. 474, 

1906 m. rudenį, atostogaudamas Kačerginėje, J. Biliūnas pra- 
dėjo rašyti „Atvirą laišką dailiosios literatūros ir kalbos mylėto- 
jams"?. Sugniuždytas nepagydomos ligos, jau nebesitikėdamas 
pragyventi iš kūrybos, jis negalėjo įveikti depresijos, kuria. 
dvelkia visas nebaigtas rašinys. Savo straipsnyje J. Biliūnas 
skeptiškai atsiliepė apie spaudos laisvę. Tąja laisve, anot jo, 
naudojasi tik politikai, bet ne rašytojai. Primindamas, kad būti- 
na įsteigti lietuvių rašytojų draugiją ar panašią organizaciją, 
straipsnyje J. Biliūnas taip pat užsiminė apie literatūrinį leidinį 
ir apibūdino nenormalią bendrojoje spaudoje dalyvaujančių ra- 
šytojų būklę: „„Spaudą leidus, aš daug nuo lietuvių literatūros 
laukiau. Tikėjau, kad knygų ir laikraščių skaičius labai pasidau- 
gins; tikėjau, kad ir dailioji literatūra mažų mažiausia vieną 
laikraštį turės savo. Maniau, kad ir lietuvis literatas nors pus- 
badžiai galės iš savo darbo gyventi. Bet mano tikėjimas mane ap- 
gavo. Knygų, tiesa, dabar daug daugiau išeina, kaip pirma, 
laikraščių skaičius didelesnis, tačiau dailioji literatūra trypsi ant 
vietos kaip supančiota.“ J. Biliūnas pabrėžė, kad išviršinis lite- 
ratūros pagyvėjimas nedaug tereiškia, kai patys rašytojai nesu- 
geba būti savarankiški. 

1906.XII.11 laiške iš Zakopanės J. Biliūnas ragino J. Šaulį, už- 
mezgus ryšius su G. Petkevičaite-Bite ir J. Jablonskiu, 1907 m. 
išleisti literatūros almanachą. Tai būtų kasmetinis kalendoriaus 
tipo leidinys. Siūlė kaip pavyzdžiu pasinaudoti vokiečių (Getės, 
Šilerio) ar rusų (Puškino) leistais kalendoriais almanachais. „Pa- 
vadintume tą Kalendorių „Aitvaru“ arba kaip kitaip. Turiniu 
būtų kritika, iš liter[atūros] istorijos straipsniai, kas nors iš fol- 
kloro, mūsų veikėjai, praeitis, teatras Lietuvoj, bibliografija visų 
metų (tik ne visų knygų), etc. Talpinti beletristika ir eilės tame 
kalendoriuje nėra reikalo, nes tie dalykai ir kitokiais būdais esti 


— — — —— 


5 Ten pat, t. 1. V., 1954, p. 318—320. 

suvartojami; talpinti tik tokią medegą, kuriai laikraščiuose vie- 
tos nėra, Darbas ir rašytojų, ir redakcijos neapmokamas, išspaus- 
dinimui pinigai turi būti surenkami, e už parduotus egzempl[io- 
rius] pinigai kokiam nors labdaringam tikslui ar tam lygiams da- 
lykams.“!? Ir pats J. Biliūnas kalendoriui žadėjo pateikti savo 
straipsnelį. Tame pat laiške teiravosi J. Šaulio apie J. A. Herba- 
čiausko rengiamą rinkinį, kuris turėjo išeiti Krokuvoje. 
J. A. Herbačiausko veikla už nepilno šimto kilometrų nuo Zako- 
panės skatino J. Biliūną sukrusti ir realiau žiūrėti į savo suma- 
nymą. 

Tikslindamas savo leidinio profilį, 1907 m. sausio mėnesi 
J. Biliūnas toliau susirašinėjo su J. Šauliu. Sumanymas igijo 
konkretesnį pavidalą. Labiausiai rašytoją dominantys almanacho 
skyriai pasiliko kritika ir literatūros istorija. J. Biliūnas vaizda- 
vosi gražios išvaizdos („kad ir estetiko akis galėtų juo pasidžiaug- 
ti), bet kukliai apipavidalintą leidinį: „Ant viršaus gerai būtų 
padėjus simbolišką paveikslėlį ir tekste keletas pagražinimų“!!. 
Veikiausiai Pirmosios lietuvių dailės parodos atidarymas Vilniu- 
je rašytojui davė mintį panagrinėti almanache ir dailę, tačiau jis 
būgštavo, kad neišmanantys autoriai jos nesubanalintų („baisu 
ją suteršti“). 

„Mano „Aitvaras“ būtų kalbos (?), literatūros ir kritikos ka- 
lendorium“!?,-— reziumavo J. Biliūnas. Čia pirmą kartą keliamas, 
nors ir abejojant, kalbos dalykų reikalingumas almanache. Daug 
vilčių J. Biliūnas dėjo į pirmosios savo beletristikos knygos 
„Įvairūs apsakymėliai“ leidėją J. Jablonskį, kuris veikiausiai 
buvo žadėjęs tvarkyti almanacho kalbos reikalus. Rašytojas ir 
per J. Šaulį norėjo sužinoti, ar nepasikeitė J. Jablonskio nuo- 


——————— 


10 Ten pat, t. 2, p. 474. 
U Ten pat, p. 476, 
'2 Ten pat, p. 477, 

monė apie draugė aptartą leidinį, ir pats parašė kalbininkui 
laiška. 

Ligos priveiktam žmogui tokia našta buvo sunkiai pakeliama. 
Almanachui reikėjo surasti bendradarbių, didelį susirūpinimą 
kėlė ir finansiniai reikalai. Tačiau J. Biliūnas nenuleido rankų. 
„Man gaila būtų, jeigu „Aitvaras“ nepasirodytų. Kad patsai tu- 
rėčiau pinigų iš ko jisai leisti, tuojau juo imčiau rūpinties, bet 
dabar su mano liga ir nepraktiškumu sunku. Vis tik jeigu gau- 
čiau leidėją, pamėginčiau, bet kur jisai gauti, — parodyk tokį 
žmogų, jeigu geras, int kurį galėčiau kreipties“!3,— rašė jis 
J. Šauliui. 

Su netiesioginiu pasiūlymu 1907.11.27 J. Biliūnas kreipėsi į Lie- 
pojos laikų pažįstamą A. Rucevičių, dirbantį „Lietuvos ūkininko“ 
administracijoje. Šio savaitraščio redakcija 1906 m., matyt, ne 
be jo pagalbos kaip priedą prenumeratoriams buvo išleidusi dvi 
J. Biliūno apsakymų knygeles. Prie savo laiško rašytojas pridėjo 
1908 metams literatūros ir meno kalendoriaus almanacho „Aitva- 
ras“ projektą: 


1, Kalba — jos istorija, genealogija, tarmės etc. 
„ Literatūros istorija — straipsniai, monografijos, rašytojų biografijos 


m 


etc. 

„ Dailiosios literatūros kritika. 

„ Literatūros teorija ir estetika. 

„ Lietuvių spauda — jos istorija, persekiojimai, atgijimas etc. 
„ Žmonių poezija ir daila — folklor. 

„Lietuvių teatras. 

„ Bibliografija“, 


Co M O Cu EB 0 


Taip plačiai aprėpiančio ir gerai apmąstyto humanitari- 
nės krypties leidinio projekto iki J. Biliūno nežinome. I pirmą 


Iš Ten pat. 
4 Ten pat, p. 480. 


planą projekte iškilo kalbos klausimai, o literatūros istorija per- 
svėrė kritiką. 

J. Biliūnas prašė, kad A. Rucevičius parodytų projektą vilnie- 
čiams ir pritrauktų besidominčius. „Mano nuomonė, nesvarbu, 
kieno koksai užmanymas, bet svarbu, ar tasai užmanymas geras, 
mums naudingas. Jeigu naudingas, reikia pasirūpinti jisai įvyk- 
dyti.“!5 „Taigi reikia, kad kiti tą dalyką savo rankosna paimtų. 
Aš nepavydėsiu; svarbu tik, kad tat būtų žmonės tą dalyką my- 
lintieji ir kiek suprantantieji.“!9 Rašytojas nenorėjo garsintis su 
„Aitvaro“ projektu spaudoje, pageidavo tik žinutės, kad tokį al- 
manachą žadančios leisti „kai kurios ypatos, mylinčios savo kal- 
bą, literatūrą ir dailą“. Net mirties akivaizdoje J. Biliūnas už- 
miršta save ir rūpinasi literatūros ateitimi! 

Neturime duomenų, kad J. Biliūnas būtų dar kam nors išdės- 
tęs savo idėją. Galimas daiktas, jis rašė laišką L. Girai (Geruliui), 
kalbindamas sudaryti platesnį žmonių būrelį!?. Iš paties J. Biliū- 
no žodžių laiške A. Rucevičiui („Geruliui laiško tuo tarpu nera- 
šysiu, sunku lovoj gulint prisirengti ir paspėti; vietoj to siunčiu 
tau „Almanacho“ projektą“)!š sunku daryti aiškesnes išvadas. 
Tik nekyla abejonių, kad A. Rucevičius siūlė J. Biliūnui pasinau- 
doti „Lietuvos ūkininko“ bendradarbio L. Giros paslaugomis. 

J. Šaulys ir A. Rucevičius tuo laiku gyveno kitokiais rūpes- 
čiais: pirmasis svajojo apie „pirmeivišką“ žurnalą inteligentams, 
antrasis — apie laikraštį valstiečiams!?, J. Šaulys dar 1904 m. rė- 
mė sumanytą, bet nepasirodžiusį socialdemokratinį inteligentų 
organą, apie kurį J. Biliūnas tada atsiliepė ironiškai: „tai bus 


15 Ten pat, p. 481. 

16 Ten pat, p. 478. 

I" Žr. M. Lukšienė. Jono Biliūno kūryba, p. 360. 

5 J. Biliūnas. Raštai, t. 2, p. 478. 

19 Vilniaus gubernatorius davė A. Rucevičiui leidimą leisti savaitraštį 
„Valstiečio balsas".— Žr. „Vilniaus žinios“, 1907, spalio 25 (lapkričio 7). 

tik žvirbliams pabaidyti.“2? 1907 m. pradžioje, anaiptol neprieš- 
taraudamas „Aitvaro“ idėjai, J. Šaulys pasiūlė J. Biliūnui prisidė- 
ti prie grupės asmenų rengiamo mokslinio žurnalo; pastarajam 
atsiradęs ir leidėjas. Žurnalą J. Biliūnas laikė svarbesniu dalyku 
už savąjį almanachą, tik abejojo, ar jis nedubliuos greitu laiku 
išeinančio Lietuvių mokslo draugijos organo?!. 1907.V1.24 J. Bi- 
liūnas pasirašė jam atsiųstą Žurnalo sumanytojų atvirą laišką 
„Į pirmeivius plunksnos draugus atsiliepimas“, vėliau paskelbtą 
„Žarijoje“?2. Šiame kreipimesi, kuriame, be J. Biliūno, yra G. Pet- 
kevičaitės-Bitės, A. Lelio, J. Šaulio ir P. Avižonio parašai, kalba- 
ma apie „nepriklausomą periodinį (event. mėnesinį) mūsų pir- 
meivės inteligentų (apšviestesniosios) visuomenės organą, skiria- 
mą literatūros, mokslo, visuomenės ir politikos reikalams“. Žur- 
nalas nesiejamas su jokia politine partija, tik pažymima bendra 
jo demokratinė linkmė, garantuojanti nevaržomą pasikeitimą 
nuomonėmis, žodžio ir kritikos laisvę. Kreipimesi į būsimuosius 
skaitytojus aukštinamas menas kaip žmogaus taurintojas. 

1907 m. rudeniop buvo numatytas steigiamasis bendradarbių 
susitikimas, tačiau J. Šaulys jį atšaukė per spaudą2š. Jis pažymė- 
jo, kad buvo gauta nemažai pritarimo laiškų, bet žurnalo įsteigi- 
mas „užsitęsė tuo tarpu ilgesniam laikui. Apie priežastis būtų ne 
vieta čia kalbėti“. Neturint konkrečių duomenų, kodėl atsisakyta 
tokio reikalingo leidinio, teko verstis prielaidomis. M. Lukšienės 
nuomone, irūko „tam reikalui atsidėjusio, užsidegusio Žžmo- 
gaus"2*. V. Žukas nesėkmę siejo su sustiprėjusia reakcija??. 


2 J. Biliūnas, Raštai, t. 2, p. 404. 

2! Ten pat, p. 476—477. 

22 „Žarija“, 1907, Nr. 3, p. 47. Perspausdinta „Lietuvos ūkininke“ (su- 
trumpintai), 1907, Nr. 26, p. 403, ir „Vilniaus žiniose“, 1907, liepos 4 (17). 

3 J. Šaulys. Laiškas į redakciją.— „Žarija“, 1907, Nr. 9, p. 143. 

2 M. Lukšienė. Jono Biliūno kūryba, p. 363. 

2 BBK 7, p. 139. 

Kaip buvo organizuojamas „nepriklausomos minties“ žurnalas 
ir Kodėl jis liko neišleistas, neseniai paaiškėjo, pradėjus tyrinėti 
J. Šaulio archyvą2ė. 

Pagrindinis žurnalo iniciatorius J. Šaulys ieškojo turinčio 
tvirtesnę visuomeninę padėtį organizatoriaus: kalbino P. Avižo- 
nį, šis savo ruožtu — V. Putvinskį, pasitraukusį iš Lietuvos de- 
mokratų partijos ir simpatizuojantį socialdemokratams. Redakto- 
riumi siūlomą J. A. Herbačiausko kandidatūrą kategoriškai at- 
metė K. Jasiukaitis ir M. Biržiška, apie jo tinkamumą grožinės 
literatūros skyriui ivarkyti nieko aiškaus negalėjo pasakyti J. Bi- 
liūnas, Leidėju numatytas šiauliškis grafas V. Zubovas, socialde- 
mokratinių pažiūrų visuomenininkas, sutiko remti tik partinį or- 
ganą, todėl sumanymas, į kurį kairioji inteligentija dėjo daug 
vilčių, pakibo ore. 

Būsimiesiems bendradarbiams susirašinėjant su J. Šauliu, bu- 
vo pareikšta skirtingų nuomonių apie organizuojamą leidinį. 

V. Kapsukas iš Lukiškių kalėjimo parašė, kad sveikintų tokį 
organą, kuris, „bepartijiniu būdamas, stovėtų ant tarptautinės 
socialdemokratijos pamatų“. M. Biržiška ir jo siūlomas redakto- 
riumi A. Janulaitis pageidavo marksistinės dvasios leidinio. 
M. Biržiška patikslino nenorįs jo paversti ,moksliškuoju LSDP 
organu", nes „partija dar, tur būt, nebus prie to priaugus“. Į par- 
tiją žiūrėdamas iš aukšto, M. Biržiška jau faktiškai nuo jos trau- 
kėsi. Už socialdemokratinę žurnalo linkmę pasisakė K. Jasiukai- 
tis. K. Jurgelionis iš Paryžiaus pritarė leidiniui, kuris konkuruo- 
tų su „Draugija“. Kairiosios inteligentijos siekiai buvo aiškūs ir 
„Draugijos“ redaktoriui A. Dambrauskui, kuris prieš „„pirmeiviš- 
ko“ organo sumanymą nedelsiant replikavo??. 


—————————— 


23 V. Maciūnas. Dr. Jurgio Šaulio archyvas. — Lituanistikos insti- 
tuto 1973 metų suvažiavimo darbai. Chicago, Ill., 1975, p. 50—62. 

7 Druskius. Kas tai yra „pirmeivystė“ ir „minties nepriklauso- 
mybė".— „Draugija“, 1907, Nr. 8, p. 384—385. 

Išskyrus senosios generacijos aušrininką M. Davainį-Sil- 
vesiraitį, kiti spaudos žmonės, atsiuntę J. Šauliui laiškus, parėmė 
žurnalo idėją ir žadėjo prisidėti savo kūryba: K. Jasiukaitis — 
proza, K. Jurgelionis — poezija ir beletristika, M. Biržiška — kul- 
tūros istorijos raštais ir visuomeninės tematikos straipsniais. 
Bendradarbiauti leidinyje norėjo Jovaras, R. Bytautas. 

Į naujojo žurnalo sumanytojų kreipimąsi atsiliepė ir L. Gira 
(Girių Liudas — L. Gerulis). Jis sakėsi esąs atsidėjęs publicistikai, 
bet galįs rašyti „noveles, vaizdelius, eskizus, kritikos piešinėlius“ 
ir platesnius apsakymus, dramos kūrinius, jau turįs nemažai pra- 
dėtų ir baigtų „literatiškųjų piešinėlių ir novelių“, iš kurių pa- 
skelbti tik keli pirmieji bandymai. „(Tasai laikraštis, pagal ma- 
nęs,— rašė L. Gira,— turėtų būti pavestas tik literatūrai, kritikai, 
dailai ir mūsų visuomenės gyvenimui. Politikos, jei jau taip rei- 
kėtų, tai kuo mažiausia, ir tai tik tokiuose klausimuose, kurių 
gvildenimas žmonių laikraščiuose per sunkus dėlei savo painumo, 
subtiliškumo ir t. t. Literatūroje gi politiškoji tendencija stačiai 
turi būti nepakenčiama. Tikybos dalykuose toksai laikraštis turė- 
tų būti indiferentiškas, to klausimo visai neliesti. Polemikos kitos, 
kaip tik literatiškai kritiška, vengti būtinai. Toksai laikraštis turi 
būti gyvu atspindžiu ir atbalsiu mūsų jaunos sprogstančios dar 
raštijos, ar tai natūralistų, neoromantizmo, simbolistikos, ar kad 
ir dekadentizmo ar kokių kitų rūšių (nes tik besiplėtojant įvai- 
rioms rūšims, plėtojasi ir visa raštija), kad tik būtų tai sveika, 
demokratiškoji raštija, o ne priespaudos ir tamsos likučių apo- 
teoza.“ L. Gira skatino steigti tokį leidinį, kokiu vėliau tapo jo 
redaguojama „Vaivorykštė“. Pirmenybę jis teikė ateinančiam 
i literatūrą jaunimui. 

Gyvendamas Zakopanėje, apie būsimą žurnalą J. Biliūnas 
sprendė tik iš nuogirdų. ,,Apie mėnesinį laikraštį man vėl tą patį 
pasakoja, ką pirma: kad būsiąs žinomos politikos teorijos orga- 
nu — tiktai, — 1907.IX.5 jis rašė J. Šauliui.— <...> Po „atsi- 

liepimui"“ pasirašiau, bet dabar nebesirašyčiau. Mano parašas po- 
litikai visai nereikalingas, o dailiosios literatūros profanacijos, 
atvirai pasakius, nekenčiu,'28 

Politiką J. Biliūnas ir kai kurie kiti XX a. pradžios lietuvių 
rašytojai suprato siauriau, negu mes, — ne kaip ideologinį kryp- 
tingumą, o kaip tiesioginį primityvų politinių pažiūrų deklaravi- 
mą, publicistiškumą. Čia, gal būt, ir dėl sugurusios sveikatos, pa- 
sireiškė J. Biliūno „traukimasis iš atviro kovos lauko“ ir noras 
turėti specialų literatūros organą“. 

Dar anksčiau už J. Šaulį, 1906 m. vasarą, kultūrinio profilio 
dukartsavaitinį laikraštį „Jaunoji Lietuva“ Vilniuje organizavo 
K. Puida. Šiam leidiniui jis gavo ir koncesiją. Laikraštyje buvo 
numatyta spausdinti politinio, ekonominio ir visuomeninio, pe- 
dagoginio turinio straipsnius ir feljetonus (grožinės literatūros 
atkarpas), filologinę medžiagą“?. Steigti tokį leidinį skatino pa- 
gausėjusi literatūrinė produkcija; dirbdamas „Vilniaus žiniose“, 
K. Puida pastebėjo, kad, net kasdien duodant feljetoną, dar 
apsčiai lieka medžiagos stalčiuje. Deja, aplinkybių verčiamas, 
K. Puida perleido koncesiją „Vilties“ laikraščio sumanytojams, 
o pats su šeima persikėlė į Šiaulius. Šiauliuose jis sužinojo apie 
sužlugusį tenykščių literatų sumanymą išleisti literatūrinį laikraš- 
tį. Tada jis susitarė su šiauliečiu spaustuvininku organizuoti tokį 
leidinįs!. 

K. Jasiukaitis ir K. Jurgelionis, Lietuvių rašytojų-dailininkų 
draugijos iniciatoriai, norėjo lietuvių literatūrinę periodiką or- 


2 J. Biliūnas. Raštai, t. 2, p. 491. 

2 M. Lukšienė. Jono Biliūno kūryba, p. 361—362. 

30 Nauji laikraščiai. — „Vilniaus žinios“, 1906, birželio 14(27). 

21 K. Puida. Vaivorykštė. Literatūros ir dailės laikraštis 1913 m. 
Pirmoji knyga.— „Vienybė lietuvninkų“, 1913, Nr. 39, 


72 


ganizuoti užsienyje. K. Jasiukaitis ketino bendradarbiauti ir su 
K. Puida, buvo suradęs leidėją jo sumanytam laikraščiuis2. 

„Jaunosios Lietuvos“ sumanymas sukėlė J. A. Herbačiausko 
reakciją: jis prieš pusantro mėnesio buvo paskelbės pranešimą 
apie numatomą Krokuvoje išleisti „rinktinę knygą, skirtą A. Ba- 
ranausko atminimui“. J. A. Herbačiauskas, kaip teigė K. Puida, 
„ėmė keikti Čiurlionienę“, kuri veikiausiai norėjo bendradar- 
biauti „Jaunojoje Lietuvoje“, ir gąsdinti jį, K. Puidą, „pragaro 
baimybėmis — taip ir nusivilko visas sumanymas", 

1907 m. vidurvasary Krokuvoje pasirodė literatūros almana- 
chas „Gabija“. Nuo jo ir prasideda lietuvių literatūrinės spau- 
dos ištakos. 


32 K. Puidos 1911 m. laiškas L. Girai.— BBK 7, p. 160—161. 
3 Ten pat. 


IŠTAKOS 


„GABIJA“ 


XX a. pradžioje Krokuva nors iš pažiūros ir skurdus miestas!, 
tačiau savo aukštosiomis mokyklomis, mokslų akademija, puikiu 
dramos teatru, gyva knygų leidyba, spauda, įvairiomis draugijo- 
mis garsėja kaip kultūros židinys. Todėl joje ima studijuoti vis 
daugiau lietuvių jaunimo. Į dailės akademiją įstoja A. Varnas ir 
K. Ulianskas, vėliau prisijungia I. Šlapelis, A. V. Staneika, P. Rim- 
ša; konservatoriją lanko Z. Skirgaila, į universiteto medicinos 
fakultetą rengiasi 5. Kymantaitė. 

1903 m. dar negausiam lietuvių studentų būreliui kyla mintis 
įsteigti Krokuvoje draugiją, kurios tikslas — žadinti tenykščių 
sulenkėjusių lietuvių nacionalin; sąmonę, įjungti juos į Lietuvos 
kultūrinį gyvenimą?. Draugijos iniciatoriai buvo Jogailos univer- 
siteto laisvas klausytojas nuo 1901 m. Juozapas Albinas Herba- 
čiauskas ir dailės akademijos studentas Adomas Varnas. Kon- 
sultuodamiesi su emigravusiu iš Lietuvos liberaliniu visuomenės 
veikėju gydytoju J. Bagdonu, kuris bandė įkurti pasaulinę „lie- 
tuvių išeivių draugystę“s, jie parengė draugijos programą (Cre- 
do) ir istaius. 


————————— 


!' J. Bagdono 1904.XI.1 laiškas neišaiškintam asmeniui.— VVUBR, 
F 604—160. 

Ž A. Varno 1903.XII.23 laiškas J. Bagdonui.— Ten pat, D 1300, 1. 13. 

* J. Bagdono 1904.X1.8 laiškas neišaiškintam asmeniui.— Ten pat, 
F 604—161. 

„Rūtos“ vardu pavadintos draugijos įstatai, parašyti lietuvių ir lenkų 
kalbomis, buvo patvirtinti 1904.11.27“, J. A. Herbačiauskas pasirašė valdy- 
bos pirmininku, A. Varnas — sekretoriumi. „Rūtos“ tikslas įstatuose ap- 
tartas taip: „1. Suvienijimas visų lietuvių ir etnografiškos Lietuvos my- 
lėtojų kalbos, rašliavos ir tėvyniškos kultūros auklėjimui, 2. Bendras nu- 
veiktinas triūsas mokslo ir lietuviškos rašliavos ugdinimui, taipogi sujung- 
tas sų draugiškomis tautomis kultūriškas darbavimos,“* Buvo numatyta 
rengti susirinkimus, literatūros vakarus, skaityti referatus, komplektuoti 
lietuvišką spaudą. 

Miglotomis frazėmis J. A, Herbačiausko ir A. Varno parašytoje pro- 
gramoje? svarbiausiu draugijos uždaviniu laikoma — pažinti „lietuvių 
dvasios" istoriją, atsižvelgiant į Visos žmonijos istoriją. „Rūtos“ įkūrėjai 
sakėsi trokštą „sujungti tai, ką perskyrė ir išblaškė <...> piktoji valia“, 
taigi prigydyti prie lietuvių tautos kamieno sudėtingame nacijų formavi- 
mosi procese aiplyšusią ir sulenkėjusią visuomenės dalį. Tai buvo nerea- 
lus užmojis. 1903 m. lietuvių klerikaliniai veikėjai buvo kvietę nutautu- 
sią „jaunąją aristokratų kartą“ bendradarbiauti su lietuvių visuomene, 
Į Kaune pasirodžiusią A. Dambrausko agitacinę brošiūrą „(Glos Litwinėw" 
ši karta atsakė tais pat metais Krokuvoje išleista brošiūra „Przenigdyt!“7. 
Dabar „Rūtos“ steigėjai ryžosi išsižadėti „erzinančios ypatiškumais pa- 
kraipos“ ir prisitaikyti prie lenkiškai kalbančios visuomenės. 

Draugijos programoje pabrėžtas talkinimas „tai lietuviškos inteligenti- 
jos daliai, kuri neveda politikos ir skaisčių dvasios elementų nenaikina 
partyviškoj kovoj, bet stropiai darbuojasi kultūriškam Lietuvos pakėli- 
mui, nagrinėdama jos slapčią praeitį...“ Deklaruojama pagarba liaudžiai 
(miniai), noras „išdainuoti nenuraudotas Lietuvos dainas, surinkti ir gla- 
monėti tą brangų turtą, nuplėšti [nupiešti?] tautos kančias...“, veikimas 
„ne vardan tautiškųjų egoizmų, bet vardan vienintelės Idėjos, bendros. 
visoms tautoms“. Kad ir pabėrusi skambių frazių apie tautinę toleranciją, 
kultūrinį visų tautų bendradarbiavimą, programa pateisino dar gajas Len- 

4 Lietuviškoji enciklopedija, t. 8. K., 1940, p. 131. 

5 A. Baublys [A. Varnas|. Krakuva.— „Vilniaus žinios“, 1905, ba- 
landžio 30 (gegužės 13), 

5“ „Rūtos“ atsiliepimas.— „Varpas“, 1905, Nr. 1—2, p. 21—23. 

" Plačiau žr. V. Zaborskaitė. Maironis. V., 1968, p. 269—277. 

kijoje unijines tendencijas; kad ir gražiai kalbėdama apie liaudies meilę, 
ji buvo antidemokratiška savo panieka proletariatui ir socialistiniam ju- 
dėjimui,. 


Ir lenkų, ir lietuvių visuomenei anachroniška „Rūtos“ progra- 
ma pasirodė iįtartina. Lenkų laikraščiai („Kraj“, „Prawda“) apie 
įsteigtąją draugiją santūriai pranešė, o lietuvių periodika ilgai 
ją boikotavo, nors programą buvo gavusios net septynios redak- 
cijosŠ. Vis dėlto draugijos steigėjų ketinimai surasti bendrą šne- 
ką su vietiniais nutautusiais lietuviais („litvinais“) ir lenkų vi- 
suomene susilaukė Krokuvoje pasekėjų?. Į draugiją, be kelioli- 
kos lietuvių studentų, įstojo pasiturinčių „litvinų“, lenkų 
profesoriai — J. Rozvadovskis, J. Losis, E. Jančevskis ir M. Zdzie- 
chovskis, kurių pirmieji trys mokėjo lietuviškai. Pastarieji turėjo 
užimponuoti „kaip lenkams dėl jųjų šovinistiškų pažiūrų, taip ir 
„titvinams“ dėl jųjų miegojimo“!?. 1904 m. pradžioje draugijoje 
buvo 32 nariai!!, 1905 m. pradžioje — 34 nariai!2, 

Nebloga „Rūtos“ materialinė padėtis leido galvoti apie kon- 
krečius kultūrinius užmojus. Jau pirmojoje sueigoje buvo nutarta 
leisti Krokuvoje mėnesinį laikraštį lietuvių kalba!š. Jį pažadėjo 
remti lenkų profesoriai, jeigu draugija ir laikraštis nenukryps 
į siauresnes vėžes ir stovės „aukščiau partyviškųjų reikalų", Šel- 
pėjais sutiko būti šeši „litvinai“, kurie sakėsi netgi nekontroliuo- 
sią laikraščio, tik pageidavo, kad jis neliestų tikėjimo dalykų, 
būtų vien mokslinio turinio. Redaktoriaus darbas ir straipsniai 
turėjo būti apmokami!*. Tačiau keli asmenys veikiai atsiėmė 


Š A. Varno 1904.VI.5 laiškas P. Višinskiui. — VVUBR, E 51—3, 

9 Ten pat, F 422. 

0 A. Varno 1904 ili.12 laiškas P. Višinskiui.— Ten pat, E 51—5. 

!! Ten pat. 

12 A—s, Krokuvoje...— „Vilniaus žinios“, 1905, sausio 25 (vasario 7). 
15 A. Varno 1904.iHI.12 laiškas P. Višinskiui.— VVUBR, E 51—5. 

4 Ten pat. 

savo pažadus, ir projektas išleisti laikraštį atsidėjo neribotam 
laikui!?, 

Sužinoję apie spaudos draudimo panaikinimą, draugijos nariai 
užsimojo išleisti rinkinį apie Lietuvą lenkų kalba, kaip siūlė 
„Varpas“. Rinkinyje turėjo būti straipsnių iš istorijos, mitologi- 
jos, etnografijos, etnologijos, „tautiškosios poezijos“, dailės, eko- 
nomikos, sociologijos ir kitų sričių. Jie turėjo „duoti paveikslą 
mūsų tautiškojo turto“. Tik abejota, ar tokiai knygai parengti 
užteks mokytų lietuvių!?. Ir iš tikrųjų tai buvo nelengvai įvyk- 
domas uždavinys. Ar tik ne šiai knygai J. A. Herbačiauskas gal- 
vojo rašyti paralelinę K. Donelaičio ir A. Baranausko kūrybos 
apžvalgą?!? Yrant sumanymui parengti kolektyvinį darbą, supa- 
žindinantį lenkų inteligentiją su lietuvių kultūra, 1905 m. jis 
išleido savo knygą ,„Odrodzenie Litwy wobec idei polskiej“, 
siekiančią panašių tikslų. 

„Rūtos“ draugijos susirinkimai vykdavo dviem kalbom, bet 
vyravo lenkų kalba. Iš pradžių draugija laikėsi J. A. Herbačiaus- 
ko principo tyrinėti „lietuvių tautos dvasią“ plačiausia prasme. 
Per pirmuosius metus buvo perskaityti ir aptarti šeši referatai. 
1904.XI.5 Slavų klube J. A. Herbačiauskas išdėstė savo knygos 
„Odrodzenie Litwy...“ tezes!š. Kituose susirinkimuose J. Rozva- 
dovskis pasakojo apie lietuvių kalbą, Hrynevičius — apie lenkų 
santykius Lietuvoje!?. 1905.IV.8 aštuntajame viešajame vakare, 
surengtame „Rūtos“ nariams ir svečiams, S. Kymantaitė perskaitė 
pranešimą apie Maironį. Šis įvykis nulėmė tolesnį jos gyvenimą. 


15 A. Baublys. Krakuva.— „Vilniaus žinios“, 1905, balandžio 30 
(gegužės 13). 

6 Ą, S 1904.VI.5 laiškas P. Višinskiui. — VVUBR, E 51—3. 

“7 J. A. Herbačiausko 1904.XII.1 laiškas M. Zauniūtei— Ten pat, 
E 284—1. 

Iš Ten pat, F 422, 1. 6. 

PA. Baublys. Krakuva.— „Vilniaus žinios“, 1905, balandžio 30 
(gegužės 13), 

Draugų prikalbinta tapti literate, S. Kymantaitė užsirašė „nepa- 
prasta klausytoja" į filosofijos fakultetą??, 

Antraisiais veikimo metais lietuvių vaidmuo „Rūtoje“ išaugo. 
Jie numatė išnagrinėti K. Donelaičio, D. Poškos, S. Daukanto, 
M. Valančiaus, L. Ivinskio, J. Basanavičiaus, V. Kudirkos kūry- 
bą, surengti vakarą A. Baranausko atminimui?!. Kilo mintis pa- 
gerbti Antano Baranausko atminimą lietuvių rašytojų kūrybos 
rinkiniu. Šio leidinio sumanytojas ir redaktorius J. A. Herba- 
čiauskas A. Baranauską laikė kovotoju už Lenkijos ir Lietuvos 
susivienijimo idėją „dainiaus Mickevičiaus“ dvasia2. Ir kitiems 
draugijos nariams, ypač dailininkams, imponavo A. Baranausko 
asmenybė bei kūryba. A. Varnas buvo nupiešęs didelio formato 
jo portretą sepija2?, K. Ulianskas sukūrė natūralaus dydžio bius- 
tą?*, P. Rimša nulipdė A. Baranausko biustą ir bareljefinį jo 
atvaizdą su Anykščių šilelio vaizdu2s. 

1906 m. gegužės pradžioje „(Vilniaus žiniose“, o vėliau „Lietu- 
vos ūkininke“ išspausdintas pranešimas apie „Rūtos“ draugijos 
ketinimą tais pačiais metais išleisti Krokuvoje „rinktinę knygą“ 
A. Baranausko atminimui. Buvo pageidaujama kūrinių laisvai 
pasirinkta tema, ne daugiau kaip 200 spausdintų eilučių?ė. „Lie- 
tuvos ūkininko“ redakcijai atsiųstame laiške J. A. Herbačiauskas 
pažymėjo, kad būsimajai knygai jau padaryta keletas jaunų dai- 
lininkų (tapytojų ir skulptorių) darbų reprodukcijų2?. Tai buvo 


2 S. Čiurlionienė-Kymantaitė. [Autobiografija].— Tary- 
bų Lietuvos rašytojai. V., 1967, p. 87—88. 

2 A. Baublys. Krakuva.— „Vilniaus žinios“, 1905, balandžio 30 
(gegužės 13). 

2 VVUBR, E 422, 1.4. 

3 A. Varno 1903.XI.4 laiškas P. Višinskiui.— Ten pat, D 834—1. 

2 „Vilniaus žinios“, 1904, gruodžio 21 (1905, sausio 3). 

5 J. Rimantas. Petras Rimša pasakoja. V., 1964, p. 85,90. 

* Atsišaukimas.— „Vilniaus žinios“, 1906, balandžio 22 (gegužės 5); 
„Rūtos“ pranešimas.— „Lietuvos ūkininkas“, 1906, Nr. 19, p. 246. 

27 VVUBR, F 630—85, 

draugijos narių, Krokuvos dailės akademijos studentų, kūriniai. 
I „Rūtos“ draugijos pranešimą greitai atsiliepė O. Pleirytė-Pui- 
dienė. Pasidžiaugusi puikiu sumanymu, ji pastebėjo, kad knygos 
rengėjai paskyrė pernelyg mažai laiko kūriniams prisiųsti28, 
J. A. Herbačiauskas pasiteisino „norėjęs sujudinti lietuvių dva- 
sios nerangumą"“ ir pratęsė terminą (iki birželio vidurio)2?, Jis 
taip pat išsiuntinėjo laiškų Lietuvos rašytojams. A, Dambrauską 
prašė originalių eilėraščių ar straipsnių, neskelbtų A. Baranausko 
rankraščių. A. Dambrauskas pažadėjo du straipsnius3?. Per Puidus 
J. A. Herbačiauskas pageidavo, kad kokių nors „skeveldrų“ at- 
siųstų J. Tumas. Šis parašė laišką S. Kymantaitei, pasiteirauda- 
mas, kokie kūriniai tiktų. Negavęs iš jos atsakymo, pasiuntė 
J. A. Herbačiauskui per Puidus du alegorinius vaizdelius — 
„Vebronių buitis“ ir „Kaip Jonas su Petru kiaulės ganė'3!, ku- 
riuos buvo atmetęs „Šaltinis“ ,„už neaiškumą stiliaus“32, 
Praslinko daugiau kaip pusmetis, o knyga nesirodė. 1907 m. 
kovo mėnesį J. A. Herbačiauskas informavo, kad leidinys „dėlei 
svarbių priežasčių“ negalėjo būti laiku išspausdintas, ir pažadėjo 
apie tai parašyti atskirame straipsnyje, skirtame „Rūtos“ istori- 
jai?š. Deja, straipsnio skaitytojai nesulaukė. Priežastis, dėl kurių 
užkliuvo knyga, J. A. Herbačiauskas paaiškino laiškuose 
A. Dambrauskui**. Pasirodo, prasidėjo rimti nesutarimai pačioje 
draugijoje. Imta varžytis dėl leidiniui skirtų lėšų (apie 180 rb.), 


— 


28 Vaidelutė. Prie „Rūtos“ atsišaukimo.— „Vilniaus žinios“, 1906, 
balandžio 26 (gegužės 9). 

2 Ten pat, 1906, gegužės 4(17). 

3 A. Jakšto-Dambrausko ir J. Herbačausko laiškai.— „Naujoji romu- 
va“, 1938, Nr. 9, p. 225—226. 

21 1906.IX.10 laiškas.— VVUBR, E 260—9. 

32 J, Tumo 1906.IX.10 laiškas A. Dambrauskui.— Ten pat, E 118-—64, 

33 „Vilniaus žinios“, 1907, kovo 10(23). 

* A. Jakšto-Dambrausko ir J. Herbačausko laiškai. — „Naujoji romu- 
va“, 1938, Nr. 9, p. 226—227. 

kurios galiausiai „Laip prapuolė, kad jau nebus galima surasti“, 
Pristigus lėšų, teko atsisakyti dailės kūrinių reprodukcijų. Apie 
tai knygos redaktorius informavo skaitytojus“, 

„Rinktinė knyga“ pasirodė tiktai 1907 m. liepos mėnesį. Tada 
Krokuvon atvažiavęs buržuazinis politikas J. Gabrys (J. Paršai- 
tis) „Rūtos“ draugijos jau neberado. Savo kelionės aprašyme jis 
pažymėjo, kad „Rūta“ „turėjo žūti dėlei vidurinių vaidų, nieko 
įžymaus neatlikusi. Bejel.., jau mirdama, ačiū viršžmogiškoms 
pastangoms savo pirmininko I. Gerbačevskio, pastatė sau pa- 
minklą, išleisdama atminčiai A. Baranausko pašvęstą rinktinę 
knygą vardu „Gabija“ (t. y. žibintuvas)"36, | 

Draugiją likviduoti privertė įsiliepsnoję joje nacionalistiniai 
kivirčai. ,,Krokuvoj jau nebegaliu gyventi, — skundėsi J. A. Her- 
bačiauskas.— „Polonemanomanijos“ atmosferoje dvėstu — kaip 
žuvis be vandens“*. P. Rimša, prisimindamas savo gyvenimą 
Krokuvoje, rašė, kad „tautinis dvilypumas, kai kurių narių noras 
vaikytis unijos idėjų „Rūtai“, savo eilėse turėjusiai išsilavinusių 
ir kūrybingų narių, trukdė laisviau išsitiesti ir veikliau pasi- 
reikšti"'38, 

O. Pleirytė-Puidienė nurodė dar ir iškilusius ideologinius ne- 
sutarimus: J. A. Herbačiauskas saugojo draugiją nuo „politinių 
priemaišų“. „Tą jo idėją pradėjo griauti atsitiktinai atsiradęs 
anuomet socialistas Jasaitis“. Prisidėjęs ir V. Mickevičius-Kap- 
sukas3?, 


2 „Vilniaus žinios“, 1907, liepos 26 (rugpiūčio 8). 

“9 J. Gabrys. Krakuva 31(18) [18(31)] liepos 1907 metų. — Ten pat, 
1907, liepos 25 (rugpiūčio 7). 

7 A, Jakšto-Dambrausko ir J. Herbačausko laiškai. — „Naujoji romu- 
va“, 1938, Nr. 9, p. 227. 

38 J. Rimantas. Petras Rimša pasakoja, p. 89. 

39 O. Puidienė. J. A. Herbačiauskas. — „Lietuvos aidas“, 1932, 
kovo 12, 

„Gabija“ — pirmasis XX a. pradžios lietuvių literatūros alma- 
nachas ir kartu viena pirmųjų lietuviškų knygų, pasirodžiusių 
Krokuvoje. Almanachas buvo išspausdintas Jogailos universiteto 
spaustuvėje; ji finansavo dalį spausdinimo išlaidų??. Knygą iš- 
platino lenkų literatūros klasikų ir gaidų leidimu pagarsėjusios 
Gebetnerio ir K? leidyklos Krokuvos skyriaus knygynas. Pel- 
nas — 500 rublių — buvo perduotas „Žiburėlio“ draugijai*!. Nors 
almanachas išėjo be dailės kūrinių reprodukcijų, bet savo poli- 
grafine išvaizda — didoku formatu, geru popieriumi, puikia spau- 
dos kokybe — darė puošnaus leidinio įspūdį. Tik rašybos klaidos, 
atsiradusios ne vien dėl redaktoriaus kaltės, bet ir stingant 
spaustuvėje lietuviškų raidžių42, disonavo su nepriekaištinga 
išore. 

Palyginti nedidelės apimties — 5,5 lanko — knygoje domina- 
vo J. A. Herbačiausko kūriniai. Jie užėmė 42 puslapius — dau- 
giau kaip pusę ploto. Kitų trylikos autorių kūryba — eilėraščiai, 
vaizdeliai, atsiminimai apie A. Baranauską — buvo sudėti į 35 
puslapius. 


Pats žodis gabija, užfiksuotas dar J. Lasickio veikale „De Diis Samagi- 
tarum“ (1580), mitologijoje reiškė senovės lietuvių ugnies dievaitę, tau- 
tosakoje buvo vartojamas šventosios namų ugnies reikšme, o gyvojoje 
kalboje — kaip lipintos vaško žvakės ar žibintuvo sinonimas“. Visais at- 
vejais jis susijęs su ugnimi, šviesa, apgaubtas iškilmingumo aureole. Al- 
manachas ir dedikuotas A. Baranauskui kaip jaunosios Lietuvos rašytojų 
„Meilės Gabija“. Dedikacijoje tikimasi, kad tėvynė Lietuva pergalės tam- 


* J. Keliuotis. Pasikalbėjimas su J. A. Herbačiausku.— „Nau- 
joji romuva“, 1932, Nr. 12, p. 266. 

4 „Žiburėlio“ valdyba. Atsišaukimas į Lietuvos visuomenę.— „Vil- 
niaus žinios“, 1907, lapkričio 11(24). 

42 Interview pas prof. J. A. Herbačiauską.— „Studentų balsas“, 1932, 
kovo 7. 

* Lietuvių kalbos žodynas, t. 3. V., 1956, p. 5—6. 

sos vergiją, „slibino [carinės priespaudos] prakeiktą nedorybę ir dvasiško 
apmirimo nerangumą“. 

Sprendžiant iš gausių mitologinių „Gabijos“ įvaizdžių, atrodo, kad al- 
manacho antraštė, kaip ir jie, atkeliavo iš rašytinių šaltinių. Leidinio 
pratarmės autorius J. Basanavičius, žymus lietuvių mitologijos tyrinėto- 
jas, buvo J. A. Herbačiausko giminaitis“*. „Rūtos“ draugijai jis buvo at- 
siuntęs beveik visus savo raštus*“. Gabija minima jo „Lietuviškose pasa- 
kose“*“, J. A. Herbačiauskas buvo romantinės J. Basanavičiaus tautotyros 
mokyklos auklėtinis. J. Basanavičius lietuvių mitologiją nagrinėjo idealis- 
tiniu filologiniu aspektu ir rėmėsi žemaitiškų J. Lasickio dievų olimpu*?, 
kurį neigė A. Briukneris. Pagal A. Briuknerį, Gabija — ne pagoniška dei- 
vė, o rusų šventoji Agaija, lenkų — Agota, saugančios namus nuo ug- 
nies*ė. J. A. Herbačiauskas palaikė J. Basanavičių. Jis pyko ant A. Damb- 
rausko, mėginusio įrodinėti šį vardą esant nelietuvišką“?, 

Mitologinių vardų tyrinėjimu J. Basanavičius sudomino K. Būgą. Jau 
išėjus J. A. Herbačiausko parengtam almanachui, K. Būga konsultavosi 
su J. Basanavičiumi dėl gabijos vardo“? ir žurnale „Lietuvių tauta“ įrodė 
lietuvišką žodžio kilmę?!. Šiaip ar taip, almanacho dėka senas ir retas žo- 
dis — gabija — įgavo platų metaforinį skambesį ir ligi šio! tebėra gyvas. 


* J. A. Herbačiausko motina Linkaitė buvo J. Basanavičiaus pussese- 
rė— Žr. F. Kirša. J. A. Herbačiausko dienų žygiai. — „Lietuvos aidas“, 
1932, kovo 12. 

*5 A. Varno 1904.VI.5 laiškas P. Višinskiui.— VVUBR, E 51—3. 

* „Klausdavę: „Kuo vardu ugnelė?“ Vaikas atsakydavęs: „Šventoji 
Gabija!" — J. Basanavičius. Lietuviškos pasakos, Medega lietuviš- 
kai mitologijai, d. 1. Shenandoah, Pa, 1898, p. 129, 

“ J. Jurginis. Jono Basanavičiaus kultūrinis palikimas.— J. Ba- 
sanavičius. Rinktiniai raštai. V., 1970, p. XIII, XIV. 

* J. Jurginis. Istorija ir poezija. V., 1969, p. 89. 

* A. Jakšto-Dambrausko ir J. Herbačausko laiškai. — „Naujoji romu- 
va“, 1938, Nr. 10, p. 249, 

50 Zr. J. Basanavičiaus 1908.III.12 laiškas K. Būgai. — J. Basanavi- 
čius. Rinktiniai raštai, p. 825. 

1 „Lietuvių tauta", 1911, kn. 2, d. 1, p. 7. Tarybiniai lietuvių moksli- 
ninkai nesutaria dėl Gabijos vardo, tautosakoje suartėjusio su Agota, 
transformacijos. (Plg. S. Karaliūnas. Gabija. — Kn.: Žodžiai ir žmo- 
nės. V., 1974, p. 63—66; t. p, J. Jurginis. Pagonybės ir krikščionybės 
santykiai Lietuvoje. V., 1976, p. 110.) 

„Gabiją“ sudaro dvi kūrinių grupės: 1) straipsniai ir eilėraš- 
čiai, skirti A. Baranausko atminimui; 2) įvairi jaunų lietuvių li- 
teratų kūryba. 

J. Basanavičius almanacho prakalboje papasakojo apie savo 
draugystę su A. Baranausku ir konfliktą su juo, išspausdinus 
„Aušroje“ be poeto žinios neskelbtą jo „Dainu dainelę“. J. Basa- 
navičius pažymėjo, kad senatvėje A. Baranauskui ,„daug svarbes- 
niu rodėsi su lenkais bičiuliavimas, negu lietuvystės ir žmonių 
gerovės gynimas“. Tokia charakteristika kirtosi su pagarbia al- 
manacho redaktoriaus ir kai kurių „Rūtos“ draugijos narių nuo- 
mone apie A. Baranauską — unijinių ryšių su feodaline Lenkija 
šalininką. Antra, „Gabijos“ prakalboje J. Basanavičius išryškino 
vidinę poeto ir kunigo nesantarvę. Pacitavęs A. Baranausko žo- 
džius: „Kunigystės pridermės — ir poezija... Kaip sutaikinti? Sun- 
kul..“— J. Basanavičius pabrėžė: „didi, rods, dar ne visiškai išsi- 
vyniojusį, poetišką talentą užmušė, panaikino amatas — kuni- 
gystė"92, 

A. Jakštas straipsnyje ,„Kas įkvėpė A. Baronui „Anykščių ši- 
leli' parodė, kad poema buvo atsakomoji reakcija į nutautusio 
kunigo Gabšio pasityčiojimą iš lietuvių kalbos, kuria, esą, „nega- 
lima išreikšti jokių aukštesnių minčių“. Kitą „Gabijai“ žadėtą 
straipsni „Vyskupas Antanas Baranauskas, kaipo matematikas“, 
nesulaukęs almanacho pasirodymo, A. Dambrauskas išspausdino 
„Draugijoje““?. 

Daugumas almanacho kūrinių niekur nebuvo skelbti. Prieš tai 
periodikoje spausdinti A. Baranausko „Ko gi skauda man širde- 
le...", J. Zubrickio-J. Turčiniškio eilėraštis ,„Atminčiai vysku- 
po Baranausko“ ir K. Sakalausko-Vanagėlio „Lietuvių daina". 
A. Baranausko kūrinys, subtiliai išreiškiantis nuo tėvynės atskir- 


92 Detaliau nagrinėjamų leidinių citatos knygoje pateikiamos be nuo- 
rodų. 


8 „Draugija“, 1907, Nr. 4, p. 332—341. 

to Žmogaus liūdesį „svetimoj šalelėj“, jau mėgintas versti ir į 
lenkų kalbą?*, buvo artimas krokuviečių lietuvių nuotaikoms. 
A. Dambrauskas rekomendavo jį almanachui, nesuradęs neskelb- 
tų poeto eilių. Sunkus deklaratyvinis J. Turčiniškio eilėraštis 
pritiko teminiu atžvilgiu — kaip tiesioginis pagarbos mirusiam 
dainiui pareiškimas. Nepalyginti gabiau sueiliuota, tegu ir nau- 
dojantis čekų himno „Kde domov mūj“ motyvais, Vanagėlio 
„Lietuvių daina“ paprastais žodžiais išsakė meilę gimtojo krašto 
gamtai, kalbai, žmonėms. 

Ozurgetų miesto (Kaukaze) veterinarijos gydytojas Jonas Čie- 
gis, gana išprusęs žmogus, susirašinėjęs sų A. Dambrausku spau- 
dos reikalais9?, almanache debiutavo eilėraščiu ,„Mūsiškiams“, 
kuriame ragino saugoti bočių įpūstą žariją. Neišaiškintas auto- 
rius Antanas iš Toliejų eilėraštyje „Už žalios girelės, arti šilo 
seno..." mėgino atskleisti gimtojo sodžiaus grožį. Šių abiejų kū- 
rinėlių autoriams, menkai teįvaldžiusiems eiliavimą, debiutas 
„Gabijoje“ buvo pirmasis ir paskutinis literatūrinis pasirodymas. 
Daugumas almanacho bendradarbių buvo perspektyvūs literatai. 
Kai kurie jau čia ištarė originalų žodį. 

Motiejaus Gustaičio „Vyskupui A. Baronui Raudos“ fragmen- 
tai, kaip ir J. Turčiniškio eilėraštis — A. Baranausko atminimui 
skirtas kūrinys?“ Kaip matyti iš M. Gustaičio archyve išlikusių 


3 M. B-k a [M. Biržiška]. Baranauskas Antanas.— Lietuviškoji enciklo- 
pedija, t. 2. K., 1934, p. 1170. 

5 VVUBR, D 219—4, 5. 

"6 Lenkiškuose šaltiniuose sutinkama versija, kad almanachą „Gabija“ 
J. A. Herbačiauskas išleido kartu su M. Gustaičiu (žr. J. Wichert- 
Kajruksztisowa. Antologia poezji litewskiej. Warszawa, 1939, 
p. XXVI, S. Sierotwinski. Herbaczewski Jozef Albin.— Polski 
Siownik Biograficzny, t. IX/3, sąs. 42. Wrocžaw—Warszawa—Krakow, 
1961, p. 432). Tokį faktą J. Kairiūkštienei-Vichertaitei galėjo pateikti 
pats J. A. Herbačiauskas, nuo 1933 m, gyvenęs Varšuvoje. Matyt, M. Gus- 
taitis parėmė almanachą finansiškai. 

rankraščių?*, „Rauda“ parašyta A. Baranausko mirties metinėms 
1903.X.6. M. Gustaitis tada veikiausiai jau buvo baigęs Friburo 
universitetą?š, tačiau kaip poetas dar tebeieškojo savo balso. 
„Raudos“ išviršinė kompozicija — keliolika epinių-lyrinių varia- 
cijų Mirties tema. Išlikę keturi „Raudos“ variantai rodo, įog 
M. Gustaitis vis šlifavo frazę, tobulino kūrinio kompoziciją. ,„Ga- 
bijai“ buvo duotas trečiasis variantas. Silpniausieji (II, TV, V, VI, 
VII ir IX) kūrinio fragmentai šviesos neišvydo. Išspausdinti buvo 
tik penki fragmentai, kurie to meto mūsų poezijos fone labiausiai 
patraukė nauja simbolika bei metaforika, eiliavimo išradingumu. 
Visai subtilią harmoniją M. Gustaitis išgavo, panaudodamas sila- 
binę-toninę polimetriją — derindamas epiškus daktilinius posmus 
su lyriškais chorėjiniais: „Mirė!“ Tuo žvaigždės auksinės 
prisyrė / Ir spindulyčiais užgavo tą „Mirė“... / Suskambėjo / Le- 
do lyra / Ir paliejo / Skardą tyrą — / Gedulingą. / Oi tu lyra / Ne- 
laiminga!“ 

M. Gustaičio kūryba „Gabijos“ puslapiuose jį įvedė į lietuvių 
literatūrą. L. Gira vėliau rašė: „Pirmoji naujausio, vadinamo nū 
pomaironinio, lietuvių poezijos laikotarpio Kregždė — M. Gus- 
taitis, pirmasis pradėjusis ir temų, ir formos atžvilgiu ieškoti nau- 
jesnių, laisvesnių ir platesnių kelių ir galimybių poetinei lietuvių 
minčiai ir lietuviškajai eilėdarai..."9? E. Viskanta yra pastebėjęs, 
kad cituotieji „Raudos“ fragmentai „savo melodingumu <...>, 
aliteracijomis (švelnaus garso 1 vyravimu), atskirų žodžių ir išti- 
sų eilučių atkartojimo muzikaline sugestija“ giminingi simbolistų 
melodistų poezijai99. Aptardamas šį M. Gustaičio kūrinį, V. My- 
kolaitis-Putinas iškėlė poeto pastangas kurti simboliškai ir forma- 


5 VVUBR, D 1331. 

5 Ten pat, F 442, L. 9. 

59 E. Radzikauskas. Žvaigždės ir saulės glorifikacija lietuvių 
paezijoja= „Gaisai“, 1930, Nr. 2, p. 161. 

60 E. Viskanta. Motiejaus Gustaičio poezija— „Vairas“, 1933, 
Nr. 1, p. 55. 

liškai įdomius posmus, „plazdančius nauja prasme, naujais išsi- 
reiškimais, sukonstruotus naujų kūrybinių metodų“*!, 

„Gabijoje“ įdėti ir du Jovaro eilėraščiai —, „Ko liūdi, berželi?" 
ir „Kad būčiau poetu...“ Jovaras čia blykstelėjo stichišku talentu. 
Verkiančio berželio širdgėloje poetas alegoriškai išreiškė ir liau- 
dies lūkesčius sulaukti šviesesnio rytojaus, ir savo paties neviltį, 
kuri siejosi su A. Vienažindžio rezignacija: „Man ilgu gyventi 
ant svieto...“ Eilėraštyje „Kad būčiau poetu...“ autobiografiniai 
vargų ir neturto motyvai, apatija dėl beprasmio gyvenimo susi- 
jungė su svajone poezijos žodžiu palengvinti varguolių dalią. 
Matyt, J. A. Herbačiauskas buvo patenkintas almanachui atsiųs- 
ta Jovaro poezija, jeigu šis 1906.V.20 parašė eiliuotą „Atsakymą 
„Gabijos“ redaktoriui Krokuvoje“, kuriame kuklinosi nenusipel- 
nęs „tos didžios pagarbos“: dirbdamas žemę, neturįs jėgų dainuo- 
ti milžinų dainos?2, 

Jovaro eilėraščiams artimas įau tris knygutes (1906) išleidusio 
žurnalisto K. Puidos (Žegotos) prozos vaizdelis „Spindulys“ — 
kovos dėl Šviesos, Laisvės, Brolybės, Lygybės alegorija. Pro 
impresionistinės detales čia prasimuša romantinis autoriaus pa- 
tosas. 

Impresijomis laikytini brolių Biržiškų kūrinėliai. Demokrati- 
nėje ir socialdemokratinėje periodikoje spausdinę publicistinius 
rašinius, „Gabijoje“ jie pirmąkart išbandė beletristinius sugebėji- 
mus. Moriturus (Vaclovo) impresijoje „Tarp takų" numirėlis, ne- 
rasdamas gyvenimo tikslo, vienui vienas stūkso ant aukštumos 
ir be galo liūdi. Migloto (Mykolo) „Pasaka apie našlaitėlį" taip 
pat kupina liūdesio ir ilgesio. 

Atskirą estetinę platformą ,„„Gabijoje“ sudaro J. A. Herba- 
čiausko ir S. Kymantailės kūriniai. Juose atsispindi dar gilesnė 


-—————— 


8! V. Mykolaitis. M. Gustaitis.— „Židinys“, 1934, Nr. 12, p. 517. 
9 Jovaras. Neliūdėk, berželi. Poezija ir proza. V., 1955, p. 116. 

dalies kūrybinės inteligentijos dvasinė krizė ir naujų meno kelių 
ieškojimai. 

Almanache įdėtas Sofijos Kymantaitės eilėraštis ,Vėlė-ki- 
birkštėlė“ su simboline potekste. Kibirkštėlė („suklydusi žvake- 
lė') jungia beribę visatą ir pasaulį, gamtą ir žmones, dabartį ir 
praeiti. Joje galima įžvelgti antgamtišką kūrybos pradą, neapi- 
brėžtą erdvėje ir laike. Šis eilėraštis, meniniu atžvilgiu gana silp- 
nas, — vienas pirmųjų verlibro pavyzdžių lietuvių poezijoje: ja- 
me laisvai išdėstyti kirčiuoti ir nekirčiuoti skiemenys, nesilaiko- 
ma vienodo kirčių skaičiaus eilutėje; tik sakinio melodika ir 
vienas kitas rimas pabrėžia eiliuotinį kalbos pobūdį9s. 

Bevardžiame prozos vaizdelyje S. Kymantaitė parodė grotes- 
kinį reginį begalinėje girioje — ant didingo kalno, „kryvio“ ka- 
„garbingos praeities“ ir „niekingos dabarties“ motyvai plačiau 
atsiskleidė J. A. Herbačiausko kūryboje. 

Juozapo Albino Herbačiausko (1876—1944) veiklos pradžia 
sutapo su „„Mioda Polska“ grupuotės žydėjimo laikotarpiu. Tai 
buvo nevienalytis lenkų kultūrinis literatūrinis sąjūdis. Jo šali- 
hinkus jungė antirealistinės pozicijos, individualizmas, „grynojo 
meno" propagavimas, tačiau jame reiškėsi ir demokratinės ten- 
dencijos. Šis sąjūdis, kurį sukėlė reakcija prieš pozityvistinį ra- 
cionalizmą, vadintas įvairiais vardais (modernistiniu, dekadenti- 
niu, simbolistiniu ir kt.); pastaruoju metu lenkų literatūroje 


gaivinant romantikų tradicijas buvo būdingas sąjūdžio požymis. 
Krokuvoje kūrė S. Vyspianskis, S. Pšybyševskis, J. Kasprovičius 


————————— 


6 Pirmasis verlibrą lietuvių poezijoje panaudojo Jovaras 1905 m. 
(J. Girdzijauskas. Poezijos ir prozos riba.— „Nemunas“, 1976, 
Nr. 4, p. 42), 

“* J. Krzyžanowski. Neoromantyzm polski (1890—1918). Wroc- 
law—-Warszawa—Krakow—-Gdansk, 1971, p. 6. 


87 


ir kiti rašytojai, išgarsėję kaip naujų literatūros kelių ieškotojai. 
J. A. Herbačiauskui jie padarė lemtingą poveikį. 

Nuo 1902 m. J. A. Herbačiauskas pradėjo bendradarbiauti 
lenkų spaudoje. Bohemiškas gyvenimo būdas jį atvedė į 1905 m. 
Krokuvoje įsikūrusį uždarą menininkų kabaretą „Zielony Balo- 
nik“, kurio narių pareiga buvo „sukurti ką nors įdomaus ir vie- 
šai visiems „kūrėju pasirodyti“. Čia jis skaitė savo „mistiškas 
satyras"99, „Mums jis buvo fantastinė, hofmaniška figūra“,— pri- 
siminęs J. A. Herbačiausko pasirodymus, rašė vienas aktyviausių 
šio kabareto dalyvių lenkų rašytojas Bojus-T. Želenskis““. 

J. A. Herbačiauskas jautėsi esąs dviejų tautybių žmogus. 
„Nuo tėvo apturėjau lenkų kultūrą, nuo motinos — Lietuvos 
kraują“, — aiškino jis J. Tumui“?. 1906 m. „Vilniaus žiniose“ 
(straipsniuose „Tėvynė pavojuje“6š ir „Per savžudybę į... liuosy- 
bę“??) jis plačiai išdėstė savo visuomenines ir estetines pažiūras, 
kurios tada susilaukė triuškinančios kritikos. J. A. Herbačiauskas 
įrodinėjo, kad žmogų-žvėrį ugdanti „šiandieninės revoliucijos 
dvasia yra priešinga ne tik tautiškai, bet ir visuomenės kultūrai", 
ir kvietė, pašalinus „beprotišką politikos riksmą“, pirmiau išva- 
duoti iš skurdo žabangų menininkus, kadangi tikrają revoliuciją 
darą tik „talentai-Genijus“ dvasinėje plotmėje. Kova dėl „sveti- 
mų doktrinų“ tolygi tautinei savižudybei. Tikrovės reiškinius 
sprausdamas į apriorinę lenkų neoromantikų idealistinę schemą, 
J. A. Herbačiauskas nenorėjo pripažinti socialinės revoliucijos 
teorijų. Tačiau jis pritarė N. Berdiajevo ir D. Merežkovskio pro- 
paguojamoms „(moralinės revoliucijos“ idėjoms. K. Puida, O. Plei- 


6 J. A. Herbačiauskas. Kova prieš Adomo Mickevičiaus ge- 
nijaus diktatūrą. — ,„(Gaisai“, 1930, Nr. 5, p. 50. 

5 Boy T. Želenski, O Krakowie. Krakėw, 1968, p. 516. 

67 VVŪBR, D 434—11. 

68 „Vilniaus žinios“, 1906, rugpiūčio 8(21). 

69 Ten pat, 1906, rugpiūčio 19 (rugsėjo 1). 


88 


rytė, J. Burba, G. Petkevičaitė-Bitė tame pat laikraštyje atskleidė 
kontrrevoliucinį jo išvedžiojimų pobūdį. 

„Rūtos“ draugijos įkūrimas ir veikla joje J. A. Herbačiauską 
paskatino išmėginti jėgas lietuvių literatūroje. Jis tikėjosi, kad, 
dalyvaudamas abiejų kraštų literatūriniame gyvenime, galės dva- 
siškai suartinti lietuvių ir lenkų tautas. „Gabijoje“ jis laikėsi tų 
pačių ideologinių pozicijų ir siekė panašių tikslų, kaip ir ,„Vil- 
hiaus žiniose“ išspausdintuose straipsniuose. Tačiau tai jau buvo 
ne plikos mintys, o apvilktos meniniu apdaru, kuris pridengė 
daugelį jų ydų ir išryškino tai, kas turėjo patraukti skaitytoją. 
Savo kūriniais „„Genijaus meilė" ir „Lietuvos griuvėsių himnas“ 
J. A. Herbačiauskas norėjo išreikšti „tautiškai lietuviško jausmo 
ir susipratimo Credo“ ir troško, kad lietuvių visuomenė pritartų 
jo darbams bei sumanymams?“, 

„Genijaus meilė“ — tai literatūrinis etiudas, parašytas meta- 
forine kalba imituojant F. Ničės stilių. Jis laikytinas programiniu 
J. A. Herbačiausko pažiūrų į meną pareiškimu — pirmuoju mė- 
ginimu išdėstyti lietuviškojo modernizmo estetinius principus. 
Autorius jame skelbia būsimą Lietuvos išganymą, kurį atneš geni- 
įus — aukščiausių gabumų kūrėjas. J. A. Herbačiausko genijus — 
tai žemės piemenėlio ir dangaus karžygio dvasių „mistiškas su- 
jungimas". Žemės piemenėlis išreiškia gyvenimo, o dangaus kar- 
žygys — amžinybės gaivalą. Genijų, kuriantį „nematomus 
dvasios stebuklus“, gali atpažinti tik mokslų nesugadinti ,pras- 
čiokėliai“. Genialumas susijęs su intuityviu tautos praeities, mi- 
tologijos, tautosakos, gimtojo krašto gamtos grožio ir savo asme- 
nybės suvokimu. Genijui — dievo pasiuntiniui —, šviečia paslap- 
tingas visiško permatymo ir pergalėjimo spindulys, tik 
dvasregiams matomas“. Jis myli tautą, o „kas myli, tas viską 


"* VVUBR, D 434—45. 

supranta“. Bet tik toji tauta, kuri „daug kenčia ir daug trokšta", 
kuri nekerštauja dvasiai, — pagimdys genijų — milžiną. Kol kas 
jis tik apmirusi sėkla, žadanti duoti vaisių. Genijaus koncepcija 
etiude individualistinė, antidemokratinė. Tautos egzistavimo 
prasmė — išugdyti genijų. O genijui tauta reikalinga tik tiek, 
kiek ji moka jį įvertinti. 

J. A. Herbačiauskas pabrėžė, kad tauta pasidarys galinga ne 
vadovaudamasi vienadienėmis dogmomis, ne siauru Nacionaliz- 
mu, bet ieškodama to, kas ją jungia su svetima kultūra, įvesdama 
savo dvasios žodį į visos žmonijos kultūrą. Taigi jis atmetė na- 
cionalinio meno užsisklendimą savo tautos ribose, parapinį už- 
darumą, o iš kitos pusės, kritiškai atsiliepė apie „svetimus sta- 
bus“, kaustančius „tautos dvasią“. J. A. Herbačiauskas pakartojo 
„Vilniaus žiniose“ sukritikuotą savo straipsnių teiginį: „Išvaduo- 
ikim pirmiau dvasią iš kalinio [kalėjimo], o paskui tverkim jos 
politišką neprigulmingumą“, tačiau abstrakčiame kontekste jis 
nešokiravo. Siekiant dvasiškos nepriklausomybės, anot autoriaus, 
būtina sukurti tautinę idėją; jos pamatas — tautos praeitis. 
J. A. Herbačiauskas griežtai skyrė „tautos“ ir „liaudies“ sąvokas: 
„tauta“, pagal jį — tai visi luomai, „liaudis“ — tik ūkininkai!!, Jis 
ragino rašytojus persiorientuoti nuo liaudies į elitą. 

Etiude „Genijaus meilė“ išsakytas mintis J. A. Herbačiauskas 
plėtojo „Lietuvos griuvėsių himne“. Tai buvo pirmasis jo groži- 
nis kūrinys lietuvių kalba. Autorius tikėjosi, kad jis sukels Lie- 
tuvoje „tautiškos dvasios, nerangumo tamsumoj skęstančios, ju- 
dėjimą“?2. „Griuvėsių himnas“ žanriniu požiūriu — misterija. Šis 
viduramžiais klestėjęs dramos žanras, kuriame religinė patetika 
buvo susipynusi su buitiniu realizmu, Vakarų Europoje XIX a. 


———————— 


"Jaunutis Vienuolis (Juozapas Gerbačauskis) Erškėčių 
vainikas, Krokuva, 1908, p. 56—57. 


“2 J. A. Herbačiausko 1907.VI.11 laiškas J. Tumui— VVUBR, D 
434—6, 

pabaigoje — XX a. pradžioje pergyveno renesansą. Lenkijoje 
misterijas rašė 5. Pšybyševskis, S. Vyspianskis. Keliaujančios 
artistų trupės rodė misterijas Rytų Prūsijoje. 1898 m. Vydūnas 
ėmė kurti ir statyti mėgėjų scenoje savo simbolinius-alegorinius 
veikalus, filosofiškai sprendžiančius tautos likimo problemas. 
J. A. Herbačiausko misterija — pirmasis spausdintas šio žanro 
kūrinys lietuvių literatūroje — artima Vydūno tematikai. 

„Gryna misterija — toks kūrinys scenai, kurio svarbiausieji 
herojai: viršprigimtinės jėgos! Misterijoj susiduria dviejų pasau- 
lių (regimo ir neregimo, fizinio ir metafizinio) galybės ir vaidina 
„amžiną gyvybės komediją“, — šitaip apibūdino misterijos žanrą 
pats J. A. Herbačiauskas?3, „Lietuvos griuvėsių himno" žanriniai 
požymiai atitinka tokią sampratą. Šioje misterijoje veikia vėlės, 
angelai ir velniai, raganos, sąlygiški šešėliai, veiksmo rezonuoto- 
jas choras. „Tolimų šalelių dejavimą ir vaitojimą“ pabrėžia šiur- 
pūs patamsių gyvūnai. Visos mistinės ir pusiau realios būtybės 
paklusniai vykdo autoriaus valią. Mistinė „tautos dvasia“, pagrin- 
dinis nacionalinio savitumo požymis, atsiskleidžia ,,paslaptinga- 
me religiško troškimo šaltinyje“ ir „tautybės legendoje“ <...>, 
kurią individualiai išreiškia „rinktinė vėlė"?*. Senoji, pagoniškoji 
Lietuva misterijoje ateina ieškoti savęs, o neradusi — lieja ap- 
maudą. Tuo metu J. A. Herbačiauskas ironiškai samprotavo, kad 
tik tautiška (pagoniška) bažnyčia gali padėti dvasiškai separuo- 
tis nuo Lenkijos"?. Misterijoje Dainius Jaunutis simbolizuoja ge- 
nijų, kuriam pasirodyti per anksti, kai dar skardi „„garmoškų, 
gramofonų, katarinkų“ kakofonija. Nusižudęs, ežero gilumoje 
jisai suauga su nuskendusio Varpo širdimi, 

* J. A. Herbačiauskas. Vincas Krėvė-Mickevičius ir mūsų 
laikai.— „„Gaisai“, 1930, Nr. 6, p. 179. 

* Jaunutis Vienuolis (Juozapas Gerbačauskis). Erškėčių 
vainikas, p, 31—32, 

"5 A. Jakšto-Dambrausko ir J. Herbačausko laiškai. — „Naujoji romu- 
va", 1938, Nr. 9, p. 225—226, 

Mistinius praeities šešėlius išblaško „reališkai išsipagirioju- 
sios Lietuvos balsai“. Įvairūs „„vaistininkai“ vienas per kitą perša 
politinius receptus tautai pagydyti. Juos apibendrina „politiškų 
mokslų daktaras“. Groteskinę jo tiradą apie politiką A. Damb- 
rauskas pavadino nepralenkiama „politikomanijos“ satyra??. Lie- 
tuvos Kanklininko balsas šioje erzelynėje paskęsta. Jo troškimą 
kanklėmis sukurti „tokią Meilę, kuri apgalės visus priešus ir 
tikrą, šventą Laisvę sutvers“, politikuojanti minia apšaukia „ligo- 
tu, neproduktyvišku idealizmu“. Tai primena paties J. A. Herba- 
čiausko straipsnių fiasko „Vilniaus žiniose“. 


Skaičiusieji S. Vyspianskio, S. Pšybyševskio dramas, J. Kasprovičiaus 
poeziją „Lietuvos griuvėsių himne“ atras analogijų su šių autorių kūry- 
ba. S. Vyspianskio įtaką J. A. Herbačiausko misterijai pastebėjo A. Jakš- 
tas'", kitų „Mioda Polska“ grupuotės rašytojų kūrybos įsravas netiesio- 
giai nurodė jis pats. J. A. Herbačiauskas didžiavosi šia literatūrine mo- 
kykla ir savo mokytojus pagerbė nekrologiniais straipsniais, kuriuose 
iškėlė sau artimus jų kūrybos bruožus. S. Vyspianskį jis aukštino kaip 
„išliuosavimo tautiškos dvasios, tautybės ,„Genijaus“ skelbėją“7ė, kaip 
„romantizmo kankinį“, kuris pirmasis Lenkijoje suprato, kad „kūrėjo 
valios galia — tai žodžio rimbas“"?. 1907 m. J. A. Herbačiauskas svajojo 
parašyti „tautišką dramą“ ir S. Vyspianskio pavyzdžiu sukurti Lietuvoje 
naują „tautinį teatrą“*“, Dramos formą jis laikė tinkamiausia savo indivi- 
dualioms mintims ir jausmams išreikšti“! S. Vyspianskis dramose 


——————————— 


* A. Dambrauskas. Dar prie politikos klausimo.— „Draugija“, 
1908, Nr. 14, p. 163. 

" A. Jakštas. A. a. St. Wyspianski.— Ten pat, 1907, Nr. 12, p. 478. 

*“ Jaunutis-Vienuolis. Stanislovas Wyspianski's.— „Vil 
niaus žinios“, 1907, lapkričio 25 (gruodžio 8). 

“J. A. Herbaczewski. Amen. Ironiczna nauka dla umystowo 
dojrzatych dzieci. Krakėw, 1913, p. 123, 126. 

0 Laiškas J. Tumui.— VVŪBR, D 434—15, 

ši A. Jakšto-Dambrausko ir J. Herbačausko laiškai.— „Naujoji romu- 
va“, 1938, Nr. 12, p. 295. 

„davė liaudies elementui ir liaudies tarmei žymią vietą“??. „Lietuvos griu- 
vėsių himne“ J. A. Herbačiauskas taip pat atsigręžė į tautosakinius mo- 
tyvus, ieškodamas juose mistinės prasmės. S. Pšybyševskį J. A. Herba- 
čiauskas vertino už tai, kad jis meną „išdrįso išvaduoti iš politikų vergi- 
jos“88, J. Kasprovičių — kaip ankstesnį už pokario vokiečius ekspresio- 
nisią — naujos poetinės formos pranašą, kuris pakėlė drąsesnį maištą 
prieš dievą, negu A, Mickevičius „Improvizacijoje“**, 


Kaip ir lenkų modernistai, J. A. Herbačiauskas siekė menų 
sintezės, eiliuoto ir prozinio teksto ribų išnykimo. Misterijai 
duota paantrašte („Dainiaus simfoniškas sapnas“) norėta pabrėžti 
viso kūrinio muzikalumą. Išties dažnai J. A. Herbačiausko frazei 
būdingas vidinis sąskambisė?. „Jo literatūriniai kūriniai — ne 
proza ir ne poezija priprasta mums prasme, bet rinkinys sąmo- 
jaus, originalinių aforizmų ir dargi paradoksų“, — rašė V. Bičiū- 
nas“, J. A. Herbačiausko kūriniuose vyrauja ironija — romanti- 
nio proto laisvės požymis, anot F. Šlegelios?. 

Lenkų neoromantikų kūrinių motyvai, perkelti į ,„Gabiją“, 
nuskambėjo originaliai, sudarydami J. A. Herbačiauskui lietuvių 
literatūros novatoriaus reputaciją. Tam pasitarnavo ir ekspresyvi 
improvizacinė jo rašymo maniera su gausiais klausimais, sušuki- 
mais, nutylėjimais ir pakartojimais. J. A. Herbačiauskas išsisky- 
rė iš kitų lietuvių rašytojų ir publicistų rafinuotu stilium, egzal- 


82 A. Jakštas. A. a. St. Wyspianski.— „Draugija“, 1907, Nr. 12, 
p. 477, 

8 J. A. Herbačiauskas, Stanislovas Przybyševskis.— „Pradai ir 
žygiai“, 1927, Nr. 3—4, p. 299, 

4 J. A. Herbačiauskas. Jonas Kasprovičius.— Ten pat, 1927, 
Nr. 1, p. 55—56. 

8 „Aš turėjau būti kompozitorius, bet aš pasidariau rašytojas. Kiek- 
vienas mano kūrinys — simfonija. Mane tik muzikas gali suprasti“ — 
vėliau arogantiškai rašė J. A. Herbačiauskas. (Cit. iš: „Ateitis“, 1932, 
Nr, A p. 201.) 

5 V. B-s. J. Albinas Herbačiauskas.— „7 meno dienos“, 1932, Nr. 80, 
p. 2 2 
“ K. TunGep7, T. Kyn, Keropus scTreruku. M., 1960, p. 398. 

tacija. Tačiau jam labai stigo estetinio skonio ir literatūrinės 
technikos. 

Pirmasis apie ,„Gabiją“ prabilo Druskiaus slapyvardžiu pasira- 
šes almanacho bendradarbis A. Dambrauskas-Jakštas savo re- 
daguojamoje „Draugijoje“*š. Jį šokiravo visa leidinio struktūra, 
o ypač J. A. Herbačiausko ir S. Kymantaitės kūryba, griaunanti 
tradicinį akademinį literatūros supratima Su A. Jakštu J. A. Her- 
bačiauskas jau buvo spėjęs įsileisti ir į privatų ginčą dėl savo 
estetinių principų ir pasišaipyti iš jo „,„aprubežiuoto proto dema- 
gogijos“Š9. A. Jakštas pasigedo medžiagos apie A. Baranauską 
poetą, tilologą, matematiką, dvasininką. Grožinius almanacho 
kūrinius jis pavadino beverčiais ir mažaverčiais. J. Turčiniškio 
eilės, anot A. Jakšto, „taisyklingos, bet šaltos, M. Gustaičio — 
karštos, bet ne visur taisyklingos — jų formai daug ko trūksta. 
Jovaro „Kad būčiau poetu...'— karštos ir dailios, tik be galo pe- 
simistiškos“. J. A. Herbačiausko „Lietuvos griuvėsių himną“ ir 
S. Kymantaitės ,„„Vėlę-kibirkštėlę“ jis pavadino dekadentiškais 
kūriniais: esą, „šią prozą labai lengva paversti eilėmis ir atvirkš- 
čiai, eiles į prozą“. Tokiu „nauju metodu“, paneigiančiu nusisto- 
vėjusias normas, kritiko nuomone, gali „kurti“ kas tik nori ir 
apie ką tik nori. „Įrodymui“ jis čia pat „haujoviškai“ sueiliavo 
daugybos lentelę, skelbimą ir parašė šmaikščią „Lietuvos griuvė- 
sių himno“ parodiją „Ant Parnaso“. Joje prašė viešpati apsaugo- 
ti poeziją „nuo iškraipyto dailės supratimo"*??, Kritikas buvo įsi- 
tikinęs, kad dėl J. A. Herbačiausko ir S. Kymantaitės kūrinių 
nesėkmių kalčiausias jų nutolimas nuo „amžinojo grožio“ idealų, 


8 „Draugija“, 1907, Nr. 10, p. 208—212. 

$ A. Jakšto-Dambrausko ir J. Herbačausko laiškai. — „Naujoji romu- 
va“, 1938, Nr. 9, p. 225. 

0 O, Puidienė 1907.X.20 laiške A. Dambrauskui rašė: „Žiūrėkite — 
nors ir pati esu dekadentizmo verge — šiuo ir jo pasekėja — vis tik be 
galo man tinka Jūsų kritika dekadentų „Gabijos“ — na, ne iš pamato, tik 
iš nusisekimo — išėjo tikrai geras veikalas dėcadence“ (VVUBR, D 235). 

laisvas eiliavimas, iracionalizmas. Recenzijoje A. Jakštas prie- 
kaištavo dėl netaisyklingos almanacho kalbos, netikusiai nukaltų 
žodžių, rašybos nevienodumo. 

Į A. Jakšto kritiką staigiai reagavo S. Kymantaitė laikraštyje 
„Viltis“?!, kuriame, nutrūkus studijoms Krokuvoje, buvo pradė- 
jusi dirbti. Ji atkakliai neigė kaltinimą dėl dekadentizmo. S. Ky- 
mantaitė pamėgino apibrėžti dekadentizmo sąvoką. 

Dekadentizmas — tai Vakarų Europoje išsiplėtoję „visoki li- 
guisti dvasios apsireiškimai“. 

Jei žmogaus siela nebeieško gyvų šaltinių, nebemoka prabilti gyvu, 
galingu žodžiu, jeigu visokiuose svaiginiuose ieško apsisvaiginimo, 0 ap- 
svaigus griebias plunksnos, kad nesveika fantazija (vaidintuvė) galėtų 
prabilti — tuokart tatai gema dekadentizmo vaisius. 

Silpnas tai balsas puolusios dvasios ir nusususio proto apsireiškimo. 

Lietuvių literatūroje randasi daug silpnų ir nevykusių veikalų. Bet 
tas silpnumas yra tai vaiko silpnumas, yra tai nemokėjimas rašyti, bet 
anaiptol ne dekadentizmas. 

Kartais ir silpnai parašytuose dalykuose girdisi galingas, sveikas jau- 
nos krūtinės balsas, kurioje tvaksi jautri, be galo jautri lietuvio širdis. 

Užgauta jautri galybė moka karčiai kalbėti, moka skaudžiai juoktis, 
vaidintuvė stato prieš akis nepaprastus paveikslus, ir poeta pina iš jų savo 
troškimų vainiką. 

Tokiu galingos ir jautrios dvasios pasireiškimu, „naujų takų, 
naujų formų ieškojimų“ S. Kymantaitė pavadino „Lietuvos griu- 
vėsių himną“. Ten ji neįžiūrėjo jokių puvėsių, vien prakilnią 
poeziją. S. Kymantaitė pabrėžė „„Genijaus meilės“ minčių turtin- 
gumą, „dailumo“ siekimu pateisino pesimistines kitų „Gabijos“ 
kūrinių nuotaikas. Ji griežtai atmetė poetinės kūrybos spraudimą 
į atrastas, suakmenėjusias formas. Be nuolatinio atsinaujinimo 
neįmanoma jokia poezijos pažanga. Ne ritmas ar rimas, ne se- 
kimas pripažintais klasikais lemia jos vertę, o „galingas žodis, 


——————— 


81 „Viltis“, 1907, spalio 24 (lapkričio 6). 

kurs moka pajudinti širdį, sužadinti mintis, sutverti neregėtus 
paveikslus". S. Kymantaitė kandžiai atsiliepė apie antipoetišką 
A. Jakšto mąstyseną, kuri jo „Dainų skrynelę“ pavertė „tai- 
syklingai sukapotu minčių šiupiniu“. Čia ji išreiškė besitven- 
kiančią jaunosios kartos rašytojų pagiežą klerikaliniam dogma- 
tizmui. 

A. Jakšto kritikos paveiktas J. A. Herbačiauskas parašė platų 
straipsnį ,Tautiškos literatūros klausime žodis“?2, kuriame metė 
atvirą iššūkį literatūros tradicijoms: „Šalin pergyventų, seniai 
jau iš dvasios vidurių išspiautų, apipelėjusių formų klasicizma! 
<...> Jaunos Lietuvos dvasia privalo apsireikšti jaunoj — pa- 
vasario formoje! Gana jau tos ritmiškos monotonijos, gana jau 
to „klasiško stenėjimo“! Penkis amžius miegojom, dabar gi laikas 
jau susijudinti audriškai“9š. Darydamas aiškias užuominas 
A. Jakštui ir „Draugijai“, J. A. Herbačiauskas piktai pašiepė 
kritikus, manančius, kad „užtenka mokėti tik... atrasti gramati- 
kos klaidas ir ne pagal jo noro išreikštos minties „blėdį“. ,Kuni- 
ginį“ literatūros arbitrą A. Jakštą jis išvadino „dainių mokyklos 
daraktoriumi“, „nosies haliucinacija“ sergančiu žmogumi, kuriam 
ramiai gyvent neduoda Lietuvos dekadentų „kvapas“. A. Jakš- 
tui — kritikui Druskiui — J. A. Herbačiauskas dedikavo savo 
straipsnių knygą „Erškėčių vainikas“, „,„nužemintai melsdamas 
gerai gerai pasūdyti ir galingiausios „kritikos“ kamine puikiai 
išrūkinti, kad būtų skani jos liesa prasmė“. Šis atsakė nieko ap- 
čiuopiamo joje neradęs ir knygos autorių palygino su psicho- 
patu?*. Neargumentuota, nekultūringa dvikova dėl priešingai 





92 „Vilniaus žinios“, 1908, sausio 24 (vasario 6), sausio 25 (vasario 7). 

95 Šie šūkiai primena rėksmingus „keturvėjininkų“ pareiškimus. Ne- 
atsitiktinai J. A. Herbačiauską, nepaisydami jo misticizmo, kai kurie 
„Keturių vėjų“ iniciatoriai rengėsi padaryti lietuviškojo futurizmo prana- 
šu. (Iš autoriaus pokalbio su S. Šemeriu-Šmerausku 1969.XI.4.) 

* „Draugija“, 1908, Nr. 18—19, p. 313. 


suprantamų literatūros klausimų peržengė padorumo ribas, virs- 
dama plūdimusi. | 

Pozityvioji S. Kymantaitės ir J. A. Herbačiausko polemikos 
su A. Jakštu reikšmė buvo ta, kad ji pagilino tradicijų ir nova- 
toriškumo problemą, sužadindama, iš vienos pusės, literatūrinės 
visuomenės abejones poetikos kanonais ir klerikalinių A. Jakšto 
arbitražu, 0 iš kitos — atkreipdama dėmesį į naujus šūkius, rei- 
kalaujančius meno kūrybai laisvių, ir išjudino viešąją nuomonę. 

Almanachu „Gabija“, kaip minėta, buvo labai susidomėjęs 
J. Biliūnas. Liga ir mirtis neleido jam įsijungti į ginčą. Savo nuo- 
monę apie almanache įdėtus J. A. Herbačiausko kūrinius jis iš- 
dėstė 1907.IX.5 laiške J. Šauliui?“. J. A. Herbačiausko idėjai „pri- 
kelti poeziją“ J. Biliūnas pritarė. Tačiau J. A. Herbačiausko 
siūlomas poezijos atnaujinimo būdas jam atrodė nepriimtinas. 
Demokratinėms J. Biliūno visuomeninėms pažiūroms, giliam jo 
kūrinių turinio ir formos demokratiškumui buvo svetimas 
J. A. Herbačiausko individualizmas, skambios, bet neaiškios fra- 
zės („Begalinė daugybė žodžių, kurių prasmės ne visados galima 
suprasti, slėgia žmogų, kankina atydžią ir trukdo skaitymą“). 
J. Biliūnas pajuto, kad J. A. Herbačiauskas kala naujus žodžius 
ne turiniui, bet formai išryškinti. J. A. Herbačiausko kūriniuose 
jis rado apsčiai dirbtinumo, estetiniam skoniui priešingų dalykų 
(„kai kas buvo man šlykštu“). Keistas jam pasirodė nacionalinio 
originalumo ieškojimas, remiantis anaiptol ne lietuviškais šalti- 
niais. „Pastebėjau vėl, kad autorius kalba apie gryną, savaran- 
kišką, tikrą lietuvių poeziją, o tuo tarpu pats naudojasi lenkų 
modernistų miglota, ne visiems prieinama (nekalbu jau apie 
„prasčiuosius“ žmones) forma, jų ploščiumi prisidengia.“ 

Tačiau jokia kritika negalėjo sulaikyti modernizmo tenden- 
cijų, kurios skverbėsi į lietuvių literatūrą. Kodėl taip atsitiko? 


“5 J. Biliūnas. Raštai, t. 2, p. 490—491. 


4. Platėjantys akiračiai 97 


Priežasčių reikėtų ieškoti ne vien visuomenės gyvenime, kuria- 
me, įsisiautėjus Stolypino reakcijai, pasireiškė idėjiniai inteli- 
gentijos svyravimai. Modernizmo bangos riedėjo į Lietuvą dau- 
giausia per lenkų ir rusų literatūras. Jos griovė visuomeninius 
literatūros pagrindus, tačiau kartu atplukdė literatūrinių formų 
įvairovę. Jų atėjimas Lietuvon po keturis dešimtmečius trukusio 
spaudos persekiojimo sutapo su kai kuriais vidiniais literatūros, 
kaip žodžio meno, raidos poreikiais, padėjo jai sparčiau atsi- 
skirti nuo publicistikos žanrų. Jos sustiprino rašytojų dėmesį li- 
teratūros specilikai, ir jie negalėjo nepaklusti būtinybei atnau- 
jinti išraiškos priemones. 

XX a. pradžia — intensyvaus literatūros augimo ir turtėjimo 
laikotarpis. Lietuvių rašytojai vaduojasi iš įsišaknijusio didaktiš- 
kumo. Tai natūralus, literatūros pažangai reikalingas reiškinys. 
Kaip priešybė realistiniam buitiškumui, atgyja romantinis vaiz- 
davimas. Po 1905—1907 m. revoliucijos lietuvių literatūroje įsi- 
gali įvairialypis, nediferencijuotas neoromantizmas. „Jei ankstes- 
niojo periodo romantinės dvasios kūriniuose svarbiausias bruo- 
žas buvo Lietuvos senovės idealizavimas, praeities kovų su 
krašto priešais vaizdavimas, nacionalinio susipratimo žadinimas, 
nepasitenkinimo tautiniu engimu reiškimas, tai šiuo laikotarpiu 
svarbiausiu romantinės krypties kūrinių bruožu buvo pastangos 
atskleisti „tautos dvasią“, vaizduoti stiprias individualybes, kelti 
žmogaus dvasinio tobulėjimo problemas, reikšti erotinius pergy- 
venimus ir t. t."?9 Tai ypač išryškėja V. Krėvės, L. Giros, Vaiž- 
ganto ikūryboje. Dabar visapusiškiau atskleidžiami emociniai 
žmogaus išgyvenimai, rašytojai ieško bendražmogiškų problemų, 
kūriniuose atsiranda fantazijos, sąlygiškumo. Panašūs reiškiniai 
vyksta ir dailėje. Talentingiausio jos atstovo M. K. Čiurlionio 
kūryba — tai lakios fantazijos, gilios minties ir stipraus jausmo 


———————— 


99 Lietuvių literatūros istorija, t. 2, p. 353. 

lydinys. Jos pradmenys siekia tuos pačius lenkų neoromantizmo 
šaltinius, kurie suformavo ir J. A. Herbačiausko estetines pa- 
žiūras“?, 

„Gabijoje“ J. A. Herbačiauskas nužymėjo pradines lietuviš- 
kojo neoromantizmo gaires: dėl idealistinės mistikos atmetė 
materialistinę pasaulėžiūrą; paneigė visuomeninius meno idealus, 
kuriais vadovavosi Maironio kartos rašytojai, ir iškėlė rašytojo 
egotizmą; atsisakė realizmo, suplakdamas jį su natūralizmų. Mis- 
tinei sterai jis pajungė „tautos dvasios“ ieškojimus, liaudies kū- 
rybą, Menininko talentą. 

Tačiau, kita vertus, almanache J. A, Herbačiauskas pajudino 
tokias problemas, kurios buvo labai svarbios besivystančiai na- 
cionalinei kultūrai, XIX a. lietuvių rašytojai nacionalinį savitumą 
įžvelgė daugiau išorinėje atributikoje, J. A. Herbačiauskas ėmė 
jo ieškoti giliau — dvasinėje sferoje. Antrajame XX a. dešimtme- 
tyje sustiprėjus lietuvių mene neoromantinėms tendencijoms, ši 
problema virto nuolatinių svarstymų objektu. 

"Tolesnei lietuvių literatūros raidai reikšminga buvo ir indi- 
vidualaus liaudies kūrybos panaudojimo problema. Artimais 
tautosakai kūriniais L. Gira ir V. Krėvė pagarsėjo kaip naciona- 
liniai rašytojai, 

Vertintinos J. A. Herbačiausko pastangos plėsti lietuvių lite- 
ratūros vaizdavimo galimybes. „Lietuvos griuvėsių himno“ fan- 
tastinės būtybės, sąlygiškos figūros kartu su alegoriniais ir sim- 
boliniais Vydūno misterijų veikėjais pratino skaitytojus prie 
sąlygiškumo. 

Kryptį „Gabijai“ davė modernistinių ieškojimų keliu pasukęs 
jaunimas. Kai kurie almanache pasirodę kūriniai turėjo impre- 
sionizmo bruožų ir simbolizmo užuomazgų. J. A. Herbačiauskas 


87 Žr. Mažoji lietuviškoji tarybinė enciklopedija, t. 1, p. 333. 

ir iš dalies S. Kymanlaitė išsiskyrė ryžtingų senųjų literatūros 
formų ardymu ir lenkų neoromantizmo estetinių normų diegimu. 
„Gabijoje“ J. A. Herbačiauskas pasireiškė kaip maištautojas 
prieš visuomeninio ir literatūrinio gyvenimo normas, kūrybinių 
jaunimo ambicijų kurstytojas. Nors jo paties kūrybos rezultatai 
almanache buvo menki, bet pastangos šalinti kliūtis, trukdan- 
čias tolesniam meno vystymuisi, pirmiausia klerikalinį dogmatiz- 
mą, buvo reikšmingas įnašas į pomaironinę literatūrą. 


„DRAUGIJA“ 


A. Dambrauskas, dažniau pasirašinėjęs A. Jakštu, buvo akty- 
vus XX a. pradžios lietuvių literatūrinio gyvenimo organizato- 
rius. Jo redaguojama „Draugija“, pasirodžiusi 1907 m. sausio 
mėnesį, buvo bendro pobūdžio kultūros žurnalas, bet literatūra 
jame dominavo. Dar daugiau — literatūrai šis klerikalinis leidi- 
nys nurodinėjo gaires. 

Netiesioginis „Draugijos“ pirmtakas buvo nuo 1897 m. J. Tu- 
mo redaguotas „Tėvynės sargas“ (pradėjęs eiti 1896), kuris išstū- 
mė siauros klerikalinės pakraipos Žemaičių ir Lietuvos apžval- 
gą“. Jis mėgino telkti bendram darbui su kunigais pasauliečių 
šviesuomenę ir švelninti tolydžio aštrėjančius lietuvių visuome- 
nės ideologinius kontrastus. Jau čia išaiškėjo J. Tumo „viso gy- 
venimo tendencija — tiesti tiltą tarp vieno ir kito krypsnio inte- 
ligentų“!. „Tėvynės sarge“ bendradarbiavo J. Mačiulis-Maironis, 
A. Dambrauskas-Jakštas, K. Pakalniškis-Dėdė Atanazas, J. Šnapš- 
tys-Margalis, M. Šeižys-Dagilėlis M. Gustaitis, V. Pietaris, 
M. Pečkauskaitė-Šatrijos Ragana, K. Būga-Sėlis, J. Krikščiūnas- 


1 J. Tumo pareiškimo Žemaičių vyskupijos kurijai juodraštis— 
VVUBR, F 58, p. 213. 

Jovaras ir kt. 1902 m. J. Tumas pasitraukė iš redaktoriaus pa- 
reigų, skųsdamasis krentąs kaip auka per ankstyvos (o iš tikro — 
nerealios) idėjos išlaikyti „vidurio kelią“, remiantis švietimu ir 
tautiškumu. „Tėvynės sargas“ padėjo pamatus Lietuvos krikš- 
čionių demokratų partijai, nors J. Tumas jau kreipė leidinį kita, 
tautininkiška, linkme. Dėl to ankstyvąjį „Tėvynės sargą" M. Re- 
meris laikė kairiųjų klerikalų organu?. 

1900—1902 m. „Tėvynės sargo“ redakcija Tilžėje leido J. Tu- 
mo įsteigtą“ stambų neperiodiškai einantį žurnalą „apšviestesnie- 
siems lietuviams“ —,„Žinyčią“. Jame bendradarbiavo tie patys 
autoriai, daugiausia kunigai. „Žinyčiai“ buvo siunčiama tai, kas 
dėl didelės apimties ar nepopuliaraus tono netiko „Tėvynės sar- 
gui"*. 1903 m. „Žinyčia“ buvo sujungta su naujojo „(Tėvynės sar- 
go“ redaktoriaus A. Miluko Šenandore (JAV) redaguojamu ir 
leidžiamu lietuvišku kultūros žurnalu „Dirva“ ir toliau ėjo „Dir- 
vos-Žinyno“ (Lietuvoje) bei „Dirvos“ (Amerikoje) pavadinimais. 
Šiame žurnale išspausdinta nemažai grožinių kūrinių, kritikos 
straipsnių. Ilgainiui „,Dirva-Žinynas“ virto serijiniu atskirų kny- 
gų leidiniu. Jis buvo sustabdytas, pradėjus Kaune leisti „,Draugi- 
ją“, katalikiškai inteligentijai skirtą mėnesinį žurnalą, kuris pra- 
plėtė „Žinyčios“ bei „„Dirvos-Žinyno“ uždavinius. 

Mintis įsteigti universalų leidinį inteligentijai, ypač kunigams, 
kilo ,„Apžvalgos“, „Tėvynės sargo“ ir ,Žinyčios“ bendradarbiui, 
Peterburgo dvasinės akademijos profesoriui Aleksandrui Damb- 
rauskui 1906 m. pavasarį?, o buvo realizuota 1907 m, pradžioje 


—————— 


2M. Romer. Litwa. Studyum o odrodzeniu narodu litewskiego. 
Lwėow, 1908, p. 310. 

3 J. Tumo 1900—1901 m. laiškas A. Dambrauskui.— VVUBR, E 118— 
20. 
V. Biržiška. Iš mūsų laikraščių praeities. K., 1932, p. 52, 
5 A. Dambrausko 1906.11.15 laiškas J. Tumui.— „Athenaeum“, t, 9, 
sąs. 1. K., 1938, p. 28, 

(Kauno gubernatoriaus leidimas gautas 1906.IX.27)“. Vardą žur- 
nalas perėmė iš jo leidėjos, Kauno šv. Kazimiero draugijos. Šios 
civilinės „pasitikėjimo bendrovės“ pasikviestas redaguoti draugi- 
jos spaudinių, A. Dambrauskas 1906 m. vasarą atvyko į Kauną ir 
liko čia visam laikui, tapdamas jos pirmininku. Jis pertvarkė 
draugiją į religinę organizaciją, kuriai vadovavo iki mirties 
(1938). 

„Draugija“ buvo pirmasis „storas“ lietuvių žurnalas, atgavus 
spaudą. Ėjo trimis tarpsniais: 1907—1915, 1919—1923 ir 1937— 
1940 metais. Reikšmingiausias pirmasis laikotarpis. Tada pasiro- 
dė 96 žurnalo numeriai, apie šimtą ir daugiau puslapių kiekvie- 
nas. Leidinio tiražas siekė 1000 egz. 700 ėmėjų garantavo neblo- 
gą materialinę bazę?, kuri įgalino verstis savomis lėšomis ir kai 
kuriems autoriams mokėti honorarą. Prieškarinė „Draugija“ su- 
būrė beveik pusantro šimto bendradarbių, nuo 1911 m. turėjo 
priedą besimokančiam jaunimui „Ateitis“, 1913 m. tapusį atskiru 
leidiniu. (Vėlesnė „Draugija“ iš plataus profilio žurnalo virto 
Lietuvos universiteto Teologijos-filosofijos fakulteto organu, o 
trečiąkart buvo atgaivinta kaip dvisavaitinis Kauno arkivyskupo 
oficiozas.) 

Steigiant žurnalą, užsibrėžta derinti jame įvairius politinius 
principus ir telkti mokslininkus bei menininkus „į vieną didžią 
inteligentiškų spėkų draugiją“ — tikėtasi pasiekti organiškos vie- 
nybės, kada kiekvienas asmuo ir kiekviena klasė (luomas) pozi- 
tyviai gausina tautos kultūrą. Tačiau A. Dambrausko afišuojamu 
„Draugijos“ nepartiškumu ir bešališkumu nepatikėjo netgi idė- 
jiškai artimi žmonės. „Širdyje jaučiu tą laikraštį negalint būti ne- 
partyviškų,— rašė J. Tumas, dar tik organizuojant „Draugiją“.— 
Jau tas dalykas, kad laikraščio vadžios bus kunigų rankose, pa- 





Š Lietuvos TSR CVA Kauno filialas, f. 50, ap. 2, b. 523, Nr. 25. 
7 VVUBR, E 103, 1. 15. 

darys jį partyvišku, jei ne klerikališku, kaip mūsų kreivamaniai 
supranta, tai bent krikščionišku. <...> Tasai organas, ar šiaip ar 
taip, bus par excellence kunigams skiriamas, dvasiškajai inteli- 
gentijai, Nors dvasiškas speciališkai.“? Rašytojo nuojauta pasi- 
tvirtino: „Draugija“ tapo dvasininkijos tribūna savo ideologijai 
skleisti. 

„Draugijoje“ užsimota nagrinėti literatūros, mokslo, politikos 
reikalus, bažnyčios ir teologijos dalykus, gvildenti kritikos, vi- 
suomeninio gyvenimo ir administracinius klausimus. Ir visa tai 
pavyko plačiau ar siauriau aprėpti. Tai rodė neabejotinas re- 
daktoriaus kvalifikacijas, o jis ne vien redagavo žurnalą, bet ir 
leido jį, buvo daugybės straipsnių ir straipsnelių autorius, bendra- 
darbių ieškotojas, korektorius. 

„Dailė, mokslas ir religija — tai yra, galima sakyti, vyriausia 
kultūrinė trejybė. Mokslas tarnauja tiesai, dailė — grožiui, re- 
ligija — dievui, t. y. visokios tiesos ir grožio pilnybei bei šalti- 
niui",— teigė A. Dambrauskas. Taigi menas, kaip ir mokslas, 
„Draugijoje“ buvo pajungti bažnyčiai. Krikščioniškos kultūros 
darbas iškeltas svarbiausiu tikslu. Kad ir nebūdamas Lietuvos 
krikščionių demokratų partijos organas, žurnalas paskelbė šios 
partijos programą. Bendradarbiais buvo kviečiami visi — tik su 
sąlyga: kad „siunčiamieji „„Draugijon“ raštai turėtų svarbų po- 
zityvų turinį, dailią formą ir nebūt priešingi aukštesnei neabejo- 
tinai tiesai“, t. y. neprieštarautų bažnyčios interesams. 

„Draugijos“ iškelta „ramaus kultūros darbo idėja“, kurios 
prioritetas priklauso A. Dambrauskui?, reiškė atvirą taikstymąsi 
su carizmu. Stolypino reakcijos laikotarpiu, blėstant socialinio ir 
nacionalinio išsivadavimo viltims, prie šios idėjos įvairiais ke- 
liais atėjo ir kiti buržuaziniai bei smulkiaburžuaziniai leidiniai. 


š J. Tumo 1906.IX.10 laiškas A. Dambrauskui.— Ten pat, E 118—64. 
9 Žr. Druskius. Kruvina revoliucija ar ramus kultūros darbas? 
K., 1906. 

Tačiau niekur kitur ji neįgijo tokios kontrrevoliucinės prasmės, 
kaip klerikalų spaudoje. „Dievas nori, kad visos tos gražios as- 
piracijos įvyktų normalinės evoliucijos ramybėje. Prievarta, 
riaušės iki šiol dar niekam geru neišėjo; jos išraustė daugybę 
gerų diegų, išblaškė ir išdildė daugybę puikių mėginimų" ,— įti- 
kinėjo „Draugijos“ redaktorius, kviesdamas žurnalo bendradar- 
bius nesipriešinti socialiniam blogiui ir pasikliauti bažnyčia: „,Ka- 
talikų darbas yra eiti didžiosios upės vaga; nesiplakti prieš 
tikrojo vandens srovę, kuri tiesiog į amžinąją mare teka.“ 

„Draugija“ pastoviai propagavo evoliucinį visuomenės vysty- 
mosi kelią, kovojo prieš revoliucinį judėjimą, marksizmą, dėda- 
masi tikrąja darbo žmonių gynėja. Reakcinė ideologija, kurios 
laikėsi vadovaujantys Lietuvos katalikų bažnyčios veikėjai, atsi- 
liepė žurnalo literatūrinei politikai. 

„Draugijoje“ bendradarbiavo negausus, bet pastovus poetų, 
daugiausia dvasininkų, būrelis. Šalia XIX a. pabaigoje subrendu- 
sių romantikų ir realistų (Maironio, A. Jakšto, Margalio, M. Da- 
gilėlio, A. Žalvarnio) čia savo kūrybą publikavo jaunesnės kartos 
poetai, jau paveikti neoromantinių ieškojimų (M. Gustaitis, 
M. Vaitkus, L. Gira, E. Steponaitis, V. Mykolaitis-Putinas). 

A. Jakštas savo žurnale, kaip ir kiti jo bendraamžiai poetai, 
intensyviau reiškėsi tik pirmuosius trejus metus. Kūrė jis ne tiek 
iš vidinio būtinumo, kiek iš reikalo, neretai norėdamas užpildyti 
poezijai skirtiną plotą. „Pradėjau rinkt medžiagą 28 „Dr.“ n-riui. 
Vėl pritrūko eilių. Aptingo mūsų poetai. Į 27 n-rį pats turėjau 
parašyti. Buvau bepradėjęs ir 28-am satyrą „Negaliu“, bet ačiū 
Dagilėlis pasiuntė gan storoką pluokštą — tai šiam kartui apsieis 
ir be manųjų“, — rašė jis 1909.V.5 savo dienorašty'“, 

A. Jakštas rodė kitiems poetams pavyzdį, kaip atspindėti 
aktualiausias gyvenamojo meto problemas. Daugelis jo eilėraščių 


————————— 


W A. Dambrauskas. Mano užrašai — VVUBR, D 1089, p. 85. 

„Draugijoje“ skamba tarsi publicistiniai didaktiniai vedamieji: 
juose raginama kantriai dirbti ir ginti bažnyčią nuo visokių „„ne- 
prietelių“, kurie „tvarką bando chaosu pakeist“, „dievo mintį 
iškraipyt“. Sausokoje intymiojoje A. Jakšto lyrikoje vyrauja 
gamtos refleksijos. Meniškai lakesni satyriniai kūrinėliai (pvz., 
„Diplomatas“). 

Pirmojo dešimtmečio pabaigoje Maironis rašė poemas, todėl 
A. Jakšto pastangos remtis juo kaip pagrindiniu žurnalo poetu 
buvo nesėkmingos. „Draugijoje“ išspausdinti tik trys jo eilėraš- 
čiai ir trumpos ištraukos iš poemų „Jaunoji Lietuva“ ir „Raseinių 
Magdė". 

Gana populiariai anuomet Margalio, M. Dagilėlio ir A. Žal- 
varnio poezijai stigo originalumo ir meniškumo. Iš „Draugi- 
joje" paskelbtos jų kūrybos, kurioje dominuoja religinė didakti- 
ka ir moralizavimas, vertingesni Dagilėlio baladė „Gegutė“, 
poema „Eglė žaltienė"“ ir keli peizažiniai Margalio eilėraščiai — 
A. Puškino sekimai!!. 

Produktyviausi „Draugijos“ poetai M. Vaitkus ir M. Gustaitis, 
studijavę teologiją Vakarų Europoje, buvo eruditai ir laisvesnių 
estetinių pažiūrų menininkai, Jų eilėraščiai ir poemėlės — lyg ir 
tarpinė grandis tarp mMaironinės mokyklos atstovų ir formos ieš- 
kojimais susižavėjusių jaunųjų kūrybos — artimi estetizmui bei 
simbolizmui. 

Kad ir kritikuodamas M. Vaitkaus „parnasizmą“, A. Jakštas 
buvo itin palankus jaunam literalui, kurį ilgainiui parsikvietė iš 
Telšių i Kauną. Daugumas „Draugijoje“ išspausdintų M. Vaitkaus 
eilėraščių įėjo į įo rinkinius ,,Margumynai“ (1911) ir „Šviesūs 
krislai"“ (1913). Jo kūriniuose gausu istorijos ir biblijos įvaizdžių, 
o gyvenamojo meto realijos atsispindi gana blankiai. Poetas 


———-—-— 


1 Žr. R. Sideravičius. Aleksandras Puškinas ir Lietuva. V., 
1976, p. 84—87. 

mėgaujasi gamtos grožiu, kuris žadina švelnias svajones, tobu- 
lybės ir amžinumo ilgesį. 

„Gabijoje" sustiprėjusioje M. Gustaičio poezijoje dar daugiau 
troškimų pakilti į dievybės ir amžino grožio sferas („Skriejūnė- 
lis"); purvinai ir geidulingai žemei poetas nori būti numiręs 
(„Trys gyvenimo keliai"). Savo neapibrėžtoms vizijoms nusakyti 
jis telkiasi ne vien alegorinius, bet ir simbolinius įvaizdžius (,„Bal- 
toji Viešnia“). Emocine įtampa ir dinamiška ritmika patrauk- 
lus M. Gustaičio eilėraštis „Duetas“, dedikuotas M. K. Čiur- 
lioniui. Poetas aukština ne „sveiką protą“, bet „skaisčią širdį“. 
Šis romantinis motyvas veikiausiai atkeliavęs iš A. Mickevičiaus 
poezijos, kurią M. Gustaitis žurnale vertė ir propagavo. 

1909— 1913 m. „Draugijoje“ išspausdinti keli L. Giros eilėraš- 
čiai — anaiptol ne visi, kuriuos poetas siūlė ar buvo pasiuntęs 
žurnalui. A. Jakštui nepatiko minoriška kai kurių L. Giros eilių 
nuotaika ir nepakankamai tikslūs rimai: jis reikalavo ne vien 
fonetiško galūnių sąskambio, bet ir grafinių atitikmenų!?. Tačiau 
L. Gira, konkrečiais pavyzdžiais parodęs, kad ir kitų „Draugijos“ 
poetų rimai ne geresni, pastebėjo, jog labai tiksliai surimuotos 
galūnės, nors ir įvestos Maironio, „skaitosi gana prastomis ir 
labai Iengvai prirenkamomis“ 3. Tai rodė didėjantį literatūros 
jaunimo reiklumą versilikacijai. 

E. Steponaičio kūriniuose, ypač eilėraštyje „Muzika“, pasi- 
reiškė poeto polinkis estetizuoti mintį, ieškoti maksimalaus žo- 
džio skambesio. 

1912 m. pabaigoje „Draugijoje“ pasirodė Putino slapyvardis, 
skaitytojams pažįstamas iš ,„Ateities“— žurnalo priedo. Nuo to 
laiko Seinų kunigų seminarijos auklėtinio eilėraščiai dažnai 
skelbiami abiejuose leidiniuose. „Draugijoje“ išspausdintos dvi 
jo baladės („Pati žmogžudė" ir „Dvi meilužės“) ir tokie žinomi 


12 „Draugija“, 1911, Nr. 59, p. 314; 1912, Nr. 68, p. 272—273. 
Iš L. Giros laiškas (be datos) A. Dambrauskui.— VVUBR, E 135—3. 

eilėraščiai, kaip ,,„Varpininkas“, ,„Pabudai, gamtužėle“, „Jau 
gęsta kruvini saulėleidžio skliautai“. Po daugelio metų V. Myko- 
laitis-Putinas stebėjosi, kad A. Jakštas jo kūrinių neatmetinėjo 
ir dėjo į žurnalą netgi tokius eilėraščius, „kaip ,„Disonansai“, 
„Juodas kryžius“ ir kitus, kurie nesiderino su seminaristui pri- 
valomu religingumu ir askeze"!4. Šitoks redaktoriaus atlaidumas 
lietė ne vieną Putiną. A. Jakštas, matyt, suprato, kad, keldamas 
visiems lygius ortodoksinius reikalavimus, gali greitai netekti 
gabiausių poetų. 

„Draugijoje“ yra nemažai eilėraščių, kurių autorių pavardės 
ir slapyvardžiai šiandien nieko nesako literatūros tyrinėtojui. 
Dažnas pradedantysis poetas siuntė savo kūrinėlius, nelabai nu- 
tuokdamas apie leidinio kryptį, norėdamas vien pasitikrinti savo 
literatūrinius gabumus. 

Pirmųjų vertimų, sekimų ir originalių eilių pluoštą — asme- 
niškai A. Jakštui — buvo atsiuntęs Šiaulių moksleivis V. Reka- 
šius, vėliau žinomas proletarinis poetas!?, Jis nereiškė pageida- 
vimo, kad eilėraščiai būtų išspausdinti, tenorėjo išgirsti ,,Draugi- 
jos“ redaktoriaus nuomonę apie juos. Jau ir tada į literatūrinį 
darbą jaunuolis žiūrėjo kaip į tarnavimą visuomenei: „„..aš noriu 
žinoti, ar galiu užsiimti eiliavimu ir ar tuo atnešiu kam nors 
naudą, ar ne. <...> Dar aš kreipiuos į Jus su klausimu, ar ne- 
būtų naudingos tėvynei dainos, kurias aš surankiojau Kelmės, 
Liudavėnų, Tryškių ir Kupreliškių parakvijose, ir ar jų negalėtų 
suvartoti kam nors Lietuvių Mokslo Draugija.“ 

Daug savo eilėraščių A. Jakštui siuntinėjo „Vienybės“, ,Šal- 
tinio“ ir „Vilties“ bendradarbis M. Grigonis (Matas Gojelis), ta- 
čiau žurnalo redaktorius buvo nepatenkintas jų meniniu lygiu. 
„Gavau du nauju sąsiuvu Tamstos eilių. <...> Sveikas rauni 


EV, Mykolaitis-Putinas. Raštai, t. 10, p. 611. 


5 V. Rekašiaus laiškas (be datos) A. Dambrauskui— VVUBR, 
E 56--14. 

mintis kaip tas vos sudygusias žoleles. Neleidi joms išaugti ir 
žiedų sukrauti. Užmiršti, jog gražumas — tai žiede, 0 ne diege- 
liuose“,— aiškino A. Jakštas jaunam literatui!“, 

„Draugijoje“ spausdinama grožinė proza buvo žymiai griež- 
čiau pajungta žurnalo ideologiniams uždaviniams. A. Jakštas 
privačiai skatino rašytojus ne tik nevengti tendencijos, bet ją 
kuo aiškiau išreikšti!'. Jis įdėjo „Draugijon“ L. Giros apsakymą 
„Pražuvę žmonės“, nepaisydamas akivaizdaus jo meninio silpnu- 
mo, nes šis kūrinys gerai iliustravo žurnalo tezę, jog revoliucijas 
kelią „doriškieji chuliganai". Sutikdamas su A. Jakšto kritika, 
kad apsakyme per maža veiksmo ir per daug autoriaus komenta- 
rų, L. Gira aiškino: jam labiau rūpėjusi psichologiška „finalo 
totografija“, teigianti, įog, „pirma įvedant „naująją tvarką“ pa- 
saulyje, reikia įvesti tą naująją tvarką savyje"!8, 

Didžiulį dėmesį „Draugija“ skyrė valstietiškos kilmės lietuvių 
buržuazinės inteligentijos santykiams su nutautusia dvarininkija, 
A. Jakštas vis dar neprarado noro suvienyti abi visuomenės dalis 
„viename tautiškai lietuviškame kūne“, nors tokių pastangų be- 
prasmybę rodė visa gyvenimo dialektika. Tai matyti ir kai ku- 
riuose literatūros kūriniuose, pvz., kad ir „Draugijoje“ išspaus- 
dintame Šatrijos Raganos apsakyme „Dėl tėvynės“, kuriame kan- 
džiai pašiepiamas beviltiškas bajorijos moralinis nuosmukis. 

Manydamas, kad ši tema toli gražu neišnaudota, A. Jakštas 
1909 m. vidury paskelbė „„Draugijos“ žurnalo konkursą realistinei 
apysakai iš tuometinio „ponijos ir bajorijos gyvenimo“. Tai buvo 
rimtas literatūros konkursas, organizuojamas lietuvių spaudos 
leidinio. 1904 m. Peterburgo lietuvių savitarpinės pagalbos drau- 


——————— 


16 A. Dambrausko 1915.VII.6 laiškas M. Grigoniui.— Ten pat, E 370— 
43. 

17 K. Puidos 1008.XII. 18 laiškas A, Dambrauskui.— Ten pat, 
D 336a—17. 

Iš L. Giros 1910.XI.14, 18, 23 laiškai A. Dambrauskui.— Ten pat, E 135, 
8—10. 

gijos ir 1908 m. Kauno „Dainos“ draugijos surengti konkursai 
saviveikliniams dramos veikalams parašyti sužlugo. Manyta, kad 
čia kaltos per mažos premijos (75—80 rb)!?, bet, matyt, būta ir 
kitokių priežasčių. Liko nesusumuoti ir „Draugijos“ konkurso 
rezultatai (buvo pažadėta nebloga premija — ne mažiau kaip 
150 rb — ir Maironio vadovaujamos komisijos arbitražas). 
Konkurso sąlygos reikalavo parašyti per pusmetį stambų spe- 
cifinės tematikos kūrinį su privalomais personažais („Apysakoje 
turėtų būti bent keturi Lietuvos pono bei bajoro tipai: a) skai- 
tančiojo save tikru lietuviu; b) lietuvystei prielankaus; c) svy- 
ruojančio tarp lenkystės ir lietuvystės ir d) tikro endeko agitato- 
riaus. Geistinas taipogi aprašymas ir Lietuvos „akalicos“ ir jos 
gyventojų su jų ypatingais papročiais ir prietarais“). Taigi kūry- 
binei išmonei nedaug erdvės tepalikta. Ir vis dėlto atsirado ra- 
šytojų, kurie, matyt, tikėdamiesi premijos, pamėgino, nors ir 
pavėluotai, realizuoti „Draugijoje“ A. Jakšto sumanymą. 
Vienas iš jų, K. Puida, galima sakyti, viršijo konkursinius 
reikalavimus. 1907 m. išėjęs iš „Vilniaus žinių“ redakcijos ir ap- 
sigyvenęs Šiauliuose, jis šalia pedagoginio darbo reiškėsi kaip 
aktyvus rašytojas, vertėjas, kritikas. Pagrindinė K, Puidos tribū- 
na kurį laiką buvo „Draugija“. 1911 m. čia išspausdintoje apysa- 
koje „Saulei tekant“ jis pavaizdavo studento Eimučio bendravi- 
mą su dvarininkais ir jo meilę dvarininkaitei Marytei. Atlapašir- 
dė gimnazistė, įveikusi nacionalinio apsisprendimo dvejones, 
tampa būsimo gydytojo bendražyge ir padeda jam atkampioje 
provincijoje kurstyti lietuvių kultūros židinį. Gindamas merginos 
garbę, pagrindinis apysakos herojus pakelia kumštį prieš įžūlų 
unijinių idėjų skleidėją, tačiau veikiai jį atsiprašo ir nesiliauja 
dėl savo poelgio atgailauti. Čia K. Puida pamėgino krikščioniškai 
spręsti skriaudos ir atsiteisimo klausimą, kuris stūmė veiksmą 


I Jasiūnas. Prie „Dainos“ konkurso sceniškiems veikalams.— 
„Vilniaus žinios“, 1908, balandžio 30 (gegužės 13). 

jau ir anksčiau „Draugijoje“ paskelbtame jo sentimentaliame 
apsakyme „Paskutinė ašara“. 

Į konkursą atsiliepė ir Lazdynų Pelėda apysaka „Naujasis 
takas“. Ją sakėsi parašius: M. Lastauskienė lenkiškai, o S. Pšibi- 
liauskienė išvertusi į lietuvių kalbą??. Varganas veikėjos Stenios 
gyvenimas didmiestyje primena kai kuriuos Marijos biogra- 
tijos momentus. Tačiau Stenios charakteryje bei jos gyvenime 
"tėvų dvare galima atpažinti ir Sofijos jaunystės bruožų2!, 
Perdirbdama sesers kūrinį, S. Pšibiliauskienė bandė jį pritaikyti 
prie „Draugijos“ konkurso reikalavimų. Kaip kontrastas irstan- 
čiam dvarui ir išsigimstantiems jo atstovams apysakoje iškelia- 
mas naujas gyvenimo būdas, kurį nulemia ne vien dvarininkaitės 
ryšiai su liaudimi, bet ir jos įsijungimas į lietuvių nacionalinio 
išsivadavimo judėjimą. 

Taigi pagrindiniai „Draugijos“ prozos kūriniai, iš kurių reikš- 
mingiausias — Lazdynų Pelėdos apysaka, neatsiejami nuo žur- 
nale paskelbto konkurso. Jis išgelbėjo „Draugiją“ nuo stambio- 
sios prozos bado ir dar kartą nukreipė kai kurių rašytojų žvilgs- 
nius į žlungančią dvarininkiją. Literatūrinė tendencija skatinti 
sulenkėjusių feodalų „atlietuvėjimą“ buvo ribota, tačiau jos at- 
kakliai laikėsi daugumas lietuvių klerikalinių rašytojų ir publi- 
cistų, kurių aspiracijas talentingiausiai išreiškė Maironis poemo- 
je „Jaunoji Lietuva“ ir Vaižgantas ,„Pragiedrulių“ epopėjoje. 

„Draugijos“ žurnalo idėja pradėti rengti kryptingus literatū- 
ros konkursus buvo aktuali. 1911 m. „Draugijos“ priede ,„Atei- 
tyje“ pasirodė konkursiniai tekstai „ateitininkų“ himnui2ž, 
o 1913 m. „Blaivybės“ draugijos konkurse premijuoti keli scenos 





— 


2 Lazdynų Pelėda, Raštai, t. 7. V., 1955, p. 503. 

2 P. Česnulevičiūtė. Lazdynų Pelėdos kūryba (Iki pirmojo 
pasaulinio karo).— „Literatūra ir kalba“, t. 6. V., 1962, p. 159. 

22 „Ateitis“, 1911, Nr. 11—12, p. 442—444. 

veikalai?9, tarp jų P. Mičiulio ir K. Alytos dramos, kurios netru- 
kus išėjo atskiromis knygomis. 

Nors grožinės prozos trūko, A. Jakštas buvo savaip išrankus. 
K. Puida „Draugijai“ siuntė arba siūlė beveik visus naujausius 
savo kūrinius. Iš gausybės jo darbų ir sumanymų žurnalo redak- 
toriaus dėmesį atkreipė „Vilniaus žinioms“ ir „Lietuvos ūkinin- 
kui" siūlyta apysaka „Žemės giesmė“, idealizuojanti pasiturintį 
ūkininką, kuriam rūpi ne vien žemėtvarka, bet ir kultūros dar- 
bas. A. Jakštui nepatiko egzaltuoti jo meilės išgyvenimai, ypač 
tragiška kūrinio pabaiga?4, tačiau autorius nesutiko trumpinti 
apysakos. „Draugijos“ redakcijon už skolą K. Puida buvo nu- 
siuntęs apysaką „Raudonas gaidys“*9, bet šis kūrinys pasirodė 
„per raudonas kataliko akimis“29, Žurnalo redaktorius atmetė ir 
K. Puidos dramas „Rūtų vainikas“, „Mirga“ (vėliau išspausdintą 
„Viltyje“), kelis grožinės literatūros vertimus. Daugumas šių kū- 
rinių, siūlyti ir kitiems Lietuvos leidiniams, išvydo šviesą tik 
Amerikos lietuvių spaudoje. 

„Draugijoje“ buvo sistemingai aptariamos naujos knygos ir 
laikraščiai. Didžiausia našta užgulė patį redaktorių, jau išmėgi- 
nusį kritiko plunksną „„Apžvalgoje“", „Tėvynės sarge“ ir „Žiny- 
čioje“. Nors ir neturėdamas specialaus pasirengimo, dirbdamas 
tik iš pareigos4', A. Jakštas per trumpą laiką tapo pagrindiniu 
klerikalinės kritikos šulu. Iki 1915 m. „Draugijoje“ jis recenzavo 
apie pusantro šimto spaudinių, paskelbė teorinių straipsnių apie 
literatūrą ir meną, biografinių rašinių. Epizodiniai A. Jakšto tal- 
kininkai visi kartu šioje srityje nuveikė perpus mažiau už jį 
vieną. A. Jakštas neapėjo jokio reikšmingesnio spaudinio, nie- 


——————— 


23 „Lietuvos žinios“, 1913, kovo 28 (balandžio 10). 

2 K. Puidos 1909.XII.8 ir XII.18 laiškai A. Dambrauskui.— VVUBR, 
D 336a—15, 17. 

2 K. Puidos 1912.1.21 laiškas A, Dambrauskui.— Ten pat, D 336a—44. 

2 K. Puidos 1912.11.12 laiškas L. Girai. — LK 14, p. 424. 

7 A. Jakštas. Meno kūrybos problemos. K., 1931, p. 307—309. 

kam neužleido pirmenybės pareikšti anksčiau savo nuomonę. 
Kategoriški jo sprendimai, pretenduojantys į bešališkumą ir ne- 
klaidingumą, klerikalinėje aplinkoje buvo laikomi galutine tiesa. 

A. Jakštas vadovavosi tam tikra estetinių pažiūrų sistema. 
Detaliau ji buvo išdėstyta tik po Pirmojo pasaulinio karo, bet 
pagrindiniai postulatai apmesti jau „Draugijos“ metais. Kai ku- 
riuos savo estetinius principus jis nusakė straipsniuose „Keli 
žodžiai apie matematiškąjį poetiškumo kriterijų“, „Šis tas apie 
„Naujus poezijos rūbus“, „Kas yra grožis“, „Trečioji lietuvių 
dailės paroda Vilniuje“ ir ,„Futurizmas bei chamizmas kitur ir 
pas mus“. 

Grožio aptarimuose A. Jakštas rėmėsi bažnyčios tėvų Augus- 
tino ir Tomo Akviniečio filosofija — mene reikalavo ne tik jaus- 
mais, bet ir protu suvokiamos tobulybės, harmonijos ir aiškumo. 
Pagrindinis grožio šaltinis, anot jo, yra dievas; žmogus, laikyda- 
masis meno dėsnių, turi tęsti ir tobulinti dieviškąją grožio kūry- 
bą savo tautos bei žmonijos labui. Aukščiausia meno pakopa 
kritikas laikė poeziją, kurios vertę apibūdino algebriniais „aukso 
proporcijos“ dėsningumais. . 

Meno kūrėjams A. Jakštas kėlė „tikro, gyvo, neiškraipyto, 
protui suprantamo ir akims malonaus grožio“ idealą. Tiesą jis 
sakėsi vertinąs labiau už grožį, o teisinga jam atrodė tik tai, kas 
neprieštarauja katalikybei. Jau ir F. Kiršai buvo aišku, kad iš 
kūrybos A. Jakštas „reikalavo dviejų dalykų: nustatytų formų 
ir krikščioniškos, gal net katalikiškos, minties“28. „Niekas taip 
pat manyje nesugriaus graudaus atminimo, jog Dambrauskas per 
tiek metų, kol „centralinė jo nervų sistema neužsidegė“, anot 
gydytojų, buvo mums autoritetu ir formuluotoju tautinių prin- 


———————— 


3 F,. Kirša, Virpėjimai, Minčių nuotrupos literatūros, kultūros klau- 
simais.— VRBR, f. 35—44, Il. 6. 

cipų“,— rašė J. Tumas viename 1913 m. laiške??, apgailestauda- 
mas, kad klerikalinis fanatizmas nustelbė jame visa kita. Jau iš 
to peršasi išvada, kad A. Jakšto estetinis idealas „Draugijos“ 
leidimo pradžioje buvo katalikiškos dvasios tautinė kūryba, pa- 
grįsta klasikinėmis grožio normomis. 

Iš literatūros A. Jakštas pageidavo „„amžinų tiesų“ ir dorinan- 
čios tendencijos. Kritikas pritarė publicistiniam Šatrijos Raganos 
„Vinco Stonio“ kryptingumui: ten stipriai išreikštos buržuazinės 
patriotinės ir religinės tendencijos. Ir jis pats dažnai reiškėsi 
kaip srovinis publicistas, be gailesčio ironizuojantis idėjinius 
priešus. Todėl nieko nuostabaus, kad ir jo kritikoje moraliniai 
sprendimai iš esmės persveria estetinius, o tariamas objektyvu- 
mas nuolat užleidžia vietą subjektyvizmui. Teigdamas, kad ten- 
dencija dažnai menkina kūrinių literatūrinę vertę, jis turėjo 
galvoje pirmiausia visuomeniškai angažuotą demokratinės rea- 
listinės krypties rašytojų kūrybą. Į literatūros nuostolius A. Jakš- 
tas nurašė visą plejadą kairiosios pakraipos literatų — Jovarą, 
K. Stiklių, K. Račkauską, B. Laucevičių-Vargšą, K. Ralį-Vargo- 
vaikį — ir netgi J. Biliūną, kurį apkaltino vienpusiu gyvenimo 
blogybių vaizdavimu. Jų kūrinius ir pačius autorius pliekdamas 
piktomis charakteristikomis, A. Jakštas darė nemažų nuolaidų 
silpnoms klerikalinės tendencijos knygelėms. 

Rašytojo ideologija A. Jakštui turėjo būti aiški, kaip ir kūri- 
nio konstrukcija. Pastebėjęs vienur kitur prieštaringumą pagrin- 
diniams savo idėjiniams principams, kartais jis pasmerkdavo 
visą kūrinį. Taip atsitiko su I. Šeiniaus „Kupreliu“ dėl pagrindi- 
nio veikėjo replikų katalikų tikybos kanonams ir svajonių apie 
tobulesnę religiją, su K. Puidos „Undine“ — dėl kitatautės ideali- 
zavimo. 


2 J. Tumo 1913.X.16 laiškas būsimiesiems „„vairininkams“.— VVUBR, 
E 96, p. 18—19, 

A. Jakštas reikalavo, kad menas būtų tautiškas, bet naciona- 
linę kūrybos specifiką suprato tik kaip tam tikrų išviršinių po- 
žymių sumą. Jis peikė lietuvių rašytojus, vaizduojančius kitų 
kraštų gyvenimą, priekaištavo J. Baltrušaičiui, rašančiam rusų 
kalba, ir smerkė M. K. Čiurlionio dailę dėl to, kad joje „dievo 
duotą grožį“ tiek išstūmęs „keistas nepaprastumas“ ir „„virštauti- 
nis simbolizmas“, įog ji „nė krislelio neturi savy lietuviškumo“". 
Nors ir negatyviai nusiteikęs, abiejų menininkų kūryboje 
A. Jakštas pastebėjo įdomių paralelių, pro kurias ir šiandien 
nepraeina nei M. K. Čiurlionio, nei J. Baltrušaičio tyrinėtojai“?, 
plačiau suvokiantys genialaus dailininko ir įžymaus poeto dva- 
sinę giminystę bei nacionalinį savitumą. 

A. Jakštas buvo normatyvinės poetikos šalininkas. Vadinda- 
mas poeziją „„dievų kalba“, kurioje viskas suskaičiuota, išmatuo- 
ta ir pasverta, kritikas būtina jos sąlyga laikė „ritmo, cezūros, 
eilinių pėdų, sirofų ir pagaliau rimo idėją“. Eilėraščius be rimo, 
parašytus liaudies dainų stiliumi, jis dar pateisino, tačiau juos, 
neturinčius kitų komponentų, vadino poezijos grąžinimu „į am- 
žių glūdumas, į senobinę priešistorišką jų barbarybę“. Nagrinė- 
damas prozą, A. Jakštas nurodinėjo, kiek puslapių užtektų vie- 
nokiai ar kitokiai fabulai išdėstyti; pvz., V. Krėvės „Šarūną“ jis 
rekomendavo perpus sutrumpinti. 

Lietuvių literatūros atsinaujinimą skatino pasaulinėje litera- 
tūroje vykstantys procesai ir vidiniai poreikiai. Įžvelgęs čia gry- 
ną modernizmo importą, A. Jakštas stengėsi užkirsti jam visus 
kelius. Kaip jau sakyta, jis kandžiai šaipėsi iš Lietuvoje populia- 
rėjančios „,„Mloda Polska“ grupuotės rašytojų ir kitų kraštų mo- 
dernistų kūrybos, šiuos naujovių ieškotojus ir jų pasekėjus 


a - L * 


-———— 


390 Žr. V. Landsbergis. Čiurlionio simbolikos klausimu.— „„Per- 
galė“, 1965, Nr. 9, p. 108; V. Daujotytė. Jurgis Baltrušaitis. — „Li- 
teratūra“, XVII (1a). V., 1974, p. 271. 

biau pasidavė liberalioji jaunuomenės dalis, A. Jakštą piktino 
savo abejingumu ar Net priešiškumu krikščionybės idėjoms, 
pastangomis peržengti tautines ribas ir „„sąmoningais amžinojo 
grožio įžeidimais“. 

Kritikas skyrė dvi „dekadentų“ kategorijas: „,dekadentus min- 
tyse'— vertybių perkainotojus, baisumų, sapnų, egzotikos, keis- 
tenybių, patologinių būsenų vaizduotojus —ir formos anar- 
chistus, tačiau didesnio skirtumo tarp jų nematė. Dekadenių eti- 
ketę jis prisegė ne tik J. A. Herbačiauskui ir S. Kymantaitei- 
Čiurlionienei, kurie metė iššūkį XIX a. pabaigos visuomeniniams 
ir estetiniams idealams, bet ir kritikavo neįprastų formų V. Krė- 
vės, L. Giros, I. Šeiniaus, B. Sruogos kūrinius, įžvelgdamas juose 
dekadentizmo poveikį. Pliekdamas reikšmingiausius XX a. pra- 
džios literatūrinius leidinius „Vaivorykštę“ ir „Pirmąjį barą“ 
(pastarąjį „Viltyje“), dėl daugelio dalykų, prieštaraujančių kri- 
tiko estetiniam skoniui, jis kaltino vėlgi dekadentizmą. 

Nors ir pripažindamas poeto teisę reikšti subjektyvius jausmus, 
A. Jakštas ir į poeziją žiūrėjo utilitariniu žvilgsniu, pirmiausia reikalavo 
loginės minties. Jam buvo nesuprantami modernesni poetiniai ieškojimai. 
Savo dienorašty 1908,.X.12 A. Jakštas rašė: „Naujausieji mūsų poetai pra- 
deda vartoti tokias metaforas, kaip: KoAOKOAbHOUA TUUIUHG, KpDbIAGTbIe 
TAG30 ir t. p. Tokie poetai, kaip A. Blokas ir kt., matyt, žiūri į poeziją ne 
kaip į gražių minčių gražioje formoje išreiškėją, bet kaipo į gamintoją 
„poetiškųjų rebusų ir uždavinių“. Poetas išsireiškia jau nebe jausmais, 
bet painiais uždaviniais... Seniau skaitytojui reikėdavo „poetą atjausti“, 
Todėl seniau poezija buvo visiems prieinama, šiandienė gi naujoji poezija 
tapo siaurų akademistų estetų ratelio viešnia, nes tik jie ja gali gėrėtis. 
Naujos poezijos prilyginimai tokie nenatūrališki, kad jiems netrukus 
prireiks tam tikro žodyno, norint jos prasmę susekti. Nauji poetai kuria 
suvis naują artificialę paprastų žmonių nevartojamą kalbą. Todėl jei 
seniau buvo priežodis „klausyti lyg vokiečių pamokslo“, tai šiandieną 

galima suvis teisingai tarti apie neišmanančius ką nors: „klausai lyg nau- 
jų poetų eilių..."*! 

Piktindamasis „naujosios gadynės dainių" kūrybos „chaosu“ — nukry- 
pimais nuo poezijos ir logikos normų, jis visa tai tiesiogiai siejo su re- 
voliucija visuomenėje: „Gyvendami tatai šioje „išsiliuosavimo“ gadynėje, 
ir mūsų jaunieji dainiai pasiduoda kraštutiniam individualizmui ir, im- 
dami pavyzdį iš savo draugų „kovotojų už laisvę“, atmetančių visus se- 
novinius įstatymus: politiškus, socialinius ir net doriškus, pradeda nesi- 
tenkinti sena klasiška poezija, ieškoti naujų takų.“ Tai buvo naivi ana- 
logija, atsiradusi iš didelės revoliucinio judėjimo baimės. 

A. Jakštas neapsiribojo vien savo akcija prieš „dekadentus“, 
bet „Draugijoje“ suorganizavo ir platesnę lietuvių modernistų 
kritikos kampaniją. Į ją buvo įtrauktas Maironis, kuris eilėrašty- 
je „Mūzos pavojuje“ (1907) šmaikščiai pasišaipė iš eksperimen- 
tuojančių poetų antplūdžio ir pasmerkė jį Apolono lūpomis: 
„Prisiekiu: tos usnys ilgai nekeros: / Nei ritmo, nei rimo, nei 
prozos geros! / Poezijos, girdžiat, nei lašo...“ L. Gira paskelbė 
„Naujųjų poetų marseljetę“ (1910), kurioje naujovių ieškotojus, 
siekiančius eiliavimo laisvės ir atmetančius rimą, ritmą ir logiką, 
išvadino klounais. Kovai prieš modernizmo apraiškas lietuvių 
literatūroje „Draugijos“ redaktorius mėgino pasitelkti ir jauną 
kritiką P. Gerulį-Kragą. 

Kad ir akceniuodamas visuomeninę literatūros reikšme, pasi- 
sakydamas už realios tikrovės atspindėjimą ir būtinybę ją api- 
bendrinti, A. Jakštas nagrinėjamų kūrinių vertę matavo pagal 
tai, kiek jie atitinka katalikybės idealus, o tai dažnai prieštara- 
vo gyvenimo ir meno tiesai — svarbiausiam realizmo požymiui. 
Be to, įžiūrėdamas literatūroje pesimizmą ir bardamas rašytojus 
už neigiamų socialinių reiškinių vaizdavimą, jis trukdė įsitvir- 
tinti kritiniam realizmui. 

Gyvenimo tiesos A. Jakštas ikartais neskyrė nuo meno tiesos. 


1 A. Dambrauskas. Mano užrašai. — VVUBR, D 1089, p. 53—54. 

Kritikuodamas J. Baltrušaitį dėl metaforiško mirties sugretinimo 
su gyvenimu, jis rašė: „Prilyginimai gražūs, bet neteisingi.“ Kai 
kurių lietuvių rašytojų mėginimus praplėsti vaizdavimo galimy- 
bes panteistine natūriilosofija kritikas laikė žalingais katalikų 
tikėjimui. 

Pastabiai A. Jakštas nagrinėjo tuos kūrinius, kurie nesikirto 
su jo estetinių pažiūrų sistema. Niekas iki jo nebuvo paskelbęs 
tokių išsamių ir įžvalgių recenzijų apie Maironio poemas. 

Dar tebegyva nuomonė, kad visas meno sroves po romantiz- 
mo ir realizmo, tarp jų simbolizmą ir impresionizmą, A. Jakštas 
vadino dekadentinėmis. Tai tik iš dalies atitinka tiesą. 1909 m. 
„Draugijoje“ kritikas yra pabrėžęs: „Principe — prieš simbolizmą 
mene mes nieko neturim. Yra tai specialė meno rūšis, turinti taip 
pat savo raison d'ėtre [prasmę], kaip ir kitos. Bet simboliškasis 
menas ne dėl to yra menas, kad jis simboliškas, tik dėl to, kad 
jis yra grožio išreiškėjas.“ Jis išgyrė M. Šikšnio „Sparnus“ kaip 
pirmąją lietuvių literatūroje simbolistinę dramą, talentingą kū- 
rinį „be įokios dekadentiškai literatiškos šarlatanerijos"“. A. Jakš- 
tas pritarė Vydūno „poetiškam simbolizmui“; nors ir nesutikda- 
mas su autoriaus idėjine koncepcija, žavėjosi įtaigia jo intuicija, 
draminėje trilogijoje „Amžina Ugnis“ simboliniais įvaizdžiais 
atskleidžiant pagoniškos ugnies esmę. Jam patiko M. Vaitkaus 
poemos „Laimė“ simbolizmas, „natūralus ir savaime plaukiantis 
iš pačios poemos turinio“. Nesmerkė ir impresionizmo, net ne- 
pavartojo „Draugijoje“ šios srovės termino, atkreipė dėmesį 
į specifinius I. Šeiniaus sugebėjimus vaizduoti gamtos smulkme- 
nas ir emocijų atspalvius, tuo parodydamas gerą estetinę nuo- 
jautą. Tačiau tai nereiškia, kad šioms meno srovėms A. Jakštas 
simpatizavo. 

Literatūros reiškinius jis tyrinėjo atsietus nuo literatūrinės 
raidos ypatumų, lietuvių rašytojus orientavo tik į praeities kla- 
sikus — nuo Homero iki Gogolio, tad nieko nuostabaus, kad jam 

greitai prilipo visų naujųjų meno srovių neapkentėjo vardas. 
Tačiau tokiu jį galima laikyti gal tik nuo 1913 m., kai plačiau 
pasireiškė futurizmas. Jam A. Jakštas tuoj pat priskyrė visus 
drastiškesnius lietuvių literatūrinius pareiškimus pradedant „Ga- 
bijos“ manifestu. Nuo to laiko jis tapo atkakliu M. K. Čiurlionio 
kūrybos neigėju, tuo sukeldamas prieš save dar didesnį kūrybi- 
nio jaunimo pasipiktinimą“. Jo estetinės pažiūros tolydžio sta- 
barėjo. 

Vis dėlto savo straipsniais ir recenzijomis A. Jakštas pasto- 
viai populiarino lietuvių ir kitų tautų rašytojų kūrybą. Jis mėgo 
plačiai aplarti nagrinėjamų leidinių turinį, tiek juos girdamas, 
tiek ir kritikuodamas. Iš „Draugijoje“ išspausdinto jo straipsnio 
V. Mykolaitis-Putinas pirmąkart susipažino su J. Baltrušaičio 
poezija, o daugelį jos citatų išmoko atmintinai?3. A. Jakštas pa- 
dėjo įtvirtinti lietuvių kritikoje anotaciją, keliais sakiniais 
atskleidžiančią knygos teigiamybes ir trūkumus. 

Antrasis „Draugijos“ kritikas buvo Petras Gerulis, pasirašinė- 
jęs P. Krago slapyvardžiu arba kriptonimu P. Kr. Seinų kunigų 
seminarijos klierikas, pradėjęs bendradarbiauti žurnale 1910 m. 
vidury, per pustrečių metų čia paskelbė keliolika studijinių 
straipsnių, iš kurių du — „Rūtelė mūsų dainose“ ir ,„Z. Krasins- 
kis“— buvo išleisti atskirais atspaudais. Tačiau šią nemažos po- 
tencijos kūrybinę jėgą sugniuždė netikėti gyvenimo smūgiai: dėl 
nelegalaus bendradarbiavimo lietuviškoje spaudoje pašalintas iš 
kunigų seminarijos, Metus pastudijavęs Friburo universitete ir 
trumpai padirbėjęs „Draugijos“ redakcijoje“*, P. Gerulis pateko 
į kariuomenę ir daugiau jau nieko nebeparašė. 





32 Žr. Ig. Jur [kūnas]. Iš kur eina chamizmas? — „Lietuvos žinios“, 
1914, vasario 22 (kovo 7). 

3 V. Mykolaitis-Putinas. [Autobiografija].— Tarybų Lietu- 
vos rašytojai. V., 1967, p. 164. 

33 J. Reitelaitis. Petras Gerulis.— MACBR, f. 136—24, IV. 

P. Kragas kaip kritikas formavosi A. Jakšto priežiūroje, bet į 
daugelį meno reiškinių žiūrėjo plačiau, subtiliau jautė literatūros 
specifiką. Jisai palaikė A. Jakštą, kritikuodamas J. A. Herba- 
čiausko ir S, Čiurlionienės literatūrinius pareiškimus, kuriuose 
tematė „svetimų srovių“ sekimą, tačiau pripažino, kad ir tokios 
pastangos atnaujinti literatūrą nenuėjo niekais: veikiai pasirodė 
originalių bandymų kurti tautosakos dvasia. P. Kragas džiaugėsi 
savitu L. Giros talentu, rašė „Šarūno“ studiją, kurios, deja, ne- 
baigė, nes A. Jakštas apie V. Krėvės veikalą atsiliepė „labai abe- 
jutiškai"'35, 

Prieš aukštinant ar smerkiant kurią nors meno srovę, P. Kra- 
gas siūlė pirma suprasti jos esmę. Aiškindamas simbolizmą, jis 
rėmėsi paradoksaliu A. Belo teiginiu, kad šios srovės naujumas — 
„prislėgiančioj seno gausumoj“, ir be išlygų priėmė Vydūno 
simbolizmą. Taigi P. Kragas nebuvo abejingas naujovėms, nors 
ir supaprastino ne vieną naują, sudėtingą reiškinį. 

Savo kritikos darbuose „Lazdynų Pelėdos veikalai“, „Šatrijos 
Ragana“, ,,Mačys-Kėkštas“, „Žemaitė“, „Keletas žodžių apie Ado- 
mo Jakšto poeziją“, „Pastabos apie M. Vaitkaus poeziją“ P. Kra- 
gas šalia detalios idėjinės bei meninės kūrinių analizės lietė ir 
bendresnius teorinius literatūros klausimus. Jis vadovavosi rea- 
lizmo estetikos kriterijais, kuriuos mėgino nusakyti straipsnyje 
„J. Biliūno pažiūros į beletristiką“. Nelaikydamas realizmo vie- 
nintele galima literatūros srove, P. Kragas jį gynė nuo moder- 
nistų antpuolių. Kartu su J. Biliūnu jis tvirtino, kad realistai 
gyvenimą ne kopijuoja, o apibendrina; teisingai pabrėžė, kad 
rašytojas sukuria naują tikrovę (,pagamina mums naują... gražią 
tikrumą“). Temos kūrybai, anot jo, imtinos ir iš fantazijos. Tai 
buvo gana reikšmingas pastebėjimas. 


———— 


8 P. Gerulio 1912.X.29 laiško J. Reitelaičiui nuorašas. — Ten pat. 

P. Kragas, kaip ir A. Jakštas, nepakentė „tendencinės“ lite- 
ratūros. Jis tvirtino, kad „tendencija“ nuskurdino Žemaitės kū- 
rybos tapybiškumą, o siauras partiškumas sužlugdė J. Mačio- 
Kėkšto talentą. Taigi reikalavimai vengti kūryboje atviro sub- 
jektyvumo atsidavė jakštiška nepakanta pažangesnėms idėjoms. 
Pripažindamas beletristams teisę ir netgi būtinybę vaizduoti gy- 
venimo blogybes, kritikas pragaištingais literatūrai laikė „pesi- 
mizmą ir tuščią verkšlenimą“. Tai irgi išplaukė iš A. Jakšto este- 
tikos principų. Tačiau būtina pastebėti, kad P. Kragas nepasidavė 
savo globėjo meninei pasaulėjautai. Jaunas kritikas savarankiš- 
kai analizavo rašytojų kūrybą ir gana kritiškai atsiliepė apie 
didaktišką A. Jakšto poeziją. 

Dėstydamas literatūrą aukštesnėse gimnazijos klasėse, K. Pui- 
da numatė parašyti du tomus kritikos etiudų apie žymesnius 
lietuvių poetus3“, Dalį biografijų jis tikėjosi prieš tai paskelbti 
„Draugijoje“. A. Jakštas nepraleido jo straipsnių apie atsisakiusį 
eiti į kunigus P. Vaičaitį ir dvasininko sutanoje netilpusį lyriką 
A. Vienažindį. Pastarajame rašinyje redaktorių šokiravo sampro- 
tavimai apie poeto platonišką meilęš?. 

„Draugijoje“ buvo įdėti trys K. Puidos biografiniai straipsniai: 
„Dionizas Poška“, Juozas Mikuckis“ ir „Jovaras“. Į nagrinėjamų 
poetų kūrybą kritikas žvelgė esteto žvilgsniu iš ,,bepartyvio po- 
zicijų“. Niekur taip neatsiskleidė K. Pnidos idėjinis dvilypumas, 
kaip straipsnyje apie Jovaro poeziją. J. Tumo laikytas „socialis- 
tu dvasioje"*ė, „Vilniaus žiniose“ simpatizavęs kairiesiems ir 
priešinęsis klerikalizmui, čia K. Puida poeto pastangas vadovautis 
savo kūryboje socialdemokratinėmis idėjomis ironiškai vadino 
bedievišku darkymusi. Nuo „programinių eilių“ jis atskyrė „įkvė- 


8 K. Puidos 1910.IV.19 laiškas A. Dambrauskui.— VVUBR, D 
336a—25. 

37 K. Puidos 1910.V.3 laiškas A. Dambrauskui.— Ten pat, D 336a—27. 

38 J. Tumo 1906.XI.19 laiškas Puidams.— Ten pat, E 118—65. 

pimo eiles" ir tik jose ieškojo „poeto sielos“. Tariamai apolitinis 
požiūris į Jovaro poeziją bemaž sutapo su A. Jakšto tendencija 
ją nuneigti katalikų akyse. 

Nors K. Puida labai stengėsi prisitaikyti prie „Draugijos“ 
ideologinės pakraipos, vis dėlto jam nepavyko įsigyti A. Jakšto 
pasitikėjimo. Išsiaiškinęs, kad Amerikos „Vienybėje lietuvnin- 
kų“ skelbiamuose kūriniuose K. Puida, kaip ir seniau, „pirmei- 
viauja“, A. Jakštas atsisakė jo paslaugų“, 

Žurnale neilgai bendradarbiavo Kaune gyvenantis liberalinių 
pažiūrų visuomenės veikėjas P. Leonas: jis paskelbė atsiminimų 
apie V. Kudirką ir referatą „Poetiškos dainų grožybės“. 

Kritikoje A. Jakštui talkino Peterburgo dvasinės akademijos. 
profesoriai, Friburo, Liuveno universitetų studentai, Seinų kuni- 
gų seminarijos klierikai ir kai kurie pasauliečiai, pasirašinėję 
įvairiais slapyvardžiais ir kriptonimais, kurių dalis dar neiššifruo- 
ti. Šių autorių vaidmenį žurnalo puslapiuose galima lyginti su 
ansambliu, kuris įvairiais balsais tik pritarė A. Jakštui. 

Nemaža dalis „Draugijos“ recenzentų buvo ne tiek literatūros 
kritikai, kiek bažnytiniai cenzoriai. Iš tokių pozicijų A. Maliaus- 
kis smerkė Dobilo „Blūdą“, Mad-Rietis (M. Reinys) — K. Jasiu- 
kaičio „„Alkanus žmones“, K. P.— Jovaro „Širdies balsus". 
A. Jakšto išauginti publicistiniai kritikai visuomeninių pažiūrų 
reakcingumu tiesiog rungtyniavo su savo mokytoju. 

Būsimasis buržuazinis veikėjas ir žurnalistas J. Purickis, tada 
Friburo universiteto studentas, paskelbė platų straipsnį „„Bele- 
tristikos rolė žmonijos auklėjime“, išleistą ir atskiru atspaudu. 
Aptardamas emocinį literatūros poveikį, jis piktinosi ne tik „de- 
kadentiniu pesimizmu“, ateistine spauda, bet dar labiau — pa- 
slėptos tendencijos kūriniais, kurie sąmonėn pridaigstą smulku- 


—————————— 


39 K. Puidos 1913.VIIL. 13 laiškas A. Dambrauskui.— Ten pat, D 
336a—47, 

čių prieštikybinių sėklelių. Tokių itin pavojingų rašytojų ka- 
tegorijai autorius priskyrė ir A, Čechovą, M. Gorkį. 

Bendruosius meno klausimus „Draugijoje“ lietė ne vien 
A. Jakštas, bet ir kiti autoriai. Jų straipsniai daugiau ar mažiau 
prieštaravo redaktoriaus etinėms ir estetinėms koncepcijoms. Tas 
pasakytina apie platų Juozapo Gustaičio kompiliacinį rašinį „„Ais- 
tetika“, kuriame, aptariant meno, grožio, malonumo, naudos ir 
kitas „jausmo filosofijos“ kategorijas, bandoma suderinti subjek- 
tyvųjį Ir objektyvųjį idealizmą, pritariama moralistų nevaržo- 
mam etikos ir estetikos sąlyčiui. 

Žurnale užsimezgė diskusija apie meną ir menininką. Aksti- 
nas jai buvo Kaune 1908 m. gegužės mėnesį atidaryta Antroji 
lietuvių dailės paroda. Komentuodamas M. K. Čiurlionio paveiks- 
lus, maskviškis studentas R. Bytautas, „Draugijoje“ pasireiškęs 
kaip lietuvių kalbos tyrinėtojas, įrodinėjo, kad nesimbolistinės 
kūrybos vertę nulemiąs kūrinių tikroviškumas tik trukdo sim- 
bolistiniame mene, kuris remiasi palyginimo elementais. Kitas 
autorius Profano slapyvardžiu aptarė atmetantį senus reikalavi- 
mus secesinį meną, išskirdamas tris pozityvius kūrybinių ieško- 
jimų kelius: impresionizmą (bene pirmą kartą lietuvių kritikoje 
čia pavartotas šios srovės pavadinimas) — įspūdžių fiksavimą, 
modernizmą — bandymus išreikšti „šių laikų sielą“ — ir simboliz- 
mą — nemMatomo grožio atspindėjimą matomais daiktais. Visas 
šias pakraipas ir M. K. Čiurlionio kūrybą jis vertino kritiškai, o 
meno ateitį vaizdavosi kaip simbolizmo ir plastinio grožio derinį. 

Dailininkas A. Varnas, neteikdamas pranašumo jokioms me- 
no srovėms, paneigė R. Bytauto mintį apie nesimbolistinių kūri- 
nių tikroviškumą kaip svarbiausią jų vertingumo matą. „Gamta 
yra sena boba su stipria atminčia. Kaipo tokia ji tarška be galo 
daug. Pasiimti ir rašyti kiekvieną jos tarškalo posėdį ištisai — 
reiškia išsižadėti savosios asmeninės gamtos, išsižadėti savų norų 
ir jausmų,— likti kokios tai valdiškai gamtiškos kanceliarijos 

kopistu',— vaizdingai aiškino A. Varnas meno tiesos skirtingumą 
nuo fotograliškai tikslaus gamtos kopijavimo, pražudančio bet 
kokią kūrybą. „Dailėje apskritai reikia ieškoti visų pirma tas, 
kas žadina, kas sukelia naujas mintis, kas priverčia jautriau. 
jausti, giliau ir jautriau mąstyti, intensyviškiau gyventi.“ O tai 
įmanoma tik pasiekus gamtos ir žmogaus sielos sintezę: susilie- 
jus su gamta, jaučiant „taip, kaip ji jaučia, ir tą, ką ji jaučia“, 
pripildžius patį gamtos vaizdą Žmogaus sielos turinio. Taigi kūry- 
ba privalanti alsuoti panteistine dvasia. 

Dailė, A. Varno teigimu, nepakenčia prievartos. „Spirti gi ją 
taikintis prie tikybinių dogmalų, prie siaurai tenumanomų mora- 
lybės paragraių, prie visokių demokratiškų bei partyviškų prin- 
cipų — tai jau stalus piktžodžiavimas ir dailės iškoneveikimas.“ 
Autorius atskyrė meną nuo visuomeninio gyvenimo, betgi reikia 
čia įžvelgti ir netiesioginę reakciją prieš A. Jakšto bei kitų uti- 
litaristų pastangas paversti jį vienadienių aktualijų vergu. 
A. Varnas pasigedo tokių meno kritikų, kurie sintetišku protu ir 
grožiui atvira siela sugebėtų įsismelkti į kūrėjo vidaus pasaulį ir 
ji išreikšti, jausdami ateities perspektyvą. 

Visų trijų autorių samprotavimai itin reikšmingi tuo, kad di- 
dino visuomenėje meno ir menininko prestižą. Jie organiškai 
įsiterpė į Krokuvos dailės akademijos auklėtinių P. Rimšos, 
A. V. Staneikos ir A. Varno eseistiką „Vilniaus žiniose“, spren- 
džiančią tas pačias meno suvokimo problemas. 

„Draugijoje“ pateikta vertingos faktinės medžiagos lietuvių 
literatūros istorijai. Įvairiais aspektais aptarta K. Bogušo, 
D. Poškos, J. Pabrėžos, L. Jucevičiaus, A. Baranausko, J. Želvio 
ir kai kurių kitų XIX a. rašytojų bei kultūros darbuotojų kūry- 
binė veikla, akcentuojant klerikalinius momentus. A, Jakštas 
kanonizavo Maironį kaip tautinio atgimimo dainių, paskirda- 
mas jam atskirus „Ateities“ ir „Draugijos“ numerius; tai paska- 

tino ir kitus leidinius vienaip ar kitaip pažymėti poeto 25 metų 
literatūrinio darbo sukaktį. 

1914 m. „Draugijoje“ pradėta spausdinti plati kkompiliacinė 
J. Gabrio „Lietuvių literatūros apžvalga“, aprėpianti tautosaką 
ir raštijos raidą iki XIX a. vidurio. Pratęsta ir papildyta ji išėjo 
dviem dalim ir ilgą laiką buvo pirmasis mokyklinis lietuvių li- 
teratūros vadovėlis, nes ankstesnės J. Šliūpo ir Maironio lite- 
ratūros istorijos greitai tapo bibliografinėmis retenybėmis. 

Reikšmingas bibliografinės informacijos šaltinis buvo žur- 
nale spausdinamos plačios spaudos apžvalgos. 1914 m. A. Jakš- 
to studijiniu straipsniu paminėta lietuvių spaudos atgavimo 
10 metų sukaktis. Ta proga įdėta ir plati bibliografinė Prūsų lie- 
tuvių laikraščių apžvalga, kurią parengė A. Bruožis (A. B. Klai- 
pėdiškis). 

1907 m. „Draugijoje“ išspausdintas pirmas stambus lietuviš- 
kas Šekspyro vertimas: advokatas K. Samajauskas pateikė ke- 
turis „Hamleto“ veiksmus; visas kūrinys po dvejų metų išėjo 
atskiru leidiniu. Vertimas, deja, tolimas originalui: atpasakotas 
proza, sutrumpintas, pritaikytas mėgėjų scenai. Eilėmis teiš- 
verstos dainelės ir keliaujančių aktorių vaidinimas, tačiau šių 
ištraukų vertėjas — pats žurnalo redaktorius — irgi apsiribojo 
populiariu turinio perteikimu. 

A. Jakštas orientavo vertėjus į klasikinę romantinę ir realis- 
tinę poeziją. Iš rusų poezijos, kurią daugiausia vertė Margalis, 
paskelbta A. Puškino, V. Žukovskio, I. Nikitino, N. Ogariovo, 
S. Nadsono eilėraščių. Pedagogas P. Kriaučiūnas išvertė M. Lo- 
monosovo, G. Deržavino, M. Lermontovo kūrinių. M. Gustaitis, 
pradėjęs „Draugijoje“ spausdinti Friburo universitete apgintą 
disertaciją apie A. Mickevičiaus „Krymo sonetus“, kelis jų pa- 
teikė lietuviškai; vėliau išvertė ir visus sonetus. M. Vaitkus pa- 
skelbė pluoštą J. V. Getės, F. Šilerio, L. Ulando ir kai kurių 

prancūzų poetų (K. Delavinio, F. Kope) eilių. A. Jakštas vertė 
L. Kondratovičiaus-V. Sirokomlės, Š. Petefio, J. Kupalos eilė- 
raščius, o sekdamas N. Nekrasovo kūriniu „Kam Rusioj gera 
gyventi“, pradėjo rašyti originalią poemą (išspausdinta jos įžan- 
ga „Kelionė“). Verstinėje poezijoje religinę mistiką pranoko 
demokratiniai motyvai, ir tai vertingiausias jos bruožas. 

Populiarindamas žurnale filosofą idealistą V. Solovjovą, 
A. Jakštas išvertė keletą jo eilėraščių, tarp jų žinomą ,„MHnsrū 
APYT, HAB TBI He BHĄHIUB,..“— vieną iš pagrindinių simbolizmo es- 
tetinių atramų. Jaunutis poetas E. Steponaitis šalia kitų vertimų 
1908 m. „Draugijoje“ paskelbė J. Baltrušaičio eilėraščio ,„Be- 
uep" sekimą. Tuo laiku J. Baltrušaičio pavardė A. Jakštui 
nedaug ką sakė, nes dar nebuvo išėjęs nė vienas jo eilėraščių 
rinkinys. Savo požiūrį į J. Baltrušaitį žurnalo redaktorius iš- 
dėstė vėliau. Tačiau šie faktai akivaizdžiai byloja, kad apsi- 
ginti nuo mModernesnių srovių poveikio buvo neįmanoma. 

Prozos vertimai — nedidelės apimties alegorijos, legendos — 
nuosekliau tarnavo žurnalo ideologinei linijai. Žalia Rūta 
(A. Sabaliauskas) iš vokiečių kalbos išvertė P. Heizės biblinę 
dramą „Marija Magdelietė“. 

L. Tolstojaus kūrybą „Draugijoje“ reprezentavo sakmė ,„Mal- 
da“. Išversta fragmentas „„Apie gyvenimą“, bet kun. P. Būčys 
nerekomendavo jo spausdinti: „Šitas straipsnis yra labai nau- 
dingas pasiskaityti žmonėms, negyvenantiems ir nemintijan- 
tiems krikščionijos mokslu. Tokius žmones šitas raštelis pakelia 
aukštyn. Bet tikrasis krikščionijos gyvenimas ir pasaulėžvalga 
daug aukštesni ir turiningesni už jį. Ką čia Tolstoj sunkiai su- 
krautais sumaningais išvedžiojimais vos-ne-vos prakrapšto, tą 
krikščionija, pilnai ir aiškiai atidarius, tvirtai prirodo. Krikščio- 
nims šitas straipsnis naudos neatneš“*?. A. Jakštas ir St. V. Per- 


———— 


+ VVUBR, F 98, p. 25, 


kūnas žurnale Tolstojų išvadino siaurapročiu filosofu, nepajė- 
giančiu sintetiškai mąstyti. Taigi lietuvių klerikalams atrodė 
svarbiau sugriauti nepakenčiamas L. Tolstojaus filosofines pa- 
žiūras, negu iškelti jo genialią grožinę kūrybą. 

Vienu kitu straipsniu ar recenzija „Draugijoje“ buvo sten- 
giamasi nušviesti kaimynines literatūras. Didesnio dėmesio su- 
silaukė lenkų rašytojai. Be P. Krago studijos apie Z. Krasinskį, 
žurnale pažymėtas M. Rodzevičiūtės (Rodzevičuvnos) jubilie- 
jus, recenzuoti kai kurie lenkų rašytojų kūriniai, užvirė pole- 
mika dėl S. Dagilio išversto „Konrado Valenrodo“. S. Vyspians- 
kio mirtis A. Jakštui pasitarnavo pretekstu dar kartą pasmerk- 
ti modernizmą ir dekadentizmą. Naujoji baltarusių literatūra 
apžvelgta K. Šeškevičiaus straipsnyje „Baltarusiai ir jų tautinis 
atgijimas“. Žurnale išspausdintas ir atskiru atspaudu išleistas 
E. Volterio straipsnis „Latvių literatūra“, kurį išvertė ir papil- 
dė O. Pleirytė-Puidienė. 

A. Dambrauskas nulėmė tai, kad „Draugija“ virto kovojančio 
klerikalizmo organu. Visas ideologijos ir meno sritis jis stengėsi 
įtraukti į tą kovą. Savo kritika jis atitinkamai kreipė lietuvių 
literatūros procesą. 

K. Korsakas taikliai apibūdino A. Jakštą kaip kritiką, kuris 
nesvyravo*!. Jo visuomeninės pažiūros buvo reakcingos, 0 es- 
tetinė sistema konservatyvi ir svetima naujajai literatūrai, kuri 
siekė ne tik aprėpti gyvenimo visumą, bet ir ją transformuoti, 
įvairiapusiškai pažinti žmogų ir visuomenę. Kritikas susiaurino 
literatūros sierą, atimdamas iš rašytojų teisę ir pareigą drąsiai 
vaizduoti blogį, sudėtingas ir tragiškas situacijas, reikalauda- 
mas abstraktaus optimizmo ir tiesioginio didaktiškumo — dori- 


——————— 


*1 K. Korsakas-Radžvilas. Straipsniai apie literatūrą. K., 
1932, p. 78. 

nimo teigiamais pavyzdžiais. Dėl grasaus rašytojų auklėjimo jis 
susilaukė pašaipos netgi iš artimiausių žurnalo bendradarbių. 

Kaip vaizdingai pastebėjo V. Mykolaitis-Putinas, A. Jakštas 
pratino skaitytojus ,„vaduotis vien tradicija ir sveiku protu, ne- 
paisydamas, kad „sveikas protas“ sudėtingesnėse meno proble- 
mose gali suklysti lygiai taip, kaip ir „sveika akis“ optikos sri- 
ty“*2. Manydamas, kad estetinis skonis įgimtas dalykas, kriti- 
kas nematė reikalo atgaivinti literatūros poetiką, meninį 
mąstymą, nuogąstavo dėl literatūrinio maištavimo, neišvengia- 
mai lydinčio meno raidą. 

A. Jakštas neieškojo ir nerado bendros kalbos sų kūrybiniu 
jaunimu, kuris juo toliau, juo labiau jo nepakentė kaip kūrybos 
pažangos priešo. Netgi tai, kas galėjo patraukti talentingiausią 
jaunuomenės dalį, — A. Jakšto kova už tobulesnę lietuvių litera- 
tūros meninę išraišką, prieš grafomaniją, kuri visuomet veša 
naujų ieškojimų priedangoje ir įuos tik kompromituoja, — 
nesusilaukė iš jos pritarimo: kritikas grubiai užkliudė daugumą 
žengiančių pirmuosius žingsnius kūrėjų, gyvenančių visai ki- 
tokiais idealais ir nuotaikomis. Perdėm praktiškas A. Jakšto 
požiūris į literatūros idėjas ir dogmatiški reikalavimai formai 
jiems buvo nepriimtini. 

Kovodamas už rimtą turinį ir klasikines formas, A. Jakštas 
vėsino perdėtą jaunų literatų žavėjimąsi naujomis meno sro- 
vėmis. Jis ragino rašytojus nepamiršti nacionalinių tradicijų ir 
rūpintis išliekamąja kūrybos verte. Neretai taiklūs jo literatū- 
riniai pastebėjimai, drąsiai reiškiama nuomonė, neatsižvelgiant 
į jokius autoritetus ir būsimą reakciją, skatino ir kitų kritikų 
reiklumą, o rašytojus vertė pasitempti. Taigi A. Jakštas ir po- 


12 V. Mykolaitis-Putinas. Naujoji lietuvių literatūra, t. 1. 
K., 1936, p. 313. 

zityviai veikė literatūrinį gyvenimą, o savo kraštutiniais spren- 
dimais jį dinamino. Jo kritika tiek įaugo į anuometinių skaity- 
tojų sąmonę, kad ir nepripažįstantys jos prestižo literatai ne- 
galėjo būti visai abejingi tam, ką pasakys A. Jakštas. 

Tačiau „Draugijos“ negalima suplakti su A. Dambrausku, 
kad ir koks didelis būtų jo vaidmuo nustatant leidinio linkme 
ir literatūrinę politiką. Šiame žurnale grožinę kūrybą spausdi- 
no didokas būrys žinomų rašytojų ir pradedančiųjų literatų — 
ne vien kunigų, bet ir pasauliečių. Pasauliečiai inteligentai ir 
liberaliau nusiteikę kunigai nepakeitė siauros kKlerikalinės lei- 
dinio pakraipos. Tačiau jų dalis daug kur peržengė idėjinį bei 
estetinį žurnalo ribotumą ir savo kūryboje reiškė naujų meno 
vystymosi tendencijų. 

A. Dambrauskas, žurnalo redaktorius, buvo tolerantiškesnis 
už A. Jakštą, kritiką. „Draugijos“ puslapių neaplenkė moder- 
nesni poetiniai ieškojimai, kuriems A. Jakštas, kaip meno 
teoretikas, buvo priešiškas. Jis rūpestingai ugdė gana plačių 
estetinių pažiūrų kritiką P. Gerulį-Kragą, leido ir kitiems pa- 
reikšti skirtingų nuomonių apie meną. Tačiau atskirus autorius, 
ypač prozininkus, susižavėjusius honoraru, jis be gailesčio grū- 
do į Prokrusto lovą, reikalavo iš jų tokių idėjų, kokios jam at- 
rodė reikalingos. 

„Draugijoje“ išspausdinta reikšmingų vertimų. Lietuvių li- 
teratūros ir spaudos istorijai, kaimyninėms literatūroms skirtos 
publikacijos turėjo ir tebeturi nemažos pažintinės reikšmės. 

Taigi „Draugijos“ vaidmuo lietuvių literatūros procese ne- 
vienareikšmis, Nepaisant A. Dambrausko-Jakšto pastangų pa- 
jungti žurnalo medžiagą katalikų dvasininkijos interesams, 
staigiai ūgtelėjusios lietuvių literatūros ir kritikos buvo nebe- 
įmanoma įsprausti į ankštus klerikalizmo rėmus. 

JAUNIMO LEIDINIAI 


Lietuvių literatūrinei spaudai dirvą pureno daugelis XX a. 
pradžios leidinių, bet, tur būt, nesuklysime pasakę, kad jos at- 
siradimą paspartino besimokančio jaunimo periodika. Ji sutel- 
kė gabiausius pradedančiuosius literatus, iš kurių išaugo ne 
vienas žinomas rašytojas. 

Pirmasis periodinis leidinys Lietuvos jaunimui — žurnalas 
„DRAUGAS“, Įsteigė jį 1904 m. užsieny Vincas Mickevičius- 
Kapsukas, Berno universiteto laisvas klausytojas, kurio ryžtu ir 
energija net žavėjosi liberalinis publicistas J. Šaulys-Bekam- 
pis: „Retai tenka matyti žmogus, su tokiu pasišventimu ir tokiu 
išsižadėjimu atsiduodantis numylėtajai idėjai ir darbui“!. 
V. Kapsukas šį žurnalą ne tik redagavo, bet ir didumą ploto už- 
pildė savo straipsniais, pats slapta gabeno leidinį iš Rytų Prūsi- 
jos per sieną į Lietuvą. 

Socialdemokratinės pakraipos žurnalas turėjo ruošti jaunimą 
ginkluotai kovai prieš carizmą, formuoti pažangiąją inteligen- 
tiją. „Tarp jaunuomenės visuomet randa įvairios prakilnios idė- 
jos geriausią dirvą; ji labiausiai jomis užsidega ir visuomet yra 
karščiausiu ir labiausiai pasišventusiu kareiviu už žmonių la- 
bą; ji dar hesigainioja paskui karjerą ir nemėgsta kompromisų; 
ji nesibijo nei kalėjimo urvų, nei policijos kardų ir kareivių 
šaudyklių, nei retežių ir kartuvių. Tarp šitos jaunuomenės ir 
reikia kuo daugiausia dirbti“, — rašoma „Draugo“ redakcinia- 
me straipsnyje. 

Bendradarbiauti žurnale V. Kapsukas prikalbino savo bičiu- 
Ųų J. Biliūną, Leipcigo universiteto studentą. „Vincas man galvą 
apsuko su savo „Draugu“, — juokavo rašytojas. Į pirmą nu- 


! „Aušrinė“, 1910, Nr. 1, p. 9. 
2 Ten pat, p. 7. 


5. Platėjantys akiračiai 129 


merį buvo įdėtas J. Biliūno apsakymas „„Pabėgėlis“, vaizduojan- 
tis atsisakiusio eiti į kunigus vaikino likimą. Deja, autoriaus 
skaudžiai išgyventi konfliktai kūrinyje transformavosi gana 
blyškiais meniniais vaizdais. Labai apsakymui pakenkė „spirti- 
nas rašymas", anot paties J. Biliūno. Rašytojo ambicijos nelei- 
do jam nusileisti žemiau savo galimybių, todėl jis nesiryžo duo- 
ti antram žurnalo numeriui pažadėto, juodraštyje jau apmesto 
kritikos straipsnio „Iš mūsų gyvenimo ir literatūros“. Čia atsi- 
liepė ir abejonės dėl paties leidinio profilio. 

„Draugo“ programoje atkreiptas dėmesys į grožinės litera- 
tūros ir literatūros kritikos svarbą. J. Biliūnas turėjo iliuzijų 
paversti „Draugą“ trimėnesiniu žurnalų, kuriame dominuotų li- 
teratūra. Vietoj beviltiškai įstrigusio savo kritikos straipsnio 
(„ką darysi, kad įkvėpimo mūza neaplanko, ir gana")3 jis siūlė 
pačiam V. Kapsukui imtis plunksnos ir parašyti ką nors apie 
A. Baranauską*. Pagaliau matydamas, kad literatūros reikalų 
nepavyks padaryti pirmaeiliais, rašytojas atsisakė bendradar- 
biauti žurnale, nors jo ideologijai ir toliau prijautė. 

Kintančios aplinkybės kreipė „Draugą“ tokia linkme, kuri 
nesutapo nei su J. Biliūno norais, nei su ankstesniais V. Kapsu- 
ko ketinimais. Tik du žurnalo numeriai išėjo su paantrašte ,„Pir- 
meivės lietuvių jaunuomenės laikraštis“. Trečiasis ir ketvirta- 
sis, pasirodę 1905 m., jau atstovavo V. Kapsuko įkurtai social- 
demokratinei „Draugo“ organizacijai. 

V. Kapsukas sakėsi netikslinęs ankstyvojo „Draugo“ pa- 
antraštės todėl, kad jaunimo tarpe „nėra taip daug tokių 
žmonių, kurie drąsiai galėtų pavadinti save socialdemokratais“, 
o leidiniu norėta „patraukti į tą pusę ir tuos, kurie dar negali 


3 J. Biliūno 1904.V.7 laiškas V. Kapsukui. — J. Biliūnas. Raštai, 
t. 2, p. 368. 
* J. Biliūno 1904.VIL 18 laiškas V. Kapsukui.— Ten pat, p. 380. 

tokiais pasivadinti, bet kurie maždaug stovi ant to kelio"?. Žur- 
nalas, pirmiausia adresuotas vyresniųjų klasių moksleiviams ir 
studentams, buvo tikra staigmena, kurios jie nesitikėjo. Kaires- 
nioji jaunuomenės dalis („pirmeiviai“), dalyvaujanti visuomę- 
niniame judėjime, dar neturėjo tiek savų problemų, kad pasi- 
gestų atskiro leidinio. Nenorint numarinti pirma laiko užgimu- 
sio žurnalo, teko keisti jo paskirtį. 

V. Kapsukas geriau už kitus jautė atūžiančią 1905 m. revo- 
liuciją. Gyvenimo prasmę jis matė tik revoliucinėje veikloje, 
tad pertvarkytą leidinį ištisai paskyrė politinei kovai. Žurnalas 
„Draugas“ (paskui pavadintas „Darbininku“) ugdė darbo žmo- 
nių klasinę sąmonę. Jis ir toliau ėjo užsienyje, nors Lietuvoje 
jau buvo panaikintas spaudos draudimas. 

Žiauri Stolypino reakcija išblaškė aktyviausius revoliucijos 
dalyvius paveikė nemažą dalį visuomenės veikėjų, kurie, išsi- 
žadėję revoliucinio judėjimo, klasių kovos, ėmė skelbti kon- 
servatyvias ir reakcines idėjas. V. Kapsukas buvo suimtas ir nu- 
teistas aštuoneriems metams katorgos. Oportunizman pasinešę 
LSDP vadovai dabar drauge su buržuaziniais liberalais propa- 
gavo taikų kultūros-švietimo darbą; revoliucijos metais praras- 
tas pozicijas stengėsi atgauti ir išplėsti klerikalai. Besiformuo- 
jančios buržuazinės partijos ir jų leidiniai siekė patraukti savo 
pusėn jaunus, kūrybingus žmones, kurie pirmieji pasigedo vei- 
kimo laisvės. 

1909 m. vasarą Maskvos lietuvių studentų draugijos nariai 
sumanė leisti žurnalą „be jokios pakraipos“ vien ,„mokslus ei- 
nančios jaunuomenės reikalams“. Prieglobstį jam suteikė Vil- 


> V. Kapsuko 1904.V1I.4 laiškas J. Šliūpui.— LKP CK Partarchyvas, 
f. 4182, ap. 1, b. 9, L. 3—4. Cit. iš: V. Kapsukas. Raštai, t. 1. V,, 
1960, p. 485. 

6 St. Šilingas]. Iš moksleivijos gyvenimo.— „Lietuvos žinios“, 1909, 
birželio 17 (30). 

niuje leidžiamos liberalinės „Lietuvos žinios“ — būsimųjų liau- 
dininkų organas. 1910 m. sausio 30 (vasario 12) laikraštis išėjo 
su mėnesiniu literatūros ir mokslo priedu — žurnalu ,„AUŠRI- 
NĖ“. Šį leidinį savarankiškai redagavo iš pradžių Maskvos, o 
nuo 1914 m. — Peterburgo aukštųjų mokyklų studentai. Pagrin- 
dinis „Aušrinės“ iniciatorius buvo studentas teisininkas S. Ši- 
lingas, teikiąs vilčių literatūros kritikas eseistas, ilgainiui 
atitolęs nuo literatūrinės veiklos ir virtęs konjunktūriniu politi- 
ku. Kurį laiką jis mažne vienas tvarkė žurnalo medžiagą ir 
ypač buvo atsidėjęs literatūrai. Pasaulėžiūros gaires „„Aušrinė- 
je“ nustatinėjo studentas filosofas R. Bytautas, o socialiniais 
klausimais rūpinosi teisės fakulteto studentas P. Klimas (Vaba- 
lėlis). 

Žurnale iškeltas uždavinys sukurti gausų ir veiklų inteligen- 
tijos sluoksnį, „duoti galią jaunai dvasios energijai apsireikš- 
ti". Jo epigrafu tapo garsus Maironio ketureilis: „Į darbą, bro- 
liai, vyrs į vyrą, / Šarvuoti mokslu įstabiu! / Paimsme arklą, 
knygą, lyrą / Ir eisme Lietuvos keliu!“ Aforistiškas poeto krei- 
pimasis į skaitytojus išreiškė pačią „Aušrinės“ programos es- 
mę — pratinti jaunimą dalyvauti visuomenės veikloje, „rinkti į 
vieną ugniakurį moksleivijos mintį“, vadovaujantis trimis pa- 
grindiniais principais: demokratizmu, nepartiškumu ir tautišku- 
mu. Taigi nors iš pradžių manyta leisti žurnalą „be pakraipos“, 
iaktiškai „Aušrinė“ mėgino sukurti vientisą ideologiją. Tačiau 
jos principai dėl įvairių aplinkybių kito. 

„Aušrinės“ idėjiniais pagrindais neilgai trukus ėmė bodėtis 
pažangesni žurnalo bendradarbiai ir kai kurie redakcijos na- 
riai, Leidiny pasirodė pasiūlymų labiau domėtis socialinėmis, 
ekonominėmis problemomis, bet jais buvo nepatenkinti šeimi- 
ninkai — „Lietuvos žinių“ liberalai. 1912 m. pakeistai ,„Aušri- 

nės" redakcijai teko „apstabdyti savo pažangumą“?, Ir vis dėlto 
1913 m. rudenį „aušrininkų“ veiklos principai buvo papildyti 
naujais postulatais. Veikimo pamatan dedama individualizmo 
idėja, reiškianti atskiro asmens ir visuomenės sinteze. Kalbama 
apie visuomeninės santvarkos idealą, „kur nebebus jokių luo- 
mų, kur visi produkcijų įrankiai prigulės visai visuomenei", 
t. y. kalbama apie socializmą. 

„Aušrinės“ programas galima suprasti tik atsižvelgus į tuos 
idėjinius pakitimus, kurie vyko lietuvių kultūriniame gyveni- 
me po revoliucijos. Nepaisant įvairių ideologinių svyravimų, 
žurnalas davė nemaža pozityvaus. Jis ugdė besimokančio jau- 
nimo ryžtą darbuotis visuomenės labui, vadovaujantis šūkiu „Iš 
kur kilęs, ten ir grįžk“, žadino iš apatijos aplinkinius. 

Nors „Aušrinė“ ėjo gana nereguliariai ir nevienodos apim- 
ties, iki Pirmojo pasaulinio karo buvo išleistas 31 numeris, ku- 
Tių dalis turėjo autonomiškus priedus „Vasaros darbai“ (moks- 
leivių surinkta tautosaka) ir „Farmaceutų reikalai“. Visa tai su- 
daro didoko formato tomą, per tūkstantį puslapių. 1913 m. 
„Aušrinės“ tiražas pasiekė 1700 e9z., o 1914 m. šoktelėjo iki 
3250 egz.; tuo laiku „Lietuvos žinių“ vidurkis buvo 1500 egz. ir 
2500 egz.š 

Koreguoti „Aušrinės“ principus vertė 1911 m. pasirodęs ki- 
tas moksleivių organas — „ATEITIS“. Tai buvo skubi klerikali- 
nio fronto atsvara „pirmeiviškai“ „Aušrinei“. Maskvos univer- 
siteto teisės fakulteto studentas P. Dovydaitis tebepriklausė 
„Aušrinės“ redakcijai ir dar nebuvo paskelbęs šiame žurnale 
straipsnio „Tikėjimo elementas žmogaus gyvenime“, kuris sukė- 
lė negirdėtą aniems laikams diskusiją pasaulėžiūros klausimu ir, 


"P. Klimas, Moksleivių sąjūdžio pusamžis.— Respublikinis pe- 
dagoginis muziejus, f. IV—C, 27, p. 15, 

š M. Kuktos spaustuvės sąskaitos „Lietuvos žinių“ redakcijai.— 
MACBR, f. 54—170. 

daugelio manymu, pagreitino „Ateities“ gimimą, kai Belgijoje, 
Liuveno katalikų universitete, studijuojantys lietuviai kunigai 
jau buvo gavę jo sutikimą būti steigiamo katalikiško leidinio 
redaktoriumi“. 

Tuo pačiu metu „Draugijos“ žurnalo redaktorius A. Damb- 
rauskas būsimą leidinį redaguoti kvietė telšiškį kunigą poetą 
M. Vaitkų!?, bet šis atsisakė, Liuveniečiai buvo priešingi to- 
kiam pasirinkimui. Jie, nors ir dvasininkai, nenorėjo, kad re- 
daktorius būtų kunigas. P. Kuraitis viename laiške įtikinėjo 
A. Jakštą: „Kad kaip reikiant eitų moksleivių laikraštis, turi jis 
būti pačios moksleivijos vedamas ir pačios moksleivijos pirmu- 
čiausiai rašliaviškai palaikomas. Dėlei įvairių aplinkybių toji 
redakcija negali būti užsienyje, bet turi būti Rusijos ribose. 
<...> Tuo tarpu aiškų, kad nei kun. M. Vaitkus, nei kitas 
koks kunigas negali būti tinkamu moksleivių laikraščio redak- 
torium. Gaila būtų ir laiko, ir triūso, ir pinigų, nes pasisekimo 
neturėtų, taip bent prisieina spręsti, nusižiūrėjus į mūsų moks- 
leivijos psichologiją, atmosferą ir turint omenyje kitų tautų pa- 
našių bandymų istoriją“!!. Žurnalo fondui kunigas A. Maliauskis 
atsiuntė iš Belgijos 400 frankų (apie 150 rb.), pageidaudamas, 
kad ši jo parama būtų įslaptinta!Ž. Apie ją žurnale ir prauešta 
kaip apie X. Y. paramą. Taigi už grupelės būsimų „Ateities“ re- 
daktorių pasauliečių stovėjo būrys dvasininkų. 

Galų gale A. Jakštas sutiko su liuveniečių kandidatūra, — 
pagrindiniu „Ateities“ redaktoriumi tapo P. Dovydaitis, — tik 
pageidavo, kad žurnalas būtų redaguojamas Peterburgelš. Ta- 
čiau mokslo metų viduryje P. Dovydaičiui buvo neparanku 


? P. Kuraičio laiškas (be datos) A. Dambrauskui.— VVUBR, E 20—14. 
10 1910.XI.3 laiškas.— Ten pat, E 20—4, 

"| Ten pat. 

12 Ten pat, E 148—3. 

3 P. Kuraičio 1910.XII.24 laiškas A. Dambrauskui.— Ten pat, E 20—6. 

keisti aukštąją mokyklą. Todėl klerikalų leidinys, kaip ir ,„Auš- 
rinė“, buvo redaguojamas Maskvoje, bet spausdinamas Kaune. 
Dvejus metus jis ėjo Kartu su A. Jakšto „Draugija“, kaip jos 
priedas, paskui atsiskyrė ir vadinosi „literatūros, mokslo ir vi- 
suomenės mėnesiniu laikraščiu". 

Faktinis „Ateities“ vadovas buvo ir liko A. Jakštas, tvarkęs 
visus rašinius ir saugojęs katalikiškąją ortodoksijąl4. Leidinio 
devizo „Visa atnaujinti Kristuje“ A. Jakštas nesiryžo iškelti į 
paantraštę, kaip to reikalavo P. Dovydaitis !'*. Žurnalas ir šiaip- 
jau buvo prigrūstas ilgų teologinių straipsnių, kurių skundėsi 
neįkertą netgi studentai. Ne trumpesni poleminiai ,„Aušrinės“ 
traktatai mažiau išprususiems irgi buvo sunkiai suprantami, bet 
vis dėlto gyvenimiškesni. 

Atsiradus „„Ateičiai“, „„Aušrinės“ skelbta moksleivių vieny- 
bė suiro. Ne tik besimokantis, bet ir dirbantis jaunimas ėmė 
grupuotis į dvi priešingas nelegalias organizacijas — ,,„aušrinin- 
kus“ ir „ateitininkus“, kurie praktinėje veikloje rėmėsi savo 
leidiniais. „Aušrinė“ propagavo smulkų kultūros darbą, skatino 
moksleivius ruoštis visuomenės veikimui, kolektyviai lavinan- 
tis kuopelėse: studijuoti gimtąją kalbą, istoriją, literatūrą, rink- 
ti tautosaką. Praktiškai tą patį darė ir „ateitininkai“, nors „„Atei- 
tis“ pirmon vieton kėlė ne visuomeninius, o „religijos ir 
mokslo“ dalykus. 

„Ateitis“ skyrėsi nuo ,„„Aušrinės“ mažesniu formatu, dailesne 
poligrafine išvaizda. Medžiagos kiekis abiejuose žurnaluose 
apylygis. „Ateitis“, kurios kasmet išeidavo po dvylika numerių, 
irgi turėjo tautosakos priedą „Mūsų tautinės tvėrybės žiedai“. 
„Ateities“ tiražas 1913 ir 1914 metais buvo 1500 egz. kai 


——————— 


MA. Jakštas. „Ateities“ praeitį atsiminus.— „Ateitis“, 1931, 
Nr. 3—4, p. 135. 

I? P. Dovydaičio 1911.11.25 laiškas A. Dambrauskui.— VVUBR, D 
268—10, 

„Draugijos“ — tik 850 egz.!ė Taigi „Aušrinės“ redaktoriai ne- 
galėjo nesiskaityti su savo konkurentais. 

„Aušrinės“ ir „Ateities“ istorija nesibaigia 1914 metais. Bet 
vėliau šie žurnalai modifikuojasi ir atitolsta vienas nuo kito, o 
piadiniame etape juos tiesiog sunkų įsivaizduoti atskirai. Jų 
tarpusavio kovoje, kryžiuojantis materialistinėms ir idealisti- 
nėms koncepcijoms, brendo jaunimo filosofinės, socialinės, eti- 
nės pažiūros. Jie turėjo pastebimos, nors anaiptol ne vienodos, 
reikšmės ir visai XX a. pradžios lietuvių literatūros raidai. 

Iki 1914 m. vidurio „Aušrinėje“ buvo išspausdinta maždaug 
160 eilėraščių, 1911—1914 m. „Ateityje“ — per 180. Prozos vie- 
netais „Ateitis“ vėlgi nežymiai persveria „Aušrinę“. Tačiau 
skaičiai nieko nesako apie kūrinių žanrinį pobūdį, juo labiau — 
apie idėjinį Meninį lygį. „Aušrinė“ sutelkė stipriausias kūrybi- 
nes jaunimo jėgas, o iš didelio „Ateities“ autorių būrio lietuvių 
literatūros istorijoje išliko tik kelios pavardės. 

„Aušrinėje“ ypačiai vertinama grožinė literatūra („dailioji 
raštija"), kuri „leidžia jaunuoliui išbandyti savo rašymo gabu- 
mą, lavina skaitytojų dailės skonį, švelnina jausmus“, vadinasi, 
daro estetinio ir etinio poveikio. Tai ne vien skambios frazės. 
„Aušrinė“ geriau, negu kuris kitas leidinys, spietė jaunus litera- 
tus ir 1911 m. pradžioje, turėdama beveik šimtą bendradarbių, 
galėjo pareikšti skaitančiajai visuomenei: „Lietuvos raštija jau 
pergyveno tą laikotarpį, kada viskas tiko.“ 

„Aušrinės“ redakcijų sudėtis keitėsi, o literatūrinę medžiagą 
tvarkė ne vienas žmogus. Literatūros gerbėjų ir globėjų „Auš- 
rinėje“ pakako. Redakcijų nariais, be S. Šilingo, yra buve jau- 
nieji poetai A. Lastas, S. Naginskas (Maskvoje), B. Sruoga (Pe- 
terburge) ir kai kurie kiti jauni literatai. Nuo 26-o0jo numerio 
žurnalo atsakomąja redaktore, kaip ir to meto „Lietuvos žinio- 


Iš Lietuvos TSR CVA Kauno filialas, f. 50, ap. 1, b. 36014. 

se", pasirašinėjo J. Žymantienė (Žemaitė). Nors ji iš tikrųjų ne- 
turėjo nieko bendra su „Aušrinė“, bet jos pavardė kėlė leidi- 
nio prestižą. 

Iš „Aušrinės“ literatų bene ryškiausiai žurnale atsiskleidė 
Z. Gaidamavičiaus-Gėlės ir A. Žukausko-Vienuolio kūrybinės 
individualybės. 

Lietuvių literatūros istorijoje Z. Gėlė išliks toks, koks su- 
brendo „Aušrinėje“. Jį sunku ir suprasti be šio leidinio. Z. Gėlė 
pirmasis atsiuntė „Aušrinei“ savo kūrybos!“, įo eilėraščio 
įvaizdis, galimas dalykas, nulėmė paties žurnalo antraštę!š, Lei- 
dinio redaktoriai, girdami Z. Gėlės eilių tematiką, iš pradžių 
priekaištavo, kad jose „niekur neišlaikyta taip pamatinė min- 
tis, taip ir eiliavimas“, o po dvejų metų jau ieškojo jame ge- 
nialumo žymių, artimų M. K. Čiurlioniui. Talentingo 13—18 me- 
tų poeto kūrybos rezultatai sudarė realias prielaidas tapti jam 
vienu žymiausių lietuvių rašytojų ateityje. Staigi jo mirtis 
skaudžiu aidu atsiliepė J. Janonio, A. Lasio, F. Kiršos ir kitų 
bendraamžių eilėse. 

„Aušrinei“ Z. Gėlė buvo atsiuntes 23 eilėraščius, iš kurių iš- 
spausdinta 12, o kitų ištraukos plačiai cituojamos jo nekrolo- 
giniame straipsnyje, kurį parašė S. Šilingas; dar 6 eiliuoti kū- 
riniai pasirodė, poetui mirus. Taigi „Aušrinei“ teko maždaug 
trečdalis iki 1917 m. paskelbtos jo kūrybos. Žurnalo redakcija 
atkovojo iš K. Puidos pirmumą Z. Gėlės raštams leisti. Sudaryta 
speciali komisija labai atsakingai rengė Lietuvoje dar neregėtą 
leidinį, kuriame buvo numatyta publikuoti ne vien literatūrinį, 


— ——— i — 


17" Z. Gaidamavičiaus 1909.XI.28 laiškas S. Šilingui.— VVUBR, 
F 198—9. 

8 S. Šilingas. Zigmas Gėlė. — „Aušrinė“, 1913, Nr. 22, p. 3. „Auš- 
rinės" vardą buvo parinkęs J. Jacevičius 1883 m. sumanytam Rygoje leis- 
ti mėnesiniam žurnalui. (Žr. R. Vėbra. Nauji duomenys apie „Aušri- 
nę“.—,,Gimtasis kraštas", 1967, liepos 27.) 

bet ir epistolinį rašytojo palikimą!?. Pradėtą darbą nutrau- 
kė karas. 

A. Vienuolis — realistinės pakraipos prozininkas — produk- 
tyviausias „Aušrinės“ beletristas. Jis, pasirašęs kriptonimais 
A-s Ž-s, debiutavo 1908 m. „Vilniaus žiniose“ su Kaukazo le- 
genda „Amžinasis smuikininkas“. Antros legendos ,,„Užkeikti 
vienuoliai“ laikraščio redakcija nesiryžo spausdinti, Šis reikš- 
mingas kūrinys, smerkiantis dvasininkijos gobšumą, buvo pa- 
skelbtas „Aušrinėje“. „Užkeiktų vienuolių“ publikacija sustip- 
Tino autoriaus pasitikėjimą savimi ir sugestijavo vėliau pasi- 
rinkti A. Vienuolio slapyvardį. Žurnale pasirodė pagrindiniai 
jo kūriniai, parašyti 1905—1913 m. 

Studijuodamas ir dirbdamas farmacininku Maskvoje, A. Vie- 
nuolis bendravo su „„Aušrinės“ redakcijos nariais. Jis buvo ska- 
tinamas meniškai išreikšti „aušrininkų“ ideologijos principus. 
Tik gyvenimo patirtis ir savitas talentas apsaugojo rašytoją nuo 
iliustratyvumo akivarų. Tačiau žurnalo propaguojamos idėjos 
didžia dalimi nulėmė jo kūrybos tematiką. „Aušrinėje“ išspaus- 
dintuose apsakymuose „Grįžo“, „„Aleliuja“, „Pati“, „„Provokaci- 
ja“, „Studiosus“ A. Vienuolis smerkė inteligentų nutolimą nuo 
liaudies, jų sumiesčionėjimą. Daug kur autoriui pavyko moty- 
vuotai atskleisti gilią veikėjų depresiją, tokios būklės bepras- 
mybę. „Aušrinės“ puslapiuose pasirodė ir „Paskenduolė“. 
Psichologinių aspektu A. Vienuolis pažvelgė į kunigiją, apsa- 
kymuose „Paskutinė vietelė“ ir ,„Užžėlusiu taku“ išryškinda- 
mas bažnyčios dogmų svetimumą žmogaus prigimčiai, 

Pastarieji trys kūriniai sujudino klerikalinę aplinką. Kuni- 
gų žurnalo „Vadovo“ redaktorius J. Staugaitis apie apsakymą 
„Užžėlusių taku“ parašė studijinį straipsnį, kuriame įrodinėjo 


———————— 


19 Zigmo Gėlės raštams išleisti kuopos protokolai — VVUBR, F 177. 
20 Žr. S. Šilingo 1907.VIL19 laišką „Vilniaus žinių“ redakcijai.— 
LKLIR, f. 21—623, 1. 3. 

„pirmeiviškų“ autoriaus doktrinų žalingumą katalikų bažny- 
čiai. O „Ateities“ publicistei, perskaičiusiai šį apsakymą, neliko 
„jokio geresnio įspūdžio, kaip tik viens pasipiktinimas ir ne- 
apykanta ne tik prie autoriaus, bet ir prie paties laikraščio"?!, 

Natūralu, kad 1913 m. išėjusi atskiru leidiniu ,„Paskenduo- 
lė“ susilaukė klerikalų, tarp jų ir „Ateities“ kritiko K. Bizaus- 
ko?2, priekaištų. Bet ir plunksnos draugai „pirmeiviai“ apsaky- 
mo nesuprato. „Paskenduolę“ jie vos ne vienu balsu pasmerkė 
kaip psichologiškai neįtikinamą kūrinį, tik neišdrįso savo nuo- 
sprendžio paskelbti spaudoje2s, 

„Savųjų“ puolimas paveikė rašytoją. Ilgokai A. Vienuolis 
„Aušrinei“ nieko nedavė. Tik po metų žurnale pasirodė jo me- 
ninės apybraižos „Krymo įspūdžių“ pirmoji dalis, kuri su anks- 
tesne apybraiža „Kalėjime“, taip pat išspausdinta ,„Aušrinėje“, 
buvo talentingiausi šio žanro pavyzdžiai lietuvių literatūroje. 

Maskvos lietuvių studentų vakarėliuose būdavo skaitomi 
dar neskelbti Z. Gėlės, A. Vienuolio, I. Šeiniaus ir kitų „„Aušri- 
nės“ autorių kūriniai. Čia žurnalo redaktoriai patirdavo, kokio 
atgarsio tie dalykai gali susilaukti visuomenėje. 1912 m. pabai- 
goje I. Šeinius skaitė savo apysakos „Mėnesiena“ pirmąjį va- 
riantą. Rašytojas vaizdavo kunigą Antaną, kuris, „Aušrinės“ 
korespondento žodžiais, „savo prigimimu yra paprastas žmo- 
gus, su Žmogiškais jausmais bei geiduliais, bet įžadai kurio tam 
žmogiškui prigimimui priešinas ir verčia jį tą savo prigimimą 
neguoti. Vienok Žmogaus prigimimas taip stiprus, kad nei kry- 
žiaus ženklas, nei malda, nei pasninkas, nei dargi vienuoly- 

2 Meškus. „Aušrinės“ literatūra.— „Vadovas“, 1912, Nr. 46, 
p. 169—177; Auksė. Dar dėl dr. Taigi-tigi straipsnio.— „Ateitis“, 1912, 


Nr. 5, p. 213. 

2 K. B. Paskenduolė, Parašė Vienuolis — Ten pat, 1913, Nr. 11, 
p. 554—557. 

2 J. Žėkaitė. A. Vienuolio kūryba iki 1917 metų.— „Literatūra 
ir kalba", t. 2. V., 1957, p. 98. 

nas-kalėjimas neįstengia jo nugalėti.“ Šiame apysakos varian- 
te pavaizduota Žmogaus jausmų ir dvasininko konfesijos 
nesantarvė, gimininga A. Vienuolio kūriniams, „sukėlė daug 
gyvų ginčų“?*. Autorius, pabūgęs klerikalų reakcijos, apysaką 
„Pirmajam barui“ iš esmės perdirbo. 

Šalia realistinio vaizdavimo „Aušrinės“ prozoje tolydžio 
stiprėjo modernistinės (daugiausia impresionistinės) tendenci- 
jos: užuot siekę meninių apibendrinimų, dalis jaunų literatų su- 
sižavėjo įspūdžio, detalės poetika. Toliausiai šia linkme nuėjo 
I. Šeinius, kuris, paskatintas literatūrinio debiuto pirmuosiuose 
„Aušrinės“ numeriuose, daug rašė ir kitiems leidiniams, ne- 
paisydamas jų pakraipos. „Aušrinės“ apsakyme „Pakalnės ty- 
loj“ (1913) jis jau gerai apvaldęs impresionistinę manierą. Tais 
pačiais metais žurnale blykstelėjo J. Savickio — „Lietuvos žŽi- 
nių“ Jurgio Rimošiaus — pavardė. Jo apsakyme „Nakties 
žvaigždės“ įmantriai stilizuota gatvės merginos istorija. 

V, Steponaitis, M. Šveikauskaitė-Pušaitė ir kai kurie kiti 
pradedantieji „„Aušrinės“ prozininkai rašė neilgus vaizdelius — 
impresijas, kuriose realybė pynėsi su autorių svajonėmis, sap- 
nais, vizijomis. Jose buvo fiksuojamos trumpalaikės nuotai- 
kos — dažniausiai liūdnos, neramios, ilgesingos. Įsitvirtinti to- 
kiai stilistikai „Aušrinėje“ ypač padėjo būsimo gydytojo oftal- 
mologo J. Nemeikšos-Žainio kūriniai su alegorinėmis užuomi- 
nomis į 1905 m. revoliuciją. 

Forsuotos emocijos ir graudus lyrizmas virto būdingu ,„Auš- 
rinės" stilistikos bruožu. Prieš šitą madą neatsilaikė ir talentin- 
giausi autoriai, Tačiau ją itin pamėgo menkesnių gabumų lite- 
ratai, Poezijoje akivaizdžiausiai ją išreiškė Rygos gimnazistė 
P. Baltrušaitytė — P. Mašioto dukterėčia??, pasirašinėjusi Aša- 





4 Ss. [J. Abraitis]. Žinios-žinutės.— „Aušrinė“, 1913, Nr. 22, p. 31. 
2 Iš 1971.XII.19 pokalbio su Just. Baltrušaičių. 

ros, Vergės slapyvardžiais ir kriptonimu V. A.2 Egzaltuota jos 
lyrika („„Ach! Tankiai, kai širdį suspaudžia“, „Kaip liūdna... Vėl 
širdį kankina“, „Neklauskite manęs, kodėl taip nuliūdus“) re- 
daktoriams patiko. Netgi grąžindami autorei pataisyti eilėraštį, 
kuriame buvo konstatuotas „toks beviltis pesimizmas, kad tie- 
siog baugu“, jie gyrė tą kūrinėlį: „Forma ir vaizdai dailūs, dar- 
gi labai dailūs.“ 

„Aušrinėje“ apstu sklandžiai skambančių romansinių idiliš- 
kų eilių. Jas ne tik protegavo, bet ir patys kūrė žurnalo redak- 
toriai V. Bukaveckas (Kadugys), S. Naginskas (Pumpuras, Simas 
Stūra), J. Papečkys (J. Rainis). 

Tarp „Aušrinės“ debiutantų savo kūrybine individualybė 
skyrėsi A. Lastas, kuris čia paskelbė apsakymėlį ir 10 eilėraš- 
čių. Jo pasirinktas Adomo Juodojo slapyvardis greitai krito į 
akis ir kituose „pirmeiviškuose“ leidiniuose. A. Lastas patraukė 
dėmesį kaip varguolių guodėjas, jaunimo žadintojas, savo de- 
mokratines mintis reiškiantis neįprastomis alegorijomis ir me- 
taforomis. 

1912 m. vidury „Aušrinėje“ pradėjo bendradarbiauti K. Bin- 
kis ir B. Sruoga, jau išbandę literatūrinius sugebėjimus kituose 
leidiniuose. Tačiau į šių poetų kūrybą žurnalo redaktoriai žiū- 
rTėjo rezervuotai. 

„Aušrinėje“ išspausdintas tik vienas K. Binkio eilėraštis — 
„Man tinka tos skaisčiosios rudenio dienos“. Jis pažymėtinas ir 
dėl meninio išraiškingumo, ir todėl, kad pirmąsyk pasirašytas 
pilna pavarde. 


2 Remiantis V. Biržiškos bibliografine rodykle „Lietuviškieji sla- 
pyvardžiai ir slapyraidės“, d. 2, p. 8, P. Baltrušaitytei taip pat priskiriami 
„Aušrinėje“ išspausdinti eilėraščiai su V. J. Ąžuolo, V. Ą. J. parašais. 
Šiuos eilėraščius sukūrė literatas Vytautas Juškys, kuris, kaip ir P. Baltru- 
šaitytė, gyveno Rygoje, priklausė tai pačiai „aušrininkų“ kuopelei ,„Ki- 
birkštėlė“. (Iš 1976.V1I.23 pokalbio su V. Juškiu.) 

Panevėžio realinės mokyklos mokinys B. Sruoga pusmetį 
bendradarbiavo „Rygos naujienose“ kaip poetas Svajus. Ne- 
Ieiklios redakcijos išpaikintas literatas, pasirinkęs naują Bari- 
to Kaunio slapyvardį, „Aušrinėje“ susidūrė su užtvaromis. Iš di- 
delių kūrybos siuntų žurnalo puslapius pasiekė tik pavieniai 
eilėraščiai. Pasikarščiavęs autorius keletą savo eilių atidavė 
„Ateičiai“*'. Šį klaidingą žingsnį B. Sruoga netrukus apgailes- 
tavo ir viešai teisinosi bendraminčiams2š. 

Nuo 1913 m. rugsėjo B. Sruogos kūryba įsitvirtino ,,„Aušriį- 
nėje“, tačiau didžioji jos dalis vis viena ėjo į archyvą. Skaityto- 
jams jis buvo jautrus liaudies dainų stilizuotojas, sentimenta- 
lios impresijos „Rudens melodijos“ autorius. O iš tikrųjų 
B. Sruoga jau buvo stipriai paveiktas neoromantizmo estetikos. 
Nespausdintuose kūriniuose jis poetizavo audras ir dvasios są- 
myšį („Ei, vėjau, nurimkie...“, „Prakeikimo valandoje“); dra- 
minėje improvizacijoje „„Auštantis himnas mirusiems 1912-iems 
metams“, pažymėtoje 1913, I. 1 data2?, sekant J. A. Herbačiaus- 
ku, pavaizduotas mistiškas sapnas, kuriame įvairių dvasių cho- 
rai samprotauja apie laimę. „Aušrinės“ archyve liko B. Sruogos 
straipsnis „Gyvenimo skeveldose“*?, rašytas 1912. XI. 29. Ja- 
me „naujosios srovės“ poetu pavadintas V. Krėvė — „,„Užkeik- 
tos mergos“ ir „Milžinkapio“ autorius, žavimasi tokiais jo kū- 
rybos bruožais, kaip vaizduojamos tikrovės dvasingumas ir 
harmoningumas, subjektyvizmas, panteistinis gamtos suvokimas. 
Taigi 1912 m. pabaigoje B. Sruogos modernistinės pažiūros jau 
klostėsi į tam tikrą sistemą. Stovėdamas realizmo ir moderniz- 
mo sankryžoje, B. Sruoga savo klausimais provokavo „„Aušri- 


———————— 


2" Iš 1976.1.27 pokalbio su K, Žitkum. 

2 Barytas Kaunis. Laiškas į redakciją.— „Lietuvos žinios“, 
1913, birželio 29 (liepos 12). 

2 MACBR, f. 12—291, 

3 LKLIR, f. 21—1022. 

nės“ redakciją: „Ar realizmas <...> yra tik vėjo atneštas 
supratimas?", „Ar dailes įkvėpimas mokina ir tobulina 
dailę?"*! 

1913 m. „Aušrinėje“ B. Sruoga paskelbė du stambius straips- 
nius —,,„N. A. Dobroliubovas" ir „Maironis“. Vertindamas įžy- 
mųjį rusų kritiką, B. Sruoga pabrėžė jo kūrybinės veiklos demo- 
kratizmą. Antrame straipsnyje jis išreiškė jaunų poetų norą išsi- 
vaduoti iš „„maironiško“ deklaratyvumo, atpalaiduojant eilėraš- 
tyje emocijas, fantaziją, intuiciją; sektinu pavyzdžiu čia keliamas 
J. Baltrušaitis. 

Nuo 1911 m. iki 1912 m. vidurio „Aušrinėje“ spausdinta ga- 
na kovingų socialinių kūrinių, nors aštriausi jų kampai ir nu- 
lyginti. Jau minėta A. Vienuolio apybraiža „Kalėjime“ po pir- 
mųjų dviejų tęsinių staigiai nutrūko; vos ne metams praslin- 
kus, buvo įdėta jos pabaiga su redakcijos prierašu: „Dėlei nuo 
mūsų ir nuo autoriaus neprigulinčių aplinkybių taip ilgai užsi- 
traukė tos apysakos galas.“ Kūrinyje nebeliko carizmo žiaurųu- 
mą ryškiausiai demaskuojančių epizodų, rūsčių autoriaus žo- 
džių prieš išnaudotojišką santvarką. 

Revoliucinė  socialdemokratine kryptimi gravituojantiems 
rašytojams ,„Aušrinė“ buvo tiktai tarpstotė. Redakcija palankiai 
priėmė A. Giedgaudaitės slapyvardžiu pasirašinėjančios A. Di- 
džiulytės (Kazanavičienės) kūrybą. Atsakyme į „Aušrinės“ an- 
ketą jauna literatė drąsiai išsakė pažangiausios moksleivių da- 
lies nepasitenkinimą „siauroje Užuovėjoj“ ugdoma tėvynės 
meile, primindama, kad reikia nagrinėti „tautų, klasių ir partijų 
santykius“, kad reikia „atstovauti teises tai klasei, kurios ran- 
kose ateitis“. Savo grožiniais kūriniais ji patvirtino šias dekla- 
racijas. 


———-——— 


3 Ten pat. 

A. Didžiulytės eilėraštis „Nukentėjusiems draugams'— laiš- 
kas ištremtiems į Sibirą kovotojams, tarp kurių buvo ir jos 
svainis V. Kapsukas. Trečioji strofa žurnale pažymėta daugtaš- 
kiais. Kaip matyti iš autorės vėliau atkurto teksto32, ten jauni- 
mo vardu išreikštas ryžtas išgriauti kalėjimų sienas ir išvaduoti 
kovos draugus. 

Išspausdinus A. Didžiulytės korespondenciją iš Mintaujos 
moksleivių gyvenimo, „Aušrinės“ redakcija atsiprašinėjo: 
„Tlamst]os straipsnelyj Nr. 13 nebraukėm mes savo noru nei 
sakinių, nei ištisų punktų, ir vis tik ir tieji nelaimingi sakiniai 
bei punktai mūsų „liuosoj“ spaudoj, matyti, neišsiteko... tik jau 
ne dėl mūsų kaltės. Įbaugintieji visi „nešliaužiojantieji" Rusi- 
jos redaktoriai nūdien kantriai ir akyliai... cenzorių darbą dir- 
ba. Kodėl? T. tatai privalai suprasti. Ir skaudu bei pikta turėtų 
būti ne vien dėl mažo punkto ar sakinio: visa mūsų mintija ir 
žmoniškumas apkaustyta...“ Pažangesnėms mintims pridengti 
gana gyvuose vaizdeliuose, kurie rodė autorės polinkį vaikų 
literatūrai, A. Didžiulytė paskiau naudojo alegorijas ir sim- 
bolius“s, 

Po 1912 m. „Aušrinės“ redaktoriai itin uoliai ėjo cenzorių 
pareigas, dėl to grožinėje kūryboje visiškai išblėso klasių kovos 
motyvai. A. Didžiulytės apsakymas ,„Jubiliato sapnas“, vaiz- 
duojantis „ištremtojo psichologiją ir jo gyvenimo aplinkybes“, 
redakcijai nepatiko dėl meninių trūkumų, bet, matyt, ir pati kū- 
rinio tematika jai buvo nepageidaujama. 

Šiaulių moksleivis V. Rekašius 1911 m. kovo —1912 m. sau- 
sio mėn. „Aušrinėje“ paskelbė keturis eiliuotus kūrinius egzo- 
tišku Smydro Šakelės slapyvardžiu. Tarp jų buvo eilėraštis ,„(Ge- 


——— 


32 Po raudonąja vėliava. V., 1956, p. 21. 
8 A. Kazanavičienė. Laukiamas svečias.— Kn.: Atsiminimai 
apie A. Vienuolį. V., 1963, p. 32. 

nijui“, raginantis poetus nusileisti iš didelių aukštybių iki ken- 
čiančių „kieto vargo klanuos“. 

1913 m. V. Rekašius pasitraukė iš Šiaulių „aušrininkų“ kuo- 
pelės, įkurdamas socialdemokratinį būrelį, pasivadinusį ,„visuo- 
menininkų“ vardu. Į jį perėjo J. Janonis, kuris, išvykus V. Re- 
kašiui studijuoti į Vokietiją, tapo revoliucingo jaunimo idėjiniu 
vadovu. Tuo laiku J. Janonis tebebuvo „Aušrinės“ bendradar- 
bis. Žurnale išspausdinta šiek tiek jo užrašytos tautosakos ir du 
originalūs eilėraščiai: „Kaip pakąstas šalnos“ ir „Prie žvaigž- 
džių“. Tai tik menka dalelė to, ką jis buvo atsiuntęs“*. Jo kūry- 
boje vis labiau ryškėjo klasinio antagonizmo motyvai. Kai 
rūstus „Kalvio“ monologas įstrigo „Aušrinės“ redakcijoje?“ 
J. Janonis galutinai įsitikino, kad su šiuo žurnalu jam ne pa- 
keliui. 

Epizodiškai „Aušrinėje“ bendradarbiavo jau žinomi rašyto- 
jai Jovaras, L. Gira, K. Jasiukaitis, publicistai M. Remeris, 
P. Mašiotas ir dar neišleidę pirmųjų knygų literatai J. Mikuc- 
kis, P. Vaičiūnas (Piliakalnių Petras), V. Bičiūnas, J. Kaškaitis. 
Čia literatūrines jėgas išbandė ir keletas tokių žmonių, kurie 
vėliau išgarsėjo kitose srityse: karinis ir politinis veikėjas 
V. Vitkauskas (Šetekšnis Antajeris), istorikas V. Serbenta, pe- 
dagogas A. Iešmanta. 

„Aušrinės“ redaktoriai patarinėjo versti tokius dalykus, ku- 
Tie praturtintų raštiją, ir, siekdami užkirsti kelią plagiatams, 
reikalavo nurodyti šaltinį. L. Tolstojaus, A. Pleščejevo, A. Kol- 
covo, N. Dobroliubovo, M. Konopnickos kūrinių vertimai ar 
nagrinėjimai rodo leidinio orientaciją į rusų ir lenkų literatūrų 
demokratinį sparną. 


————— 


3 Žr. V. Kubilius. Julius Janonis. V., 1970, p. 33. 
5 K. Umbrasas. Paaiškinimai.— Kn.: Julius Janonis. Raštai, t. 1. 
V., 1957, p. 388. 

Ugdė „Aušrinė“ ir estetinę mintį. Atskirų žurnalo redakcijų 
įtaka literatūros augimui buvo nelygiareikšmė. Maždaug iki 
1912 m., kol leidinyje vyravo realistinė kūryba, žurnalo vado- 
vai, tolerantiškai žiūrėdami į ieškojimus, ruošė jaunimą būsi- 
miems literatūros poslinkiams. Štai L. Gira straipsnyje „Argi tik 
misticizmas?", nukreiptame prieš J. A. Herbačiausko ir S. Čiur- 
lionienės pastangas nuvertinti realizmą, gynė „nepaliečiamybę 
raštijos pilnybės, kuri įuo daugiau savyje įvairių srovių turi, 
tuo ji turtingesnė“. Tokia, regis, buvo ir redakcijos nuomonė. 
Tačiau į šią kritiką buvo leista atsakyti J. A. Herbačiauskui, 
paskui pasirodė ir S. Čiurlionienės straipsnis — Vydūno „Pro- 
bočių šešėlių" komentarai. 

Stiprėjant modernizmo apraiškoms (ypač 1913 metų groži- 
niuose kūriniuose ir kritikos straipsniuose), vėlesni „Aušrinės“ 
tvarkytojai ne visada pakančiai žiūrėjo į naujovių ieškotojus. 
Peterburgiškiai „Aušrinės“ redakcijos nariai, visuomenininkai 
ir politikai, grožinę kūrybą beveik visai išstūmė iš žurnalo. 

Pirmuosiuose numeriuose kaip kritikas buvo gana aktyvus 
S. Šilingas. Nagrinėjamus kūrinius jis vertino neapibrėžtu „ne- 
tendencinio“ meno požiūriu, bet, iškėles realistinį Žemaitės ap- 
sakymą „Nuo audros palindus“ ir pasmerkęs kontrrevoliucinę 
Lazdynų Pelėdos „„Klaidą“, solidarizavosi su demokratine kri- 
tika. 1913 metų nekrologiniame straipsnyje apie Z. Gėlę S. Ši- 
lingas pasirodė esąs impresionistinės kritikos atstovas. 

Savitas kritikos žanras „Aušrinėje“ buvo menininkų nekro- 
logai. Stilistika šie rašiniai artimi impresijoms. Biografiniai 
duomenys juose — tiktai dingstis nerimui dėl žmogaus būties 
tragizmo, liūdesiui dėl nepataisomo dvasinio nuostolio. L. Tol- 
stojaus nekrologas, kuriame bažnyčios keikiamas didysis rašy- 
tojas pavadintas krikščioniškiausiu iš visų krikščionių, pade- 
monstravo „aušrininkų“ nesutaikomumą su klerikalizmu. 

„Aušrinė“ pripažino M. K. Čiurlionio kūrybos genialumą. 

Maskvos lietuvių studentų draugija, kurios daugumą sudarė 
„aušrininkai“, pirmoji įsteigė fondą jo paveikslams supirkti. 
Recenzuodamas B. Lemano knygą apie M. K. Čiurlionį, kaip 
meno kritikas atsiskleidė P. Galaunė-Visuomis. 

Žurnale įvestas „atsakų“ skyrius pradedantiesiems rašyto- 
jams turėjo tapti literatūrine mokykla, visiems kitiems skaity- 
tojams — įdomiu ir naudingu pasiskaitymu. Nors ilgainiui jis 
sumenko, susmulkėjo, bet pirmuosius dvejus metus iš tikrųjų 
buvo įdomus ir vertingas. O ir vėliau daugelis redakcinių prin- 
cipų nepakito. 

Vertindami kūrybą, „Aušrinės“ redaktoriai daugeliu atvejų 
gana plačiai žiūrėjo į literatūros reiškinius. Žurnale aiškinami 
literatūros ir publicistikos, poezijos ir prozos žanriniai skirtu- 
mai. Siekiama išguiti iš poezijos Maironio epigonų pamėgtą 
pompastiškumą, pamokslavimus („Kam šaukti į darbą ir eikvo- 
ti stereotipiškas frazes, kad jau dirbam“), kritikuojami tiesmuki 
tėvynės meilės pareiškimai („Reikia, kad būtų jaučiama iš pa- 
ties kūrinio, jog kalbamas dalykas brangus ir mielas“). Prade- 
dantieji literatai raginami ieškoti natūralių ir autentiškų emo- 
cijų, originalių vaizdų, rašyti taip, kad „(mintys būt aiškios aiš- 
kutės“, o „forma atitiktų vidiniam eilių ūpui". 

Greta žinomų V. Kudirkos „Tiesų eilėms rašyti“ propaguo- 
jami Vydūno teiginiai: „Kas viduje neturi poezijos, negali jos 
apreikšti“, „Kas poeto sakoma, yra tarsi regima“, „Poezija nega- 
minama mąstymu“. Pastaroji mintis viename atsakyme išplėsta 
šitaip: „Eilėse išvedžiojimų-galvojimų reikia vengti, nes tuomet 
dažniausiai eilės virsta proza." Atskiruose pasisakymuose prieš 
visuomeninius agitacinius kūrybos motyvus dėl „tikros gro- 
žės“ jau esama estetizmo simptomų, tačiau „Aušrinei“ jie dar 
nekėlė didesnio pavojaus. 

Vienodai žurnale vertinami sugebėjimai vaizduoti realybę 
ir kurti fantastinius, simbolinius vaizdus. Pašiepiamos jaunų li- 

teratų pastangos įvaryti graudulį dingusių „skaisčių gyvenimo 
dienų“ prisiminimais, nors patys liūdesio motyvai nesmerkia- 
mi: „Poezija esti ir labai liūdna, tik ji plaukia galingai, 0 ne 
erzina bei gadina nervus.“ Vėliau lyg ir mėginta apriboti „sap- 
nų“ vaizdavimą: „Jau mes tiek prisapnavome!.. Tūlas pasakys: 
„Aušrinė“— ištisas „Sapnininkas“. Kaip matome, daugelis pa- 
tarimų stimuliavo literatūros pažangą. 

„Aušrinės“ konkurentė „Ateitis“ savo kelio pradžioje la- 
biausiai rūpinosi „religijos ir mokslo klausimais“. „Aš į smulk- 
menas, ypač į eiles, žiūriu labai skeptiškai; eilių, ačiū dievui, 
užtektinai „Aušrinėje“, kas kita, jeigu eilės tikrai geros (žino- 
ma, mano mastu). Šiaipgi smulkmenomis masinti smulkią karei- 
viją — tai galų gale ir rezultatai išeis smulkūs, ir tiek“, — ka- 
tegoriškai teigė P. Dovydaitis3“, 


Atsiskyrus „Ateičiai“ nuo „Draugijos“, A. Jakštas mėgino literatūros 
reikalus pataisyti, bet jie ir toliau liko teologijos šešėlyje. „Ateičiai“, 
kaip ir „Draugijai“, itin stigo prozos. Beletristikos skyriaus vedėjas 
E, Draugelis 1913 m. rašė A. Jakštui: „Kadangi šis skyrius gyviausias, 
prieinamiausias ir lengviausias, tai jis labai interesuoja skaitytojus, pasa- 
kyčiau, dargi labiau užima, negu mokslo skyrius, kurį redaguoja Dovydai- 
tis ir Endziulaitis. Aš nesakau, kad tai gerai ir kad taip visuomet turi 
būti. Bet kol kas „At.“ skaitytojams, kurių daugiausia mokiniai vidurinių 
mokyklų, „At.“ moksliški straipsniai ne visai prieinami, ir, kaip teko 
pačiam girdėti susirinkimuose, jei ne lengvesnieji straipsniai, o ypač jei 
ne beletristika, tai daugelis visai „Ateities“ neįšsirašinėtų. Tai viena prie- 
žastis, kurios dėlei reikia „„Ateitin“ dėti kuo daugiausia apysakų etc. 
<...> Žinoma, daugelis tų rašinių niekam netikę, ir jų dėti jokiu būdu 
negalima. Bet yra keleta abejučių ir vienas kitas geras. Taigi, mano nuo- 
mone, kai kada ir silpnučius reikia dėti, ypač kada trūksta gerų. Viena, 
dėl to, kad negalima „jaunų rašytojų“ iaip kritikuoti, kaip senų <...>, 


——————— 


8 P. Dovydaičio 1911.11.21 laiškas A. Dambrauskui.— VVUBR, D 
268—8. 

o antra, talpindami jaunimo raštelius, mes daugiau įgysim sau draugų, 
kas irgi labai svarbu.“?? Ko buvo galima tikėtis iš redakcijos, kurios na- 
riai šitaip suvokė literatūros paskirtį? 


A. Jakštas, prityręs spaudos darbuotojas, poetas ir kritikas, 
pats Matė, kad apie „Ateitį“ spiečiasi antraeiliai literatai. To- 
dėl jis nesitenkino vien maskviečių studentų atsiunčiama me- 
džiaga, ieškojo perspektyvesnių autorių ir vis šį tą pridurdavo 
„iš šalies“. Bet ir jis vadovavosi siaurais kriterijais, sąlygoja- 
mais katalikybės dogmų ir normatyvinės estetikos kanonų. 

Jauniems autoriams A. Jakštas atsakinėjo „Ateities“ pusla- 
piuose. Jo atsakymuose nedaug buvo šiltų žodžių ir dalykiškos 
argumentacijos, dažniausiai — bendros frazės („Gavome — 
ačiū“, „Eiles gavome. Jei tiks — įdėsime"“. „Eilės silpnokos — 
netinka“ ir pan.) arba šiurkštūs šmaikštavimai, kurie, „Ateities“ 
bendradarbio žodžiais tariant, „ne vienam gal bandančiam ra- 
šyti išdaužė plunksną iš rankos“38, Daugumui literatų iš 
A. Jakšto atsakymų nepaaiškėjo, kas yra kūryba. Raginimai 
prozininkams gilintis į žmogaus vidų, bet vengti „skysto senti- 
mentalizmo“, pesimizmo, nepažeisti proto ir jausmų harmoni- 
jos, poetams — „saugotis betvarkės poezijoje“, išlaikyti eilė- 
raščiuose rimą ir ypač ritmą, o visiems kartų — neužmiršti „pa- 
prasčiausių gramatikos taisyklių“ buvo nepakankami. 

A. Jakštas neįstengė pakelti bendro „Ateities“ literatūrinio 
lygio. Tačiau jis pastebėjo kelis jaunus talentus ir sudarė jiems 
sąlygas žurnale pasireikšti. Didžiausia „Ateities“ literatūrinė 
aukštuma — V. Mykolaičio-Putino poezija. 

1909 m. įstojęs į Seinų kunigų seminariją, V. Mykolaitis čia 
rado slaptą lietuvių klierikų lavinimosi draugijėlę (jos veikimą 
plačiai pavaizdavo „Altorių šešėly“). Ne vienas jos narys, pri- 


*7 E. Draugelio laiškas (be datos) A. Dambrauskui.— Ten pat, D 311—4, 
38 „Ateitis“, 1914, Nr. 5—6, p. 257. 

sidengęs slapyvardžiu, kad neatpažintų seminarijos profeso- 
Tiai — lenkų nacionalistai, jau bendradarbiavo periodikoje. Pu- 
tino slapyvardį pasirinkusio jaunuolio pirmieji poezijos bandy- 
mai buvo išspausdinti 1911 m. Seinų „Šaltinyje“. Netrukus 
trys jo eilėraščiai pasirodė „Ateityje“. A. Jakšto skatinamas, 
jaunas poetas tapo pastoviu žurnalo autoriumi. Brandžiausi jo 
eilėraščiai buvo publikuojami „Draugijoje“. 

1911—1913 m. „Ateityje“ išspausdinta trisdešimt Putino ei- 
liuotų kūrinių, lyrinės prozos vaizdelis „(Vakaro lopšinė“ ir 
straipsnis apie Maironį. Visuomeniniai patriotiniai Putino eilė- 
raščiai skamba Maironio intonacijomis. Klierikiška patetika 
(„Uždainuokim!“, „Susitelkim kuopon, mes, broliai-draugai“, 
„Į darbą, broliai blaivininkai“) ieškančiam poetui greitai įkyri, 
jam artimesni romantiški vidinio pasaulio slėpiniai. Verčiau 
„skausmuose paieškot įkvėpimo“, negu liūdnam dainuoti 
„Linksmas daineles“. Poeto širdy tvenkiasi žuvusio džiaugsmo 
ir sunkių abejonių balsai, kurie pratrūksta skaudžiais žodžiais 
audringam nakties vėjui. 

„Ateityje“ išryškėjęs sielos disonansų motyvas veikiai Pu- 
tino lyrikoje taps vyraujančių, graudus „Vakaro lopšinės“ ly- 
rizmas nusidrieks iki tolimo „Rūpintojėlio“, o mokiniškas ban- 
dymas apibendrinti Maironio kūrybą paskatins poetą gilintis 
į teorinius literatūros klausimus. Putino viešnagė „Šaltinio“, 
„Ateities“ ir „Draugijos“ puslapiuose taps jo pakopomis į pa- 
sauliečių tvarkomą spaudą. 

Vienu metu su Putinu „Ateityje“ ėmė bendradarbiauti jo 
bičiulis Juozas Leonardas Avižienis — „visuomet pesimistiškai 
nusiteikusio Kasaičio“ prototipas „Altorių šešėly“. Jis pasiraši- 
nėjo Moksleiviu Rugėnu arba tiesiai — Rugėnu. Sodrūs realisti- 
niai potėpiai bematant jį išskyrė iš kitų „Ateities“ beletristų — 
bespalvių impresijų gamintojų. Jo vaizdelius A. Jakštas nuo 
1911 m. vidurio iki 1912 m. vidurio spausdino kiekviename nu- 

meryje — iš pradžių po vieną, paskiau po du. Rugėno kūryboje 
dominavo skurdo ir vargo vaizdai, socialinės ir moralinės ne- 
teisybės problematika. Jis stengėsi atkurti apleistų senelių, li- 
gonių buitį ir mMąstyseną, smerkė beširdį aplinkinių elgesį. 
Drauge autorius poetizavo liaudies žmogaus vidinį grožį, Ir stai- 
ga žurnale atsirado didelė properša be Rugėno kūrybos. Pra- 
slinkus pusmečiui, buvo įdėtas anksčiau sukurtas apsakymas 
„Prie laimės“, o po dvejų metų — gana blanki impresija. 

Jaunąjį prozininką dezorientavo A. Jakštas, įprastiniu iro- 
niškų tonu išklojęs, jo manymu, stambius Rugėno kūrybos trū- 
kumus: „Labai gaila, kad Tamsta į gyvenimą žiūri vienpusiškai, 
per pesimizmo akinius, ir nerandi Lietuvoje jokios vilties bei 
laimės pragiedrulėlio. Tokiems rašytojams rusai duoda vardą 
„HBITHKH“. Vieną antrą jų vaitojantį pasakojimą galima per- 
skaityti be nuobodumo, bet kai ta maniera atsikartoja penktą ir 
dešimtą kartą, skaitytojas ima Žiovauti ir meta skaitęs. <...> 
Reikėtų plačiau į gyvenimą pažvelgti ir šviesesnių vaizdelių 
paieškoti."89 V. Mykolaitis-Putinas iki gyvenimo pabaigos ne- 
galėjo atleisti A. Jakštui, kad šis savo kritikos smūgiu sužlugdė 
jautrų kūrėją??. 

„Ateityje“ debiutavo K. Žitkus-Vincas Stonis. 1910 m. pa- 
baigoje susipažinęs su šešiolikamečio moksleivio eilėraščių są- 
siuviniu*! ir konstatavęs, kad jo savininkas „turi tikrą talen- 
tą"*2. A. Jakštas kelis dar vaikiškus jo kūrinėlius paskelbė pir- 
muosiuose „Ateities“ numeriuose. Tuo laiku jaunas literatas 
buvo bebaigiąs Panevėžio miesto keturklasę mokyklą ir, rung- 
tyniaudamas su savo bičiuliu B. Sruoga, katras daugiau prirašys 


39 Ten pat, 1912, Nr. 6—7, p. 311. 

9 V. Mykolaitis-Putinas. Raštai, t. 7. V., 1968, p. 388. 

41 F. Kemėšio 1910.X.11 laiškas A. Dambrauskui.— VVUBR, E 27—3. 
42 A. Dambrausko 1910.XI.16 laiškas F. Kemėšiui.— K. Žitkaus nuora- 

sonetų, svajojo atsidėti poezijai. 1909 m. pasirodę lietuviški 
A. Mickevičiaus „Krymo sonetų“ vertimai jaunimą buvo už- 
krėtę tikra sonetomanija. Dvejus metus K. Žitkus negalėjo ap- 
sispręsti, kokią profesiją rinktis*, tačiau A. Jakštas savo glo- 
botiniu vabalninkiečiu taip rūpinosi, kad šis pagaliau ryžosi 
stoti į Kauno kunigų seminariją — arčiau „Ateities“ žurnalo“*. 
Mokantis iš Maironio ir sekant Mickevičiumi, Baironu, Lermon- 
tovu, ūgtelėjo Vinco Stonio literatūrinė kultūra. „Ateityje“ iš- 
spausdintas jo eilėraštis „Girdėjau daug gražių dainelių“ virto 
populiaria liaudies daina. Ištisą dešimtmetį Vincas Stonis buvo 
pagrindinis šio žurnalo poetas. 

Ankstyvojoje „Ateityje“ bandė plunksną F. Kirša, M. Gri- 
gonis (Matas Gojelis). 1914 m. čia išspausdinti pirmieji Utenos 
keturklasės mokyklos moksleivės B. Buivydaitės lyrinės prozos 
kūrinėliai, pasirašyti Bronislavos vardu. Tarp negausių žurnalo 
vertimų išsiskiria maištingoji A. Mickevičiaus „Giesmė jaunys- 
tei“ („Be dvasios, be širdies — tai griaučių tautos“), kurią išver- 
tė M. Gustaitis. 

Žurnalas gana operatyviai recenzavo literatūrinės spaudos 
leidinius. Tačiau dažniausiai „Ateitis“ tik dubliavo kitų dvasi- 
ninkijos tvarkomų spaudinių nuomones. 

Pirmieji lietuvių moksleivijos žurnalai gilino idėjinę jauni- 
mo diferenciaciją, provokavo filosofinės ir visuomeninės min- 
ties poslinkius, "skatino literatūros vystymąsi. „Ateities“ ideolo- 
ginė linija buvo tiesi kaip styga, bet ėjo atžagaria kryptimi; 
„Aušrinė“ braižė nenuoseklias kreives, kurios vis dėlto vingia- 
vo į priekį. Literatūra „Ateityje“ buvo teologijos įnamė, „„Auš- 
rinėje“ — pilnateisė namiškė, pamėgta ne tik moksleivių, bet 
ir baigusių mokslus inteligentų. „Aušrinėje“ subrendo daugelis 


———— 


*3 K. Žitkaus 1925.1.8 laiškas J. Tumui.— VVUBR, F 49—17, 
* Iš 1976.1.27 pokalbio su K. Žitkum. 

talentingų rašytojų. Tačiau lietuvių literatūros proceso ji ne- 
pajėgė aprėpti. Jos skiltys nebuvo „atdaros įvairių įvairiausiems 
balsams“, kaip deklaruota, steigiant žurnalą. Bet ir tai, kas į jas 
pateko, ilgus metus žadino kūrybai pažangos kelių ieškantį 
jaunimą. 

„Aušrinė“ patraukė didžiąją besimokančios lietuvių jaunuo- 
menės dalį kaip tikras rytmečio šviesulys. Ji sukėlė visuomeni- 
nį sąjūdį, kuris, nors ir kreipiamas liberaline linkme, ilgainiui 
išsišakojo įvairiomis pažangaus judėjimo kryptimis. Neapsiri- 
bodamos „„Aušrine“, atskiros „aušrininkų“ kuopelės veikiai ėmė 
steigti savo organus, rankraštinius žurnaliukus vietinėms prob- 
lemoms gvildenti. „„Aušrininkams“ nenorėjo nusileisti ir „ateiti- 
ninkai“ su savo leidiniais. 

Rankraštiniai žurnalai, vadinami laikraštėliais, spaudos drau- 
dimo metais buvo gana populiarūs besimokančio jaunimo tarpe. 
Maskviečių studentų leisti laikraštėliai  ,„Kalvis-Melagis“ 
(1875—1876); „Aušra“ (1880—1881)** buvo lyg ir nelegalios lie- 
tuviškos periodikos pirmtakai. Grąžinus spaudą, rankraštiniai 
žurnalai laikinai apmirė. Vėl jie atgijo Stolypino reakcijos lai- 
kotarpiu, sudarydami jaunimui galimybes laisviau dėstyti savo 
visuomenines pažiūras, ugdyti kūrybinius sugebėjimus. O Pir- 
mojo pasaulinio karo metais tokie leidiniai, nors ir būdami ribo- 
tai paplitę, moksleivijai darė daugiau įtakos, negu tipografiniai 
spaudiniai. Dalis rankraštinių žurnalų XX a. pradžioje buvo 
dauginami šapirografuojant ar hektografuojant. Ne vienam jau- 
nuoliui jie buvo rimta literatūrinė ir žurnalistinė mokykla. 

Anksčiausiai rankraštinė spauda atgijo Suvalkijoje. 1908 m. 
išėjo „pirmojo Senapilės moksleivių „pirmeivių“ laikraščio 
„Mokinių draugas“ 14 numerių, kurių bendras tiražas siekė 500 





* Buv. Kauno universiteto bibliotekos rinkinys.— KPIB, Fž 24, Dž 
26A, 

egzempliorių“". Kai kurie šio valdžios represijų susilauku- 
sio*' leidinėlio bendradarbiai tapo „Aušrinės“ redaktoriais ir 
„aušrininkų“ sąjūdžio veikėjais. 

Stiprus lietuvių moksleivių rankraštinės spaudos centras at- 
sirado Vilniuje. Ten antrojo dešimtmečio pradžioje greta atski- 
rų Nacionalinių literatūros būrelių veikė aštuoniolika bendrų 
kuopelių, kurias jungė žurnalas „„MonoApre NMopsIB»I“4Š. Vertin- 
giausi lietuvių jaunuomenės rankraštiniai leidiniai — „aušrinin- 
kų“ „Rytų aušrelė" ir „ateitininkų“ „Žvaigždelė“. 

1911—1914 m. išėjo aštuoni „RYTŲ AUŠRELĖS“ numeriai??. 
Žurnalas jungė gimnazistus ir „švedus“ (besimokančius priva- 
čiai), M. Šveikauskienės tvarkomo bendrabučio gyventojus. Jie 
buvo užsimoję paversti „Rytų aušrelę“ neoficialiu visos Rytų 
Lietuvos moksleivių organu. Tad čia medžiagos atranka buvo 
didesnė, negu daugelyje kitų moksleiviškų rankraštinių leidinių. 

1913 m. pradžioje išleistame penktame „Rytų aušrelės“ nu- 
meryje?? kaip poetas debiutavo K. Binkis. 1912 m. apsigyvenęs 
Vilniuje, jis privačiai ruošėsi brandos atestato egzaminams. 
1911 m. pabaigoje „Viltis“ jau buvo įdėjusi porą aštuoniolika- 
mečio jaunuolio prozos rašinėlių, užšifruotų Biržų Kazio ir Ka- 
zio vardais. Tačiau pirmuosius jo bandymus eiliuoti redakcijos 
sutiko nesvetingai. 1912 m. rugsėjo mėnesį parašytas eilėraštis 
„Laisvės metu“ su nuolankiu prierašu —,,Jei tiks, tai meldžiu 
įsprausti kur į pakraštį jūsų gerb. laikraščio, o jei ne, tai mel- 
džiu atiduoti „Aušrinei“ — atsidūrė „Lietuvos žinių“ archy- 


—————————— 


46 „Mokinių draugas“, 1908, birželio 19, Nr. 14.— Ten pat, Dž 57. 

47 „Viltis“, 1908, liepos 4(17); „Lietuvos ūkininkas“, 1908, Nr. 28, 
p. 313. 

44 K. Binkis, Kodėl aš nekenčiau poetų.— „„Akademikas“, 1937, 
Nr. 2, p. 35. 

*9 Pavyko rasti tik tris.— LKLIR, f. 29—30, 31; KPIB, Ež 12, 

50 LKLIR, f. 29—30. 

ve?!: spalio mėnesį „Aušrinė“ išspausdino tokį atsaką Kaziui 
Rovejiečiui: „Nakties tylumoj“ ir „Pavasaris“ gavome. Šiuokart 
da nieko negalime pasakyti.“92 Žurnale nepasirodė redaktorių 
pasiliktas eilėraštis ,,Buvo puiki naktis“?3. Maskviečiai studentai 
buvo atsirinkę spausdinti K. Binkio sonetą „Ledai“?4, bet re- 
dakciją perėmę peterburgiškiai jį be jokių motyvų atmetė““. 
„Rytų aušrelėje“ Kazio vardu pasirašytas eilėraštis „Kova už 
klebonijos laisvę“ buvo pirmasis mums žinomas eiliuotas 
K. Binkio kūrinys, išvydęs spaudą — tegu ir rankraštinę. 


„Rūtos“ draugijos salėje 1912.XI.3 literatų kuopelė vaidino Žemaitės 
komediją „„Apsiriko“. Po vaidinimo jaunieji artistai iškvietė autorę į 
sceną ir padovanojo jai albumą su padėka „Už tvirtą išstovėjimą prie 
teisybės ir pažangos vėluvo“58. Slogią klebonijų aplinką, davatkiškumą 
bei fanatizmą pašiepiantis kūrinys kaip ašaka įstrigo klerikalams ir jų 
rėmėjams, „Viltyje“ išspausdintoje spektaklio recenzijoje“' anoniminis 
autorius piktinosi veikalu, kuris turįs per daug „negatyvinio elemento, 
kad galėtų tikti vaidinti jaunimui ir kad galėtų būti tinkama proga reikš- 
ti autorei meilės ir pagarbos jausmų“. Atsakydama į kritiką, Žemaitė pa- 
sidžiaugė, kad „Viltis“ aiškiai suprato komedijos mintį ir jos tikslą. „„(Ge- 
resnių klebonijų ieškodami, pražiūrėjome akis...— ironizavo ji.— Nieko 
nerašiau iš galvos, o iš gyvenimo, O tame „„Apsiriko“ nedrįsau įdėti nė 
pusės to purvo, ką savo ausimis girdėjau ir akimis mačiau.'38 

Išreikšdamas bendraamžių mintis, K. Binkis pašiepė klerikalų neapy- 
kantą Žemaitei, sumaniusiai „špitolės vardą šmeižti", ir spektaklio atli- 
kėjams —,„ištvirkusiam“ jaunimui, kuris „akivaizdoj žmonijos rodo dar- 
bus klebonijos“ (žr. faksimilę). Kandžiame eilėraštyje jau galima atpa- 


———— 


S! MACBR, f. 12—281, 

9 „Aušrinė“, 1912, Nr. 19, p. 195. 

53 Ten pat, 1913, Nr. 23, p. 70. 

94 Ten pat, 1913, Nr. 25, p. 128. 

95 Ten pat, 1914, Nr. 2, p. 67. 

9 „Lietuvos žinios", 1912, spalio 23 (lapkričio 5). 
57 „Viltis“, 1912, spalio 28 (lapkričio 10). 

98 „Lietuvos žinios“, 1912, lapkričio 1 (14). 

žinti būsimą „Tamošiaus Bekepurio“ ir kitų humoristinių poemų autorių — 
su besiformuojančia dainiška fraze ir klausą dirginančiu biržietišku 
akcentu. 


Iš „Rytų aušrelės“ išaugo spausdintas rinkinėlis ,,SNIE- 
GAMS TIRPSTANT"“ (1913). Tai Vilniaus krašto jaunųjų literatų 
almanachas, išleistas „Rūtos“ draugijos salėje surengtai pava- 
sario šventei“?. Spaudai lėšų davė gydytojas socialdemokratas 
S. Matulaitis. Savo bute jis nelegaliai dėstė moksleiviams Lie- 
tuvos istoriją, marksistiškai aiškindamas praeities įvykius ir 
socialinius santykius. 

„Sniegams tirpstant“ įėjo į lietuvių literatūros istoriją dėl 
pirmųjų spausdintų K. Binkio eilėraščių. Pradedantis poetas šį 
xinkinį ir suredagavo. Keturi eilėraščiai (,„Pavasaris“, „Žiemos 
melodija“, „Aras“ ir „Kai tamsa žaliuojančią žemę apsiaus“), 
pasirašyti kriptonimu K. B-is, nors ne be eiliavimo trūkumų, 
nuskambėjo intymiomis „binkiškomis“ intonacijomis, kurios iš- 
syk sužavėjo skaitytojus. Sugebėjimas iš paprasčiausių dalykų 
išgauti poeziją ar sužadinti netikėtas emocijas rodė, kad bręsta 
subtilus lyrikas. O gaivališkas „Aro“ polėkis atskleidė kitą 
K. Binkio talento ypatybę — maištingą veržlumą. Tuo būdu 
ankstyvojoje K. Binkio poezijoje išryškėjo pagrindiniai jo kū- 
rybinės individualybės bruožai. 

Gana sklandiems kitų „Rytų aušrelės“ autorių, „Jaunimo“ 
bendradarbių J. Pronskaus (Ainio), Pr. Indriūno (Pr. Bangos), 
J. Ramanauskio (Nelaikio Aido) poezijos ir prozos kūrinėliams 
stigo tokio savitumo. Originalesni Pušaitės vaizdeliai, ypač 
„Žiemos nakčia“, kuriame jautriai vaizduojamos verčiamo eiti 
į kunigus vaikino dvejonės. Matyt, turėdamas šį kūrinį galvo- 


» Respublikinis pedagoginis muziejus, £. IV—C, 27, p. 56. 

je, K. Binkis su pašaipa sakė „Sniegams tirpstant“ iliustratoriui, 
Kazanės dailės mokyklos moksleiviui V. Bičiūnui: „Viskas bus 
gerai, jei Lik Jakštas mūsų nepagirs.““? Vaizdelyje atsispindėjo: 
„pirmeiviškos“ Vilniaus literatų nuotaikos. 

Pušaitė (Matilda Šveikauskaitė) buvo jaunimo mėgstama 
Vilniaus literatė — skaidrių impresijų kūrėja. Motina praskynė 
jai kelią į „Vilties“ laikraštį, kuriame pati bendradarbiavo“!. 
Tačiau savo pažiūromis ir kūrybos pobūdžiu Pušaitė buvo arti- 
mesnė „Lietuvos žinioms“ ir ,„Aušrinei“. 

Pavasarėjančios gamtos alegorijas rinkinėlyje „„Sniegams 
tirpstant“ skaitytojai ir kritika suprato kaip jaunimo svajones 
apie socialinį ir nacionalinį išsivadavimą. Recenzuodama rinki- 
nį, G. Petkevičaitė-Bitė rašė: „Jaunuomenė pravėrė mums tuo: 
almanachu savo širdį. Kad ta širdis daug trokšta ir ne vien sa- 
vo, bet ir savo visuomenės vargus mato — aišku."62 

Vilniečių būrelį, išleidusį rinkinį  „„Sniegams tirpstant“, 
K. Puida pavadino faktine „lietuvių rašytojų kuopa, iš kurios 
ilgainiui išdygs draugija“6?. Pagyros pradedantiems literatams ir 
jų almanachui buvo perdėtos. Vienkartinis 16 puslapių leidi- 
nėlis nepatenkino K. Binkio ir jo bičiulių. Paskatinti nuoširdaus 
visuomenės pritarimo, „Sniegams tirpstant“ rengėjai planavo 
šį almanachą leisti ir toliau, padidinę jo apimtį. V. Bičiūnas 
laiške L. Girai rašė: „norim išleisli naują jaunuomenės alma- 
nachą, bet jau ne „šiukšles“ spausdinsim ir manom kviesti jau- 
nuosius — jau. žinomus — rašytojus; nežinome, kaip galutinai 


60 V. Bičiūnas. Ar iš tikro kritikai literatūros priešai? — „Litera- 
tūros naujienos“, 1935, Nr. 21, p. 1. 

51 L. Gira. A. a, Matildė Šveikauskienė.— „Lietuvos aidas“, 1917, 
lapkričio 15, 

62 „Lietuvos žinios“, 1913, birželio 25. 

6 „Vienybė lietuvninkų“, 1913, Nr. 26. 

nutarsim ir kada almanachą leisim, — ar dar šįmet, ar lauksim 
pavasario.“9* Be abejo, įtraukus naujų jėgų, „Sniegams tirps- 
tant“ galėjo tapti visos Lietuvos jaunimo literatūriniu leidiniu. 

Moksleivių rankraštinė spauda turėjo didelės reikšmės J. Ja- 
nonio, Butkų Juzės ir kitų jaunų rašytojų kūrybiniam bren- 
dimui. 

Veiverių mokytojų seminarijoje nuo 1911 m. ėjo trys ranka 
rašyti žurnaliukai: „ateitininkų“ — ,,Mūsų užrašai“, „aušrinin- 
kų“ — „Aušrinė“ ir tarpinės srovės „rūteliečių“ — „Rūtelė'95, 
Pastarąjį leidinį redagavo vėliau išgarsėjęs pedagogas ir vado- 
vėlių autorius J. Geniušas, kuris tuo laiku Cimbako slapyvar- 
džiu rašinėjo eilėraščius dvisavaitiniam žurnalui „Pavasaris“. 

Panevėžio mokyklų moksleiviai leido laikraštėlį ,,Pavieniui 
menki — drauge galingi“. Jo redakcijai priklausė V. Jonuš- 
ka —, „Aušrinės“ poetas Vaiva, B. Sruoga?“. Bene vieninteliame 
išlikusiame numeryje (1913 m. Nr. 9)*7 nerasta B. Sruogos kūri- 
nių. Rašytojo vaikystės draugas J. Petrulis buvo gavęs keturis 
ar penkis panevėžiečių leidinuko numerius, kuriuos atidavė su- 
grįžusiam iš Rusijos po Pirmojo pasaulinio karo B. Sruogai. Šis 
buvo nepatenkintas savo moksleiviška kūryba ir būgštavo, 
„Kad ji nepakenktų jo geram vardui“. J. Petrulio atmintyje li- 
ko tik vienas B. Sruogos — Šelmio  Plunksnadraskio — Taši- 
nys — šmaikšti polemika su bendramoksle, pasišovusia įrodyti 
moterų primatąėš. 


————— 


64 V, Bičiūno 1913.VII.23 laiškas L. Girai — LK 14, p. 381. 

6 J. Geniušas. Mokyklų laikraštėliai ir žurnalai — „Mokykla ir 
gyvenimas“, 1930, Nr. 1, p. 24. 

6 J. Urbšys. Truputis žinių apie Panevėžio „aušrininkus“ 1910— 
1914 metais.— VRBR, PR. 

67 Ten pat. 

68 Iš 1973.VII.27 pokalbio su J. Petruliu. 

Kukliuose XX a. pradžios rankraštiniuose leidinėliuose pra- 
sidėjo ne vieno žymaus rašytojo, mokslininko, visuomenininko 
kūrybinės veiklos ištakos. Jau vien todėl nevalia jų laikyti 
„antraeile“ medžiaga. 


„TEATRAS“ 


Šis leidinys turi bendrą antraštę ir numeraciją, bet tai ne 
žurnalas ir ne almanachas. Visus 24 jo numerius, arba 12 kny- 
gų, galima surinkti tik pagal didžiųjų respublikos bibliotekų 
abėcėlinius katalogus. ,,„Teatras“ — dramaturginės literatūros 
serijinis leidinys, neturintis Lietuvoje pirmtakų nei pasekėjų, 
ėjęs 1911—1914 m. Vilniuje. 

Jo genezei ir leidimo sąlygoms nušviesti 1971 m. rugpiūčio 
mėnesi gauta duomenų iš „Teatro“ oficialiojo redaktoriaus ir 
leidėjo Jono Strazdo (1886—1972). Jo rašytiniai memuarai! ir 
šios knygos autoriui papasakoti atsiminimai? reikšmingai papil- 
do leidinio istoriją. 

J. Strazdas, su tėvais atvykęs į Vilnių, buvo baigęs tik pra- 
džios mokyklą. Išmoko fotografo amato. 1906 m. perėjo į 
F. Zavadskio knygyne atidarytą lietuvišką skyrių, kuriame iš- 
klausė šešių mėnesių lenkų literatūros kursą. Laisvalaikiu 
J. Strazdas vaidino Vilniaus lietuvių savišalpos, „Vilniaus kank- 
lių", „Rūtos“ draugijų vakaruose, daugelį vaidinimų pats ir re- 
žisavo, buvo vienas iš Vilniaus lietuvių artistų bendrovės stei- 
gėjų. Jis greitai pajuto, kad mėgėjų scena labiausiai kenčia dėl 
repertuaro stokos. 


——— 


! J. Strazdo užrašyti atsiminimai laikomi Lietuvos TSR Teatro ir mu- 
zikos Muziejuje. 
Ž J. Strazdo memuarai čia naudojami be nuorodų. 

Dažniausiai veikalai būdavo vaidinami iš rankraščių. Kiek- 
vieno kūrinio du egzempliorius autoriui, vertėjui ar jų įgalioti- 
niui tekdavo kaligrafiškai perrašyti ir, išsiuntus į cenzūros ko- 
mitetą Peterburgan, ištisom savaitėm laukti leidimo. Cenzūruo- 
tam veikalui vaidinti, afišoms, programoms spausdinti reikėjo 
vietinio gubernatoriaus leidimų. Visa tai labai apsunkindavo 
dramos entuziastus. Strazdų šeimoje gimė mintis įsteigti mėgė- 
jų teatrui pritaikytą dramos kūrinių bibliotekėle, kuri būtų iš 
anksto aprobuota cenzūros. 

Tėvas, liaudies švietėjas Kazys Strazdas, buvo gavęs kon- 
cesiją leisti ir redaguoti dvisavaitinį laikraštį ,Žemdirbys“. Fak- 
tiškai jį redagavo ir vos ne vienas užpildė J. Strazdo svainis 
Adolfas Vėgėlė (1883—1914) — nepaprasto darbštumo žurnalis- 
tas, dirbęs „Vilniaus žinių“, „Vilties“ ir kitose redakcijose, ra- 
šinėjęs įvairiausiomis temomis, palikęs mažiausiai dvi dešimtis 
išverstų ar sukompiliuotų knygų bei brošiūrų, aktyvus mėgėjų 
teatro dalyvis. 1910 m. vasarą A. Vėgėlė buvo perėmęs reda- 
guoti klerikalinį savaitraštį „Rygos garsą“. Tada jis parengė 
spaudai dvi A. Fromo-Gužučio dramas — „(Gedimino sapnas“ ir 
„Vaidilutė“, kurios išėjo atskirais leidiniais, prieš tai perleistos 
per „Rygos garsą“. Iš Lietuvių mokslo draugijos fondų jas per- 
rašė J. Strazdas. Tie kūriniai pradėjo „Vaidintojų knygynėlio" 
seriją, kuri, sugrįžus A. Vėgėlei į Vilnių, nutrūko. J. Strazdas 
panoro pratęsti ją kitoniška forma. Savo bibliotekoje jis turėjo 
daug draminės literatūros lenkų ir ukrainiečių kalbomis. Svai- 
nio paskatintas, pamėgino šį tą versti. Vertimai tapo būsimos 
„Teatro“ serijos užuomazga. 

XX a. pradžioje ne vienas lietuvių rašytojas ir literatas ėmėsi 
kurti dramas. Tai lėmė mėgėjų teatro poreikiai. Tik vienas 
kitas autorius — Vydūnas, V. Krėvė, iš dalies L. Gira — mė- 
gino peržengti jo ribotumą. Šalia talentingų realistinių ir ro- 
mantinių dramos kūrinių į sceną plūstelėjo pusfabrikačiai. Dalis 

dramaturgų ir dramos veikalų vertėjų jau kuris laikas grūmėsi 
dėl autorinių teisių. Jeigu Vaižgantas savo kūrinių statytojams 
neturėjo jokių pretenzijų („Jei kam „Sceniškieji vaizdeliai“ pa- 
tinka, tevaidinie sau sveiki“)?, tai K. Puida-Žegota savo versti- 
nių pjesių pastatymus, negavus sutikimo, pavadino „„literatiš- 
kų banditizmu"“, K. Jasiukaitis uždraudė be jo žinios vaidinti 
monologą „Ponaitis“5. „Autorių teisių“ 1911.11.20 nuostatai 
sankcionavo tokią dramaturgų privilegiją. 1911 m. rugpiūčio mė- 
nesį L. Gira perėmė K. Puidos, J. Pleirio, J. Kasiulaičio origina- 
lių bei verstinių dramos veikalų cenzūruotus egzempliorius, 
tapdamas įgaliotiniu šių veikalų statymo reikalams“. Taigi dra- 
maturgija kai kuriuos literatus dabar masino galimybėmis iš- 
gauti iš vakarų rengėjų šiokį tokį honorarą. Kaip tik tuo laiku 
pasirodė „Teatras“. 

Leisti mėgėjų teatrui periodinį leidinį J. Strazdą labiausiai 
paskatino didelio populiarumo susilaukęs jo išverstas ir iš rank- 
raščio vaidinamas vilniečio rašytojo V. Gutovskio vaizdelis 
„Švarkas ir milinė"7. Kai J. Strazdas 1911 m. pavasarį kreipėsi 
dėl moralinės paramos į „Rūtos“ draugijos Dramatiškąją komi- 
siją, jos vadovai parėmė idėją. Šios dar 1909 m. įsikūrusios ko- 
misijos veikla buvo gana nekonkreti. Ji ieškojo mėgėjų scenai 
tinkamų veikalų ir leidėjų, žadėjo organizuoti vertimus, išgauti 
cenzūros leidimus, rengėsi paskelbti per savo sietą perkratytų 
dramos kūrinių kritikąš, bet išspausdino tik vieną recenziją — 
apie J. Pleirio verstą R. Blaumanio pjesę „Vagys“?. Draugijos 





„Viltis“, 1909, kovo 1(14). 

„Vilniaus žinios“, 1906, lapkričio 23 (gruodžio 6). 

Ten pat, 1906, gruodžio 4(17). 

„Viltis“, 1911, rugpiūčio 12(25). 

V-kis. „Rūtos“ įspūdžiai. — „Lietuvos žinios“, 1911, sausio 15(27). 
* Ten pat, 1909, rugsėjo 30 (spalio 13). 

? Ten pat, 1909, spalio 3(16), 7(20). 

sekretorius M. Sleževičius išvertė garsaus Olandijos dramatur- 
go H. Hejermanso veikalą „Du keliu“, tačiau vertimas tebebu- 
vo rankraščiu. J. Strazdo iniciatyva išjudino komisiją, deja, ne- 
ilgam. 

Pažadėjusi savo posėdžiuose aptarti ir aprobuoti „Teatre“ 
spausdinamus veikalus!?, veikiai Dramatiškoji komisija paliko 
leidinį J. Strazdo nuožiūrai. Šis per laikraščius kvietėsi į talką 
rašančius ar verčiančius scenos kūrinius, žadėjo spausdinti dra- 
mos kūrinių kritiką, vakarų recenzijas, pastabas apie teatro 
meną ir techniką, praktinius patarimus artistams!!. Taigi „„Teat- 
Tas“ turėjo tapti žurnalu repertuaro ir scenos reikalams. Tačiau 
negausi probleminė kritinė ir konsultacinė medžiaga į jį patek- 
davo atsitiktinai. 

„Teatrą“ užsimota leisti kas mėnuo. Išlaikyti tokį periodiš- 
kumą buvo ne taip jau paprasta, todėl netrukus pasirodė jung- 
tiniai dviejų, o vėliau ir trijų mėnesių numeriai. 1911 m., be 
V. Gutovskio scenos vaizdelio, išėjo dvi ukrainiečių rašytojo 
I. Togobočnio pjesės, 1912 m. — lenkų rašytojų M. Baluckio ir 
J. Žulavskio dramos, J. Kaminskio operetė ir minėtas H. Hejer- 
manso veikalas. Išskyrus pastaruosius du kūrinius, kitus išvertė 
J, Strazdas, pasirašęs Jaunučio slapyvardžiu, kuris ilgainiui ta- 
po vos ne antrąja jo pavarde. 

Vertimams J. Strazdas pasirinko įvairių kūrybinių manierų 
ir įvairių žanrų veikalus; jų tematika daugiausia sukosi apie 
buitį, moralę ir meilę. Čia susidūrė realistinės, romantinės ir 
neoromantinės tendencijos. Modernistinis J. Žulavskio kūrinys 
„Mirtų vainikas“, pagrįstas painiomis vidinėmis kolizijomis, 
reikalavo išsilavinusio žiūrovo. 


10 „Teatras“, 1911, Nr. 1, p. 7. 
"1 „Viltis“, 1911, gegužės 6(19). 

Ano meto įpročiu savo vertimus J. Strazdas „lietuvino“. 
I. Togobočnio dramoje „Iš meilės“ atsirado pasiturįs ūkininkas 
Jurgis Briedis, sena našlė Agota Dundulienė, girtuoklis Jurgis 
Birbilas ir sužieduotinis Joselis iš Utenos. Jaunimas dainavo 
K. Diržio harmonizuotas lietuvių liaudies dainas. Jau ir anuo- 
met šitokie originalo perdirbimai dirgino teatralus!?. K. Puida, 
tolerantiškai priėmęs savavališkus vertėjo taisymus, buvo ne- 
patenkintas netipiškais Lietuvai veikėjų paveikslais; jam kliu- 
vo ir skurdi vertimų kalba!š. J. Kaminskio operete „,„Kaminkrė- 
tys ir malūnininkas“ A. Vėgėlė „sulietuvino“ gyviau ir vaiz- 
dingiau. 

1912 m. pavasarį išėjus trigubam „Teatro“ numeriui su 
H. Hejermanso dramos „„Du keliu“ vertimu, K. Puida nuspėjo, 
kad šis kūrinys sukels scenoje idėjinį triukšmą!+, tačiau kokį 
mastą jis pasieks — sunku buvo įsivaizduoti. Dramoje, kuri, 
beje, „nesulietuvinta“, įtaigiai nupiešti du kunigai: tikras arti- 
mo meilės apaštalas, gyvenąs pagal sąžinės balsą, ir beširdis 
fiormalistas, bažnyčios dogmų vergas. Pirmasis priglaudžia ne- 
laimingą gimdyvę, antrasis skundžia jo elgesį vyskupui, kursto 
parapijiečių neapykantą. Su savo globotine kunigas idealistas 
neranda bendros šnekos, kadangi ji nepripažįsta tradicinio die- 
vo ir gyvenimo prasmės ieško kovoje dėl visų žmonių laimės, 
tačiau ateityje jų keliai gali sueiti. Gana sudėtingos problema- 
tikos veikalas, kuriame daug kas nepasakyta iki galo, skatino 
susimąstyti apie Lietuvos kunigiją, ieškoti moralinio ir sociali- 
nio blogio šaknų. Katalikybės ortodoksai su tuo negalėjo 
sutikti, 


————————— 


1? Emša [M. Šikšnys|. Į mūsų vertėjus.— „Lietuvos žinios“, 1912, 
lapkričio 6(19). 

Iš „Vienybė lietuvninkų“, 1913, Nr. 39, 42, 47. 

4 Ten pat, 1913, Nr. 15. 

Reakcija prasidėjo tik po metų, kai H. Hejermanso dramą 
G. Landsbergis-Žemkalnis pastatė Šiaulių „Varpo“ draugijos sa- 
lėje. Kūrinį ėmė kritikuoti klerikalų spauda. „Vienybės“ re- 
cenzentas tikino, kad dramos tikslas — „išsvajotomis pasakomis 
mesti šešėlį ant katalikų doros, pajuokti ją"!5, „Vilties“ kriti- 
kas — kad veikalas „ne tiktai žemina katalikų kunigus, bet ir 
vyskupą, ir patį katalikų tikėjimą“!ė. Atsakydamas kūrinio nie- 
kintojams, Žemkalnis išspausdino plačią jo apologiją „Lietuvos 
žiniose“!7, Nors autorius nebuvo „pirmeivis“, bet jo straipsnis, 
kaip ir anksčiau šiame laikraštyje pasirodžiusi Dagio (būsimo 
ekskunigo ir revoliucinio judėjimo dalyvio P. Vilūno) recenzi- 
ja!š, išreiškė demokratinės visuomenės dygėjimąsi klerikaliniu 
dogmatizmu. Šalia buko „Dviejų kelių“ veikėjo kunigo Bron- 
kaus Žemkalnis paminėjo Šiaulių kamendorių (vikarą) Galdiką, 
kuris, matyt, smerkė H. Hejermanso kūrinio pastatymą. 

Klerikalai ir jų rėmėjai nenurimo. Jei pirmiau jie lyg ir pri- 
pažino H. Hejermanso dramos meniškumą, tai dabar „Vilties“ 
priede „Du keliu“ buvo iškoneveikta kaip „su daile nieko bend- 
ra neturintis šlamštas“, o tikintieji raginami stoti kovon su vei- 
kalo platintojais — „tautos ardytojais“!?. Kritikos sukiršinti fa- 
natikai šantažavo J. Strazdą, reikalavo uždaryti „„Teatrą“. Ne- 
paisant reakcijos kliūčių, H. Hejermanso diama nenuėjo nuo 
scenos. Ji reiškė pažangių jėgų siekimus. 1914 m. pradžioje šį 
kūrinį vaidino Rygos darbininkai „Giedros“ vakare??, Paskelbus 


————— 


5 „Vienybė“, 1913, Nr. 24, p. 371. 

5Svirno Žvynė [M. Grigonis]. „Teatras“ Nr. 10—12.— „Vil- 
tis“, 1913, lapkričio 23 (gruodžio 6). 

V" Žemkalnis, Keli žodžiai dėl Gejermans'o dramos „Du keliu" 
kritikos.— „Lietuvos žinios“, 1914, sausio 10(23), 11(24). 

Iš Ten pat, 1913, balandžio 30 (gegužės 13). 

IS M. A, [A. Maliauskis]. Gejermans'o drama „Du keliu“ ir jos apgy- 
nėjai. — 1914 metų „Vilties“ priedas Nr. 2, p. 55—60. 

Lietuvoje Tarybų valdžią, 1918 m. jis buvo repetuojamas Vil- 
niaus miesto teatre?! 

1913 m. išėjo irgi keturios „Teatro“ knygos, visos origina- 
lios, jau nežymint periodiškumo, kuris sutriko 1912 m. vidury. 
Čeliabinske apsigyvenusio K. Puidos dramą „Gairės“ apie tėvų 
ir vaikų santykius J. Strazdas gavo per įgaliotinį L. Girą. ,,Am- 
žinas studentas“ P. Mičiulis buvo „Lietuvos ūkininko" bendra- 
darbis. Dramoje „Erškėčių taku“ jis deklaratyviai vaizdavo ne- 
turtingo inteligento kontliktą su dvarininkais. Tos pačios redak- 
cijos narys, „Jaunimo“ redaktorius K. Ralys-Vargovaikis savo 
pjesėje „Kova su girtuoklybe“ tiesmukai propagavo blaivybės 
idėją. Pasiskolinęs siužetą iš lietuviškos kilmės lenkų rašytojos 
lišku dramos vaizdeliu „Sugrįžo“, kuris susilaukė B. Sruogos 
kritikos. Tik „Gairės“, sprendžiančios lietuvių dramaturgi- 
joje šviežią tėvų despotizmo ir vaikų savarankiškumo konflik- 
tą, ilgiau išliko mėgėjų teatro repertuare, bet ir jų Meninė ver- 
tė nedidelė. Dar pirmojoje „Teatro“ knygoje buvo išreklamuo- 
tas L. Giros veikalas „Karalių giesmė“Žš, bet J. Strazdui duotų 
pažadų rašytojas neištesėjo ir kūrinio neparašė. 

„Teatro“ redakciją norėta paversti informacijų biuru, kuria- 
me būtų kaupiami dramos kūrinių rankraščiai ir pagal autorių 
ar vertėjų valią sudaromos sąlygos jais pasinaudoti?ė. 1914 m. 
viduryje L. Gira perdavė J. Strazdui savo turimas scenos rašy- 
tojų veikalų leidimo teises, taip pat ir cenzūruotus tų veikalų 





2 „Lietuvos žinios“, 1914, sausio 23 (vasario 5). 

2 P, Kubertavičius. Mano gyvenimo kelias.— Kn: Petras Ku- 
bertavičius. V., 1970, p. 44. 

2 Homunculus. J. Strazdas. Sugrįžo.— „Lietuvos žinios“, 1914, 
balandžio 3(16). 

2 „Teatras“, 1911, Nr. 1, viršelio p. 3, 

2 „Viltis“, 1911, gegužės 29 (birželio 11). 

egzempliorius??. Tais metais išėjo paskutinė „Teatro“ serijos 
knyga — J. Strazdo išversta Lenkijos rašytojo V. Feldmano 
pjesė „Gyvenimas“. Prasidėjus karui, kultūrinis gyvenimas pa- 
kriko. Šviesos neišvydo jau išspausdinta V. Pežinskio komedi- 
ja „Prano laimė“ ir kitos, parengtos spaudai, dramos: čekų ra- 
šytojo J. Zejerio poetiška pasaka „Raduz ir Mahulena“ ir Miloš 
Falinskio (Noros Valickos) „senovinė žemaitiška Baltijos legen- 
da“ „Gintarų pakranty“ („Na bursztynowym wybrzežu“). 

Faktiškuoju „Teatro“ veikalų redaktoriumi laikytinas A. Vė- 
gėlė. J. Strazdas buvo jų vertėjas ir leidėjas. Be spaudos darbų 
(leidinį Strazdai iš pradžių tik rinko, o vėliau ir spausdino savo 
pačių — K. Strazdo ir A. Vėgėlės — spaustuvėje), jis platino ti- 
ražą, kuris siekė 1200—2000 egzempliorių. V. Gutovskio veika- 
lėlis „Švarkas ir milinė“ susilaukė ir antrojo leidimo. Turėta 
apie 400 prenumeratorių, taigi leidinys buvo rentabilus. Kny- 
gynų savininkai, žinodami, kad J. Strazdas dirba F. Zavadskio 
knygyne, bet kada užsisakydavo pageidaujamą egzempliorių 
kiekį. Maždaug pusė tiražo iki karo liko neišparduota; jį baigė 
platinti „Švyturio“ bendrovė. Autoriams honorarų nemokėta: 
jie galėjo pagal savo sugebėjimus jį atsiimti dalimis iš kūrinių 
statytojų. 

J. Strazdas nesitenkino skurdžia lietuviškų knygų išvaizda. 
Nusižiūrėjęs į lenkų secesinius leidinius, jis panoro teatro vei- 
kalų bibliotekėlės ,,Nardod — sobie"“ pavyzdžiu leisti puošnią sa- 
vito formato knygų seriją. „Teatras“ buvo spausdinamas liuk- 
susiniamęe „Verže“ popieriuje — gelsvame, su vandenženklių 
juostelėmis. Estetikos sumetimais knygose palikti platūs neapi- 
piauti laukai. Balto puskartonio viršelius puošė lietuvių grafikų 
vinjetės. P. Rimša be jokio atlyginimo sukūrė egiptietiškų mo- 


5 Ten pat, 1914, birželio 12(24). 

tyvų piešinį, sujungtą su lietuvišku ornamentu. J. Strazdo bi- 
čiuliui V. Jomantui, kuris gyveno Molodečne pas tėvą geležin- 
kelietį ir mokėsi A. Štiglico meno mokykloje Peterburge, vin- 
jetė nepatiko. Jis nupiešė naują viršelio variantą, trykštantį 
prabanga. „Teatro“ viršelius gaubė aplankai — gelsvo dirbtinio 
pergamento lapai. Suslėptas leidinio atsargas per Pirmąjį pa- 
saulinį karą apsėmė vanduo. Aplankai apsaugojo viršelius, ta- 
čiau juos pačius teko išmesti, o ištrūnijusius lapų pakraščius 
nupiauti vos ne iki teksto, : 

„Teatras“ neišaugo iki žurnalo, kaip vėliau ėjęs Amerikos 
lietuvių „„Veidrodis"“. Tačiau tai anaiptol nesumenkina jo reikš- 
mės mūsų kultūros baruose. „Teatras“ buvo pirmasis specialus 
lietuvių periodinis literatūros leidinys. Įsteigti XX a. pradžioje 
atskirą dramos veikalų seriją buvo drąsus užmojis, pralenkęs 
savo laiką ir leidimo galimybes. L. Gira, artimai bendraudamas 
su „Teatro“ leidėju J. Strazdu ir redaktoriumi A. Vėgėle, galėjo 
tik svajoti apie tokio periodiškumo ir tokios poligrafinės kultū- 
ros literatūrinį žurnalą. Daugelio leidinyje išspausdintų kūrinių 
meninis lygis nepatenkino labiau išprususių skaitytojų ir teat- 
ralų. Tačiau neužmirština, Kad tai ankstyvi lietuvių dramatur- 
gijos bandymai. Originalūs „Teatro“ kūriniai atskleidė jos au- 
gimo sunkumus. Verstiniai veikalai iškėlė naujų temų ir prob- 
lemų. Ir vieni, ir kiti nedingo be naudos literatūrai, o ypač pra- 
turtino mėgėjišką sceną. 

Kaip matome, kiekybiškai ir kokybiškai paūgėjusi lietuvių li- 
teratūra, nebesutilpdama visuomeninės politinės periodikos 
puslapiuose, reikalavo savo specifiką atitinkančių leidinių. Pa- 
naikinus spaudos draudimą, juos bandė steigti J. Biliūnas, 
K. Puida, K. Jasiukaitis, K. Jurgelionis. J. A. Herbačiauskas iš- 
leido literatūros almanachą „Gabija“. Šis almanachas sužadino 
kūrybinių ieškojimų dvasią, bet nepadėjo konsoliduoti literatū- 


167 


rinio gyvenimo — greičiau atvirkščiai: padidino trintį tarp 
besiformuojančių modernistų ir tradicinio realizmo gynėjų. Rei- 
kėjo įvairaus žanro ir įvairių braižų lietuvių rašytojus jungian- 
čio organo. Jo negalėjo atstoti nei „Draugija“, nei jaunimo lei- 
diniai, nei „Teatras“. Tokį uždavinį bandė išspręsti ,„Vaivo- 
rykštė“. 


PIRMASIS 
LITERATŪROS ŽURNALAS 


Tarkim žodį — šaukdami į žygį — 
Tik šį karią ne į platų tyrą, 

Bet į gelmę mūsų dvasios, vyrai, 
Kur tautos rytojui dirbam vygę. 


IVANAS FRANKO 
(„„Vaivorykštės" epigrafas) 


ŽODŽIAI IR ŽYGIAI 


XX a. pirmojo dešimtmečio žurnalistikoje ima reikštis ga- 
bus Vilniaus krašto literatas Liudas Gira (1884—1946). Sunkios 
gyvenimo sąlygos neleidžia jam įsigyti sistemingo išsilavinimo 
ir atsidėti vien literatūros darbui. Trejus metus pasimokęs Vil- 
niaus realinėje gimnazijoje ir Kazanėje eksternu išlaikęs egza- 
minus iš keturių gimnazijos klasių, 1901 m. L. Gira įstoja į Vil- 
niaus kunigų seminariją. Čia būdamas, jis pradeda aktyviai 
bendradarbiauti nelegalioje lietuviškoje periodikoje — „„Var- 
pe", „Naujienose“, „Ūkininke“, „Tėvynės sarge": paskelbia 
pluoštą korespondencijų, keletą eilėraščių, apsakymą. Jaunas 
literatas nepaiso šios spaudos ideologinių skirtybių, kaip ir dau- 
gelis jos skaitytojų!. 

Kai, baigdamas seminariją, L. Gira apsisprendžia likti pa- 
sauliečiu, jis nesuranda kitos išeities, kaip pasirinkti žurnalisto 
profesiją.  Atkovotai lietuvių spaudai stokojant darbuotojų, 
L. Gira tikisi pragyventi iš plunksnos. Tačiau tam dar nepri- 
brendusios sąlygos. „Dirbti dirbau visada daug, bet naudos sau 
iš to teturėjau maža. Per tat veik ligi pat 1917 metų visas mano 
gyvenimas buvo viena atšiauri kova dėl būvio“, — rašo jis vie- 
noje autobiografijoje2. 

Padirbėjęs „Vilniaus žinių“ redakcijoje (1905—1906) ir, 
prasidėjus revoliucijai, pabandęs „eiti į liaudį“ su agitatoriaus 

|! L, Gira. Vinco Krėvės dzūkiškumo genezis.— „Pradai ir žygiai“, 
1926, Nr. 7, p. 182. 


2L. Gira. Autobiografija — Vainikai. Naujesniosios poezijos anto- 
logija. K.-V., 1921, p. 8. 

misija, L. Gira greitai sugrįžta į spaudą. 1906 m. dirba sekreto- 
riumi kunigo J. Ambraziejaus leidžiamame mėnesiniame vals- 
tiečių laikraštyje „Šviesa“ ir tvarko savaitinį informacinį jo 
priedą „Šviesos laiškelis“. 1906 m. pabaigoje — 1907 m. pra- 
džioje redaguoja Lietuvių mokytojų profesinės sąjungos orga- 
ną „Lietuvis“, 1907 m. padeda J. Bagdonui „Lietuvos ūkininko“ 
redakcijoje?. 1908 m. pradžioje priimamas dešiniųjų demokratų 
laikraščio „Viltis“ redakcijon. 

Šio amžiaus pradžios periodikoje išspausdinta daugybė 
L. Giros straipsnių, žinučių, apžvalgų, recenzijų ir nemažai gro- 
žinės kūrybos. Didžiulė jo žurnalistinė produkcija, aprėpianti 
gausybę gyvenimo ir meno klausimų, pasirašinėta bene ketu- 
riomis dešimtimis slapyvardžių“, tebelaukia kruopštaus ty- 
rinėtojo. 

Nuolatinis darbas redakcijose ir bendradarbiavimas įvai- 
riuose spaudos organuose buvo tik viena L. Giros žurnalistinės 
veiklos pusė. Skurdus pragyvenimas visą laiką įį skatino ieš- 
koti atsitiktinių uždarbių. Skaitydamas korektūras ir leisdamas 
kalendorius, versdamas iš lenkų kalbos komedijėles ir kitokią 
lektūrą, L. Gira negalėjo susikaupti dideliems kūrybos užmo- 
jams ir sekino savo literatūrinį talentą. Tačiau tai buvo būtina 
duoklė gyvenimui. Impulsyvi L. Giros prigimtis linko į įvairia- 
šakę veiklą, nesiribojo vien literatūros interesais, nuolat ieš- 
kojo naujų kūrybinio reiškimosi, visuomeninio bei kultūrinio 
darbo formų. 

Pats L. Gira ne kartą yra pabrėžęs išskirtinį „Vilties“ laik- 
raščio vaidmenį savo kūrybinėje biografijoje. Šioje redakcijo- 





Š Lietuvos albumas, K., 1921, p. 317. 

* Remiamasi Respublikinės bibliotekos darbuotojų surinktais duome- 
nimis. V. Biržiškos bibliografinėje rodyklėje „Lietuviškieji slapy- 
vardžiai ir slapyraidės“, d. 2, p. 22 užfiksuoti tik 28 slapyvardžiai; šį skai- 
čių tebekartoja mūsų literatai ir bibliografai. 

je jis ne tik išaugo kaip žurnalistas, bet ir J. Tumo dėka pajuto 
poeto pašaukimą?. Šiuo laikotarpiu jis išleido keletą lyrikos 
knygų, tris dramos kūrinius, įvykdė ilgai puoselėtą svajonę — 
suorganizavo ,„Vaivorykštę“. 


NEPASIRODĘS ALMANACHAS 


1906 m. viduryje žymus pedagogas P. Kriaučiūnas pasiūlė 
leisti populiarų laikraštėlį dzūkų tarme kultūriškai atsiliku- 
siems rytų Lietuvos sodiečiams. Tada L. Gira dirbo „Šviesos“ 
redakcijoje. Pasiūlymui pritaręs J. Basanavičius liepos 11 ir 12 
dienomis Vilniuje pas J. Ambraziejų sušaukė tuo reikalu pasi- 
tarimą?, kurio dalyviai būsimam leidiniui parinko „Lietuvio“ 
vardą ir faktiniu redaktoriumi numatė L. Girą. Jis jau buvo ži- 
nomas kaip Vilniaus krašto propaguotojas, 1905 m. „Vilniaus 
žiniose“ paskelbęs korespondencijų iš Stakliškių, Ratnyčios, 
Marcinkonių, Merkinės ir kitų vietovių. Šie rašiniai buvo ne tik 
vieni pirmųjų bandymų nušviesti pietryčių Lietuvos gyventojų 
buitį, bet ir žadino skaitytojų pagarbą savitai to krašto praei- 
čiai, papročiams, kalbai. J. Basanavičius apsiėmė išgauti laik- 
raštėliui leidimą. 

Leidimas buvo gautas, L. Gira parašė dzūkų tarme prospek- 
tą, tačiau reikalai nejudėjo iš vietos, nes pirmai pradžiai trūko 
pinigų. Leidimo terminui baigiantis, metų gale J. Basanavičius 
„Lietuvį“ perleido Lietuvių mokytojų profesinei sąjungai. 
P. Klimaičio ir L. Giros faktiškai redaguojamas, o J. Basanavi- 


ŠL. Gira. „Apie „Viltį".— „Šviesos keliai“, 1932, Nr. 10, p. 558, 

6 „Lietuvių tauta“, kn. 5. V., 1936, p. 93. 

"L. Gira. Žiupsnelis atsiminimų apie d-7ą J. Basanavičių.— „Rytas“, 
1927, vasario 24. 

čiaus pasirašinėjamas „visuomenės, politikos, mokslo ir litera- 
tūros laikraštis“, kuris ėjo vos kelis mėnesius ir sustojo dėl tos 
pačios bėdos — lėšų trūkumo, turėjo visai kitą tikslą — buvo 
skirtas „mokyklos ir apšvietimo reikalams“, 

Laikraštėliui dzūkų tarme nebuvo lemta pasirodyti, bet idėja 
turėti atskirą leidinį, padedantį pažinti Vilniaus kraštą ir jo gy- 
ventojų dvasinius turtus, nedavė L. Girai ramybės. Šiai minčiai 
karštai pritarė jo bičiulis, kilęs nuo Merkinės, Vincas Micke- 
vičius, Kijevo, paskiau Lvovo universitetų studentas, būsimasis 
literatūros klasikas Krėvė. Savo kūrybinius bandymus pradėjęs 
lenkų kalba, dabar jis jau buvo parašęs dzūkų tarme neoroman- 
tinę legendą „Gilšė“? ir realistinį apsakymą ,„Bobulės var- 
gai", „Trakiečių dzūkų dainų“ (1899) surinkėjo J. Čapliko 
(Šimtakojo) paskatintas, V. Mickevičius dar vaikystėje užraši- 
nėjo liaudies kūrybą iš artimųjų; 1905 m. padėjo gimtosiose 
apylinkėse rinkti tautosaką ir kalbinę medžiagą prof. A. Alek- 
sandrovui, vėliau prof. E. Volteriui. Savo paties ir surinktą 
liaudies kūrybą V. Mickevičius svajojo veikiai pamatyti iš- 
spausdintą. Tad iniciatyvą leisti tarmišką leidinį jis perėmė į 
savo rankas. 

Atostogaudamas Vilniuje, 1907 m. vidurvasary V. Mickevi- 
čius dėl leidinio tarėsi su L. Gira, jau perėjusiu į „Lietuvos ūki- 
ninko“ redakciją. Išliko laiškelis, kuriame jis kviečia L. Girą 
atvykti „kaip visada“ ir parūpinti neseniai pasirodžiusią žur- 
nalo „Lietuvių tauta" pirmąją knygą!!. Abu bičiuliai tada, ma- 


—————— 


8 „Lietuvis“, 1906, gruodžio 11 (24). 

2 J. Tumas, „Gilšė“— Krėvės raštų prototipas. — „Pradai ir žygiai", 
1926, Nr. 7, p. 156. 

W A. Laisvydas [A. Venclova]. Kaip buvo parašyta populiariau- 
sia mūsų knyga. V. Krėvė pasakoja apie „Dainavos šalies senų žmonių 
padavimus“.— „Lietuvos žinios“, 1940, gegužės 11. 

NU V. Krėvės 1907.VIL 11 laiškas L. Girai.— VRBR, f. 7, 384—1. 

tyt, ir parengė leidinio prospektą atsišaukimą, kurį iš karto įtei- 
kė „Vilniaus žinioms" ir „Šaltiniui“!2, 

Pasivadinę „Dzūkijos mylėtojų būrelio“ steigėjais, atsišau- 
kimo autoriai pareiškė norį „išleisti eilę einančiųjų vienas po 
kitam rinkinių, kur bus talpinami kaip literatiškieji veikalėliai, 
kaip tos tarmės pavyzdžiai, taip ir žmonių padavimai, dainos, 
jų melodijos (gaidos); tie rinkiniai bus iliustruojami gražesnių- 
jų ir įdomesniųjų Dzūkijos kraštų vaizdeliais, tipais ir šiaip pie- 
šinėliais"“. Tai turėjo būti literatūrinis tautosakinis leidinys, ku- 
riame literatūra praturtintų tautosaką, tautosaka — literatūrą. 
Savo rinkinius, tapsiančius „ašim dzūkų judėjimo“, ,„Dzūkijos 
mylėtojų būrelis" numatė leisti atskirais 150—200 puslapių są- 
siuvais, kurių periodiškumas priklausys nuo materialinės leidė- 
jų būklės, todėl paskelbė prenumeratą tik pirmajam sąsiuvui. 
Maždaug tokios pat apimties (160 p.) buvo ir J. Basanavičiaus 
redaguojama „Lietuvių tauta“, skirta „moksliškajam praeities 
ir dabartinio gyvenimo tardymui [tyrinėjimui|'!š, 

„Dzūkijos mylėtojų būrelio“ įkūrimą sveikino „Vilniaus Ži- 
nių“ redaktorius J. Kriaučiūnas!4. Pažymėjęs Vilniaus krašto 
propaguotojų L. Giros ir J. Milančiaus švietėjišką darbą spau- 
doje, jis išreiškė įsitikinimą, kad „ši kuopelė patogiose sąlygo- 
se taps Dzūkijos prikėlėja iš ilgo tautiškojo letargo“. O po to 
būrelio veiklą apgaubė tyla. 

Bene 1908 m. rudenį tarmiškai rašytame laiške L. Girai iš 
Kijevo universiteto V. Mickevičius nerimavo:  „„Atrašicia, ka 
turime dirbcia su „Dzūkija“, nes jai nieko nu turi darycia tei 


— 


12 V. Mickevičius, Girų Liudas. Į tautos tardymo mylėto- 
jus.— „Vilniaus žinios“, 1907, liepos 27 (rugpiūčio 9); „Šaltinis“, 1907, 
liepos 31 (rugpiūčio 13). 

Iš „Vilniaus žinios“, 1907, kovo 10 (23). 

4 J. K. Pasveikinimas.— Ten pat, 1907, rugpiūčio 1(14). 

laisiu dainas atskiriai.“!> Jis dar turėjo vilties išspausdinti savo 
surinktas dainas planuojamame leidinyje, nors laiško tonas ro- 
dė, kad toji viltis mąžta. 

Kodėl sužlugo idėja leisti literatūrinius tautosakinius rinki- 
nius dzūkų tarme? „Planuotas leidinys nepasirodė pirmiausia 
dėl to, kad vienas jo iniciatorių — V. Krėvė — išvyko iš Lietu- 
vos ir negalėjo aktyviai dalyvauti paruošiant tokį rinkinį. Be 
to, tokiam leidiniui spausdinti trūko lėšų ir, be abejo, didesnio 
bendradarbių skaičiaus“, — pastebėjo V. Žukas!š. Šios kliūtys 
trukdė suorganizuoti leidinį. Tačiau buvo dar viena, bene svar- 
biausioji, priežastis, kuri atvėsino įkarštį. Ją atskleidė V. Krė- 
vė 1940 m. „Lietuvos žiniose“ išspausdintame pašnekesyje apie 
tai, kaip gimė „Dainavos šalies senų žmonių padavimai“!“, 

Pasirodo, perskaitęs atsišaukimą „Į tautos tardymo mylėto- 
jus“, J. Basanavičius „pasipiktino ir ėmė <...> atkalbinėti 
„neskaldyti Lietuvos“, o rašyti bendrine kalba“. Taigi J. Basa- 
navičius, 1906 m. pritaręs dzūkiško laikraštėlio leidimui, po 
metų tarmes rašomojoje kalboje jau laikė žalingų veiksniu, 
trukdančiu konsoliduotis nacijai. Kita vertus, „Dzūkijos mylė- 
tojų būrelio“ rinkiniai būtų iš dalies dubliavę „Lietuvių tautą“, 
tad norom nenorom būtų tekę skaldyti negausias mokslo dar- 
buotojų jėgas. J. Basanavičius ir pats ketino „leisti Vilniuje 
mėnesinį laikraštį „Lietuvių Aisopą“, specijališkai pavestą lie- 
tuvių folklorui ištirti"!8. Leidinys lietuviams rytiečiams šviesti 
„Aušra“ („pigus, dailus ir lengvai skaitomas laikraštis“) pasi- 
rodė tik 1911 m. pabaigoje; jis laikėsi nusistovėjusių literatūri- 
nės kalbos normų. 


— 


15 VRBR, f. 7, 386—67. 

16 BBK 7, p. 139. 

17 „Lietuvos žinios“, 1940, gegužės 11. 

Iš „Viltis“, 1910, spalio 29 (lapkričio 11). 

Ėmęs dirbti „Vilties“ laikraštyje, L. Gira tuojau pakvietė čia 
bendradarbiauti V. Mickevičių, Kijevo universiteto magistran- 
tą. „Viltininkų“ sąjūdis iš pradžių labiausiai rūpinosi rytų Lietu- 
vos tautiniais ir kultūros reikalais, tad ypač telkė autorius, ki- 
lusius iš Vilniaus krašto, 1908 m. pabaigoje ir 1909 m. pradžio- 
je L. Gira paskelbė šiame laikraštyje pusšimtį eilėraščių, kai 
kuriuos iš jų dzūkų tarme. 1908 m. vidury redakcija pažadėjo 
išleisti Vilniaus gubernijos lietuviams „dzūkų tarme puikias 
legendas, surašytas vieno iš jaunųjų mokslo vyrų“!?. Tada 
V. Mickevičius buvo atsidėjęs mokslui. Tik 1909 m. antrajame 
pusmetyje jis debiutavo „Viltyje“, Vinco Krėvės slapyvardžiu 
išspausdindamas savo kūrinius „Gilšę“ ir ,„Bobulės vargus“. Jų 
kalba priartinta prie bendrinės, paliekant dzūkišką koloritą. 

L. Gira visokeriopai padėjo savo bičiuliui įžengti į lietuvių 
literatūrą. „Vilties“ 1910 m. sausio 5 d. numeryje pasirodė ly- 
rinė V. Krėvės „Vakarinė daina“. Redakciniame laikraščio 
komplekte po šiuo kūriniu pieštuku prirašyta: „Liudo Giros 
vert. iš lenkų originalo“20, Dabar aiškesnę prasmę įgauna V. Krė- 
vės teiravimasis viename 1909 m. pabaigos laiškež!, ar tilps 
„Viltyje“ legenda, kuri anksčiau buvo parašyta lenkiškai; čia 
turima galvoje „Vakarinė daina“. Panašių paslaugų V. Krėvei 
jo kūrybinio kelio pradžioje L. Gira yra padaręs ne kartą. 

' Sukūręs stambaus draminio veikalo „Šarūnas, Dainavos ku- 
nigaikštis“ pirmąjį variantą, 1909 m. pabaigoje V. Krėvė klau- 
sė L. Giros, ar, be „Lietuvos žinių“, „eina dar koks norįs] orga- 
nas „pirmeivių“; jis girdėjęs, kad turįs pasirodyti jų žurna- 
las22. Tasai žurnalas buvo 1910 m. pradėta leisti ,„„Aušrinė". 
Aišku, ji negalėjo patenkinti plačių rašytojo užmojų. 1910 m. 


—-— 





'9 Redakcija [J. Tumas]. Nr. 100.— Ten pat, 1908, birželio 8(21). 
22 KPIB, Gž 109. 

2! VRBR, f. 7, 386—60. 

22 Ten pat. 

vidury „Viltis“ informavo apie naująjį V. Krėvės veikalą, ku- 
rio „siužetas paimtas iš senos dzūkų dainos apie „Šarūną kara- 
lių" ir „Alūną bajorą“2, o rudeniop pradėjo jį publikuoti. 
1910—1911 m. „Vilties“ atkarpose išspausdintas V. Krėvės kū- 
rinys netrukus pasirodė ir atskiru leidiniu. 

Kurdamas „Šarūną“, rašytojas darbavosi „kasdien po 7—8 
valandas neatsikeldamas'?*, Iš „Vilties“ jis tikėjosi geros finan- 
sinės kompensacijos, o redakcijos vadovai išsisukinėjo. Daug 
sveikatos autoriui atėmė kova dėl „Šarūno“ honoraro, virtusi 
neišsprendžiamu konfliktu?“, Įsižeidęs rašytojas nutraukė bend- 
radarbiavimą „Viltyje“. Tai buvo logiška baigmė: jis nesijautė 
artimas nei šiam, nei kitiems ano meto visuomeniniams politi- 
niams leidiniams. ,Teisybę pasakius, tik tu ir K[unigas| Tumas 
jungiate mane su „Viltimi“. Kitų ryšių čia nėra: nei pažiūroje, 
nei pakraipoje“, — rašė V. Krėvė viename 1911 m. laiške L. Gi- 
raiŽ?. Rašytojas buvo įsitikinęs, kad išsivaduoti nuo redakcijų 
savivalės galima tik leidžiant specialų literatūros organą. 

Po konilikto su „Viltimi" V. Krėvė ilgą laiką šalinosi visuo- 
meninės politinės periodikos. Jis šaipėsi iš „„Draugijos“?7. Ste- 
bėdamas stiprėjančią kunigų įtaką „Viltyje“, neiškentė nepa- 
sakęs ten dirbančiam bičiuliui: „Žinai, brol, „Viltis“ juo toliau, 
juo aršesnė yra. Jaugi daugelio joje be piktumo negaliu skai- 
tyti: tokis klerikalizmas, piktas ir tamsus kaip naktis. Aš ne- 
esu nei klerikalas, nei priešas jų, bet reikalauju nuo kiekvieno, 
kad jausmų kitų neužgaudinėtų."2š Nors „Viltis“ ieškojo „vidurio 


———— 


8 „Viltis“, 1910, liepos 4(17). 

2 V. Krėvės 1910.VII.22 laiškas L. Girai.— VRBR, f. 7, 384—13. 
25 1912.II.2 laiškas L. Girai.— Ten pat, 385—27. 

* Ten pat, 386—63. 

* Ten pat. 

2 V. Krėvės 1913.1.15 laiškas L. Girai.— Ten pat, 385—34, 

kelio“, bet jos nacionalizmas ir klerikalizmas buvo svetimi li- 
beralesniems rašytojams??, 

V. Krėvės norą išspausdinti liaudies dainų rinkinį nustelbė 
rūpestis, Kur skelbti savo kūrybą. Kai 1910 m. L. Gira pamėgi- 
no per „Viltį“ paieškoti Merkinės dzūkų dainoms leidėjo“?, 
V. Krėvė netgi įsižeidė ir griežtai atsisakė bet kokių paslau- 
gų?!. Dabar jis degė mintimi įsteigti literatūros ir kritikos al- 
manachą ar žurnalą „Dainava“. Tai turėjo būti ne siauras lokali- 
nis leidinys, planuotos „Dzūkijos“ įpėdinis, — jam būtų nepa- 
kakę kūrybinių jėgų, — bet visos Lietuvos rašytojų organas. 

Intensyviausi pasiruošimo darbai vyko per 1910 ir 1911 m. 
vasaros atostogas. Gydydamasis Druskininkuose, V. Krėvė susi- 
rašinėjo su L. Gira organizaciniais reikalais. Išlikusi korespon- 
dencijos dalis rodo, kad būta dvejonių dėl leidinio tipo: „Man, 
matai, išsiduoda, kad geriau būtų buvę, jeigu būtai padavęs tą 
prašymą, kurį mes abu parašėme, nes almanachas ar žurna- 
lis — skyrius nedidelis. Geriau, matote, turėti leidimą ant žur- 
nalio, kaip almanacho“, — rašė V. Krėvė3?. Vadinasi, L. Gira 
buvo ėmęsis žygių leisti almanachą, o ne žurnalą. 

Kad šis leidinys pasirodytų, reikėjo lėšų. Štai kodėl V. Krė- 
vė taip atkakliai grūmėsi dėl honoraro. Tikėdamasis iš „Vilties“ 
gauti per 300 rublių, jis manė, jog bus galima „kaip kam už 
geresnį daiktą gal ir užmokėti"33 —,„Liems, kuriems ir kiti laik- 
raščiai moka'"34, Bet paaiškėjo, kad kebliausia spręsti ne finan- 


————————— + —— 





2 G. Landsbergis-Žemkalnis norėjo „trečio organo“-—- tarp „Vilties“ 
ir „Lietuvos žinių“: „Nejaugi neatsiras žmogus, kuris atjaus reikalą 
įsteigti lietuviams tautiškai-liberališko laikraščio?!“ (1912.XII.8 laiškas 
L. Girai.— LKLIR, f. 13, 1629—48.) 

30 „Viltis“, 1910, spalio 24 (lapkričio 6). 

31 VRBR, f. 7, 386—75, 

32 Ten pat, 386—71. 

8 Ten pat, 386—65. 

34 1911.VIL.6 laiškas.— Ten pat, 385—23. 

sinius, o kūrybos klausimus. Ir patys organizatoriai neturėjo 
parašę almanachui tinkamų kūrinių. „Būt gerai, kad tu, turė- 
damas okkaziją [progą — Jot.], pakalbėtai aplink Dainavą su 
kitais raštininkais, kaip Lazdynų Pelėda ar Puida ir t. t. 
<...> Skubintis su išleidimu, žinoma, nereikia“, — patarinėjo 
V. Krėvės, 

K. Puida pritarė almanacho leidimui, siūlė jį pavadinti „Jau- 
nąja Lietuva“ arba „Svirneliu“. Simboliškai —,,Jaunąja Lie- 
tuva — turėjo vadintis 1906 m. Vilniuje K. Puidos organizuo- 
tas dukartsavaitinis laikraštis, Kurio projektą jau aptarėme. 
Antrašte „Svirnelis“ norėta pabrėžti leidinio įvairumą: „Tai rin- 
kinys viso ko, kaip ūkininko svirnelyje.“ K. Puida, vienas pir- 
mųjų lietuvių literatūrinės spaudos iniciatorių, jautė turįs mo- 
ralinę teisę tikslinti almanacho profilį: ,Mano akyse stovi kny- 
ga, iš visų atžvilgių aistetikai atsakoma: dailus popieris, 
aiški, daili spauda vinjetėmis iš tautinių motyvų iliustruota pri- 
taikinamai prie kiekvieno veikalėlio, turinio įvairumas — poezi- 
ja, beletristika, drama, komedija, dailioji kritika, raštijos bei 
literatūrinio gyvenimo chronika."96 K. Puida pabrėžė, kad toks 
almanachas turi būti „išmėgintų literatūrinių jėgų savastis, o 
ne pradedamųjų“. Jis su pašaipa atsiliepė apie kai kuriuos L. Gi- 
IOs numatytus bendradarbius: „ką randate poetinio, dailiško 
Mikuckio galūnių suderinimuoset“ „Šeinius! — kelios apysa- 
kaitės, be stiliaus ir su barbarizmais, dar nereiškia dailės." „Jei 
nekviestumėte Gustaičio, <...> patys sau koją pakištumėte.“37 

1911 m. rudenį Baku mieste V. Krėvė baigė rašyti padavimą 
„Milžinkapis“ specialiai „Dainavos“ almanachuišš, Padavimo 
įžangoje rašytojas, savitai stilizuodamas tautosaką, reiškė didžią 


—————— 


5 Ten pat. 

35 K. Puidos 1911 m. laiškas L. Girai.— BBK 7, p. 161. 

37 K. Puidos 1911.VI 25 laiškas L. Girai.— LK 14, p. 357. 

38 V. Krėvės 1911.X.21 laiškas L. Girai.— VRBR, f. 7, 385—24. 


180 


meilę gimtajai žemei: ,,Daugel mūsų tėvynėje yra puikių ir gra- 
žių vietų, daugel yra šalių, kur pragarsėjo darbais senų tėvelių, 
bet terpu jų visų gražiausia ir geriausia Dainavos šalis...“39 

Į du laiškus „Dainavos“ reikalu V. Krėvė nesulaukė atsaky- 
mo. Trečiajame laiške L. Girai jis sunerimęs rašė: „Prašau man 
nors trumpai atsakyti: ar pamatys kada nors pasaulį „Dainava“, 
ar gal jau mislis aplink ją užskurdo visai. <..> Aš jau pa- 
abejojau, kaip perskaičiau, kad esi pažadėjęs kokiam tai laik- 
raščiui „Karalių dainą“*?. Leisti neverta kokį ten užskurdusį al- 
manachą; o jei mes visi duosim ką geresnį kitur, tai užskurdęs 
jisai ir bus. O užskurdusių laikraščių ir laikraštėlių pas mus ga- 
na, ir padidinti skaičių jų neverta. Aš suvis ką kita svajojau. 
Maniau, kad laiku bus galima padaryti iš „Dainavos“ gerą or- 
ganą dailiosios literatūros, kur bus galima įdėti kiekvienam sa- 
vo raštus, nesikreipiant nei į klerikalus, nei į kitos pakraipos re- 
dakcijas, Kur sėdi daugiausia žmonės, tiesą pasakius, mažai pa- 
pratę dailioje literatūroje. Nors aš mažai žinau Lietuvos spau- 
dą, bet numanau (gal apsirikau), kad ten kuomet kaip ir nėra 
tikrosios pažiūros, tikrosios kritikos. Tiek kiekvienam tinka, 
tiek kiekvienam daili apysaka ar kitas veikalas, kiek ten yra 
geidžiamosios pakraipos, geidžiamųjų pažiūrų. Eiti redakcijon, 
kur taip žiūro ant dailiosios literatūros, ne visad miela.“*! 
V. Krėvė pasisakė įsteigęs almanachą rusų kalba savo moki- 
niams ir kitai jaunuomenei. Tai užuomina apie jungtinio Baku 


miesto mokyklų jaunųjų literatų būrelio almanachą „„Iepazre 
BCXOAbI'!42 





———————————— 


3 Cit. iš: V. Krėvė. Dainavos šalies senų žmonių padavimai. V., 
1912, p. 5. 

40 Scenos kūrinį „Karalių daina“ L. Gira buvo pažadėjęs „Teatrui“. 

41 V. Krėvės 1911.X.21 laiškas L. Girai.— VRBR, f. 7, 385—24. 

* J. Skliutauskas. Apie Vinco Krėvės-Mickevičiaus gyvenimą 
ir veiklą Baku mieste.-— „Pergalė“, 1961, Nr. 2, p. 144, 

Čia V. Krėvė išdėstė savo nuomonę apie literatūrinės spau- 
dos uždavinius: ji turi vengti vienadienių aktualijų, spausdinti 
išliekamos vertės kūrinius ir ugdyti objektyvią literatūros kri- 
tiką. Rašytojas pagrįstai pasisakė prieš siaurai utilitarinį lite- 
ratūros vaidmenį srovinėje periodikoje, nekvalifikuotą kūrinių 
vertinimą. V. Krėvė, kaip daugelis šio amžiaus pradžios lietu- 
vių literatų, svajojo apie tolerantišką leidinį, kuris būtų pri- 
lmtinas įvairių pažiūrų plunksnos žmonėms. Didėjant idėjinei 
lr estetinei rašytojų diferenciacijai, tokia tolerancija praktiškai 
buvo nepasiekiama. 

1911 m. rudenį L. Gira rengė spaudai metraštį almanachą 
„Švyturys“ ir ieškojo galimybių Vilniuje išleisti literatūros žur- 
nalą, jau derėjosi su leidėjais dėl „Vaivorykštės“. Kai jis apie 
tai painformavo V. Krėvę, šis ne tik kad neparodė įžeistos am- 
bicijos, bet ir išreiškė pasitenkinimą: „Labai linksma dažinoti, 
kad ir Lietuvos dirvoje pasirodys grynai literatūros žurnalis, be 
jokios pakraipos, ir, žinoma, aš būsiu skaičiuje jo prenumerato- 
rių; prisidėti vienok negaliu, nes esmiu toli ir ne visados su- 
prantu, kaip reikia reikalus literatūros veikimo (tvarkyti). Bi- 
jau, kad neatsirastų kokių nors nesusipratimų, panašių į tuos, 
koki dabar kilo su „Vilčia"*š. Savo „Milžinkapį“ V. Krėvė pa- 
siūlė naujajam leidiniui. Deja, ,„Vaivorykštės“ organizavimas 
užtruko; šis kūrinys įdėtas į V. Krėvės rinkinį „(Dainavos šalies 
senų žmonių padavimai“ (1912) ir išleistas atskiru atspaudu. 

Almanachas „Dainava“, dėl kurio buvo daug mąstyta, tar- 
tasi ir veikta, nepasirodė. Tačiau, keičiantis sumanymui, išsi- 
kristalizavo literatūros žurnalo idėja. 


———————— 


* V, Krėvės 1911.XII.4 laiškas L. Girai — VRBR, f. 7, 385—25. 

METRAŠTIS ALMANACHAS „ŠVYTURYS“ 


Lietuvių literatūrinės periodikos pradžia susijusi su ener- 
gingo visūomenininko, sumanaus kalendorių ir knygų leidėjo 
Jono Rinkevičiaus (1887—1958) veikla. Gyvenimo mėtytas ir 
vėtytas jaunuolis, draudžiamos lietuviškos spaudos platintojas, 
1905 m. išmoksta raidžių rinkėjo amato. Dirba spaustuvėse, tie- 
kia skelbimus laikraščiams, pagaliau atranda pašaukimą leidy- 
bos darbe, prie kurio jį traukia ne vien komersanio polinkiai, 
bet ir meilė spausdintam žodžiui, grožinei knygai. 

Dirbdamas „Šaltinio“ administracijoje, J. Rinkevičius nuo 
1909 m. J. Adomiškio slapyvardžiu rašo žinutes ,„„Vilčiai“, rūpi- 
nasi Vilniaus gubernijos lietuvių švietimu, 300 egz. Seinuose iš- 
leisto 1911 metų kalendoriaus „Prietelius“ jis paaukoja rytų 
lietuviams!, o 109/0 pelno skiria Lietuvių mokslo draugijai. Nuo 
1911 m. rudens J. Rinkevičius atidaro Vilniuje skelbimų konto- 
rą ir toliau verčiasi knygų bei kalendorių leidimu. 

Dar Seinuose J. Rinkevičius sumano išleisti „didelį inteli- 
gentams ir taip šviesesniems žmonėms skiriamą kalendorių“, 
kuriame būtų gerų specialistų tvarkomi medicinos, ūkio, lite- 
ratūros, dailės skyriai, nestigtų informacijų ir „naudingų straips- 
nių“. Šiame kalendoriuje, nušviečiančiame lietuvių veiklą, jo 
manymu, reikia parodyti „visas lietuvių literatūros turtas“ — 
geriausia proza ir poezijaŽ. 

XX a. pradžioje Kalendoriai dar turėjo didžiulę paklausą. 
„lr dabar didžiumai skaitančių valstiečių kalendoriai palieka 
beveik vieninteliu dvasios maistu, kuriuom jie per ištisus metus 
minta“, — rašė V. Biržiškas. Jie buvo tarsi mažos enciklopedi- 





——- 


! „Viltis“, 1911, sausio 28 (vasario 10). 

2 J. Rinkevičiaus 1910.X.26 laiškas L. Girai — LK 14, p. 362. 

3 V. B-ka. Mūsų kalendoriai 1914 m.— „Lietuvos žinios“, 1914, va- 
sario 12 (25). 

jos, teikiančios valstiečiams įvairių patarimų ir praktiškų žinių. 
Nuo L. Ivinskio „metskaitlių“ ir „Aušros“ kalendorių, XIX a. 
pabaigoje atstojusių literatūros almanachus, įsitvirtino tradicija 
spausdinti juose ir grožinę kūrybą. Tačiau dažniausiai tai buvo 
lektūra menkai išsilavinusiems žmonėms. Prieš šitą „mišrios 
raštijos kirbinę“, „raštijos trupinių rieškučias vietoj pačios raš- 
" tijos“* jau girdėjosi protesto balsų, bet kalendorių leidėjai jų 
nepaisė. 

Ideologinė spaudos diferenciacija užkliudė ir kalendorius. 
Šalia rimto turinio kalendorių, tokių, kaip „pirmeiviško" 
„Lietuvos ūkininko“ kalendoriaus“ (1906—1909 m., leidžiamas 
J. Zavadskio, jis vadinosi „Vilniaus kalendorius"), paskelbusio 
nemažai Žemaitės ir Jovaro kūrinių, katalikiškų „Kauno ka- 
lendoriaus“ ir Seinų „Žiburio“ kalendoriaus“, besiremiančių 
A. Jakšto ir M. Gustaičio kūryba, atsirado nemažai komercinių, 
kurie piktnaudžiavo lengvatikiu skaitytoju. Rinką užplūdo 
pasipelnymui gaminami rygiškiai L. Jakavičiaus kalendoriai 
(anaiptol ne patys blogiausi!). Pasirodė ir pirmieji specializuo- 
ti — miesto darbininkų, vartotojų, moksleivių, blaivininkų —- 
kalendoriai. 

Iš pradžių J. Rinkevičius siekė gana kuklių tikslų: sudaryti 
lėšų kitiems leidiniams ir ta proga paskleisti įdomesnių raštų“. 
Vėliau jis sugalvojo leisti laikraštį“, o šį sumanymą pakeitė 
„grynai literatūriško laikraščio" idėja". 

Suburti kalendoriui bendradarbių ir jį suredaguoti J. Rinke- 
vičius pasikvietė asmeniškai nepažįstamą, tačiau žinomą kaip 
vieną paslankiausių Vilniaus literatų — „Vilties“ redakcijos 


— ————-----——> 


* P. Matulionis. Dar žodis apie Lietuvos kalendorius.— „Viltis“, 
1908, sausio 30 (vasario 12). 

> „Naujoji romuva“, 1933, Nr. 138—139, p. 684. 

6 J. Rinkevičiaus 1912.1.31 laiškas J. Tumui— VVUBR, F 385—180. 

7 V. Krėvės 1912.V.1 laiškas L. Girai.— VRBR, f. 7, 385—26. 

narį L. Girą. Jis turėjo patyrimo: buvo parengęs 1907 metų ,,Vil- 
niaus kalendorių“ ir artimai bendravo su V. Pauliukoniu, šiam 
rengiant 1908 metų „Vilniaus kalendorių“š, Pastaruoju jau tada 
mėginta peržengti valstietišką ribą („rengiant kalendorių, buvo 
stengtasi įtikti lietuvių didžiumai ir ne vieniems tik sodie- 
čiams“). Tad J. Rinkevičiaus pasiūlymas sutapo su L. Giros kū- 
rybiniais interesais. Renkant inteligentų kalendoriui medžiagą, 
atsirado progų geriau susipažinti su lietuvių rašytojais; tai vė- 
liau pravertė, organizuojant „Vaivorykštę“. 

19114 m. kovo mėnesį L. Gira ir J. Rinkevičius paskelbė krei- 
pimąsi į lietuvių draugijas?: rengiamas spaudai didelis 1912 me- 
tų „literatūros-visuomenės-informacijų kalendorius „Švyturys“, 
supažindinsiąs su kultūros ir pramonės draugijų būkle. Žy- 
mesniems rašytojams ir kultūros veikėjams L. Gira išsiunti- 
nėjo laiškus, kuriuose pageidavo iki birželio 15—20 d. grožinės 
kūrybos, publicistikos straipsnių, kraštotyrinių rašinių. Termi- 
nus teko pratęsti, kai kuriems rašyti pakartotinai. 

J. Rinkevičius norėjo kalendorių išleisti su menišku spalvo- 
tu viršeliu, paskyrė net 25 rublius jo konkursui!?, tačiau tas užsi- 
mojimas kažkodėl sužlugo. Numatytą medicinos skyrių L. Gira 
išpeikė, nes tai esąs nuobodus dalykas, o pakviestas ūkio sky- 
riaus vedėjas pats nutraukė sutartį!!. Tad „Švyturys“ tapo vien 
kraštotyros leidinių. 

L. Giros suredaguotas kalendorius „Švyturys“, dėl gausios 
literatūrinės medžiagos pavadintas metraščių almanachu, pasi- 
rodė 1911 m. spalio pabaigoje. Vėliau Tilžės kalendorių leidėjų 


——— —————— 


šL. Gerulis [L. Gira]. Jono Biliūno gyvenimas ir darbai.— „Lie- 
tuvos ūkininkas“, 1908, Nr. 7, p. 103. 

9 „Viltis“, 1911, kovo 16 (29); „Šaltinis“, 1911, Nr. 13, p. 155. 

10 J. Rinkevičiaus 1911.IlI.16 laiškas L. Girai.— LK 14, p. 336. 

NU J. Rinkevičiaus 1911.V1.7 laiškas L. Girai.-——- Ten pat, p. 368. 

pavyzdžiu iš neišparduoto tiražo buvo atrinkta literatūrinė bei 
kultūrinė dalis ir išleista ,,Naudingų skaitymų“ pavadinimu. 

Kitais metais L. Gira atsisakė redaguoti „Švyturį“!2, bet suti- 
ko duoti jam savo kūrybos už honorarą. Antrąją knygą sure- 
dagavo A. Vėgėlė!š, kurį J. Rinkevičiui rekomendavo L. Gi- 
ra'4. Jos tekstą rinko Strazdų ir A. Vėgėlės, o ne M. Kuktos 
spaustuvėje, kaip 1912 metų „Švyturį“. Literatūros skyrių padė- 
jo sudaryti L. Gira, nors literatūrinės medžiagos ir neredagavo. 
Antroji „Švyturio“ knyga išėjo 1912 m. gruodžio mėnesį. Iš jos 
atskirais leidinėliais atspausti du stambesni kūriniai — L. Giros 
pjesė ,„Beauštanti aušrelė“ ir A. Vienuolio apsakymas „„Beždžio- 
nės“, o iš abiejose knygose paskelbtų dramos kūrinėlių suda- 
rytas rinkinukas „Monologai“. 

„Švyturio“ redaktoriaus L. Giros ir leidėjo J. Rinkevičiaus 
įžanginiame straipsnyje pabrėžta: „norime, kad „Švyturys“ bū- 
tų knyga, kuri tiktų visiems mūsų inteligentams, kaip svietiš- 
kiams, taip dvasiškiams, be jų politikos ir kitų pažiūrų skirtu- 
mo, Dėl to ir patys stengsimės laikytis nuošaliai kokių bent po- 
litikos pažiūrų ir labiausiai žiūrėsime, kad neįžeidus kitų įsiti- 
kinimų.“ 

K. Puida pritarė „Švyturio“ redaktoriaus ir leidėjo nusista- 
tymui vengti „partijinės pakraipos“. Jis linkėjo nemonopoli- 
zuoti meno kūrėjų, kaip tai daro sroviniai kalendoriai, bet įsi- 
leisti „visų pakraipų rašytojus, tiktai objektyvo turinio 


—————— 


12 1) turėsiu išvažiuoti vidurvasarį kokiem dviem mėnesiam (o tuo 
laiku kaip tik bus pats rengimas kalendoriaus) pasilsėti, nes pernai ne- 
buvau išvažiavęs; 2) siūlomas man kitas darbas, kurio negalėsiu atsisaky- 
ti priimti ir kuris užims man daug laiko“, (L. Giros 1912.IV laiško J. Rin- 
kevičiui nuorašas.— Ten pat, p. 432. 

13 A. Vėgėlės 1912.VII.12 laiškas L. Girai.— Ten pat, p. 379. 

4 L. Giros 1912.1V laiško J. Rinkevičiui nuorašas.— Ten pat, p. 432. 

rašiniais, kuriuose atsispindėtų jų talento augimas, jų dvasinė 
kultūra bei idealų krypsniai'!8, 

„Švyturys“ turėjo būti plataus profilio kraštotyros leidinys, 
kuris parodytų „tautos balansą“. Pirmajame metraštyje alma- 
nache, be grožinės kūrybos, išspausdinta straipsnių kultūros ir 
ekonomikos, dailės, teatro istorijos ir spaudos klausimais, pluoš- 
tas paties redaktoriaus užrašytų Vilniaus gubernijos lietuvių 
liaudies dainų ir smulkiosios tautosakos, paskelbta informaci- 
nės, bibliografinės ir statistinės medžiagos. „Švyturys“ preten- 
davo būti knyga, kuri tiktų „salionui papuošti“: joje įdėta 
M. K. Čiurlionio, P. Rimšos, P. Kalpoko, A, Žmuidzinavičiaus 
kūrinių reprodukcijų. Tai pirmosios dailininkų kūrinių repro- 
dukcijos, padarytos Lietuvoje !9. Beje, jų dalis jau buvo naudo- 
tos „Vilties“ „Literatūros priede“!7, 

Antraisiais metais šito plataus kultūrinio užmojo neliko. 
Daugiau negu pusę kalendoriaus dabar užėmė sausa informaci- 
ja, publicistikos vos-ne-vos du straipsniai. Nors pagerėjo poli- 
grafinė leidinio išvaizda, bet jau nebėra dailės kūrinių. Litera- 
tūros skyriuje itin sumenko poezija. Iš naujų autorių kūrinių 
svaresnis tik A. Vienuolio apsakymas. 

Lygindami „Švyturį“ su 1907 m. J. Biliūno sumanyto ka- 
lendoriaus almanacho „Aitvaras“ projektu, rastume ne tiek pa- 
našumų, kiek skirtumų. „„Aitvare“ turėjo dominuoti literatūros 
istorija, teorija, kritika. „Švyturys“ tęsė seną lietuviškų kalen- 
dorių tradiciją visapusiškai informuoti apie visuomenės gyve- 
nimą, skyrėsi ypatingu dėmesiu „gerųjų rašytojų veikalams“ ir 
nacionalinei kultūrai. Leidinyje pasirodė tik vienas literatūros 





—————— 


Iš „Vienybė lietuvninkų“, 1912, Nr. 22, 
6 V. Juodakis. Iš cinkografijų istorijos Lietuvoje.— „Knygoty- 
ra", t. 3 (10). V., 1973, p. 115. 


!7 „Literatūros priedas“ prie 1911 m. balandžio 10 (23) d. „Vilties“, 
p. 5—8. 

kritikos straipsnis — K. Puidos polemika su lenkų rašytoju 
J. Veisenhoiu, kuris paskelbė apysaką „Unija“, iškraipančią 
lietuvių nacionalinio išsivadavimo judėjimą. Šį straipsnį K. Pui- 
da buvo parašęs lenkiškai, bet nė vienas lenkų laikraštis nesu- 
tiko jo spausdinti!š, K. Jurgelionis pastebėjo, jog tokiame alma- 
nache būtina duoti „išleistųjų prabėgusiais metais knygų per- 
žvalgą“!9. K. Puida pasisiūlė ruošti „Švyturiui“ „Lietuvos rašti- 
jos metinę kritiką kroniką“ ir užsienio lietuvių kultūrinės veik- 
Jos apžvalgas??. Šio žanro publikacijų metraštyje almanache ne- 
pasirodė, ir K. Puida „Švyturio“ recenzijoje tai nurodė kaip 
rimtą leidinio trūkumąž!. 

„Švyturio“ aktyvą sudarė V. Krėvė, I. Šeinius, Lazdynų Pe- 
lėda, J. Mikuckis. Tam tikrą dalį rašytojų priviliojo honoraras. 
Daugelio kalendorių bendradarbis Jovaras iš anksto pageidavo 
nors keturių kapeikų už eilutęžž. Besiverčiantis iš plunksnos 
K. Puida jautėsi nuskriaustas, gavęs vos dvi kapeikas už eilu- 
tę23. G. Landsbergis-Žemkalnis, atjausdamas finansinius sunku- 
mus, honoraro atsisakė?*, 

Abiejose „Švyturio“ knygose išspausdinta dvylikos autorių 
originalios grožinės kūrybos ir šeši vertimai. Metraštyje alma- 
nache išryškėjo nauji lietuvių literatūros proceso poslinkiai, 
pastūmėję ne vieną rašytoją į egocenirizmą. To meto poezijo- 
je prigijo melancholiško ilgesio romansai?9, prozoje — impresi- 





— 


Iš K. Puidos 1911 m. laiškas L. Girai. — LK 14, p. 355. 

19 K. Jurgelionio 1911.XII.21 laiškas L. Girai.— Ten pat, p. 349. 

20 K. Puidos 1912.11.4 laiškas L. Girai.— Ten pat, p. 423. 

21 „Vienybė lietuvninkų“, 1912, Nr. 22. 

22 Jovaro 1911.V.20 laiškas L. Girai.— LK 14, p. 348. 

2 K. Puidos 1912.1.17 laiškas L. Girai. — BBK 7, p. 162. 

2 G. Landsbergio-Žemkalnio 1911.VIIi.26 laiškas L. Girai — LK 14, 
p. 354, 

25 V. Kubilius. K, Binkis lietuvių lyrikos vagoje.— „Pergalė“, 
1973, Nr. 11, p. 141. 

jos, vaizdeliai, fiksuojantys akimirksnio įspūdžius, neretai mė- 
ginantys išreikšti ir platesnę, perkeltinę prasmę. Ties impresio- 
nizmo ir simbolizmo anga atsidūręs literatūrinis jaunimas savo 
leškojimais veikė ir kai kuriuos vyresniosios kartos rašytojus 
realistus. Stiprėjančios modernistinės tendencijos „Švyturio“ 
puslapiuose gana akivaizdžios. 

L. Giros lyrikoje, kurią jis pats vadino „graudžiomis daine- 
lėmis", persvarą visada turėjo egocentriškas, perdėm subjekty- 
vus jausmingumas, tautosakai artimas dainiškumas?ė“. ,„Švytu- 
rio“ eilėraščiuose šie bruožai itin žymūs. Poetas sielvartauja, 
kad įkvėpimas nereikalingas miniai („Dainius ir žmonės"), kad 
jo dainos „pūdymais nueis, / nė vienoje širdy nesukėlusios 
maišto“ („Aš žadėjau sutikti“), ir aukština „gūdžią, gailią sva- 
jonėlę — dainelės dukrelę“ („Mano sesulė“). Eilėraštis „Aš ža- 
dėjau sutikti“, L. Giros nuomone, vienas labiausiai nusisekusių: 
„Kiekvienos eilės, man rodos, lyg būtų mano sielos dalelė."27 Jį 
poetas buvo davęs „Draugijai“, bet žurnalo redaktoriui nepatiko 
„perdaug minoriniai tonai'28, 

L. Giros apybraižoje apie kelionę po Dzūkiją žavėjimasis 
gimtosiomis apylinkėmis, vietomis primenantis teberašomų 
V. Krėvės „Padavimų“ ornamentiką, eina pakaitais su širdgė- 
la, kad miškai retėja, netenka buvusio paslaptingo grožio. O 
impresijoje „Pro dvilinkuosius stiklus“ liūdesys ir ilgesys nu- 
stelbia visas kitas nuotaikas. 

Antrajai „Švyturio“ knygai L. Gira davė eiliuotą simbolinę 
pjesę „Beauštanti aušrelė“, aukštinančią herojišką Lietuvos 
praeitį ir skelbiančią „tautos vienybės“ šūkius. Šiame statiška- 
me veikalėlyje, specialiai sukurtame J. Basanavičiaus 60-mečio 


26 Lietuvių literatūros istorija, t. 3, d. 1. V., 1961, p. 387. 
27 L. Giros 1911.VIIL.3 laiškas A. Dambrauskui. — VVUBR, E 135—11. 
28 „Draugija“, 1911, Nr. 59, p. 314. 

minėjimui ir planuotame spausdinti ,„Vaivorykštėje“, tęsiami 
neoromantiniai „tėviškės sielos“ ieškojimai, ,„vergams, kur ir 
sapnuoti bijo“, skiepijamas naujų didvyrių ir žygdarbių troški- 
mas. A. Jakštas kelių sakinių recenzijoje pjesę pavadino visa- 
pusiškai nevykusiu veikalu, gyvu „Probočių šešėlių“ še- 
šėliu2?, 

V. Krėvė davė dvi stilizuotas lietuvių liaudies dainas ir ke- 
lias impresijas“?, iš kurių „„Švyturyje“ išspausdinta viena, o ki- 
tos pasirodė ,„Vaivorykštėje“. Impresijos, matyt, buvo rašytos 
lenkiškai, nes L. Gira ne kartą yra pabrėžęs, jog „Švyturyje“ ir 
„Vaivorykštėje“ paskelbtus pirmuosius V. Krėvės rašinėlius jis 
vertė“!, Kūrinyje „Iš cikliaus „Pavasaris“ pinasi romantiškos 
jaunystės vizijos. V. Krėvės pastangas įvairiomis frazės varia- 
cijomis perteikti impresionistinius nuotaikų atspalvius šiurkš- 
čiai pašiepė A. Jakštas: ši „naujoviškiausia maniera“ — tai 
„sapnų litanija“, „„skambalai barškalai“, pritinkantys nebent be- 
ūsiams „Aušrinės“ beletristams, o ne talentingam rašytojuiš2, 

J. Mikuckis, ką tik išleidęs ašaringą eilėraščių rinkinuką 
„Pirmosios dainos“, kurį recenzuodamas L. Gira pažymėjo, jog 
„Naujas poetas žengia pas mus po pesimizmo vėliava, po tragiš- 
kumo ženklu"3š. „Švyturiui“ pateiktame eilėraščių pluošte per- 
dainavo nebe naujus romansų motyvus apie rudens vėjus, vys- 
tančias gėles, gęstančią jaunystės žvaigždę. 

Metraštyje almanache pasireiškė „Draugijos“ autoriai M. Gus- 
taitis ir M. Vaitkus. Proginiai naujametiniai M. Gustaičio frag- 
mentai, žadinantys tobulybės ilgesį, ir M. Vaitkaus eilėraščiai, 





2 Ten pat, 1913, Nr. 75, p. 287. 

30 V. Krėvės 1912.XI.19 laiškas L. Girai.— VRBR, f. 7, 385—33. 

31 L. Gira. Vincas Krėvė-Mickevičius.— „Lietuvos aidas“, 1931, 
gruodžio 12; „Naujoji romuva“, 1933, Nr. 138—139, p. 686. 

32 „Draugija“, 1911, Nr. 59, p. 316. 

38 L. Gira, Juozas Mikuckis. Pirmosios dainos.— „Viltis“, 1911, bir- 
želio 8 (21). 

poetizuojantys sterilias gamtos grožybes, intymiame „Švytu- 
rio" poetų ansamblyje skambėjo unisonu. 1912 m. rudenį L. Gi- 
rai atsiųstas M. Gustaičio eilėraštis „Kur beplaukti?“3*, nespė- 
tas įdėti į parengtą spaudai metraštį almanachą, pasirodė ,„Vai- 
vorykštėje". 

Jovaras teisinosi negalįs dėl fizinių darbų ir rūpesčių para- 
šyti naujų eilių. Jis pasiūlė metraščiui almanachui tris eilėraš- 
čius iš Amerikos lietuvių laikraščiams parinkto eilių pluošto““. 
„Švyturyje“ buvo įdėti du. Nepateko eilėraštis „Nors ir bai- 
sios...“, jau publikuotas „Lietuvos ūkininko“ priede3“. Išspaus- 
dinti sekloki egocentriniai Jovaro kūrinėliai davė A. Jakštui 
pagrindo dar kartą apšaukti jį eiliakaliuš?. 

L. Gira pritraukė almanachan seseris Ivanauskaites, skel- 
biančias savo kūrybą bendru Lazdynų Pelėdos slapyvardžiu. Jis 
pats išvertė tris lenkų kalba parašytus jų eilėraščius — užmirš- 
tų kapų raudas, įdėjo M. Lastauskienės vaizdelius „Per ją“ ir 
„Paša“, kuriuos išvertė sesuošs, ir S. Pšibiliauskienės apsakymą 
„Laimė“; 1913 metų metraštyje almanache paskelbtas S. Pšibi- 
liauskienės apsakymas „Dėl saviškių“. M. Lastauskienės kūri- 
niai „Švyturyje“ paskutinį kartą prie sesers gyvos galvos iš- 
spausdinti tikra pavarde. Šio laikotarpio Lazdynų Pelėdos pro- 
zoje, Kuri po 1910 m. kūrybinės pertraukos, S. Pšibiliauskienei 
pradėjus verstis iš honorarų, ypač suaktyvėjo, buvo dažniau- 
siai sprendžiamos moralės problemos3?. Du „Švyturio“ apsa- 
kymai vaizdavo apgailėtiną inteligentų gyvenimą. Istorijos apie 


—————— 


3 M. Gustaičio 1912.IX.21 laiškas L. Girai.— LK 14, p. 347. 
35 Jovaro laiškas (be datos) L. Girai.— Ten pat, p. 348349 
36 „Jaunimas“, 1911, Nr. 12, p. 53. 
> „Draugija“, 1911, Nr. 59, p. 315. 
38 L. Gira. Dvi seserys Ivanauskytės (Lazdynų Pelėdos raštų paslap- 
tis) Lazdynų Pelėda. Raštai, t. 1, p. 430, 433. 
SP. Česnulevičiūtė. Lazdynų Pelėdos kūryba (Iki pirmojo 
pasaulinio karo).— „Literatūra ir kalba“, t. 6, p. 156. 

tragiškus žmonių likimus pratęsė rašytojoms būdingą kritinio 
realizmo tradiciją, 0 savo nuotaikomis buvo artimos kitiems 
metraščio almanacho kūriniams. 

Stambiausias „Švyturio“ prozos kūrinys — A. Vienuolio- 
Žukausko „Beždžionės“ — paimtas iš suvėlavusios pasirodyti 
„Vaivorykštės“ redakcinio portfelio. Tai vienas pirmųjų jo ap- 
sakymų inteligentijos tematika, atspindintis paties autoriaus 
gyvenimą Maskvoje. Kūrinyje, realistiškai vaizduojančiame 
žalingą miesto poveikį iš kaimo kilusiam inteligentui, yra ne- 
mažų idėjinių prieštaravimų. 

Negausioje prozoje skyrėsi modernistine maniera parašyti 
Vilniaus lietuvių dviklasės mokyklos mokytojo Igno Jurkūno 
kūriniai. Debiutavęs kaip rašytojas I. Šeiniaus slapyvardžiu 
1910 m. „Aušrinėje“ (publicistinius straipsnius Margo Genio 
slapyvardžių skelbė periodikoje jau nuo 1907 m.; apie 1909 m. 
mėgino debiutuoti „Lietuvos žiniose“, „Draugijoje“ ir „Viltyje“ 
eilėraščiais*0), jis bendradarbiavo ir dešiniųjų, ir kairiųjų de- 
mokratų spaudoje. Besiskleidžiantį jo talentą veikė literatūri- 
niai mokytojai S. Šilingas ir L. Gira, skirtingų ideologijų, tačiau 
panašių estetinių pažiūrų žmonės. Ilgainiui draugystė su S. Ši- 
lingu, radikalesniu už L. Girą meno naujovių puoselėtoju, ati- 
traukė I. Šeinių nuo „Vilties“*!, tačiau „Švyturio“ organizavi- 
mo metais rašytojas dar buvo artimas šiam laikraščiui. 

1912 metų „Švyturyje“ išspausdintą I. Šeiniaus apsakymą 
„Bedugnė“, kurį L. Girai įteikė S. Šilingas+2, „Pirmojo baro“ 








40 „Lietuvos žinių" archyve likę Rytų Perkūno slapyvardžiu pasirašyti 
eilėraščiai „Melas ir vargas“ ir „Patriotai“.— LKLIR, f. 21—14. T. p. žr. 
I. Jurkūno laiškas (be datos) A. Dambrauskui.— VVUBR, D 245—24; 
S. Šilingo laiškas (be datos) L. Girai.— LKLIR, f. 13, 1633—49. 

41 L. Gira, Ignas Jurkūnas-Šeinius. 25 metai literatūrinio jo darbo.— 
„Lietuvos aidas“, 1935, kovo 23. 

42 I. Šeiniaus 1911.VII.22 laiškas L. Girai.— LK 14, p. 374—375. 

bendradarbiai laikė chrestomatiniu naujosios lietuvių prozos 
pavyzdžių; B, Sruogos išverstas į rusų kalbą, jis pasirodė lite- 
ratūros almanache „,„OreuecTBo“*š, „Bedugnėje“ atsiskleidžia 
I. Šeiniaus kūrybinis braižas. Dviejų žmonių išsiskyrimo kolizi- 
jos čia eina lygia greta su gamtos simbolika, realybės kontū- 
rams tirpstant subjektyvių spalvų ir įspūdžių niuansuose. Liki- 
mo stumdomų komplikuotų asmenybių jutimai, mintys, auto- 
riaus sugyvinti daiktai ir netgi reiškiniai sukuria margą 
impresionistinių nuotaikų kaitą, kurioje loginę seką pakeičia 
improvizacinė vaizdų mozaika. 1913 metų „Švyturyje“ išspaus- 
dintas I. Šeiniaus alegorinis kūrinys „Sapnas“ nepasiekė tokio 
įtaigumo. 

Antroje metraščio almanacho knygoje įdėtas I. Šeiniaus 
eseistinis straipsnis „Adomas Varnas-Rikkers“. K. Puida paste- 
bėjo, kad tai ne tiek A. Varno kūrybos aiškinimas, kiek paties 
I. Šeiniaus svajojimai4*. Tačiau mums šis straipsnis įdomiau- 
sias kaip tik mėginimu nusakyti moderniojo meno ir menininko 
pasaulėjautos bruožus. Gamta A. Varno paveiksluose, anot au- 
toriaus, ne tokia, kokia yra iš tiesų, joje jauti „kažin ką neap- 
ribotą, neaiškų“. Ji padeda vidaus žvilgsniu pamatyti ,,užbur- 
tas apžavėtas šalis“, atskleidžia „gyvenimo paslaptis simboliuo- 
se, — atidengia turtų skrynias“. A. Varnas „portretams ėmė tik 
modelius, o piešė save, savo sielą. Todėl portretų, kaipo objek- 
tyvių <...>, pas jį nėra. Jam buvo reikalingi vien simboliai.“ 
Straipsnyje ginamas menininko individualizmas ir subjekty- 
vizmas. 

Per L. Girą 1913 metų „Švyturiui“ J. Pleirys atsiuntė E. Ožeš- 
kienės kūrinėlio „,„Hosanna!" laisvą vertimą“?, kuris buvo įdė- 





43 «OTeuecTBO», t. 1. IleTporpan, 1916, p. 175—182, 
4 „Vienybė lietuvninkų“, 1913, Nr. 12. 
* J, Pleirio 1912.VIII.9 laiškas L. Girai.— LK 14, p. 420. 

tas nežinant, kad jis skelbiamas antrą kartą“ė. Kitų vertėjų — 
M. Grigonio, A. Vėgėlės (A. Musteikio), V. Lastauskio, J. Kasiu- 
laičio — kūriniai irgi atrodė gana blankiai. 

„Švyturys“ davė pelno: dalis tiražo buvo išplatinta Ameri- 
koje“?. Leidinys susilaukė trijų išsamių ir kelių smulkių recen- 
zijų. A. Jakštas „Draugijoje“ plačiai recenzavo pirmąją kny- 
gą, K. Puida „Vienybėje lietuvninkų“ — abi. 1912 metų „Švy- 
turio“ kritiką K. Puida iš pradžių atsiuntė „Vilčiai“*8, bet švie- 
sos ji neišvydo: L. Gira buvo užsakęs recenziją J. Tumui??, 
K. Puida buvo nepatenkintas L. Giros suredaguotu „Švyturiu“. 
Matydamas metraštyje almanache nepakankamai atsispindin- 
ų lietuvių literatūrinį gyvenimą, jis siūlė L. Girai pasidalyti 
antrosios „Švyturio“ knygos redakcija??. 

Savo nuomonę apie pirmąjį „„Švyturį“ išreiškė K. Jurgelio- 
nis laiške iš Amerikos: „Literatūros skyrius šiemet labai silp- 
nas. Ir turinys įo — dvasios silpnumo apoteozė. Nejaugi vien 
ašaromis ir dūsavimais Lietuvos inteligentija temintat <...> 
Nieko giedraus, nieko žavinčio, nieko dvasią ir valią kelian- 
čio <..>"5! Šiuose žodžiuose yra tiesos. Nors būta gražių re- 
daktoriaus ir leidėjo pastangų, „Švyturys“ netapo kelrodžiu vi- 
suomMenei ir neišsprendė aktualiausių literatūrinio gyvenimo už- 
davinių. Tam reikėjo specialaus literatūros žurnalo. 


—————-—-—-——— 


4 Pirmą kartą vertimas išspausdintas: „Rygos naujienos“, 1910, kovo 
13(26). 

* Vargomatis [J. O. Širvydas]. Mūsų kalendoriai. — „Vienybė 
lietuvninkų“, 1913, Nr. 7; K. Binkis. Lietuviškos knygos prietelis— 
„Literatūros naujienos“, 1934, Nr. 4, p. 4. 

* K. Puidos 1912.1.10 laiškas L. Girai.— LK 14, p. 422. 

* 1911.X.30 laiškas.— VVUBR, D 948—1, 

50 K. Puidos 1912.1I.4 laiškas L. Girai.— LK 14, p. 423. 

5! K. Jurgelionio 1911.XII.21 laiškas L. Girai.— Ten pat, p. 350. 

ŽURNALO STEIGIMAS 


„Vilties“ laikraštis dukart per metus leido priedus — dvigu- 
bus numerius, kuriuose vyravo kultūrinė medžiaga. 1911 m. ba- 
landžio mėnesį vieną tokį priedą L. Gira pamėgino paversti sa- 
varankiškų iliustruotu pusės laikraščio formato leidiniu. „Lite- 
ratūros priedo“ tiražas prašoko įprastinį laikraščio tiražą!. 
Tačiau šis 8 puslapių leidinėlis negalėjo peržengti laikraštinių 
rėmų, juoba, kad pagrindinė jo medžiaga, kurią parašė L. Gira, 
buvo proginė — skirta neseniai mirusio M. K. Čiurlionio at- 
minimui. 

1911 metais, rudeniop, A. Vėgėlė sumanė leisti literatūros 
žurnalą inteligentijai, po kelias knygas per metus, ir jį reda- 
guoti pasikvietė L. Girą. Šis iš principo sutiko. Netrukus J. Rin- 
kevičius jam pasiūlė redaguoti iliustruotą savaitinį laikraštį. 
L. Gira irgi neatsisakė. Gavęs iš karto du pasiūlymus, jis nutarė 
juos sujungti ir pagaliau įgyvendinti savo ir V. Krėvės-Micke- 
vičiaus svajonę — įsteigti periodinį literatūros leidinį. 

L. Gira būgštavo, kad J. Rinkevičiaus planuojamą savaitraš- 
tį vargu ar jie beištesėsią leisti; tuo tarpu literatūros žurnalui 
jis jau turėjo organizacinio patyrimo, ruošdamas spaudai „Švy- 
turį“. Todėl patarė J. Rinkevičiui susidėti su A. Vėgėle ir įkurti 
ketvirtinį Uteratūros žurnalą. Abiem leidėjams sumanymas 
patiko. 

Žurnalo steigėjams L. Gira pasiūlė leidinį pavadinti „Vai- 
vorykšte". „Kaip vaivorykštė jungia horizontą su horizontu ir 
mirga šviečia padangėje visomis pagrindinėmis spalvomis, taip 
ir šis žurnalas turįs jungti visus mūsų rašytojus, turįs mirgėti, 


———— 


! F. Kemėšio laiškas (be datos) L. Girai.— LKLIR, f. 13, 1628—56. 

? Remiamasi L. Giros straipsniu „Adolfas Vėgėlė".— „Viltis“, 1914, 
birželio 10 (22). Straipsnio autorius suklydo, nurodydamas 1912 m. ru- 
dens datą; aprašomi įvykiai galėjo vykti tik 1911 m. rudenį. 

šviesti visomis turimomis mūsų literatūros grožio ir meno spal- 
vomis“, — vėliau komentavo antraštės simboliką pats L. Giraš, 
Vaivorykštės metafora, nuo senovės vartojama literatūros įvai- 
rovei apibūdinti, buvo ir tebėra mėgstama literatūrinių žurna- 
lų antraštė visame pasaulyje. Vien Rusijoje 1831—1909 m. ėjo 
septynios „„Vaivorykštės"*. Kai kurie iš šių leidinių L. Girai ga- 
lėjo būti žinomi. 

1911 m. pabaigoje J. Rinkevičius gavo oficialų leidimą pir- 
miau sumManytam savaitiniam laikraščiui, bet jau vadinamam 
„Vaivorykšte'““. 1912 m, sausio mėnesį buvo paskelbta prenu- 
merata „grynai literatūros laikraščiui ,(Vaivorykštei"?, kuris ei- 
siąs keturis kartus per metus 200 puslapių didelio formato kny- 
gomis. Redaktoriumi reklamoje įrašytas L. Gira, leidėju — 
J. Rinkevičius, kurio butas nurodytas kaip redakcijos ir admi- 
nistracijos adresas. „Vaivorykštės“ tikslas — „auginti tautos li- 
teratūrą“, puoselėjant lietuvių rašytojų veikalus ir „žymesniųjų 
svetimtaučių raštijos žiedus“. Žurnale bendradarbiausią „visi 
geresnieji mūsų rašytojai, taip senesnieji, taip jaunesnieji“. 
Pirmoji knyga išeisianti 1912 m. kovo mėnesį. 

Vasario mėnesį Vilniaus krašto savaitraštyje „„Aušroje“ pa- 
sirodė išsamesnis skelbimas, raginantis paskubėti užsisakyti 
„Vaivorykštę“', tačiau jame jau nutylima, kada leidinys išeis. 
Skelbime išvardyti pirmosiose žurnalo knygose pasirodysiantys 
stambesni kūriniai: Maironio poema „Mūsų vargai“, V. Krėvės 
padavimas „Milžinkapis“, I. Šeiniaus apysaka „Meškeris“, Vaiž- 
ganto satyra „Iš Vebronių buities“, L. Giros scenizuota poema 








š „Naujoji romuva“, 1933, Nr. 138—139, p. 684. 

* Pycckax HepHoANUeCKag NeuaTb.  Crpamouuuku, M., 1957—1959; 
ba6nAMorpa(bua NepHoAUYVecCKHx H3AaHHH Poccuu. A., 1958—1961, 

> „Viltis“, 1911, gruodžio 21 (1912, sausio 3). 

“ Ten pat, 1912, sausio 13 (26); „Rygos garsas“, 1912, sausio 14 (27). 

" „Aušra“, 1912, Nr. 4, viršelio p. 3. 

„Beauštanti aušrelė“, J. Mikuckio poema ,Selima-Chalija“, 
M. Gustaičio studija „Mickevičius po Puškino intekme“. Tuo 
metu vieni kūriniai jau buvo parašyti, kiti teberašomi. 

Stebino neįprastai platus žurnalo užmojis: keturiolika rašy- 
tojų, publicistų ir mokslininkų, tituluojamų profesoriais ir dak- 
tarais, pakviesti nušviesti „svetimąsias literatūras“: prancūzų — 
prof. Ž. Žuberas (J. Joubert) ir prof. J. Gabrys, vokiečių — dr. 
J. Šaulys, anglų ir amerikiečių — K. Jurgelionis, italų — K. Ja- 
siukaitis, suomių ir švedų — prof. dr. A. R. Niemis ir M. Talvio, 
olandų ir danų — prof. R. Moilenas, pietų slavų — dr. A. Dori- 
čius ir A. Srba, latvių — O. Pleirytė-Puidienė, rusų — J. Baltru- 
šaitis, lenkų — dr. P. Augustaitis ir K. Vanagėlis. Iš šio preten- 
zingo sąrašo spaudoje pasijuokė I. Šeiniusė. Be abejo, žurnalo 
reklamai reikėjo žinomų pavardžių, ir daugelis jų buvo įrašytos 
avansu. Tačiau nėra pagrindo manyti, kad visas sąrašas išlauž- 
tas iš piršto. 

Kaip rodo išlikusi korespondencija, 1912 m. pradžioje L. Gi- 
ra energingai ieškojo ,„„Vaivorykštei“ bendradarbių Lietuvoje ir 
už jos ribų. Jis tarėsi su O. Puidiene, kuriuos autorius kviestis, 
prašė ją parašyti išsamų straipsnį apie latvių literatūrą, jos pa- 
grindinės sroves, rašytojų grupuotes ir kt. Tačiau ji pirmajam 
numeriui pažadėjo — ir tai netvirtai — tik bendro pobūdžio ra- 
šinį apie latvių literatūros vystymąsi. O. Puidienė galvojo duo- 
ti „„Vaivorykštei" trumpą kūrinėlį „Triptikas“ iš 1908 m. para- 
šyto ciklo „Gyvenimo glėbyje“, bet abejojo, ar jis bus supran- 
tamas be įžangos, kuri jau buvo išspausdinta „Vilniaus žinio- 
se“. Ji norėjo ką nors sukurti specialiai M. K. Čiurlionio 
atminimui, todėl siūlė pirmąjį žurnalo numerį išleisti 1912 m. 


š „Lietuvos žinios“, 1912, rugpiūčio 28 (rugsėjo 10). 
9 O. Puidienės 1912.It.3 laiškas L. Girai.— LK 14, p. 421. 

kovo pabaigoje — dailininko mirties metinėms!?. Žadamų kūri- 
nių L. Gira nesulaukė!!. 

O. Puidienė rekomendavo žurnalui bendradarbiais S. Čiur- 
lionienę, savo brolį J. Pleirį, jaunus ,„Aušrinės“ literatus J. Ri- 
mošių (Savickį), Vergę (P. Baltrušaitytę) ir kitus, Amerikos 
lietuvių poetą K. Vairą-Račkauską. Rusų literatūros klausimus 
siūlė pavesti savo vyrui K. Puidai. Ji informavo, kad „rusų po- 
eta Baltrušaitis“ įstojo į Maskvos lietuvių draugiją ir nori pra- 
dėti lietuviškai rašyti. Šią naujieną O. Puidienė veikiausiai bu- 
vo sužinojusi iš Maskvoje studijuojančio šiauliškio T. Petkevi- 
čiaus. J. Baltrušaitį ji patarė panaudoti kaip geriausią skandinavų 
literatūros žinovą!Ž. Tačiau L. Gira numatė jį kviestis ne skan- 
dinavų, o rusų literatūros klausimams gvildenti. O, Puidienė 
ironiškai atsiliepė apie sumanymą pritraukti į kritikos skyrių 
M. Remerį, studijos „Litwa“ autorių („jis rašyti nemoka")!š, 

Apie naująją anglų literatūrą L. Gira pasiūlė rašyti Čikagos 
universiteto studentui filologui (paskiau perėjusiam į teisės fa- 
kultetą) K. Jurgelioniui. Šis atsakė tebestudijuojąs klasikus — 
nuo Šekspyro iki Dikenso —ir atsiuntė savo išverstą H. Long- 
ielo poemos „Hiavatos giesmė“ ištrauką. Kūrės pirmuosius lie- 
tuvių literatūrinės spaudos projektus K. Jurgelionis palinkėjo 
tvarkyti „Vaivorykštę“ taip, „kad ji galėtų atlikti mūsų apsnū- 
dusioj ir supelėjusioj literatūroj ką nors panašaus į Sturm und 
Drang. Kitaip nėra prasmės."!4 





10 O. Puidienės 1912.Il.5 laiškas L. Girai.— Ten pat, p. 422. 

|| „Vaivorykštei“ žadamį O. Puidienės kūriniai pasirodė 1920—1921 m. 
„Skaitymuose“: ciklas „Gyvenimo glėbyje“ buvo pavadintas „Kada rauda 
siela“ (ten įėjo ir impresija „Gyvenimo glėbyje".— Žr. kn. 1, p. 27—28); 
kn. 2 išspausdintas straipsnis „Latvių literatūra“ (p. 82—92), kn. 4 — 
straipsnis „M. K. Čiurlionis“ ir eilėraštis dailininko atminimui (p. 76—87). 

12 O. Puidienės 1912.1.19 laiškas L. Girai.— BBK 7, p. 160. 

Iš Ten pat. 

4 K. Jurgelionio 1912.11.16 laiškas L. Girai.— LK 14, p. 402. 

Varšuvietis mokytojas K. Sakalauskas-Vanagėlis tik padė- 
kojo už kvietimą pasidarbuoti; jis skundėsi senatve, pervargi- 
mu ir patarė nebent perspausdinti seniau sukurtus jo vaizde- 
lius!9. Emigrantas J. Gabrys (J. Paršaitis) pasižadėjo rašyti 
„Vaivorykštei“ kroniką (laiškus) iš Paryžiaus!“, 

Neturime duomenų, kuriuos reklaminiame bendradarbių są- 
rašę išvardytus užsieniečius L. Gira pažino asmeniškai. A. R. Nie- 
mis, A. Srba, R. Moilenas buvo Lietuvių mokslo draugijos nariai 
korespondentai, A. Doričius, 1907—1909 m. rinkes lietuvių tar- 
mių medžiagą, „Viltyje“ išspausdino nežinomą J. Zauerveino 
eilėraštį!/. A, R. Niemis 1911 m. rinko dainas Dzūkijoje!š; jo 
lankymasis galėjo sudominti L. Girą suomių tautos epu „Kale- 
vala“,. Gal būt, L. Gira rašė jiems laiškus, bet negavo atsakymų. 
Todėl idėja plačiai ir sistemingai nušviesti užsienio literatūrinį 
gyvenimą sužlugo dar embrioninėje stadijoje. 

1912 m. pradžioje L. Gira išsiuntinėjo laiškus keliolikai Lie- 
tuvos rašytojų, kviesdamas bendradarbiauti „grynai literatūros 
žurnale“ ir aiškindamas finansinius kūrimosi sunkumus. Iš vy- 
resniosios kartos autorių L. Gira pirmiausia numatė pritraukti 
įžymiausią lietuvių poetą Maironį ir Vaižgantą, kurį „iš pirmų- 
jų jo talento skeveldrų“ suvokė esant stiprią jėgą, būtiną lite- 
ratūros žurnalui!?, 

Maironis nuoširdžiai pritarė ,„„Vaivorykštei“. „Bent vieną 
turėtumėme laikraštį, kursai, būdamas liuosas nuo politiškų gin- 
čų, barnių ir aimanavimų, galėtų ramiai įeiti net į tuos saliūnus, 
kuriuose lig šiol bijota lietuviško spausdinto žodžio. Ir toksai 


——————— 


I5 K. Sakalausko-Vanagėlio 1912.III.21 laiškas L. Girai— Ten pat, 
p. 436. 

6 J. Gabrio 1912.11.23 laiškas L. Girai — Ten pat, p. 392. 

17 „Viltis“, 1909, gruodžio 16 (29). 

Iš Mažoji lietuviškoji tarybinė enciklopedija, t. 2. V., 1968, p. 693. 

"L. Gira. Tumas-Vaižgantas nuošalėj.— „Vairas“, 1932, Nr. 11, 
p. 163—164. 


199 


leidinys negali visai išvengti savo tendencijos ir savo varsos, 
užtat aš ir džiaugiuos, Kad toksai laikraštis bus ne kieno kito, 
tik Tamstos globoj ir užžiūroj“, — rašė jis L. Girai2?. Pirmajam 
numeriui žadėdamas poemos „Mūsų vargai" pradžią, jis prašė 
vietoj honoraro 50—100 jos atspaudų?!, J. Rinkevičius pasiūlė 
atskirai atspausti 500 poemos egzempliorių ir 100 duoti Mai- 
roniui22, 

„Vaivorykštės“ pasirodymo nekantriai laukė L. Giros bičiu- 
lis V. Krėvė, dirbantis Baku mieste. Kaip kompensaciją už nu- 
matytą žurnale skelbti ,Milžinkapį“, jis pageidavo 500 jo at- 
spaudų?s, „Švyturyje" neišspausdintas impresijas, parašytas len- 
kų kalba, V. Krėvė leido skelbti be honoraro?ė, 

Bažnyčios valdžios į Laižuvą ištremtas J. Tumas-Vaižgantas 
tada dar buvo tik scenos vaizdelių ir trumpų beletristikos kūri- 
nėlių autorius. „Aš atsimenu, kad Tamsta kalbėjai turįs daug 
atsiminimų jaunystės laikų, dagi, rodos, rodei man ova sąsiu- 
vinį. Vaje, kaip tat tiktų ,„Vaivorykštei“. Norėčiau tai tiesiog 
pačion pirmojon knygon indėti. Jei nesudorota, niekis — at- 
siųskit, jei laiko neturite, kaip nors rasim, kur pradžia, kur ga- 
las. Taip pat, manau, būtų gerai padėti pirmojon knygon „Ša- 
rūno“ kritiką“, — rašė jam L. Gira??. J. Tumas, neseniai grįžęs iš 
Amerikos, rengė spaudai apybraižą „Ten gera, kur mūsų nėra“ 
apie sunkų lietuvių emigrantų gyvenimą. Dėl laiko stokos jis 
atsisakė recenzuoti V. Krėvės veikalą ir siūlė pareikalauti iš 
J. A. Herbačiausko „„Gabijon“ neįdėtą savo saiyrą ,,Vebronių 


20 Maironio 1912.1.28 laiškas L. Girai.— LK 14, p. 413. 

2! Ten pat. 

2 Maironio 1912.XII.22 laiškas L. Girai.— Ten pat. 

2 V. Krėvės 1912.II.2 laiškas L. Girai.— VRBR, f. 7, 385—27. 
* V. Krėvės 1912.X1.19 laiškas L. Girai.— Ten pat, 33. 

*5 L, Giros 1912.1.12 laiškas J. Tumui.— BBK 7, p. 156. 

buitis“2, kurią L. Gira ir anonsavo kaip būsimą „Vaivorykštės“ 
kūrinį. 

L. Gira nusiuntė J. A. Herbačiauskui du laiškusŽ?, bet saty- 
rOs negavo. J. A. Herbačiauskas aiškinosi, kad rankraštis liko 
nepersiųstas J. Tumui dėl buvusio „Rūtos“ draugijos nario dai- 
lininko A. V. Staneikos kaltės*š, Šį kūrinį J. Tumas vėliau pats 
atsiuntė „Vaivorykštei“, radęs savo archyve jo juodraštį2?. 


L. Giros santykiai su J. A. Herbačiausku buvo susikomplikavę. Alma- 
nachą „Gabija“ L. Gira vadino „pirmąja naujosios literatūros lakštingala 
ir keliarode", davusia jam impulsų organizuoti literatūrinę periodiką: „Ji 
buvo Man užimponavusį ir paveikusi, bet ji buvo lyg kvieslys, kuris 
išėjo, sušuko ir nutilo, ir niekas jam neatsiliepė. Tylėjo toliau ir pats re- 
daktorius Herbačiauskas, tylėjo ir Gustaitis (tenai pirmąkart iškilęs savo 
lyriniais eilėraščiais). O many tas dalykas vis labiau kažką žadino, kurstė; 
man buvo džiaugsmo, kad štai įau yra naujo žygio pradžia, buvo kažkoks 
pasiilgimas ką nors toliau daryti.“*? Vienu metu per A. V. Staneiką L. Gi- 
ra siūlė J. A. Herbačiauskui bendradarbiauti sumanytame literatūros lei- 
dinyje, veikiausiai „Dainavoje“. Atsakymą A. V. Staneikos vardu jam pa- 
rašė ...pats J. A. Herbačiauskas: „Jau šnekėjau sų Herbačevskiu apie Jū- 
sų užmanymą ir klausiaus apie recenzijas, Lenkų laikraščiuose spausdin- 
tas. Jisai pats pažadėjo Jums „Krityka“ ir „Przegląd powszechny“ pri- 
siųsti. <...> Išreikšti ir priartinti žmonėms Jo mintys būtų svarbus už- 
manymas. Būtų tai pradžia kovos jaunų, .dar apatijų ir abejojimais nesu- 
ėstų Žmonių — prieš senatvę, pedantizmą ir kietgalvystę. Man rodos, ne 
apie pagyrimus čionai eitų [kalba], tik reikėtų drąsaus išreiškimo savo 
individuališkų nuomonių — ir originališko veikalo prasmės supratimo! 
Argi tuštybėse šaukia tie galingi balsai? Ar nebus aido, atgarsio?'*! Ta- 





——— 


2 J. Tumo 1912.1.28 laiškas L. Girai.— Ten pat, p. 159. 

27 L. Giros 1912.X.23 laiškas J. Tumui.— Ten pat, p. 156. 

2 J. A. Herbačiausko 1912.X.27 laiškas L. Girai.— LKLIR, f. 13, 
1629—25, 

2 J. Tumo 1912.V1I.22 laiškas L. Girai.— Ten pat, 1630—168. 

30 „Naujoji romuva“, 1933, Nr. 138—139, p. 685. 

3 LKLIR, f. 13, 1633—45, 

čiau 1910 m. L. Gira pašaipiai atsiliepė apie J. A. Herbačiausko ir S. Čiur- 
lionienės peršamą misticizmą??, ir būsimų „Vaivorykštės“ autorių sąraše 
šių pavardžių nebeliko. 


Dar keisčiau surizgo L. Giros santykiai su K. Puida, kuris vi- 
są „Vaivorykštės“ steigimo laikotarpį buvo labai arti „„redakci- 
nės virtuvės“, netgi parinko leidiniui epigrafą — L. Giros iš- 
verstą ukrainiečių rašytojo Ivano Franko ketureilįšš, — tačiau 
pačiame žurnale nepaskelbė nė eilutės savo kūrybos. 

„Vaivorykštėn“ L. Gira atskiru laišku K. Puidos nepakvietė, 
ir šis įsižeidė: „Žinai mane gerai, siūlytis aš nesisiūlysiu bend- 
radarbiauti, bet man rūpi tas dalykas, kaip gal nė vienam lig 
šiol nerūpėjo. Jei tik viskas gerai nusiseks, tai ir aš ketinu leisti 
almanachą čia, Šiauliuose, žinoma, tiktai tokiu atveju, jeigu 
Jūs ten Vilniuje nieko nenuveiktumėte, "34 

Gavęs K. Puidos atsiliepimą anksčiau už kviestinių asmenų 
atsakymus, L. Gira norom nenorom įsitraukė su juo į susiraši- 
nėjimą, kuris truko gerą pusmetį. Tas susirašinėjimas negalėjo 
būti iki galo atviras ir nuoširdus, nes jų santykiams atsiliepė 
dar „Vilniaus žiniose“ prasidėjusi tarpusavio trintisš. Į katego- 
riškus, impulsyvius ir pretenzingus K. Puidos laiškus L. Gira at- 
sakinėjo gana nenoriai, bet irgi su polemine aistra. Gaila, kad 
jo atsakymai neišlikę ir tegalima restauruoti tik vieną kitą 
mintį iš K. Puidos laiškų konteksto; jie konkrečiau parodytų 


————— 


32 L. Gira. Argi tik misticizmas? — „Aušrinė“, 1910, Nr. 6, p. 
31—34, 

8 „Vienybė lietuvninkų“, 1913, Nr. 39. 

3 K. Puidos 1912.1.10 laiškas L. Girai.— LK 14, p. 422. 

95 K, Puida nepraleido „Vilniaus žiniose" L. Giros recenzijos „Vilniaus 
kanklių“ spektaklis“, kurioje buvo iškritikuota O. Puidienės ir J. Pleirio 
vaidyba „Kaminkrėtyje ir malūnininke“ (LKLIR, £. 13—4219); „Lietuvyje" 
(1907, Nr. 5, p. 85) L. Gira išvadino K. Puidą-Žegotą eiliadirbiu, prastesniu 
už Stiklelį. 

„Vaivorykštės“ redaktoriaus pažiūras į žurnalo uždavinius, au- 
torių ratą, patikslintų medžiagos atrankos principus. 

K. Puidos manymu, „Vaivorykštėje“ ne tik savo reikšme, 
bet ir vieta žurnale turėtų pirmauti dailioji (meno) kritika, tuo 
pabrėžiant, kad „leidinys imasi rimto darbo ir giliai apmąstyto, 
o ne literatūrinės promenados. <...> Kritikos skyriun inei- 
na: — visų dailės šakų kritika bei teorija, k. t. mūsų skaptoriai, 
tapytojai, muzikai, jų idėjų išvystyme bei tiksluose, lygiai tų 
dalykų teorija. <...> Kritika, kaipo tokia, nesulyginamai svar- 
besnė už dailiąją raštiją. <...> Tai raštijos esencija, tai sura- 
dimas ir paskelbimas viso to, kas belfetristikoje] slepias, tai 
nuodugnis bei platus visuomenės švietimas bei intraukimas jos, 
prieš jos norą, dvasinin tautos gyveniman." L. Gira nesutiko su 
K. Puidos nuomone, perdedančia kritikos vaidmenį bei įos 
verte. 

K. Puida galvojo, kad būtina įvertinti išėjusius raštus ir 
charakterizuoti gyvenamojo meto literatūrą bei literatūros 
teoriją. Jis manė, kad knygų recenzijų skyriuje literatūros nau- 
įienas reikėtų aptarti kompleksiškai, vienu straipsniu kronika, 
ir pats pasisiūlė tą skyrių tvarkyti. L. Gira iš principo sutiko ir 
apsiėmė K. Puidai siuntinėti naujus leidinius, kurių Šiauliuose 
jis negalėjo greitai gauti. Abiejų nuomonės dėl „svetimųjų raš- 
tijų peržvalgos“ sutapo. K. Puida siūlė atkreipti ypatingą dė- 
mesį į pasirodančius užsienio kalbomis veikalus iš Lietuvos is- 
torijos ar dabarties, kad „per karšti patriotai nepriveistų 
šlamšto vertimais“. 

Antroji vieta žurnale, K. Puidos manymu, turėtų tekti „dai- 
lės kronikai", kur atsispindėtų ne tik Lietuvos, bet ir visų di- 
desnių užsienio lietuvių centrų kultūrinė veikla. O jau trečią 
vietą gali užimti poezija, beletristika, drama. L. Gira nepritarė 
tokiam grožinės literatūros nuvertinimui žurnale, tačiau abudu 
sutiko, kad tai — redakcinio portfelio dalykas, ir priėjo bendrą 

išvadą, jog vieno rašytojo kūrybą nederėtų išmėtyti po visą 
numerį, o reikėtų publikuoti vienoje vietoje, išskyrus kritiką 
bei recenzijas. Praktiškai šį principą, neturėdama pakankamai 
medžiagos, „Vaivorykštė“ galėjo įgyvendinti tik pamažu. L. Gi- 
ra atsisakė duoti žurnalui savo eilėraščių („kad netauzytų“) ir 
šio principo laikėsi. Poezijos srity dabar jis iš viso menkai ir 
tesireiškė. 

K. Puida siūlė „Vaivorykštės“ prototipu imti Peterburge ei- 
nantį Žurnalą „AmomoH“. artimą neoklasicizmui ir akmeizmui. 
„Tasai žurnalas iš technikos atžvilgio bei formos — paskutinis 
tame dalyke kultūros žodis. Ypač karštai rekomenduoju jo for- 
matą. Čia jau iš tiesų yra kuo salė papuošti! Viršus — arba kli- 
šė artistiškai atliktas, arba rimtai rūsti išveizda su nedideliu 
raidžių užrašu „Vaivorykštė“, metų skaitliu ir žurnalo nume- 
riu — ir viskas, jokio bruoželio daugiau.“39 Šis didelio formato, 
gausiai iliustruotas leidinys K. Puidai imponavo ir savo turiniu. 
Jame vyravo monografiniai straipsniai apie atskirus meninin- 
kus ir meno kryptis, „ieškojimus ryšium su praeities meniniu 
palikimu“š?, o grožinei literatūrai skiriamas plotas kasmet vis 
mažėjo. „„AmonoRK“ turėjo platų kronikos skyrių, daugiau- 
sia laiškų forma apžvelgiantį pagal žanrus rusų ir užsienio lite- 
ratūras. Dukart per metus prenumeratoriams buvo siuntinėja- 
mas rusų meninio gyvenimo metraštis. Turėjo praeiti metai, ki- 
u, kol Vilniuje išaugo poligrafinė bazė, pajėgi spausdinti 
prabangų žurnalą. „„AmomoxH“ patyrimą K. Puida pritaikė 
po dešimtmečio Kaune, savo redaguojamuose leidiniuose — 
žurnale „Gairės“ (1923—1924) ir metraštyje „Kūrybos keliais“ 
(1923). 





8 K. Puidos 1912.1,17, I21, II 13 laiškai L. Girai.— BBK 7, p. 
161—164. 
37 „AnoanoH», 1911, Nr. 10, p. 81. 

K. Puida abejojo, ar L. Gira įstengs vienas tvarkyti žurnalą, 
ir užsiminė apie kolektyvinę redakciją3š. Jo nepatenkino siūlo- 
mas honoraras. „Iš idėjos atžvilgio dirbsiu ,„V[aivorykštei|“, 
bet ne dykai", — rašė K. Puida. Po 2 kp už eilutę jis sutiko ruoš- 
ti tik dailės kroniką, spausdinamą vidutiniu petitu, o už kitus 
rašinius pageidavo maksimumo, kokį žurnalas įstengs mokėti, 
vėliau sutiko rašyti už vidutinį 3 kp honorarą. ,Gemant mano 
„BaBeTHOk4  meuTe" įliteratūros žurnalui], skaityčiau nedova- 
notina nuoskauda sau ir tam, kurs manęs pirman numerin ne- 
įsileistų“, — karščiavosi K. Puida. 

„Vaivorykštės“ redaktorius pageidavo K. Puidos dramos 
„Rūtų vainikas“, bet ji jau buvo išsiųsta Amerikos ,Vienybei 
lietuvninkų“. Į pirmą numerį K. Puida siūlė apysaką „„Raudoną 
gaidį“, perdirbtą iš „Prašvaistės“, Vytauto vaikų nunuodijimo 
sceną iš draminio ciklo ,„„Heroica“, M. Vaitkaus poezijos 
kritiką, recenziją apie S. Minclovo knygą „B necax AnTaBzr“89, 
J. Veisenhofo apysakos „„Sobėl i panna" vertinimą — baigiamą 
rašyti platų įžanginį straipsnį, tolesniems numeriams — M. Gus- 
taičio ar L. Giros poezijos kritiką“ pluoštą vokiškai ra- 
šiusio vieno „lietuvio-vokiečio poeto“ eilių, porą ilgesnių stu- 
dijų — „Lietuvių tipai lenkų raštijoje“ ir apie dramą bei jos 
sroves, vėliau žadėjo imtis naujosios poezijos vertinimo. K. Pui- 
da apsiėmė informuoti apie šiauliečių kultūrinę veiklą ir Ame- 
rikos lietuvių kultūrinį gyvenimą*!. 

Iš visų išvardytų rašinių L. Gira gavo tik M. Vaitkaus po- 
ezijos rinkinio „„Margumynai“ kritiką. S. Minclovo knygos 


—————— 


3 K. Puidos 1912.II.4 laiškas L. Girai.— LK 14, p. 423. 

9 K. Puidos 1912.11.17, 1.21, 1113 laiškai L. Girai — BBK 7, p. 
161—164. 

*0 K. Puidos 1912.11.4, II.22 laiškai L. Girai.— LK 14, p. 423—424, 

41 K, Puidos 1912.1.17, 11.13, VI.28 laiškai L. Girai.— BBK 7, p. 162, 
164, LK 14, p. 427. 

recenziją K. Puida atidavė „Lietuvos žinioms“42, „Raudonas 
gaidys“, nepatikęs A. Jakštui, veikiai atsidūrė „Vilties“ redak- 
cijoje, kur „dingo be Žinios“. 

Savo laiškuose K. Puida kandžiai ironizavo „lietuviškus 
Atėnus".*3 Jis šitaip atsiliepė apie M. Vaitkaus poeziją: „kantič- 
kas jam rašyti, davatkoms dainuoti“ ir 1912 m. vasario mėn. 
L. Girai išsiųstame kritikos straipsnyje, matyt, negailestingai 
ją išpliekė. Nesulaukdamas aiškaus L. Giros atsakymo ir „Vai- 
vorykštės" pasirodymo, vasarą straipsnį K. Puida atsiėmė“4. Ta- 
da L. Gira ryžosi žurnale pats aptarti M. Vaitkaus kūrybą“, 
Birželio mėnesį K. Puida parašė „kiek platesnę „Teatro“ leidi- 
nių kritiką“, kuri irgi buvo triuškinanti. (Ji išspausdinta „Vie- 
nybėje lietuvninkų" 1912—1913 m.)47 

L. Gira buvo nepatenkintas K. Puidos nusistatymu visiems 
„kailį perti“, o šis būgštavimus dėl „beprošvaisčiai bėdinos ir 
skurdžios raštijos“ kritikos laikė grynu nesusipratimu. „Aš vis- 
ką imu rūsčiai, rimtai, gal todėl šviesiųjų spalvų mano kritiko- 
je tiek maža, — teisinosi K. Puida. — <...> Toks prakeiktas 
mano būdas — šaliai viską priimti nemoku ir balagano šven- 
tykla nevadinu!“ Jis gynė kritikos teisę subjektyviai vertinti 
kūrinį: „Objektyvus kritikas, viduramžių pseudoklasicizmui 
kojas pastačius, jau būti negali. Šiandienė kritika — tai sub- 
jektyvi pajautų „bei įspūdžių pasaka — tai mano autoriaus, 
dailės, idėjos numanymo bei atjautimo pasaka. Impulsų bei 





——--- 


42 „Lietuvos žinios“, 1912, balandžio 5 (18). 

43 K. Puidos 1912.VI.21 ir 1913.X.18 laiškai J. Tumui.— VVUBR, F 
385—172, 173. 

4 K. Puidos 1912.1.21, II.22, V.19, VI.17 laiškai L. Girai.— BBK 7, 
p. 163, LK 14, p. 424, 426. 

45 M. Vaitkaus 1912.V1.12 laiškas L, Girai.— LK 14, p. 449, 

* K, Puidos 1912.VII.4 laiškas L. Girai — Ten pat, p. 428. 

* „Vienybėje lietuvninkų“ K. Puida recenzavo „Teatro“ leidinį nuo 
Nr. 1 iki Nr. 10—12, 

emocijų, pagavimų bei jausmų atvaizdavimas — tai reikia su- 
prasti, atjausti ir kitiems parodyti.“ Šie impresionistiniai ver- 
tinimo kriterijai kol kas buvo daugiau deklaruojami, negu tai- 
komi praktikoje. 

1912 m. vidury K. Puida anotavo L. Giros siuntinėjamas į 
Šiaulius knygas — rengė „Vaivorykštei“ straipsnį kroniką, ku- 
riame norėjo apžvelgti tų metų literatūros derlių. O jis pasiro- 
dė esąs menkas — „vos 2—3 originalės knygutės išleista“. Tad 
K. Puida čia fiksavo ir literatūrinio gyvenimo reiškinius. ,Laik- 
raščių kronikos nevedu, todėl apie „Vilties“ feljetonus savo 
kronikoje neminėsių, bet paminėjau jos puolimą „Vlfienybėjej 
ljietuvninkų|“ — ar skanu bus nūdieniams „Vilties“ augųu- 
rams — tas manęs nei šildo, nei šaldo“, — rašė jis L. Girai4š. 

Rudeniop Puidai persikėlė į Čeliabinską. Dabar K. Puida siū- 
lėsi rašyti „Vaivorykštei“ straipsnį apie stilistiką“?, nebeužsi- 
mindamas apie kronikinį kritikos straipsnį. Sužiugus K. Puidos 
rengiamai medžiagai, pirmasis „Vaivorykštės“ numeris 1913 m. 
išėjo be kritikos ir bibliografijos skyriaus. Apie šį numerį 
K. Puida „Vienybėje lietuvninkų“ paskelbė tulžingą recenzi- 
ją9?, nutraukdamas draugiškus kontaktus su „Vaivorykšte“. 

„Vaivorykštės“ organizavimo metais L. Gira bičiuliavosi su 
jaunu rašytoju I. Jurkūnu-Šeinium, kuris gyveno toje pačioje 
Vilniaus vietovėje — Saltoniškėse. Drauge sklaidant literatūri- 
nius visuomeninius žurnalus, I. Šeiniaus gaunamus iš Maskvos, 
L. Girai nedavė ramybės mintis: ,Kodėl mes tokių žurnalų ne- 
turime ir ar kada turėsime?“?! Jo negalėjo neveikti kelių de- 
šimtmečių tradicijas turintys „storieji“ rusų žurnalai, kuriuose 
vyravo grožinė literatūra, buvo publikuojama stambioji proza, 


—— 


48 Cituojami 1912.V1.28 ir VII.4 laiškai L. Girai. — LK 14, p. 427—428. 
* K. Puidos 1912.IX.20 laiškas L. Girai.— Ten pat, p. 430. 

3 „Vienybė lietuvninkų“, 1913, Nr. 39. 

51 „Naujoji romuva“, 1933, Nr. 138—139, p. 685, 

išsamūs kritikos straipsniai, recenzijos, apžvalgos. Tokio proti- 
lio leidinys, turintis tam tikras tradicijas lietuvių periodikoje 
(plg. „Draugiją“, „„Vadovą"), atrodė natūralesnis ir pranašesnis 
už K. Puidos rekomenduojamą žurnalą „Aromom“ jau vien 
todėl, kad jam buvo lengviau parinkti medžiagos ir suburti 
bendradarbių. 

I. Seiniaus apysaką „Meškeris“, vėliau pavadintą „Bangos 
siaučia“, L. Gira įrašė žurnalo reklamon po Maironio ir V. Krė- 
vės kūrinių. I. Šeinius, 1912 m. rudenį išvykęs mokytis į 
Šaniavskio liaudies universitetą, tapo „Vaivorykštės“ redak- 
cijos ir administracijos atstovu Maskvoje studijuojančių lietu- 
vių tarpe. Jo dėka žurnale atsirado A. Vienuolio ir A. Lasto 
kūrinių. Tačiau iš pradžių jis ir pats netikėjo, kad ,„Vaivo- 
rykštė“ pasirodys. Artimai susipažinęs su J. Baltrušaičių, kurį 
L. Gira tikėjosi prisiviliosiąs ,„(Vaivorykštėn“ ir rengėsi rašyti jo 
kūrybos studiją? (norimam rašyti straipsniui I. Šeinius buvo at- 
siuntęs L. Girai J. Baltrušaičio raštus)?š, viename laiške I. Šei- 
nius atvirai prisipažino: „Apie jūsų žurnalą aš bijau ir prisi- 
minti J. Baltrušaičiui — jis žmogus toks rimtas, juokauti 
nemėgstąs. Reikia jums pirma pasirodyti, o tuomet aš jau galė- 
sių paagituoti. Jeigu jūs gerai dalyką pastatysit, tai jis ir pini- 
gais galės prisidėti — jis turtuolis <...> "9*, 


Tuo metu J. Baltrušaitis palaikė glaudžius ryšius su lietuviais studen- 
tais. Maskvoje studijuojantis T. Petkevičius 1913 m. pradžioje rašė 
O. Puidienei į Šiaulius: „Tamsta jau, tur būt, skaitei „[Lietuvos] Žiniose“ 
apie mūsų naują Draugiją [Maskvos lietuvių šelpimosi draugiją]. Įtrau- 
kėm jon vieną labai įdomų naują narį — Baltrušaitį. Tiesiog koks tai 
stebuklas sų tuo žmogum atsitiko: pernai dar vieno sakinio negalėjo 


52 M. Vaitkaus 1913.V1.16 laiškas L. Girai. — LKLIR, f. 13, 1630—181. 
9 Žr. I. Šeiniaus laišką (be datos) L. Girai.— Ten pat, 1630—150. 
54 I. Šeiniaus 1913.II.2 laiškas L. Girai.— LK 14, p. 438. 

zmogus sulipdyti lietuviškai (taip bent išrodė, nes paklaustas, kodėl ne- 
kalbąs lietuviškai, atsakydavo, kad užmiršęs), o šįmet net eiles lietuvių 
kalboj jau pradėjo rašyti. Užsiinteresavo labai lietuvių literatūra ir rašy- 
tojais, noriai lankosi į studentų susirinkimus, apskritai, matyt, nori įeiti 
lietuvių gyvenimo kursan. Ant kiek galime, stengiamės sunaudoti tą jo 
tautišką ūpą. Ypač mūsų jaunieji rašytojai sukinėjasi apie jį, Matai, Tams- 
ta, Baltrušaitis dabar redaguoja ,„3aBeTbI“, o kas nenorėtų pamatyti savo 
apysaką ar eilutes žymiausiame rusų mėnesiniame žurnale!'“55 


J. Baltrušaitis žadėjo išspausdinti šiame žurnale I. Šeiniaus 
apysakos ,„Mėnesiena“ vertimą „Uapi 3eMHHe“. „Jis man 
pataria ir daugiau versti. Ypač jam patiko mano raštų ritmas 
ir gyvi, įspūdingi vaizdai. Jis mane vakar taip išgyrė, kad man 
net ausys linko. Dabar kokiam laikui visai nustosiu lietuviškai 
rašęs“, — nesitvėrė džiaugsmu I. Šeinius?“. Tarsi kontrastas 
grįžtančiam į savo tautą ir mėginančiam rašyti lietuviškai 
J. Baltrušaičiui, I. Šeinius labiausiai norėjo pagarsėti kituose 
kraštuose. 


Vienas pirmųjų į kvietimą bendradarbiauti ,„Vaivorykštėje“ 
atsiliepė telšiškis M. Vaitkus, bet, nesulaukdamas užsisakyto 
žurnalo ir žinių apie jį, susilaikė siųsti savo kūrybą. Vidurvasa- 
ry, A. Dambrausko paragintas, L. Gira paaiškino M. Vaitkui 
padėtį. M. Vaitkus atjautė sunkumus organizuojant leidinį, ku- 
rio uždaviniai esą nagrinėti naujus literatūros reiškinius, spaus- 
dinti pavyzdingus originalius ir verstinius veikalus, mokyti 
plunksnos darbininkus estetikos. Jis patarė leisti žurnalą ne- 
periodiškai, netgi atsisakyti šios idėjos ir imtis tvarkyti litera- 
tūros skyrių kokiame nors laikraštyje arba kooperuotis su 


————————————— 


9 T. Petkevičiaus laiškas (be datos) O. Puidienei. — VVUBR, 
F 551—-60a, 
56 I. Šeiniaus 1913.II.2 laiškas L. Girai.— LK 14, p. 438—439. 

„Draugija“, kuri retkarčiais vietoj eilinio numerio išleistų „Vai- 
vorykštę“*?, 

Jaunas dramaturgas J. Kasiulaitis siūlė žurnalo tekstą rinkti 
dviem skiltimis, kad būtų patogiau skelbti dramos kūrinius?š, 
bet šiuo patarimu nepasinaudota: draminės kūrybos „Vaivo- 
rykštėje" nebuvo. 

M. Pečkauskaitė-Šatrijos Ragana, į kurią kreipėsi ,„Vaivo- 
rykštės" redaktorius, atsakė neturinti jokio baigto veikalėlio“". 
L. Gira nesulaukė kūrybos ir iš savo senų pažįstamų — „Švytu- 
rio“ almanacho bendradarbių seserų Įvanauskaičių. Po asme- 
ninės nelaimės, mirus dukrai, S. Pšibiliauskienė išvis menkai te- 
sireiškė spaudoje“. Šioms rašytojoms buvo aktualu gauti ho- 
norarą, 0 žurnalo leidėjas nė vienam iš anksto negalėjo jo 
garantuoti. 

„Vaivorykštės“ prenumerata paskelbta neįprastu laiku — 
metų pradžioje — ir tik keliuose leidiniuose. Tai vos nesužlugdė 
pačios žurnalo idėjos: jo ėmėjais užsirašė tiktai 17 žmonių“!. 
Tai rodė ir skaitančios visuomenės nepasitikėjimą, ir gal nesu- 
brendimą didesniems žygiams. 

J. Rinkevičius ir A. Vėgėlė buvo įsteigę bendrą kalendorių 
leidyklą, organizuojant „Vaivorykštę“, leidybos reikalus tvar- 
kė vienas J. Rinkevičius. Jį veikė kai kurių asmenų įspėjimai, 
kad dar per anksti leisti literatūros almanachą, jis galįs žlugti, 
o jo žlugimas atbaidysiąs kitus entuziastus92. Kad ir L. Giros en- 





$7 M. Vaitkaus 1912.VI.12 laiškas L. Girai. — Ten pat, p. 448. 

38 J. Kasiulaičio 1912.I.30 laiškas L. Girai.— LKLIR, f. 13, 1629—42. 

59 M. Pečkauskaitės 1912.11.20 laiškas L. Girai. — LK 14, p. 417. 

6 Lazdynų Pelėdos 1913.X.18 laiškas L. Girai — LKLIR, f. 13, 
1630—87a. 

60 J. Rinkevičius. Dėl „Vaivorykštės“ leidimo.— „Viltis“, 1913, 
kovo 20 (balandžio 2). 

62 Ten pat. 


tuziazmas greitai neatlėgtų, J. Rinkevičius siūlė jam „dėl aišku- 
mo“ pasirašyti dvejiems metams savitarpio sutartį. ,,Neturėsime 
mes sutarties, tai, kai bus pelnas, tai gerai, o kai nuostolis, tai 
tada aš vienas turėsiu atsakyti“, — širdo J. Rinkevičius, L. Gi- 
Tai atmetus tokį pasiūlymą ir atsisakius tolesnių derybų“3. Paga- 
liau ir sutikęs leisti „Vaivorykštę“ be sutarties, savo rizika, jis 
mėgino sužinoti, kiek teks L. Girai mokėti už numerio sureda- 
gavimą, ir norėjo išsiaiškinti redaktoriaus pretenzijas į „lygią 
dalį grynojo pelno"“4, Iš šio žurnalo, bent pradžioje, J. Rinkevi- 
čius pelno nesitikėjo, todėl daug svarbesniu dalyku laikė ka- 
lendorių leidybą“. 


L. Gira, nepraktiškas žmogus, nė negalvojo apie pelną iš ,„Vaivo- 
rykštės“; jis negalėjo sutikti su komersantišku kūrybinio ir techninio dar- 
bo sulyginimu sutartyje. „„Pritardamas tokio laikraščio idėjai ir norėda- 
mas padėti tą idėją įvykdyti, aš ir sutikau dykai duoti savo darbą: taigi 
rūpintis bendradarbių suieškojimu, peržiūrėti ir taisyti visus atsiunčiamus 
rankraščius ir paruošti numerį. <...> Administracijos darbas prie laik- 
raščio, kuris eis daugiausia gal šimtas egzempliorių ir tik keturis kartus 
per metus, man matos, ne per didelis, ir jam galima pavesti laikas be 
jokio nuostolio savo profesijai. Bet Tamsta skaitei gyvu pinigu rinkimą, 
taigi aš ir galiu skaityti gyvu pinigu tas valandų valandas, kurias prisieitų 
pavesti skaitymui ir taisymui visokių rankraščių. <...> Aš išrūpinau šiai 
knygai dykai visus rankraščius, taigi, sulig mūsų pirmykščio apskaitymo, 
sutaupiau „„Vaivorykštei" minimum šimtą rublių <...>. Toliau <...> ke- 
tinau ir ketinu duoti ,,(Vaivorykštei“ savo raštų, neimdamas už tai taip pat 
nė kapeikos, kuomet kitur („Vilt[yje]“, „Draug[ijoje]", „Šaltfinyje]“) man 
moka paprastai po 5 kap. eilutė, vadinasi, pasiryžau išmesti, gali sakyti, iš 
savo kišenės kelias dešimtis rublių“, — neslėpė savo apmaudo L. Gira“9, 


3 


5 J. Rinkevičiaus 1912.IV.9 laiškas L. Girai.— LK 14, p. 431. 

6 J. Rinkevičiaus 1912.V.7 laiškas L. Girai.— Ten pat, p. 433. 

65 J. Rinkevičiaus 1912.IV.9 laiškas L. Girai.— Ten pat, p. 431, 

66 L. Giros 1912.IV.18 laiško J. Rinkevičiui nuorašas.— L. Gira. Raš- 
tai, t. 5, p. 418—419, 

Kitame laiške jis apibendrino įsipareigojimus žurnalui: „1) sutaisyti tą 
knygą apsiimu dykai (ir jau medžiagos turiu surinkęs ir galiu duot nors 
rytoj); 2) jei savo kokius raštus padėsiu joje — nereikalausiu sau taip 
pat jokio honoraro; 3) nereikės taip pat mokėti honorarų ir kitiems rašy- 
tojams, nes veikalus šiai knygai išsiderėjau dykai; 4) paskaitysiu dykai 
net ir antrąją korektūrą; 5) mielu noru prisidėčiau gal net ir pinigais prie 
tos knygos išleidimo, bet negaliu, nes tuo tarpu jų neturiu“??, 


Norėdamas vidurvasary porą mėnesių pailsėti ir numatyda- 
mas kažkokį naują darbą, L. Gira atsisakė redaguoti neblogai 
apmokamą „Švyturį“, o „Vaivorykštė“ rūpinosi ir toliau. „Kal- 
bėjome juk, jog pasiryžti leisti ,„Vaiv[orykštę|“ visiems metams 
galima būtų negu tik turint apie šimtą, minimum 60-tį prenu- 
meratorių. Turint gi vos porą—tris desėtkus, tegalima manyti 
apie vieną knygą ir atsilyginimą su užsakytojais“, — samprota- 
vo L. Gira. Jis siūlė J. Rinkevičiui išleisti bandymo ir reklamos 
numerį kitiems metams“, 

„Viltyje“ ir J. Rinkevičiaus kalendoriuose būvo įdėti „Vai- 
vorykštės“ administracijos pranešimai, kad pirmoji žurnalo 
knyga išeisianti 1912 m. rudenį??. Tačiau ir šis terminas pasiro- 
dė nerealus. Pirmąjį ,„Vaivorykštės“ numerį geriausiu atveju 
tebuvo galima išleisti žiemą. Rinkevičius, iš profesijos raidžių 
rinkėjas, vasarą numatė pats spaustuvėse rinkti savo leidžiamus 
kalendorius?? ir negalėjo atsidėti ,„Vaivorykštei"“. Be to, jam at- 
sirado naujų rūpesčių, kartu su A. Vėgėlė sudarius atskirą 
bendrovę knygoms leisti?!, 


67 L, Giros 1912.IV laiško J. Rinkevičiui nuorašas.— LK 14, p. 432. 
68 L. Giros 1912.IV.18 laiško J. Rinkevičiui nuorašas.— L. Gira. Raš- 
tai, t. 5, p. 419. 
69 „Viltis“, 1912, birželio 6 (19); „Šviturys“, 1912, p. 191, 211; „Priete- 
lius“, 1912. 
70 J. Rinkevičiaus 1912.V.7 laiškas L. Girai.— LK 14, p. 433. 
! „Viltis“, 1912, gegužės 18 (31). 

Koncesija leisti „Vaivorykštę“ galiojo tik iki metų pabai- 
gos; kad ji nežlugtų, išspausdinus kalendorius, paskubom buvo 
sudaryta 20 puslapių brošiūra, pavadinta „literatūros ir dailės 
laikraščio „Vaivorykštė“ pirmųjų metų pirmąja knyga. Jos for- 
matas ir rinkimas panašūs į būsimąjį „storą“ žurnalą. Tačiau 
šio leidinuko negalima laikyti „Vaivorykštės“ pirmuoju nume- 
Tiu. Anuometinėje spaudoje jis liko netgi nepaminėtas. Fikty- 
vioji „Vaivorykštė“ šiandien yra bibliografinė retenybė ir lite- 
ratūros žmonėms beveik nežinoma. Teišlikę tik du jos egzemp- 
lioriai'2. Sio leidinėlio pagrindas — J. Rinkevičiaus ir A. Vėgėlės 
parengtas A. Vienuolio apsakymo „Beždžionės“ atspaudas iš 
„Švyturio“: paskutiniame tuščiame puslapyje atspausta M. Gus- 
taičio eilėraščio ,„Kur beplaukti?“ netaisyta korektūra. Leidinuko 
viršelyje ir tituliniame puslapyje akis bado neištaisytas paant- 
raštinis Žodis „literaūtros“. 

Pirmoji tikrosios ,„Vaivorykštės“ knyga pasirodė tik 1913 m. 
pavasarį. Palydėdamas ją į pasaulį, J. Rinkevičius pažymėjo: 
„Leisti ją davė drąsos karšti mūsų rašytojų pritarimai, labiausiai 
p. Liudo Giros, kuris, kaipo „Vaivorykštės“ Redaktorius, apsiėmė 
padėti tam dalykui savo triūsu, nežiūrėdamas, ar bus jam kiek at- 
lyginta, ar ne. Tatai aš ir pasiryžau leisti „Vaivorykštę“ punktua- 
liai, kad ir prisieitų prie jos pridėti; nemanau, kad „Vaivorykš- 
tė" pasiliktų ir toliau tik su 17 ėmėjų, bet jei ir taip būtų, tai ji 
vis viena nežlugs.'73 

Kuriantis lietuvių literatūrinei periodikai, lemtingą vaidmenį 
atliko leidėjai. L. Gira sujungė dviejų leidėjų iniciatyvas. A. Vė- 
gėlės pasiūlymas apsiriboti keliskart per metus einančiu leidiniu 
iš esmės nulėmė žurnalo pobūdį. Savo išvaizda ,„Vaivorykštė“ 
buvo artima rusų „storiesiems“ žurnalams, kurie pozityvizmo ga- 


—————————— 


72 MACB, LK-20; VVUB, LR 3639. 
" „Viltis“, 1913, kovo 20 (balandžio 2). 

dynėje formavo ir brandino inteligentijos ideologiją bei sro- 
ves'4, 

Žurnalo profilį ir kryptį L. Gira tikslino susirašinėdamas su 
būsimu aktyvų; jis nesismulkino dėl atskirų detalių, bet atkak- 
liai gynė grožinės literatūros primatą. Redaguoti pirmąjį lietuvių 
literatūrinį žurnalą buvo garbė. Tai žadino pavydą kitiems li- 
teratams. 

L. Giros įsitikinimas istorine „Vaivorykštės“ misija, jo orga- 
nizaciniai sugebėjimai ir ryžtas dirbti žurnalo labui, nepaisant 
materialinės naudos, persvėrė J. Rinkevičiaus dvejones dėl pre- 
numeratorių stokos atsisakyti šio sumanymo. Nors metais suvė- 
lavusi, nustojusi per tą laiką dalies autorių ir medžiagos, kuri 
atiteko kitiems leidiniams, „Vaivorykštė“ tapo išties svarbiu li- 
teratūrinio gyvenimo faktu. 





—— 


* J. Tumas. „Storieji“ žurnalai. — „Naujoji romuva“, 1931, Nr.4, 
p. 101. 


KŪRYBOS VAISIAI 


„VAIVORYKŠTĖS“ CREDO 


Pirmajame „Vaivorykštės“ numeryje pasirodė skyrius „Lite- 
ratūros pašnekos“. Tokios antraštės ,,storiesiems“ pasaulio žurna- 
lams buvo įprastos: redaktoriai ar nuolatiniai kritikai nagrinėjo 
gyvenimo ir meno aktualijas, polemizavo su kitais leidiniais. 
„Vilties“ laikraštis kurį laiką turėjo panašų, irgi L. Giros įvestą, 
skyrių „Pašnekos apie mūsų raštiją“. „Literatūros pašnekų“ sky- 
rius „„Vaivorykštėje“ pasirodė vienintelį kartą. Pašnekesyje 
„Naująjį žygį pradedant“ išsakyta žurnalo programa: redakto- 
rius Čia aptarė visuomenės ir literatūros santykius Lietuvoje, 
apibūdino „Vaivorykštės“ vietą tarp kitų leidinių, išdėstė savo 
estetinį idealą ir žurnalui keliamus uždavinius. 

r Lietuvių literatūros išaugimą L. Gira siejo su nacionalinio 
išsivadavimo judėjimu. Lietuvių literatūra — tas gležnas aug- 
menėlis, kuriam nuolatinės kovos sąlygos neleido suvešėti, au- 
toriaus nuomone, atitiko neišrankios visuomenės skonį. Tada 
reikalingiausios buvę karo dainos; jos „kėlė kovotojų drąsą ar 
skelbė šventumą ir skaistumą tų idealų, vardan kurių kovota“. 
Į tokią poeziją žiūrėdamas rezervuotai, „Vaivorykštės“ redak- 
torius teigė, kad nacionalinio judėjimo poetai („dainiai-litera- 
tai") gavo vardus „ne tiek dėl to, kad jie buvo dainiai, kiek 
<...> dėl to, kad buvo, taip sakant, karo dainiai, atgimimo 
pranašai, ir tik“. Atgavus spaudą ir vykstant socialinei dife- 
renciacijai, atsiradusi nauja dainių rūšis — partijų bei luomų 
(klasių) šūkių skelbėjai. Pažymėjęs, kad nei pirmieji, nei dabar- 

tiniai dainiai „nesugebėjo pakelti mūsų raštijos tinkamon aukš- 
tumon, neįstengė atplėšti jos nuo pilkųjų kasdienio gyvenimo 
podirvių, nedavė jai arų skrajojimo galės“, autorius minoriškai 
konstatavo, kad lietuvių literatūra „savo daugumoje vis dar te- 
belieka agitatoriniai-moralinė raštijėlė“. 

Dėl lietuvių literatūros trūkumų L. Gira kaltino jos pilie- 
tiškumą, glaudų ryšį su visuomenės gyvenimu ir partijų kova. 
Tai buvo nepelnyti priekaištai: lietuvių literatūra visada jaut- 
riai atsiliepdavo į gyvenamojo meto įvykius ir negalėjo nerea- 
guoti į Naujus istorinius poslinkius. Mėginimus atskirti lite- 
ratūrą nuo visuomeninio gyvenimo poreikių lėmė politinės ir 
ideologinės reakcijos sąlygos, ir tai rodė pozityvistinių ir iš da- 
lies patriotinių idealų krizę!. 

K. Puida stebėjosi L. Giros siaurumu vertinant lietuvių lite- 
ratūros procesą ir kaltino jį, kad šis įžeidęs ne vien praeities 
dainius, bet ir savo meto rašytojus, „kuriems varu užmetamas 
agitatorių-moralistų epitetas“. Kad ir sutirštindamas spalvas, 
L. Gira skatino jaunų talentų bandymus pakilti savo kūryboje 
aukščiau empirinės tikrovės, kuria tenkinosi rašytojai utilitaris- 
tai; tai turėjo pozityvios reikšmės literatūros vystymuisi. ,„Vai- 
vorykštės“ programoje L. Gira nesmerkė visuomenės diferen- 
ciacijos į „„pirmeivius“ ir katalikus, netgi laikė ją naudinga 
„dvasinei tautos sveikatai“; jis tik nurodė, kad idėjinės srovės 
daro žalą „tikrajai literatūrai“. 


L. Gira nepaminėjo „Gabijos“ vardo, tačiau jos poveikį programiniam 
„Vaivorykštės“ straipsniui galima įžiūrėti. Tolimu atgarsiu čia atsiliepia 
J. A. Herbačiausko raginimas ieškoti nacionalinio savitumo dvasinėje 
sferoje. Būtinybė gilintis į vidaus gyvenimą pabrėžta „Vaivorykštės“ epi- 





! Žr. V. Galinis. Naujos kryptys lietuvių literatūroje. V., 1974, 
p. 37. 

2 K. Puidos 1913.X.31 laiškas J. Tumui.— VVUBR, F 545—216; „Vie- 
nybė lietuvninkų“, 1913, Nr. 39. 

grafe — I. Franko ketureilyje: pačioje žmogaus sieloje slypinti tautos atei- 
tis. L. Gira pasisakė prieš meno įtraukimą į visuomenės tarnybą. Jis pratę- 
sė J. A. Herbačiausko mintį atskirti meną nuo politikos: „Mūsų raštija 


nių vystyklų, kurie nebeleidžia liuosai kaip reikiant augti ir pačiai savai- 
me stiprėti.“ L. Gira šitaip apibūdino „tikrosios literatūros" esmę: „Turė- 
sime ją tuomet, kai ji bus tikiai tautos literatūra, kai ji bus pasaulinės li- 
teratūros dalelė, o ne tautininkų ar socialistų, ne pirmeivių ar kitų kokių 
eivių literatūrėlė.“ Čia irgi atsiliepta į J. A. Herbačiausko raginimą įves- 
ti „mūsų tautos žodį į visžmonijos kultūrą“. 


„Tikroji literatūra“, anot L. Giros, tai ta, kuria gali „lygiai 
gėrėtis ir šiokių, ir tokių politikos nuomonių žmonės“. Jis ap- 
rioriškai teigė, kad didieji rašytojai skelbę pasauliui absoliutaus 
grožio idealus; tik retas išimtis tarp šedevrų sudarą tendenci- 
niai meno kūriniai, kuriuose nėra „tos absoliučios dailės skais- 
tybės". Kaip tokią išimtį L. Gira nurodė klerikalų ujamą H. He- 
jermanso dramą „Du keliu“. XX a. pradžioje tendenciją litera- 
tūroje smerkė ne tik modernizmo rėmėjai, bet ir A. Jakštas, tad 
L. Gira čia tiktai praplėtė idėją. Tačiau jis kaip niekas kitas 
pabrėžė meninio tobulumo svarbą literatūroje. Pagrįstai teig- 
damas, kad „dailėje vieno jausmo nebeužtenka, dailės veikalas 
iš visų pusių turi būti dailės veikalu: rūbas-forma <...> nė 
vieno didžiojo žodžio dailininko nebuvo niekinamas“, L. Gira 
pareiškė spausdinsiąs tik tokius veikalus, kurie duos „vien es- 
tetikos pasigėrėjimo“; grožinė literatūra nuo to nenukentėsian- 
ti, nes menininko plunksnos laukią „tyrojo įkvėpimo turtai“. 
Taigi L. Gira šiuo metu per mažai rūpinosi literatūros visuo- 
meniškumus. 

Daugelis tyrinėtojų „Vaivorykštės“ pasirodymą laiko ta ri- 
ba, kai L. Gira tampa estetizmo gynėju. Tačiau jo posakių apie 


* V. Galinis. Naujos kryptys lietuvių literatūroje, p. 45—46. 
217 


„absoliutų grožį“ ar „tyrąjį įkvėpimą“ nereikia suabsoliutinti. 
Pati sąvoka „estetizmas“, neretai išreiškiama sinonimais ,,me- 
nas menui“, „grynasis menas“, „absoliutus grožis“ ir pan., tik 
sąlygiškai apibūdina estetines koncepcijas, kurios tvirtina, jog 
meno kūryba — pati sau tikslas ir nepriklauso nuo politikos, vi- 
suomeninių reikalavimų, auklėjimo uždavinių. Įvairiomis ap- 
linkybėmis šios koncepcijos skiriasi ir savo objektyvia reikš- 
me, ir socialinėmis bei ideologinėmis ištakomis4. Aiškinantis, 
koks turinys slypi tokiose ir panašiose ano meto rašytojų for- 
muluotėse, negalima pamiršti istorinių aplinkybių ir literatūrinio 
judėjimo uždavinių. Taip pat negalima nutylėti tikrų estetizmo 
pasireiškimų, kuriems būdingas meno priešpastatymas „šiurkš- 
čiai“ tikrovei, antidemokratinis turinys ar rafinuotos formos. 
Jau 1907 metų laiške J. Šauliui L. Gira pareiškė: „Literatūro- 
ją gi politiškoji tendencija stačiai turi būti nepakenčiama.“ 
Savo pasisakyme estetikos klausimais ,„Mo3 ucuoBeA» ucKyccTBa“ 
L. Gira taip pat mėgino atskirti meną nuo visuomeninio gyve- 
nimo poreikių“. Šiame rankraštiniame darbe ginama teisė sub- 
jektyviai vertinti kūrinį (,,patinka—nepatinka“), meno matu ir 
svertu laikomos sąvokos „„gražu—negražu“?. 1910 m. L. Gira tei- 
gė: „Dailė privalo ieškoti naujų kelių, tai tiesa. Pridėsiu tik: 
naujų ir gražių, nes amžinoji gražybė gyva yra ne naujumu, bet 
gražumu savo.“" 1911 m. A. Dambrauskui rašytame laiške jis 





*B. Ą. CkBoO3HKEKOB. «HckyccTBO AAZ HCKyYCCTBa5, — AHTepa- 
TypHaa 3HIĮHKAONeAKWI, t. 3, M., 1966, p. 194. T. p.: CaoBapb AUTE- 
paTypoOBeAuecKUux TepMHUHOB, PezaKkTOpEI-cocTaBWTeAM A. H. TumocdbecB 
un C. B. Typaes. M., 1974, p. 111. 

5 V. Zaborskaitė. Realizmo klausimai 1905—1917 metų lietuvių 
literatūros kritikoje, p. 41. 

6 Mox mcnoBeAb HCKyYCCTBA (Mon NoHSTMZ M COMHeHHS), — 
VVUBR, F 361, 

7 L, Gira. Argi tik misticizmas? — „Aušrinė“, 1910, Nr. 6, p. 33. 

dėstė, kad „yra jau pas mus žmonių (ypač miestų jaunimas), 
kurie ieško vien tyrosios dailės — tokie mėgsta tik gražias ei- 
les, nors ir nėra jose jokių šaukimų ir t. t.“ Ir pats jis sakėsi ne- 
galįs „deklamuoti eilių, kuriose nėra „grynos grožės“š. 1912 m. 
data pažymėtame straipsnyje apie E. Steponaitį, gerokai perdė- 
damas šio pradedančio poeto vaidmenį, L. Gira aiškino, kad „Jis 
buvo vienas iš pirmųjų mūsų jaunųjų rašytojų, kurie duoda 
nūn pradžią grynos literatūros srovei, kurių visų pirmiausias 
tikslas jau nebe vien žadinimas tautos, visuomenės sąmonės, 
bet ir gaivinimas, tvėrimas pačios dailiosios mūsų raštijos““. 

Taigi L. Gira aktyviai įsijungė į kovą prieš literatūros uti- 
litarizmą, už grožinės kūrybos meniškumą. Bendradarbių orien- 
tavimas „Vaivorykštės“ programoje į socialiniu atžvilgiu „ne- 
suinteresuotą" meną siaurino žurnalo tematiką, nors, kaip 
matysim, ne visi autoriai atsižvelgė į šį programinį reikalavi- 
mą ir pats redaktorius juo nuosekliai nesivadovavo. 

L. Gira mėgino nustatyti „Vaivorykštės“ vietą tarp kitų li- 
teratūrai artimų leidinių. Pažymėjeęs menką literatūros vietą 
visuomeninėje politinėje periodikoje („politikos laikraščių fel- 
jetonų skiltys — kad ir mažiausiajai literatūrai — per maža, per 
siaura tribūna'), L. Gira aptarė savo redaguojamo žurnalo 
pirmtakų — „Draugijos“, „Ateities“ ir „Aušrinės“ — įtaką lie- 
tuvių literatūriniam gyvenimui. „Draugija“ keletą metų atsto- 
jo literatūros žurnalą, joje subrendo M. Gustaičio ir M. Vait- 
kaus talentai, čia „rasdavo ne vieną kertelę ir kiti mūsų poetai 
ir beletristai“; A. Jakšto redaguojamas žurnalas sistemingai, 
tegu ir ne visiems priimtinai, vertino naujuosius veikalus. Jau- 
nimo leidiniai literatūrai negali daryti rimto poveikio, nes jų 
redakcijos kelia moksleiviams menkus reikalavimus. „„Vaivo- 

š 1911.XI.9 laiškas. — VVUBR, E 135—14, 

9L. Gira. Edmundas Steponaitis.— Kn.: E. Steponaičio raštai. K., 
1912, p. XXII. 

rykštėje“ literatūra būsianti jau nebe priedas, o tikslas. Žurna- 
las sėsiąs visuomenėje „dailės žodį“. Tokio leidinio reikalingu- 
mą nulėmęs pats grožinės literatūros plėtojimasis. 

Naujų gairių lietuvių literatūrai „Vaivorykštės“ programo- 
je L. Gira nenubrėžė, nešaukė sukilti prieš senas formas, kaip 
J. A. Herbačiauskas, ir neignoravo realizmo, kaip S. Čiurlionie- 
nė. Literatūrinių kartų problema „Vaivorykštės“ redaktoriui 
neegzistavo; ji iškilo tik trečiajame dešimtmetyje. L. Gira kvie- 
tė „į garbingąsias įkvėpimo lenktynes“ senuosius ir jaunuosius 
rašytojus be ideologinių skirtumų, tačiau labiausiai jam rūpė- 
jo suspiesti jaunimą, ypač mažiau pasireiškusius literatus. 

„Siaurajai partyvinei literatūrėlei, neapykantos apoteozei, 
tautos dvasinių bei tikybinių jausmų užgavimams „Vaivorykš- 
tė“ netarnaus“, — pabrėžė L. Gira žurnalo programiniame straips- 
nyje. Nors jis ironiškai atsiliepė apie „tautininkų literatūrėlę“, 
bet parėmė „tautinės vienybės“ šūkį. „Vaivorykštės“ redakto- 
rius nei tada, nei paskiau nebuvo indiferentas religijos atžvil- 
giu, Todėl į kvietimą rašyti žurnale pirmiausia atsiliepė „vidu- 
rio kelio“ (dešiniųjų demokratų) ir klerikalų spaudos bendra- 
darbiai. 

„Vaivorykštėje“ ilgesnį ar trumpesnį laiką bendradarbiavo 
24 poetai, prozininkai ir kritikai — dviejų literatūrinių kartų at- 
stovai. Vyriausieji kūrybos stažu ir amžiumi (Maironis, Vaiž- 
gantas, M. Šeižys-Dagilėlis, G. Landsbergis-Žemkalnis) pasiro- 
dė spaudoje jau XIX a. pabaigoje. Jaunesniąją kartą, kuri žur- 
nale reiškėsi intensyviausiai, sudarė dvi nevienodos literatų 
grupės. Dalis ėmėsi plunksnos pirmajame šio amžiaus dešimt- 
metyje; L. Gira, V. Krėvė, I. Šeinius, M. Gustaitis, M. Vaitkus, 
K. Jurgelionis „Vaivorykštės“ leidimo metais jau buvo žinomi 
rašytojai, nors ne visi išleidę pirmąsias knygas. Daugumas — tai 
ateinantis į literatūrą jaunimas. V. Mykolaitis-Putinas, K. Bin- 
kis, F. Kirša, V. Bičiūnas pagarsėjo ,(Vaivorykštėje“. Aktyviau- 

si bendradarbiai — V. Krėvė ir I. Šeinius, kurių literatūrinė pIo- 
dukcija užėmė daugiau kaip pusę žurnalo — apie 500 puslapių. 
Jie daugiausia padėjo redaktoriui ir patarimais. 

Kokios idėjinės ir estetinės tendencijos išryškėjo atskirų ra- 
šytojų kūryboje, matysime pagal žanrus apžvelgę žurnalo me- 
džiagą. 


POEZIJA 


„Vaivorykštėje“ paskelbta maždaug šimtas eilėraščių ir dvi 
poemos. Ši kūryba priklauso keturiolikai autorių: Maironiui, 
M. Dagilėliui, M. Gustaičiu, M. Vaitkui, Paparoniui, Putinui, 
F. Kiršai, K. Jurgelioniui, B. Sruogai, K. Binkiui, A. Lastui, 
J. Mikuckiui, Visuomeniui ir Žemės Dulkei. Trys paskutinieji 
literatai ir M. Dagilėlis išspausdino tik po vieną ar du eilėraš- 
čius, o Kiti poetai pateikė didesnius ar mažesnius poezijos 
pluoštus. 

Vienas pirmųjų rašytojų, į kurį kreipėsi L. Gira, pranešda- 
mas apie organizuojamą žurnalą ir prašydamas kūrybos, buvo 
Maironis!. Naujoji lietuvių poezija, išsiritusi iš po Maironio 
sparno, ieškojo kitokių kelių, tačiau negalėjo nutraukti su juo 
vidinių ryšių. Maironio poema „Tarp skausmų į garbę“ sužadino 
L. Giros norą rašyti „maironiškai“š. Nors jis palyginti greitai 
atrado savo braižą, bet pagarba ir dėkingumas literatūriniam 
mokytojui išliko visą gyvenimą. 

Po 1905 m. revoliucijos Lietuvoje stiprėjo klasių kova, o 
Maironis tebeskelbė iliuzinę tautos vienybę. Žurnalui jis pasiū- 


! Maironio sutikimas gautas 1912 1.28. 

2 V. Zaborskaitė. Maironis, p. 478. 

ŠL. Gira. Vinco Krėvės dzūkiškumo genezis.— „Pradai ir žygiai“, 
1926, Nr. 8, p. 207. 

lė 1911 m. vasarą pradėtos rašyti poemos „Mūsų vargai“ pirmą- 
ją dalį*. Jos pasirodymas „Vaivorykštės“ puslapiuose paskatino 
poetą kūrinį tęsti. Išspausdinus žurnale dvi „Mūsų vargų“ dalis, 
poemos rašymas nutrūko. Poetas skundėsi kūrybine negalia 
(„Man jau antri metai, kai jausmai užmigo ir giesmė nutilo“)?, 
pesimistiniu poemos turiniu („pas mus ir taip per daug pesimiz- 
mo“) ir laiko stoka“. 

Pirmąją „Mūsų vargų“ publikaciją ,„Vaivorykštėje“ M. Vait- 
kus pavadino gražia pradžia buitinio romano, panašaus į „Eu- 
genijų Oneginą“". Pirmosiose dviejose poemos dalyse Maironis 
iš savo konfesijos taško vaizdavo lietuvių valstiečių kovą su 
bajorais dėl gimtosios kalbos vartojimo bažnyčioje, smerkė 
„laisvą riaušių metą“, tėvynės išsižadėjimą dėl asmens gerovės. 
Nutautimo pavojus ir politinių partijų kova — bene didžiausios, 
jo supratimu, blogybės, kurioms jis negailėjo tamsių spalvų. 

Iš klerikalinės poeto tendencijos Amerikos „Laisvojoje min- 
tyje“ pasijuokė K. Jurgelionis. Jis pareiškė norįs išvis pakeisti 
įsigalėjusią nuomonę apie Maironio poeziją: joje nėra „jausmo 
pilnumo“, tik „dirbtinumas, perdėta afektacija, truputis pom- 
pastiškumo". Poemoje ,„Mūsų vargai“ apdainuojami gana pro- 
ziški dalykai nedarą įspūdžio, pradėta vaizduoti Donės ir Sut- 
kaus meilė greitai atsiduria antrame plane. K. Jurgelionis užsi- 
mojo jaunosios kartos vardu nurašyti Maironį į archyvą. Šį 
požiūrį tuoj pat perėmė kiti du „Laisvosios minties“ bendra- 
darbiai — K. Puida ir B. Sruoga. „Aušrinėje“ išspausdintą 
B. Sruogos rašinį „Maironis“ jau aptarėme. K. Puida Maironio 


————— 


* Maironio 1912.1.28 laiškas L. Girai— LK 14, p. 413. 

5 Maironio 1912 m. laiškas L. Girai.— Ten pat, p. 414. 

6 Maironio 1913.X.24 laiškas L. Girai. — Ten pat. 

"M Vaitkaus 1913.V.24 laiškas L. Girai.— Ten pat, p. 451. 

ŠK. Jurgelionis. Padrikos pastabos. — „Laisvoji mintis“, 1913, 
Nr. 42, p. 990—991, 

„Mūsų varguose“ rado „ir poezijos, ir tendencijos". Net nesu- 
laukęs antrosios dalies, jis pabrėžė, kad kūrinyje „užčiuoptinai 
jaučiamas didžiausio mūsų lyriko saulėleidis“?. Po kelerių me- 
tų A. Šmulkštys-Paparonis pratęsė K. Puidos žodžius drastiška 
fraze: „Labanakt, Maironi!"!0 

J. Tumas atskiras „Mūsų vargų“ vietas, ypač lyrinius nu- 
krypimus, pavadino „tikra delektacija“, bet pasigedo įdomiai 
supintos fabulos. „Lyrikuose gal ir paliks Maironis pirmas. Bet 
įdomių savo turiniu poemų jis, kaip ir Kundrotas [L. Kondrato- 
vičiusį, rodos, neparašys",— pastebėjo recenzentas!!, 

Trečiajai „Vaivorykštės“ knygai Maironis neturėjo nieko 
kito, išskyrus eilėraštį „Ant Drukšės ežero“, kuris, poeto pagei- 
davimu, buvo išspausdintas be autoriaus pavardės ir slapyvar- 
džio!?, Maironis nenorėjo, kad subtilią kūrinio erotiką vulgari 
akis sietų su jo biografija.!? 

1914 m. „Vaivorykštės“ pirmąją knygą L. Gira dedikavo 
Maironiui —,,tautos žadintojui, tėvynės atgimimo pranašui“, 
neseniai paminėjusiam 25 kūrybinio darbo metų sukaktį. 

Pirmajame „Vaivorykštės“ numeryje buvo įdėta Saudininkų 
(netoli Kelmės) kunigo Mikalojaus Šeižio-Dagilėlio baladė „Nu- 
puolęs dainius“. Vaizduodamas, kaip bernaičiu pasivertusio vel- 
nio giesmės užmigdo vaikiną ir sukelia kaimynų vaidus, auto- 
rius darė aliuzijas į visuomeninį gyvenimą. L. Gira prašė jį tik 
J. V. Getės vertimų. M. Dagilėlis, eilinis draudžiamos spaudos 
poetas, dviejų eilėraščių rinkinių autorius, teisinosi mažai teuž- 


9 „Vienybė lietuvninkų“, 1913, Nr. 39. 

10 Paparonis. Dėl Maironio poemos „Mūsų vargai“.— „Laisvė“, 
1920, rugpiūčio 22. 

" „Viltis“, 1913, spalio 2 (15). 

12 Maironio 1913 IX.24 laiškas L. Girai.— LK 14, p. 414. 

Iš Poetui buvo sunku nuslėpti savo autorystę, juoba, kad eilėraštis 
išspausdintas pačioje žurnalo pradžioje. Netrukus ji virto vieša paslap- 
timi. 

siimąs poezija, „nes trūksta ir sveikatos, ir noro“, bet vis dėlto 
surado du neskelbtus originalius eiliuotus kūrinius4. Feljetonė- 
lį „Barzda“ L. Gira išspausdino „Viltyje“!?, Baladė „„Nupuolęs 
dainius“ savo vaizdavimo maniera artima „Aušros“ romantikų 
epinėms-lyrinėms baladėms. Ji silpnesnė už „Draugijoje“ pa- 
skelbtą M. Dagilėlio baladę „Gegutė“, tačiau, lyginant su anks- 
tyvaisiais jo eiliavimais „ne mokytiems vientaučiams, bet Lie- 
tuvos sodžių gyventojams“ 9, kur kas meniškesnis kūrinys. 
„Vaivorykštės“ redaktoriaus jis nepatenkino. „Už Dagilėlį no- 
rėjome aukščiau skristi“, — vėliau pabrėžė L. Gira!?, 

Nuo pirmo iki paskutinio numerio ,„Vaivorykštėje“ bendra- 
darbiavo M. Gustaitis ir M. Vaitkus. 

„Vaivorykštėje“ pasirodė M. Gustaičio baladė, pasakėčia ir 
trys eilėraščiai. Jis buvo parašęs septynias „„Atgailos psalmes“, 
iš kurių tris pasiuntė L. Girai, bet paskiau paprašė grąžinti („jų 
stilius tikrai dar sunkus")!'š. M. Gustaitis, kaip joks kitas „„Vai- 
vorykštės“ autorius, savo kūrinius skrupulingai taisė ir per- 
dirbinėjo. 

Dėl silpno meninio lygio redaktorius nespausdino jo „trijų 
gabalėlių“, paskirtų A. Civinskiui!?, bičiuliui, „Šaltinio“ redak- 
toriui, mirusiam 1913 m. pavasarį. Šie eilėraščiai buvo sukurti 
dar 1900 ir 1902 m. — kaip atsakymas į A. Civinskio laišką, ku- 
riame jis skundėsi nesugebąs aprašyti Pirėnų grožybių??: jie 
gana dirbtinai susieti su netikėtomis šermenimis. 

„Vaivorykštėje“ velioniui M. Gustaitis dedikavo baladę 
„Paskendusis varpas“. Mirties motyvas joje aidi paslaptingu 


———————— 


4 M, Šeižio 1912.XII.27 laiškas L. Girai — LK 14, p. 444. 
5 „Viltis“, 1913, sausio 9 (22). 

16 M, Dagilėlis. Dainos ir Sakmės. Tilžė, 1903, p. 3. 
17 „Naujoji romuva“, 1933, Nr. 138—139, p. 686, 

18 M. Gustaičio 1913.X.25 laiškas L. Girai.— LK 14, p. 396. 
19 M. Gustaičio 1913.X.5 laiškas L. Girai.— Ten pat, p. 395. 
2 VVUBR, F 572, p. 22—31. 

varpo gaudesiu ežere: „Skendau, brolau, skendau, / Bet aukso 
rūmus čia radau.“ Reali tikrovė blanksta prieš „anapusį“ pa- 
saulį, išreikštą įtaigiais vaizdiniais. Šio kūrinio simbolika tarsi 
plėtoja „„Gabijoje“ J. A. Herbačiausko sukurtą suaugusio su 
nuskendusio Varpo širdimi Dainiaus Jaunučio alegoriją. Kūri- 
nyje susijungia epinis, lyrinis ir draminis elementai, kaip to 
reikalauja baladės žanro kanonai. 

Savo žanriniu netikėtumu ,„Vaivorykštėje“ patraukia du 
M. Gustaičio lyriniai eilėraščiai — imitacija „Kur beplaukti?“ ir 
improvizacija „Špižinis varpas“. Kad pirmame eilėraštyje po- 
etas būtų imitavęs kurį nors autorių — nepasakysi: kūrinys per- 
nelyg „gustaitiškas“. Efemeriška nuotaika, neapibrėžti troški- 
mai eilėraštyje išsilieja lakiais periodais, kurių skambumą dar 
labiau sustiprina pasikartojančios eilutės: „Pasakyk, valtele, / 
Kur beplaukti su tavim?" Klasikinių formų gerbėjui A. Jakštui 
šis kūrinys didesnio įspūdžio nepaliko?!, o K. Puidą sužavėjo 
nepaprasta „stiliaus drąsa, karališkai gausus žodynas ir mokė- 
jimas visu tuo mMaestriškai naudotis“2?. Improvizacija „Špižinis 
varpas“ nepanaši į iuos be pasirengimo rašomus eilėraščius, 
kurių meną puikiai valdė M. Gustaičio pamėgtas A. Mickevi- 
čius, tačiau pats žanro apibūdinimas paimtas iš didžiojo lenkų 
poeto arsenalo. Griežtą šio pilietinio kūrinio architektoniką yra 
išnagrinėjęs V. Bičiūnas?3. Eilėraštis stiprus aforistiniu minties 
polėkiu, išraiškinga metrika, įdomiu rimavimužė. 


2! „Draugija“, 1913, Nr. 76, p. 404. 

22 „Vienybė lietuvninkų“, 1913, Nr. 39. 

23 V. Bičiūnas. Širdies poetas.— „Židinys“, 1928, Nr. 1, p. 28. 

2 Vėliau M. Gustaitis šį kūrinį perdirbo, praplėsdamas apibendrintą 
tėvynės nelaimių motyvą Pirmojo pasaulinio karo įvaizdžiais; eilėraštis 
prarado žymią dalį ankstesnio savo žavesio. Naują kūrinio variantą auto- 
rius pavadino automonologų „Tėvynės rauda“, (M. Gustaitis. Tėvy- 
nės ašaros ir Erškėčių taku, Jaroslavlis, 1916, p. 7—8.) 


8. Platėjantys akiračiai 9225 


Daug kūrinių žurnale išspausdino M. Vaitkus. Čia paskelbti 
trys jo eilėraščių ciklai, šeši atskiri eilėraščiai ir poema. Bend- 
radarbiavimas ,„Vaivorykštėje“ nesudarė išskirtinio jo kūrybinės 
biografijos momento, todėl ir daugiatomiuose poeto atsimini- 
muose apie tai tik užsimenama. M. Vaitkus buvo kuklios nuomo- 
nės apie savo kūrybą. Ciklą „Liūdnojo rudens garsai“ jis pats 
kaltino daugkalbyste*“, tą patvirtino ir kritika („daug daugiau 
žodžių, ne kad poezijos“, — replikavo K. Puida?9). Ištęstumas — 
būdingas M. Vaitkaus kūrybos bruožas. Eilės, kuriose „nėra jo- 
kios tendencijos, neskelbiamos jokios idėjos'27, atitiko L. Giros 
susikurtą „grynosios poezijos“ modelį. Apie išdailintą barokinę 
poeto knygą „Šviesūs krislai“, kurioje įdėta ir „Vaivorykštėje“ 
skelbtų eilėraščių, L. Gira parašė ir išspausdino savo žurnale 
net dvi recenzijas. 

Sviesios kūdikystės dienelių prie Minijos vaizdavimu, idi- 
liško motinos paveikslo, įvairių gamtos niuansų poetizavimu 
mažne ribojosi „Vaivorykštėje“ paskelbtų eilėraščių tematika. 
Pabirus vaizdinius motyvus M. Vaitkaus kūriniuose klasikinė 
strofika jungia į mozaiką — gražią akiai, bet nedaug ką sakan- 
čią širdžiai. M. Vaitkus jau naudojosi „antrinės“ kilmės pasau- 
linės istorijos, literatūros, meno įvaizdžiais. Viename ,„Vaivo- 
rykštės“ eilėraštyje jis aprašė prancūzų dailininko Šarlio Lan- 
delio (1821—1908) drobę „Laimingoji motina“. Žanos d'Ark pa- 
veikslas šiai prancūzų nacionalinei didvyrei skirtame eilių 
cikle tiesiog skęsta Mažybinių ir maloninių žodžių sraute, ir tik 
paskutinėje dalyje, kur poetas herojės kančią susieja su savo 
išgyvenimais, pasigirsta dramatiškesnė gaida. 

Ištęstoje poemoje „Upytė“ personifikuojama upelio kova su 


————————— 


25 M. Vaitkaus 1912.XI.3 laiškas L. Girai. — LK 14, p. 449. 
25 „Vienybė Lietuvninkų“, 1913, Nr. 39. 


' M. Vaitkaus 1914.1.28 laiškas L. Girai. — LKLIR, f. 13, 1631—102. 

šalčiu. „Tikėtis, kad ši „dailė dėl dailės“ (negeriausioje to žo- 
džio prasmėje) rastų gyvenime atbalsį, mums matos, negali- 
ma“, — pastebėjo A. Jakštas?8. Tačiau yra pagrindo manyti, kad 
M. Vaitkaus poema padarė poveikį Žaliai Rūtai (A. Sabaliaus- 
kui), kuris 1918 m. „Kalevalos“ metru parašė stambų eiliuotą 
veikalą, skirtą Nemunėlio ir Apaščios vaizdų apdainavimui??. 
Jau žymiai vėliau „Vaivorykštės“ bendradarbis V. Bičiūnas 
M. Vaitkaus „Upytę“, nepaisant įos „formos santarmės ir vaiz- 
dingumo"“, pavadino kūrybiniu anachronizmu: ji dvelkianti 
Prancūzijos imperijos laikų mada ir stiliumi, kai „iš pseudokla- 
sinio letargo nejučiomis literatinės aspiracijos ėmė busti kuk- 
Tiam sentimentalizmui“s?, Kritikas, beje, čia pasinaudojo L. Gi- 
ros charakteristika, duota vėlesnei M. Vaitkaus poemėlei 
„Brėkšta“3!. 

Nuo 1909 m. „Viltyje“ ėmė reikštis „Šaltinio“ ir „„Draugi- 
jos" bendradarbis seiniškis Antanas Šmulkštys, pasirašinėjęs 
Paparoniu. Per ketverius metus šiame laikraštyje jis išspausdi- 
no apie 20 originalių eilėraščių, mėgino versti Puškiną, Lermon- 
tovą. L. Gira prašė Paparonį talkinti ,,Vaivorykštei“, žadėjo pa- 
rašyti įo eilių kritiką. Netikėto dėmesio paglostytas jaunas 
poetas iš anksto dėkojo L. Girai už „silpnųjų poezijos pusių“ 
nurodymą ir teisinosi neleidęs lig šiol savo eilėraščių atskira 
knygele todėl, kad žiūrėjęs į juos kaip į laisvų valandų žaidi- 
mą. Tačiau J. Slovackio meilės poema „Šveicarijoj“, kurią Pa- 
paronis išvertė ir 1912 m. pabaigoje nusiuntė ,„Vilčiai“, atsklei- 
dė jo gyvenime naują lapą („visa širdimi paskendau poezijoj ir 


————— 


28 „Draugija“, 1914, Nr. 91—92, p. 231—232. 

2 Savo keliu ėjusių Nemunėlio ir Apaščios vaizdai Žalios Rūtos 
piešti. Tilžė, 1923, 278 p. 

0 V. Bičiūnas. Sugaištoji mūza.— „Skaitymai“, kn. 19, 1922, 
p. 125. 


3 E Radzikauskas. Kūrybos pradai mūsų raštijoje. — „Veja“, 
1919, Nr. 1, p. 13—14. 

jai tik vienai manau tarnauti“). Vertimas dar rankraštyje sukė- 
lęs daug ginčų tarp kunigų??. Nors vietomis nutolstama nuo 
originalosš, vis dėlto tai vienas natūraliausiai skambančių 
J. Slovackio poezijos vertimų į lietuvių kalbą XX a. pradžioje. 
Jis galėjo papuošti „Vaivorykštę“. Tačiau, tenkindamas vertė- 
jo pageidavimą, L. Gira išspausdino poemą „Viltyje“34, Pirmam 
„Vaivorykštės“ numeriui Paparonis spėjo atsiųsti pluoštą ori- 
ginalių eilių ir A. Mickevičiaus baladės vertimą. 

Paparonio kūryba „Vaivorykštėje“ — 6 eilėraščiai. Poetas 
meditavo apie gyvenimo ratą „per tamsą į šviesybę, nuo vargo 
prie džiaugsmų“, sielą tarytum ugnis išvalantį įkvėpimą. Eilė- 
raštyje „Finis coronat opus“, už kurį A. Jakštas sušuko „Bra- 
vo!"35, idealų neturinčių minią jis vadino „kvaila gauja". Vie- 
niems Paparonio eilėraščiams būdinga Maironio poetika, ki- 
tiems — liaudies dainų imitavimas. 


Paparonis buvo atsiuntęs L. Girai eilėraštį „Tik saldžiam sapne““ė, ku- 
ris galėjo tapti idėjiškai reikšmingų ,„Vaivorykštės“ kūriniu, tačiau re- 
daktorius nerizikavo jo spausdinti. Poeto vizijoje pakilę iš kapų milžinai 
žūtbūtinėje kovoje triuškino Lietuvos priešus ir rodė pavyzdį jaunajai 
kartai. Pabūgęs savo drąsos, paskutinėje strofoje anticarinį patosą auto- 
rius atmiešė liberaliniu kvietimu mokytis. L. Gira ją, kaip nereikalingą, 
išbraukė, paredagavo keletą kitų vietų. Rankraštyję redaktoriaus ranka 
užrašyta, kad eilės „geros, bet cenzūra nepraleis“, ir pridurta vėlesnio 
laikotarpio pastaba: „Šitos eilės, parašytos dar 1911 m., buvo atsiųstos 
kitkart padėti ,„Vaivorykštės“ žurnalan. Tuometinės cenzūros sąlygos 
neleido, deja, jų paskelbti <...>." Šis eilėraštis išspausdintas Paparonio 
eilių rinkinyje be paskutinių keturių strofų??. 

32 A. Šmulkščio 1912.XII.21 laiškas L. Girai.— LK 14, p. 446. 

8 V. Bičiūnas. Paparonis. Eilių rinkinys.— „Skaitymai“, kn. 15, 
1922, p. 120— 122. 

4 „Viltis“, 1913, sausio 4 (17). 

35 „Draugija“, 1913, Nr. 76, p. 404. 

3 MACBR, f. 96—171. 

37 Laisvėn.— Paparonis. Eilių rinkinys. K., 1921, p. 34—35. 

L. Gira jau kuris laikas domėjosi „Šaltinyje“, „Draugijoje“ 
ir jos priede „Ateityje“ spausdinamų eilėraščių autoriumi Puti- 
nu, bet negalėjo sužinoti jo adreso. Tolimas jauno poeto gimi- 
naitis A. Šmulkštys-Paparonis atkakliai saugojo autorystės pa- 
slaptį: „Putino adreso tuo tarpu nurodyti nenoriu — palauk 
Tamsta vakacijų."38 1913 m. vasarą Putinas pats parašė L. Girai 
laiškelį, kuriame sakėsi suprantąs „Vaivorykštės“ misiją lietu- 
vių raštijoje, tačiau pirmąja savo pareiga laikąs remti „Ateitį“. 
Žadėdamas bendradarbiauti ,„Vaivorykštėje“, prie laiškelio Pu- 
tinas pridėjo kelis eilėraščius ir pageidavo sužinoti L. Giros 
nuomonę, „ar verta toliau toje srityje dirbti" ,3? 

„Vaivorykštėje“ Putinas paskelbė devynis eiliuotus kūri- 
nius, iš kurių tik du neperspausdinti jo „Raštuose“: siužetinis 
eilėraštis „Be laiko mirtis“ ir estetizuota svajonių pynė „Har- 
monija“. Žurnale išvydę šviesą Putino eilėraščiai, ne kartą po 
to autoriaus taisyti ir šlifuoti, — gyvoji mūsų lyrikos dalis. Juo- 
se žymios poeto pastangos apmąstančiu žvilgsniu aprėpti būtį 
ir visą pasaulį. 

Eilėraščiuose „Man čia gera" (dedikuotame „Tai, kurios at- 
minimas iššaukė tas eilutes“), „Paskutinis spindulys“, „Jei kuo- 
met ašara karšta...“ skamba tos pačios elegiškos ir romansinės 
gaidos, kaip daugelyje Putino bendraamžių plunksnos bandymų, 
tik jo meninis meistriškumas aukštesnis. Graudi svajonėlė, gim- 
dantį dainelę, neišsipildžiusių troškimų aidesys čia artimi L. Gi- 
ros lyrikai. Jaučiama, kad šiuos eilėraščius parašė žmogus, ku- 
Iiam nepasiekiamas gyvenimo pilnumas. Tačiau eilėraštyje 
„Prabilk, širdie“ Putinas maištingai sukyla prieš savo bejėgiš- 
kumą. Dramatinės vidaus kolizijos nuo šiol tampa jo poezijos 
leitmotyvu, savičiausiu kūrybinės individualybės bruožu.  Ro- 





— 


38 A. Šmulkščio 1913.V.14 laiškas L. Girai. — LK 14, p. 446. 
39 Putino 1913.VII.19 laiškas L. Girai.— Ten pat, p. 416. 


mantinį „skausmo skundą“, kuris draskė Maironio sielą, Puti- 
nas pratęsė su gaivališkesne jėga. 

Dabar Putino poezija pasineria į kosmoso stichiją. Eilėraš- 
tyje „Audra“ poetizuojamas gamtos gaivalų siautėjimas, kuris 
kursto slaptingas žmogaus galias; įspūdį čia itin sustiprina ka- 
pota ritmika. Iš kur kitur, jeigu ne iš M. K. Čiurlionio paveikslų, 
galėjo atkeliauti globaliniai eilėraščių „Tvanas“ ir „Rex“ moty- 
vai? Nors eilėraštyje „Rex“ atsispindi realūs tikrovės prieštara- 
vimai, tačiau jo įvaizdžiuose nereikia primygtinai ieškoti gyve- 
namojo meto aktualijų ir juoba — sieti juos su Pirmojo pasau- 
linio karo atmosfera*?. Šis eilėraštis parašytas karui dar nepra- 
sidėjus — 1914 m. kovo mėnesį —ir pirmą kartą paskelbtas 
„Vaivorykštėje". Tyrinėtojus klaidina tai, kad Putino poezijos 
rinkiniuose eilėraštis nūnai perspausdinamas su 1916 m. data; 
betgi ji žymi tik kūrinio patobulinimo metus. Eilėraštyje Rex" 
poetas pabrėžė dieviškos harmonijos nesiderinimą su žemiškų 
chaosu. Minių aimanoms abejingas karalius, ieškąs vien „amži- 
nojo grožio“ ir tobulybės, gali būti aiškinamas tik etinėmis, bet 
ne socialinėmis kategorijomis. 

Bendradarbiavimą ,„Vaivorykštėje“ V. Mykolaitis-Putinas lai- 
kė „tikru savo įvesdinimu į lietuvių literatūrą“*!. Jaunas au- 
torius didžiavosi, kad žurnalo reklamoje L. Gira jo slapyvardį 
paminėjo greta Maironio, Krėvės, Vaižganto ir kitų žymių Lie- 
tuvos rašytojų4?. Recenzuodamas žurnalo trečiąją knygą, J. Tu- 
mas rašė: „Ir šiuo sykiu „Vaivorykštės“ spalvotumą daro po- 
ečiukai, kurių karaliumi su skaisčiąja varsa paskaitykime Puti- 
ną."*3 Toks liaupsinimas kitiems jauniems „Vaivorykštės“ 





40 Žr, Lietuvių literatūros istorija, t. 3, d. 1. V., 1961, p. 554—555, 

*1 V. Mykolaitis-Putinas. [Autobiografija]. — Tarybų Lietu- 
vos rašytojai. V., 1967, p. 164. 

42 Įvado žodis kūrybos vakaru.— V. Mykolaitis-Putinas. 
Raštai, t. 10, p. 612, 

*3 „Viltis“, 1914, sausio 1 (14). 

bendradarbiams kėlė nepasitenkinimą. Netgi po trejų metų 
B. Sruoga negalėjo atleisti šios „priešlaikinės „karūnacijos“ ir 
kaltino J. Tumą, kam jis savo pagyrimais ,„,demoralizuoja ir 
klaidina pradedančius rašyti“44, 

Didelį palankumą Putinui visą laiką rodė A. Jakštas. 
1914 m. „Vaivorykštės“ I knygoje įdėtoms Putino eilėms jis 
paskyrė „pirmenybės palmę“. „Jos pasižymi ir turiniu, ir forma, 
lr jausmų gilumuų, ir tonų harmoningumu. <...> Putinas, 
be abejo, tarp „Jaunosios Lietuvos“ dainių užims pirmą vie- 
tą“, — teigė recenzentas“, V. Mykolaičio-Putino ieškojimai; iš- 
laikantys gilaus turinio ir grakščios formos pusiausvyrą, natū- 
raliai įaugo į lietuvių literatūrą, nesukeldami konfliktinių situa- 
cijų. „„Vaivorykštėje“ išspausdintų Putino eilėraščių stilistika 
nesiskyrė iš ano meto poezijos konteksto*". 

„Vaivorykštėje“ kaip poetas ėmė garsėti Faustas Kirša: čia 
buvo išspausdintas net 21 jo eilėraštis. 1912 m. baigęs Maskvoje 
6 gimnazijos klases, grožine literatūra ir filosofija besidomintis 
vaikinas pradėjo dirbti Vilniuje klerikalinės „Ryto“ švietimo 
draugijos sekretoriumi ir taip suartėjo su aktyviu „draugijos 
steigėju L. Gira. Tais metais „Šaltinyje“ pasirodė pirmasis neiš- 
aiškintu slapyvardžiu prisidengusio pradedančio poeto eilė- 
raštis. „Viena mintis, jog mano žodžiai jau yra atspausti, kėlė 
manle| dangun, netvėriau vietoje../— su šypsena prisiminė 
savo debiutą F. Kirša“?. 1912 m. žiemą „Viltyje“ L. Gira paskel- 
bė nedrąsiojo debiutanto eilėraštį „Rytas“, pasirašytą puse 


* Markizas Tigrui Nėrkonori. Iš numirusių kėlimasis. — 
„Naujoji Lietuva“, 1917, vasario 5. 

45 „Vilties“ mokslo ir literatūros priedas, 1914, Nr. 9—10, p. 235. 

* K. Nastopka. „Suspindėjo mintis juodose raidėse..." V. Myko- 
laičio-Putino poetikos etiudas.— „Poezijos pavasaris“. V., 1968, p. 124. 

* F, Kiršos 1918.V.1 dienoraštis.— VRBR, f. 35—29, 1. 12. Kai kurie 
poeto biografai teigia, kad jis debiutavęs 1912 m. „Ateityje“. 

pavardės (Faustas Kir.)*š. Ir tik 1913 m. „Vaivorykštėje“ F. Kir- 
ša ėmė pasirašinėti pilna pavarde. L. Gira tėviškai globojo būsi- 
mąjį poetą, kuris, „sugniaužtas likimo“, persikėlė į atkampų 
Trakų apygardos Dusmenų miestelį pas giminaitį rengtis bran- 
dos egzaminams““. 

Dar gana šiurkščiai suręsti F. Kiršos eilėraščiai „Vaivorykš- 
tėje“ atspindi poeto kūrybinį augimą — nuo stebėtojiškų apra- 
šinėjimų, kuriuose skurdūs rimai ir neleistinai trumpinami žo- 
džiai, iki mėginimų savičiau alegorizuoti tikrovės reiškinius. 
Nesunku iššifruoti įvairialypę F. Kiršos literatūrinę mokyklą: 
poetas byloja ir Maironio („„Tikėki, jaunime..."), ir Puškino (,„Ty- 
rų bangos"), ir L. Giros („Laimės ratas“) ir Jovaro („Jaunas 
berželis“) intonacijomis. L. Giros pavyzdžiu eilėraštyje „Poetas“ 
F. Kirša panūdo išaukštinti menininko misiją. 

Jau vien F. Kiršos eilėraščių pavadinimai — „Rudens metu“, 
„Pavargusi“, „Skaudus likimas", ,,Man gaila to lapo", „Ant nau- 
jo kapo" ir kt. — rodo elegišką jų pobūdį. Vystantys lapai ir 
nykstantis grožis žadina mistišką nusiteikimą, meditacijas apie 
žmogaus būties tragizmą („šąla širdis kaip vanduo“). Grožis 
F. Kiršos eilėse iškyla kaip tobulo gyvenimo simbolis. Sociali- 
nės Problemos poetui nerūpi; tik vieninteliame eilėraštyje ,„Aš 
nubudau“ grožėjimąsi „įstabiomis varsomis“ sudrumsčia ken- 
čiantis sodiečio veidas. Greta melancholiškų apmąstymų pate- 
tiškas „Tikėki, jaunime..." atrodo lyg ne to paties autoriaus su- 
kurtas. Pažymėtina, kad poetas ieško įvairesnės strofikos, bet 
neperžengia tradicinių versifikavimo normų. 

Perskaitęs pirmąją „Vaivorykštės“ knygą, A. Jakštas pri- 
pažino F. Kiršai talentą, tik apgailestavo, kad jo eilės „kažko- 
kios ne visai aiškios, lyg ūku aptrauktos'90. Šis miglotumas, 


„Vilis“, 1912, gruodžio 23 (1913, sausio 5). 
F. Kiršos 1913.IX.14 laiškas L, Girai.— LK 14, p. 405. 
5 „Draugija“, 1913, Nr. 76, p. 404. 

kritiko nuomone, atsiradęs dėl netobulos formos. Panašiai jis 
priekaištavo ir dėl vėlesnių poeto eilių: jos skambios, bet ne- 
aiškios ir „sunkokos, lyg kalte nukaltos'?!. Tai buvo besifor- 
muojančio simbolistinio stihaus simptomai, nulemti pastangų 
vaduotis iš loginio rišlumo, 

Kleopas Jurgelionis-Kalėdų Kaukė atsiuntė L. Girai Keturis 
originalius eilėraščius. K. Jurgelionis, kaip visuomenės veikė- 
jas, pergyveno ideologinę krizę: „„mMėtėsi į visas puses, — nie- 
kur vietos sau nerado'9ž. Kaip rašytojas, jis blaškėsi po įvai- 
rius žanrus, poezijoje ieškojo naujų motyvų, kurie „turėjo 
gimdyti naujas formas“, ir naujų formų, duodančių akstiną nau- 
jiems motyvams“?*. Negausūs jo poetiniai eksperimentai Skran- 
tono „Laisvojoje mintyje“ Lietuvos literatams buvo bemaž ne- 
žinomi. K. Jurgelionis neabejojo ,(Vaivorykštei“ atsiųstų eilių 
formos privalumais („(Tariuos, mat, deivei simetrijai jomis ati- 
davęs mažutėlę garbę“) ir pabrėžtinai ignoravo jų turinį (jis 
„tėra toks, kaip užmena eilutės, užvardytos „Tuščia“)?*. Šie eilė- 
raščiai, kurių anuometinė kritika nepastebėjo, padarė didelį 
įspūdį jauniems „Vaivorykštės“ poetams. Neatsitiktinai po ke- 
lerių metų B. Sruoga pavadino K. Jurgelionį trečiuoju stambiu 
kelio skynėju — po Maironio ir L. Giros9?, o K. Binkis pateikė 
jo eilėraščius pačioje „Vainikų“ antologijos pradžioje — po 
L. Giros, M. Gustaičio ir V. Krėvės kūrybos pavyzdžių““. 

„Vaivorykštėje“ išspausdintuose 1911 metų eilėraščiuose 
„Jūra ir mergos“, „Paveikslas“, „Tuščia“, „Atmintis“ K. Jurge- 


—————— 


?! „Vilties“ mokslo ir literatūros priedas, 1914, Nr. 9—10, p. 235. 

5 „Vilnis“, 1914, birželio 28 (liepos 11). 

* Autorius. Prakalba—K. Jurgelionis (Kalėdų Kaukė). 
Gludi-Liudi ir kitos lyrikos eilės. Chicago, Hl., 1916, p. IV, 

** K. Jurgelionio 1913.V1.13 laiškas L. Girai.— LK 14, p. 403. 

5 „Skaitymai“, kn. 21, 1923, p. 71. 

*6 Vainikai. Naujesniosios poezijos antologija, p. 61—72. 

lionis atsisakė konkrečių vaizdo detalių, įprastinių loginių 
jungčių ir tik iiksavo palaidus emocinius įspūdžius. V. Kubilius 
šitaip apibūdino jų meninį savitumą: „Šiuose eilėraščiuose kiek- 
viena eilutė <...> pralekia kaip kibirkštis, o po jos seka pau- 
zė. <...> Toks šuoliavimas iš eilutės į eilutę įgauna stačiai 
paradoksalaus staigumo, neįprasto lygioje lietuviškos strofos 
slinktyje.“ K. Jurgelioniui būdingą impresionistinį muzikalų 
eilėraščių lyrizmą, išpintą jūros ir vėjų leitmotyvais, veikiai pa- 
ėmė B. Sruoga kaip išeities tašką savo lyrikai?“. 

„Ateities“ recenzentui Mėlynajam Šilui-E. Draugeliui už- 
kliuvo K. Jurgelionio eilėraščių erotika, kurios nepriimtinumą 
jis motyvavo naiviais argumentais: „Apskritai mūsų rašytojai 
ir poetai vengia šio „tono“ ir gerai daro: jisai kaip tai netinka 
mūsų lietuviškai dvasiai, o antra, perdėti idealizavimai ir ap- 
dainavimai grožės gražiosios lyties visiems įgriso beskaitant 
jau svetimus raštus.“ Kritikas A. Jakšto „metodu“ parašė 
K. Jurgelionio eilėraščio „Paveikslas“ parodiją?8, 

B. Sruogos-Barito  Kaunio slapyvardis pasirodė trečiame 
„Vaivorykštės“ numeryje. Pradėjęs rašinėti į spaudą tik prieš 
pusantrų metų, tuo laiku B. Sruoga, Panevėžio realinės mo- 
kyklos abiturientas, jau buvo paskelbeės apie 30 eiliuotų kūri- 
nių liberalinėje spaudoje: „Rygos naujienose“, „Lietuvos ži- 
niose", „Aušrinėje“, Amerikos „Laisvojoje mintyje". Daugelis 
„Vaivorykštės“ bendradarbių buvo priešingos jam ideologijos. 
Tačiau B. Sruoga matė L. Giros pastangas dėl literatūros pažan- 
gos plėsti autorių ratą įvairių įsitikinimų žmonėmis, „„Vaivo- 
rykštės“ priešaky greta L. Giros stovėjo V. Krėvė, kurio „Ša- 
rūnui“ B. Sruoga be galo simpatizavo. Jaunam poetui turėjo pa- 
tikti žurnale plačiai atvertos durys naujų formų ieškojimams. 


SN, i Kubilius. Nerealizuotų galimybių poetas.— „Pergalė“, 1972, 
Nr. 7, p. 175—176. 
S „Ateitis“, 1913, Nr. 11, p. 560—561. 

O gal daugiausia lėmė bičiulystė su K. Binkiu?", kuris jau spaus- 
dino eilėraščius antroje „Vaivorykštės“ knygoje? Į „Vaivo- 
rykštę“ B. Sruoga atėjo su savo idėjiniais principais, užsireko- 
menduodamas kaip garsios revoliucinės M. Gorkio dainos apie 
Audros paukštį vertėjas. Žurnale jis išspausdino impresiją ir 
penkis lyrinius eilėraščius. 

„Vaivorykštėje“ ryškios poeto pastangos atsiriboti nuo mai- 
roninės mokyklos. 1913 m. žiemą „Aušrinėje“ paskelbtame 
straipsnyje B. Sruoga palaikė K. Jurgelionio nuomonę, kad Mai- 
ronio poezijoje, ypač eilėse apie tėvynės meilę, stokoja emo- 
cijų. „Tai proto produktas, bet ne įkvėpimo, ne fantazijos, ne 
jausmų“, — kategoriškai pareiškė jaunuolis“? Šią mintį jis pra- 
tęsė „Lietuvos žiniose“ su dar didesne pašaipa lietuvių lyrikos 
tėvui: „Krėvė įstabiai moka sekti liaudies daineles! Daug ko 
galėtų pasimokyt iš jo visi mūsų maironistai ir jakštistai! Ypač 
gi pas jį jausmų grynumas, tyrumas, natūrališkumas spindi! Iš 
šio atžvilgio toli palieka Maironio ir jo kompanijos pompastiš- 
kumas!"6! 

„Vaivorykštės“ eilėraščiuose „Te mirtis pati numiršta...“ ir 
„Jai“ B. Sruoga stilizuoja liaudies dainas, įterpdamas dzūkiškas 
lytis: „kad pavirstau“, „iškukuotau“, „pasakysiu, paporysiu“". 
Tautosakinius įvaizdžius bei motyvus jis naudoja individua- 
lioms nuotaikoms išreikšti, eilėraščių muzikalumui paryškinti, 
Savo eilėraščius pats B. Sruoga vadina godomis. Poetas kaip 
paukštis nori išlieti džiaugsmą ar gėlą, „nes širdis to prašo", 
nesidomėdamas klausytojais (eil. ,Nedainuotau, kad galė- 
tau...'). Jau šiuose eilėraščiuose B. Sruoga pasireiškia kaip są- 


———————— 


5? Juodu buvo pažįstami nuo 1912 m. vasaros. Žr. P. Jašinsko 
atsiminimus.— „Literatūra ir kalba“, t. 8. V., 1966, p. 24. 

0 B. Sruoga. Maironis.— „Aušrinė“, 1913, Nr. 28, p. 199. 

* Homunculus. Šydą praskleidus..—,Lietuvos žinios“, 1914, 
kovo 28 (balandžio 10). 

skambių meistras. Štai kaip virtuoziškai jis instrumentuoja vi- 
sai ne naują, „įurgelionišką“, motyvą: „Liūdi, liūdi, skausme 
glūdi / Mano goda gūdi!" A. Jakštas pavadino B. Sruogos eiles 
išblukusiomis ir nežadėjo įoms reikšmingesnės vietos Parnase 
dėl kalbos provincializmų ir šlubuojančio eiliavimo?2. Jis neno- 
rėjo matyti, kad kalbos ir kirčiavimo trūkumus atperka dides- 
ni jauno poeto eilėraščių privalumai. „Ateities“ recenzentui 
A. Šapui-A. Jasevičiui šie B. Sruogos kūriniai — malonios dai- 
nelės, parašytos liaudies tonuŠs, 

Greta „liaudiškų“ motyvų B. Sruogos lyrikoje prasikiša „li- 
teratūriškumai". Nors tuo metu poetas griežtai atmetė „„moder- 
nizmą, simbolizmą, įerundizmą ir C“"64, bet jau ir tada labiau 
už Maironį vertino J. Baltrušaiti““. Gamta B. Sruogai — alto- 
rius, kaip rusų simbolistams. „Vai, išbėgsiu laukan, kur purie- 
nų žiedai — / Pasimelsiu prieš juos, pasiguosiu saldžiai!“ — me- 
dituoja poetas eilėraštyje „Godelė“. O maironiškai skambantį 
eilėraštį „Įtūžusi vėtra nutraukė stygas..." B. Sruoga užbaigia 
simboliniu įvaizdžiu: „Iriuosi int dangų arčiau, vis arčiau, / O 
sielvartą žemei palieku!“ 

Kazio Binkio eilėraščiai ,,„Vaivorykštėje“ atsirado kartu su 
L. Giros recenzija, diplomatiškai vertinančia rinkinėlyje „Snie- 
gams tirpstant" kriptonimu pasirašytas šio pradedančio poeto 
eiles: jos „Lyg ir turi tikro talento žymę“, „kaip ir lemtų jau- 
nam autoriui dainiaus ateitį“““. „,„Vaivorykštėje“ K. Binkis atsi- 
skleidė kaip asmenybė ir kaip kūrėjas. Pirmajame K. Binkio 


————— 


62 „Vilties“ mokslo ir literatūros priedas, 1914, Nr. 9—10, p. 235. 
68 „Ateitis“, 1915, Nr. 1—3, p. 88. 
omunculus, Kuo keleliu eiti? — „Lietuvos žinios“, 1914, 
balandžio 4 (17). 
6 Žr. B. Sruoga, Maironis.— „Aušrinė“, 1913, Nr, 28. 
66 I, "Gira. Sniegams tirpstant. — „Vaivorykštė“, 1912, kn. 2, p. 400. 

poezijos rinkinyje perspausdinti 7 iš 13 žurnale esančių eilė- 
raščių. 

1913 m. vasarą sukurtame margaspalviame eilėraštyje „Kai- 
me“ poetas specialiai įaudė motyvą apie vaivorykštę, kuri 
„Ainksmina liūdną artojų, / Ir žada jam šviesų rytojų, / Ir viltį 
geresnių laikų!" Netrukus šiuos K. Binkio žodžius žurnalo re- 
daktorius perfrazavo: „Be abejo, literatūros Vaivorykštė — vil- 
tis turėtų šviesti ir nešti paguodos taip laukų, taip fabriko dar- 
bininkams.“87 

Plastiškai žaismingas K. Binkio lyrizmas atšviežino abstrak- 
tėjančią jaunųjų poeziją. Kito tokio skaidraus eilėraščio, kaip 
vasariškas „„Debesėliai šilkasparniai“, „„Vaivorykštėje“ nebuvo. 
Nebuvo ir tokio natūralaus gamtos grožio pajautimo. Gal dėl 
to poetas taip gyvai užčiuopė peizažo niuansus, kad „tapė iš 
natūros“? Žurnale K. Binkis paskelbė du eilėraščių ciklus, ku- 
riuose peizažo detalės susilydžiusios su lyrinio herojaus nuotai- 
komisŠė. Šiuodu ciklai, kurių kompozicija panaši, „Vaivorykš- 
tėje“ vienas kitą papildo: neaiškų rudeninį ilgesį ir liūdesį pa- 
keičia žiemos grožyję slypinčios mirties nuojauta. Paskutinia- 
me eilėraštyje K. Binkis kaip Paparonis lieja apmaudą dėl 
beširdės minios, „kuri vien lavonus mylėti temoka“, o už grau- 
džią dainą „purvais teatmoka“. Vėliau ciklus poetas išardė. At- 
rinkti geriausi eilėraščiai, netekę konteksto, įgijo kitonišką 
atspalvį, 


87 L. Giros 1913.VI1.30 laiškas V. Bičiūnui.— VVUBR, F 262—2, 

68 Į ciklą „Iš rudens dainų“, sukurtą per penkias 1913 m. spalio die- 
nas, įėjo eilėraščiai „Juodomis dėmėmis šešėliai nakties...“, ,,Ko čia taip 
ilgu, ko čia taip liūdna?“, „Girdisi balsas dainos tolimos...“, „Šaltas vėjas 
blaškos..." ir „Daržely gėlės paskutinės...", o į žiemą rašytas „Miško pa- 
sakas“ — eilėraščiai „Aš lekioju laisva po beržynus...“, ,,Kur tavo dainos, 
kur sapnai?..“, „Kad ateitum čionai, kur balti putinai...“, „Aš stoviu tarp 
medžių“ ir „Bet man nebaisu bus tą viešnią sutikti...“ 

V. Kubilius pastebėjo, kad „darnūs, simetriški, aiškių linijų 
ir ryškios perspektyvos“ K. Binkio eilėraščiai „„Vaivorykštėje“ 
byloja apie A. Puškino poetinę mokyklą“? Matyt, todėl jie ir 
nesukėlė tada didesnio atgarsio. Juos diametraliai priešingai 
įvertino „Ateities“ recenzentai: pirmuosius Mėlynasis Šilas pa- 
vadino labai vaizdingais ir švelnučio tono, o vėlesnius A. Ša- 
pas — įkyriai moderniais, čia pat F. Kiršos eiles charakterizuo- 
damas kaip „gana jausmingas"7?, 

Kaip minėta, I. Šeinius pritraukė į „Vaivorykštę“ Adomą 
Lastą, pasirašinėjantį Adomo Juodojo slapyvardžiu. Atlikęs ka- 
rinę tarnybą, 1913 m. pradžioje A. Lastas vėl gyveno Maskvoje 
ir laukė, kada bus priimtas atgal į universitetą, iš kurio įį bu- 
vo pašalinę už dalyvavimą studentų riaušėse. Kartu su pirma- 
kursiu I. Šeiniumi jis klausė literatūros paskaitų Šaniavskio 
liaudies universitete pas profesorius J. Aichenvaldą ir P. Saku- 
liną?!. I. Šeinius pasiuntė L. Girai du A. Lasto eilėraščių pluoš- 
tus'2, iš kurių atrinkti keli eilėraščiai antrajam „Vaivorykštės“ 
numeriui. Čia įdėtą neaiškios simbolikos eilėraštį „Močiutė“ 
buvo atmetusi „Lietuvos žinių“ redakcija'?. Po to jau ir pats 
A. Lastas susirašinėjo su L. Gira, siuntinėjo žurnalui savo eiles. 
Pasirodo, svarbiausias akstinas bendradarbiauti „Vaivorykštė- 
je“ buvo žadamas mokėti honoraras. 

„Lietuvos žiniose“ ir „Aušrinėje“ A. Lastas pasirodydavo at- 
skirais eilėraščiais tiktai po 2—3 kartus per metus. Tai neskati- 
no kūrybos augimo. „Vaivorykštėje“ jis išspausdino 11 atrinktų 
eilėraščių. Jaunam literatui L. Gira nedarė nuolaidų. Iš atsiųstų 


“9 V. Kubilius. Naujų kelių ieškant. V., 1964, p. 211. 
"0 „Ateitis“, 1913, Nr. 11, p. 560; 1915, Nr. 1—3, p. 88. 
NA. Vidmantas [A. Braziulis). Adomas Lastas-Juodasis.— „Li- 
teratūros naujienos“, 1935, Nr. 1, p. 3. 
?2 I. Šeiniaus 1913.IV.18 laiškas L. Girai — BBK 7, p. 165. 
5 2 A. Lasto 1913.I1.21 laiškas „Lietuvos žinių“ redakcijai. — VVUBR, 
620—200. 

8 eiliuotų kūrinių pusę atmetęs, jis aiškino A. Lastui: „Manau, 
paties Draugo vardui (kaipo poeto) bus geriau, jei jų ,„Vaivo- 
rykštėj“ nepadėsiu. ,„Aušrinėn"“ dar galėtumėt ir jas padėti, nes 
tenai jų taip nepastebėtų nei kritika, nei šiaip skaitančioji Vi- 
suomenė. ,„Vaivorykštėje“ gi pastebimos ir mažiausios eilutės, 
vis lygų, kaip ir skyrium knygele būtų išleistos. Daug tikiuosi 
iš Draugo talento tikrai, taigi ir norėčiau, kad Draugas iš pir- 
mųjų jau žingsnių pasirodytumei vertas savo ateities. Dėl to 
ypač iš Draugo reikalausiu dailės ne tik mintyje, bet ir formo- 
je."7* Tie atmestieji eilėraščiai (,Likimui“, ,„Gestanti kibirkštė- 
lė“, „Audra“, „Dingo“)'5 iš tiesų nei idėjine, nei menine verte 
neprilygsta atrinktiems kūriniams. 

„Vaivorykštėje“ išspausdintos A. Lasto eilės rodo poeto 
perėjimą nuo socialinių alegorijų prie individualių nuotaikų 
reiškimo. Jis dar pina demokratinei poezijai būdingus kovos 
prieš tamsą, šviesios ateities ilgesio motyvus (eil. ,„Aušrelei"), 
tačiau kaip atsvarą prieš „Juodą Sargą, kurs kankina brolį", 
mato tik „„svajonėlę rūtytėlę“ (eil. „,„Svajonėlė"). Jo eilėraščiuose 
atsiranda tokie abstraktūs estetizuoti vaizdiniai, kaip ,,grožė 
begalinė“, „svajonių tinkleliai“, „ramybės aidai", „aušrelė dau- 
sų spinduliais“, „saldus troškimas“, „sapnų sutartinė“. Prisimin- 
damas studijų metus, autobiografijoje poetas rašė: „Aš tada pri- 
sigėriau estetizmo, bet gražaus estetizmo, įjungdamas jį į savo 
realistinį pasaulio supratimą ir vaizdavimą.“"Š Tačiau polinkis 
savičiau estetizuoti tikrovę vedė poetą į pinklius metaforų 
brūzgynus. Tokios sujauktos samplaikos, kaip „O mėnulis at- 
rakys — / Žvairą, sidabruotą valtį, / Kur žiaurias kančias ap- 
kalti / Galima erdvių lankais!..“, ilgainiui A. Lasto poezijoje 
tiek įsišaknijo, kad be jų tiesiog negalima jos įsivaizduoti. 


————— 2 — 


"* L. Giros 1913.X.14 laiško A. Lastui nuorašas.— LK 14, p. 410, 
"5 MACBR, f. 96—139, 1. 2, 4—7. 
* A. Lastas. Poezijos rinktinė, V., 1957, p. 16. 

A. Lastas skaudžiai įsižeidė, kai Mėlynasis Šilas jo eiles, ku- 
rias teigiamai vertino L. Gira, pavadino paprastomis, daugiažo- 
dėmis ir mažai turiningomis?'/. Kaip atsakymą į šią repliką, 
A. Lastas parašė sakmę „Kačiukas'7Š, tačiau L. Gira nesiryžo 
šitokiu būdu polemizuoti su „„Ateitimi". 

L. Gira ilgai ieškojo, kol surado iš „Vilties“ redakcijos pasi- 
traukusio „Švyturio“ bendradarbio J. Mikuckio pėdsakus?“, 
„Vaivorykštei“ jis buvo pasižadėjęs parašyti poemą iš Krymo 
legendų „Selima-Chalija“. Nebeprimindamas pažado, L. Gira 
ragino bėglį, pasitelkus mūzas, patiekti žurnalo trečiajai kny- 
gai elegijų. ,,„Vaivorykštėje“ pasirodė vienintelis J. Mikuckio 
eilėraštis „Naktis sidabrinė“, kuriame piešiamas idiliškas J. La- 
sickio pramanytos lietuvių sapnų deivės Brėkštos paveikslas. 
J. Tumas jį vaizdžiai pavadino deimantų, nors ir iš stiklo nušli- 
fuotuš“, 

Redaguodamas „Vaivorykštę“, L. Gira rėmėsi pastoviu au- 
torių būreliu, kuriame atsitiktinių talkininkų buvo nedaug. Ta- 
čiau iš numerio į numerį keliaujančios tos pačios pavardės 
žurnalui grėsė suvienodėjimu, todėl redaktorius negalėjo apsi- 
eiti be naujų bendradarbių; daliai jų teko daryti didokas nuo- 
laidas. Meninio brandumo stinga ketvirtoje „Vaivorykštės“ 
knygoje išspausdintiems Visuomenio ir Žemės Dulkės eilėraš- 
čiams.  Visuomenis — Maskvos universiteto studentas, vienas 
„Aušrinės“ redaktorių, liberalinės spaudos bendradarbis Stasys 
(Stajė) Naginskas. „„Vaivorykštei“ jis atsiuntė keturis eilėraš- 
čiusš!, o pasirodė tik vienas. Dviejų ,„Vaivorykštėje“ paskelbtų 





——— 


"7 „Ateitis“, 1913, Nr. 11, p. 560. 

7 A. Lasto 1913.XII.6 laiškas L. Girai.— LK 14, p. 412. 

7“ Žr. L, Giros 1913.X.20 laiško J. Mikuckiui nuorašą.— LKLIR, f. 13— 
1107 ir St. Bačkio laišką L. Girai.— Ten pat, 1630—3. 

80 „Viltis“, 1914, sausio 1 (14). 

8! S, Naginsko 1914.1.8 laiškas L. Girai.— LK 14, p. 416. 

eilėraščių autorius Žemės Dulkė-J. Stanikūnas bendradarbiavo 
klerikalinėję spaudoje, daugiausia „Šaltinyje“. Trūkstant lite- 
ratūrinių jėgų, niekas nedrįso atstumti tokių autorių. 

Pirmose trijose „Vaivorykštės“ knygose išspausdinta dau- 
giau kaip po 20 originalių eilėraščių, kitose dviejose — mažiau. 
I žurnalą buvo įtraukti žinomiausi poetai, išskyrus A. Jakštą, 
Jovarą ir Margalį, tad iš jo galima susidaryti apytikrį anuome- 
tinės poezijos vaizdą. A. Jakštas buvo atsidėjęs kritikai; išlei- 
dęs „Rudens aidų“ rinkinį (1911), jis kuriam laikui kaip poetas 
nutilo. „Švyturio“ bendradarbį Jovarą L. Gira dabar laikė meno 
profanuotoju ir šią nuomonę išdėstė „„Vaivorykštėje“. „Į Mar- 
galį žiūrėjau taip, kaip paskui parašiau ,„Skaitymuose“, — pa- 
reiškė L. Giraš?: o „Skaitymuose“ jis išvadintas nevykusiu kitų 
poetų sekėju ir plagijuotojušs. 

„Vaivorykštėje“ akivaizdžiai atsiskleidžia pomaironinės po- 
ezijos formavimosi procesas. Ir pats Maironis jau buvo ne vi- 
siškai toks, prieš kokį kėlė jaunimas ietis. Visuomeniškai ak- 
tualiausio „Vaivorykštės“ kūrinio — poemos „Mūsų vargai“ — 
autorius džiaugėsi, kad žurnalas bus apolitiškas ir vengs „ten- 
dencijos"“. 

Jaunieji poetai siekė didesnio intymumo, natūralumo, eilė- 
daros laisvumo, ir tai reikia laikyti pažangiu reiškiniu. Tačiau 
jų poezijoje ėmė nykti visuomeninis turinys, susiaurėjo regė- 
jimo laukas, atsirado panieka socialinei tematikai. Pagrindinė 
poezijos kryptis ,„Vaivorykštėje“ — egocentrinė. Žanriniu at- 
žvilgiu vyrauja neapibrėžtas lyrinis eilėraštis ar eilėraščių cik- 
las su tokiomis pat neapibrėžtomis emocijomis. Siužetinių met- 
menų čia mažai, užtat apstu nerealių svajonių, idiliško gėrėji- 
mosi, elegiškų, romansinių ir kitokių nuotaikų. Nemaža dalis 


82 „Naujoji romuva“, 1933, Nr. 138—139, p. 686, 


3 E Radzikauskas. Ką mums paliko Margalis.— „Skaitymai“, 
kn. 6, 1921, p. 118. 

autorių melancholiškai apdainuoja rudenį. Šaltas vėjas, prie- 
blanda, liūdesys, skaudus likimas, be laiko mirtis ir panašūs da- 
lykai paženklino „Vaivorykštės“ poeziją sentimentalaus pasy- 
vumo antspaudu. Meilės ir draugystės motyvai nubrėžti tik 
punktyru arba pridengti potekstėmis; atvira K. Jurgelionio ei- 
lių erotika nesiderino su santūriu anuometinės poezijos kon- 
tekstu. Nuobodoką „Vaivorykštės“ emocijų skalę paįvairino ir 
praturtino Putino ir B. Sruogos poezijoje pasigirdę dvasios 
maišto ir laisvės ilgesio motyvai. Nors jaučiamas tam tikras 
emocinis supanašėjimas, poetų kūrybinės individualybės žur- 
nale įvairios — nuo reljefiškai gamtos grožį tapančio K. Binkio 
iki manipuliuojančio abstrakčiomis sąvokomis A. Lasto. 

M. Vaitkaus ir F. Kiršos kūrybinė produkcija ,Vaivorykš- 
tėje“ dvigubai gausesnė už talentingiausių žurnalo poetų Puti- 
no ir K. Binkio kūrybą. Tai neatsitiktinė proporcija. Kaip ma- 
tysime, L. Gira dabar itin brangino prancūzų ir lenkų literatūros 
įtakoje į estetizmą palinkusią M. Vaitkaus poeziją, nors prieš 
dvejus metus tvirtino, kad jis „stilių turi sunkiausį iš visų mūsų 
poetų“*. Dėl artimų idėjinių ir estetinių pažiūrų L. Gira ypač 
protegavo F. Kiršą. Kad ir būdamas kitokios pasaulėjautos, 
„Vaivorykštės“ redaktorius mielai bendradarbiavo su gravituo- 
jančiu į estetizmą A. Lastu — „tylumos ir tolio sapnuotoju“Š, 
kurio kūrybinis „aš“, kaip pats autorius vėliau išsireiškė, ,„pro- 
filiu atsuktas į kairę, o priešakiu į žmogaus buities slėpinius"ė6, 
Tačiau neteisinga vaizduotis, kad L. Gira žurnale rinkosi ,„gry- 
nojo meno“ gerbėjus. Suintensyvėję grožio ieškojimai buvo 


8 L. Giros laiškas (be datos) A. Dambrauskui.— VVUBR, E 135—3. 
8 E Radzikausko (Liudo Giros) Kritikos raštai. K., 1928, p. 75. 


*“ A. Lastas. Autobiografija.— Antrieji vainikai. Naujosios poezi- 
jos antologija. K., 1936, p. 142. 

natūrali poezijos vystymosi pakopa, kurią jaunieji rašytojai, 
siekdami tobulesnės meninės išraiškos, turėjo pereiti. 

„Aš vien nenorėčiau sutikti su įsigalėjusia nuomone, kad di- 
delė mano ankstyvesniųjų eilėraščių dalis esanti estetizmo iš- 
raiška, Estetizmas bei formalizmas man buvo visados svetimi. 
Aš niekad neišsižadėdavau turinio, idėjos, vaizdo dėl šiokių ar 
tokių formalinių eilėraščio elementų“, — leisdamas pirmąją Sa- 
vo poezijos rinktinę tarybiniam skaitytojui, pažymėjo V. Myko- 
laitis-Putinas8'. Poetas pagrįstai pabrėžė turinio primatą savo 
eilėraščiuose ir vos nepadėjo lygybės ženklo tarp estetizmo ir 
iormalizmo. Išties estetizmas veda i „grynos formos“ kultą. Ta- 
čiau formos suabsoliutinimo „Vaivorykštės“ poetų tarpe vargu 
rastume. M. Vaitkus estetizuoja vaizdą, bet laikosi klasikinių 
eilėdaros formų. A. Lastas jau tarpais linkęs dėl skambesio 
aukoti prasmę, bet išgrakštinti formos jam, kaip ir ieškančiam 
savo veido F. Kiršai, nesiseka. Kitų „Vaivorykštės“ poetų eilė- 
raščiuose estetizavimo polinkiai nėra žymūs. Tačiau beveik vi- 
sų jaunosios kartos atstovų kūryboje jaučiamas padidėjęs jaut- 
rumas išraiškos priemonėms, galima pastebėti vienokių ar kito- 
kių neoromantizmo elementų. Naujiems poetų ieškojimams bū- 
dingas individualus liaudies kūrybos naudojimas, laisvas im- 
presionistinis štrichavimas ir įvairėjanti metaforika, sustiprėjęs 
dėmesys ritminei eilėraščio struktūrai ir melodikai. 

„Vaivorykštėje“ buvo užsibrėžta skelbti „geresniuosius sve- 
timų literatūrų pavyzdžius“. Nepasikliaudamas patyrusio ver- 
tėjo K. Puidos pažadais duoti žurnalui vertimų, L. Gira ieškojo 
daugiau talkininkų. Jis ketino pateikti ,„Vaivorykštėje“ plačią 
pasaulinės klasikinės literatūros, ypač poezijos, panoramą. 
Stingant vertėjų, L. Gira pabandė įtraukti į šį darbą kai kuriuos 
antraeilius vyresniosios kartos poetus. Peterburgiškiui J. Zub- 





* V, Mykolaitis-Putinas. Poezija. V., 1956, p. 5, 

rickiui-Turčiniškiui, „Gabijos“ bendradarbiui, jis siūlė versti 
Dantę. „Kas link Dantės „„Dieviškosios komedijos“, tai aš nesi- 
rengiau jos versti, bet, gal būt, kad ir išversiu, jeigu neatsiras 
kas kits, kas norėtų užsiimt tuo darbu“, — atsakė J. Zubric- 
kisėė, Tačiau jis skundėsi esąs „užimtas mokinimu beturčių“ ir 
neturįs laisvo laikoš?. M. Dagilėlio, kaip minėta, L. Gira prašė 
J. V. Getės vertimų. Šis atsakė turįs tik mažmožių, kurie žur- 
nalui netiksią??, 

„Vaivorykštėje“ paskelbti penki eiliuoti vertimai daro aitsi- 
tiktinių publikacijų įspūdį, juoba, kad jie sudėti į du žurnalo 
numerius. Pirmojoje ,„Vaivorykštės"“ knygoje išspausdinta 
„Kalevalos“, H. Longfelo poemos „Hiavatos giesmė“ ištraukų ir 
A. Mickevičiaus baladė „„Vaikelių malda“, trečiojoje — A. Mic- 
kevičiaus poemos „Farys“ ir M. Gorkio dainos apie Audros 
paukštį vertimai, 

Pirmąkart į lietuvių kalbą L. Giros išverstas „,„Kalevalos“ iš- 
traukas A. Jakštas pavadino didžiausiu „Vaivorykštės“ per- 
lu?!. Trumpuose žurnalo komentaruose nurodyta, jog, verčiant 
šią „didžiausią suomių tautos puikybę ir didžiausią jų literatū- 
ros turtą“, naudotasi artimiausiu originalui rusišku L. Belskio 
vertimu. L. Gira neapsiribojo pirmąja „„Kalevalos“ giesme, kaip 
pažymėta „Vaivorykštėje“, o prijungė ir antrąją giesmę, vertė 
kūrinį laisvai, daugelį vietų praleisdamas?9ž. Dėl gausiai pavar- 
totų mažybinių ir maloninių formų jo vertimas „sulietuviškė- 
jo, prarasdamas šiaurietišką ramumą, santūrumą“?3. Ir vis dėlto 


————— 


88 J. Zubrickio laiškas (be datos) L. Girai.— LK 14, p. 454, 

9 J. Zubrickio 1912.XI.14 laiškas L. Girai.— LKLIR, f. 13, 1633—230. 

99 M. Šeižio 1912.XII.27 laiškas L. Girai.— LK 14, p. 443—444, 

21 „Draugija“, 1913, Nr. 76, p. 404, 

92 S. Skrodenis. „Kalevala“ ir Lietuva.— „Bibliotekų darbas“, 
1966, Nr. 9, p. 33. 

* S. Skrodenis. Naujas „Kalevalos“ vertimas.— „Pergalė“, 1973, 
Nr. 3, p. 170. 

savo mMeniškumu jis gerokai pranoksta vėlesnį A. Sabaliausko 
vertimą, kuriame stengtasi nenutolti nuo originalo („daugelyje 
vietų gavau paaukoti švelnumą tikrumui ir ypač originalo plas- 
tingumui"“, — prisipažino A. Sabaliauskas“*). 

„Hiavatos giesmę“ vertėjas vadino Amerikos indėnų „Eda“. 
„Vaivorykštei“ pateiktą šios poemos ištrauką K. Jurgelionis 
laikė labai artima originalui ir buvo įsitikinęs, kad ji „duoda 
pilną originalo įspūdį““?. Vertimas išties lengvas, žaismingas, 
gerai perteikiantis indėnų gyvenimo koloritą. 1915 m. H. Long- 
felo poemą ėmėsi versti ,,Tėvynės" laikraščio redaktorius K. Vai- 
ras-Račkauskas ir dalimis spausdinti JAV žurnale „Jaunoji Lie- 
tuva“, o 1929 m. išleido ją Kaune atskira knyga. Savo atsimini- 
muose K. Račkauskas teigia, kad mintis išversti šį kūrinį jam 
kilusi stichiškai, beskaitant originalą““, tad jo vertimo negalima 
laikyti tiesioginiu K. Jurgelionio darbo tęsiniu. Tačiau, šiaip ar 
taip, XX a. pradžios vertėjai neatsitiktinai domėjosi romantiz- 
mui veikiant atsiradusiais kitų pasaulio tautų epais. Nemaža 
dalis lietuvių rašytojų pritarė „Aušros“ romantikų versijai, kad 
Lietuvoje egzistavęs nacionalinis epas. V. Krėvės „Dainavos 
šalies senų žmonių padavimai“ ir „Šarūnas“ buvo originalūs 
bandymai sukurti lietuvių herojinį epą proza. 1913—1914 m. 
J. Užupis-Šerenga išleido dviejų dalių eiliuotą pasakojimą apie 
lietuvių tautos kilmę „Lietuvos Eneida“, pretenduodamas į na- 
cionalinio epo kūrėjus, tačiau kritika atmetė nevykusias jo pa- 
stangas??. 

Romantizmui atstovavo ir Adomas Mickevičius. XX a. pra- 
džioje daug kas jį tebelaikė lietuvių poetu. Nors „Vaivorykštė- 
je“ pasirodė du stamboki A. Mickevičiaus vertimai ir ciklas 


—-——— 


** Kas yra Kalevala.— Kalevala. Suomių tautos epas. K., 1922, p. XIII. 
95 K. Jurgelionio 1912.11.16 laiškas L. Girai.— LK 14, p. 403. 

“ K. Vairas-Račkauskas. Rinktinė. V., 1957, p. 236—237. 
97 J. Tumas. Mūsų raštai.— „Viltis“, 1914, sausio 14 (27). 

straipsnių apie jo kūrybą, L. Gira dar prašė M. Gustaičio išvers- 
ti „Vėlines"?8, Paparonio laisvai išversta A. Mickevičiaus bala- 
dė skamba natūraliau už filologiškai adekvatų M. Gustaičio 
vertimą, Kuris nepatenkino L. Giros. Apie M. Gustaičio verti- 
mus kritiškai atsiliepė J. Tumas““. 

Į revoliuciją šaukianti M. Gorkio daina apie Audros paukštį 
(„Daina apie Narūną“), nors ir pateikta be cenzūros uždraustos 
įžangos, nesiderina prie nuosaikios žurnalo ideologinės kryp- 
ties. Pačioje amžiaus pradžioje paskelbti trys jos lietuviški ver- 
timai Lietuvos skaitytojams buvo bemaž nežinomi; jie išspaus- 
dinti Amerikos lietuvių ir nelegalioje LSDP spaudoje!0?, Ketvir- 
to dainos apie Audros paukštį vertimo 1905 m. nepraleido 
„Lietuvių laikraščio“ redakcija kaip meniškai nepilnaver- 
čio'0!. Didžiojo proletarinio rašytojo kūrinys „Vaivorykštės“ 
puslapiuose — kylančio darbininkų judėjimo pranašas. Jis at- 
spindi maištingas B. Sruogos jaunystės nuotaikas. Dabar B. Sruo- 
gos vertimas pripažįstamas geriausiu šio M. Gorkio kūrinio 
lietuviškų vertimu ikirevoliuciniu laikotarpiu. B. Sruoga jį bu- 
vo įtraukęs į mėgintą išleisti savo vertimų knygą „Žiedai ir 
dulkės“ !02, 

Keturiuose „Vaivorykštės“ numeriuose išspausdintos 43 lie- 
tuvių liaudies dainos. Tai nemenkas folkloro derlius, tačiau lie- 
tuvių tautosakos tyrinėtojai i jį žiūri įtariai. Pirmoji dainų 
publikacija ,,„Vaivorykštėje“ lyg ir nesiskyrė nuo tautosakos 
rinkinėlių kituose leidiniuose — „Aušrinėje“, „„Ateityje" ar 
„Švyturyje": L. Gira ir J. Kudarauskas pateikė tarmiškai užra- 





98 M. Gustaičio 1913.X.25 laiškas L. Girai. — LK 14, p. 396. 

99 „Viltis“, 1913, rugpiūčio 4 (17). 

W0 K. Umbrasas. Gorkis ir lietuvių literatūra.—,Literatūra ir 
kalba“, t. 1. V., 1956, p. 135. 

10 „Lietuvių laikraštis“, 1905, Nr, 19—20, p. 270. 

"02 A. Samulionis. B. Sruogos ryšiai su M. Gorkiu.— „Literatū- 
ra ir kalba“, t. 10. V., 1969, p. 482. 

šytų liaudies dainų iš Vilniaus, Trakų ir Merkinės apylinkių. 
Tačiau pali rubrika („Iš lietuvių liaudies poezijų“) ir paaiški- 
nantis ją prierašas rodė, kad redakcija į šį tautosakos žanrą tu- 
Ii speciiinį požiūrį: „Mūsų liaudies dainos — tai gražiausio 
įkvėpimo šaltinis, puikiausi poezijos pavyzdžiai — mūsų po- 
etams.' 103 

Dar prieš spaudos draudimo panaikinimą klerikalinė perio- 
dika („Žemaičių ir Lietuvos apžvalga“, ,Žinyčia“) skatino po- 
etus plačiau naudotis tautosaka individualioje kūryboje. 
1905 m. L. Gira išaukštino liaudies dainas kaip didžiausią poeti- 
nį turtą („Jos — versmė poezijos ir įkvėpimo buvo, yra ir 
bus“!04), L. Giros kūryboje jos, anot K. Doveikos, „davė pra- 
džią dainiškajam eilėraščio tipui“ 105, 

Esamiems ir būsimiems žodžio menininkams „Vaivorykštės“ 
puslapiuose L. Gira parinko nenaudotos kūrybinės žaliavos. 
Žurnalo redaktoriaus sumetimus teisingai suprato J. Tumas: 
„Jei galime savo poeziją pažinti nors dalimis, tai pažinkime, 
turtinkime savo kalbą ir gerinkime savo stilių, dėkodami tiems, 
kurie mums duoda progos tai padaryti." 106 

"Tačiau tarmišką dainų publikaciją „„Vaivorykštėje“ nepa- 
tikliai sutiko V. Krėvė. „Užrašyti tikrai tarmiškai dainą, moks- 
liškai, yra darbas nelengvas, atlikti tai gali vien mokslo vyras, 
bet ne kiekvienas žmogus, — aiškino įis laiške L. Girai. — Per 
tai visi „Užrašai“ diletantų gadina tik tarme. Kita vėl, ,„(Vaivo- 
rykštė“ yra ne mokslo laikraštis, vien dailės, per tai aš many- 
čiau, kad geriau būtų „lietuviškai“, bet ne „„dzūkiškai“, ,„žemai- 
tiškai" etc. Nepadarysite nieko blogo, jei iš dainos išmesite vi- 





108 „Vaivorykštė“, 1913, kn. 1, p. 168. 

Ww L. Gerulis. Klaidingas kelias — „Lietuvių laikraštis“, 1905, 
Nr. 38, p. 547. 

W5 K. Doveika. Liudas Gira, p. 106. 

106 „Viltis“, 1913, rugpiūčio 4 (17). 

sas „uličias“, „„gaspadorius“, pamainydami tikrai lietuviškais 
žodžiais ir, kiek galima, prisilaikydami vis ne tarmiškos, bet 
literatūros. Visi tie barbarizmai ir rašliava nėra ženklas 
tarmės, tik veltui akis bado. Vėlgi ir žmonės, paskaitę ten dai- 
nas, imtųsi dainuoti dainas pagal „Vaivorykštę“, pakeisdami 
barbarizmus.“!97 Tame pat laiške V. Krėvė priminė turįs daug 
dainų. „Aš gi turiu net mėgintų taip taisyti, jei tai galima 
taijp] pasakyti, dainų.“ L. Giros paprašytas jų atsiųsti, jis pa- 
rengė keturiolikos dainų kompoziciją „Senovės dzūkų karo 
dainos“, kuri buvo išspausdinta 2-me žurnalo numeryje. 

Plačiame prieraše L. Gira atkreipė skaitytojų dėmesį į 
V. Krėvės eksperimentą: šis labiausiai su liaudies kūryba suau- 
gęs rašytojas senąsias lietuvių dainas restauravęs, atmesdamas 
„taip barbarizmus, taip kitas vėlesnes stiliaus ir išsitarimų ant- 
plūdas“, ir priartinęs jas prie „bendrųjų pasaulinės poezijos 
taisyklių, kurių mūsų dainų nežinomieji įkvėptieji dainiai ne- 
žinojo“. Toks literatūrinis stilizavimas, palietęs ne tik dainų 
formą, bet ir siužetus, žurnalo redaktoriaus nuomone, nesunai- 
kino būdingų jų ypatybių, o tik suteikė daugiau kultūros!0š, 

V. Krėvė labai domėjosi, kaip visuomenė vertina „Senovės 
dzūkų karo dainas“, kurių jis pats nemokėjo ir apibrėžti — 
laiškuose L. Girai vadino „jei tai galima taijp] pasakyti, dai- 
nomis“ ir „dainomis“ (kabutėse)!??. Tačiau jo eksperimentas 
tada nesusilaukė platesnio atbalsio. Tik vienintelis J. Tumas 
entuziastingai pasidžiaugė V. Krėvės pateiktų dainų „gražumu, 
originalumu ir turiniu“, pranašaudamas, „kad per ilga žinovai 
parašys apie jas ištisą studiją“!!9. Tokios studijos, deja, kalti- 


107 V. Krėvės laiškas (be datos) L. Girai.— VRBR, f. 7, 386—54. 

108 „Vaivorykštė“, 1913, kn. 2, p. 390. 

W V. Krėvės 1913.XI. 11 laiškas L. Girai.— VRBR, f. 7, 385—40; 
V. Krėvės laiškas (be datos) L. Girai. — Ten pat, 386—-74, 

10 „Viltis“, 1913, spalio 2 (15). 


248 


nančios rašytoją lietuvių tautosakos falsifikavimu, atsirado tik 
po dviejų dešimtmečių, kai pirmasis V. Krėvės bandymas per- 
dirbinėti liaudies dainų motyvus ir stilistiką jau buvo užmirš- 
tas. 1936 m. kilęs folkloristų ginčas pasėjo rimtų abejonių dėl 
visos V. Krėvės surinktos tautosakos autentiškumo. 

Jau „Vaivorykštės“ laikais autentiška liaudies kūryba 
V. Krėvės asmeniniame archyve buvo susimaišiusi su jos per- 
dirbiniais ir sekimais. „Turiu biskį dainų, bet nežinau, kurios 
yra tikrai mano pramanytos, o kurios paimtos iš liaudies dai- 
nų“, — rašė V. Krėvė „Vaivorykštės“ redaktoriui!!!. Rašytojas 
siūlėsi „pagaminti“ žurnalui daugiau tokių publikacijų, kaip 
„Senovės dzūkų karo dainos“, arba pateikti netaisytų dai- 
nų!!Ž. L. Gira prašė atsiųsti „pataisytų" erotinių liaudies dai- 
nų!!3, Nei šių, nei kitų dainų V. Krėvė nebeatsiuntė — atsidėjo 
beletristikai. Visas ,„Vaivorykštėje“ išspausdintas „Senovės 
dzūkų karo dainas“ jis įtraukė į savo „Raštų“ I tomą kaip ori- 
ginalią kūrybą!!4. 

Kitoms dviem dainų publikacijoms žurnale (bevardžio pa- 
teikėjo, veikiausiai paties L. Giros, ir K. Gumbaragio) taip pat 
panaudota Vilniaus krašto liaudies kūryba. Dainos paskelbtos 
literatūrine kalba. Ar jos autentiškos, ar „pagražintos“, gali 
nustatyti tik specialūs tyrimai. Aptardamas Širvintų ir Musnin- 
kų apylinkėse K. Gumbaragio užrašytą tautosaką, A. Jakštas 
rašė: „Dainos kaip dainos, yra panašios į daugelį kitų Juškos 
rinkinyje. Jos interesingos nebent tuo, kad parodo, jog tame 
mūsų rytų pakrašty esama ne tik lietuvių, bet ir liaudies po- 
ezijos,* 115 


————— 


"1! V. Krėvės 1914.1.5 laiškas L, Girai.— VRBR, f. 7, 385—41. 

"12 V. Krėvės laiškas (be datos) L. Girai.— Ten pat, 386—74. 

"18 T. Giros 1913.XI.18 laiško V. Krėvei nuorašas. — LK 14, p. 406. 
1“ V. Krėvė, Sutemose. Pasakos ir dainos. K.-V., 1921, p. 82—98. 
"5 „Vilties“ mokslo ir literatūros priedas, 1914, Nr. 9—10, p. 236. 

Pats būdamas poetas, didžiausius reikalavimus L. Gira kėlė 
poezijai. Atsirinkęs patinkančius kūrinius, jis neretai grąžin- 
davo autoriams juos pataisyti su savo pastabomis ir pasiūly- 
mais. Jeigu autorius imdavo ginti savo nuomonę, L. Gira, net 
ir žinodamas esąs teisus, paprastai nusileisdavo. Žurnalo redak- 
toriaus recenzijose veltui ieškotume bešališko poetų kūrybos 
vertinimo, — jo tikslas buvo paskatinti autorius ir nurodyti at- 
skirus eilėraščių trūkumus. Tačiau jis nesiribojo elementariais 
eilėdaros ar stilistikos taisymais, lietė ir bendrus literatūros 
meniškumo klausimus. L. Giros pastabos ne vienam bendra- 
darbiui buvo tikra literatūrinio meistriškumo mokykla. Nujaus- 
damas, kad tokios recenzijos naudingos ne tik patiems auto- 
riams, bet ir bus įdomios literatūros istorikams, L. Gira 
išsaugojo reikšmingesnius juodraščius. 

„Vaivorykštės“ redaktorius susirašinėjo su M. Gustaičiu dėl 
A. Mickevičiaus „Fario“ vertimo. Jis nurodė 18 taisytinų vietų, 
kur vertėjas prikaišiojo archaizmų ir nevykusiai nukaltų žo- 
džių (plaišakė, vaizdratis, apregė, tėvonybė ir kt.), rimavo vie- 
nodas žodžių formas (žėruoja-žaibuoja), iškraipydamas dėl rimo 
ne tik žodžio kirtį (pėdsakus-driežūs), bet ir patį žodį (pyktim- 
tulžim)V9. M. Gustaitis daugelį eilučių pertvarkė, kaip reikala- 
vo redaktorius, tačiau atkakliai gynė kai kuriuos pasenusius ir 
dirbtinius žodžius (smėlbangės, pujoti, mirus, netės). Versdamas 
„Parį“, jis ieškojo lietuviškų atitikmenų F. Kuršaičio, G. Nesel- 
mano, A. Lelio (Lalio) žodynuose, A. Leskino studijoje „,„Lietu- 
vių kalbos vardažodžių daryba“, S. Daukanto „Būde“!!7, M. Gus- 
taitis labiausiai bijojo nutolti nuo originalo ir nepaisė, kad ne- 
natūralūs žodžių dariniai vertimą daro kietą kaip riešūtą. 


—————— 


"6 L. Giros 1913.X.20 laiško M. Gustaičiui nuorašas. — LK 14, p. 396— 
399, 
17 M. Gustaičio 1913.X.26 laiškas L. Girai.— Ten pat, p. 399—400. 

Redaktoriui labiau rūpėjo vertimo meninė išraiška. Nors klau- 
są ir dirgino dirbtiniai išsireiškimai, gyvosios kalbos normų ne- 
paisymas, jis stengėsi būti pakantus. Beje, M. Gustaitis, reda- 
guodamas vertimą savo poezijos rinkiniui, papildomai pataisė 
ne vieną L. Girai kliuvusią vietą, ir dėl to vertimo kokybė pa- 
gerėjo!!š, 

L. Gira lengvai nusileido ir M. Vaitkui, panorusiam savo ei- 
lių ciklą „Vaivorykštės“ 2-oje knygoje vadinti „cikliumi“ (pa- 
gerbiant lotynišką kultūrą) su antrašte „Motyna“ (taip ištarią 
žemaičiai)!!?, 

F. Kirša absoliučiai pasikliovė L. Giros skoniu. Pirmuosius 
„Vaivorykštei“ skirtus savo eilėraščius jis paliko redaktoriaus 
nuožiūrai, prisipažindamas, kad menkai nutuokia apie stiliaus 
klaidas'??. Išleidės pirmąjį eilių rinkinį „Verpetai“, F. Kirša la- 
bai šiltai prisiminė savo literatūrinį globėją: „Žinau, mane su- 
pras Liudas Gira, kuriam tiek esmi skolingas, kad gal tik po 
mirties teatsimokėsiu. Juk tai žmogus šviesiausių minčių; jeigu 
jis ko nepalaužia protu, jausmu nukovoja!''121 

A. Lasto eilėraščius žurnalo redaktorius gyrė už jų lengvu- 
mą, autoriaus sugebėjimą išreikšti mintį trumpai, nepraskie- 
džiant „žodžių gausybe, kuri taip lengvai gali slopinti ir nema- 
žą kartais talentą“. Tačiau jis patarė jaunam poetui saugotis 
per didelio familiarumo ir prieš atiduodant spaudai maksimaliai 
„Nudailinti parašytą“. L. Gira pasisakė už formos tobulumą kaip 
būtiniausią meninės vertės sąlygą eiliuotame kūrinyje: ,„Poezi- 
ja — kerštinga dievaitė, ir tiems, kurie su ja pradeda per daug 
jau be ceremonijų elgtis, žiūrėti, kaip sako, „prasmės-idėjos“, o 
tormą laiko už nevertą jų domės daiktą, — tie galų gale, ir net 

"B Žr. M. Gustaitis. Sielos akordai. Jaroslavlis, 1917, p. 55—61. 

"9 M. Vaitkaus 1913.V.24 laiškas L. Girai.— LK 14, p. 450—451. 


120 F, Kiršos 1913.IV.25 laiškas L. Girai.— Ten pat, p. 404. 
121 F. Kiršos 1918.IV.3 dienoraštis. — VRBR, f. 35—29, 1. 9. 

labai greitai, visai nelemtai baigia savo poetiškąją „karjerą“. 
Poezijos dailė, Kaip ir apskritai dailė, reikalauja ne vien jaut- 
rios, atjaučiančios sielos; ji reikalauja drauge, kad ir jautriai 
atjaustoji idėja-mintis būtų gražiai išreikšta.“122 Matyt, at- 
sakydamas į A. Lasto žodžius, tame pat laiške L. Gira jį mokė 
netikėti tiems, „kurie sako, jog tai „amatininko“ darbas — šli- 
favimas; jei taip, tai ir Pidijus, ir Praksitelis, ir Homeras, ir 
Dantė, ir Getė, ir Leonardas da Vinčis, ir Ticijanas, ir Rafaelis, 
ir Koredžas buvo taip pat tik amatininkai. Na, bet tuomet ne- 
gėda būtų ir mums būti tokiais „amatininkais“. 

Priėmęs spausdinti V. Mykolaičio-Putino eilėraščius, žurna- 
lo redaktorius parašė autoriui drąsinantį laišką, patardamas pa- 
siskaityti rusų simbolizmo pirmtakų F. Tiutčevo ir A. Feto kūry- 
bos, „ieškoti vis naujų reiškimosi formų" 123, 

Skatindamas kūrybingą jaunimą, L. Gira ruošė jį sunkiam 
literatūros darbui. 


PROZA 


Tarpinę vietą tarp poezijos ir „grynosios“ prozos „Vaivo- 
rykštėje“, kaip ir kituose XX a. pradžios lietuviškuose leidi- 
niuose, užėmė poetinė proza — neapibrėžto žanro impresijos ir 
vaizdeliai. Visuomeninės politinės periodikos literatūrinės at- 
karpos („feljetonėliai") išpopuliarino šiuos laisvai sunarstytus 
minčių ir nuotaikų pasažus. „Aušrinėje“ ir „Ateityje“ tokio po- 
būdžio daugiažodžiai rašiniai vyravo. Intymiausi, betarpiškų 
įsoūdžių valdomi prozos kūriniai „„Vaivorykštėje“ irgi priklau- 


122 L. Giros 1913.X.14 laiško A. Lastui nuorašas.— LK 14, p. 411. 
123 Įvado žodis kūrybos vakaru.— V. Mykolaitis-Putinas. 
Raštai, t. 10, p. 612. 

so jaunų autorių — V. Krėvės, L. Giros, B. Sruogos, Pušaitės — 
plunksnai. 

Savo kūrybos L. Gira davė tik pirmajai „Vaivorykštės“ kny- 
gai. Privertė būtinybė: žurnalui stigo prozos. Taigi redaktorius 
pateikė kelis trumpus savo kūrinius ir parengė spaudai turi- 
mas ankstyvesnes V. Krėvės impresijas. 

V. Krėvės smulkioji proza „„Vaivorykštėje“ nevienalytė. Po 
dešimtmečio perskaitęs dar 1904 m. Kijeve sukurtą vaizdelį, 
kuriam L. Gira sugalvojo antraštę „„Miglos“, V. Krėvė rašė: ,„Tik- 
rai — migloti buvo dėl manęs tada laikai, miglota buvo ir gal- 
voje. Skaitau —ir lyg seniai sapnuotas sapnys.“! Vaizdelyje 
nepasitenkinimas nykia tikrove skatina vienišumo kamuojamą 
lyrinį herojų mesti su įtūžiu pasauliui vis didėjantį savo neri- 
mo kamuolį ir ieškoti užsimiršimo fantazijos polėkiuose. 

„Egoistas“ ir diptichas „Žiemos nakčių sapnai“ — taip pat 
ankstyvojo laikotarpio V. Krėvės impresijos. Emociniai diso- 
nansai jose įsisiautę ligi kraštutinumų. „Egoisto“ lyrinis hero- 
jus jaučiasi praradęs viltį rasti „žmogų — ne žvėrį“, kurio 
dvasia pakiltų „aukščiau palšo žemės purvyno“, ir, niekinda- 
mas pro šalį plaukiančias minias, nori pajusti „,nepriklausomo- 
sios dvasios esybę“. Aptardamas šį kūrinį, K. Jurgelionis pava- 
dino V. Krėvę „žodžių poetu“, rašančiu harmoningais sakiniais, 
bet nejaučiančiu meninio saiko: „Puiku yra „be galo“ naujų 
formų ieškoti, bet pražūtinga yra eiti į nieką, į rubežių ir for- 
mos nebuvimą.“ 

„Žiemos nakčių sapnuose“ atsiveria kontrastingi sielos re- 
gėjimai: dviejų tamsių galybių — jūros ir audros — dvikova ir 
grožio vizijos ant pavasario ilgesio sparnų. Siela nenustoja 
sapnavusi audrą, nes „ramumo karalija baugina tuštumu". Čia 


| L. Giros 1913.XI.18 laiško V, Krėvei nuorašas. — LK 14, p. 406; 
V. Krėvės 1914.1.5 laiškas L. Girai. — VRBR, f. 7, 385—41. 
2 „Laisvoji mintis“, 1913, Nr. 42, p. 991. 

rašytojas aiškiomis užuominomis kalba apie 1905 m. revoliu- 
ciją. 

Šiems V. Krėvės kūriniams būdinga nepriimtinos tikrovės 
neigimas, individualistinis  maištingumas, laisvas vaizduotės 
skrydis, i1mpresionistinė kalbos maniera, 

1913 m, pavasarį parašytame V. Krėvės diptiche ,„Nedasap- 
nuoti sapnai“ emocinė amplitudė siauresnė, stilistinis apvalkalas 
santūresnis, bet labai svarus minties krūvis. Rašytojas apmąs- 
to savo Minčių, svajonių ir viso gyvenimo prasmę. 

L. Giros smulkioji proza „Vaivorykštėje“ kitoniška, negu 
V. Krėvės impresijos. Čia nėra tokios vidinės įtampos, šėlstan- 
čių emocijų nė daugiaplanės minties — tik vilnijanti nuotaika. 
L. Gira papildo 1909 m. „Viltyje“ paskelbtas savo „ilgėjimos 
giesmes“ ir alegorinės „kaip ir pasakas“. Diptiche „„Disonansai“ 
vyrauja idiliškas gėrėjimasis gamta, sulaukus ,„vakaro-vakarė- 
lio“, kuris žadina ilgesį to, „kas gražu, kas iškilnu, kas šven- 
ta“, artima, nors ir neįmanoma, svetima, tačiau taip sava. Ru- 
denėlio naktį lyrinis herojus nei skundžiasi, nei keikia, kai vie- 
ni žmoneliai iš vargo mirtimi vaduojasi, kiti ,,„smagumuose 
maudos". Tokia abejinga visuomeninė pozicija atrodo lyg nusi- 
žiūrėta poza. Šio įspūdžio teisingumą patvirtina kiti L. Giros 
prozos kūriniai „„Vaivorykštėje“, atspindintys gyvenamojo me- 
to aktualijas. 

Vaizdelyje „Kaip ir pasaka“, prieš tai spausdintame ,„Drau- 
gijoje"?, parodoma kitkart galinga tauta, kuri prijunko prie 
vargelių ir nebetiki prisikėlimo stebuklu; tai Lietuvos sociali- 
nio gyvenimo alegorija. „Kraujas“ — vaizdelis su apmąstymais 
apie savižudį ir savigarbos neturintį elgetą. „Literato užra- 
šai“ — rašinys, kuriame dienoraščio forma vaizduojama nepa- 


— ——-——--—— 


L. Gira. Kaip ir pasaka. Kaip žuvo viena tauta.— „Draugija“, 1910, 
Nr. 45, p. 8—9. 

kenčiama rašytojo profesionalo būklė: jis gyvena pusbadžiu, 
neišlenda iš skolų ir negali atsidėti originaliajai kūrybai, ka- 
dangi paklausą turi tik verstinės „dievotosios knygeliotės“ arba 
sapnininkai. Todėl jis neapkenčia savęs ir viso pasaulio. Į šį 
kūrinį sudėta karti paties autoriaus patirtis. 

„Vaivorykštės“ 1 numerio impresijas A. Jakštas sutiko su 
pikta ironija, kaip ir paskelbtąsias „Švyturyje“4. V. Krėvės kū- 
rinius jis pavadino „sapnų literatūra“, galinčia turėti pasiseki- 
mo nebent gimnazisčių tarpe, o šiaipjau tinkama tik psichopa- 
tologinėms studijoms. A. Jakštas nematė jokio skirtumo tarp 
V. Krėvės ir L. Giros impresijų: „Ir ten, ir čia ta pati pašiurpusi, 
nenatūrali deklamacija, kur minčių menkumas bandoma pri- 
dengti pretensionalia dekadentiškai modernistiška forma.“ Kri- 
tikas teigė, kad, rašydami kūrinius tokia „keista“ forma, kurios 
„nežinojo ir nevartojo nei Homeras, nei Vergilijus, nei Dantė, 
nei Šekspyras, nei Getė, nei Šileris, nei Puškinas, nei Gogo- 
lis“, jauni literatai stengiasi pranokti genijus. Šiuos rašinius, 
anot jo, kunigai drąsiai galėtų skirti savo penitentams kaip 
„pakūtą“; dar didesni nusidėjėliai privalėtų atmintinai mokytis 
V. Krėvės „sapnų“ ar L. Giros „disonansų“. 

Kad atrodytų, jog „Vaivorykštėje“ bendradarbiauja dau- 
giau autorių, vaizdelį „Kraujas“ L. Gira pasirašė Gasparo Kuza- 
vo, o „Literato užrašus“ — Akstinų Vinco slapyvardžiais. Pa- 
starąjį slapyvardį jis tik epizodiškai naudojo „Lietuvyje'3, o 
Kuzavu nei prieš tai, nei po to nepasirašinėjo. Negirdėtos lie- 
tuvių literatūroje pavardės dezorientavo kritikus. V. Krėvė ra- 
šė L. Girai: „Ypač man nepatiko „Kraujas“, taip jau čia kvepia 
mokiniu trečios klesos, nors tai menkal[i] geresnis yra ir „Lite- 
rato užrašai.“Š A. Jakšto ir K. Puidos vertinimai maždaug suta- 





* Ten pat, 1913, Nr. 76, p. 402—403. 
* „Lietuvis“, 1907, Nr. 5, p. 85—86. 
6 V. Krėvės laiškas (be datos) L. Girai — VRBR, f. 7, 386—54. 

po. Ironiškai atsiliepę apie „Kraują“, abu „Vaivorykštės“ re- 
cenzentai Akstinų Vinco „Literato užrašus“ laikė reikšmingų 
kūriniu dėl gyvenimiškos tematikos. Tik A. Jakštas pastaraja- 
me kūrinyje įžvelgė šiokį tokį šaržavimą, o K. Puida priėmė jį 
be jokių išlygų." 

Ankstyvųjų V. Krėvės impresijų nuotaikai artimiausia Ba- 
rito Kaunio (B. Sruogos) „Vienuma“. Jos lyrinis herojus dar 
ekscentriškiau blaškosi, kamuojamas neaiškaus ilgesio. Jau se- 
niai prakeikęs visą pasaulį, dabar jis myli patį prakeikimą, ne- 
apkenčia džiaugsmo, todėl šėlsta „kaip vilkas įsiutęs“. Krau- 
piausiais epitetais („,„mirštantis klyksmas sielos mano“, „žiaurus 
staugsmas') ir palyginimais („kaip pragaro liepsna dangaus 
meteoras“ ir kt.) jis tiesiog nori priblokšti skaitytoją. „O, na- 
bagėlis! Tėvas negimęs, 0 sūnus jau pražilęs!.. — replikavo 
J. Tumas. — Vilkimės tačiau, kad tai tik sakiniai, dėl smarkumo 
aptulžinti.“* Ši impresija — vienas pirmųjų B. Sruogos bandy- 
mų sujungti poeziją su proza. 

„Vaivorykštėje“ vienintelį kartą pasirodė Pušaitė-Matilda 
Šveikauskaitė. Vaizdelyje „Akmuo“ jaunutė autorė „Aušrinės“ 
literatams būdinga maniera iš sakinių nuotrupų, pakartojimų ir 
nutylėjimų lipdė jausmingą alegorinę sakmę apie trokštantį su- 
žėruoti ugnimi akmenį, kurį suskaldo žaibas. 

L. Gira stebėjo M. Šveikauskaitės kūrybinį augimą nuo pat 
pradžių ir buvo gana kritiškas jos atžvilgiu. Rinkinyje „Snie- 
gams tirpstant“ išspausdintą Pušaitės lyrinį vaizdelį „Žydi ie- 
vos" jis priskyrė prie gražiausių, „geriausiai apdirbtų“ dalykų, 
o kitus du kūrinėlius išpeikė už „sudėvėtą frazeologiją, pigų 
pseudosentimentalizmą"?. Vargu ar „Vaivorykštėje“ būtų pasi- 
rodęs jos vaizdelis „Akmuo“, kuriame neišvengta panašių bė- 


“7 „Vienybė lietuvninkų“, 1913, Nr. 30. 
Š „Viltis“, 1914, sausio 1 (14). 
" „Vaivorykštė“, 1913, kn, 2, p. 400, 

dų, jeigu ne V. Bičiūno tarpininkavimas. Šis prišnekino M. Švei- 
kauskaitę duoti vaizdelį ne „„Aušrinei“, bet ,„Vaivorykštei“, o 
L. Girai charakterizavo jį kaip neabejotinos vertės kūrinį. 


„Tamsta sakei man, kad Pušaitė, kaip rašytoja, dar neegzistuoja, dar 
Pušaitės-rašytojos nėra. Taip, ji tik auga — bet ji jau yra, — tvirtino V. Bi- 
čiūnas.— Negalima nepripažinti talento tai, kuri parašė „Baladę“, ,Imp- 
romptu", „Akmenį“ ir „Ant ežero salos“!9, <...> Tik gaila — labai gaila, 
kad ji neilgai žydės, nes, kaip ji pati man sakė, pas ją džiova“!!. „Ak- 
menį“ paėmiau — tikrai visai neblogas dalykėlis“,— pagaliau nusileido 
L. Gira'?, 


Taigi „Vaivorykštės“ impresijos ir vaizdeliai netolygios 
idėjinės ir meninės vertės. Kai kurie literatai palietė svarbias 
visuomenines problemas. V. Krėvė, L. Gira ir B. Sruoga kiek- 
vienas savaip varijavo neoromantinius sielos disonansų moty- 
vus, Pušaitė ėjo tradicine sentimentalių aprašinėjimų linkme. 
V. Krėvė pasuko brandesnėn poetinėn prozon, pagrįston ne 
jausmo, bet minties impulsais. L. Giros sociologiniai vaizdeliai 
šliejasi prie negausios žurnalo publicistikos. 

„Grynajai“ prozai „Vaivorykštėje“ atstovavo Vaižganto, 
V. Krėvės, I. Šeiniaus, A. Vienuolio, F. Kiršos ir P. Penkaičio 
kūryba. 

„Vaivorykštėje“ išspausdinti du Vaižganto „Aukštaičių 
vaizdeliai“ ir satyra „„Vebronių buitis“. 1913 m. vasarą L. Gira 
atostogavo Laižuvoje pas J. Tumą-Vaižgantą. Jam labai patiko 
vieną vakarą šeimininko perskaityti škicai apie tėvelius! iš 
Mintaujoje pradėtų, o Vadakčiukuose testų aukštaitiškų vaiz- 





10 Minimi Pušaitės kūriniai išspausdinti „Vilties“ 1913 m. sausio 13 
(26), balandžio 5 (18), rugpiūčio 25 (rugsėjo 7) numeriuose. 

"| V. Bičiūno 1913.IX.10 laiškas L. Girai. — LK 14, p. 383. 

12 L. Giros 1913.X.19 laiško V. Bičiūnui nuorašas.— Ten pat, p. 388. 

Iš L. Gira. Tumas-Vaižgantas nuošalėj. — „Vairas“, 1932, Nr. 11, 
p. 169, 

delių ciklo. Juos L. Gira ir išprašė jau rengiamai ,„Vaivorykš- 
tės“ 2-rai knygai. L. Gira ragino Vaižgantą paskelbti periodiko- 
je ir kitus to ciklo epizodus ir pagaliau išleisti stambų savo be- 
letristikos rinkinį, pažadėdamas autoriui padėti surankioti se- 
niau išspausdintus kūrinius. ,„Aukštaičių vaizdelių“ tęsiniai 
veikiai pasirodė laikraščiuose, o 1914 m. J. Rinkevičius buvo 
beišleidžiąs atskirą knygą, tik sutrukdė karas. 

„Vaivorykštėn“ įdėti vaizdeliai „Tėvelis“ ir ,Motutė“ — 
vieni gražiausių Vaižganto autobiografinių škicų. Iš jų ne viena 
karta mokėsi ir mokysis jautrumo žmogui ir gamtai. Čia Vaiž- 
gantas sukūrė lyriškus dviejų paprastų Rytų Aukštaitijos vals- 
tiečių paveikslus, kuriuose kukli išorė derinasi su kupinu neiš- 
eikvotų jausmų vidumi. Tai tipiški nacionaliniai charakteriai, 
perteikti su etnogratišku tikslumu, kaip ir jų gyvenamoji ap- 
linka. Jie spindi moraliniu grožiu, vienas kitą papildančiais 
tauriais bruožais. Nemaža vietos vaizdeliuose skirta nuoširdiems 
tėvelių santykiams su nenustygstančiu mažyliu, skaidriems rea- 
listiniams gamtovaizdžiams. Plastiškuose obuolio raškymo ir 
judrios vasaros dienos epizoduose atsiskleidžia ne tik tėvelio ir 
motutės begalinė meilė sūnui, bet ir atbundanti vaiko sąmonė, 
stebint aplinką. Abu šiuos „„Aukštaičių vaizdelių“ škicus Vaiž- 
gantas įjungė į ,,Pragiedrulių“ epopėją. 

„Šaltinio“ ir „Gabijos“ redakcijų nepraleistą alegorinę sa- 
tyrą „Vebronių buitis“ J. Tumas atsiuntė L. Girai kaip papildy- 
mą prie „Vilčiai“ duotų „Aukštaičių vaizdelių“, siūlydamas ją 
įdėti po „Švenčių papročių“, prieš „Jaunystę“, arba panaudoti 
„Vaivorykštėje“. „Vlebronių] Buitis“ man patinka; alegorija 
išlaikyti man čia geriaus pasisekė, neg „Vapsva — Vabzdžių 
karalaitė“, „Kaip Jonas su Petru kiaules ganė“, „Dėdė lape nu- 
šovė“ ir kitose. (Bevardžiai, žemadūšiai, pelėsiai...)“!4, — rašė 


—— i ——--— 


4 J. Tumo 1913.VII.22 laiškas L. Girai — LKLIR, f. 13, 1630—168, 

autorius.—,,Ten norėta kai kam įdurti —ir įdurta.“!5 Mūsų li- 
teratūros istorikai šią alegoriją datuoja 1905 m. ir randa „kai 
kurių revoliucijos įvykių ir Vilniaus seimo atgarsių“!9, Tačiau 
pats autorius teigė ją sukūręs žymiai anksčiau: „Maniau per- 
dirbti; ėmiau perrašinėti, bet pagailo: teeinie taip, kaip buvo 
parašyta dar 1903 ar 4 metais.“!7 Šiuo datavimu galima tikėti. 
Mūsų duomenimis, 1905 m. pradžioje Vaižgantas savo satyrą 
jau turėjo sukūręs!š. Gavęs rankraštį, L. Gira parašė Vaižgan- 
tui: „Tai yra visų geriausias kol kas mūsų literatūroje satyros 
dalykas. 19 

„Vaivorykštėje“ išspausdinti du V. Krėvės orientalistiniai 
bendražmogiškos problematikos kūriniai ir realistinis apsa- 
kymas. 

Dar studijuodamas V. Krėvė susidomėjo orientalizmu. 
1907 m. Lvove išleistame ir carinės administracijos sunaikinta- 
me trijų bendramokslių studentų rinkiny lenkų kalba „Frustra“ 
buvo įdėta jo legenda „iš senų persų religinių padavimų“ „Prie- 
šingos jėgos“2. Rašytojui gilintis į orientalistiką atsirado pa- 
lankiausios sąlygos, apsigyvenus Azerbaidžane, senos Rytų kul- 
tūros krašte. Čia gimė „Vaivorykštėje“ paskelbti rytietiškos 
tematikos kūriniai „Pratjekabuda“ ir „Indas, kuriame karalius 
laiko geriausiąjį savo vyną“. 

„Pratjekabuda“ — vertingiausias V. Krėvės orientalistinis 
veikalas. Keisti senovės indų papročiai, religiniai santykiai, ry- 
tietiškos išminties perlus žarstantys veikėjai sudaro egzotišką 


LŽ 


foną, kuriame sprendžiami „amžinieji“ žmogaus egzistencijos 


15 J. Tumo 1913.VIL6 laiškas L. Girai. — Ten pat, 166. 

16 Lietuvių literatūros istorija, t. 3, d. 1, p. 247. 

17 J. Tumo 1913.V1I.22 laiškas L. Girai.— LKLIR, f. 13, 1630—168. 

!8 J. Tumo 1905.1.29 (sen. st.) laiškas O. Pleirytei.— VVUBR, E 260—4, 
!9 L. Giros 1913.VII.30 laiškas J. Tumui.— BBK 7, p. 158, 

2 V. Krėvės laiškas (be datos) Zavišai. — VRBR, f. 9--31. 

klausimai. V. Mykolaitis-Putinas šitaip apibūdino V. Krėvės 
kūrinį: „„Rūsti ir žiauri askezė, liepianti išsižadėti visų žemės 
gyvenimo džiaugsmų, marinanti kūną ligi visiško pajautų atši- 
pimo, beviltiškas pesimizmas, niekinąs laikinojo gyvenimo ver- 
tybes, — ir vėlgi didelis pasitikėjimas žmogaus valia, sugebančia 
išsivaduoti iš visų aistrų, gundymų, kentėjimų ir net noro būti 
ir tokiu būdu pasiekti dvasinio pabudimo, aukščiausios išmin- 
ties, abejingumo ir ramybės dievybėje — štai budizmo ir kartu 
„Pratjekabudos"“ prasmė ir moralė."2! Lietuvių kalba čia pir- 
mąkart pritaikyta prie orientalistinės dvasios ir stiliaus22. Tokių 
puošnių periodų su daugiasluoksniais epitetais ir palyginimais, 
hiperbolizuotomis parabolėmis mūsų literatūroje dar nebuvo. 

V. Krėvė būgštavo, kad sudėtingas veikalas, besiremiantis 
svetima katalikybei nirvanos religine pasaulėžiūra ir parašytas 
lietuvių literatūroje neturinčiu tradicijų ornamentuotu stiliumi, 
gali būti nesuprastas. Savo kūrinį jis charakterizavo L. Girai 
kaip „labai nedievobaimingą“, tad vargu ar priimtiną „Vaivo- 
rykštei"“. „Lietuvoje, paskendusioje klerikalizme, tokis veikalas, 
kad jis ir nuodailiausias būtų, vis viena niekados neturės skai- 
tytojų, — su kartėliu rašė V. Krėvė. — Vėlgi ir idėją jo gali 
suprasti tik gerai išsilavinęs inteligentas...'? Jį kamavo abejo- 
nės ir dėl pačios kūrinio vertės: „Kaip kada manau, kad geras, 
kaip kada — kad labai menkas."2* „„Pratjekabudą“ autorius ren- 
gėsi leisti savo lėšomis, bet pristigo pinigų?“. 

Bičiuliui redaktoriui V. Krėvė paaiškino, kad medžiaga 
„Pratjekabudai“ susikaupė dar rengiant disertaciją; tai studijų 


2 V. Mykolaitis-Putinas. Raštai, t. 10, p. 527. 

2 V. Mykolaitis-Putinas. Literatūros etiudai. K., 1937, 
p. 211—212, 

2 V. Krėvės 1912.XI.19 laiškas L, Girai. — VRBR, f. 7, 385—33, 

2 V. Krėvės 1913.1.15 laiškas L. Girai.— Ten pat, 34. 

* V. Krėvės laiškas (be datos) L. Girai — Ten pat, 386—70. 

apie Budos gyvenimą, mokslą ir religijos padėtį Indijoje vai- 
sius. Šia tematika dabar jis antrus metus Baku miesto liaudies 
universitete skaitąs paskaitas“. Pats autorius iššifravo kūrinio 
pavadinimą („Tas, kuris yra prabudęs dėl savęs") ir atskleidė 
savo idėjinį sumanymą: 


Vienas brahmanas išsižadėjo viso, kad ieškoti teisybės, kad ieškoti 
tokios galybės, kuri pergalėtų mirtį ir duotų žmonėms laimę, padovanotų 
jiems amžiną jaunystę ir gyvenimą. Daugel jis iškentėjo, daugel vargo 
matė, bet galų gale dasigodojo, kad vienas yra tik dievas, Atmanas („aš“), 
kurisai gyvena žmoguje. Kiekvienas žmogus yra dievas, nes jame yra 
Atmanas, kiekvienas žmogus yra — pasaulis, nes per jį Atmanas atdaro 
vartus galybės savo, kad sutvėrus pasaulius. Žmogus ne yra mirštamas, 
tik Atmanas įo tveria naujus dailesnius pasaulius, o kad sutverti naują, 
Atmanas turi sunaikinti seną, kad naujam vietą prigaminti... Ir tai žmo- 
gus vadina „mirtis“. Tr eina Atmanas, pats save naikindamas ir tverdamas 
(per kančią), per amžius, ir su juo žmogus. Tas laimingas gali būti, kas to 
nežino, bet ir jis nelaimingas, nes mirtis jį baido, tasai laimingas gali 
būti, kas yra prabudęs, kam paslaptis pasaulio atidengta, bet ir jis nėra 
juo, nes jis žino, kad vienų vienas jis yra, kad kančia jo amžina", 


V. Krėvė „ant pamatų senosios Indijos“28 idealistiškai filo- 
sofavo apie gyvenimo prasmę ir mirtį, kaip ir Vydūnas, žavė- 
josi panteistiniu pasaulėvaizdžiu. Pats autorius savo veikalą va- 
dino ir apysaka, ir legenda??. Paantraštę „Šventųjų Gango vil- 
nių pasaka" sugalvojo L. Giraš?, 

„Kad pražūtų šis raštas, pusė metų būtų išbraukta iš mano 
amžio, nes, juokinga, aš jaučių, kad gyvenu tada, kaip ra- 
šau...“ — išsiuntęs „„Vaivorykštei“ vienintelį ,,Pratjekabudos“ 


26 Ten pat. 

27 V. Krėvės 1912.XI.19 laiškas L. Girai.— Ten pat, 385—33, 
28 V. Krėvės laiškas (be datos) L. Girai.— Ten pat, 386—70. 
2 V. Krėvės 1912.XI.19 laiškas L. Girai. — Ten pat, 385—33, 
30 V. Krėvės 1913.II.8 laiškas L. Girai.— Ten pat, 35. 

egzempliorių, nerimavo V. Krėvės!. — Ten kiekvienas žodis tu- 
ri dėl manęs didelę reikšmę, ir viena permaina man gali daugel 
kraujo sugadinti.“9ž Sanskritiškiems vardams ir kitoms neaiš- 
kioms vietoms, kurios kliuvo L. Girai, autorius parašė trumpus 
komentarus. 

Vietoj honoraro V. Krėvė prašė jam vienam gerame popie- 
riuje atspausti 500 „Pratjekabudos“ egzempliorių“3, nesutikda- 
mas su leidėjo J. Rinkevičiaus pageidavimu atskirai pasigamin- 
ti 300 egzempliorių atspaudų pardavimui“. V. Krėvė iš prakti- 
kos žinojo: jeigu leidėjas savo egzempliorius išparduos, tai jam 
gali tekti savo dalį atiduoti į makulatūrą. Atspaudo viršelyje 
V. Krėvė siūlė pažymėti, kad veikalą redagavo L. Gira. Šitaip 
autorius bandė įpareigoti L. Girą gerai skaityti korektūrą („Jei 
bus daleista daugel klaidų, gėdą turėsiu ne vien aš, bet ir tu“)35, 
Tačiau „„Pratjekabudos“ atspaudai, kaip ir kiti ano meto leidi- 
niai, pasirodė be redaktoriaus pavardės, tik su nuoroda, kad 
persispausdinta iš ,,Vaivorykštės“. 

Pasirodžius pirmajam „Vaivorykštės“ numeriui, M. Vaitkus 
pirmiausia pasidžiaugė V. Krėvės kūriniu: „Toks dalykas, kaip 
„Pratjekabuda“, galėtų patilpti geriausiame Europos almana- 
che."39 Pakiliame straipsnyje apie naująjį žurnalą V. Krėvės 
kūrybą kaip joks kitas kritikas įspūdingai apibūdino J. Tumas: 

„Mūsų literatūroje dar niekas taip smarkiai, galingai nekal- 
bėjo nei proza, nei eilėmis, kaip kalba Krėvė. Tiesa, mėgino 
taip kalbėti Juozas Gerbačiauskas. Gal jam būtų ir sekesi, kad 
nebūtų prasimanęs, jog jo minties galybę juoba išreikš aitrus 


31 V. Krėvės 1913.1.15 laiškas L. Girai.— Ten pat, 34. 

32 V. Krėvės laiškas (be datos) L. Girai.— Ten pat, 386—70, 
$ V, Krėvės 1913.1.15 laiškas L. Girai.— Ten pat, 385—34, 
* V. Krėvės laiškas (be datos) L. Girai. — Ten pat, 386—61. 
5 V. Krėvės 1913.1.15 laiškas L. Girai.— Ten pat, 385—34. 
3 M. Vaitkaus 1913.V.9 laiškas L. Girai.— LK 14, p. 449. 

padažalas, sudarytas iš neapykantos, pravardžiavimų ir nešva- 
rių keiksmų. Vieną sykį save pergalėjus ir visa tai [hlerojiškai 
perskaičius, daugiau jau nebeturi jokio noro begrįžti. Krėvė to- 
kio padažalo nevartoja ir vis dėlto supurtina skaitytoją audrin- 
gu siautimu savo egoizmo, mišiniu nusiminimų ir vilčių, deistiš- 
kų skendimų į gamtą; kai jis svajoja budėdamas ir sapnuoda- 
mas, svajoji ir tu drauge.“37 

V. Krėvė skeptiškai priėmė J. Tumo žodžius, palaikydamas 
juos įprastiniais literatūros gyrūno komplimentais (,„Tokis jau 
sprogstantis optimistas. Tur būt, kada rašo ką nors, tai pasišo- 
kėdamas“)9š. Tačiau čia J. Tumas ne tik gėrėjosi gaivališka 
V. Krėvės talento jėga, bet ir taikliai charakterizavo neoroman- 
tinę jo prigimtį. J. Tumas užčiuopė kitų autorių nepastebėtą 
V. Krėvės kūrybos sąryšį su lietuviškojo neoromantizmo pirm- 
tako J. A. Herbačiausko literatūriniais bandymais ,„Gabijoje“, iš- 
ryškino jos specifiką (individualizmo, panteizmo, iracionalizmo 
elementus). J. Tumas gynė rašytojo talento autonomiškumą, 
duodamas suprasti, kad me viskas V. Krėvės pažiūrose jam 
priimtinas?. 

Kaip kontrastas nuskambėjo K. Puidos žodžiai apie ,Vai- 
vorykštės“ 1 numeryje išspausdintą ,„Pratjekabudą“: „Yra tai 
tiesiog „filosofinis akmuo“, kurio nė vienas skaitytojų nesu- 
grumulios. Dar „Egoistą“ — tą dar galima įveikti, bet visa kas 
kita taip išstilizuota, taip išlyginta, jog per tą lygumą mintis 
neturi nė kur užsikabinti: žodžiai bei sakiniai savo keliu, min- 
tis — savo."*? Šie teiginiai lyg ir patvirtino V. Krėvės nujauti- 
mą, kad daugumui Lietuvos inteligentų „Pratjekabuda“ bus ne- 
suprantama. Betgi čia naujus rašytojo ieškojimus nuvertino 


—————————— 


37 „Viltis“, 1913, rugpiūčio 4 (17). 

38 V. Krėvės 1913.XI.11 laiškas L. Girai.— VRBR, f. 7, 385—40. 
38 „Viltis“, 1913, rugpiūčio 4 (17). 

49 „Vienybė lietuvninkų“, 1913, Nr. 39, 

plunksnos bičiulis, toks pat naujovių ieškotojas. K. Puida inspi- 
ravo ir J. Tumą pakeisti pažiūrą į „Vaivorykštę“, tačiau šis 
principingai atrėžė: „Vaivorykštės“ virtuvės, kaip pravardžiuo- 
ji, Tu, Kazimierai, nepeik: ten yra — Krėvė. Aš jo, Krėvės, ne 
„Vaivorykštės“ garbintojas. Nejaugi Tu ne? Gal kai ką ir nu- 
pipirinu, ne tik „nusaldinų“. Žiūrėk mano recenzijas NN 82, 
91, 122, 12441. Suum cuigue — kiekvienam sulig jo nuo- 
pelnų. 42 

A. Jakštas pirmame „Vaivorykštės“ numeryje išspausdintai 
V. Krėvės kūrybai nerado nė vieno gero žodžio*s. „,„Pratjekabu- 
dos“ jis nelaikė „neįkandamu“ veikalu, kaip K. Puida manė. At- 
virkščiai, kūrinio turinys kritikui pasirodė pernelyg aiškus — 
imtas „iš labai senos ir visiems žinomos pasakos apie budizmo 
įsteigėjo gyvenimą“. A. Jakštas pasišaipė iš ,„viršliteratiškos“ 
autoriaus pretenzijos; kūrinys jam atrodė be galo ištęstas (,Tik- 
ras lietuvis neplepikas visa, kas pas Krėvę užima 57 p., būtų 
labai dailiai sutalpinęs į kokius 5—7“) ir nuobodus. Kritikas 
reikalavo lietuviško veikalo. Jisai suabejojo, ar „Pratjekabuda“ 
išvis laikytina meno kūriniu: ,„Autoriui, matyt, baisiai patiko 
ta panteistiškai teosotiškoji Indijos filosofija. Ji, matyt, tiesiog 
žavėte užžavėjo p. Krėvę, nes jis nesidrovėjo pavaišinti jąja ir 
mūsų visuomenę, suparodijuodamas prieg tam net šventus 
evangelijos žodžius.“ Šie sarkastiški „kritikų karaliaus“ žodžiai 
patvirtino V. Krėvės spėlionę, jog katalikybės fanatikams 
„Pratjekabuda“ pasirodys „labai nedievobaiminga“. 


—————— 


*! J. Tumas nurodė 1913 m. „Viltyje“ išspausdintas savo recenzijas 
apie K. Alytos ir Vargovaikio originalius dramos kūrinius, V, Ambrazie- 
jaus ir A. Busilo vertimus. 

* J. Tumo 1913.X.24 laiškas K. Puidai.— VVUBR, E 260—11. 

* „Draugija“, 1913, Nr. 76, p. 401—402. 

Kaip blyškus aidas A. Jakšto žodžius atkartojo „Ateities“ 
recenzentas: „Pratjekabuda“ daranti „sunkų įspūdį kaip forma, 
taip svetimu mums, lietuviams, turiniu.“44 

M. Vaitkus nepritarė dogmatiškam „Draugijos“ redaktoriaus 
požiūriui į V. Krėvės apysaką, tačiau neišdrįso su juo viešai 
ginčytis. L. Girai jis rašė: „Apie ,„Pratjekabudos“ estetiškąją 
vertę aš ir dabar tebeturiu tokią pat nuomonę, kaip ir pirmiau. 
Dėl panteistiškųjų idėjų propagandos turiu pasakyti, jog ne taip 
idėjos propaguojamos. Čionai, man rodos, yra vien tik objekty- 
vus aprašymas ano egzotiškojo, poetiškojo pasaulio — žmonių 
gyvenimo, žmonių idėjų. Jakštas neteisingai pasmerkė šitą vei- 
kalą. Jo paklaidą aš aiškinu sau taip: jis skaitydamas būgštavo, 
begu nėra čia kokios propagandos, ir toji baimė sugadino jam 
estetiškąjį pasigėrėjimą.“*5 Taigi A. Jakšto reakcija prieš vei- 
kalą, kuris lyg ir neturėjo sąlyčio su gyvenamąja aplinka, pa- 
darė jį visuomeniškai aktualų. 

„Indas, kuriame karalius laiko geriausiąjį savo vyną“ — 
literatūrinė pasaka, kurios veiksmas vyksta neapibrėžtame Ry- 
tų krašte. Atsisakęs apsunkinančių mintį stilistinių  puošmenų, 
V. Krėvė čia iškėlė įtaigų paradoksą: tikroji išmintis nesidangs- 
to gražiais rūbais. 

Pasirodžius „Vaivorykštėje“ šiam kūriniui, Mėlynasis Šilas 
konstatavo, kad V. Krėvė į lietuvių literatūrą „įnešė“ orienta- 
listinę srovę. Tačiau recenzentas vadino ją „laikinu apsireiški- 
mu“ ir netiesiogiai linkėjo V. Krėvei ieškoti siužetų tėvynė- 
je49, O J. Tumas, priešingai, į V. Krėvės kūrybą žiūrėjo kaip į 
vientisą reiškinį, su nusistovėjusia pasaulėjauta ir vaizdavimo 


E — 





+ Mėlynasis Šilas. Vaivorykštė— „Ateitis“, 1913, Nr. 1, 
p. 560. 


45 M. Vaitkaus 1913.V.24 laiškas L. Girai.— LK 14, p. 451. 
45 „Ateitis“, 1913, Nr. 11, p. 561. 


265 


maniera; pastarojo kūrinio herojų Arkazarį jis laikė originaliu 
Šarūno variantu2?. 

1913 m. antrasis pusmetis ir 1914 m. pradžia buvo ypatingo 
V. Krėvės kūrybinio pakilimo laikotarpis. Jis parašė stambų 
apsakymą „Amerika pataisė“ (vėliau pavadintą „Vis toji Ame- 
rika, kad ji pražūtų..."), baigė biblinio veikalo „Dangaus ir že- 
mės sūnūs“ pirmąją dalį (apie Judą iš Kerioto). „Aš žinau, kad 
tu panorėsi, kad „Ameriką“ atsiųstau, nes, tur būti, baidaisi 
„sūnų“. Vienok nieko ten nei pikto, nei gero nėra“, — ironiza- 
vo L. Girą V. Krėvė?, tarytum primindamas A. Jakšto reakciją 
prieš „„Pratjekabudą“. Netrukus V. Krėvė siūlėsi atsiųsti su žur- 
nalo antraštės simbolika susijusią pasaką „Vaivos juosta“ (vė- 
liau pavadintą „Perkūnas, Vaiva ir Straublys“) ir pluoštą dai- 
nų??, 

Jis ilgai nesulaukė atsakymo, nes pačioje 1914 m. pradžioje 
L. Gira buvo perkrautas darbais ir net nebaigęs rengti 1913 me- 
tų ketvirtosios ,„Vaivorykštės“ knygos, kurioje, beje, prozos 
pakako. O 1914 metų pirmajam numeriui L. Gira teturėjo I. Šei- 
niaus „Vasaros vaišių“ tęsinį, todėl aliarmavo bičiuliui į Baku: 
„Nepyk ir atsiųsk man kuo greičiausiai, ką turi: apysakas savo 
iš sodžiaus gyvenimo (Judhos tikrai bijau) ir dainų. <...> 
Lauksiu kaip gervė giedros Tavo laiško ir siuntinio, kuris ma- 
ne nuramins, kad „Vaivorykštė“ dėl mano taip ilgo tylėjimo 
tikrai nenukentėjo."'?0 

Nespėjęs apšlifuoti ir perrašyti vienoje lapo pusėje, V. Krė- 
vė išsiuntė L. Girai apsakymą „Galvažudys“, kuris ir pasirodė 
„Vaivorykštėje“. Tuo metu V. Krėvė jau buvo parašęs kelis ap- 


— ———————— 


* „Viltis“, 1913, spalio 2 (15). 

*8 V. Krėvės 1914.1.5 laiškas L. Girai. — VRBR, f. 7, 385—41. 

49 V, Krėvės 1914.1.7 laiškas L. Girai.— Ten pat, 384—7. 

50 L. Giros 1914.V.6 laiško V. Krėvei nuorašas.— L. Gira, Raštai, 
t. 5, p. 427. 

sakymus, artimus 1909 m. „Viltyje“ išspausdintų „„Bobulės var- 
gų“ tematikai, ir galvojo apie atskirą knygelę. Jis įspėjo 
L. Girą, kad J. Rinkevičius neleistų „Galvažudžio“ atskiru 
atspaudu“, taigi atsisakė honoraro. 

„Galvažudį“ V. Krėvė vadino „sodžiaus gyvenimo vaizde- 
liu“, kaip ir kitus savo apsakymus, ilgainiui sudariusius rinkinį 
„Šiaudinėj pastogėj“. Tai sodriausias realistinis „Vaivorykštės“ 
kūrinys. Visiems gerai žinomas jo siužetas remiasi buitišku 
epizodu: kaimyno nubaustas piemenukas perširdęs užmuša šei- 
mininko kiaulę. Konfliktą, kurį Žemaitė būtų sprendusi buiti- 
nėje, o Lazdynų Pelėda — socialinėje plotmėje, V. Krėvė per- 
kelia į žmogaus vidų. Rašytojui svarbiausia parodyti paprasto 
kaimiečio dvasios turtingumą. Gūdžiai rudens lietuje švokš- 
čiantis miškas primena šeimininkui jo varganą vaikystę ir lyg 
nematoma ranka nuima kerštą piemenukui, o šiam sukelia gai- 
lestį dėl padaryto nusikaltimo ir norą atlyginti žalą. 

Perskaitęs V. Krėvės „Galvažudį“, A. Jakštas apsidžiaugė, 
kad autorius metė „savo dekadentiškus „sapnus“ ir vėl grįžta 
prie Lietuvos gyvenimo"; jam patiko gerai atspėta ir parodyta 
piemens psichika“?. „Piemenų psichologija ir tipai puikiai nu- 
duoti“, — pakartojo A. Šapas. Jis pažymėjo kūrinio „išdidų sti- 
lių“, vaizdingas metaforas, nors ir nekvalifikuotai, bet gana 
taikliai apibūdino puikią apsakymo kompoziciją: ,„Visos vaiz- 
delio dalys giliai viena su kita susipynusios, todėl visas apsa- 
kymėlis išeina rundinas, apvalainas. Visa ką užviršija puiki 
pabaiga.'?3 

Ignas Šeinius „„Vaivorykštėje“ išspausdino dvi didžiules apy- 
sakas — „Bangos siaučia“ ir ,, Vasaros vaišės". 


———————— 


5! V. Krėvės 1914.VI.5 laiškas L. Girai.— VRBR, f. 7, 385—43. 
“2 „Vilties“ mokslo ir literatūros priedas, 1914, Nr. 9—10, p. 235. 
53 „Ateitis“, 1915, Nr. 1—3, p. 88—89, 

Apysakoje „Bangos siaučia“ I. Šeinius pamėgino parodyti 
gyvenamojo Meto socialinius ir moralinius konfliktus. 1 areną 
jis išvedė įvairiopus besiformuojančios lietuvių buržuazijos at- 
stovus: laisvų profesijų inteligentus, valdininkus, studentus, į 
nacionalinį judėjimą įsijungiančius dvarininkus. Tačiau tai ne 
tipai, o tik paviršutiniškai apmesli charakteriai. Autorius apei- 
na klasinį visuomenės susiskaldymą; pagrindiniu socialiniu 
prieštaravimu jis laiko prieštaravimą tarp miesto ir kaimo. 
„Miestas — klampynė, bala, raistas. <...> Viskas čionai žūva, 
viską miestas praryja — suėda. Ir smegenis iščiulpia, išsiurbia. 
Ir grožė kempinėmis apkermėja“, — Ažgūrio lūpomis kalba au- 
torius. Jis ragina kurti lietuvišką kultūrą kaime, nes tik tenai 
galima pasisemti „gaivinančio ir gydančio vandens“ (Sudaunio 
žodžiai). „Bėgimas į kaimą“ — būdingas impresionistų kūrybos 
bruožas. 

Apysakoje „Bangos siaučia“ gerai perteikta sujaukta ir dir- 
ginanti Stolypino reakcijos atmosfera. Ieškodami pastovesnių 
vertybių, veikėjai blaškosi tarp pozityvizmo ir empirikos, ka- 
muojasi dėl meilės, griebiasi netgi okultizmo““. 

I. Šeiniaus kūrinys tarytum diskutavo su tradiciniais lietu- 
vių stambiosios prozos kūriniais — pradedant tematika, bai- 
giant stilistika. Pačioje apysakoje polemiškai pašiepia „gryno- 
jo realizmo apaštalų“ neapykanta „netikusiam  impresioniz- 
mui“ — „mModernizuotam ligonio matymui", kuris neatskleidžiąs 
„Nei <...> gyvenimo pažinties, nei jo idėjų, nei kokios nors 
tiesos". 

Didžioji apysakos dalis buvo parašyta Vilniuje 1912 m. 
I. Šeiniui išvykus studijuoti į Maskvą, jos rašymas nutrūko. 
Tačiau L. Gira nedavė autoriui ramybės, reikalaudamas atsiųsti 


—————— 


* A. Vaitiekūnienė. Ankstyvoji Igno Šeiniaus kūryba. — Ig- 
nas Šeinius. Vasaros vaišės. Kuprelis. V., 1970, p. 7. 

visą kūrinį. „Lapelių perrašyta 387, o dar bus koks 50. <...> 
Jei nori, kad siųsčiau greitai, tai aš siųsiu dalimis, po 100 la- 
pelių. Noriu dar apdirbti, juk visi metai, kaip ją rašiau. Taigi, 
jei sutinki taip, tai aš ją tekinsiu, dailinsiu, šlifuosiu ir Tau at- 
siųsiu."9? „Vaivorykštės“ redaktorius turėjo sutikti su tokiomis 
sąlygomis. Pirmasis pluoštas buvo išsiųstas L. Girai 1913 m. sau- 
sio pabaigoje?“, antrasis (nuo XI iki XXV skyriaus) — kovo 
mėnesį??. Paskutinius šešis skyrius I. Šeinius baigė rašyti atosto- 
gaudamas Pagirėliuose (Kauno gub.) rugpiūčio mėnesį?š. Kūri- 
nys buvo spausdinamas dalimis, redaktoriui nežinant, koks bus 
tęsinys. Nenuoseklus rašymas negalėjo neatsiliepti veikalo 
sandarai. Apysakos pabaiga, kuria pats autorius džiaugėsi, 
menkai derinosi prie viso kūrinio. 

Žurnalo redaktorių apysaka „Bangos siaučia“ patraukė sa- 
vo socialine koncepcija, kaleidoskopiškumu“?. Ji buvo vienin- 
telis „Vaivorykštės“ 1 numerio kūrinys, patikęs V. Krėvei?“, 
Apysakos pabaigos nekantriai laukė K. Jurgelionis*!. K. Puida, 
kuris seniau šaipėsi iš I. Šeiniaus apysakaičių („be stiliaus ir su 
barbarizmais“), apysaką „Bangos siaučia“ pavadino įdomiausių 
ir svariausiu „Vaivorykštės“ 1 numerio kūriniu. Labiausiai vei- 
kalą jis vertino už naujovišką ir originalų stilių —,,„neramų, ner- 
vingą, savimi nepatenkintą, nuolatos lyg ko ieškantį"?2. Kūrinio 
atspaudą K. Puida recenzavo „Lietuvos žiniose "63, 


-—— 





95 I. Šeiniaus 1913.1.23 laiškas L. Girai.— LK 14, p. 437. 

58 I. Šeiniaus 1913.1.27 laiškas L. Girai.— Ten pat, p. 438. 

57 I. Šeiniaus 1913 m. kovo mėn. laiškas L. Girai.— Ten pat, p. 439. 

58 I. Šeiniaus 1913.VIII.11 laiškas L. Girai.— BBK 7, p. 166. 

59 L. Gira. Ignas Jurkūnas-Šeinius.— „Lietuvos aidas", 1935, ko- 
vo 23. 

60 V. Krėvės laiškas (be datos) L. Girai. — VRBR, f. 7, 386—54. 

6! „Laisvoji mintis“, 1913, Nr. 44, p. 1052, 

62 „Vienybė lietuvninkų“, 1913, Nr. 39. 

6 „Lietuvos žinios“, 1914, vasario 26 (kovo 11), 

K. Puida išanalizavo veikalą ir socialiniu, ir meniniu atžvil- 
giu. Veikėjų blaškymesi kritikas įžvelgė bendrą reakcijos lai- 
kotarpio ligą. Pavaizduoti asmenys, jo nuomone, „kiek chao- 
tingi, tiek ir realūs“. Pagrindinis veikėjas Sudaunis — savotiš- 
kas avantiūristas, putos, kurios „iškilo viršun ir pasinešė gy- 
venimo keliu tik revoliucijos metu, ir tai ne per dorais 
įrankiais“. Pripažinęs, kad jo „persiauklėjimas“ ir moralinė 
jėga, įsigyta apysakos pabaigoje, siekiant moters meilės, atro- 
do keistai, K. Puida vis dėlto buvo linkęs psichologiškai patei- 
sinti šį „„ekstravagantinį ekscesą“. Recenzentas nepastebėjo, kad 
charakterių vaizdavimo manierą apysakoje nulėmė impresio- 
nistams būdingas polinkis piešti žmones, pasiduodančius savo 
jausmams ir nuotaikoms. 

K. Puida, pats artimas impresionizmui, iškėlė I. Šeiniaus su- 
gebėjimą rašyti kapotais sakiniais, gynė autorių nuo J. Tumo 
kaltinimo, kad gausiuose dialoguose sunku susivaikyti, kas ką 
pasakė. „Pripratome, mat, prie literatinės košelės — kad čia 
mums viskas būtų! — skaitai, lyg sviestą tepi — lygu, slidu, nie- 
kur neužkliūni, — ironizavo K. Puida.— Pamanyti, pagalvoti, įsigi- 
linti į tai, ko rašytojas nesukramtė — nenorime." Pastabos prie 
dialogų, anot jo, tik pastorintų rašinį, o aiškumo nesuteiktų. Iš 
tikrųjų didžiausia dialogų yda buvo ne jų „neaiškumas“, o iš- 
tęstumas. K. Puida pabrėžė, kad I. Šeinius sąmoningai vengia 
tokių „aiškumų“, kur „rašytojui nebelieka vietos pasiknaisioti, 
pasirausti, ką nors defektinio <...> surasti ir iškelti aikštėn“. 

Teigiamai vertindamas impresionistinį I. Šeiniaus rašymo 
būdą, „palaidąjį laisvosios tvėrybos taką“, K. Puida kritikavo 
autorių už neapvaldytos ir tinkamai nesurištos medžiagos gau- 
sumą, skaitymą sunkinantį tokį balastą, kaip spiritizmo ir to- 
lygių „mokslų“ aiškinimai, kalbos klaidos. Čia įis parėmė J. Tu- 
mą, kuriam apysaka irgi atrodė „netiršta“, perkrauta nebūti- 
nais dalykais. 

Apysaką „Bangos siaučia“ J. Tumas laikė romantiniu kūri- 
niu ir žiūrėjo į ją kaip į lektūrą lengvam pasiskaitymui turint 
atliekamo laiko. „Nėra jokių gamtos aprašymų, jokių tragiškų 
vietų. Nieko, ką norėtumei pasiimti į chrestomatiją. Vienos 
šnekos ir veikėjų vedžiojimas.“9* Vėliau jis prisipažino siejęs 
I. Šeiniaus kūrinį su lenkų literatūroje įsigalėjusia ,,pasipasa- 
kojimų“ mada, kurios didžiausia teigiamybė buvo ne intriga ar 
dramatizmas, o tik sklandus stilius. „Trūko inteligencijos tirš- 
timų, ir to neatstojo mechaniškai kai kada primaišomi mokslo 
dalykai (spiritizmas), dirbtinis apendiksas meno kūriniui“9“, — 
teigė J. Tumas. 

J. Tumui nepatiko pretenzingas apysakos pavadinimas. Kū- 
riniui jis taikė vien realistinio meno reikalavimus. Veikėjų 
„psichologinius absurdus“ jis aiškino autoriaus nesugebėjimu 
aiškiai nupiešti žmonių portretus, nuosekliai ir priežastingai at- 
skleisti jų ryšius. Tam tikra prasme jis buvo teisus, nes socia- 
liniai reiškiniai, kurie prašyte prašėsi loginio motyvavimo, kir- 
tosi su intuityviais pasąmonės impulsų stumdomų veikėjų po- 
elgiais. Apysakos stilius J. Tumui atrodė pasišiaušęs, kalba ir 
rašyba — nedovanotinos. Keliolika pirmųjų puslapių jis palygi- 
no su stambiai suarta dirva, „per kurią korektoriaus visai 
nepereita su savo akėčiomis“?9, Tai buvo nelaukta replika žur- 
nalo redaktoriui, pasižadėjusiam J. Rinkevičiui skaityti antrąją 
korektūrą. Dėl korektūros klaidų reiškė nepasitenkinimą ir au- 
torius??, 

Skaitydamas pirmąjį apysakos pluoštą, L. Gira atkreipė 
I. Šeiniaus dėmesį tik į netaisyklingą jungtukų kada ir kuomet 


— 





— 


64 „Vilties“ mokslo ir literatūros priedas, 1914, Nr. 1, p. 31. 

6 J. Tumas. „Kuprelį“ paskaičius.—,Lietuvos aidas“, 1932, balan- 
džio 9. 

66 „Vilties“ mokslo ir literatūros priedas, 1914, Nr. 1, p. 32. 

6 I. Šeiniaus 1913.XII.18 laiškas L. Girai.— LK 14, p. 442. 

vartosenąės. Tačiau jis paliko fonetinę tarmišką rašybą (pūtos, 
išbįro), netaisė ir netgi nepaaiškino tokių provincializmų, kaip 
ger (ar), gek (juk, ar), kurie kliuvo recenzentams. Apysakoje 
„Bangos siaučia“ I. Šeinius plačiai naudojosi gimtosios Vilniaus 
krašto rytų aukštaičių tarmės leksika. 

Apysaką „Vasaros vaišės“ autorius iš pradžių manė pava- 
dinti „Sodžiuje“ arba „Pas vasarą svečiuose“9?. Šį kūrinį, pra- 
dėtą rašyti 1913 m. vasarą, „„Vaivorykštei“ jis taip pat siunti- 
nėjo dalimis"0, Išspausdinus žurnale apysaką „Bangos siaučia“, 
L. Gira visiškai pasikliovė I. Šeiniumi. Dabar „Vaivorykštė“ bu- 
vo pagrindinis I. Šeiniaus kūrybos stimulas. Jai sustojus, „Va- 
saros vaišės“ nutrūko po antrosios dalies, nors autorius tikėjosi 
parašyti šešias'!. T. Šeinius jautė rašąs geriausią savo kūrinį'2. 
Vėliau L. Gira vadino jį „Vaivorykštės“ žiedu, neturinčiu toly- 
gių lietuvių literatūroje nuotaikos žavingumu ir stiliaus grakš- 
tumu?š, 

„Vasaros vaišes“ su apysaka „Bangos siaučia“ sieja tik pa- 
našus impresionistinis vaizdavimas, o iš esmės tai visiškai skir- 
tingi kūriniai. „Vasaros vaišės“ — nuolatos kintančių nuotaikų 
iragmentai, kuriuos jungia pagrindinio veikėjo, atostogaujan- 
čio studento Karolio, paveikslas. Karolis pasiduoda įvykių tėk- 
mei, skuba viską pamatyti, patirti, pajusti. Jo stebėjimai vis 
pereina į autoanalizę, tikrovė pinasi su vizijomis. Labiau už vi- 
sas realijas autoriui rūpi atskleisti Karolio meilės jausmo būse- 
ną, pasąmonės kuždesius. Apysakoje „Vasaros vaišės“ patrau- 
kia improvizuoti peizažai. Keisdamas stebėjimo taškus, autorius 


——————2——— 


68 I. Seiniaus 1913 m. kovo mėn. laiškas L. Girai — Ten pat, p. 439, 
69 I. Šeiniaus 1913.X.8 laiškas L. Girai.— Ten pat, p. 440. 

70 Ten pat, p. 441. 

"!" LŠeinius. Aš dar kartą grįžtu. K., 1937, p. 9. 

72 I, Šeiniaus 1913.VIII.11 laiškas L. Girai.— BBK 7, p. 166. 

" L. Gira. Ignas Jurkūnas-Šeinius.— „Lietuvos aidas“, 1935, kovo 23. 

išgauna netikėtų optinių ir dinaminių efektų. I. Šeinius, spalvin- 
gų akimirkų poetas, šiame kūrinyje atsiskleidžia ir kaip niuan- 
suoto, ritmingo sakinio meistras. 

Nedėkingos „Vasaros vaišių“ pasirodymo aplinkybės nelei- 
do kūriniui tapti tokiu literatūrinio gyvenimo reiškiniu, koks 
jis turėjo būti. Į šią apysaką rimčiau įsigilino tik A. Jakštas?“. 
Išnarstęs paprastutes išviršines „Vasaros vaišių“ konstrukcijas, 
jis neliko abejingas ir sudėtingai emocinei kūrinio sandarai, 
nors subtilių vidinių pergyvenimų kaitą apysakoje stebėjo iš 
racionalistinių pozicijų. Pagrindinį „Vasaros vaišių“ veikėją 
Karolį kritikas be jokių užuolankų pavadino autoriaus antrinin- 
ku, 0 pačią apysaką — suidealinta studentiškų atostogų foto- 
grafija. Jis didžiai vertino I. Šeiniaus jautrumą smulkiausioms 
išorės detalėms („Jo dvasia — tai sui generis mikroskopas gy- 
venimo smulkmenoms tėmyti“) ir psichologiniams niuansams 
(„Visi jausmai ir jausmų atspalviai, lyg muzikos tonai, jam pa- 
žįstami; jis moka sudaryti iš jų visokių simfonijų — tai links- 
mybės, tai liūdnumo, tai ilgėjimos, kaip to reikalauja pasakoji- 
mo bėgis“), tačiau būgštavo, kad rašytojas nevirstų mechanišku 
gyvenimo kopijuotoju. ,„Nereikalingos smulkmenos“, kritiko 
nuomone, šiame kūrinyje užtemdo planą ir gadina fabulą. 

Spalvingą I. Šeiniaus „Vasaros vaišių“ antrosios dalies įžan- 
gą („Guliu aukštieninkas, visas paskendęs žolėje“), į kurią 
pirmasis atkreipė dėmesį A. Jakštas, „Ateities“ recenzentas 
A. Šapas išjuokė; kūrinyje jam pasirodė per daug ,lengvučių, 
malonių gamtos vaizdelių"75. 

„Vaivorykštės“ ketvirtai knygai I. Šeinius dar žadėjo para- 
šyti „linksmą naują dalyką“ — „Dažytas jaunikis“76, bet pažado 

“ „Draugija“, 1914, Nr. 91—92, p. 233—235. 


“S „Ateitis“, 1915, Nr. 1—3, p. 88. 
76 I. Šeiniaus 1913.X.29 laiškas L. Girai.— LK 14, p. 442. 

neištesėjo. Šis sumanymas veikiausiai transformavosi į apsa- 
kymą „Kai aguonos žydi“ apie pakabintą tinkle mergišių dak- 
tarą Atolą??, 

Manoma, kad „„Kuprelis“ „davė pradžią idėjiniam-stilistiniam 
lietuvių prozos išsišakojimui į dvi pagrindines kryptis — rea- 
lizmą ir modernizmą“"8, Tačiau šis kūrinys, išėjęs Amerikoje, 
negalėjo daryti staigių perversmų lietuvių literatūroje. Jis bu- 
vo pradėtas spausdinti periodikoje vėliau negu apysaka ,„„Ban- 
gos siaučia“, o baigtas maždaug vienu metu su ja"?; atskiras jo 
leidimas, L. Giros teigimu, „lietuvių visuomenei ligi kauniškės 
antrosios laidos [buvo] nebent tik iš vardo težinomas“8?, Todėl 
nepalyginamai didesnį poveikį estetinei lietuvių prozos dife- 
renciacijai tuo laiku darė ,„„Vaivorykštėje“ skelbiamos I. Šei- 
niaus apysakos — labiausiai skaitoma ir komentuojama žurna- 
lo medžiaga. Nors ir būdamos nevienodos idėjinės ir meninės 
vertės, jos plėtė vaizdavimo galimybes. Polemiška apysaka 
„Bangos siaučia“ paįvairino tradicinę epinę beletristiką, o „Va- 
saros vaišės“ parodė gerokai išaugusį lietuvių i meniškumą 
vaizduojant vidinį žmogaus gyvenimą. 

A. Vienuolio-Žukausko „Šio svieto niekniekių niekniekiai“ 
(vėliau pavadintas „Gyvenimo niekniekiai“) — stambiausias 
„Vaivorykštės“ apsakymas, užimantis daugiau kaip du spaudos 
lankus. Savo užmoju aprėpti platų vaizdavimo lauką jis artėja 
prie apysakos. Tokios apimties kūrinys buvo per didelis ,„Aušri- 

ei“, kurioje jaunas rašytojas pastoviai bendradarbiavo. Apsa- 
kymą 1913 m. pabaigoje L. Girai atsiuntė I. Šeinius, primygtinai 


——————— 


“ I Šeinius, Aš dar kartą grįžtu, p. 117—171. 
* J. Žėkaitė. Lietuvių romanas. V., 1970, p. 99. 
? „Kuprelis“ pradėtas skelbti „Vienybėje lietuvninkų“, 1913, rugpiū- 
čio A baigtas 1914 m. pradžioje. 
0 L. Gira. Ignas Jurkūnas-Šeinius.—,Lietuvos aidas“, 1935, kovo 23. 

prašomas parūpinti ką nors iš „Švyturio“ bendradarbio A. Vie- 
nuolio kūrybos. A. Vienuolis buvo ką tik sugrįžęs į Maskvą po 
asmeninės dramos (,„Suėdė pati - ragana su savo motina. Išbė- 
go iš jųdviejų kur tai Kaukazo kainuosna. Ir ar rašys, kažin, 
prakeikęs gyvenimą. Jis toks stebėtinas žmogus“, — apgailesta- 
vo I. Šeinius?!) I. Šeinius besąlygiškai pripažino A, Vienuolio 
talentą („jis blogo negali parašyti“) ir reikalavo autoriui mokė- 
ti didžiausią „Vaivorykštės“ honorarą — 15 rublių už lankąš2, 


L. Gira buvo patenkintas A. Vienuolio kūriniu: „Geras dalykas, stip- 
rus. Tik vieną ydą ji turi: per daug filosofavimo; Petro Marijos ir 
sugrįžusio Graužinio dialogas griežtai per ilgas, neproporcionaliai ilgas, 
jis kenkia apysakai, tačiau taip sutaisytas, kad negalima nė kiek sutrum- 
pinti. Na, bet gerų pusių Žymiai daugiau, nekaip ydų. Kaukazo gražumų 
aprašymai tikrai žavėte žavi. Mūsų raštijoje bus tai dalykas vienas ge- 
riausių ir savo rūšies vienintelis lig šiol.“ Kitaip A. Vienuolio kūrinį 
L. Gira vertino po kelerių metų paskelbtame straipsnyje „„Skaitymų“ žur- 
naleŠ*. Jis laikė A. Vienuolį lyriniu realistų, o jo pastangas reikštis 
įvairiuose žanruose vadino dar neįgijusiais „„apsisprendusio kūrybos vei- 
do“ bandymais. Didžiausios ligi tol apimties A. Vienuolio apsakymas 
„Šio svieto niekniekių niekniekiai“ L. Girai atrodė vertingesnis dalykas 
už „Pačią“ ar net „Grįžo“, bet vis dėlto „kandidato į rašytojus bandy- 
mas, ir tiek“. „Yra tai notaro raštininko Graužinio daromos svetimoj ša- 
ly karjeros ir dvasios nusivylimų istorija ir drauge — kitkart jį pamilu- 
sios gilia meile, bet jo rūsčiai atstumtos Kaukazo rusaitės širdies dra- 
mos istorija.“ Pažymėjęs neblogą fabulos plėtotę ir psichologizmą, L, Gi- 
Ta priekaištavo autoriui už reminiscencinį dėstymą, ištęstus autorinius 
komentarus, sentimentalumą antrojoje dalyje, atsitiktinumų suvedamus 
herojus, afektuotą finalą, taigi vertino kūrinį kritiškai. Tai buvo pirma- 





8! I. Šeiniaus 1913.X.8 laiškas L. Girai.— LK 14, p. 440. 

82 I. Šeiniaus 1913 m. pabaigos laiškas L. Girai — Ten pat, p. 442. 

8 L. Giros 1913.XI laiško I. Šeiniui nuorašas.— L, Gira, Raštai, t. 5, 
p. 424. 

“* E Radzikauskas. A. Vienuolio Raštai. I knyga.—,Skaity- 
mai“, kn. 7, 1921, p. 100—133. 

sis viešas atsiliepimas apie šį apsakymą, nes jo publikacija ,„Vaivorykš- 
tėje“ ir netgi atskiro atspaudo išleidimas 1914 m. praėjo negirdomis. 


A. Vienuolio kūrinyje, kuris iki spausdinimo penkerius ar 
šešerius metus buvo išlaikytas stalčiuje, yra ne tik meninių, bet 
ir idėjinių trūkumų, ypač traktuojant buržuazinės inteligentijos 
santykius su revoliucija. Atplyšęs nuo gimtojo krašto ir išsiža- 
dėjęs kovos idealų, Graužinis tampa savanaudžiu karjeristu, 
tautiniu ir politiniu renegatu. Kai jis po trijų dešimtmečių susi- 
tinka moterį, kurią, bijodamas sumiesčionėti, jaunystėje buvo 
palikęs, — neįstengia atgaivinti praėjusio jausmo. Dabar jis taip 
pat, kaip ir ji, trokšta vien „absoliutinės ramybės“. Užuot pa- 
smerkęs oportunizmą, autorius „apgaubia savo herojų tokia ro- 
mMantiška nuotaika, kad skaitytojas visiškai praranda vertinimo 
kriterijų“'8?, 

L. Gira pritarė tokiam Graužinio paveikslui, kokį parodė au- 
torius — su visomis epochos paklaidomis, o patį kūrinį priskyrė 
prie romantinių apsakymųė“. A. Vienuolis neaiškiam savo vei- 
kėjui stengėsi būti atlaidus, žadino jam kitokio gyvenimo ilge- 
sį, bet nemėgino jo „atversti“ ir daryti „didvyriu“, kaip I. Šei- 
nius, prikėlęs tautiniam darbui nepalyginamai didesnį dvasios 
mizeriją Sudaunį apysakoje „Bangos siaučia". Nepaisant idėjinių 
trūkumų, buržuazinės inteligentijos dvasinės krizės gilėjimą at- 
spindintis apsakymas papildė realistinę „Vaivorykštės“ prozą 
jausminiu tikrovės vaizdavimu, praplėtė peizažų įvairovę mar- 
gaspalviais Užkaukazės landšaftais. 

Ketvirtame „Vaivorykštės“ numeryje F. Kirša paskelbė ap- 
sakymą „Ledu“. Jo fabula paprasta, netgi primityvi: bevardis 
žmogiukas prakerta ežere eketę, kurioje žūva naktį važiuojan- 





85 J. Žėkaitė. A. Vienuolio kūryba iki 1917 metų.— Literatūra ir 
kalba“, t. 2, V., 1957, p. 65—66. 
86 „Skaitymai“, kn, 7, 1921, p. 100. 

tis rogėmis pas nuotaką jaunikis su piršliu. Tačiau tai tik dings- 
tis daugiaprasmėms idėjoms ir nuotaikoms išreikšti. Iš impre- 
sionistinių apsakymo vaizdų plaukia įvairių asociacijų, susiju- 
sių su Kova prieš carizmą. 

Ketvirtame „Vaivorykštės“ numeryje pasirodė du humoris- 
tiniai kūrinėliai — ,„Naujametis numeris“ ir „Labdarys“. Jų au- 
torius kybartiškis Pranas Penkaitis, ilgametis Rusijos raštinių 
tarnautojas, išklausęs Peterburgo universiteto teisės fakulteto 
kursą, tik prieš pusmetį buvo sugrįžęs į Lietuvą. Nors P. Pen- 
kaitis jau seniai šį bei tą rašinėjo į lietuviškus laikraščius, bet 
tik 1913 m. vasarą dvidešimtyje „Vilties“ numerių išspausdin- 
tas reportažas „Kelionės įspūdžiai“ atskleidė jo literatūrinius 
sugebėjimus. ,,„Pakvipo kuklia žibuoklė iš po lapų“, — sveikin- 
damas ateinantį į literatūrą ,,pašiepėją-jumoristą“, išsireiškė 
J. Tumas“'. „Vaivorykštei“ P. Penkaičio atsiųstą humoristinį 
vaizdelį „Labdarys“ L. Gira irgi norėjo perduoti „Vilčiai“, ta- 
čiau, autoriui užprotestavus („Viltin“, deja, dėti negaliu, nes jį 
buvo norėję dėti „Lietuvos žinios“ — o aš tuomet atsisakiau 
joms duoti. Išeitų dabar skandalas')Šš, pakeitė savo nuomonę. 

Abu P. Penkaičio kūrinėliai gyvi, šmaikštūs. Lengvo turinio 
humoreskoje ,,Naujametis numeris“ vaizduojamas pervargęs 
laikraščio redaktorius, kuris saldžiai užmiega ir neatiduoda pas- 
kutinės medžiagos į spaustuvę. Vaizdelyje „,„Labdarys“ pašiepia- 
mas turtingas sostinės gydytojas lietuvis, kuris, drebėdamas dėl 
pinigų ir karjeros, izoliuojasi nuo tautiečių. Čia paliesta lietuvių 
inteligentijos išsisklaidymo ir nutautimo problema. Ją gvildeno 
I. Šeinius publicistiniame straipsnyje „Tylu Lietuvoje“ ir 
A, Vienuolis apsakyme „Šio svieto niekniekių niekniekiai“, iš- 
spausdintuose tame pačiame „Vaivorykštės“ numeryje. Todėl 


—————— 


87 „Viltis“, 1913, spalio 13 (26). 
88 P. Penkaičio 1914.1.29 laiškas L. Girai.— LK 14, p. 418, 

L. Gira ir nenorėjo perkrauti žurnalo vienodos tematikos me- 
džiaga. 

„Vaivorykštės“ prozininkai, išskyrus A. Vienuolį, buvo 
„Vilties“ laikraščio autoriai. L. Gira nemėgo liberalinių „Lietu- 
vos žinių“, kuriose, be kita ko, buvo neetiškai suniekintas ir jo 
žmogiškas orumas*?, ir ignoravo šio laikraščio bendradarbių žy- 
miausių kritinio realizmo atstovių Žemaitės ir Bitės kūrybą. 
„Vaivorykštės“ redaktoriui kliuvo socialinis ir antiklerikalinis 
šių rašytojų kūrybos pobūdis. Lazdynų Pelėdą-S. Pšibiliaus- 
kienę jis paprašė duoti kokį nors apsakymėlį tik leisdamas tre- 
čią žurnalo numerį??. Žurnale nėra ir ortodoksinės klerikalų pa- 
kraipos autorių, nors „Viltyje“ jų netrūko. 

Autorių skaičiumi negausi „Vaivorykštės“ „grynoji“ proza 
kaip reta įvairi savo žanrais. Žurnale išspausdintos dvi apysa- 
kos, trys apsakymai, dvi pasakos, du vaizdeliai, satyra ir du hu- 
moristiniai kūrinėliai. Plati tematika ir sudėtinga problematika: 
nuo egzotiškos senosios Indijos iki anuometinės Lietuvos kai- 
miečių ir miestiečių buities, nuo bendražmogiškų filosofinių ap- 
mąstymų iki gyvenamojo meto aktualijų. Tačiau įdomiausia 
ta:, kad paskelbti žurnale prozos kūriniai priklauso įvairioms 
literatūros kryptims. 

Vaižganto vaizdeliai — realistinio meno kūriniai, siekimu 
atskleisti lietuvių valstiečio charakterį artimi V. Krėvės 
„Galvažudžiui“. Kritinio realizmo tradicijas, nors ir ne visai 
nuosekliai, tęsia A. Vienuolio apsakymas, rodantis atitrūkusio 
nuo tautos inteligento desperaciją; šio kūrinio demaskuojan- 
čios minties stoką savaip papildo P. Penkaičio humoristika. Ta- 
čiau daugumas „Vaivorykštės“ prozininkų paveikti įvairių neo- 


—————————— 


9 Velniukštis. Latrai.—,Lietuvos žinios“, 1911, liepos 2 (15). 
8 L. Giros 1913.X.16 laiško Lazdynų Pelėdai nuorašas — L, Gira, 
Raštai, t. 5, p. 422. 


278 


romantizmo tendencijų. Vaižgantas ir V. Krėvė susidomėję 
nacionalinio charakterio problema, o V. Krėvė —ir orientalis- 
tine tematika. I. Šeinius atstovauja impresionizmui. 


KRITIKA IR PUBLICISTIKA 


Daugiausia dėl K. Puidos kaltės pirmasis „Vaivorykštės“ nu- 
meris išėjo be tuometinę literatūrą vertinančių straipsnių. Žur- 
nalo redaktorius pažadėjo nuo antrosios knygos spausdinti 
sistemingai tvarkomą literatūros ir meno kroniką, kitų tautų 
meno apžvalgas. Ypatingą dėmesį „Vaivorykštėje“ buvo numa- 
tyta skirti literatūros ir meno kritikai. „Kritikos skyrių steng- 
simės, kiek tik išgalėsime, nenuskausdami pačios dailiosios raš- 
tijos skyriaus, paplatinti. Dėsime ne tik literatūros studijas, bet 
ir mūsų knygų recenzijas.“ Autoriai ir leidėjai, norintys, kad jų 
raštai būtų paminėti žurnale, buvo prašomi atsiųsti po du savo 
veikalų egzempliorius!. 

Nei literatūros ir meno kronikos, nei kitų tautų meno ap- 
žvalgos ,„Vaivorykštėje“ nepasirodė. Liko neįgyvendintas ir 
J. O. Širvydo pasiūlymas nuo antrojo numerio spausdinti drau- 
gijų ir visuomenės kroniką?. Tačiau tai nelaikytina dideliu trū- 
kumu: neoperatyviame leidinyje be tokių skyrių buvo galima 
apsieiti. Svarbiausia — redaktorius ištesėjo žodį dėl literatūros 
ir meno kritikos. Antrojoje knygoje atsirado rubrika „Kritika 
ir bibliografija“, bet ji, deja, 1914 metų „Vaivorykštėje“ išny- 
ko. Trijuose žurnalo numeriuose buvo recenzuota keturiolika 


! Nuo Pedaktoriaus.—,„Vaivorykštė“, 1913, kn. 1, p. 208. 
Ž J. O. Širvydo 1913 m. laiškas L. Girai.— LK 14, p, 444. 

leidinių (II-—6, II--7, TV—1). Pridėjus straipsnius, nagrinėjan- 
čius literatūros, kalbos, teatro ir dailės reiškinius, susidaro pu- 
sėtinas filologijos ir kritikos, menotyros derlius. Literatūros ir 
meno klausimais žurnale daugiausia rašė pats L. Gira. Be jo, 
ryškiau pasireiškė M. Gustaitis, I. Šeinius, V. Bičiūnas. 

„Vaivorykštėje“ atsispindi sunkus lietuvių literatūros ir me- 
no kritikos formavimosi procesas. Žurnale vyrauja mėgėjiški 
rašiniai, kuriuose subjektyviai vertinami kūriniai ir kultūrinis 
gyvenimas. Viename kitame straipsnyje publicistiškai svarsto- 
mos visuomeninės kultūrinės problemos. 


Literatūros kritika — jos žanrai žurnale straipsnis ir recen- 
Zija — glaudžiai susijusi su teatro kritika. Septyniose, t. y. pu- 
sėje, „Vaivorykštės“ recenzijų ir dviejuose straipsniuose gvil- 
denami dramos kūriniai ir teatro bei dramaturgijos klausimai. 
„Kritikos ir bibliografijos“ skyriuje recenzuota vienuolika nau- 
jausių lietuvių literatūros veikalų, vienas vertimas iš rusų ir 
du — iš ukrainiečių kalbos. 

Užmojai plačiai ir sistemingai nušviesti kitų literatūrų isto- 
riją ir esamą būklę, pasitelkus užsienio ir Lietuvos specialistus, 
sužlugo, ir „Vaivorykštės“ redaktorius turėjo tenkintis tuo, ką 
gavo iš bendradarbių. 

Dar pirmajame žurnalo numeryje pasirodė platus M. Gustai- 
čio straipsnis „Puškinas ir Krymo sonetai“, kuriame gana pa- 
viršutiniškai gretinama dviejų poetų kūrybaš. Vėliau, L. Giros 
paskatintas, jis išspausdino dar tris studijinius rašinius: ,„Orien- 
talinė srovė Europos literatūroje“, „„Ad. Mickevičiaus orienta- 
lizmas" ir „Orientalinis Krymo sonetų stilius“. Visi keturi 
straipsniai buvo parengti iš vokiškai rašytos M. Gustaičio di- 





———— 


š R. Sideravičius. Aleksandras Puškinas ir Lietuva. V., 1976, 
p. 108. 

sertacijos*, pradėtos lietuviškai skelbti 1908 m. „Draugijoje“?. 
Jie užėmė beveik tris spaudos lankus. 

Lenkiškomis ir vokiškomis citatomis, daugybe išnašų išmar- 
ginti straipsniai, kuriuos siejo orientalistinė problematika, buvo 
pirmieji literatūros mokslo darbai Lietuvoje šia tematika. Jie 
žadino domėjimąsi egzotiška Rytų tautų kūryba, padėjusia plė- 
totis Europoje romantizmo srovei, kuri, anot autoriaus, buvo 
„Jausmo ir vaidentuvės reakcija prieš gryną protą ir klasikų 
mokyklos grožio principus“, leido geriau suprasti A. Mickevi- 
čiaus poezijos ištakas. Tačiau autorius niekur neužsiminė, kad 
orientalizmo problema buvo aktuali ir XX a. pradžioje, kai Ry- 
tų tautų kultūros ir filosofijos poveikis įvairiopai atsispindėjo 
žymių lietuvių rašytojų kūriniuose, neaplenkdamas ir ,„Vaivo- 
rykštės“. Pats M. Gustaitis priklausė prie orientalizmo rene- 
sanso pranašų Lietuvoje: jis ne tik gvildeno teorinius klausi- 
mus, bet ir mėgino rytietiškus motyvus įvesti į savo poeziją. 
A. Mickevičiaus baladę „Farys" „„Vaivorykštei“ M. Gustaitis iš- 
vertė kaip orientalistinio meno pavyzdį“. 

Apie 1909 m. savo disertaciją M. Gustaitis rengėsi išleisti 
lietuviškai „Draugijos“ formato knyga, buvo parengęs ir iliustra- 
cijas7. Tačiau, ruošdamas straipsnius „Vaivorykštei“, jis iš nau- 
jo juos tvarkė, atidžiai skaitė paskutinę korektūrą. L. Gira, juos. 
redaguodamas, taisė tik kalbos klaidas. 

V. Krėvė buvo nepatenkintas antru M. Gustaičio straipsniu 
„Vaivorykštėje“. „„Pratjekabudos“ autoriui, gerai pažįstančiam 


* Die Krimschen Sonette von Adam Mickiewicz, Dissertation zur Er- 
langung der Doktorwiūrde an der philosophischen Fakultėt der Univer- 
sitūt Freiburg in der Schweiz.— VVUBR, E 234. 

9 M. Gustaitis. Adomo Mickevičiaus Krymo sonetai. Lietuviški 
studijai. —,,„Draugija“, 1908, Nr. 21—24. 

5 M. Gustaičio 1913.X.25 laiškas L. Girai.-- LK 14, p. 306. 

" Yra išlikęs būsimo leidinio planas.— VVUBR, E 247—168. 

orientalizmą, atrodė, kad „tai rašė mokinys"š. Be abejo, repli- 
ka buvo perdėta, tačiau žurnalo redaktorius į ją reagavo. Ra- 
gindamas autorių greičiau išsiųsti trečią disertacijos ištrauką, 
L. Gira rašė: „Straipsnio apie orientalizmą laukiu. Gerai, kad il- 
gesnis, nei pirmieji, nes anie, ypač antrasai — buvo jau per 
trumpi kaip tokiai plačiai temai.“? Į M. Gustaičio publikacijas 
skeptiškai žiūrėjo A, Jakštas: ,,„Tematas perdaug specialus, bet 
literatams gal ir bus pasiskaityti naudingas."!0 

Lietuvių literatūros istorijai ,„Vaivorykštėje“ skirtas tik 
menkutis, sudurstytas iš citatų publicistinis Bitiko (E. Drauge- 
lio) rašinėlis apie tėvynės meilę Maironio eilėse. G. Landsber- 
gis-Žemkalnis rengėsi rašyti studiją apie A. Fromą-Gužutį, tik 
abejojo, ar toks rašinys nešokiruos redaktoriaus. L. Gira panei- 
gė šią nuomonę („Tamstos subjektyvumai, aštrioji forma ma- 
nęs nebaido ir negali būti kliūtimi tarp Tamstos ir ,,Vaivorykš- 
tės“, ant kiek nelies jie katalikų bažnyčios bei jos tvarkos ir 
kataliko jausmų“) ir skatino drąsiai imtis plunksnos!!, tačiau 
teatro veterano sumanymas liko neįvykdytas. 

Žurnalui labai stigo pažintinės medžiagos apie kitų tautų li- 
teratūrinį gyvenimą. Manydamas, kad V. Krėvės Žmona — ar- 
mėnė, L. Gira pageidavo jos straipsnio apie armėnų literatūrą. 
Šią literatūrą Lietuvoje pagarsino prieš dešimtmetį „Varpe“ pa- 
skelbtas A. Kriščiukaičio-Aišbės straipsnis, kuriame buvo ap- 
žvelgtas armėnų nacionalinio išsivadavimo sąjūdis ir panagri- 
nėta naujosios literatūros pradininkų kūryba. 1913 m. pabaigoje 
„Viltis“ rengėsi minėti 1500-ąsias armėnų raštijos metines!2, tad 


——-———- 


Šš V. Krėvės laiškas (be datos) L. Girai. — VRBR, f. 7, 386—74. 

? L. Giros 1913.X.20 laiško M. Gustaičiui nuorašas.— LK 14, p. 398. 

10 „Vilties“ mokslo ir literatūros priedas, 1914, Nr. 9—10, p. 236. 

UL, Giros 1913.X.20 laiško G. Landsbergiui-Žemkalniui nuorašas.— 
LK 14, p. 408, 

12? V. Z. [Vincas Zajančkauskas|.— Armėnai ir jų literatūra — „Vil- 
tis“, 1913, gruodžio 13(26). 

ir „Vaivorykštė“ norėjo atsiliepti į šį jubiliejų. V. Krėvė užsa- 
kė straipsnį Maskvoje studijuojančiam savo mokiniui Tigra- 
nui Achumianui, nūnai žinomam armėnų rašytojui, literatūros 
mokslininkui ir kritikui; 1910—1913 m. jis mokėsi Baku reali- 
nėje mokykloje, bendradarbiavo moksleivių almanache „„Ilep- 
BBIe BCXOA5I“13, V, Krėvė abejojo, ar T. Achumianas tokį straips- 
nį parašys („tai žmogus labai gabus, bet ir tinginys nepapras- 
tas“)!4, ir jo abejonė, deja, pasitvirtino. 

Savo mokytojo „„Vikentijaus Mickevičiaus“ laišką T. Achu- 
mianas pacitavo atsiminimuose!?. V. Krėvė jame teisinosi ne- 
galįs pats parašyti tokio straipsnio, kadangi apie armėnų litera- 
tūrą neišmanąs. Žinodamas, kad V. Krėvė didžiai vertina armėnų 
liaudies epą .,„(Dovydas Sasunietis“, Ch. Aboviano, O. Tumaniano 
kūrybą, renka armėnų ir totorių patarles bei priežodžius, 
T. Achumianas nepatikėjo šiais mokytojo žodžiais. 

Gražūs L. Giros norai paįvairinti „Vaivorykštę“ kitų tautų 
literatūros apžvalgomis liko nerealizuoti. M. Gustaičio studijos 
tik iš bėdos užpildė literatūros mokslo straipsniams skirtas skil- 
tis. „Vaivorykštė“ nepajudino ir aktualių lietuvių literatūros 
problemų. 

Žurnalo „Kritikos ir bibliografijos“ skyriuje aktyviausiai 
pasidarbavo pats žurnalo redaktorius, kuris paskelbė 11 recen- 
zijų. V. Bičiūnas recenzavo 3, G. Landsbergis-Žemkalnis — 
1 knygą. 

Antrojoje „Vaivorykštės“ knygoje atsirado kritiko E. Ra- 
dzikausko pavardė. Šitaip žurnale pasirašytos recenzijos apie 


——— 





! Armėnų rašytojo įubiliejus.—,Literatūra ir menas“, 1959, gegu- 
žės 1. 
V. Krėvės 1913.XI.11 laiškas L. Girai.— VRBR, f. 7, 385—40. 
“T. AxyMmau. Bubnac Kpese (Bukenrui Munkesių). — «AnTe- 
a Apmenna», 1970, Nr. 6, p. 75—80; T. Axymau. AnTepa- 


TyPHBIS  OuepKH HW BOCHIOMHKHaHKAa. KHuura BTopax. Eperau, 1971, 
p. 390—399, 

K. Alytos ir P. Mičiulio dramos kūrinius (Nr. 2), Jovaro ir 
M. Vaitkaus poezijos rinkinius (Nr. 3), L. Giros pjesę (Nr. 4). 
Netgi jautriausiems lietuvių literatūros kritikams neatėjo į gal- 
vą, kad naujojo jų kolegos rašiniai priklauso žurnalo redakto- 
riaus L. Giros plunksnai. Ir iš kur galėjo ateiti, jeigu tame pa- 
čiame numeryje E. Radzikauskas recenzavo tą pačią, kaip ir 
L. Gira, M. Vaitkaus knygą, įeigu toje recenzijoje „Šviesių kris- 
lų" „utas“ lygino su L. Giros „utomis“, paskelbdamas pastarą- 
sias šio poezijos žanro Lietuvoje pradžia, jeigu gynė L. Giros 
pjesę nuo A. Jakšto kritikos. Atrodė, kad tokias recenzijas pa- 
rašė geras „Vaivorykštės“ redaktoriaus bičiulis, tik ne jis pats. 

Pasirodžius trečiajam „Vaivorykštės“ numeriui, J. Tumas 
panoro smulkiau sužinoti apie „nežinomus“ autorius: ,Liu- 
duk! Kas tie Putinas ir Radzikauskas? Bent kiek man juos apra- 
šyk. Tai vyrai — ne vanagai!“!9 O recenzuodamas šį žurnalo 
numerį „Viltyje“, J. Tumas plačiai apsistojo ties E. Radzikaus- 
ko kritika. „Jei ant nagų pažįstame žvėrių karalių — ex ungue 
Ieonem, tai ant šio ketverto recenzijų aš labai būčiau linkes 
E, Radzikauską pasveikinti visų mūsų kritikų (recenzento var- 
do jam per maža) karaliumi, — pareiškė J. Tumas ir čia pat pa- 
siaiškino, kad tokia pranašystė anaiptol neperdėta: — E. Radzi- 
kauskas, matos, rūpestingai seka mūsų literatūrą; tai retas at- 
sitikimas. Seka, lygina, svarsto; tai dar retesnis atsitikimas. Ir 
svarsto, kaipo šviesus dalyko žinovas ir mėgėjas; kalba karštai, 
ne iš atšalusio, ne iš sustingusio jausmo. Ir vis dėlto ne tą savo 
jausmą išlieja, bet autorių gerumus ir blogumus sumaningai 
sukataloguoja. Jis negailestingas: ką pliekia, tai skaudžiai, mir- 
tinai. Bet ir teisingas: kas verta girti, giria paspringdamas. Ra- 
dzikauskas ne persakytojas skaitomųjų autorių, bet analitikas 
jų kokybės ir niekybės.“!7 


'6 J. Tumo 1913.XI.28 laiškas L, Girai.— LKLIR, f. 13, 1630—173. 
1 „Viltis“, 1914, sausio 1 (14). 

Sveikindamas E. Radzikauską kaip kritikų karalių, J. Tumas 
drauge nuvainikavo A. Jakštą. Cituotoje charakteristikoje iš- 
vardyti E. Radzikausko kūrybinės individualybės bruožai — 
analitinis protavimas, sugebėjimas vertinti literatūros reiški- 
nius plačiame nacionalinės kultūros kontekste, emocinis verty- 
bių atskleidimas — buvo ne mažiau būdingi pačiam J. Tumui. 
Naujai „literatūros Žvaigždutei“ ,„Vaivorykštėje“ J. Tumas ne- 
turėjo nė menkiausios pretenzijos, nors, kaip matysim, ne su 
visais E. Radzikausko vertinimais jis sutiko ir kai kuriais atve- 
jais apie tuos pačius kūrinius darė teisingesnius sprendimus. 

Kodėl L. Gira prisidengė slapyvardžiu? Jis pats aiškino, kad 
tai paskatinęs noras atsikirsti A. Jakšto kaltinimui, esą, ,„Be- 
auštančioje aušrelėje“ tik mėgdžiojamas Vydūnas. L. Giros kū- 
rinio kritika buvo paskelbta „Draugijoje“ 1913 m. kovo mėne- 
sį, jau spausdinant „Vaivorykštės“ pirmąją knygą, tad psicho- 
loginis slapyvardžio pasirinkimo motyvas nekelia abejonių. 
„Dabar pasirašyčiau ir pavardę. Juk kiek autoriai rašo replikų 
savo veikalams apginti!“ — teigė L. Gira 1933 m.!š Betgi prieš 
pasirodant ,„Vaivorykštei“, jis gynė savo apsakymą „Pražuvę 
žmonės“, nesidangstydamas slapyvardžiu!“. „Beaušiančios auš- 
relės" autorecenzijoje L. Gira neapsiribojo kūrinio apologija. 

Mintis paneigti A. Jakšto priekaištą ruseno gerą pusmetį; 
kol L. Gira įvykdė savo sumanymą, jis E. Radzikausko slapy- 
vardžiu „Vaivorykštėje“ išspausdino keturias recenzijas. „Tai 
ne išgalvota, bet iš gyvenimo paimta ir su mano gyvenimu su- 
rišta pavardė, kurią tam tikrais sumetimais pasiryžau, taip sa- 
kant, įamžinti,“— pastebėjo L. Gira?0, E. Radzikausko slapyvar- 


Iš „Naujoji romuva“, 1933, Nr. 138—139, p. 686, 
5 L. Gira. Ponas „Daša“.— „Viltis“, 1911, gegužės 8 (21). 
2 „Naujoji romuva“, 1933, Nr. 138—139, p. 686. 

džiui paimta Novoaleksandrovsko (Zarasų) gyventojos Henrie- 
+os Radzikauskaitės pavardė2!. 

Kas tikrasis autorius, pasirašinėjęs E. Radzikausko slapyvar- 
džiu, leidžiant „Vaivorykštę“ ir ilgą laiką po to skaitytojai 
nežinojo. 1919 m. pradžioje, kai L. Gira sunkiai sirgo ir buvo 
prie mirties, jo bičiulis J. Strazdas ėmė rengti pilną jo raštų rin- 
kinį. Tada L. Gira jam iššifravo nemažai pseudonimais pasira- 
šytų savo straipsnių. J. Strazdas perrašė iš „Vaivorykštės“ visą 
pavarde ir kriptonimu L. G. pažymėtą medžiagą (netgi prierašą 
„Dėl mūsų dainų“!)22, bet nežinojo, kad perrašytinos ir E. Ra- 
dzikausko recenzijosŽė. Pats autorius atskleidė visuomenei savo 
slapyvardį 1928 m., išleidęs „Kritikos raštus“. Iš ,„Vaivorykš- 
tės“ jis čia įtraukė tik E. Radzikausko ir L. Giros recenzijas apie 
M. Vaitkaus poezijos rinkinį „Šviesūs krislai“; jos sujungtos į 
vieną straipsnį. L. Girai priklausančios kritikos „„Vaivorykštė- 
je“ mes irgi neskirstysime į dvi dalis, o aptarsime kaip vienti- 
są reiškinį. 

Iki „Vaivorykštės“ pasirodymo L. Gira buvo paskelbęs pe- 
rTiodikoje nemažai straipsnių įvairiais lietuvių literatūros klau- 
simais ir keliolika anotacijų bei recenzijų apie naujas knygas. 
Jau 1907—1908 m., tvarkydamas „Lietuvos ūkininke“ A. Jaro- 
ševičiaus pasiūlymu ** įsteigtą skyrelį „Mūsų knygos“, jis pa- 
sireiškė kaip profesionalus recenzentas. Čia išspausdintuose ne- 
didelės apimties rašiniuose, vadovaujantis realizmo kriterijais, 
vertinamos Jovaro, Žemaitės, J. Biliūno, Vaižganto, K. Vana- 
gėlio ir kitų autorių originalios bei verstinės knygos. Antrą- 
kart jis ėmėsi rašyti recenzijas 1911 m. pirmajame pusmetyje, 
net įvedė „Viltyje“ minėtą antraštę „,Pašnekos apie mūsų rašti- 


—————— 


21 VRBR, f. 7—685. 

2 MACBR, f. 96—2, 2, p. 36—77. 

23 Iš 1971.VIII.17 pokalbio su J. Strazdu. 

* „Lietuvos ūkininkas“, 1907, Nr. 7, p. 110. 

ją". Vydūno veikalo „Mūsų uždavinys“ bei J. Mikuckio „Pir- 
mųjų dainų“ kritika ir polemika su laikraščio „AnTrosckaa Pycb" 
anonimu dėl apysakos „Pražuvę žmonės“ rodė išaugusį profe- 
sinį meistriškumą. Vienuolika L. Giros recenzijų „„Vaivorykštė- 
je“ buvo aukščiausia jo pasiekimų pakopa šiame žanre iki 
1921 m. š 

„Vaivorykštėje“ jis recenzavo įvairių žanrų, skirtingų pa- 
kraipų ir kūrybinių manierų knygas. K. Doveika yra pažymėjęs, 
kad ankstyvojo laikotarpio L. Giros literatūrinėse pažiūrose 
būta svyravimų ir prieštaravimų, ne tik ideologinis, bet ir da- 
lykinis kritiko požiūris į literatūros reiškinius dar gana miglo- 
tas, o sprendimai — ne visuomet kvalifikuoti??. „Vaivorykštės“ 
recenzijose tebevyrauja principas „patinka— nepatinka“, bet 
literatūra jau nagrinėjama įgudusia akimi. 

„Liaudžiai“ rašytus scenos kūrinius L. Gira matavo aiškiais 
realizmo kriterijais. Vienoje ,(Vaivorykštės“ recenzijoje jis pa- 
žymėjo: „Dabartinė Europos drama arba yra simbolinė, arba, 
jei ji imama iš mūsų laikų gyvenimo, <...> turi būti natūralė. 
Kitaip išeina jau nebe drama ar komedija, bet dramos ar ko- 
medijos parodija.“ Natūralumo, t. y. tikroviškumo, teigimas — 
realizmo estetikos išeities taškas. K. Alytos draminį vaizdelį 
„Ant bedugnės krašto“ kritikas labiausiai vertino dėl tikroviško 
gyvenimo vaizdavimo, suprantamumo liaudžiai: „Palšas tai, 
rodos, veikalėlis, kaip ir mūsų sodžiaus gyvenimas palšas, kaip 
palša yra ūkininko girtuoklio šeimynos būtis. Bet ir, kaip tas 
gyvenimas, tikras.“ Toks pat „palšas“ gyvenimas, atkurtas be 
jokių pagražinimų ar baisybių, L. Giros nuomone, savaime daro 
stiprų įspūdį Vargovaikio kūrinyje „Kova su girtuoklybe“. 
Tačiau menas — tai ne tiksliai nukopijuota, 0 tipizuota, api- 


25 K. Doveika. L. Gira — literatūros kritikas.—L, Gira. Raštai, t. 
4, p. 10— 11. 

bendrinta tikrovė. Išpeikęs balaganines Vargovaikio kūrinio 
scenas, kuriose vienu metu šneka keli žmonės, recenzentas pa- 
brėžė: „Dramoje, kad ir realiniausioje, gyvenimas eina pasku- 
bintuoju žingsniu, gyvenimo apsireiškimai parodomi tik pa- 
gautu vienu kitu charakteringuoju momentu, ir tik.“ Jis 
reikalavo iš dramaturgų meniškai atskleisti būdingus veikėjų 
bruožus. 

L. Gira pabrėžė auklėjamąją mėgėjų scenos veikalų reikš- 
mę. Vargovaikis, anot jo, „norėjo patiekti pamokinantį liau- 
džiai scenos vaizdelį ir, matyt, suprato, ką darė. Tr tai yra 
didelis jo nuopelnas.“ Tačiau nereikia manyti, kad čia L. Gira 
pasisako už atvirą tendencingumą. Labiau negu Vargovaikio 
kūrinį jis vertino K. Alytos draminį vaizdelį, kuriame nėra „jo- 
kių garsiai skambančių žodžių-obalsių“, o moralizuoja pats tu- 
rinys. Taigi kritikas norėjo, kad auklėjamoji tendencija iš- 
plauktų iš kūrinio savaime, be autoriaus kišimosi į veiksmą. 

Kaip retas ano meto kritikas, L. Gira buvo atsidėjęs formos 
analizei. Vargovaikio veikalėlyje kritikas konkrečiais pavyz- 
džiais parodė tokias „technikos ydas-paklaidas“, kaip piktnau- 
džiavimą monologais, kartojimąsi, minėtąjį balaganiškumą. O 
nagrinėdamas schematišką P. Mičiulio pjesę „Erškėčių taku“, 
L. Gira-E. Radzikauskas ištisai ją pajuokė. Išplėstą užuomazgą 
jis vadino nuobodžio pasaka, ilgus monologus — iškalbos fon- 
tanais; per visą veikalą, kritiko žodžiais, perdėm girgžda dirb- 
tinumas, kuriuo atsiduoda ne tik kiekviena scena, bet beveik 
kiekvienas sakinys. L. Gira šaipėsi iš rekordiškai sunkios saki- 
nių sandaros — tikros liežuvio akrobatikos ir, pritaikes P. Mi- 
čiuliui paties susilauktą iš A. Jakšto repliką, ironizavo, kad iš- 
versti tokį sakinį į lietuvių kalbą tik už „„pakūtą“ kunigas ga- 
lėtų skirti nelaimingam vertėjui. Pati pjesės fabula, kurios dra- 
maturgas nemokėjęs dorai sumegzti, jam atrodė išvalkiota, o 
kūrinio konstrukcija — šlubuojanti visomis keturiomis. Pasida- 

vęs P. Mičiulio pjesės neigimui, L. Gira nenorėjo joje matyti 
nieko gera. Kiek anksčiau, recenzuodamas „Viltyje“ šio kūrinio 
pastatymą iš rankraščio, L. Gira pažymėjo filosofavimų ir mo- 
ralizavimų perteklių pjesėje (,,Kur paftosas-deklamacija, ten nė- 
ra tikrumo; kurgi nėra tikrumo — ten nėra gyvenimo, nėra dai- 
lės“), sunkų stilių, tačiau pripažino, kad „atskirų <...> dialo- 
gų ir vietų yra gana vykusių "26, 

Antialkoholinės tematikos veikaliukuose J. Tumas atskleidė 
esmingesnių trūkumų. K. Alytos draminiame vaizdelyje jis pa- 
sigedo siužeto, tipų ir tiesiog suabejojo dramaturginiu auto- 
riaus talentu2/. Kompoziciškai padriką Vargovaikio kūrinį J. Tu- 
mas „„perkrikštijo“ „kova su blaivybe“, nes čia tik geriama ir 
keikiamasi?š, Vertinant šiuos kūrinius, L. Girą varžė jo, kaip 
„Blaivybės“ konkurso teisėjo2?, padėtis. 

L. Giros parašytose mėgėjų scenos veikalų recenzijose for- 
mos trūkumų demonstravimas pranoko idėjinio turinio analizę. 
Polinkis nagrinėti formą dar akivaizdesnis J. Tumo knygos „Ten 
gera, Kur mūsų nėra“ kritikoje. J. Tumo apybraižų knyga buvo 
sudaryta iš dviejų dalių: kelionės į Ameriką įspūdžių, 1911 m. 
spausdintų „Viltyje“, ir paskaitų, kuriomis jis sugrįžęs norėjo 
atgrėsti Lietuvos darbo žmones nuo išeivystės. Nors L. Gira pri- 
pažino antrosios dalies svarbą, bet pirmenybę atidavė pirma- 
jai, vertingiausiai literatūriniu atžvilgiu. Kritikas pastebėjo, 
kad ji pradeda naują lietuvių literatūroje kelionių aprašymų 
žanrą. L. Gira vaizdingai apibūdino J. Tumo stiliaus gyvumą ir 
spalvingumą, sugebėjimą reljefiškai atkurti tokias detales, ku- 
rių kitas gal ir nepastebėtų: „Po jo plunksna kiekvienas, rodos, 





2 L. G. Teatras.—,„Viltis“, 1913, balandžio 24 (gegužės 7). 

2 Ten pat, liepos 17 (30). 

28 Ten pat, spalio 23 (lapkričio 4). 

2 K. Marmos 1912.IV.3 laiškas L. Girai — LKLIR, f. 13, 1629—39: 
S. Čiurlionienės 1912.VIII.24 laiškas J. Tumui— VVUBR, F 385—36, 

akmenėlis gyvas, kiekvienas aprašomas žmogus su tavim pa- 
čiu, Todos, kalba, ir tu gyveni jo gyvenimu, sielojies jo var- 
gais, džiaugies jo džiaugsmais.“ „Tai toks rašytojas, kad, Io- 
dos, jisai aritmetikos uždavinyną parašytų, ir tai neatsibosda- 
mas jį skaitytum."“ Kritikas grožėjosi gyvomis J. Tumo piešia- 
mų vaizdų kaskadomis, ieškojo „grynų gryniausios poezijos" 
žybsnių. Recenziją L. Gira baigė įprastinėmis pastabomis apie 
kalbos klaidas. Perdėtą J. Tumo agitaciją prieš išeivystę, ten- 
denciją blogiausia prasme, kuri suerzino K. Jurgelionįš?, L. Gi- 
ra praleido pro ausis. 

Kitose trijose „Vaivorykštės“ recenzijose L. Gira nesileidžia 
išsamesnėn kūrinių analizėn, tik paliečia juos atskirais aspek- 
tais. V. Krėvės „Dainavos šalies senų žmonių padavimai" jį 
džiugina švelniu lietuvišku stilium, primenančiu „seno vaidilos 
įstabią pasaką“, dzūkiškų koloritu, Daugiau kaip pusę recenzi- 
jos sudaro „Padavimų“ citata, kurią L. Gira palydi subjektyviais 
komentarais. Vilniaus jaunuomenės almanache „Sniegams tirps- 
tant“ L. Gira pasigedo „tikrų, galingų paveikslų“. Abstrakčiai 
samprotaudamas apie tikrąjį talentą ir jo imitaciją, kritikas pa- 
brėžė plačios jausmo skalės svarbą literatūrinei veiklai. 

L. Gira buvo suinteresuotas iš V. Bičiūno ir A. Jaroševičiaus 
gauti kuo daugiau iliustracijų, norėjo abu dailininkus — Kaza- 
nės dailės mokyklos mokinį ir mokytoją — įtraukti dar ir į kri- 
tikos bei publicistikos darbą „Vaivorykštėje“. „Švyturio“ bend- 
radarbis A. Jaroševičius atsisakinėjo, motyvuodamas laiko sto- 
kaš!, o V. Bičiūnas tapo antruoju po L. Giros „Vaivorykštės“ 
recenzentu. Recenzijose išsakyti L. Giros komplimentai V. Bi- 
čiūnui, almanacho „Sniegams tirpstant“ iliustruotojui, ir A. Ja- 


9 K. Jurgelionis. Kritika kun. J. Tumo paskaitos apie Ameri- 
ką.—, „Jaunoji Lietuva“, 1914, Nr. 1, p. 56—58. 

31 A. Jaroševičiaus 1913.V.19 laiškas L. Girai.— LKLIR, f. 13, 1630—- 
69. 

roševičiui, albumo „Lietuvių kryžiai“ sudarytojui, buvo jo 
moralinė kompensacija šiems žurnalo talkininkams.  Aptarda- 
mas „Lietuvių kryžių“ leidinį, reikalingą „kiekvieno inteligen- 
to salionui“, L. Gira, kaip ir V. Krėvės „Padavimų“ recenzijoje, 
žavėjosi nacionalinio stiliaus apraiškomis, kurių ieškojo visų 
meno sričių atstovai. 

Poezijos knygoms L. Gira kėlė didelius meniškumo reikala- 
vimus. Šiose jo recenzijose prasikiša estetizavimas. Negausioje 
tuometinėje ir vėlesnėje L. Giros lyrikoje irgi jaučiami nauji 
poslinkiai: pereinama nuo tautosakinių stilizacijų prie indivi- 
dualių nuotaikų reiškimo, nyksta liaudies vargelių vaizdai, su- 
stiprėja idiliškos nuotaikos. 

Prieš šešerius metus, recenzuodamas pirmąją Jovaro kny- 
gelytę „Žibutė“, L. Gira džiaugėsi, kad „sustatė tas eiles ne 
amatininkas, bet artistas“, pabrėžė jų turinio demokratiškumą 
ir teigiamai įvertino klasinio sąmoningumo blyksnius?2. „Sielos 
aide“ 1905 m. revoliucijos dainiaus idėjinis kryptingumas buvo 
iš esmės nepakitęs, bet socialinis aštrumas — jau gerokai atši- 
pęs, išryškėjo traukimasis į abstrakcijų miglas, sustabarėjusi ei- 
liavimo technika. Neieškodamas ryšio tarp smulkėjančio turinio 
ir sumenkusios formos, bendras pilietinės drąsos deklaracijas 
L. Gira-E. Radzikauskas dabar vadino tuščiais plepalais, šaipėsi 
iš autoriaus „pretendavimo prie olimpiečių stiliaus ir pigaus 
pruntavimo apie socijales problemas“. Poetinio įkvėpimo jis ne- 
norėjo pripažinti nė verstinėms eilėms apie kregždelę. Viską 
vadindamas „poezijos profanavimu“, draskančiu „kiekvieno 
šiek tiek estetiką mėgiančio skaitytojo ausis“, L. Gira ragino 
autorių liautis teršti raštiją „bereikalingų šlamštu“. Jo požiūris 
į Jovarą, „Švyturio“ bendradarbį, beveik sutapo su A. Jakšto 
pozicija9š. Abu dabar jį laikė eiliakaliu, K. Stikliaus-Liepuko 


————— 


32 „Lietuvos ūkininkas“, 1907, Nr. 28, p. 432—433, 
33 „Draugija“, 1914, Nr. 87, p. 288—292, 

konkurentu. Ironizuodamas „baisiai girgždančias" Jovaro sty- 
gas, L. Gira netgi viršijo tokiais atvejais nepralenkiamą 
A. Jakštą. 

Tikrosios poezijos pavyzdžiu „Vaivorykštė“ paskelbė 
M. Vaitkaus eilėraščių rinkinį „Šyiesūs krislai“. Jau pats fak- 
tas, kad apie vieną knygą žurnale buvo įdėtos dvi recenzijos, 
rodė, jog ji yra išskirtinis literatūros reiškinys. Atskiru 
straipsniu einančioje įvadinėje L. Giros recenzijoje „Šviesiojo 
džiaugsmo poetas“ aptarti bendrieji M. Vaitkaus eilėraščių 
bruožai. Daug cituodamas ir perpasakodamas patinkančias vie- 
tas, žurnalo redaktorius siekė sudominti rinkiniu, kurio pagrin- 
dinis objektas ir vienintelis tikslas — „grožybė, leidžianti po- 
etui saldžiai „svajoti, svajoti, svajoti“. M. Vaitkų jis vadino va- 
saros grožio riteriu, gyvenančiu „ne šios žemės" troškimais, 
besimeldžiančiu „šventajai ramybei“. 

E. Radzikausko slapyvardžiu pasirašytoje recenzijoje norė- 
ta įrodyti, kad „Šviesūs krislai“ — tai šuolis poeto kūrybinėje 
biografijoje ir visoje lietuvių literatūroje. Pirmosios dvi M. Vait- 
kaus poezijos knygos, recenzento nuomone, atskleidė autoriaus 
erudiciją, bet nepajėgė suaudrinti sielos, nes joms stigo meniš- 
kumo. „Šviesių krislų“ autorius atsisakė ankstesnių pamoksla- 
vimų bei graudenimų ir kaip tikras menininkas stengiasi „dai- 
lia forma“ išreikšti grožį. Šis rinkinys — tikras grožio pamink- 
las. Čia nepaliesta nė vieno prozinio klausimo, apeitos ir tokios 
temos, kurios gali atitraukti sielą „nuo grynosios grožės, nuo 
gamtos ir nuo džiaugsmo, tos mūsų vidujinės grožės. Nei žmo- 
nių vargai, nei tėvynės meilė neužgavo šį kartą Vailkaus lyros 
stygų.“ Poeto sapnai ir jausmai sukasi apie tris elementus: ke- 
liones, gamtą, vasarą. Tačiau tai ne kosmopolitinė poezija, nes 
tėvynės meilė išsakyta gamtos grožio poetizavimu. 

L. Gira konkrečiais pavyzdžiais parodė M. Vaitkaus rima- 
vimo, ritmikos pažangą ir dar tebesamus poetikos bei eilėdaros 

trūkumus. Didžiausia jo eilėraščių yda, kritiko nuomone, daug- 
kalbystė; šį trūkumą, kaip žinoma, L. Girai buvo atskleidęs pats 
autorius. Atkreiptinas dėmesys į E. Radzikausko recenzijos vie- 
tą, kurioje minimi japonų „utos“ stiliumi parašyti trumpi 
eilėraščiai M. Vaitkaus rinkinyje. Čia nagrinėjami lietuviški 
trioletai. E. Radzikausko recenzijoje paminėtų L. Giros trioletų 
nepavyko aptikti, — matyt, „utomis“ kritikas laikė žaismingą 
pasikartojančių eilučių eilėraštį „Ar girdėjai?““4. „Vaivorykš- 
tėje“ pavartotas egzotiškas „„utos“ terminas trioletui apibūdinti 
ir M. Vaitkaus trioletų pavyzdys galėjo patraukti K. Binkį, ku- 
ris paskelbė garsiųjų savo trioletų ciklą „„Utos“3?, 

Nagrinėjamoje recenzijoje M. Vaitkus apkaišytas skam- 
biausiais epitetais: „poetas „iš dievo malonės“, „gryniausiojo 
vandens poetas, grožybės vaidila par excellence“, „oro Lietuvos 
poetas", „tikrasis Europos trubadūras“. Egocentrinė M. Vait- 
kaus poezija savaip turtino literatūrą, skatino poetus tobulinti 
išraiškos priemones. Tačiau paversti ją sektinu lyrikos pavyz- 
džiu, kaip tai mėgino L. Gira, reiškė dirbtinai siaurinti lietuvių 
literatūros ir „Vaivorykštės“ žurnalo akiračius, atitraukti po- 
etus nuo aktualios tematikos. 

Todėl labai savalaikė buvo J. Tumo reakcija prieš perdėtą 
susižavėjimą šia ribotų jausmų ir abstraktaus idėjinio turinio 
poezija. Praėjus vos dviem savaitėms po E. Radzikausko 
„apvainikavimo“ kritikų karaliumi, J. Tumas paskelbė apie 
M. Vaitkaus eilėraščių rinkinį diametraliai priešingus L. Giros 
recenzijoms žodžius: „M. Vaitkus stovi prieš savo poezijas 
kaip prieš naktinę elektros lempelę: jį patį apšviečia, bet į ša- 
lį — nė vieno spindulėlio.“ „Svajoti nežinia apie ką, ilgėtis — 
nežinia po ko, džiaugtis — nežinia kuo; liūdėti, verkti, skausmą 


34 „Viltis“, 1910, kovo 25 (balandžio 7). 
35 „Gėlių diena“, 1919, birželio 1, p. 13, 

kęsti — ale vis žodžiais, taip, kad ašara vis dėlto neišriedėtų, 
skruostai nerviškai nesusirauktų." M. Vaitkaus knygoje J. Tu- 
mas pagrįstai pasigedo gyvenimo pilnatvės. Neieškodamas žo- 
džio kišenėje, „Šviesių krislų“ poezija kritikas pavadino betiks- 
liu žaidimu, šalta kalėdinių eglelių natrio šviesa, kuri nei šildo, 
nei degina, o patį autorių — bergždžiu („muroja, o pieno ne- 
duoda")36, 

Recenzija, kurioje, prisidengęs E. Radzikausko slapyvardžiu, 
L. Gira nagrinėjo savo paties pjesę „„Beauštanti aušrelė“, tik tuo 
ir teįdomi. Jos tikslas buvo paneigti A. Jakšto kaltinimą „„Drau- 
gijoje“, esą, šis kūrinys — tai Vydūno „Probočių šešėlių“ šešė- 
lis. Perpasakojęs savo pjesės turinį ir pateikęs aštuoniolika jos 
ištraukų, L. Gira padarė išvadą, kad A. Jakštas triskart suklydo, 
„Nes nei siužete, nei konstrukcijoje, nei stiliuje nėra nė mažiau- 
sio Vydūno mėgdžiojimo ar sekimo“; negalima kaltinti auto- 
riaus, kad jis pasirinkęs tą pačią Lietuvos atgimimo temą. Po 
tokia „Beauštančios aušrelės“ apologija L. Gira būtų galėjęs 
pasirašyti ir pavarde. Tačiau jis išaukštino šią „tautos atgimimo 
misteriją“ kaip savitą ir geriausią savo dramos veikalą: „Į du 
trumpučiu aktu suglaudė autorius begalinę temą, ir todėl nieko 
čia nėra nereikalinga, nė vieno beprasmio ant vėjų tarto saki- 
nio.“ Ne vien A. Jakštas L. Giros kūriniui prikišo nesavarankiš- 
kumą. S. Čiurlionienė „Beauštančią aušrelę“ vadino tiesiog 
plagiatu??. J. Lankutis šią pjesę laiko ne be Vydūno poveikio 
parašytu kūrinius, 

„Vaivorykštės“ programoje L. Gira ragino kurti tokius vei- 
kalus, kurie teiktų vien estetinį pasigėrėjimą. Šis reikalavimas 
jo kritikoje siejosi su abejingumu idėjinei prasmei. Redakci- 
nėje praktikoje L. Gira buvo pakantus įvairioms literatūros 


36 „Viltis“, 1914, sausio 15(28). 
37 S. Čiurlionienės 1912.VIII.24 laiškas J. Tumui.— VVUBR, F 385—36. 
8 J. Lankutis. Lietuvių dramaturgijos raida, V., 1974, p. 114. 

kryptims ir kūrybinėms manieroms. ,„Vaivorykštėje“ išspaus- 
dinti kūriniai patvirtino ankstesnius jo teiginius, kad jos visos 
turi teisę gyvuoti, 

Modernistinė estetika skelbė meno nepriklausomumą ir sub- 
jektyvizmą. L. Gira, „Vaivorykštės“ programoje įrodinėjęs kū- 
rybos autonomiškumą, dalyje savo recenzijų atsižvelgė į vi- 
suomeninio gyvenimo interesus. Skirtingai nuo modernistų, 
subjektyviai traktuojančių kūrybą“?, jis norėjo „sudaryti mūsų 
literatūrai <...> objektyvią, bešališką, grynai kūrybiniu ir es- 
tetiniu atžvilgiu kūrinius vertinančią kritiką“, nors tokio ob- 
jektyvumo nepasiekė. 

Bendrame ano meto kritikos fone L. Giros rašiniai skyrėsi 
profesiniu lygiu. L. Gira recenzavo naujausią literatūrą, 1913 m. 
leidinius. Šioje srityje jis dirbo epizodiškai maždaug nuo 
1913 m. balandžio iki lapkričio, priešokiais rašė recenzijas į 
numerį. Žymiausias tokio skuboto darbo trūkumas — besikar- 
tojančios mintys ir frazės. J. Tumo komplimentai ,„Vaivorykš- 
tės" E. Radzikauskui buvo perdėti, tačiau už kūrybinį avansą 
šis literatūros vertintojas atsilygino su kaupu „Skaitymuose“*!, 

V. Bičiūną L. Gira pirmiausia pripažino kaip dailininką, bet 
įžvelgė jame ir būsimąjį kritiką. Draminiai bandymai, kuriuos 
V. Bičiūnas rašė, veikiamas S. Pšybyševskio kūrybos, L. Girai 
neatrodė perspektyvūs. „Negaliu iš kalno pažadėt, kad padė- 
siu, bet atsiųski — sąžiningai paskaitysiu ir bent savo nuomonę 
išreikšiu“, — diplomatiškai išsisukinėjo nuo jų spausdinimo 
„Vaivorykštės“ redaktorius*2. Pirmąjį pradedančio kritiko dar- 


— 





--— 


3 Plg. I. Šeiniaus požiūrį į A. Varno paveikslus ar K. Puidos pažiū- 
ras į literatūros kritiką. 

40 „Naujoji romuva“, 1933, Nr. 138—139, p. 685. 

*1 Plačiau žr. K. Doveika, L. Gira — literatūros kritikas. — L. Gi- 
ra, Raštai, t. 4, p. 12—22; K. Doveika. Liudas Gira, p. 240—254. 

42 L. Giros 1913.X.19 laiško V. Bičiūnui nuorašas. — LK 14, p. 388, 

belį —1913 m. rugsėjo mėnesį parašytą Jovaro „Sielos aido“ 
kritiką*3 — L. Gira perdavė „Vilčiai"4*, bet ir čia ji nepasiro- 
dė. „Ji buvo sudėta beveik iš vienų citatų, — aiškino L. Gira 
recenzijos trūkumus, — Draugas tik konstatuoji, kad tokios ir 
tokios vietos geros ar blogos, bet to maža, reikia dar pabrėžti 
šiokias ar tokias ypatybes, tų ypatybių reikšme tam veikalui ir 
plačiau jas pakomentuoti, padaryti išvadas.“ V. Bičiūnui atro- 
dė būsią lengviau vertinti dramos veikalus*?, tačiau pagal L. Gi- 
ros rekomendaciją parašytos dviejų M. Grigonio perdirbinių — 
I. Kotliarevskio ,„Nastutės“ (,„Natašos Poltavkos") ir B. Lukaše- 
vič „Linksmos dienos" — recenzijėlės turėjo tą pačią ydą. Šiuos 
rašinius „Vaivorykštės“ redaktorius vienu kitu sakiniu pa- 
pildė*“. 

Nutaręs recenzuoti TV Valstybės dūmos nario M. Yčo per- 
dirbtą V. Korolenkos apysaką „Miškas ūžia“ (antrąjį leidimą), 
kurios pirmąjį leidimą A. Jakštas buvo išgyręs už gryną ir tai- 
syklingą kalbą“, V. Bičiūnas būgštavo, ar L. Gira išdrįs spaus- 
dinti ,„Vaivorykštėje“ triuškinančią kritiką*. Tačiau L. Girai 
itin patiko konkreti analizė, atskleidžianti vertėjo savavaliavi- 
mus „lietuvinant“ tekstą. „Kaip ir galėjai Draugas manyti, kad 
aš dėl kokių asmeninių ar kitų žvilgsnių galėčiau nedėti taip 
dokumentaliai rašytos kritikos"4?, — stebėjosi ,„Vaivorykštės" 
redaktorius, leisdamas suprasti, kad meno reikalai jam aukštes- 
ni už vertėjo visuomenine padėtį. 

Šiuos tris V. Bičiūno rašinius išspausdinus viename numery- 
je, Tecenzuojamų kūrinių geografija prasiplėtė rusų ir ukrai- 


———————————— 


*3 V. Bičiūno 1913.IX.10 laiškas L. Girai. — Ten pat, p. 382. 

4 L. Giros 1913.X.19 laiško V. Bičiūnui nuorašas. — Ten pat, p. 388. 
*5 V. Bičiūno 1913.IX.10 laiškas L. Girai.— Ten pat, p. 382. 

4 L. Giros 1913.X.19 laiško V. Bičiūnui nuorašas.— Ten pat, p. 388. 
+ „Draugija“, 1912, Nr. 69, p. 87. 

48 V. Bičiūno 1913.X.14 laiškas L. Girai — UK 14, p. 385, 

* L. Giros 1913.X.19 laiško V. Bičiūnui nuorašas.— Ten pat, p. 387. 

niečių autorių pavardėmis, tačiau iškilo vertimų „lietuvinimo“ 
problema, kurios jaunas kritikas, kaip ir kiti ano meto literatū- 
ros vertintojai, nebuvo pajėgus išspręsti. 

Aktyvus „Švyturio“ talkininkas G. Landsbergis-Žemkalnis 
„Vaivorykštėje“ išspausdino vienintelę recenziją apie K. Pui- 
dos dramą „Gairės“. Atpasakojęs jos turinį, jis išgyrė autorių 
už neįkyrią antialkoholinę tendenciją, tipiškus veikėjus, sveiką 
humorą. Dramos literatūrinio ir sceninio meniškumo klausimai 
is esmės liko nepaliesti. Tuo pačiu laiku apie šį kūrinį „Vilty- 
je" pasirodė J. Tumo recenzija??, kurioje autoriui nenorima pri- 
pažinti jokių nuopelnų: visi veikėjai esą „„bedruskiai“, išskyrus 
sušaržuotą Liutkienę, jie kalbasi betiksliais sakiniais originaliai 
sugadinta kalba, kūriniui trūksta akcijos, priežastingumo. Ano 
meto kritika neatsižvelgė į impresionistinio vaizdavimo speci- 
fiką K. Puidos dramose. 

Atskirą straipsnių grupę ,„Vaivorykštėje" sudaro publicisti- 
ka kultūros klausimais. Ne visa ji tinka žurnalo profiliui. Ap- 
tardamas aktualų L. Giros straipsnį ,Saugokime savo korespon- 
denciją“, kuriame kultūros veikėjai raginami rašyti dienoraš- 
čius, palikti ateities kartoms gaunamus laiškus ir išsiunčiamų 
laiškų nuorašus, J. Tumas pastebėjo, kad „jis bene labiau tiktų 
į dienraštį, o ne į kvartalraštį“9?!. Dar labiau nepritampa prie 
žurnalo I. Šeiniaus straipsnis „Liaudies teatras ir alkoholis", aiš- 
kinantis, jog liaudies teatras turi būti gero pavyzdžio ir idėjų 
mokykla, o ne apsvaigusių jo bufete svečių užeiga. 

Žymiausias „Vaivorykštės“ publicistas —I. Šeinius. Savo 
straipsnių jis nevengė beletrizuoti, grįsti autentiškais įspū- 
džiais. Dėl literatūrinių elementų persvaros straipsnis „Tylu 
Lietuvoje“ apie nykstantį sodžiuje jaunimą artimas impresijai. 





50 „Viltis“, 1913, lapkričio 26 (gruodžio 9). 
5! Ten pat, 1914, sausio 1 (14), 

Straipsnyje „Dėl lietuviškų juostų“ I. Šeinius kritikavo me- 
chaniškus liaudies juostų perpiešimus knygų viršeliuose, siūlė 
kūrybiškai naudotis jų motyvais ir formomis. Jis pabrėžė liau- 
dies meno ir M. K. Čiurlionio paveikslų giminystę, glūdinčią ne 
išorėje, o „„ūpe, dvasios gilumoje; net tone ir varsose“, origina- 
lų P. Rimšos vinječių grožį, pasisemtą „iš tautos tvėrybos tur- 
tų“. Tolesni nacionalinio stiliaus ieškojimai dailėje vyko I. Šei- 
niaus geidžiama linkme. 

XX a. pradžioje vos ne kiekvienas leidinys laikėsi skirtingos 
ortografijos. I. Šeiniaus straipsnis „Vaivorykštėje“ „Lietuvių 
kalbos dailė“ dar labiau didino rašybos painiavą. Jis buvo skir- 
tas „Lietuvos žinioms“, bet jos atsisakė tokią medžiagą spaus- 
dinti. Autorius apgailestavo, kad rašomojoje kalboje įsivyravo 
suvalkiečių tarmė, kuri „per sausa ir apykietė“, kurioje „ne- 
daug tėra skambėjimo, muzikalumo ir kolorito“. Jis ragino pa- 
naudoti kitų tarmių lobius, „žiūrėti ne vien žodžių prasmės, 
reiškimo kalboje, bet ir jų tarimo fonetikoje, jų dailumo“, o iš 
abėcėlės išguiti „ragus ir kablius“, kurie netinką lotyniškam 
raidynui. I. Šeinius siūlė iš savo gimtosios tarmės paimti tokias 
žodžių formas, kaip inspėk, nuvėjo, apskabino, taigi dar labiau, 
negu L. Gira ir V. Krėvė, stengėsi įteisinti literatūrinėje varto- 
senoje aukštaičių rytiečių leksiką bei fonetiką. A. Jakštas ra- 
šytojo sumanytą ortografijos reformą pavadino gana simpatin- 
ga, tačiau pastebėjo, kad ji paremta vien autoriaus skoniu ir 
nesiskaito su pačios rašybos evoliucija32, 

I. Šeinius dar buvo pasižadėjęs parašyti ,„Vaivorykštei“ 
straipsnį „Gamtos siela"?3, bet pažado neįvykdė. 

Dėdamas į žurnalą V. Bičiūno straipsnį „Mūsų teatras — ir 
kur jis eina“, L. Gira pastebėjo: „Draugas palietei daug svarbių 


92 „Vilties“ mokslo ir literatūros priedas, 1914, Nr. 9—10, p. 236, 
53 I, Šeiniaus 1913.IV.7 laiškas J. Rinkevičiui.— BBK 7, p. 165. 

minčių, bet visa tai per trumpa, per sausa."?4 Straipsnyje V. Bi- 
čiūnas parėmė S. Čiurlionienės knygoje „Lietuvoje“ pradėtą 
puolimą prieš mėgėjų teatrą. Pažymėjęs jo ydas — gerų režisie- 
rių stoką, menką repertuarą, kritikas pavadino šį teatrą tikrojo 
teatro karikatūra. Naujasis lietuvių teatras, kurio formavimąsi 
rodą tokie originalūs veikalai, kaip „Probočių šešėliai“, „Spar- 
nai“, ir verstinių pjesių „„Mirtų vainikas“, „Mindaugas“, ,„Kes- 
tutis“ pastatymai, turėsiąs eiti Europos teatro keliais. V. Bičiū- 
nas keliais sakiniais aptarė europinės dramos evoliuciją ir 
pakitus; vaizdavimo meną, išskirdamas tris dramaturgijos 
linkmes: realistinę, alegorine ir simbolistinę. Jis anaiptol ne- 
smerkė vyraujančios teatruose realistinės dramos ir paties rea- 
lizmo, net pabrėžė, kad po didelių permainų „„dabartinioji dra- 
ma pasidarė vidujinės žmogaus kovos, „sielos drama“. Tačiau 
pirmenybę kritikas vis dėlto atidavė simbolizmui, kuris „visa 
savimi apima ir į tokias dailės formas pinas, tartum nieko jau 
prie tos dramos nebepridėsi“. 


Pirmoji V. Bičiūno rašinio dalis paskatino L. Girą parašyti „„Vilčiai" 
straipsnį „Mūsų teatro evoliucija“, aiškinantį profesionalaus teatro pra- 
našumus prieš mėgėjų teatrą“. 

V. Bičiūno straipsnis, kurį J. Tumas sutiko su atlaidžia šypsena („„to- 
kiam dideliam tikslui pasiekti taip maža tesuvartota vietos“)““, sukėlė 
netikėtą polemiką. „Vaivorykštės“ recenzijose V. Bičiūno pakritikuotas 
M. Grigonis stojo ginti pastarajame straipsnyje suniekintą mėgėjų teat- 
rą??. Tačiau oponentui ne tiek rūpėjo pateisinti liaudies pramogas, kiek 
pasmerkti moderniąją dramaturgiją, kuri peršanti bažnyčios draudžia- 
mą meilę, slopinanti tikėjimą. Pasak M. Grigonio, į blogą kelią lietuvių 





——————- 


54 L. Giros 1913.X.19 laiško V. Bičiūnui nuorašas.— LK 14, p. 388. 

55 „Viltis“, 1913, lapkričio 23 (gruodžio 6). 

9 Ten pat, 1914, sausio 1 (14). 

7 Svirno Žvynė. Mūsų teatras ir kur jis eina.—,Vilties“ moks- 
lo ir literatūros priedas, 1914, Nr. 2, p. 46—50, 

teatrą kreipią tokie veikalai, kaip V. Bičiūno straipsnyje minimi J. Žu- 
lavskio „Mirtų vainikas“, „„Meterlinkų ir kitokių indeksinių rašytojų" 
dramos. 

V. Bičiūnas pasiuntė atsakymą „„Vilčiai“. Redakcija palaikė M. Gri- 
gonį, kuriam tame pačiame numeryje buvo leista tarti galutinį žodį““, 
V. Bičiūnas gynė H. Ibseno, S. Pšybyševskio, M. Meterlinko, L. Andre- 
jevo veikalus, kaip sukūrusius teatro raidoje naują epochą, ir teigė, jog 
utilitariniai klausimai svetimi menui; „dailė — dailei tai jos principas, 
dailė yra pati sau tikslu“. M. Grigonis kartojo ankstesnius savo teigi- 
nius, reikalavo išstumti iš Lietuvos scenos „Du keliu“ ir „d Ia Meterlin- 
kus". Čia jis tęsė savo paties pradėtą akciją prieš H. Hejermanso dra- 
mą „Du keliu“ ir kitus Lietuvoje statomus pasaulinės literatūros kūri- 
nius, prieštaraujančius religinėms moralinėms dogmoms. Taigi ,Vaivo- 
rykštės“ išprovokuotas konfliktas atskleidė vis gilėjančius visuomeninės 
ir estetinės minties skirtumus. 


Ketvirtajame „Vaivorykštės“ numeryje įdėtas V. Bičiūno 
straipsnis „Čiurlionio dailė ir rusų kritika“, aptariantis S. Ma- 
kovskio ir B. Lemano mintis apie M. K. Čiurlionio kūrybą. Šie 
dailėtyrininkai stengėsi įžiūrėti joje iracionalių, mistinių bruo- 
žų, akcentavo jos simboliškumą, metafiziškumą??. V. Bičiūnas, 
tarytum autoritetingas Žinovas, neigė jų subjektyvius sampro- 
tavimus ir piršo ne mažiau subjektyvią savo nuomonę, kad „nė- 
ra tokios kalbos, tokių žodžių, kuriais galima būtų pasakyti tą, 
ką pasakė savo paveiksluose Čiurlionis“. 

1914 m., minint lietuvių spaudos atgavimo 10 metų sukaktį, 
„Vaivorykštėje“ pasirodė Antano Rucevičiaus apybraiža. Ilga- 
metis spaudos darbuotojas papildė „Švyturyje“ bei kituose ka- 
lendoriuose ir „Viltyje“ spausdintus savo atsiminimus. Dialogo 


8 V, Bičiūnas. Atsakymas p. Svirno Žvynei; Svirno Žvynė, 
Dėl p. Bičiūno atsakymo.—,„Viltis“, 1914, balandžio 16 (29). 
9 Mažoji lietuviškoji tarybinė enciklopedija, t. 1, p. 335. 

su bičiuliu forma A. Rucevičius pasakojo, kaip jis Kazanėje bu- 
vo suimtas už draudžiamos literatūros skaitymą ir 90 dienų iš- 
laikytas gubernijos kalėjime. Autorius smulkiai aprašė kalėji- 
mo režimą, suimtųjų savitarpio ryšius. Toks rašinys nors ir 
nejudino visuomeninės santvarkos pagrindų, bet ugdė prie- 
šiškumą biurokratiniam prievartos aparatui. ,„Vaivorykštėje“ 
A. Rucevičius negalėjo detalizuoti, kad svarbiausias įkaltis jį 
suimti buvo nelegali socialdemokratų periodika rusų kalba. Tai 
išaiškėjo tik 1920 m., kai jo atsiminimai išėjo atskira knyga“", 

„Vaivorykštės“ publicistikai stinga aiškesnės krypties, nors 
kai kuriuose straipsniuose keliamos aktualios problemos (rašybos 
normalizavimas, kūrybiškas liaudies meno panaudojimas dai- 
lėje, mėgėjų teatro santykis su profesiniu teatru ir kt.). 


NUOMONĖS APIE ŽURNALĄ 


Aptardami „Vaivorykštės“ kūrybos derlių, minėjome kriti- 
kos atsiliepimus apie atskirus kūrinius, tačiau dar detaliau ne- 
išsiaiškinome recenzentų nuomonės apie patį žurnalą. Jį 
reklamavo dešinioji spauda. Tiktai pasirodžius jame kelioms 
liberalinės spaudos bendradarbių pavardėms, „Vaivorykštės“ 
trečiojo numerio anotaciją paskelbė „Lietuvos žinios“. 

„Vaivorykštės“ 1-0ji knyga susilaukė penkių, 2-oji — dvie- 
jų, 3-0ji — vienos, 5-oji (1914 m. Nr. 1) — dviejų recenzijų, o 
4-oji liko nerecenzuota. Žurnalą recenzavo Druskius (A. Jakštas), 
K. Jurgelionis, K. Puida, J. Tumas, Mėlynasis Šilas (E. Drauge- 
lis) ir A. Šapas (A. Jasevičius). 


———————————— 


0 A. Rucevičius. Sunkiaisiais laikais. K.—V., 1920, p. 97, 101, 

A. Jakštas „Draugijoje“ pirmasis reiškė nuomonę apie „Vai- 
vorykštę“. Laikydamasis normatyvinių literatūros vertinimo 
kriterijų, jis pripažino tik tradicine maniera parašytus kūri- 
nius, neprieštaraujančius „sveikam protui“ ir katalikybės dog- 
moms, ir kandžiai pašiepė ryškesnius modernistinius ieškojimus. 
Kritikas skatino „Vaivorykštės“ autorius imti savo raštams t+e- 
mas „iš mūsų gyvenimo, o ne iš savo „subjektyvių pergyveni- 
mų“ <...> ir — toliau rašyti žmoniškai, o ne dekadentiškai“. 
Pirmajame žurnalo numeryje jis nerado „jokio spalvų įvairu- 
mo“ tiesiogine (viršelio) ir perkeltine prasme. O apibendrinda- 
mas „Vaivorykštės“ pirmojo numerio indėlį į literatūrą, jis 
rašė: „Įnešti kol kas ji nieko didelio neįnešė. Bet ilgainiui ji 
gali įnešti, jei tik pati tikrai nežlugs ir iš tiesų ras visuomenės 
užuojautą."! 

A. Jakštas recenzavo ir paskutinę „Vaivorykštės“ knygą. 
Jis konstatavo, kad „Vaivorykštė“ ne tik gyvuoja, bet ir rimtai 
varo savo vagą, džiaugėsi teikiamu skaitytojams „grynos po- 
ezijos bei literatūros penu'Ž, 

K. Jurgelionis Amerikos „Laisvojoje mintyje“ pasidžiaugė 
„Vaivorykštės“ pasirodymu, linkėjo sėkmės žurnalui ir visai 
„dailiajai raštijai“, tačiau pirmojoje knygoje išspausdintą kūry- 
bą vertino gana kritiškai: ironizavo „Mūsų vargus“, V. Krėvės 
impresijas, meniškesniais pripažino tik atskirus M. Gustaičio, 
Paparonio, F, Kiršos eilėraščius. Kritikas daug tikėjosi iš I. Šei- 
niaus prozosš, 

Nuolatinis „Vienybės lietuvninkų“ recenzentas K. Puida 
pirmajame „Vaivorykštės“ numeryje išspausdintus kūrinius 
matavo ne mažiau dogmatiškai už A. Jakštą, nors ir stovėjo 
skirtingose idėjinėse bei estetinėse pozicijose. K. Puida suplie- 


——" 





! „Draugija“, 1913, Nr. 76, p. 404—405. 
Ž „Vilties“ mokslo ir literatūros priedas, 1914, Nr. 9—10, p. 236. 
s „Laisvoji mintis“, 1913, Nr. 42, p. 990—991; Nr. 44, p. 1052, 

kė visus „Vaivorykštės“ autorius, išskyrus M. Gustaitį, Akstinų 
Vincą ir I. Šeinių. Tiesiog keista: užsiangažavęs „tendencinės“ 
literatūros priešu, jis, kaip ir A. Jakštas, suniekino labiausiai 
„netendencinius“ V. Krėvės ir L. Giros kūrinius ir išaukštino 
„tendenciškiausius“ Akstinų Vinco „Literato užrašus“. A. Jakštas 
turėjo kad ir ribotus, bet aiškius literatūros vertinimo principus, 
o K. Puida neretai buvo veikiamas ambicijų. 

Recenzijoje K. Puida kėlė savo nuopelnus kuriant lietuvių li- 
teratūrinę spaudą ir stengėsi diskredituoti L. Girą. Jis nenorėjo 
pripažinti L. Girai literatūrinės erudicijos, abejojo, ar „palinkęs 
visomis savo simpatijomis prie klerikalų“ redaktorius sugebės 
„bešaliai vesti laisvos tvėrijos žurnalą“*. Mes nežinome, kaip 
L. Gira reagavo į K. Puidos replikas, bet nėra abejonės, kad jos 
vertė jį permąstyti literatūrinę politiką. Pirmajame ,,„Vaivo- 
rykštės“ numeryje rašytojai kunigai sudarė bendradarbių dau- 
gumą, o trečiajame — redaktoriui jau pavyko pasiekti klerika- 
linės ir liberalinės pakraipos autorių pusiausvyrą, kuri buvo iš- 
laikyta iki pat galo. 

L. Gira tikėjosi, kad „Vaivorykštės“ pasirodymas išjudins 
viešąją nuomonę ir pasipils recenzijų lietus. Tačiau slogi tyla 
po triuškinančios A. Jakšto kritikos žurnalu nelinkėjo nieko 
gera. Užuot tapusi literatūrinio gyvenimo reiškinių, ,Vaivo- 
rykštė“ buvo pernelyg mažai žinoma visuomenei. A. Jakštas 
net nepažymėjo, kad tai pirmasis lietuvių literatūros žurnalas. 

L. Gira pats ėmėsi ieškoti kritiko, kuris objektyviau įvertin- 
tų „Vaivorykštę“. Plunksnos bičiuliai, nenorėdami konfrontuo- 
tis su A. Jakštu, visaip atsikalbinėjo. „Mūsų galvočiams litera- 
tūra tiek rūpi, kiek pernykštis sniegas, ir niekas nė krust, tai 
nemoka, tai negali, tai laiko neturi. — neslėpė savo apmaudo 


— ——— —— 


* „Vienybė lietuvninkų“, 1913, Nr. 39. 

L. Gira, kreipdamasis su tuo pačiu pasiūlymu į J. Tumą.— Ne- 
jaugi kokia ten Mašioto knygelytė vaikams turėtų didesnį svar- 
bumą ir žymę mūsų visuomenėj, nei „Vaivorykštė“?! O apie 
tokias knygelytes „Viltis“ net įžengiamuosius (!) straipsnius rašo 
ir deda, tai — manau — ir „„Vaiv[orykštė]“ šiokio tokio paminė- 
jimo užsitarnauja."? „Viltyje“ J. Tumas recenzavo tris ,„Vaivo- 
rykštės numerius, o „Vilties“ mokslo ir literatūros priede — 
I. Šeiniaus apysakos ,„Bangos siaučia“ atspaudą“. 

L. Giros redaguojamą leidinį J. Tumas vertino gera valia, 
bet gana reikliai. Jis pirmasis ir vienintelis anuometinėje kri- 
tikoje užčiuopė ,„Vaivorykštei“, kaip literatūros žurnalui, kel- 
tinus reikalavimus. J. Tumas vadovavosi sveika nuojauta, kad 
žurnalas — tai ne aritmetinė medžiagos suma, o kažkas daugiau. 
„Kitų tautų žmonės panašios rūšies storus žurnalus tada testei- 
gia, Kai panori savo literatūrą kokiu nauju taku pavaryti arba 
nors bent kiek kiton šalin pakreipti nuo apkyrėjusio šablo- 
no“, — teigė recenzentas. Kaip pavyzdžius, jis nurodė lenkų 
modernistų žurnalą „Sfinks“ ir rusų simbolistų almanachą 
„UlnnosKuK“. „Vaivorykštės“ jis ne tik kad nesiejo su šiais lei- 
diniais, bet ir prieštaravo, kad reikia eiti panašia linkme: 
„Mums svajoti apie kokius bent naujus takus ir krypsnius, ži- 
noma, nėra ko, nepratrynus senųjų ir toli dar gražu nepasida- 
rius šablonų.“ Žurnalą J. Tumas siūlė vertinti savitu mastu —- 
atsižvelgiant į tai, kiek jis „didina mūsų literatūrą, kad ir ne- 
reformuodamas jos; kiek duoda vietos pradedantiems paken- 
čiamai rašyti; kiek tokių naujų plunksnos darbininkų suranda 
ir juos, dar nedrąsius, į darbą iragina", 

Vadindamas „Vaivorykštę“ pirmąja arėja nejudintame dir- 
vone ir suniekindamas ankstesnes J. A. Herbačiausko pastan- 


————— 


? L. Giros 1913.V.14 laiškas J. Tumui.— BBK 7, p. 158. 
ė „Viltis“, 1913, rugpiūčio 4 (17); spalio 2 (15); 1914, sausio 1 
(14); „Vilties“ mokslo ir literatūros priedas, 1914, Nr. 1, p. 29—32, 

gas reformuoti literatūrą, J. Tumas kartu linko į nuosaikų, 
evoliucinį lietuvių literatūros vystymosi kelią. Konkrečiai ana- 
lizuodamas žurnalą, jis rėmė naujus ieškojimus, rodė išskirtinį 
dėmesį V. Krėvės, Putino ir E. Radzikausko kūrybai. Ilgainiui 
žurnalas J. Tumui ėmė atrodyti pernelyg nuosaikus, nepajėgiąs 
sudominti skaitytojų taip, kad galėtų tapti „gyva gysle, kuria 
plastėtų karštas, jaunas „literatų-dailininkų“ kraujas“. J. Tumas 
pastebėjo dėl medžiagos trūkumo atsiradusias disproporcijas 
žurnale („Tokiu būdu „literatūros“ laikraštis virsta gangreit ar 
antologija mūsų dainių, ar, jei iš pradžios pridėtumei kalendo- 
rių, tuo pat almanachu „Švyturiu“), kritikavo apyprastę pirmo- 
sios knygos kalbą, dar prastesnę rašybą. 

Mėlynojo Šilo ir A. Šapo recenzijos „Ateityje“? tik varijavo 
A. Jakšto pareikštas mintis, originalių pastebėjimų jose mažai. 
Šie recenzentai buvo dar labiau nepakantūs turinio ir formos 
naujovėms. Mėlynasis Šilas abejojo, „ar ilgai tvers nors prakil- 
nus ir naudingas, bet neatsakančiai vykdinamas darbas“, ir siū- 
lė, pasitelkus daugiau vyresniosios kartos rašytojų ir talen- 
tingo jaunimo, vietoj storo, neišvaizdingo žurnalo leisti rusų 
„HuBa“ tipo iliustruotą mėnesinį žurnaliuką. 

Demokratinės lietuvių kritikos akiračiuose ,„Vaivorykštė“ 
beveik nefigūravo. Tuo metu, kai ji ėjo, Lietuvoje socialde- 
mokratinės spaudos nebuvo. Norint išsiaiškinti įvairių lietuviš- 
kų Amerikos leidinių nuomones apie L. Giros redaguotą žurna- 
lą ir kitus XX a. pradžios literatūrinius leidinius, būtina ateity- 
je detaliau ištyrinėti šią spaudą bei jos archyvus. 

Kiek žinome, „Vaivorykštės“ pirmąjį numerį puolė ir kleri- 
kalų spauda (,„Draugija“, „Ateitis“), ir liberalinis savaitraštis 
„Vienybė lietuvninkų“. Po metų A. Jakšto nuomonė dėl žur- 
nalo kad ir pasikeitė, bet jo komplimentai buvo pavėluoti: 


7 „Ateitis“, 1913, Nr, 11, p. 558—561; 1915, Nr. 1—3, p. 87—89. 

„Vaivorykštė“ toliau nėjo. Jeigu ne J. Tumo recenzijos ,Vilty- 
je“ ir žurnalo bendradarbių moralinė parama, tai vargu ar 
L. Girai būtų pakakę ryžto dirbti nedėkingą redaktoriaus darbą. 

Nors per šešis dešimtmečius, sustojus „Vaivorykštei“, apie 
žurnalą pasirodė tik keli straipsniai, bet jis minimas ir komentuo- 
jamas įvairiais atvejais. Šios knygos autoriaus suregistruota 
spausdinta medžiaga apie „Vaivorykštę“ apima maždaug pus- 
antro šimto bibliografinių pozicijų. 

Buržuaziniu laikotarpiu buvo pažymėtas „Vaivorykštės“ iš- 
leidimo dvidešimtmetis. Ta proga tautininkų spaudaš išaukšti- 
no žurnalą kaip „naujosios tautinės literatūros“ pagrindėją, 
„grynai kūrybiniu ir estetiniu (dailės) mastu vertinančios kriti- 
kos“ pradininką ir pasigedo panašaus literatūrinio leidinio. 
Žurnalo programą mėginta pritaikyti kitoms visuomeninėms 
sąlygoms. Įsigalint autoritariniam režimui, kvietimas orientuo- 
tis į literatūrą, kuri stovėtų aukščiau partijų interesų ir neuž- 
gaudinėtų „tautos dvasinių bei tikybinių jausmų“, buvo ne kas 
kita, kaip reakcinio „tautinės vienybės“ šūkio, buržuazinio na- 
cionalizmo ir klerikalizmo gynimas. 

Nepraėjus nė metams po „Vaivorykštės“ iškilmių, pats 
L. Gira „„Vaire“ paskelbtame eiliuotame manifeste? paragino 
poetus mesti estetizmą ir apdainuoti tariamą ūkinį Lietuvos kul- 
tūrėjimą. Tada „Vaivorykštės“ bendradarbis V. Mykolaitis-Pu- 
tinas jam priminė pirmojo lietuvių literatūros žurnalo sugesti- 
jas atsiplėšti nuo pilkų kasdieninio gyvenimo podirvių ir įgauti 
arų skrajojimo galią, o ne „vardan tų pačių gyvenimo podir- 


—————— 


Šš S. Zobarskas, Mūsų literatūros vaivorykštė — „Lietuvos aidas“, 
1933, liepos 12; S. Zobarskas. „Vaivorykštę“ prisiminus.—,,Vairas“, 
1933, Nr. 9, p. 113—115; J. Brazaitis [B. Brazdžionis]. Vilniaus Vai- 
vorykštė.—,,Jaunoji karta“, 1933, Nr. 35, p. 589—590, 

9 L, Gira. Manifestas Lietuvos poetams.—,„Vairas“, 1934, Nr. 5, p. 
25—27. 

vių <...> dainuoti apie žvieglius ir runkelių plantacijas“!?, 
Čia „„Vaivorykštės“ programos teiginiai buvo iškelti kaip atsva- 
ra prieš valdančiosios partijos mėginimus paversti poeziją pi- 
gia aktualijų tarnaite. 

„Vaivorykštė“ glaustai aptarta ir įvertinta akademinėje ,Lie- 
tuvių literatūros istorijoje“!!. Veikale pabrėžtas žurnalo vaid- 
muo skelbiant įžymių rašytojų kūrinius, nagrinėjant literatūros 
meniškumo bei formos klausimus, ir pažymėta, kad žurnalo 
programoje ir daugelyje kūrinių atsispindėjo „lietuvių rašyto- 
jų pozicijos, kurias jie užėmė reakcijos sąlygomis, pasiduodami 
apolitiškumo, estetizmo, dekadentizmo tendencijoms bei nuo- 
taikoms“. Kartu pastebėta, jog ,„„Vaivorykštėje“ „išspausdinta 
ir tokių kūrinių, kurie savo idėjiniu-tematiniu turiniu nesutapo 
su žurnalo programa“. 

Tarybiniai lietuvių literatūros specialistai savo studijose, 
vadovėliuose ir straipsniuose lietė „Vaivorykštę“ įvairiais po- 
žiūriais, tačiau daugiausia — konstatuodami estetizmą. Estetinė 
kryptis, kuri ,, Vaivorykštės“ redaktoriui reiškė aukščiausią me- 
niškumo laipsnį, mūsų literatūros moksle turi kitokį, stipriai 
neigiamą, atspalvį. Pabrėždami estetizmo reiškinius ir tik puse 
lūpų užsimindami apie kitus „Vaivorykštės“ bruožus, gerokai 
nupiginome savo pirmąjį literatūros žurnalą. Pastaruoju metu 
(V. Galinio ir kitų literatūros tyrinėtojų darbuose) šios vien- 
pusiškos tendencijos atsisakyta. Kaip ir kiekvieną kultūros reiš- 
kinį, „Vaivorykštę“ Teikia vertinti istoriškai ir dialektiškai. 

„Vaivorykštė“ turėjo kilnią visuomeninę paskirtį — konso- 
liduoti lietuvių rašytojus, ugdyti tautos literatūrą. Bendram kū- 
rybos darbui žurnalas sutelkė daugelį žinomų Lietuvos rašytojų, 
išgarsino talentingų debiutanių būrį. Tačiau „Vaivorykštė“ ne- 

10 V, Mykolaitis-Putinas. Dėl manifesto apie runkelius ir 
žvieglius.— Literatūros naujienos", 1934, Nr. 4, p. 1. 

!! Lietuvių literatūros istorija, t. 2, p. 299—300. 

buvo ir negalėjo būti visos tautos žurnalu: jame vyravo ,„Vil- 
ties“ ir klerikalinės periodikos bendradarbiai; ilgainiui prisijun- 
gė keletas nuosaikesnių „„Aušrinės“ autorių. Kovingų de- 
mokratinių ir revoliucinių proletarinių rašytojų žurnale nebuvo. 

Vientisos idėjinės ar estetinės platformos „Vaivorykštė“ 
nesuformavo. Žurnalo programoje atsispindėjo apolitiško meno 
tendencijos, o estetiniai literatūros uždaviniai iškelti aukščiau 
už visuomeninę jos paskirtį, Kūrybinėje praktikoje programi- 
niai siekimai įvairiopai transformavosi. Greta ideologiniu at- 
žvilgiu indiferentiškų kūrinių ,„„Vaivorykštėje" paskelbta ak- 
tualius socialinius klausimus liečiančios prozos. 

Atskiros literatūrinės mokyklos ar srovės „Vaivorykštė“ 
nesudarė. Greta vyresniosios kartos realistų ir romantikų savi- 
to braižo čia ieškojo įvairių modernistinių įtakų veikiamas jau- 
nimas. Kad ir neakcentuodamas būtinybės ainaujinti meną, 
L. Giros redaguojamas žurnalas skatino kūrybinius ieškojimus. 
Tokie žurnale paskelbti kūriniai, kaip Vaižganto „Aukštaičių 
vaizdeliai", V. Krėvės orientalistinės pasakos ir realistinis apsa- 
kymas „Galvažudys“, I. Šeiniaus impresionistinė apysaka ,„Vasa- 
ros vaišės“, Maironio „Ant Drukšės ežero“, didžioji dalis V. My- 
kolaičio-Putino ir K. Binkio eilėraščių paspartino naujosios lie- 
tuvių literatūros formavimąsi ir įtvirtino jos pasiekimus. 

„Vaivorykštė“ žymi takoskyrą tarp „„maironinės" ir ,„pomai- 
roninės“ poezijos. Tiesa, žurnale išspausdinta nemažai ir tradici- 
nių eilėraščių, bet lyrikoje ryškesni neoromantiniai turinio ir 
iormos elementai. „Vaivorykštės“ poetai tęsė L. Giros, „,„pomai- 
roninės“ poezijos pradininko, pastangas maksimaliai atpalaiduoti 
emocijas ir įvairinti eilėdarą. Proza itin paveikta besiskaidančių 
naujų literatūros srovių, kurios nulėmė žanrinę, temine ir stilis- 
tinę kūrinių įvairovę. „Vaivorykštės“ vertimai, originalios ir 
stilizuotos liaudies dainos papildė grožinę kūrybą. Žurnalas pa- 

gyvino lietuvių literatūros kritiką, iškėlė gana svarbių kultūri- 
nio gyvenimo problemų. 

L. Gira rodė tolerancijos visoms literatūros srovėms. Mene 
jis labiausiai vertino tobulą išraišką, o ne turinio ar formos 
naujoves. Tuo metu, kai modernistinė kritika neigė ir niekino 
realizmą, šitokia nuosaiki pozicija buvo labai reikalinga, 

„Vaivorykštės“ redaktoriaus reiklumas formai — išsiskirian- 
tis reiškinys XX a. pradžios lietuvių spaudoje. L. Gira gynė li- 
teratūros savarankiškumą, ragino rašytojus kurti meniškus kū- 
rinius. Paties L. Giros estetinių pažiūrų evoliucija, atmetus visus 
jų kraštutinumus, buvo gana nesparti; jos negalima suplakti su 
jo visuomeninių pozicijų kaita. 

L. Gira mokėjo taktiškai ir lanksčiai bendrauti sų autoriais, 
atsakingai ugdė poetų pamainą. Prozai jis neskyrė tiek dėme- 
sio. Atrinkdamas kūrinius spaudai, jis kartais elgdavosi ne- 
nuosekliai, ieškodavo kompromisų. Nors atskiri numeriai buvo 
sudaromi skubotai, bendrai jų struktūrai ir literatūriniam reda- 
gavimui pagal ano meto reikalavimus nedaug ką tegalima 
prikišti. 

Žurnalas susilaukė ir teigiamų, ir polemiškų atgarsių, sukėlė 
diskusiją už savo ribų dėl lietuvių teatro ateities. L. Gira sten- 
gėsi nespausdinti kūrinių, prieštaraujančių katalikybės princi- 
pams, vengė konflikto sų A. Jakštu, bet klerikaliniai ortodok- 
sai ne kartą reiškė nepasitenkinimą idėjinėmis bei estetinėmis 
atskirų kūrinių koncepcijomis. Skirtingos nuomonės dėl „„Vai- 
vorykštės“ aktyvino literatūrinį gyvenimą ir skatino estetinę 
mintį. 


LEIDYBOS RŪPESČIAI 


„Vaivorykštės“ pirmoji knyga buvo pavadinta „Literatūros 
ir dailės laikraščiu“. Laikraščiais nuo „Aušros“ ir „Varpo“ lai- 
kų vadinosi visi lietuviški periodiniai spaudiniai. Antrojoje 
„Vaivorykštės“ knygoje atsirado paantraštė „Literatūros-dailės 
žurnalas“, kuri išliko ir kitose knygose. Tarptautinis terminas 
„Žurnalas“ tiksliau nusakė leidinio pobūdį. Žurnalu („žurnaliu“) 
V. Krėvė jau norėjo pavadinti planuojamą leisti „Dainavą“. 

„Vaivorykštė“ sumanyta kaip literatūros ir meno leidinys, 
tačiau meno klausimai joje užėmė nedaug vietos. Pagal profi- 
lį žurnalui reikėjo iliustracijų ar bent meniško viršelio. 1912 m. 
rudenį paaiškėjus realioms „Vaivorykštės“ leidimo galimybėms, 
L. Gira kreipėsi į Peterburgo dailės akademijos studentą J. Zi- 
karą, pageidaudamas viršelio vinjetės. Šis dėl laiko stokos atsi- 
sakė!. Pirmoji „Vaivorykštės“ knyga išėjo su baltu viršeliu, 
kukliu šriftu surinkta antrašte, be jokių anam metui įprastų po- 
ligrafinių puošmenų. Šitoks neišvaizdingas viršelis tik iš bėdos 
galėjo patenkinti leidėją ir redaktorių. Tačiau J. Rinkevičius, 
prieš pusantrų metų skyręs 25 rublius „Švyturio“ viršelio kon- 
kursui, dabar, atrodo, panašiai aukai nesirengė. 

„Vaivorykštės“ pirmosios knygos recenzentu A. Jakštui 
užkliuvo baltas viršelis, tarsi besityčiojąs iš paties leidinio var- 
do*. 1913 m. vasarą K. Binkis persakė almanacho „Sniegams 
tirpstant“ iliustruotojui V. Bičiūnui, jog L. Gira pageidaująs 


! J. Zikaro 1912.IX.18 laiškas L, Girai.— LK 14, p. 454, 
2 „Draugija“, 1913, Nr. 76, p. 399. 

žurnalui jo vinječių“. Tikėdamasis ateity ten paskelbti savo 
grožinės kūrybos, V. Bičiūnas sutiko tiekti piešiniųė. Pradžiai 
jis nupiešė viršelio vinjetę, kurioje norėjo pabrėžti, kad „Vai- 
vorykštė“ vienija miestą ir sodžių“. Miestą simbolizuojantis 
fabrikas piešinio centre L. Girai atrodė įnešąs „slopinantį diso- 
nansą, sunkumą“; toje vietoje jis norėjo matyti kitokį simbolį, 
pvz., pilies griuvėsius („tai būtų poetinga ir su „„VaivĮ[orykšte|“ 
labai harmonizuotų")?. 

V. Bičiūnas skubiai išsiuntė L. Girai perdirbtą piešinį, pažy- 
mėdamas, kad naujoje vinjetėje galima rasti „ir sodžių, ir mies- 
tą su fabrikais, ir bažnyčią, ir griuvėsius, ir upę su garlaiviu. 
Vadinasi, ,„Vaivorykštė“ apima visą tą horizontą: sodžiaus, 
miesto gyvenimą, praėjusius ir dabartinius laikus.“" Šis pieši- 
nys veikiai atsidūrė antrosios knygos viršelyje. Skatindamas 
pradedantįjį dailininką, L. Gira išgyrė almanachui „Sniegams 
tirpstant“ nupieštas vinjetes, 

V. Bičiūno piešinys buvo naudojamas trijų ,„Vaivorykštės“ 
numerių viršeliuose. Tr turiniu, ir forma jis eklektiškas: natūra- 
listinių detalių prigrūstą įžambų kvadratą vainikuoja dvigubi 
augaliniai ornamentai. Iš Vakarų Europos atkeliavęs ornamen- 
tas, įmantrus ir subtilus ilgų lenktų linijų raštas, neigiantis vi- 
sa, kas masyviai medžiagiška?, rusų dailininkų modernistų gra- 
fikoje jau buvo tapęs mados reikalu. V. Bičiūnas, kaip ir kiti 
lietuvių dailininkai, norėjo sukurti nacionalinį ornamentą, ta- 





V. Bičiūno 1913.V1.15 laiškas L, Girai.— LK 14, p. 380. 
V. Bičiūno 1913.VII.23 laiškas L. Girai.— Ten pat. 
V. Bičiūno 1913.VIII.23 laiškas L. Girai.— Ten pat, p. 382, 
L. Giros 1913.V1I.30 laiškas V. Bičiūnui.— VVUBR, F 262—2. 
7 V. Bičiūno 1913.VIII.23 laiškas L. Girai.— LK 14, p. 382. 
5 „Vaivorykštė“, 1913, kn. 2, p. 400, 
> M. Vorobjovas. Modernizmo epocha Europos mene, [Rankr.į. 
— VVUBR, E 454, p. 16, 27. 

čiau jam stigo ne tik meninio savitumo, bet ir profesinių įgū- 
džių. Jo atsiųstą vinjeteę sumažinus iki žurnalinio formato, kai 
kurios detalės (garlaivis) pranyko arba pasidarė miniatiūrinės, 
o šrifto defektai anaiptol nesumažėjo. 

Vėliau „„Vaivorykštei“ V. Bičiūnas nupiešė dar dvi vinje- 
tes; vieną, panašaus stiliaus kaip antraštinis piešinys, pageida- 
vo dėti paskutiniame viršelio puslapyje. 

V. Bičiūną konsultavo Kazanės dailės mokyklos mokytojas 
A. Jaroševičius, sutikęs tiekti ,„(Vaivorykštei“ grafikos darbe- 
lių tokiomis pat sąlygomis, kaip ir jo mokinys!“ Jis atsiuntė 
L. Girai keturias vinjetes. Atsidėkodamas už jas, L. Gira recen- 
zavo „„Vaivorykštėje“ A. Jaroševičiaus parengtą pirmąjį lietu- 
višką dailės albumą „Lietuvių kryžiai". 

L. Gira, būdamas jautrus estetinei knygos išvaizdai, domėjo- 
si lietuvių ornamentikos vystymusi. Prieš Pirmąjį pasaulinį ka- 
rą Lietuvoje nebuvo knygos grafikų!!, todėl kiekvieno dailinin- 
ko pastangos bendradarbiauti spaudoje džiugino. Ilgą laiką kny- 
gas ir žurnalus puošdavo „iš kažkur prisigraibytomis svetimo- 
mis vinjetėmis“!Ž. Pirmasis dailininkas, kuris ėmėsi reformuoti 
lietuviškų leidinių estetinį veidą, buvo P. Rimša. 1914 metų pir- 
masis „Vaivorykštės“ numeris išėjo su P. Rimšos pieštu virše- 
liu. Išradingai sukomponuotu šriftu ir ritmingomis grafinėmis 
linijomis dailininkas metaforiškai išreiškė sklindantį žurnalo 
garsą. Jau ir anksčiau pranešta apie numatomas spausdinti 
P. Rimšos, A. Jaroševičiaus, V. Bičiūno ir kitų dailininkų vin- 
jetes!3, tačiau, žurnalui sustojus, šiam sumManymui nebuvo lem- 
ta išsipildyti. 


10 V. Bičiūno 1913.X.14 laiškas L. Girai.— LK 14, p. 386, 
|! J Rimantas. Petras Rimša pasakoja, p. 224. 

'2 Ten pat, p. 229. 

1 „Vaivorykštė“, 1913, kn. 4, p. 779. 


312 


Mūsų literatūros moksle tebegyva nuomonė, kad „Vaivo- 
rykštė" autoriams honoraro nemokėjo. Pagrindo jai atsirasti da- 
vė L. Giros teiginiai: „(Buvom su Rinkevičium sutarę, kad abu 
būsime to žurnalo bendrasavininkiai, pusininkai. Bet apie bet 
kokį „pelną“ neteko, aiškų, nė kalbėtis. Jokių honorarų niekas 
iš Mūsų neėmė ir nė nereikalavo, Tai buvo literatūra tiktai iš 
idealizmo.“!4 Šiuos žodžius užrašė ne pats L. Gira, o korespon- 
dentas; kita vertus, čia daugiau kalbama apie leidėjo ir redak- 
toriaus finansinius reikalus, o ne apie santykius su žurnalo au- 
toriais. : 

„Vaivorykštės“ organizavimo metais, neturint nė dvidešimt 
prenumeratorių, dėl honoraro negalėjo būti jokių garantijų. 
Pradinius žurnalo leidimo nuostolius J. Rinkevičius dengė kitais 
savo leidiniais. Spausdinimo išlaidų jis turėjo mažiau, negu ki- 
ti leidėjai, kadangi gaudavo popierių „pigia kaina tiesiog iš 
pirmųjų rankų“!5, be to, daugelį leidinių pats ir surinkdavo. 
„Vaivorykštė“ buvo spausdinama iš pradžių ant kokybiško 
balto, vėliau ant gelsvo „„Verže“ popieriaus. 


1912 m, rudenį siūlydamas šv. Kazimiero draugijai L. Giros „„Dekla- 
matorių“ (paskiau pavadintą „Cit, paklausykit!“) spausdinti Strazdų 
spaustuvėje, J. Rinkevičius už 16 puslapių lanką, spausdinamą 1000 
egz. tiražu, nurodė 18 rb 30 kp kainą, „skaitant rinkimą, spaudą, po- . 
pierių ir lankstymą"!?. Maždaug 1000 egz. ėjo ir „Vaivorykštė“!'. Pirmo- 
sios trys jos knygos turėjo po 13, ketvirtoji — 11, o penktoji — 12 spau- 
dos lankų. Tad vidutinė numerio tiražo savikaina leidėjui neprašoko 250 
rublių. Tokią sumą jis galėjo susigrąžinti už realizuotą penktadalį tira- 
žo. Todėl J. Rinkevičius sutiko, kad atskirus žurnalo egzempliorius pla- 





14 „Naujoji romuva“, 1933, Nr. 138—139, p. 686, 
15 J. Rinkevičiaus 1912.IX.18 laiškas A. Dambrauskui.— VVUBR, E 
56—11. 

Iš Ten pat. 

17 „Naujoji romuva“, 1933, Nr. 138—139, p. 686; Iš 1975.11.17 pokal- 
bio su M. Šlapeliene. 

tintojai pardavinėtų ne tik nustatyta kaina — po 1 rb 20 kp, bet ir pri- 
reikus nuleistų iki 75 kp!?. „Vaivorykštė“ jam nebuvo toks nuostolin- 
gas leidinys, kaip nušviesta mūsų istoriografijoje, tik jos realizavimas 
sudarė sunkumų. 

Palyginimui pateiksime kai kuriuos perpus plonesnio „Draugijos“ 
žurnalo leidybos duomenis. Šio žurnalo tiražas irgi apie 1000 egz., pre- 
numeratorių turėjo per 500, daliai autorių buvo mokamas honoraras. 
1913 m. visos išlaidos „Draugijai“ siekė 3108 rb 43 kp, vadinasi, vie- 
nam numeriui vidutiniškai 250 rb. Nepaisant to, žurnalas davė 387 rb 
60 kp gryno pelno!?, 


Rengiant pirmąjį „Vaivorykštės“ numerį, I. Gira stengėsi 
išsiderėti iš autorių kūrinius veltui. Didžioji jų dalis, suprasda- 
mi nenormalias žurnalo leidimo sąlygas, honorarinių pretenzijų 
nekėlė. „Vaivorykštės“ bendradarbiai M. Gustaitis ir M. Vaitkus 
vėliau net parėmė redaktorių finansiškai?0. „Pirma vieta, nors iš 
ten ir nieko negaunu, „Vaivorykštė“, nes tai primogenis mū- 
sų", — rašė L. Girai V. Krėvė?!. Tačiau tie autoriai, kuriems 
spauda buvo svarbus pragyvenimo šaltinis, nesutiko rašyti vien 
iš idealizmo. M. Pečkauskaitė reikalavo aiškaus atsakymo: „no- 
rėčiau žinoti, kokias Tamsta duodi sąlygas — nes, deja, mano 
gyvenimo sąlygos neleidžia man dirbti daykai"22. Puidus L. Gira 
tikėjosi patraukti ,„Vaivorykštėn“ minimaliu honoraru. Tačiau 
K. Puida kategoriškai pareiškė: „Už 2 kap. eilutės nerašysiu ir 
neduosiu, Reikalaunu honoraro maximum, kurį įstengsite mo- 
kėti."2 O. Pleirytė-Puidienė laiške L. Girai save ironiškai pa- 
vadino „trikapeikine literate“, matyt, darydama užuominą apie 





Iš I, Šeiniaus 1913.IV.7 laiškas J. Rinkevičiui. — BBK 7, p. 165. 
19 „Draugijos“ sąskaitos ir apyskaitos 1905—1918 m.— VVUBR, E 
103—37, 
20 M. Gustaičio 1914.1.21 laiškas L, Girai.— LKLIR, f. 13, 1631—34; 
„M. Vaitkaus 1914.1.28 laiškas L, Girai.-— Ten pat, 102, 
2! V. Krėvės 1914.1I.5 laiškas L. Girai.— VRBR, f. 7, 385—41. 
22 M. Pečkauskaitės 1913.XI.9 laiškas L, Girai.— LK 14, p. 418. 
3 K. Puidos 1912.1.17 laiškas L. Girai.— BBK 7, p. 162. 

šitokį vidutinį honorarą?ė. Jos brolis J. Pleirys paprašė net 
5 kapeikų už prozos eilutę??. Sų šiais literatais L. Gira nerado 
bendros kalbos. 

Siekiant išlaikyti žurnalo aktyvą, neišvengiamai reikėjo ieš- 
koti vienokių ar kitokių finansinės kompensacijos formų. Ne- 
gaudami honoraro netgi už stambius kūrinius, pirmosios ,„Vai- 
vorykštės" knygos autoriai reiškė pagrįstą nepasitenkinimą, ir 
i tai leidėjas turėjo atsižvelgti: Sumanyta leisti tuos veikalus 
atskirais atspaudais, tuo būdu sudarant papildomų pajamų šal- 
tinį. Šiame darbe J. Rinkevičius jau turėjo pakankamai patyri- 
mo. Iš „Vaivorykštės“ atskiromis knygomis 1913—1914 m. at- 
spausta: V. Krėvės „Pratjekabuda“ (,,Pratjekabuddha“"), I. Šei- 
niaus „Bangos siaučia“ ir „Vasaros vaišės“, A. Vienuolio 
„Šio svieto niekniekių niekniekiai“ ir M. Vaitkaus „Upytė“. 

Kai kurie autoriai sutiko būti žurnalo platintojais ir pinigus 
už parduotus egzempliorius pasilikdavo sau kaip honorarą?“, 
Šitokio akstino skatinamas, I. Šeinius išplatino Maskvoje net 40 
„Vaivorykštės“ egzempliorių. Už 13 spaudos lankų apysaką 
„Bangos siaučia“ jis reikalavo išmokėti „per vienus metus, da- 
limis, po 25 rub. ar po 50“ du šimtus rublių, suteikdamas 
J. Rinkevičiui teisę išleisti kūrinį atskira knyga?'. Praslinkus 
daugiau kaip dviem dešimtmečiams po apysakos pasirodymo, 
žurnalo bendradarbis V. Bičiūnas rašė: „(Gyvai prisimenu, kai 
1913 metais „Vaivorykštė“ sumokėjo Ignuį Šeiniui už didžiulį 
romaną [apysaką „Bangos siaučia“| 100 rublių honorarą, visi 
stebėjomės ir skaitėme tai dideliu įvykiu. O juk romanui para- 
šyti mažių mažiausiai reikia pusmečio laiko!"28 


———— 


2 O. Puidienės 1912.iT.3 laiškas L. Girai.— LK 14, p. 420. 

25 J. Pleirio 1912.1.26 laiškas L. Girai — Ten pat, p. 419. 

* A. Lasto 1913.XII.16 laiškas L. Girai.— Ten pat, p. 412. 

27 I. Šeiniaus 1913.1.23 laiškas L. Girai.— Ten pat, p. 437. 

2 V. Bičiūnas. Rašytojai ir mokesčiai. — „Literatūros naujienos", 
1936, Nr. 4—5, p. 5. 

Siųsdamas „Vaivorykštei" A. Vienuolio apsakymą „Šio svie- 
to niekniekių niekniekiai“, už kurį šis pageidavo honoraro, 
I. Šeinius įspėjo L. Girą, kad „mudviejų sutarta laikytis 15 rub. 
nuo lanko"?9, Ar A. Vienuoliui reikalaujama suma buvo sumo- 
kėta, neturime duomenų, tačiau tai visiškai galimas daiktas, nes 
jo apsakymas taip pat išėjo atskiru atspaudu. 

„Vaivorykštės“ honorarinę politiką padeda geriau suprasti 
1913 m. pabaigoje rašyti L. Giros laiškai. „Nors ir vargingai 
gyvuoja kol kas „Vaivorykštė“ — honorarą vis dėlto galėsime 
mokėti, tiesa, ne per didelį: kol kas — po 3 kap. eilutė, daugiau 
mokėti „„Vaiv[orykštė|“ jokiu būdu dar neišgali. — aiškino žur- 
nalo redaktorius M. Pečkauskaitei. — Tokia honoraro „taksa“ 
mūsų nustatyta, žinoma, mažesniems dalykams, apysakėlėms. 
Dėl stambesniųjų veikalų skyrium tariamės, tikriau sakant, ta- 
riasi ,„„Vaivjorykštės)“ leidėjas p. Rinkevičius, kuris tokius 
veikalus nuperka iš autorių skyrium išleisti ir paskum perlei- 
džia per „Vaivorykštę“?! Atsakydamas į A. Lasto klausimą, 
kiek „Vaivorykštė“ mokėsianti už antrame numeryje išspaus- 
dintus jo eilėraščius, L. Gira apgailestavo, jog honoraras — žur- 
nalo „sopamoji vieta“, bet vis dėlto pažadėjo 5 kapeikas už ei- 
lutę — tiek, kiek mokėdavo rentabiliausi leidiniai?!. Šiuos pini- 
gus autorius pageidavo atsiimti iš lėšų, kurias jis gautų, pla- 
tindamas „Vaivorykštę“šŽ. 

Taigi leidėjas mokėjo kompensaciją tiems ,„Vaivorykštės“ 
autoriams, kurie jos reikalavo. Tos kompensacijos formos buvo 
įvairios. Didžioji žurnalo bendradarbių dalis negavo įokio ho- 
noraro, išskyrus „Vaivorykštės“ numerį su jų kūryba. Iš anksto 





— 


2 I. Šeiniaus 1913 m. pabaigos laiškas L. Girai.— LK 14, p. 442. 

390 L. Giros 1913.XI.12 laiško M. Pečkauskaitei nuorašas — L. Gira. 
Raštai, t. 5, p. 422—423, 

31 L. Giros 1913.X.14 laiško A. Lastui nuorašas, — LK 14, p. 411. 

32 A. Lasto 1913.XII.16 laiškas L. Girai — Ten pat, p. 412. 

atsisakes imti honorarą už savo kūrinius, L. Gira liko materia- 
liai labiausiai nuskriaustas. 

„Vaivorykštė“ pasirodė 1913 m. pavasarį, praslinkus dau- 
giau kaip metams nuo pranešimo spaudoje apie rengiamą žur- 
nalą. Ilgai užtruko pirmosios knygos gamyba: ji pradėta spaus- 
dinti vasario??, o baigta — balandžio mėnesį?*. Tik kovo 30-ąją 
L. Gira parašė programinį straipsnį „Naująjį žygį pradedant“, 
todėl jis atsidūrė numerio gale. J. Rinkevičius pasižadėjo kitus 
numerius leisti ,punktualiai, kas trys mėnesiai"39, bet dėl re- 
dakcinių ir techninių nesklandumų leidyba ir toliau šlubavo. 

„Vaivorykštė“ buvo renkama ir spausdinama M. Kuktos 
spaustuvėje. Žurnalą paprastai rinkdavo pats J. Rinkevičius 
vakarais, kai darbininkai išeidavo namo ir kasos likdavo lais- 
vos. Rinkinį jis pats sulaužydavo, sutvarkydavo formą. Toks 
rinkimas užtrukdavo kokį mėnesį““, Kartais J. Rinkevičius pa- 
sisamdydavo darbininkų“'. Jis organizuodavo žurnalo spausdi- 
nimą ir platinimą. Žurnalo administracija buvo vienas J. Rinke- 
vičius, o redakcija — vienas L. Gira; ji ir tilpo jo kišenėje ir 
stalčiujes3, L. Gira prižiūrėdavo medžiagos išdėstymą nume- 
riuose ir korektūrą““. 

Išskyrus poeziją, kitų žanrų medžiagos visą laiką trūko, to- 
dėl redaktorius negalėjo daryti didesnės atrankos, juo labiau — 
sukaupti atsargų kitiems numeriams. Daugeliu atvejų tiesiogiai 
priklausydamas nuo autorių, rankraščius spaustuvei jis tiekė 
neritmingai, dalimis, be išankstinio plano. 


———————— 


3 „Viltis“, 1913, vasario 2 (15). 

94 Ten pat, kovo 30 (balandžio 2). 

5 Ten pat. 

6 Iš 1971.VIII.17 pokalbio su J. Strazdu. 

37 J. Rinkevičiaus 1913.VI.22 ir 19141.11 laiškai L. Girai — LK 14, 
p. 435, 

38 „Naujoji romuva“, 1933, Nr. 138—139, p. 684. 

3 Ten pat, p. 686. 


317 


Pirmaisiais metais norėta skaitytojams sudaryti įspūdį, kad 
„„Vaivorykštėje“ bendradarbiauja daug autorių, todėl produkty- 
viausių poetų ir prozininkų kūryba buvo sklaidoma dalimis po 
visą Žurnalą, paskui, pagausėjus bendradarbių būriui, šios lie- 
tuvių spaudoje paplitusios praktikos atsisakyta. 

I. Šeinius ragino antrąją „Vaivorykštės“ knygą trūks pliš iš- 
leisti iki gegužės pabaigos ir tiesiog brukti visiems inteligenti- 
jos sambūrių dalyviams, nesigailint „mei liežuvio, nei nagų“*?, 
Tai buvo nerealus terminas. Šią knygą J. Rinkevičius pradėjo 
rinkti birželio mėnesį; M. Kuktos spaustuvėje stingant darbo, jis 
tikėjosi gauti pagalbininkų ir iki liepos pabaigos ją išspausdin- 
ti*!, Tačiau kol numeriui susikaupė visa medžiaga, netruko atei- 
ti ruduo. Antrąją „„Vaivorykštės“ knygą nuo pirmosios skyrė 
penkių mėnesių tarpas. Dėl tokio vėlavimo širdo I. Šeinius (,„su- 
dergėt gerą idėją")*2, priekaištavo F. Kirša (Žinoma, Reguiem 
tuomi visai aš nenoriu jai užgiedoti, bet kaipo faktas — aiš- 
kus")*3 ir kiti žurnalo bendradarbiai. 

Trečiajai knygai paskutinę medžiagą atidavęs lapkričio vi- 
dury, redaktorius tikėjosi mėnesio pabaigoje sulaukti tiražo**, 
bet jį išspausdino tik pačiame metų gale, o skaitytojai gavo 
1914 m. pradžioje*“. Šiam laikui planuota išleisti paskutinė, ket- 
virtoji, „Vaivorykštės“ 1913 metų knyga dėl medžiagos stokos 
dar buvo nebaigta rinkti. Kodėl taip įvyko? 

1913 m. spalio mėnesį „Vilties“ laikraštį, kuriame dirbo 
L. Gira, perėmė redaguoti vienas „ateitininkų“ vadų P. Dovy- 


————————- 


40 I. Šeiniaus 1913.IV.18 laiškas L. Girai.— BBK 7, p. 165. 

*! J. Rinkevičiaus 1913.V1.22 laiškas L. Girai— LK 14, p. 435, 

42 I, Šeiniaus 1913.VIII.11 laiškas L. Girai — BBK 7, p. 166. 

*3 F. Kiršos 1913.IX.14 laiškas L, Girai.— LK 14, p. 405. 

* L. Giros 1913.XI.17 laiško I. Šeiniui nuorašas.— L. Gira. Raštai, 
t. 5, p. 423, 

+ V. Krėvės 1914.1.5 laiškas L, Girai.— VRBR, f. 7, 385—41. 

daitis. „Viltis“ greitai „kveptelėjo „„Šaltiniu"*6. Iš redakcijos iš- 
ėję darbuotojai ėmė organizuoti žurnalą „Vairas“. L. Gira liko 
dirbti „Viltyje“. Tai diktavo jo įsitikinimai. „Vilties“ kataliky- 
bės nebereiktų baidytis, tai ne kokia baidyklė, bet lietuvių tau- 
tai labai artimas dalykas, artimesnis daug nei „Lietfuvos] Ži- 
nių" skelbiamas liberalizmas ar žadamojo ,„Vairo“ — 30A0Ta3 
cepenaHa"47, — įtikinėjo jis V. Krėvę. 

Reorganizuotoje „Viltyje“, kurią perėmė leisti pasitikėjimo 
draugija „Pr. Dovydaitis, L. Gira ir B-vė“48, L. Girą prislėgė di- 
džiausias darbo krūvis: ištisas savaites jam beveik vienam teko 
užpildyti visą dienraštį. „Toji „Viltis“ prarijo, įsiurbė mane į 
save su Oda ir kaulais, rodos. Mano paties reikalams, ,„Vaivo- 
rykštei“, — nebebuvo nė kertelės liuosos vietos“, — 1914 m. 
pavasarį jis aiškinosi nesulaukiančiam atsakymų į laiškus 
V. Krėvei?'". Dabar L. Gira tvarkė „Vilties“ mokslo ir literatū- 
ros priedo literatūrinę dalį. Nors J. Rinkevičius atkakliai ragi- 
no „Vaivorykštės“ redaktorių atiduoti ketvirtajam numeriui 
trūkstamą medžiagą, bet L. Gira tiesiog neturėjo jėgų ją pa- 
rengti. I. Šeiniaus „(Vasaros vaišes“ jis davė rinkti, „nė nepa- 
žvelgęs į jas“, neperskaitė numerio korektūros. Nematydamas 
prošvaisčių ir ateity, jis jau buvo beatsisakąs toliau redaguoti 
„Vaivorykštę“. L. Gira suprato, kad, jam pasitraukus, žurnalas 
„turės žlugti ar pereiti profanams dailėje, kas lygu žlugimui“?, 


————— — 


* J. Dobužinskio 1913.XI.7 laiškas J. Tumui— VVUBR, E 322—10. 


* L. Giros 1913.XI.18 laiško V. Krėvei nuorašas.— LK 14, p. 406— 
407. 

48 „Vaivorykštė“, 1913, kn. 3, p. 608. 

*9 L. Giros 1914.V.6 laiško V. Krėvei nuorašas.— L. Gira. Raštai, 
t. 5, p. 425—426, 

9 Ten pat. 

Matydamas pašlijusius žurnalo redakcinius reikalus, I. Šei- 
nius siūlė maskviečiams studentams leisti Z. Gėlės poezijos rin- 
kinį kaip eilinį „Vaivorykštės“ numerį! 

Nors ketvirtoji „Vaivorykštės“ knyga išėjo tik 1914 m. ko- 
vo mėnesį??, J. Rinkevičius ryžosi leisti žurnalą ir toliau53, Ta- 
čiau 1914 m. vidurvasary, išėjus pirmajam naujų metų numeriui, 
„Vaivorykštė“ baigė savo dienas. Paskutinėse dviejose žurnalo 
knygose atsirado naujų autorių pavardžių, įvairesnių žanrų kū- 
rinių, bet visiškai sumenko ir išnyko kritikos ir bibliografijos 
skyrius. 


L. Gira šitaip aiškino „Vaivorykštės“ sustojimo priežastį: „Antroji 
[1914 m. knyga] buvo kone visa surinkta, bet spaudos nebeišvydo. Rin- 
kevičius pritrūko resursų. Vis lūkuriavom geresnių sąlygų... Netrukus 
gi kilo karas, sužvangėjo ginklai, ir pradėtoji daina turėjo nutilti.“?4 
J. Rinkevičius pridūrė, kad „Vaivorykštės“ VI knyga liko M. Kuktos 
spaustuvėje ir žuvo kartu sų Vaižganto „Raštų“ I tomu??, Tai, kad nei re- 
daktorius, nei leidėjas nepaminėjo nė vieno kūrinio, kuris buvo surinktas 
ar užplanuotas išspausdinti 1914 m. „Vaivorykštės“ antrojoje knygoje, 
leistų daryti išvadą, jog didesnių literatūrinių vertybių ten ir nebuvo. 
Bet pirmiausia pabandykime restauruoti tuometinį „Vaivorykštės“ redak- 
cinį portfelį, 

Vertingesnių grožinės literatūros likučių nuo ankstesnių numerių ne- 
galėjo būti. Aktyviųjų „Vaivorykštės“ bendradarbių pateiktus ar žada- 
mus pateikti kūrinius galima suskaičiuoti ant vienos rankos pirštų. Jau 
1914 metais pirmajam numeriu M. Gustaitis nusiuntė kūrinių iš netoli- 
mos praeities: „gabalėlį iš maištmečio“ „Laisvė“ ir baladę apie Suvalkų 


————— —— —— 


9: Zigmo Gėlės raštams išleisti kuopos 1914.1.29 protokolas.— 
VVUBR, F 177, p. 43. 
pė „ „Viltis“, 1914, vasario 28 (kovo 13). 
= „Vaivorykštė“, 1913, kn. 4, p. 777. 
* „Naujoji romuva“, 1933, Nr. 138—139, p. 686. 
SK. Binkis. Lietuviškos knygos prietelis— „Literatūros nau- 
T 1934, Nr. 4, p. 4. 

žandarų viršininką A. Vonsiackį““. 1913 m. pabaigoje I. Šeinius atvežė 
L. Girai A. Vienuolio dramą“. Tai literatūros specialistams nežinomas 
šio rašytojo kūrybinės biografijos faktas. Ar tą A. Vienuolio naujo žanro 
kūrinį L. Gira priėmė — neturime duomenų. Taip pat neaišku, ar I. Šei- 
nius ,Vaivorykštei“ buvo atsiuntęs siūlomą straipsnį apie K. Donelaitį??, 
kuris vėliau pasirodė „Pirmajame bare“. 1914 metų antrajai knygai 
V. Bičiūnas rašė ilgą straipsnį „Keli žodžiai apie Lazdynų Pelėdos tvė- 
rybą'“9: jo likimas nežinomas. Gal būt, ateityje L. Gira būtų paskelbęs 
„Vaivorykštėje“ kai kuriuos turimus A. Lasto kūrinius: eilėraščių ,„Be- 
viltis" ir „Dingo“ rankraščiuose ištrinta ankstesnė rezoliucija „Netinka“, 
eilėraščiai „Stebuklingą meilės viltį...“ (1914.1.24), „Pavasaris“ ir „Sute- 
mų giesmė“ pieštukų sunumeruoti“?, 

Turimų atsargų eiliniam žurnalo numeriui sudaryti nepakako. Nejįti- 
kėtina, kad L. Gira būtų pasiuntęs į spaustuvę Ežerėnų (Zarasų) gyven- 
tojos Sofijos Kazlauskaitės apysaką su „ėtimologijos teip sintaksio“ klai- 
domis“!. Vargų ar tiko „Vaivorykštei“ Vidgirių mokyklos mokytojo 
V. Plaušinaičio „eilutės“*?, Šio „Šaltinio“ ir „Ateities“ autoriaus, pasiraši- 
nėjančio V. Vyšniūnu, bandymai neprašoko mokiniško lygio. Tad antro- 
sios knygos rinkinys spaustuvėje negalėjo būti didelis ir įsimenantis. 


Kad „Vaivorykštė“ užgeso pirma laiko, kalti ne vien J. Rin- 
kevičiaus finansiniai nepritekliai ir karas, bet ir per ilgai už- 
trukusi žurnalo redakcinė krizė. Iš turimų laiškų nematyti, kad 
redaktorius būtų ėmęsis organizuoti 1914 metų antrąjį numerį. 

„Vaivorykštės“ tiražą pavieniais numeriais ir komplektais 
pardavinėjo M. Šlapelienės knygynas93. Per 1916 m. gaisrą žur- 
nalo komplektų išteklius sudegė J. Rinkevičiaus sandėlyje kar- 


-— —— -—= —— 


5 M. Gustaičio 1914.IV.19 laiškas L. Girai. — LK 14, p. 401. 

57 I. Šeiniaus 1913.XII.18 laiškas L. Girai.— Ten pat, p. 442—443. 

58 I. Šeiniaus 1914.IV.4 laiškas L. Girai — Ten pat, p. 443, 

52 V. Bičiūno 1914.11.14 laiškas L. Girai.— Ten pat, p. 391. 

60 MACBR, f. 96—139, I. 3, 7—10, 

6! S. Kazlauskaitės 1913.1X.13 laiškas L. Girai. — LKLIR, f. 13, 1630—81. 
62 V. Plaušinaičio 1914.1.23 laiškas L. Girai.— LK 14, p. 419. 

6 Iš 1975.11.17 pokalbio su M. Šlapelienė, 

tu su kitais leidiniais?*. M. Šlapelienės knygyne būta ,„Vaivo- 
rykštės“ atsargų atskirais numeriais; jos buvo baigtos reali- 
zuoti Vilniaus antikvariate apie 1960 metus. 

Taigi L. Gira „Vaivorykštę“ ne tik redagavo, bet ir vykdė 
kai kurias leidybines funkcijas: rūpinosi žurnalo iliustravimu, 
tarpininkavo tarp autorių ir leidėjo honoraro reikalais. 

Dėl vėlavimų „Vaivorykštė“ negalėjo sutelkti pastovių skai- 
tytojų būrio, Redaktoriaus stalčiuje nuolat stizo kūrinių, o nu- 
meris būdavo pradedamas ruošti tada, kai jau reikėdavo jį iš- 
leisti. Toks nelemtas žurnalistinio darbo bruožas L. Girai buvo 
būdingas. Nuo ketvirto numerio beviltiškai suiro visi žurnalo 
išleidimo grafikai. 

Padidėję tarnybos rūpesčiai trukdė atsidėti ,„Vaivorykštei“ 
taip, kaip reikalavo redaktoriaus pareigos, bet vargu ar kada 
L. Gira turėjo daugiau laiko. Būdamas impulsyvaus tempera- 
mento, jis greitai kuo nors susižavėdavo ir taip pat greitai at- 
šaldavo““, Nors L. Gira pernelyg brangino savo išpuoselėtą idė- 
ją ir negalėjo ja nusivilti, tačiau „Vaivorykštės“ steigimo die- 
nų entuziazmas jau buvo išblėsęs. L. Gira nejautė iš kolegų ir 
visuomenės deramo moralinio paskatinimo, kuris būtų kompen- 
savęs širdies ir nervų darbą redaguojant pirmąjį lietuvių litera- 
tūrinį žurnalą. Dabar J. Rinkevičius buvo „Vaivorykštės“ spi- 
ritus movens, o L. Gira dirbo iš inercijos. Ilgai taip tęstis nega- 
lėjo. Pirmasis pasaulinis karas tik paspartino tai, kas turėjo 
įvykti. 


———- 


6 „Naujoji romuva“, 1933, Nr. 138—139, p. 686. 
6 K. Doveika, Liudas Gira, p. 51. 


SKIRTINGAIS KELIAIS 


Be abejonės, pas naujuosius poetus atsi- 
rūdo daugiau motyvų. Jie galėjo atidžiau 
įsiklausyti į savo sielos virpėjimus, į „„ste- 
buklingas jos paslaptis“, ir jų poezijos for- 
ma pasidarė įvairesnė, jų žodžiai geriau 
suderinti, eilės skambesnės, <...> Vie- 
nok tai yra klaidžiojančios, nerimstančios 
ir savo idealo nerandančios inteligento 
sielos poezija. <...> Šviesiosios ateities 
poetai, kovotojai poetai, paims iš jų tai, 
kas yra pas juos gera (gilią sielą, tobules- 
nę tormą, motyvų įvairumą), ir neš į pla- 
čias darbininkų minias. 


VINCAS MICKEVIČIUS-KAPSUKAS 


į PLAČIAS MINIAS 


Per pirmąjį legalios spaudos gyvavimo dešimtmetį lietuvių 
literatūra gerokai praturtėjo. Ji aprėpė skirtingiausius kūrinių 
tipus — nuo realistinio apsakymo iki impresionistinės apysakos, 
nuo aprašomosios poezijos iki vidinių virpesių lyrikos, nuo bui- 
tinės pjesės iki simbolistinės misterijos. Lietuvių literatūros 
plėtojimąsi įvairiais požiūriais fiksavo profesionalėjanti kritika. 

Nors jau egzistavo literatūrinė spauda ir daugiau buvo lei- 
džiama knygų, visuomeninė politinė periodika neprarado reikš- 
mės literatūrai. Spaudos baruose vyravo liberalai ir klerikalai. 
1914 m. jie vadovavo dienraščiams „Lietuvos žinios“ ir „Viltis“. 
Pirmojo pasaulinio karo išvakarėse ir jam prasidėjus, atsirado 
naujų periodinių leidinių, daugiau ar mažiau susijusių su lite- 
ratūra. 

Nemenką svorį lietuvių kultūriniame gyvenime jau buvo 
gavę Rygoje leidžiami lietuviški laikraščiai, Klerikalinis savait- 
raštis „Rygos garsas“ (1909—1917), pakaitom redaguotas kelių 
asmenų, nepajėgė konkuruoti su „pirmeiviškomis“ „Rygos nau- 
jienomis“. Jo reikalai ėmė gerėti, kai 1914 m. redakciją perėmė 
J. Tumas. Jis pagyvino laikraščio publicistiką, skelbė jame ra- 
šomų „Pragiedrulių“ ištraukas (,„Sviestavičiai"“, ,Šešiavilkiai“") 
ir literatūros istorijos tyrinėjimus. „Rygos garse“ išspausdintas 
Vaižganto antimilitaristinis apsakymas „Ponas Direktorius“ ir 
vaizdelis „Ponas Komitetas“. Daug eilėraščių laikraštyje pa- 
skelbė J. Mikuckis, be to, pateikė ,,Vaivorykštei" žadėtą Kry- 

mo legendą „Selima-Chalija“ ir poemą „Ponas Bateika“. Iš Hel- 
sinkio eilėraščius siuntinėjo Žalia Rūta-A. Sabaliauskas. P. Ma- 
šiotas spausdino „Mokslo pasakas". 

Rygoje pirmiau negu kitur atgijo lietuvių revoliucinė social- 
demokratinė spauda. 1913 m. pabaigoje ten pasirodė legalus lie- 
tuvių darbininkų savaitraštis ,„VILNIS“ — „visuomenės, politi- 
kos, literatūros ir mokslo laikraštis“. Naujai suvilnijęs revoliu- 
cinis judėjimas reikalavo tokio leidinio, kuris, laikydamasis so- 
cialdemokratijos pozicijų, nušviestų darbo žmonių kovą prieš 
išnaudotojus ir carinę patvaldystę. „Vilnis“ tapo pagrindine re- 
voliucinių jėgų tribūna kalbai į plačiąsias mases. 

1913. XI — 1914. VII „Vilnį“ leido Lietuvių kultūros centras 
prie Latvijos krašto socialdemokratijos Rygos komiteto. Tai bu- 
vo nelegali organizacija, kuri per „Giedros“ draugiją dirbo di- 
delį kultūros-švietimo darbą tarp Rygos lietuvių darbininkų, 
ugdė jų klasinį sąmoningumą!. Laikraštį padėjo leisti LSDP at- 
stovai, palinkę į menševikų pusęŽ. Po Stolypino reakcijos metų 
revoliuciniams elementams buvo sunku visiškai atsiriboti nuo 
oportunistų: darbininkų organizacijos išblaškytos, revoliucio- 
"nieriai profesionalai kalėjimuose ar emigracijoje. Ir vis dėlto 
viršų „Vilnyje“ ėmė bolševikinė linija. Ją palaikyti padėjo šio 
laikraščio iniciatorius ir žymiausias bendradarbis V. Kapsukas. 
Sibiro tremtyje jis rašė „Vilniai" straipsnius, o pabėgęs iš ka- 
torgos, prieš išvykdamas į Krokuvą, apsistojo Rygoje ir susipa- 
žino su laikraščio redakcijos darbu. 

„Vilnyje“ pasirodė pirmasis V. Lenino veikalas lietuvių pe- 
riodikoje — „Įstatymo dėl nacionalinio lygiateisiškumo projek- 
tas“. Laikraštis populiarino lenininę „Pravdą“, persispausdino 


' Lietuvos Komunistų partijos istorijos apybraiža, t. 1, p. 259—760. 
Žž V. Kapsukas, Raštai, t. 9. V., 1970, p. 560. 

nemažai jos medžiagos?. V. Kapsuko dėka susipažinęs su „Vil- 
nimi"*, straipsnyje „Objektyvūs duomenys apie darbininkų ju- 
dėjimo įvairių srovių jėgą“ V. Leninas ją pavadino pravdistiniu 
leidiniu?, 

„Vilnis“ kovojo už darbininkų judėjimo stiprinimą, nagri- 
nėjo aktualius valstietijos gyvenimo klausimus, diegė proleta- 
rinio internacionalizmo ideologiją. Laikraštyje buvo daug rašo- 
ma apie kultūrą. V. Kapsukas demaskavo apgaulingas „tauti- 
nės vienybės“ iliuzijas, marksistiškai nagrinėjo nacionalinį 
klausimą. Straipsnyje „Tautos“ namai" jis parodė, kad proleta- 
rinė kultūra iš esmės skiriasi nuo buržuazinės kultūros, kvietė 
remti darbininkišką spaudą ir draugijas. Tai davė linkme toles- 
nei proletarinės lietuvių literatūros ir meno raidai. „Vilnis“ 
ėmėsi ugdyti rašytojus iš pačių darbininkų ir pažangių mokslei- 
vių tarpo. 

Atgijęs revoliucinis judėjimas ir plintančios marksizmo 
idėjos Lietuvos jaunimui darė didžiulį poveikį Kaip minėta, 
grupė Šiaulių gimnazijos moksleivių XX a. antrojo dešimtme- 
čio pradžioje atsiskyrė nuo „aušrininkų“ savišvietos būrelio. 
Kartu su besimokančiais privačiai, vienu kitu apsišvietusiu dar- 
bininku jie ėmė studijuoti K. Markso, F. Engelso, V. Lenino 
veikalus? ir plėsti agitaciją tarp streikuojančių darbininkų“. 
„Visuomenininkų“ vardų pasivadinusiai kuopelei, faktinei so- 
cialdemokratinio jaunimo organizacijai, iš pradžių vadovavo 
V. Rekašius, o vėliau J. Janonis. 


3 Plačiau žr. R. Maliukevičius. „Pravda“ ir lietuvių darbinin- 
kų spauda 1912—1914 metais.— Kn.: Partijos ir liaudies tribūna. V., 1962, 
p. 25—33, 

* Žr. V. Kapsuko 1914.VIL8 laišką V. Leninu.— V. Kapsukas. 
Raštai, t. 5, p. 335—337, 

Š V. I. Leninas. Raštai, t. 20. V., 1952, p. 359, 

5 S. Brašiškio atsiminimai.— „Literatūra ir kalba“, t. 8, p. 123—124. 

* M. Adomaičio atsiminimai. — Ten pat, p. 148—150. 

Abiejų jaunuolių biografijoms lemtingos įtakos turėjo „Vil- 
nis“. Iškviestas iš užsienio V. Rekašius buvo bepradedąs dirbti 
pačioje redakcijoje, bet caro šnipai jį suėmė. Dar besimokan- 
čiam gimnazijoje J. Janoniui ir visai šiauliečių „„visuomeninin- 
kų" kuopelei „Vilnis“ buvo revoliucinio darbo kelrodė. Laik- 
raštyje J. Janonis-Vaidilos Ainis išspausdino programinius kū- 
rinius „Iš darbininkų katekizmo“, „Tyli drama“, „Klounas“, 
„Sapnai ir tikruma“. Jaunas poetas „Vilnyje“ pareiškė: „Mums 
Marksas tebus už vadovą“. J. Janonis laisvai išvertė populiarią 
M. Gorkio dainą „Saulė teka, saulė leidžias“, aprašė Šiaulių 
Kahano saldainių fabriko darbininkų streiką. 

Proletarinės poezijos keliu „Vilnyje" pasuko Rygos darbi- 
ninkas A. Regratis-K. Šlaitas. Laikraštyje bendradarbiavo dar 
Jovaras, V. Didžiulytė-Šermukšnė. Lietuvių prozos problemati- 
ką praplėtė „Vilnies“ kūriniai, vaizduojantys revoliucinę dar- 
bininkų kovą ir piešiantys revoliucionierių profesionalų pa- 
veikslus: V, Kapsuko „Baisusis kalinys“ („Didysis nusikaltė- 
lis“), M. Poderio (Nep.) — „Motina“, Švyturio — „Nakties mig- 
loje". Laikraštyje anotuoti K. Donelaičio raštai, Žemaitės, 
K. Jasiukaičio apsakymų rinkiniai, teigiamai įvertinta A. Vie- 
nuolio „Paskenduolė". Išspausdintas straipsnis apie žymųjį uk- 
rainiečių revoliucinį demokratą poetą T. Ševčenkąč, 

Lietuvos socialdemokratiniame judėjime „Vilnis“ pirmoji 
pasuko bolševikinė kryptimi. Kaip pažymėjo J. Zinkus, nuo 
1913 m. proletarinė lietuvių literatūra „aiškiai ima formuotis 
kaip socialistinės lietuvių kultūros reiškinys, kaip socialistinio 
realizmo estetikos srovė"?, 


š Aptariant „Vilnies“ idėjinę kryptį ir grožinę kūrybą, remiamasi kn.: 
R. Maliukevičius. Lietuvių darbininkų laikraštis „Vilnis“. V., 
1959. 

? J. Zinkus. Apie proletarinę lietuvių literatūrą — „Komunistas“, 
1967, Nr. 2, p. 67. 

Ne kartą valdžios organų bausta ir konfiskuota „Vilnis“, ka- 
ruį prasidėjus, buvo uždaryta. 1917 m. ji atgaivinta kaip Lietu- 
vių rajono prie Latvijos socialdemokratijos Rygos komiteto 
organas (birželio ir liepos mėnesiais išėjo 4 numeriai). Šalia 
„Tiesos“ tai antras bolševikinės krypties leidinys. Laikraštyje 
paminėtas žuvusio J. Janonio atminimas ir išspausdinti seno- 
joje redakcijoje likę jo eilėraščiai ,Kovotojų giesmė“, „Naujas 
rytas", „Draugams“ ir kt.!0 

Su „Vilnimi“ ir J. Janoniu susijęs „vienadienio jaunuome- 
nės rašto" ,„NAUJU TAKU" pasirodymas. 

1914 m. pradžioje J. Janonio vadovaujamos moksleivių „vi- 
suomenininkų“ kuopelės nariai, norėdami savo pusėn patraukti 
pasidavusį liberalų įtakai Lietuvos jaunimą, sumanė leisti mark- 
sistinį žurnalą, kuris jiems pakeistų „„Aušrinę“!!. Tačiau tai ge- 
rokai prašoko jų galimybes: reikėjo turėti kvalifikuotą redak- 
torių, nuolatinių bendradarbių ir pakankamai lėšų. J. Janonis 
išvyko į Rygą sužinoti „Vilnies“ vadovų nuomonės ir pasitarti 
dėl konkrečios veiklos. 

Šiaulių moksleivių pasiūlymas sutapo su „Vilnies“ laikraš- 
čiui artimos jaunuomenės sumanymu įsteigti leidinį, kuris būtų 
idėjinė atsvara „Lietuvos ūkininko“ priedu „Jaunimas“. 
1914 m. balandžio vidury „Vilnyje“ pasirodė redakcinis straips- 
nis, aptariantis abi iniciatyvas!?. Redakcijos nuomone, organi- 
zuoti antrą tokios pačios pakraipos, kaip „Vilnis“, periodinį 
leidinį — tai blaškyti dar nesutelktas jėgas; leisti „,„Vilnies“ prie- 
dą — rizikinga: konfiskavus numerį ar uždarius laikraštį, prie- 


—————————— 


WR. Maliukevičius. Lietuvių darbininkų laikraštis „Vilnis“, 
p. 74, 


UKp. Petronis. Julius Janonis Šiauliuose.— „Kultūra“, 1937, 
Nr. 5, p. 311. 


'2 „Vilnies“ redakcija. Jaunuomenės reikalais.— „Vilnis“, 1914, kovo 
29 (balandžio 11). 

das irgi neišvystų šviesos. „Dėl to tariamės šituo tarpu tenkin- 
tis vienais tik rinkiniais. Pirmasis rinkinys turi išeiti dar prieš 
vakacijas. Jo turinys Maždaug toks: jaunuomenės kuopelių už- 
daviniai, lavinimosi klausimai, jaunuomenė ir girtybė, dailioji 
literatūra, literatūros kritika ir apskritai dailė, istorija, atsimi- 
nimai, visuomenės mokslai, iš ekonominio Lietuvos gyvenimo, 
iš užsienio darbininkų jaunuomenės judėjimo...“ Didesnės pa- 
ramos šiauliečių kuopelei redakcija nežadėjo: „Tuo tarpu ne- 
bent jie patys galėtų ką nors padaryt. Mes jiems šiek tiek pa- 
dėt galėtume." 

Rinkiniui „Nauju taku“, pasirodžiusiam su 1914. VI. 6(19) 
data, J. Janonis sukaupė literatūrinę medžiagą!3 ir veikiausiai 
parašė vedamąjį, kuriame pabrėžta: „Stojame darban, jausda- 
miesi viena didžios darbininkų armijos atžalų. Jų reikalai — 
mūsų reikalai. Jų kovos siekiniai — mūsų siekiniai...“ Vedamo- 
jo turinys, atskirų sakinių struktūra ir įvaizdžiai atsikartoja 
vėlesniame J. Janonio rašinyje „Moksleivių srovės“, kuris idė- 
tas rankraštiniame žurnale „Atžala“. 

Kaip prisimena šiauliečių marksistinės kuopelės dalyvis 
S. Brašiškis, almanachui reikalingoms lėšoms sukaupti Šiaulių 
„Varpo“ draugijoje buvo surengti du ar trys apmokami vaka- 
rėliai!4. Lėšas leidiniui rinko ir „Vilnies" redakcija, tuo reikalu 
ji kreipėsi į dirbantį ir besimokantį jaunimą, liaudies mokyto- 
jus!5. Rinkinį baigė tvarkyti ir, papildę nauja medžiaga, išleido 
Vilniuje vietiniai LSDP veikėjai!Š, suredagavo neilgam sugrįžęs 
į partinį darbą M. Biržiška. 

„Nauju taku“ su tam tikromis išlygomis galime vadinti pir- 
muoju lietuvių proletarinės literatūros almanachu. Jo tematika 


—————- ————— - 


Iš V, Kubilius. Julius Janonis, p. 108. 
4 Iš 1971.VIII.23 pokalbio su S. Brašiškiu, 
5 „Vilnis“, 1914, kovo 29 (balandžio 11). 
'6 Iš 1971.VIIL.23 pokalbio su S. Brašiškiu. 

siauresnė, negu buvo numatyta „Vilnies“ redakciniame straips- 
nyje, tačiau čia paliesta nemažai aktualių visuomeninių proble- 
mų. Idėjinė rinkinio platforma — V. Kapsuko straipsniai. Jo 
studija „Ekonominio plėtojimosi keliai“, marksistiškai aiškinan- 
ti kapitalizmo ekonomikos dėsnius, sukėlė didžiausią liaudinin- 
kų ideologo A. Rimkos reakciją!?. 

Gyvendamas Krokuvoje, V. Kapsukas, LSDP Užsienio biuro 
vadovas, labai rūpinosi almanacho turiniu, patarė sugalvoti pa- 
trauklų pavadinimą. Siųsdamas leidinio redaktoriui ištrauką iš 
J. Biliūno biografijos, 1914.V.23 V. Kapsukas kartu perdavė 
„gautų nuo vienos geros mergelės 10 rb.“!Š Jis siūlė paskelbti 
aukotojų sąrašą ir pažymėti, kad tie pinigai gauti iš mokytojos 
A. G. Rinkinio rėmėja A. G. buvo literatė A. Didžiulytė-A. Gied- 
gaudaitė!?, V. Kapsukas pageidavo, kad prie straipsnio būtų 
įdėta J. Biliūno nuotrauka; patarė pačiame leidinyje pažymėti, 
jog Manoma ir daugiau tokių rinkinių leisti. Į šiuos pageidavi- 
mus neatsižvelgta. 

J. Biliūno biografijos fragmentas, atrinktas iš plataus V. Kap- 
suko veikalo, — pirmas straipsnis, nušviečiąs rašytojo visuo- 
meninę veiklą Liepojos gimnazijoje ir Tartu universitete. Jame 
atskleista J. Biliūno evoliucija mokslinio socializmo linkme. 

Grožinė almanacho autorių kūryba plėtė demokratines lite- 
ratūros tradicijas. Rinkinys pradedamas V. Kudirkos „„Labora“. 
J. Janonis išspausdino penkis eilėraščius, kurie pratęsė „,„Vil- 
nies“ pastangas kurti proletarinę poeziją, ir feljetoną „Tautos 
šulas“, išjuokiantį lietuvių buržuazijos finansines machinaci- 
jas. Prieš pusmetį „Aušrinės“ redakcijos atmestame eilėraštyje 


17 A. R. „Nauju taku“ eina... seni keleiviai! — „Lietuvos žinios“, 1914, 
birželio 28 (liepos 8). 

Iš MACBR, f. 29, 734—9, 

B V. Kapsukas. Raštai, t. 5, p. 490, 

„Kalvis“, rūstaus darbininko kūjo dūžiuose, jau girdėti atgru- 
manti revoliucijos audra, Poetas rodo moraliai suluošinto žmo- 
gaus tragediją kapitalistiniame mieste (eil. „Gatvės merginos 
meilė“), turtuolio ir beturčio gyvenimo kontrastus („Du liki- 
mu“). Išverstame latvių poetės Aspazijos eilėraštyje „Ateities 
mūza“ pranašaujama nauja — darbo — gadynė. Greta klasini 
sąmoningumą ugdančių poezijos posmų poetas pateikė inty- 
miosios lyrikos šedevrą „Tegu spinduliuoja šaltoji rasa..." 

Kaip pažymėjo B. Pranskus, „nauja Janonio poezijoje, lygi- 
nant ją ne tik su demokratine poezija, bet ir su proletariniais 
elementais ankstyvesniųjų revoliucinių poetų kūryboje, buvo 
ypatingas darbininkų klasės išryškinimas. Nors Janonis vaizda- 
vo įvairių darbo žmonių sluoksnių skurdą bei išnaudojimą, ta- 
čiau pagrindinis jo dėmesys skiriamas proletarui. <...> jisai 
išryškino proletarą kaip pagrindinę visuomenės socialinę jėgą 
ir įtvirtino kaip pagrindinę estetinę kategoriją, Kaip naują este- 
tinį idealą. <...> jei ankstyvesniųjų poetų kūryboje realisti- 
niai ir revoliuciniai romantiniai pradai reiškėsi dažnai atitrūke 
vieni nuo kitų, tai Janonio poezijoje jie tapo organiškai suly- 
dinti, papildė ir įprasmino vieni kitus. "20 

Almanache „Nauju taku“ įdėta po keletą A. Lasto (Adomo 
Juodojo) ir B. Sruogos (Barito Kaunio) eilėraščių. Šie poetai, 
kaip ir J. Janonis, ieškojo įvairesnių kūrybinio reiškimosi aki- 
račių. „Giedros“ draugijos kalendoriuje 1914 metams A. Lastas 
išspausdino kelis eilėraščius apie sunkią vargdienio dalią, bū- 
tinybę ieškoti teisybės, „laisvės žiburėlių“ ilgesį. Rinkinyje 
„Nauju taku“ ši gana abstrakti demokratinė tematika plėtoja- 
ma. Pati gamta, anot poeto, „kursto šviesią vargšo viltį prie 
aukštų svajonių kilti" (eil. „Šviesi viltis“). Siužetiniame eilė- 


2 B. Pranskus. Proletarinė lietuvių literatūra. V., 1964, p. 115— 
117. 

raštyje „„Nusidėjėlė“ jis mėgina atkurti šiurpią apviltos mer- 
ginos savijautą. 

B. Sruogos eilėraščiai į almanachą atkeliavo per J. Janonį, 
su kuriuo jis buvo pažįstamas nuo 1912 m. vasaros. Liaudies 
dainos intonacijomis poetas apgailestauja vystančią kalinio jau- 
nystę už grotų (eil. „Prie langelio“). Tačiau jo poetinis žodis 
įtaigiausiai skamba M. Konopnickos eilėraščio apie žmogų be 
dalios, be vietos vertime. Taigi ir B. Sruogos kūrybiniai užmojai 
artimai siejosi su almanacho keliamais uždaviniais. V. Kapsu- 
kas priskyrė Baritą Kaunį prie rinkinio „Nauju taku" sumany- 
tojų?! ir tikėjosi, kad iš įo išaugs proletarinės literatūros kūrė- 
jas. Tačiau jau tada B. Sruogos poezija buvo atsidūrusi kryžke- 
lėje. „Nežinau, kur besiirti — ar jūrosna, ar širdin“, — medita- 
vo poetas almanache įdėtame eilėraštyje „Kur beplaukti“. To- 
lesnėje kūryboje jis pasuko į egocentrinę simbolistinę tyriką. 

Almanache M. Biržiška analizavo jaunuomenės veiklą, įvai- 
rių pakraipų jaunimo spaudą. Paskelbta V. Biržiškos-Smūtkelio 
ir V. Putvinskio vaizdelių bei impresijų, kuriose reiškiama 
užuojauta gyvenimo nuskriaustiesiems, ieškoma kelių į laime. 
Šie autoriai neišsilaikė pažangiose pozicijose. 

Rinkinio platinimą organizavo LSDP veikėjai Vilniaus kny- 
gynuose. „„Vilnies“ redakcija laikraščio ėmėjams jį pardavinėjo 
už pusę kainos?2. Šiauliuose rinkinį platino moksleivių „visuo- 
menininkų“ kuopelė?s. Leidinys plačiau nepasklido, nes greitai 
prasidėjo Pirmasis pasaulinis karas. „Vilnies“ laikraštis sustojo, 
ir redakcijos ketinimai išleisti antrą panašų rinkinį iširo24. 
1915 m. J. Janoniui, S. Brašiškiui ir dar keliems draugams, pa- 
sitraukusiems nuo vokiečių okupacijos grėsmės į Vilnių, buvo 


———————— 


: V. Kapsukas. Raštai, t. 6. V., 1963, p. 109. 
„Vilnis“, 1914, liepos 5 (18). 

23 Iš 1971.VIIL.23 pokalbio su S. Brašiškiu. 
* „Vilnis“, 1914, birželio 21 (liepos 4). 


333 


kilusi mintis pratęsti „Nauju taku“ leidimą??, tačiau staigi eva- 
kuacija šį užmojį sužlugdė. 

„Vilnis“ didžiai vertino rinkinį „Nauju taku“, pabrėžė besi- 
mokančio jaunimo indėlį, jį rengiant. „Moksleivis jaučiasi esąs 
„toks pat proletaras, kaip ir koks nors fabriko darbininkas, — 
pažymima laikraščio recenzijoje. — Ir štai jis ištiesia savo ranką 
ir deda jį į pūslėtąjį darbininko delną. <...> Jis yra darbinin- 
kų mokslo teorijos skelbėjas, jis yra darbininkų laikraščio raš- 
tų gamintojas, kol darbininkai neįstengia pasigaminti jų patys.“ 
Didžiausia leidinio vertybe laikoma tai, kad jis beletristikos kū- 
riniais užpildė darbininkų periodinėje spaudoje dvasinės kultū- 
ros spragą. Dėl to rinkinys vadinamas „darbininkų kultūros iš- 
daviniu, tos kultūros žiedais''28, 

Almanachas „Nauju taku“ buvo skirtas platiems darbo žmo- 
nių sluoksniams. Tačiau jis nesitaikstė prie menko skaitytojų 
išsilavinimo, kaip liberalų ir klerikalų leidiniai „liaudžiai“, bet 
stengėsi jį kelti. Tai buvo naujas reiškinys, išaugęs iš revoliu- 
cinio judėjimo poreikių — ugdyti sąmMoningus naujos visuome- 
nės kūrėjus. V. Kapsukas nuolatos rūpinosi, kad proletarinė li- 
teratūra būtų idėjiškai tvirta ir meniškai pilnavertė. 


SROVIŲ NEŠAMI 


Vieni XX a. antrojo dešimtmečio leidiniai nori turėti kuo 
gausesnį skaitytojų būrį, o kiti tebeieško „rinktinio“ skaitytojo. 
Nepaisant visų ideologinių ir estetinių spaudos skirtybių, toly- 
džio stiprėja kova už didesnį lietuvių literatūros meniškumą. 
Tokios pastangos ryškios būsimųjų tautininkų ir klerikalų pe- 
riodikoje. 


: S. Brašiškio atsiminimai.— „Literatūra ir kalba“, t. 8, p. 128, 
26 „Nauju taku“.— „Vilnis“, 1914, birželio 21 (liepos 4). 

Pirmojo pasaulinio karo išvakarėse iš „Vilties“ laikraščio 
išstumti dešinieji demokratai įsteigė didelio formato puošnų 
iliustruotą kultūros žurnalą „VAIRAS“. Jį leido A. Smetonos ir 
M. Yčo bendrovė: pirmasis buvo redaktorius, antrasis — leidė- 
jas. 1914 m. „Vairas“ ėjo dukart per mėnesį ir vadinosi „„lite- 
ratūros, dailės, mokslo, visuomenės ir politikos laikraščių; dėl 
karo aplinkybių jis poligrafiškai sumenko ir 1915 m. tapo „vi- 
suomenės, politikos, literatūros, dailės ir mokslo“ savaitraščiu. 

Ankstyvosios „Vilties“ pavyzdžiu „Vairas“ afišavosi esąs tau- 
tinės kultūros leidinys, kuriam pirmiausia rūpinti „sielos kultūra, 
auklėjama krikščionybės principais“!. Bendradarbių branduolį 
sudarė tie patys „viltininkai“. Svariausiai žurnale pasireiškė 
J. Tumas-Vaižgantas, paskelbęs realistinį apsakymą „Rimai ir 
Nerimai", ištraukų iš būsimų „Pragiedrulių“ (,,Juodžiaus kel- 
mas“, „Kvailių ašaros“), recenzijų (apie Dobilo „„Blūdą“, V. Krė- 
vės „Dainavos šalies senų žmonių padavimus“), literatūros isto- 
rijos darbų. Jo stiprėjančio talento akivaizdoje kitų senųjų „Vil- 
ties" bendradarbių indėlis žurnale gana kuklus: S. Čiurlionienė 
pateikė prozos miniatiūrų, humoristinių ,,„pasipasakojimų“ (že- 
maičių tarme), Lazdynų Pelėda — smulkių vaizdelių, M. Peč- 
kauskaitė — L, Giros prašytą duoti ,Vaivorykštei“ apybraižą 
„Šveicarijos įspūdžiai“, Aišbė tęsė satyrų ciklą „Iš atliekamojo 
literato užrašų“. Vydūnas paskelbė straipsnį „Poetas ir kultūra“, 
V. Krėvė — apsakymą ,„Gudruolė“ (,Silkės“). 

Po vieną kitą kūrinį žurnale išspausdino ,,„Aušrinės“ litera- 
tai J. Papečkys, M. Šveikauskaitė, P, Galaunė. Atsirado ir Že- 
maitės vardas, buvo paminėtas rašytojos 70-metis, tačiau „Vai- 
ro“ bendradarbiams po senovei kliuvo antiklerikalinis jos kū- 
rybos kryptingumas. Rašytoją ėmėsi „perauklėti“ jos bičiulis 


' „Vairas“, 1914, Nr. 1, p. 2. 

kalbininkas J. Jablonskis (Rygiškių Jonas), kuris, nagrinėda- 
mas apsakymėlį „Nelaimė“, įtikinėjo Žemaitę, jog tendencin- 
gas kunigų vaizdavimas kenkiąs „dailės tiesai“. 

„Vairą“ puošė išraiškingos žurnalo iliustracijos skyriaus vę- 
dėjo P. Rimšos vinjetės. V. Jomanto ir P. Galaunės minialiūri- 
nės grafikos darbuose jaučiamas M. K. Čiurlionio poveikis“, 
Žurnale išspausdinta „Teatro“ leidėjo ir vertėjo J. Strazdo et- 
nografinių nuotraukų. 

„Vairas“ buvo „elitinis“ leidinys buržuazinei inteligentijai. 
Būsimieji tautininkai į žurnalo bendradarbius ir skaitytojus žiū- 
Tėjo kaip į rezervą besiformuojančiai jų partijai. 

1913 m. pabaigoje klerikalų perimta „Viltis“ nors ir virto 
dienraščiu, bet neteko didžiosios dalies senųjų autorių, žymių 
rašytojų. Jos prestižo nepakėlė nė naujojo redaktoriaus P. Do- 
vydaičio įsteigtas mėnesinis ,„VILTIES“ NEMOKAMAS MOKS- 
LO IR LITERATŪROS PRIEDAS“. Mokslinę leidinio dalį užpil- 
dė vos ne vienas P. Dovydaitis studijiniais rašiniais, idealistiš- 
kai nagrinėjančiais gamtos mokslo, filosofijos, bažnyčios ir re- 
ligijos istorijos klausimus. Literatūrinės dalies tvarkytojas 
L. Gira įdėjo tik vieną savo straipsnį apie T. Ševčenką. 

„Vilties“ priede bendradarbiavo vyresniosios kartos rašyto- 
jai Aišbė, M. Dagilėlis, A. Žalvarnis, M. Gustaitis, tačiau kur 
kas stipriau pasireiškė jauni „Vaivorykštės“ autoriai. Vertin- 
giausi grožiniai kūriniai leidinyje — Putino poezija („Bus ru- 
duo“, „Prieš audrą“, „Titanų kova“) ir K. Binkio „Pavasaris“. 
Pluošią eilėraščių pateikė F. Kirša. A. Jakštas teologiškai aiški- 
no kūrybos prigimtį ir aptarė paskutinę „Vaivorykštės“ knygą, 
A. Maliauskis ir M. Grigonis iš ortodoksinių klerikalinių pozi- 
Zijų puolė pažangią pasaulinę dramaturgiją. J. Tumas recenzavo 
I. Šeiniaus ir K. Puidos knygas. Leidinyje plačiai apžvelgta 


ŽI. Korsakaitė. Gyvybinga grafikos tradicija. V., 1970, p. 50, 56. 

K. Donelaičio ir Maironio kūryba, paskelbta naujų faktų lietu- 
vių spaudos istorijai. 

Liberalinė „Aušrinė“, spausdinama Vilniuje, bet redaguo- 
jama Maskvoje studijuojančių lietuvių, orientavosi į vyresnių- 
jų klasių moksleivius ir studentus. 1913 m. vasarą „aušrininkų“ 
konferencijoje nesutikę su pasiūlymu paversti „Aušrinę“ stu- 
dentų ir baigusių aukštąjį mokslą žurnalu, senieji redaktoriai, 
kultūrinės veiklos šalininkai, atsistatydino. Kai žurnalą perėmė 
redaguoti Peterburgo studentai visuomenininkai ir politikai, su- 
mažėjo literatūrinės medžiagos. Todėl 1914 m. vasarą redakci- 
ja buvo papildyta studentais „kultūrininkais“, tarp kurių buvo 
ir B. Sruoga su P. Galaunės. 

Tačiau netrukus kilo Pirmasis pasaulinis karas, ir ,„Aušri- 
nė“, kaip daugelis kitų lietuviškų spaudinių, buvo uždaryta. 
Tada Vilniaus „aušrininkai“ moksleiviai pasiūlė išleisti bent 
vienkartinį almanachą, kurį jie apsiėmė paremti materialiai“. 
Bet mokyklos evakavosi į Rusijos gilumą, ir gražūs pažadai ne- 
teko galios. Naujoji „Aušrinės“ redakcija realizavo vilniečių 
sumanymą, suradusi leidėją Petrograde. 1915 m. vasarą pasiro- 
dė stambokas leidinys „„AUŠRINĖS KELIAIS“, kurį sudarė esa- 
mų ir buvusių studentų literatūriniai ir publicistiniai kūriniai. 

Almanacho redakciniame straipsnyje „„Audrai siaučiant“ pa- 
žymima: „Karas pastatė, kaip minėjome, aktualių klausimų, ta- 
tai ir mums, besimokinančiai jaunuomenei, yra progos kaip tik 
prisižiūrėti vyresniosios inteligentijos veikimui, aiškinti savo 
tarpe jų žygius, kad savo laiku mes išvengtume stambesnių 
klaidų savo veikime. Tiesa, kai kur vyresnioji moksleivija (stu- 
dentija) stvėrėsi už darbo, surišto su gyvenimo momentu. Kai 
kur netgi matyt koks tai indiferentiškas laukimas ir pasidavi- 


2 Iš 1977.V.2 pokalbio su P. Galaune. 


*V. Serbenta. Moksleivija karo metu. — „Aušrinė“, 1917, 
Nr. 2—3, p. 2 

mas aklam likimui. Tuo tarpu darbo yra, tik įis laukia darbinin- 
kų. Moksleivija, kuri laikoma yra dažnai visos tautos lyg ba- 
rometru, labiausiai gali atjausti savo visuomenės einamuosius 
dalykus, nes dvasia yra gyvesnė, o gyvenimu moksleiviai arti- 
mesni kits kitam.“ 

Nors daug ką teko nutylėti ar pasitenkinti užuominom, bet 
tai nesukliudė parodyti almanacho dalyvių nusistatymo prieš 
lmperialistinį karą ir pareikšti diskusinių nuomonių apie kitas 
opias gyvenamojo meto problemas. Leidinyje aiškinama, kad 
karus sąlygoja privatinė nuosavybė ir išnaudotojų klasių poli- 
tika: „Visa karo kilimo svarba guli ne kokiose ten abstrakčiose 
idėjose, bet materialiuose valdančiųjų valstybių luomų ar kla- 
sių interesuose.“ Taigi čia peržengiamas buržuazinis liberaliz- 
mas ir priartėjama prie marksistinės karo sampratos. Almana- 
che smerkiamas lietuvių buržuazijos pataikavimas carizmui 
(„gintarinė deklaracija“), jos pastangos panaudoti nukentėju- 
sių dėl Karo gyventojų šelpimą savo politiniams tikslams. Pla- 
čiai informuojama apie modernistinį katalikų sąjūdį ir Romos 
kurijos reakciją. 

Ne visa „Aušrinės keliais“ literatūrinė medžiaga rašyta spe- 
cialiai šiai knygai. Varšuvos konservatorijos studento A. Ieš- 
mantos eilėraštis ir prozos rašinys, pavadinti „Dvi minti“, buvo 
pasiųsti „Aušrinei“, ir autorius nė nesužinojo, kad jie išspaus- 
dinti kitame leidinyje?. A. Iešmantos, kaip ir ankstesnės „„Auš- 
rinės" redakcijos narių maskviškių S. Naginsko ir J. Papečkio 
(J. Rainio) eilėraščiai, skelbianiys demokratines mintis, nepra- 
šoko vidutinio ano meto rašančiųjų lygio. J. Papečkys norėjo 
parodyti karo baisumus, bet jis tik nekūrybiškai varijavo liau- 
dies dainą apie varną, laukiantį kario mirties. 


———————— 


* Iš 1971,VIII.23 pokalbio su A. Iešmanta. 

Sukrečiantį karo tragizmą perteikė A. Lastas (Adomas Juo- 
dasai), sužeistas fronte poetas?, dviejuose lyriniuose eilėraš- 
čiuose —,„Mano ankstybai aušrelei užgesus“ ir „Visą gyvenimo 
trumpą kelionę“, — kurie neatsitiktinai įdėti pačioje almana- 
cho pradžioje. Juose nėra konkrečių laiko ir vietos realijų, 
tiktai kaip kraupus memento mori kartojamas simbolinis mir- 
ties Sargo įvaizdis, sielvartaujama dėl to, kad nespėta „grožės 
vainikais atpirkti savo klaidingus pasauly žingsnius“ ir „šilki- 
niais tinklais apdangstyti ašarų pilnas varguolių akis“. Vadina- 
si, estetizuodamas tikrovę, poetas siekė bent iliuzijomis pra- 
skaidrinti liaudies gyvenimą. 

B. Sruogos (Barito Kaunio) eilėraščiuose „Tlgėjimos“, ,Va- 
karop“, „Liūdėjimas“ rūsti realybė nepaliko išorinių žymių, tik 
sustiprino individualistines poeto nuotaikas'. Nusivylęs gyve- 
nimu, kuriame „nėr kam melstis, kam giedoti, / karštą ranka 
kam paduot“, jis maištaudamas neša neužgesinamą sielos gais- 
rą ir atsiduoda akimirkų įspūdžiams. Poetas negali susitaikyti 
su mintimi, kad žmogus, pažinęs aro būtį, turi slinkti „vergo 
takeliu“. B. Sruogos, Petrogrado miškų instituto studento, kūri- 
niai, kaip ir jo išverstas V. Briusovo eilėraštis ,„Uolose“, rodė 
poeto polinkį į simbolizmą. 

Almanache paskelbta P. Galaunės ir V. Vilkaičio prozos. 

Paulius Galaunė  (Visuomis), studijuodamas  Peterbur- 
so Psichoneurologinio instituto humanitariniame fakultete, 
1910—1914 metų „Lietuvos žinioms“ rašinėjo vaizdelius. Kny- 
goje „Aušrinės keliais“ įdėta jo novelė „Raudonoji rožė“, de- 
dikuota Pušaitei. Ji buvo pažadėjusi almanachui prozos kūrinį, 





ė A. R. [A. Rimka). Aušrinės keliais.— „Jaunoji Lietuva“, 1915, Nr. 5, 
p. 232, 

" Pirmojo pasaulinio karo įvykiai ryškiai atsispindi B. Sruogos (Barito 
Kaunio) „Karo elegijoje“.— „Lietuvos žinios“, 1914, gruodžio 31 (1915, 
sausio 13), 

bet neparašėš. P. Galaunė gana įtaigiai pavaizdavo košmarišką 
sužeisto kareivio savijautą. Dairydamasis po ligoninės pala- 
tą — ieškodamas mylimosios jam padovanotos rožės, jis išvysta 
baisiai suluošintą savo veidą. Kareivis nusišauna, tuo sukelda- 
mas bendros nelaimės draugų pavydą. Lietuvių literatai nekūrė 
maršų imperialistinio karo kėlėjams ir nešlovino kruvinų žy- 
gių. P. Galaunės novelė priklauso demokratinei literatūrai, ku- 
ri ugdė priešiškumą carizmui, liaudies nelaimių kaltininkui, 
Vincas Vilkaitis, baigęs Marijampolės gimnaziją, rengėsi 
studijuoti kalbas“, bet įstojo į Peterburgo universiteto gamtos 
takultetą. Antrajame šio amžiaus dešimtmetyje jis bendradar- 
biavo liberalinėje periodikoje, buvo „Lietuvos žinių“ patikėti- 
nis!Ū, V. Vilkaitis žinomas kaip K. Donelaičio kūrybos tyrinėto- 
jas R. Matas. Tačiau jis mėgino plunksną ir kaip poetas, bele- 
tristas, publicistas, vertėjas, pasirašinėdamas Alf. Liauryzos, 
V. Suširdžio slapyvardžiais ir pavardės santrumpomis. Tai bu- 
vo vienas veikliausių „Aušrinės keliais“ redakcijos narių. 
Almanache jam priklauso vaizdelis „Viesulai užėjus" su pa- 
rašu -as -dis (Vinco Suširdžio santrumpa?) ir neišbaigtas apsa- 
kymas „Laukams sukrutus“, pasirašytas sutrumpinta pavarde — 
Vincas Vilks, Abiejuose kūriniuose autorius rodo gerai jam 
pažįstamą paprūsės lietuvių gyvenimą: vaizdelyje gyvai atkurti 
naivūs kaimiečių samprotavimai apie prasidėjusi karą, apsa- 
kyme atskleidžiama socialinė nelygybė prieškariniame kaime. 
„Laukams sukrutus“ — autobiografinis kūrinys, vaizduojan- 
tis paauglio išnaudojimą nuo vieno saulėtekio iki kito, turtingų 
ūkininkų — „„baurų“ — ir samdinių santykius. Gamtos reiški- 
niai, darbai ir žmonės čia vertinami pagrindinio veikėjo aki- 





—————— 


Šš Iš 1969.VIIJ.27 pokalbio su P. Galaune, 
2 „Viltis“, 1912, birželio 17 (30). 
10 VVUBR, E 308. 

mis, berniuko veiksmai motyvuojami naivoka jo galvosena, 
tiems jo poelgiams autorius pritaria arba juos ironizuoja. „Ši- 
tas nepaprastas ir įdomus sodžiaus gyvenimo vaizdas (taip, tie- 
są sakant, tik vaizdas) parašytas šarpiai, nelygiai, tarytum iš 
medžių rąstų sukrautas“, — pažymėjo „Lietuvos žinių“ kriti- 
kas". B. Sruoga kūrinyje įžvelgė K. Hamsuno ir G. Hauptmano 
poveikį, pabrėždamas, kad tai nesukliudė jaunam literatui iš- 
likti savitam!?. V. Vilkaičiui, turėjusiam nemenkų beletristo 
duomenų ir gerą estetinį skonį, trūko literatūrinio patyrimo. 

Almanache išspausdintas platus A. Suginto straipsnis apie 
V. Kudirkos publicistiką — jo referatas Peterburgo „Studentų 
ta vertingos faktinės medžiagos, tačiau, vertinant V. Kudirkos 
veiklą, bandoma ignoruoti klasinį tautinės kultūros pobūdį: 
„Tautos Kultūros bei švietimo dalykuose klasinis visuomenės 
sąstatas maža teapsireiškia,“ 

1915 m. rudeni numatyta išleisti antrąją almanacho knygą, 
bet jos nepavyko suorganizuoti. Joje turėjo būti pažymėtas Že- 
maitės 70-metis. M. Biržiška buvo paprašytas parašyti straipsnį 
apie įžymios lietuvių rašytojos kūrybą, o Žemaitė — autobio- 
gsrafiją. Rašytoja ištesėjo žodį. Jos autobiografinis fragmentas, 
laimingai išlikęs per Karo suirutę, buvo paskelbtas 1922. VII. 13 
„Naujienose“ ls. 

Žemaitės rašinys „Aušrinės keliais“ antrajai knygai — įdo- 
mus literatūros istorijos faktas, rodantis rašytojos interesų pla- 


"D. K. [V. Juodišiusį. „Aušrinės keliais". —,Lietuvos žinios“, 1915, 
liepos 12 (25). 

1? B. Cpyora. OcHoBHbie SA6MeHTHI AUuTOBCKOKH  AHTEpATYPBI, — 
LK 14, p. 326. 

Iš „Ateitis“, 1913, Nr. 11, p. 562. 

G Nepriėjus šio laikraščio komplektų, į Žemaitės raštus jis nepateko. 

tumą, jos norą palaikyti ryšius su kūrybiniu jaunimu. Neatsi- 
tiktinai  Žemaitei jos jubiliejaus proga „Aušrinės keliais" 
kolektyvas padovanojo almanachą su sveikinimo adresu, pra- 
sidedančiu žodžiais: „Lietuvių liaudies sielos reiškėjai“!S, 

Žemaitė priklausė 1914 m. gale R. Rasiko ir Z. Valaičio 
įsteigtam „kairiųjų dailiosios raštijos veikėjų ir mėgėjų būre- 
liui“, kuriame dalyvavo socialdemokratams ir liberalų leidi- 
niams artimi literatai. R. Rasikas tuo laiku buvo žinomas LSDP 
veikėjas, Z. Valaitis — „Lietuvos žinių“ platintojas'9. Tai buvo 
bendros, nors ir nevienalytės, pažangiųjų rašytojų organizaci- 
jos užuomazga. Būrelio programa ragino rašytojus remti kai- 
riąją grožinę literatūrą, lavintis, mokytis kalbos. M. Biržiška 
„dailiosios raštijos veikėjams ir mėgėjams“ skaitė paskaitas 
apie lietuvių tautosaką ir literatūrą, Žemaitė, Pušaitė ir Z. Va- 
laitis-Zigmas Žviksas — savo kūrinius, kiti dalyvavo diskusijo- 
se. Susirinkimuose lankėsi ir kai kurie almanacho „Aušrinės 
keliais" redaktoriai. Ne visi būrelio nariai suprato susivieniji- 
mo tikslus ir uždavinius, todėl susirinkimai greitai ėmė retėti, 
o artėjant prie Vilniaus vokiečiams, nutrūko!7, 

Be „kairiųjų dailiosios raštijos veikėjų ir mėgėjų būrelio“, 
1914—1915 m. susibūrė dar vienas kūrybinis kolektyvas, kurio 
centras buvo Vilniuje. Jis neturėjo rašytos programos nei įsta- 
tų. Šio susivienijimo dalyvius jungė ne tiek idėjinės, kiek 
bendros estetinės pažiūros. Jų veiklos rezultatas — literatūros 
almanachas „„Pirmasai baras", 





15 VRBR, f. 2, III, 68, 

Iš VVUBR, F 588. 

17 Z. Valaitis. Vakarykščiai atsiminimai. — „Raudonoji vėliava“ 
(Maskva), 1921, spalio 12. 

„PIRMASAI BARAS“ 


Tikroji almanacho antraštė, nupiešta tituliniame puslapyje, 
yra „Baras“. Literatūrinėje vartosenoje įsigalėjęs pavadinimas 
„Pirmasai baras“ paimtas iš prieštitulinio lapo (šmuctitulo), ku- 
riame tas pavadinimas surinktas didžiosiomis raidėmis. Almana- 
chą norėta leisti periodiškai, tad jis pradėtas numeruoti. ,„„Pir- 
muoju baru“ leidinį vadino daugumas jo dalyvių ir kritikų, 
literatūrinio palikimo tyrinėtojų, todėl nėra prasmės grąžinti 
jam formalios antraštės, juo labiau, kad 1925 m. ėjo bendra- 
vardis žurnalas „Baras“. 

Mintis išleisti literatūros almanachą kilo Maskvoje studi- 
juojantiems lietuviams 1911 m. vidury, o realizuota tik po ket- 
verių metų. Per tą laiką pasikeitė pats leidinio sumanymas, pa- 
vadinimas, autorių būrys ir kūrinių kraitė. 1911 m. birželio mė- 
nesį Šiaulių gegužinėje grupė „Aušrinės“ žurnalo bendradarbių, 
„žiliems minčių draugams pritariant“, svarstė galimybes leisti 
toki almanachą. Jo pagrindą turėjo sudaryti liberalinės pakrai- 
pos jaunų literatų I. Šeiniaus, A. Vienuolio, M. N. (M. Eidrige- 
vičaitės), J. Žainio, Z. Gėlės ir pagrindinio „Aušrinės“ žurnalo 
redaktoriaus S. Šilingo kūryba!. Dėl būsimojo leidinio S. Šilingas 
Šiauliuose dalijosi mintimis su vietos literatu Z. Gaidamavičiu- 
mi-Gėle, kuris labai jautriai reagavo į sumanymą sutelkti kūry- 
binį jaunimą?. Almanachui, numatytam pavadinti ,„Pašvaiste“, 
Z. Gėlė parašė eilėraštį ,,Draugui"?. Jaunam poetui staigiai mirus, 
šis kūrinys buvo išspausdintas „Aušrinėje“. 


————————— 


!S. Šilingas. Zigmas Gėlė.— „Aušrinė“, 1913, Nr. 22, p. 3. 

2 Ten pat, p. 4. 

3 Z. Gaidamavičiaus 1911.VIII.22 laiškas S. Šilingui.— VVUBR, F 
198—44, Veikiausiai leidinyje būtų bendradarbiavęs ir pradedantis poetas 
„aušrininkas“ V. Rekašius, kuris vėliau, tapęs žymiu Lietuvos Komunistų 
partijos veikėju, dirbo pogrindyje Pašvaistės slapyvardžiu (žr. E. Uldu- 
kis. Pašvaistė— Tiesa“, 1968, rugpiūčio 7). 

* „Aušrinė“, 1913, Nr. 22, p. 11—12. 

Tada almanachui, matyt, stigo lėšų. Kita vertus, aktyviau- 
sias jo organizatorius S. Šilingas 1912 m. baigė mokslus ir, apsi- 
gyvenęs Vilniuje, ėmė tolti nuo „Aušrinės“ reikalų?. Tačiau jis 
ir toliau skatino I. Šeinių ir A. Vienuolį reikštis spaudoje, 
bendradarbiauti ,„Vaivorykštėje“. 

Dirbdamas Lietuvių banko valdyboje, vėliau taryboje“, su- 
stiprėjęs materialiai, S. Šilingas grįžo prie almanacho idėjos. 
Leisti rinkinį tiktai jauniems talentams iškelti dabar atrodė ne- 
verta. Vien gražių ir teisingų minčių po „Vaivorykštės“ pasi- 
rodymo lietuvių literatūrai nebepakako. Daugumas rašytojų jau 
buvo pasinešę į meninės išraiškos ieškojimus, kuriems neretai 
aukojo ir turinį. „Baras norėjo ugdyti lietuvių literatūrą, meną 
ir duoti pradžią dailiam knygų leidimui“, — pažymėjo anuome- 
tinis S. Šilingo talkininkas I. Šeinius". 

Almanachas buvo pradėtas organizuoti 1914 m. pradžioje, 
vasarą redakcija turėjo dalį medžiagos. Rudenį, kai Pirmojo pa- 
saulinio karo liepsnos jau niokojo Užnemunę, šis darbas suin- 
tensyvėjoš. Šioje visuotinėje suirutėje Lietuvos kultūrinis gy- 
venimas apmirė, daugumas laikraščių ir žurnalų buvo uždaryti, 
o likusieji vos vegetavo negailestingos karo cenzūros priežiū- 
roje. Tokiu kritišku istoriniu momentu atsidėti literatūros al- 
manachui, pretenduojančiam į periodinį leidinį, turėjo atrodyti 
mažų mažiausiai nerimta. Tačiau „Pirmojo baro“ dalyviai vado- 
vavosi ne vien emocijomis, bet ir tam tikromis teorinėmis prie- 
laidomis. Jas išdėstė S. Šilingas straipsnyje „Gyvenamoji va- 
landa"?, 

“A. Steponaitienės prisiminimai apie „Aušrinę“.— Respubli- 
kinis pedagoginis muziejus, f. IV—C, 27, p. 37. 

Š Lietuvos albumas, p. 405. 

*'J. Keliuotis. Pasikalbėjimas su Ignu Šeiniu— „Naujoji ro- 
muva“, 1931, Nr. 46, p. 1098, 


5 S. Šilingo 1914.X.31 laiškas B. Sruogai.— LK 14, p. 456—459, 
9 „Lietuvos žinios“, 1914, lapkričio 17 (30). 

Straipsnyje įrodinėjama, jog romėnų aforizmas „Ginklams žvangant, 
mūzos tyli" paseno, kadangi nė vienai tautai neliko fatalinės grėsmės būti 
išnaikintai, o gyvosios jėgos pakanka ir grumtynėms, ir kultūros darbui. 
Atskleidęs tikrąjį gyvenimo ir idėjų turinį, karas skatinąs kultūros pa- 
žangą ir keičiąs visuomenės gaires. Laimėjimą nulemsią ne vien mūšių 
laukai, bet ir ekonominė bei psichologinė kariaujančių šalių ištvermė, 
todėl būtina negaištant kurti dabartį ir konstruoti ateitį. 

Istorijos reiškinius S. Šilingas vertina miglotai, idealistiškai. Imperia- 
listinį karą, vykstantį „tarp dviejų grupių plėšikiškų didžiųjų valstybių 
dėl kolonijų dalybų, dėl kitų nacijų pavergimo, dėl pelnų ir privilegijų 
pasaulinėje rinkoje“!', straipsnio autorius vadina „šių dienų sūkuriu“, 
susidūrimų dviejų priešingų gaivalų, „išaugusių iš vieno kamieno — tau- 
tos idėjos". S. Šilingas smerkia kolonizacinę „germanų“ politiką ir gina 
„slavus“, Žilai lietuvių tautai, anot jo, skirta slavų jūroje „intuicijos 
keliu savo lopšio ūpą skelbti-reikšti". 


Iš negausios „Pirmojo baro“ archyvinės medžiagos matyti, 
kad almanacho profilį formavo ir medžiagą redagavo S. Šilin- 
gas. Kūrinius iš autorių padėjo surankioti I. Šeinius, Maskvos 
Šaniavskio liaudies universiteto istorijos-filosofijos fakulteto 
studentas, 

Kokiais visuomeniniais ir estetiniais kriterijais tuo metu va- 
dovavosi S. Šilingas? Kaip žinoma, jo politinės pozicijos buvo 
nepastovios, evoliucionavo nuo socialdemokratinių į demokra- 
tines, o nuo jų — į krikdemiškas ir tautininkiškas. 1914 m. pa- 
baigoje S. Šilingas tapo Lietuvių draugijos nukentėjusiems dėl 
karo šelpti sekretorium. Ši draugija buvo ne vien labdarybės, bet 
ir politinė organizacija, pataikaujanti carizmui ir sauganti kla- 
sinius buržuazijos interesus!!. S. Šilingas rėmė akciją įsteigti 





———- 


0 V.L Leninas, Atsišaukimas apie karą.— Raštai, t. 21. V., 1953, 
p. 336. 
U! Lietuvos Komunistų partijos istorijos apybraiža, t. 1, p. 272. 

Lietuvių politikos centrą, kuris suartintų lietuviškas politines 
grupes. Jis pasisakė norįs būti virš partijų!2, 

Prasidėjus karui, Valstybės dūmos deputatas M, Yčas iš dū- 
mos tribūnos lietuvių tautos vardu pareiškė ištikimybę cariz- 
mui. Lietuvių buržuazija tikėjosi išprašyti savo kraštui autono- 
miją, todėl M. Yčo pareiškimą parėmė visuomeninių organiza- 
cijų atstovai. Rugpiūčio 17 d. imperijos viršūnėms ir spaudai 
jie parengė deklaraciją, gavusią „gintarinės“ vardą. Ta dekla- 
racija M. Yčui pasirodė „perdaug poetiška ir miglota“. ,„Nera- 
dau joje turinio, jei neskaityti gausiai pribarstytų gintarų“, — 
ironizavo jis savo atsiminimuose!š. Tekstą, prieš išsiųsdamas 
adresatams, M. Yčas perredagavo, išbraukė „gintarus“, tačiau 
rusų spaudon jis pateko be taisymų. 

„Viltyje“ įdėtoje deklaracijos ištraukoje lietuviai lyginami 
su šviesiu kietų gintaru slavų jūroje, raginami susijungti ir įsi- 
traukti „veikimo sūkurin“, griežtai pasisakoma prieš germani- 
zaciją!4. Čia jaučiama S. Šilingo plunksna. Todėl neatsitiktinai 
jis reiškė nepasitenkinimą M. Yčui dėl teksto pertvarkymų)“. 
Šis dokumentas, kurio mintys plėtojamos straipsnyje „Gyvena- 
moji valanda“, apibūdina S. Šilingą kaip lojalų caro valdžiai 
buržuazijos veikėją, siekiantį vien tautinių ir kultūrinių 
lengvatų. 

S. Šilingo estetinės pažiūros irgi nebuvo nuoseklios. 1910 m. 
pradžioje jis dar pripažino visuomeninę meno funkciją, verti- 
no realistinį vaizdavimą, tik laikė jį nesuderinamu su atvira 
tendencija, o vėliau ėmė akcentuoti fantazijos reikšmę kūrybo- 





'2 Bepartivus. Antrajame naujos draugijos susirinkime, (Keletas 
įspūdžių). — „Viltis“, 1914, gruodžio 14 (27); M. „Lietuvių draugijos nu- 
kentėjusiems dėl karo šelpti" nepaprastas visuotinas narių susirinkimas.— 
„Lietuvos žinios“, 1914, gruodžio 17 (30). 

3 M. Yčas, Atsiminimai, t. 1. K., 1935, p. 229. 

“4 Lietuvių deklaracija.— „Viltis“, 1914, rugpiūčio 21 (rugsėjo 4). 

SM. Yčas. Atsiminimai, t. 1, p. 232. 

je ir tapo atkakliu „netendencinio“, „grynojo meno“ propa- 
guotoju, simbolizmo gerbėju. Jo kritikos straipsniai — tai iki 
kraštutinumų subjektyvūs impresionistiniai esė. S. Šilingo sub- 
jektyvizmas pasireiškė ir atrenkant kūrinius „Pirmajam barui“. 

Almanacho redaktorius nekėlė uždavinio pradėti naują li- 
teratūros kryptį, bet, palaikydamas ,nesuinieresuoto grožio“ 
ieškotojus, savaime skatino estetizmo tendencijas. Neteisus 
buvo I. Šeinius, tvirtinęs, kad „jei ne visi mūsų rašytojai al- 
manache dalyvavo, tai gal daugiausia dėl skirtingos Baro rašy- 
bos“!8, „Pirmojo baro“ medžiaga rodo, jog rinkinio sudarytojas 
buvo atsiribojęs nuo vyresniosios kartos rašytojų, o iš kūrybi- 
nio jaunimo atsirinkęs labiausiai pasidavusius modernistiniams 
ieškojimams literatus. Iš vieno M. Vaitkaus atsakymo L. Girai 
(„Almanachui nieko negaliu pažadėti, nes dabar toks mano 
dvasios ūpas, kad ne poezija berūpi")!7 atrodo, jog tuo metu, 
kai buvo rengiamas „„Pirmasai baras“, L. Gira organizavo atski- 
rą almanachą; gaila, apie šį sumanymą nieko daugiau nežino- 
me. A. Vienuolis, kurio „„Paskenduolę“ iškritikavo Maskvos 
studentai, jautėsi visai nuvainikuotas, kai jo nepakvietė bend- 
radarbiauti „Pirmajame bare“!š. Tuo būdu almanachas iš anks- 
to buvo kreipiamas modernizmo linkme. 

„Pirmajame bare“ nėra programinio straipsnio, kuriame bū- 
tų išdėstytos leidinio estetinės pozicijos, kaip, pvz., „„Gabijoje“ 
ar „„Vaivorykštėje“, bet vis dėlto almanacho teorinė estetinė 
platforma gana ryški. Ji tarsi mozaika susidėsto iš fragmentiškų 
postulatų atskiruose rašiniuose. Todėl, prieš aptariant „Pirmojo 
baro“ autorių kūrybą, verta susipažinti su kai kuriais progra- 





——— 


6 J. Keliuotis. Pasikalbėjimas su Ignu Šeiniu.— „Naujoji ro- 
muva", 1931, Nr. 46, p. 1098. 

17 M. Vaiikaus 1915.IV.10 laiškas L. Girai — LKLIR, f. 13, 1632—59. 

Iš A. Vienuolis. Mūsų literatūros linkmės.— „Naujoji romuva“, 
1931, Nr. 15, p. 343. 

miniais teiginiais pagrindinių almanacho bendradarbių S. Šilin- 
go, B. Sruogos ir I. Šeiniaus straipsniuose. 

„Pirmojo baro" redaktorius S. Šilingas savo visuomeninį es- 
tetinį Credo almanache išsakė netiesiogiai — kalbėdamas apie 
savo bičiulio jauno filosofo R. Bytauto pažiūrų kaitą, kuri pa- 
naši į jo paties vidinę evoliuciją: iš pradžių „socializmas su 
Marksu, Bebeliu, Žoresu ir didi banga visuomenės obalsių, ir 
smarkus ūžmas kovos“, o paskui — „tyrasai menas, Graikijos 
gadynė, ir filosofijos gelmės, ir meilė žmogaus, moteriškės, ir 
lietuvystės sąmonė“. Tai tipiška evoliucija smulkiaburžuazinio 
inteligento, Stolypino reakcijos sąmyšyje iškeitusio klasių ko- 
vos idealus į ramų tautinį kultūros darbą. Jis pasyviai laukia 
„tų pasaulio sūkurių, kurie turėsią Lietuvą išnardinti, kurie... 
jau siaučia". 

Naujoji R. Bytauto estetinių pažiūrų linkmė apibūdinta to- 
kiais orientyrais: „Gabija“, Vydūnas, Jaunutis Vienuolis, Čiur- 
lionis, Lietuvos Dailė, Siela...“ Čia suminėtos neoromantinės lie- 
tuvių literatūros ir meno gairės, susijusios su „tautos dvasios" 
ieškojimais. Bene pirmą kartą po S. Čiurlionienės apologinio 
straipsnio apie „Gabiją“ „Pirmajame bare“ buvo šitaip iškeltas 
J. A. Herbačiausko ir jo redaguoto literatūros almanacho indė- 
lis į lietuvių kultūrą. Kad tai neatsitiktinė nuoroda, patvirtina 
S. Šilingo straipsnis almanachui „„OrewecrBo“ (1916)!?, išmargintas 
J. A. Herbačiausko rašinių citatomis. 

Kaip didžiausią lietuvių kultūros vertybę almanacho bend- 
radarbiai iškėlė M. K. Čiurlionį. S. Šilingas buvo iniciatorius 
„Čiurlionio kuopos“, mėginusios propaguoti dailininko kūrybą 
ir jo paveikslų pagrindu įsteigti galeriją. Šia proga parašy- 
tame straipsnyje jis vadino M. K. Čiurlionį intuityviu lietuvių 





—— 


9 S. Šilingas. CormanEHo-NCHXOAOTHYeCKYe  NPEANOCEUKH AH- 
TOBCKOH AKTEPaTYpBI — «OTeuecTEO», t. 1, p. 153—165. 

dvasios reiškėju, nujautusiu „ateitį, kurioj materija tirpsta vi- 
sumos [visatos] dvasios dvelkime-bangavime“?0, Apie dailinin- 
ką S. Šilingas skaitė paskaitą, kurioje ieškojo jo paveikslams li- 
teratūrinių atitikmenų J. Baltrušaičio ir R. Tagorės kūry- 
boje?!. Nors šis menų sintezės bandymas, kaip liudija amžinin- 
kai, nebuvo nusisekęs?ž, bet prie jo ne kartą grįžo ir pats S. Ši- 
lingas, ir kiti „Pirmojo baro“ dalyviai. 

Netgi epigrafu „Pirmajam barui" paimta strofa iš lietuvių 
liaudies dainos „Bėkit, bareliai...“ („,„Pabėk, bareli, / galan lau- 
kelio — / kad tu nebėgsi, / aš pavarysiu") susijusi su M. K. Čiur- 
lioniu: jis šiai dainai sukūrė variacijas2. M. K. Čiurlionio pa- 
veiktas A. Varnas įtikėjo meno sintetinimo galimybėmis2ė. Jo 
piešiniai almanache dvelkia čiurlioniška nuotaika ir stiliumi, kaip 
ir ankstesni I. Šeiniaus inicialai savo paties „,Kupreliui'25. 

Labiausiai M. K. Čiurlionį „Pirmajame bare“ įvertino 
B. Sruoga, pavadindamas jį dievišku pranašu „naujų neapčiuo- 
piamų pasaulių, kupinų naujo džiaugsmo, naujos laimės, naujos 


——— 


20 Lietuvių Dailės Draugija. Čiurlionies kuopa. V., 1913, gruodžio 31, 





A 

2 „Viltis“, 1914, kovo 27 (balandžio 9). 

2 Ten pat; Š. R. [Šatrijos Raganaį. Dailės kritika.— „Vairas“, 1914, 
Nr. 5, p. 20. 

2 M. K. Čiurlionis šią dainą vadino „rugiapiūtės triumfo daina, pio- 
vėjų pabaigtuvių eisenos maršų“ (A. Žmuidzinavičius. Žiupsne- 
lis atsiminimų.— Kn.: M. K. Čiurlionis. K., 1938, p. 76). „Vaivorykštėje“ 
ją citavo I. Šeinius kaip stiprybės įkvėpėją, padedančią eilių eilėms 
piovėjų karštai varyti barą (I. Šeinius. Tylu Lietuvoje. Iš vasaros 
įspūdžių.— „Vaivorykštė“, 1913, kn. 4, p. 752—753). I. Šeinius, matyt, ir 
buvo almanacho krikštatėvis — parinko antraštę bei epigrafą. S. Šilingas 
rugiapiūtės dainą „Bėkit, bareliai...“ pavadino „nenuveikiamos galios“ 
simboliu, padedančiu žmogui susilieti su visuma [visata] (,„Pirmasai baras“, 
p. 161). 

* Adomas Varnas.— „Kultūra“, 1938, Nr. 3, p. 221. 

* P. Galaunė. Mūsų knygos kultūrėjimas.— Dailės ir kultūros 
baruose. V., 1970, p. 88—89, 

gyvybės". M. K. Čiurlionis, jo žodžiais, „pirmas pradėjo pinti 
Jaunosios Lietuvos savitą vainiką. Jis atėjo kaip degąs mete- 
oras nuo tolimų tolimų mitų-pasakų pasaulių, nuo žilų dainų 
melodijų ir papuošė vainiką visų gražiausiu žiedu“. Dailininkas 
čia išaukštintas kaip naujos, neregėtos tikrovės kūrėjas. Meno 
autonomiškumas ir subjektyvizmas — „Pirmojo baro“ estetikos 
pagrindas. 

„Barininkų“ estetinius principus išsamiausiai išdėstė B. Sruo- 
ga straipsnyje „Po velėna pumpurėlis“ — T. Šeiniaus „Kupre- 
lio" recenzijoje. Čia ką tik buvo cituota B. Sruogos nuomonė 
apie M. K. Čiurlionį. Nors savo teiginius B. Sruoga taikė kon- 
kretaus kūrinio konkrečiam veikėjui apibūdinti, bet jie turi ir 
bendresnę prasmę. 

Recenzentas savitai samprotavo apie literatūros kritiką ir 
meno kūrinių vertinimą. Remdamasis XX a. pradžios filo- 
sofu idealistu B. Christiansenu, jis teigė, kad meno veikalą rei- 
kia ne kritikuoti, o išgyventi, „tai reiškia įeiti į rašytojo sielą, 
<...> jos ugnim užsidegti". Svarbiausiu kūrinio vertės kriteri- 
jum B. Sruoga iškėlė jo dvasinę konsistenciją: „„Aišku, kad dai- 
lės raštuose turim ieškoti vien tik sielą atveriant ir vien tik 
sielos atvėrimo galingumu galim veikalą vertinti.“ Vadinasi, 
rašytojas atveria savo sielą, 0 kritikas išmatuoja jos galią. 

Pratęsdamas nemenką literatūrinį triukšmą sukėlusio savo 
straipsnio „„Skeveldros“ teiginius („Ir laikas jau iš dailės etno- 
grafija, istorija, doros dogma ir pilietiškumas išvyti!“)28, 
B. Sruoga pasmerkė utilitarinius kūrybos vertintojus, sprau- 
džiančius meną į išankstines schemas, ir kaip tokio kritiko pa- 
vyzdį nurodė A. Jakštą, kuris, „dogmų dogmomis apsisvaigi- 
nes, <...> patsai pavirto į dogmos ir formalumo skiautą“. 





2 Homunculus [B. Sruoga]. Skeveldros (Improvizacija). — „Lie- 
tuvos žinios“, 1915, gegužės 18 (30). 

B. Sruoga piktinosi, kad literatūros vystymąsi stabdą „,pseu- 
do-kritikai, pseudo-mMoralininkai, pataikuoliai realiečiai ir įvai- 
rūs „gdzonai-politikonai"“, reikalaujantys iš meno „duoklės pi- 
lietiškumui ir moralei“. Aristotelio suformuluota socialinė, arba 
politinė, žmogaus charakteristika (zoon politikon) straipsnyje 
pavartota kaip niekinamas epitetas politikuojantiems kritikams. 

B. Sruogos nuomone, tokios knygos, kaip „Šarūnas“, „Pro- 
bočių šešėliai“, „Erškėčių vainikas“, „Dainavos šalies senų žmo- 
nių padavimai“, almanachas „Gabija“, tebelaukia geresnių lai- 
kų, kai literatūra bus vertinama ne pagal utilitarinius mastus, 
Taigi ir čia atiduota pirmenybė neoromantiniams J. A. Herba- 
čiausko, Vydūno, V. Krėvės kūriniams. 

Straipsnyje „Po velėna pumpurėlis“, kuriam epigrafą B. Sruo- 
ga pasirinko iš V. Briusovo baladės „Orfėjas ir Euridikė"2", jis 
išdėstė savo ir kitų lietuvių modernistų pažiūras į meno kūry- 
bą ir kūrėją. Patį kūrybos procesą B. Sruoga traktavo subjekty- 
viojo idealizmo požiūriu, remdamasis tokiais autoritetais, kaip 
estetizmo pakraipos rašytojas ir kritikas O. Vaildas, poetai 
simbolistai V. Briusovas ir K. Balmontas, meno teoretikai 
B. Christiansenas ir Ivanovas-Razumnikas. Straipsnyje aiški- 
nama, kad tikras menininkas kuria ne iš noro, bet iš įkvėpimo, 
todėl jo kūrybos rezultatas didesnis už siekiamą tikslą. Kurti 
galima tik amžiną ilgėjimąsi savyje palaikant. Kurti — tai iš- 
reikšti save. 

Kiekviename žmoguje, anot B. Sruogos, sukaupta kūrybinių 
jėgų. Vaikystėje jos nesiskiria nuo paprastos energijos. Jei, 
žmogui augant, „jiedvi visai persiskiria, išeina Žmogus — žemės 
vergas; jei nepersiskiria, pasilieka savo pirminiame stovyje — 
žmogus amžinai lieka naiviu vaikučių. Tokius mes poetais, tvė- 
rėjais vadiname.“ Mokslo žmonės save ir visą aplinką įsivaiz- 





——-— 


7 V, Kubilius. Valerijus Briusovas ir Lietuva. — LK 14, p. 209. 

duoja sustingusius; menininkai vadovaujasi gyvenimo impul- 
sais — „trokšta gyventi, trokšta meilės, trokšta tverti“. Kūryba, 
kaip ir meilė, nepripažįsta logikos dėsnių. Meno žmogaus „be- 
protystė“ — palaiminta būsena. Menininkai visa siela suaugę su 
gamta, jaučia visatą savyje, siekia susivienyti su dievybe gro- 
žyje. Jie — šalių apeigų priešai, tobulesnės tikybos — širdin- 
gumo, sielos atvėrimo — skelbėjai. 

Tokie B. Sruogos teiginiai artimi I. Šeiniaus pateiktai meni- 
ninko koncepcijai „Pirmojo baro“ straipsnyje „„Duonelaitis“. 
I. Šeinius žmones irgi suskirstė į du tipus. Vienų, gyvenimo mo- 
kytojų, „galvą valdo šaltas protas"; jie vadovaujasi logika, 
„abstrahuoja savo mintimi“. Antrieji, menininkai, jausmu, in- 
tuicija prasismelkia į tai, kas eiliniam žmogui nematoma, ir ku- 
Tia naują tikrovę. Menininkas „tik tuomet didis ir galingas, 
kuomet jis individualus, nepanašus į kitus; kuomet jis su savo 
siela turi ir savas akis“. Menininkas stovi aukščiau už inertiš- 
ką, konservatyvią visuomenę, todėl negali tenkinti jokių „im- 
peratyvių reikalavimų“. „Visuomenė turi eiti prie savo geres- 
niųjų sūnų, o ne jie prie jos leistis." Taigi I. Šeinius stipriau, 
negų B. Sruoga, pabrėžė menininko išskirtinumą, kūrybinės in- 
dividualybės reikšmę. 

B. Sruoga straipsnyje „Po velėna pumpurėlis" tvirtino, kad 
materialistinis pasaulio suvokimas lietuviams esąs svetimas. 
Realistas meno kūrinyje per medžiagą nemoka matyti sielos, o 
I. Šeinius „Kuprelyje“ sugebėjo atgaivinti ir sudvasinti materi- 
ją. Realistiniame kūrinyje rodomi visuomenės tipai, visuomenės 
ūpas, psichologija; I. Šeinius vaizduoja individus, asmenybes, 
kurių dvasioje kovoja du gaivalai — kūrėjas ir žmogus. Kupre- 
lio sielos ir kūno disonansai skatina jį ilgėtis kitų, gražesnių ir 
geresnių pasaulių. ,,„Kuprelyje tvėrėjas-poetas pergalėjo pilie- 
tį, ir atšlijo jisai nuo pasaulinio sūkurio, <...> savo sieloje 
sutvėrė puikų pasaulį ir nuėjo jan gyventi.“ Kaip matome, kri- 

tikas stengėsi praplėsti ir pagilinti autorinę Kuprelio charak- 
teristiką. 

Vietoj materialistinio pasaulio suvokimo B. Sruoga siūlė 
idealizmą ir panteizmą, vietoj realizmo — nediferencijuotą ne- 
oromantizmą. Kritikas pagrįstai pasisakė prieš primityvų kū- 
rybos vertinimą, tačiau, gindamas jos specifiką, jis, kaip ir kiti 
modernistai, ignoravo visuomeninę Meno paskirtį Svarbiausi 
naujojo Meno požymiai, jo manymu, yra egocentrinis, emocin- 
gas, intuityvus daiktų ir reiškinių vaizdavimas, pastangos at- 
spėti visatos slėpinius, — tai jau siejasi su simbolizmu. 

„Pirmąjį barą“ varė vienuolika autorių. 230 puslapių knygo- 
je išspausdinta beveik pusšimtis originalių eilėraščių, du stam- 
būs prozos kūriniai, kelios impresijos, literatūrinis etiudas ir 
trys ilgi straipsniai apie literatūrą, įdėta nekrologinės medžia- 
gos, vertimų. Leidinio redaktorius S. Šilingas ir pagrindiniai 
bendradarbiai B. Sruoga, I. Šeinius pasireiškė keliuose žanruo- 
se. Almanacho branduoliui priklausė ir dailininkas A. Varnas. 
Savo kūryba daugiau ar mažiau prisidėjo V. Krėvė, S. Čiurlio- 
nienė, A. Lastas, K. Binkis, V. Bičiūnas, M. Biržiška. 

S. Čiurlionienė ir A. Varnas stovėjo prie lietuvių literatūri- 
nės spaudos lopšio: pirmoji bendradarbiavo ,„„Gabijoje“, antra- 
sis šio almanacho gimimą stebėjo iš arti. V. Krėvė ir I. Šeinius 
jau buvo kelių knygų autoriai. B. Sruogos, A. Lasto, K. Binkio 
pavardes skaitytojai žinojo tik iš periodikos, daugiau iš „pir- 
meiviškų“ leidinių. Bet tų autorių „pirmeiviškumas“ nebuvo 
vienodai nuoseklus ir įsisąmonintas. V. Bičiūnas nematė jokio 
skirtumo tarp bendradarbiavimo liberalinėje ir klerikalinėje 
spaudoje2ė. Visi jie dabar vengė visuomeniškai angažuotis. Tik 





————— 


*Š V. Bičiūnas. Laiškas redakcijai. —,,Viltis", 1915 gegužės 
8 (21). 

almanacho redaktorius ir M. Biržiška — vienas iš LSDP oportu- 
nistinių lyderių — dalyvavo visuomeninėje veikloje. 

Pirmuosiuose lietuvių almanachuose ir „„Vaivorykštėje" gau- 
siau kūrybos pateikusių poetų eilėraščius buvo įprasta išmėtyti 
keliose vietose. S. Šilingas „Pirmojo baro“ medžiagą mėgino 
skirstyti žanrais: iš pradžių — originalūs eilėraščiai, po to — 
verstiniai, paskiau — proza??, Tačiau ši klasifikacija pairo. Ga- 
vus naujų kūrinių, jie buvo įterpti tarp kitų žanrų medžiagos. 
B. Sruogos eiliuotą kūrybą išsklaidžius trijose almanacho vie- 
tose, nukentėjo jos meninis vientisumas, 

Originalioji proza almanache gretinama su giminingais, re- 
daktoriaus manymu, vertimais. Pvz., šalia R. Tagorės kūrinių 
įdėta S. Čiurlionienės „Jūra“ ir V. Bičiūno „Allegro“. Kai ku- 
Tie „Pirmojo baro“ vertintojai dėl to šių rašytojų kūryboje ieš- 
kojo literatūrinių analogijų: B. Sruoga įrodinėjo R. Tagorės 
dvasinį artimumą S. Čiurlionieneiš?, L, Gira „tagoristu" vadino 
V. Bičiūną?!, nors abiem atvejais lyginimai nepagrįsti. 

S. Šilingas tikėjosi susilaukti iš J. Baltrušaičio lietuviško ei- 
lėraščio, kuriam buvo numatęs vietą tarp S. Čiurlionienės eilių 
ir K. Balmonto vertimo3?. 1915 m. kovo 12 d. laiške33 „Pirmojo 
baro“ redaktorius skundėsi, kad kūrinio dar negavęs, ir rengėsi 
J. Baltrušaičiui skubiai siųsti telegramą. Po mėnesio į tą vietą 
S. Šilingas įdėjo A. Niemojevskio eilėraštį „Kelionėje“, 

Pagerbiant vieno iš „Pašvaistės“ almanacho iniciatorių, prieš 
trejus metus mirusio jauno poeto „aušrininko“ Z. Gėlės atmini- 
mą, „Pirmasai baras“ pradedamas jo eilėraščiais. Tai giedra 


29 S, Šilingo 1915.III.12 laiškas B. Sruogai.— LK 14, p. 463—464. 

30 „Santara“ (Petrogradas), 1917, kovo 31. 

3 VVUBR, F 242, p. 303. 

32 Veikiausiai S. Šilingas, 1915.11.20 būdamas Maskvoje (,„Vairas“, 
1915, Nr. 6, p. 95), šnekino J. Baltrušaitį debiutuoti lietuvių literatūroje. 

3 LK 14, p. 463. 

egocentrinė lyrika. Poetas vaizduoja vidurvasario kaitrą, pie- 
šia kalnelio peizažą, gėrisi lengvais sparnais ramumą nešančia 
elgetų giesme ir nenori be pėdsakų išnykti. Nuo studijų laikų 
S. Šilingas buvo karštas Z. Gėlės kūrybos adoratorius, įtikėjęs 
jos dvasiniu artimumu M. K. Čiurlioniui ir J. Baltrušaičiuis*, 

Su gaivališka jėga „Pirmajame bare“ prasiveržė B. Sruogos 
talentas. Dideliame eilėraščių pluošte atsiskleidė savita jo kū- 
rybos maniera, kai kurių literatūros tyrinėtojų vadinama simbo- 
listiniu impresionizmus?, 

B. Sruogos poezijai būdinga romantinė pasaulėjauta. Poetas 
nevaržo savo nuotaikų, kurios kas akimirka kinta. Vienatvė 
blaško jį iš vieno kraštutinumo į kitą. Jis ieško užsimiršimo 
gamtos stichijų siautuly, koneveikia žemės buitį ir nori „,„dangų 
kaip žydrą svajonę sugerti“, sveikinti saulę (,„Saulėleidžio 
giesmės"). Iškyla vaizdiniai apie žvaigždes, į kurias turi nuvesti 
„verdančios jūros“ („Ties banga“). 

Gyvenimą poetas vadina sapnu budint. Dualizmo įdirgintą 
vaizduotę praskaidrina „melsvi svajonių kerai“ — Balta Gul- 
bė, Nepažįstamoji. Ir štai „mėlyna paukštė ant džiaugsmo ir lai- 
mės sparnų“ atneša gegužę („Kai ji atskrido“). Išsiskleidus šir- 
dies žiedams, pražysta ir žemė („Mano sieloj šiandien šventė“). 
Meilės ir kūrybos ilgesys skatina aukštiems siekiams. Eilėrašty- 


——————— 


34 Maskvos universiteto studentas T. Petkevičius 1913.N.1 rašė 
O. Pleirytei-Puidienei: „„Maskviečiai su tokiuo užsidegimu pagavo skai- 
tyti kiekvieną [Z. Gėlės] rankraščio eilutę, kad aš jau nežinau, kaip juos 
reikės atšaldyti. (Matai, Tamsta — antrą Čiurlionį jame atrado). Komisija 
Gaidamavičiaus raštams leisti susirašinėja su Tamstos vyru ir, matyti, 
nori „šventą“ redagavimo darbą būtinai atlikti pati savistoviai, niekam 
neužleisdama garbės Gaidamavičiaus raštus redaguoti“ (VVUBR, F 551). 
S. Šilingas irgi buvo kooptuotas į tą komisiją (ten pat, F 147, p. 39). Jo 
straipsnis apie Z. Gėlę „Dainius — pumpurėlis“ (,„Aušrinė“, 1913, Nr. 22, 
p. 5—10) išreiškė lietuvių studentų aspiracijas ir savo ruožtu dar labiau 
žadino susidomėjimą šio poeto kūryba. 

35 V. Kubilius. Mūsų rašytojai. V., 1958, p. 37. 

je „Piovėjas“ liaudies dainų bernelis laukia, kad sesulė atneštų 
radastų juostą, šalto vandenėlio. 

B. Sruogos eilėraščiai almanache nuskambėjo neįprastai in- 
tymiai, laisvai, nuotaikingai. Juose nebėra maironinei poezi- 
jai būdingo racionalumo ir retoriškumo. Veržlūs emocijų ir 
asociacijų šuorai, vidinę būseną subtiliai nusakantys simboliai, 
originalios metatorinės konstrukcijos žymiai pagilino lyrizmo 
sampratą lietuvių poezijoje. Šie ir kiti nauji B. Sruogos poezi- 
jos bruožai — sudėtinga strofika (eil. „Baleto eskizas“), tobula 
instrumentuotė (eil. „Lapai“) — išryškėjo kaip tik „Pirmajame 
bare". 


Iš S. Šilingo laiškų B. Sruogai““ matyti „barininkų" pastangos griežtai 
atsiriboti nuo Maironio mokyklos: vengti kūryboje bet kokios agitacijos, 
šūkių, pačiu vaizdu reikšti idėją. S. Šilingas aiškino, kad rašytojo funk- 
cija — būti grožio anatomu, savitai atskleidžiančiu vaizduojamo objekto 
specifiką. B. Sruoga almanache siekė daugiau išsakyti savo nuotaikas, 
negų atspindėti tikrovę. Tačiau abu literatai iš esmės vienodai suprato 
moderniosios poezijos pobūdį. S. Šilingas itin gyrė B. Sruogos ,Saulėlei- 
džio giesmes“, kuriose poetas, jo manymu, susilieja su visata-chaosu, 
išsiveržia iš žemės traukos ir, tapęs „,bekūne substancija“, skrieja „tartum 
kitame pasaulyj“. Kartais migločiausia nuojauta, išreikšta meniškai, S. Ši- 
lingo teigimu, veiksmingesnė už dešimtis ryškiausių vaizdų. Jis rekomen- 
davo autoriui, kuriant poetinį vaizdą, įsijausti į M. K. Čiurlionio pa- 
veikslus, mokytis iš J. Baltrušaičio kūrybos. 

S. Šilingas paredagavo atskiras B. Sruogos eilėraščių vietas, kai ku- 
riuos atsiųstus kūrinius patarė pataisyti pačiam poetui, ir į daugumą re- 
daktoriaus pastabų atsižvelgta. 

Almanache išspausdinta keliolika Adomo Juodojo (A. Las- 
to) eilėraščių. Daugumas jų rašyti 1914 m., prieš Pirmąjį pasau- 


———— 


36 LK 14, p. 456—465. 

linį karą, o trys — jam prasidėjus. Dviejuose eilėraščiuose — 
„Atlėkė žinios ant vėjo sparnų...“ ir „,„Mėnesiena“ — atsispindi 
karo nuotaikos. Tai vieninteliai „Pirmojo baro“ kūriniai, tiesio- 
giai atsiliepiantys į svarbiausią to meto įvykį. Todėl negalima 
kategoriškai teigti, kad almanache nėra nė užuominos apie pra- 
sidėjusį karą. Tačiau, šiaip ar taip, jo atgarsiai gana blyškūs: 
viename eilėraštyje išreikštas nerimas ir mirties baimė, kitame — 
noras pabėgti nuo karo siaubo „svajonėlių karalijon“ ir pasislėp- 
ti lelijoje. Šie A. Lasto kūriniai tik patvirtina, kad „Pirmojo ba- 
ro" autoriai bėgo nuo visuomeninės tematikoss?. 

A. Lasto poezijoje vyrauja estetizuoti gamtos vaizdai. Joje 
žirba auksinė saulė, sidabro žvaigždutės, deimanto spurgos, 
krištolinė jausmo bažnyčia, burtų kilpos ir kitokios grožybės. 
„Lengvasparnė svajonėlė“ kelia dainiaus mintis į padangę. Iš 
gamtos niuansų — šilo atbalsių, rugių sutartinės — jis bando at- 
spėti „amžinus slėpinius“, vadinasi, ieško „antrosios tikrovės“ 
kaip simbolistas. 

B. Sruoga savo plunksnos draugą laikė „mėlynų tolių“ po- 
etu, kurio melodijos nors ir monotoniškos, tiksliai apskaičiuo- 
tos, bet kiekviena daina — naujas atradimas besigilinant į gy- 
venimo, gamtos ir grožio paslaptis. Tiesą sakant, A. Lasto ap- 
mąstymai „Pirmojo baro“ puslapiuose negilūs, o jausmų pasau- 
lis neįvairus. lr vis dėlto tie eilėraščiai yra viena aukščiausių 
jo kūrybos pakopų iki 1917 metų. 

Almanache išspausdinti du K. Binkio eilėraščiai; ,„Žalumo 
banga“ — žaismingas ir plastiškas kūrinys, šlovinantis gaivališ- 
ką „gyvybės jūrą“, ir „Gėlės iš šieno“, kur su didele psicholo- 
gine nuovoka atskleista drovi kaimo mergaitės meilė. Pastara- 





37 Lietuvių literatūros istorija, t. 2, p. 351. 


8 B, Cpyora, OcmoBHMBIe MOTHBHI COBPeMeHHOŽ AMTOBCKOH AHPH- 
KH, — LK 14, p. 308—-309, 

sis veikiai buvo pripažintas klasikiniu kūriniu. Jį, kaip ir B. Sruo- 
gos „Piovėją“, deklamavo visa Lietuva. 

S. Čiurlionienė buvo gyvas ryšys, siejąs „Pirmąjį barą“, iš 
vienos pusės, su S. Šilingo adoruojama „Gabija“, o iš kitos — 
su M. K. Čiurlionio asmenybe. Paragavusi žurnalistės ir peda- 
gogės duonos, 1914—1915 m. ji gyveno Viekšniuose ir rašinėjo 
„Vairui“ vaizdelius ir monologus. Kaip rašytoja, ji S. Šilingui 
atrodė tikra „barininkė“, o kaip žmogus — ne visiškai“? 

Mirštančių lapų byla, melsvo ūko ir mėnulio šaltos spalvos, 
klausimai be atsako gana dusliai skambančiose rimuotose ir 
baltosiose S. Čiurlionienės eilėse „Pirmajame bare“ sudarė pa- 
slaptingą nuotaiką. Už „neišpasakytą ramybę" „barininkai" la- 
bai vertino jos eilėraštį „Baltoji lelija“*9. Tačiau apskritai 
S. Čiurlionienės pastangos simbolinti reiškinius nedavė laukia- 
mų rezultatų. Šlubčiojanti eiliavimo technika, žemaitiško kir- 
čiavimo ypatybės neleido jai pasivyti kitų jaunų poetų. 

Lyrinės prozos miniatiūrose S. Čiurlionienė mėgino perteik- 
ti gilesnę, perkeltinę prasmę, transformuodama tikrovę, įves- 
dama sąlygiškų situacijų. Miniatiūra apie žmogų ir nematytą 
neregėtą baltą paukštį įdomi M. K. Čiurlionio kūrybos konteks- 
te. Tai lyg ir literatūrinė „Zodiako ženklų“ Šaulio paralelė: 
žmogus eina paskui savo svajonę, „baltojo paukščio ieško, to 
paukščio, kurio vilyčia nesiekia". 

Nemažo populiarumo susilaukė S. Čiurlionienės stilizuotų 
pasakų ciklas „Jūra“. Jis buvo rašomas dar 1908 m. vasarą?!. 
Manoma, kad pirmasis ciklo fragmentas tada buvo M. K. Čiur- 





39 S. Silingo 1914,X.31 laiškas B. Sruogai.— LK 14, p. 457, 

* B. Cpyora, OcHoBHBIe MOTEBEL... — Ten pat, p. 310. 

*1 S. Čiurlionienė-Kymantaitė. (Autobiografija|.— Tary- 
bų Lietuvos rašytojai. V., 1967, p. 90. 

lionio harmonizuotas ir atliktas „Žiburėlio“ vakare*2, Su roman- 
tiniu patosu kūrinyje pasakojama apie jūrą ir jos Žmones: senų 
senovės vaidilą ir jo dukrą, pakrantės valdovą, pavertusį savo 
dukterį bokštu, apie mažą našlaitėlį, šešių brolelių jauną seselę. 
„Jūrą“ B. Sruoga vadino giliai nacionaline epopėja, turinčia 
daug liaudies mistikos. Jūra — ne kas kita, anot jo, kaip Lietu- 
vos siela. Varganas gyvenimas verčiąs lietuvį ieškoti kitokio — 
senovės dienų — pasaulio. „Tai legenda apie sielos atsisveikini- 
mą su kūnu.'4š 

V. Bičiūno impresijų pynė „Allegro“ — migloti svarstymai 
apie gyvenimą ir mirtį, dangų ir žemę, prisiminimai, vizijos. 
Jaunas autorius, matyt, M. K. Čiurlionio įkvėptas, panoro su- 
jungti literatūrą su muzika, tačiau jo impresijose pasigendi ne 
tik skambios frazės, bet ir sklandaus stiliaus. 

„Pirmajame bare“ išspausdinti du stambūs prozos dalykai: 
V. Krėvės „Skerdžius“ ir I. Šeiniaus ,Mėnesiena". 

„Skerdžių“, reikšmingiausią savo realistinį kūrinį, V. Krėvė 
sakėsi sukūręs studijuodamas Kijeve**, vadinasi, dar pirmojo 
dešimtmečio pabaigoje. Tačiau tada veikiausiai buvo parašyti 
vien juodraštiniai apmatai. 1910 m. pradžioje, jau gyvendamas 
Baku, V. Krėvė skundėsi savo bičiuliui L. Girai neturįs Iaiko 
galutinai sutvarkyti turimų kelių apysakėlių („ar tai perrašyti 
taipogi reiktų, kai kurias net užbaigti“)*9; tik 1914 m. vidury 
ėmė rengtis tas apysakėles, kartu ir „Skerdžių“, išleisti atskira 
knygele““, 





42 M. K. Čiurlionis. Laiškai Sofijai. V., 1973, p. 29. 

* 5. Cpyora., OcHoBBhIe 3A6MeHTH AHTOBCKOŽ  AMTEpATYPII. — 
LK 14, p. 327. 

4 Zr. A, Laisvydas. Kaip buvo parašyta populiariausia mūsų 
knyga.— „Lietuvos žinios“, 1940, gegužės 11. 

*5 V. Krėvės 1910.1.29 laiškas L. Girai.— VRBR, f. 7, 384—8. 

46 V. Krėvės 1914.V1.5 laiškas L. Girai.— Ten pat, 385—43. 

Sustojus ,„Vaivorykštei“, V. Krėvė mėgino bendradarbiauti 
„Vaire“, bet čia išspausdino tik vieną apsakymą. Po konfliktų 
su „Viltimi"*' rašytojas vengė įsijungti į srovinę periodiką. O 
„Pirmasai baras“ atrodė nevaržąs kūrybos polėkių, kaip ir L. Gi- 
ros redaguotas žurnalas. 

„Skerdžiuje“ pagrindinio veikėjo — šimtamečio skerdžiaus 
Lapino išorinis paveikslas tapomas realistiškai, o jo pasaulėjau- 
ta romantizuojama. Lapinas, nevaržomas buities varžtų, visuo- 
menės normų ir religinių dogmų, klausosi vien savo nesugadin- 
tos prigimties balso, jaučiasi esąs gamtos dalis kaip toji Grai- 
nio liepa, su kuria suaugęs įo likimas. Didžiausią dėmesį auto- 
rius skiria dvasiniams reiškiniams — panteistiniam  skerdžiaus 
pasaulėvaizdžiui, jo natūrfilosofijai atskleisti. Individualiame 
charakteryje rašytojas ieško nacionalinio charakterio bruožų, 
atėjusių iš amžių glūdumos. „„Barininkai“ itin vertino šį apsaky- 
mą. B. Sruogos ir J. Baltrušaičio išverstą jį buvo norima pa- 
skelbti M. Gorkio iniciatyva rengtame lietuvių literatūros rin- 
kinyje*š, 

I. Šeinius savo apysaką „Mėnesiena“ 1913 m. pradžioje jau 
buvo išvertęs į rusų kalbą ir tikėjosi, J. Baltrušaičio remiamas, 
paskelbti žurnale „3ameTE!"49. Veikiausiai dėl antiklerikalinių 
motyvų I. Šeinius nesiūlė jos ,Vaivorykštei“. Itin stiprūs jie 
buvo pirmajame variante, kurį žinome tik iš aprašymo““, 

Skaitytojus pasiekusi ,„Mėnesiena“ — lyriškas impresionisti- 
nis kūrinys apie klieriko Jono ir sodžiaus merginos Olės meilę. 
Slaptingoje mėnesienų rimtyje vyksta chaotiškos vidinės grum- 
tynės tarp jausmo ir pareigos. Beprasmė kova prieš žmogišką 
prigimtį sudarko gražią draugystę. Čia, kaip ir kituose I. Šei- 


—- mi 


*" V, Krėvės 1912.I1.2 laiškas L. Girai.— Ten pat, 27. 

* Vertimo rankraštis.— LKLIR, f. 8—6. 

bi I. Šeiniaus 1913.1I.2 laiškas L. Girai — LK 14, p. 438—439, 
30 „Aušrinė“, 1913, Nr. 22, p. 31. 


360 


niaus kūriniuose, reiškiniai vertinami personažų akimis, Spalvų 
ir šešėlių žaismu, meistriškai personilikuota aplinka, niuansuota 
sakinio stilistika įtaigiai rodomos įvairios psichologinės būsenos. 
Apysaka „„Mėnesiena“ meniškumu prilygsta „Kupreliui“ ir „,Va- 
saros vaišėms“. 

Kaip matyti, almanache paskelbta nemažai išliekamąją ver- 
tę turinčios originaliosios kūrybos. Jame žymu „barininkų“ pa- 
stangos atnaujinti lietuvių literatūros procesą, vadovaujantis 
romantine pasaulėjauta. Kaip atskira literatūros srovė, leidi- 
nyjeę pastebimai formuojasi simbolizmas ir atsiskleidžia vieno 
ryškiausių jo atstovų B. Sruogos kūrybinė individualybė. 
B. Sruogos ir K. Binkio eilėraščiai, V. Krėvės apsakymas, I. Šei- 
niaus apysaka — reikšmingiausi „Pirmojo baro“ kūriniai. 

„Pirmajame bare“ išversta šešių autorių — F. Ničės, R. Ta- 
gorės, V. Briusovo, K. Balmonto, A. Bloko, A. Niemojevskio — 
kūrybos. Šie XX a. pradžioje išpopuliarėję mąstytojai ir rašy- 
tojai veikė daugelį jaunų žmonių ištisu kompleksu idėjų bei 
emocijų. 

XIX a. pabaigos vokiečių filosofas, iracionalizmo ir voliun- 
tarizmo atstovas F. Ničė, sukūręs antžmogio kultą, atitiko epo- 
chos prieštaravimuose pasimetusios buržuazinės inteligentijos 
nuotaikas. F. Ničė kartu su A. Šopenhaueriu padėjo susifor- 
muoti simbolistų pasaulėžiūrai, Šis poveikis prasidėjo nuo jo 
estetinių pažiūrų, o ilgainiui pasiekė etinius ir netgi sociali- 
nius idėjų šaltinius?!. Pagrindinį F. Ničės filosofijos veikalą „Al- 
so sprach Zarathustra“ („Šitaip kalbėjo Zaratustra“) simbolistai 
sutiko kaip tobulą simbolistinio meno pavyzdį??. Jiems impo- 
navo audringais aforizmų ir paradoksų gūsiais reiškiamas kraš- 


5! B AcMyc. Ounocodbus H >CTeTHKAa pyYCCKOIO CHMBOAU3M2. — 
AuTrepaTypHOe HacAeACTEO, t. 27—28, M., 1937, p. 7. 


2 JaAuc [A, Ko6rimnnckuū). Pycckue cHMBOAKUCTEL, M., 1910, 
p. 35. 

tutinis subjektyvizmas, intuityvus, stichiškas pasaulio suvoki- 
mas, kūrėjo absoliutinimas. 

1909 m. Rusijoje buvo pradėtas leisti pilnas F. Ničės raštų 
rinkinys, o vien jo pavardės paminėjimą S. Čiurlionienės kny- 
goje „Lietuvoje“ (1910) A. Jakštas suprato kaip patyčias iš 
krikščioniškos moralės9š, I. Šeinius pirmąkart lietuvių skaityto- 
jams pateikė F. Ničės veikalo „Šitaip kalbėjo Zaratustra“ frag- 
mentų. Jis užčiuopė pagrindines idėjas, tačiau, neseniai išmo- 
kęs vokiečių kalbos, tik iš tolo priartėjo prie savitos F. Ničės 
poetikos, kuri, beje, sunkiai perteikiama ir patyrusių vertėjų. 

Almanachui atrinkti keturi F,. Ničės veikalo pirmosios da- 
lies fragmentai kupini skepticizmo ir ironijos. Mylėti žmogų, 
„nešti savo ugnį į klonius“, pasak filosofo, bergždžias darbas; 
geriau eiti „į žvėris“, būti „lokiu tarp lokių, paukštimi tarp 
paukščių". Dievą mylėti — taip pat beprasmiška, kadangi jis 
„jau miręs“. Pastarasis teiginys turėjo sudrebinti klerikalinę 
Lietuvos visuomenės dalį. F. Ničė tyčiojosi iš prakticizmu pa- 
grįstos doros ir jos skelbėjų, kurie moko ramiai miegoti, jis 
niekino „apšvietą“ ir šlovino nesąmoningus skatulius („Sakau 
jums: reik turėti savyje chaosą, kad pagimdyti virpančią 
žvaigždę“). 

Individą, kūrėją F. Ničė iškėlė į tokią aukštumą, kokios ne- 
pasiekė ir J. A. Herbačiausko įsivaizduotas „genijus“. Jis per- 
daug gilus ir išdidus, kad jį suprastų nuo smulkių niekšybių 
apjakę „mažieji“ — „rinkos musės“. „Minia“ sukasi tik apie 
juokdarius, o „aplink išradėjus naujų brangenybių sukas pa- 
saulis: — nematomai jis sukas". Kad netaptų vėduokle „rinkos 
musėms“, individas turįs bėgti į savo vienumą. Menininko san- 
tykiai su visuomene XX a. pradžios lietuvių spaudoje buvo ne- 
sibaigiančių diskusijų objektas, šį klausimą gvildeno ir kiti 


53 „Draugija“, 1910, Nr. 44, p. 367. 

„Pirmojo baro“ kūriniai, tad F. Ničės veikalo ištraukos savo- 
tiškai įsijungė į ginčą modernistų labui. 

„Pirmajame bare“ išversta po vieną V. Briusovo, K. Balmon- 
to ir A. Bloko eilėraštį. Ano meto skaitytojai ir kritika šiuos 
poetus laikė ryškiausiais simbolizmo atstovais. V. Briusovas 
garsėjo kaip eilėraščio architektonikos virtuozas — „marmuro 
ir bronzos poetas“5*+. K. Balmontas, po ilgos priverstinės emi- 
gracijos tik prieš dvejus metus sugrįžęs į tėvynę, ypač buvo 
mėgstamas jaunimo savo daininga impresionistinių nuotaikų ly- 
rika?9. Simbolistų sluoksniuose didžiulę reputaciją turėjo A. Blo- 
kas, didžiausias ikispalinio laikotarpio rusų lyrikas““, 

Almanacho bendradarbiai, ypač Petrogrado universiteto stu- 
dentas filologas B. Sruoga, gerai pažino rusų simbolizmo speci- 
fiką. B. Sruoga dar gimnazijoje mėgino versti K. Balmonto po- 
eziją?", o neseniai periodikoje buvo paskelbęs V. Briusovo ei- 
lėraščio „Darbas“ vertimą?š. S. Šilingo pageidavimu“? B. Sruoga 
išvertė V. Briusovo „Mergužių pavasario dainą“ ir „Miestui“, 
K. Balmonto programinį eilėraštį „Būkim kaip saulė!“ė?? Alma- 
nache išspausdintas tik pirmasis kūrinys. Kiti vertimai, matyt, 
per vėlai pasiekė Vilnių. Tik šitaip galima paaiškinti faktą, ko- 


9 A. T. TpomosBa. Bpiocos, Banepaž SikoBAeBHY. —- AKTepaTyp- 
Hax SHHHKAOCEeAUS, t. 1. M., 1962, p. 755. 

8 „Jo grįžimas buvo bene pats stambiausias įvykis Rusijos istorijoje 
tais metais, — bent apie nieką tuomet nebuvo taip daug kalbėta ir rašyta, 
kaip apie jį“,— teigė B. Sruoga (,„Dienovidis“, 1940, Nr. 2, p. 92). 1914 m. 
K. Balmontas lankėsi Vilniuje, gausiai literatų bei visuomenės veikėjų 
auditorijai skaitė paskaitą „Poezijos burtai“, kurioje savo teiginius iliust- 
ravo ir lietuvių kalbos pavyzdžiais („„Viltis“, 1914, kovo 21 (balandžio 3). 
Gal būt, šios paskaitos klausėsi ir kai kurie „Pirmojo baro“ dalyviai. 

5 Hcropas pycckož AKTepaTYP5I, t. 10. M-A., 1954, p. 671. 

4 Samulionis. Balio Sruogos raštų bibliografija. V., 1970, 
p. 

8 „Lietuvos žinios“, 1915, kovo 20 (balandžio 2). 

32 S. Šilingo 1915.I1.1 laiškas B. Sruogai.— LK 14, p. 460. 

60 LKLIR, f. 1—3929, 3930. 

dėl leidiny nepasirodė primygtinai prašytas išversti V. Briusovo 
eilėraštis „Miestui“ (Suprask, kad turim miestą, — dargi pir- 
moj savo knygoj, — prakeikti")?! 

Eilėraščių vertimus S. Šilingas atidžiai lygino su originalu ir 
kėlė jiems nemažus reikalavimus. ,Mergužių pavasario dainos“ 
Grertimo, kuris pasirodė „perdaug nutolęs nuo originalo ūpo“, 
redaktorius nenorėjo dėti į almanachą. Tačiau, iš B. Sruogos 
eilių ciklo pavėluotai išėmus eilėraštį „Liūdėjimas“, kurį auto- 
rius buvo atidavęs almanachui „Aušrinės keliais“92. „Pirmojo 
baro“ laužinyje atsirado tuščias plotas. „„Mergužių pavasario 
daina“ tiko į tą vietą kaip B. Sruogos originaliosios kūrybos 
papildymas. Kūrinys išspausdintas su paantrašte „,Pasekant 
V. Briusovą modo Lithuanico“. Matyt, karo cenzūra pašalino 
šmaikštų eilėraščio epigrafą, paimtą iš vokiečių liaudies dainos 
ir pacituotą vokiškai. 

S. Šilingas buvo labai patenkintas B. Sruogos išverstu eilė- 
raščiu „Solveig“6?. Dabar pripažįstama, kad pirmasis bandymas 
lietuviškai atkurti A. Bloko poezijos žavesį B. Sruogai išties ge- 
Tai pavyko“*. Lengvai skamba ir A. Lasto išverstas K. Balmonto 
eilėraštis ,,Nuplasnok“, tur būt, irgi pirmas šio rusų poeto kūri- 
nys lietuvių spaudoje. Vertėjas šitaip komentavo kūrinį: ,„Vy- 
riausioji eilių „Nuplasnok“ mintis — sukurstyti skaitytojo bei 
klausytojo dvasią, sužavėti jį nuostabia laisve, žėrinčia saulė- 
tose erdvėse (žėri pievos), spindinčia žvainose, tartum balsvas 
akies blykčiojimas, mėnesienose begalinėse (dirvos žvainos). 


6! S, Šilingo 1915.1L1 laiškas B. Sruogai.— LK 14, p. 460. 

62 S. Šilingo 1915.1I1.12 laiškas B. Sruogai.— Ten pat, p. 463—464. 

63 S, Šilingo 1915.II.1 laiškas B. Sruogai.— Ten pat, p. 460. 

“* A. Baltakis. Aleksandras Blokas.— Kn.: A. Blokas. Poezija. V., 
1961, p. 26. 


364 


<...> Autorius nori sukurstyti tavo širdyj „narsių žygių uUg- 
Ri 69 

Vienas produktyviausių, nors ir ne pačių stipriausių lenkų 
rašytojų, išmėginęs visus literatūros žanrus, Andžejus Niemo- 
jevskis Lietuvos skaitytojams buvo žinomas kaip revoliucinės 
agitacinės literatūros kūrėjas. Jo kūrinius socialdemokratinei 
periodikai vertė Z. Angarietis, A. Purėnas. Dvi kovingos jo kny- 
gos amžiaus pradžioje išėjo Amerikoje lietuvių kalba““. 

Ir štai po ilgesnės pertraukos A. Niemojevskio vardas pasi- 
rodė „Pirmajame bare“. Tie, kurie buvo skaitę ankstesnius lie- 
tuviškus A. Niemojevskio vertimus, čia jo negalėjo atpažinti. 
Tai buvo sudėtingos evoliucijos rašytojas. Stolypino reakcijos 
metais jo kūryboje išryškėjo idėjinių prieštaravimų, kurie atsi- 
liepė kūrinių tematikai ir problematikai. Kritika dabar polemi- 
zavo, ar A. Niemojevskis modernistas, ar ne modernistas, nors 
„Nenormalaus žmogaus laiškuose“ jis kandžiai išjuokė moder- 
nistines teorijas ir menininkus dekadentus. 

B. Sruogos išversta A. Niemojevskio baladė „Kelionėje“ ar- 
tima romantizmui ir simbolizmui: žirgas per nakties rūkus vežio- 
ja liūdną keleivį, masių žadintoją. Pats almanacho redaktorius 
išvertė apsakymą „Naktis Akropolyje“ iš lenkų rašytojo dvito- 
mio „Spod pylu wiekėw“ (1906), kuriame įdomiai rekonstruoti 
senovės Graikijos gyvenimo paveikslai. 

A. Niemojevskio apsakyme vaizduojama sloguma, žymiems 
Atėnų valstybės vyrams atsisveikinant su demoso (liaudies) gu- 
jamu filosofu Anaksagoru už tariamą jo bedievybę. Antikinės 
atributikos, istorinių ir mitologinių veikėjų perpildytame fone 





6 A. Juodasai, Dėl K. Balmonto „Nuplasnok“.—, „Aušrinė“, 1917, 
Nr. 2—3, p. 44—45, 

“6 A. Niemojevski. Dantys už dantį, Apysaka. „D Vilties“ 
knygynas. Shenandoah, Pa, 1904; Revoliucijos žmonės [Apsakymai|. Ver- 
tė K. Puida, Chicago, Il., 1908. 

sprendžiamos asmenybės ir liaudies santykių problemos. Lieps- 
nos genijus Anaksagoras tampa tamsios minios auka, nes igno- 
ruoja jos pažiūras. Pats vergvaldžių demokratijos vadas Perik- 
lis, kurio Atėnai bijo dėl jo proto, taikstosi su liaudies papro- 
čiais. ,,Demos kvailas, bet kartais gerai mato." Garsūs meninin- 
kai kuria ne miniai, o pasauliui, istorijai. Liaudis nesupranta 
tikrųjų kūrėjų. Tokios mintys sutampa su F. Ničės ir simbolistų 
skelbtomis „dvasios elito“ teorijomis. Anuometinės kritikos 
nuomone, A. Niemojevskis pats save apgaudinėjo, kalbėdamas, 
jog niekina minią“?, 

A. Niemojevskis labai plastiškai sukūrė senovės graikų gy- 
venimo meninę vizijąčė, bet S. Šilingo vertimas neperteikia au- 
toriaus literatūrinio savitumo. Ir šiaipjau nelengvą turinį dar 
labiau apsunkina nevykę antikinių vardų vertiniai (kolumnos, 
gelairos, Perikles, Fukidides ir t. t.). 

S. Šilingas taip pat išvertė keliolika skirsnių iš R. Tagorės 
poezijos knygų ,„Sodininkas“ ir „Gitandžali“. Už ,„Gitandžali“ 
rinkinį 1913 m. gavęs Nobelio premiją, iki tol nežinomos ben- 
galų literatūros atstovas staiga tapo vienu populiariausių pa- 
saulio rašytojų. Dar tais pačiais metais J. Baltrušaitis iš anglų 
kalbos išvertė jo poezijos fragmentų žurnalui „3asertr“69. Vien 
1914 m. išėjo keturi rusiški „„(Gitandžali“ leidimai, o netrukus — 
dvi serijos R. Tagorės rinktinių raštų, kurių pirmąjį tomą re- 
dagavo J. Baltrušaitis'?. Šiais leidiniais ir naudojosi S. Šilingas. 

Nors „Pirmojo baro“ redaktorius palaikė su J. Baltrušaičiu 
ryšius, bet vargu ar siuntė jam į Maskvą patikslinti savo verti- 


7 A. H. Auyamupckuū. Hosešmaa NoAbCkaz AUTEpaTypa, t. 2. 
C.-IL, 1908, p. 292, 

6 J. Krzyžanowski. Neoromantyzm polski, p. 115. 

6 «3aBerTbI», 1913, Nr. 11, p. 116—120. 

OP. Tarop. Co6pamne cownuenuž, ka. I. M., IMopTryranos, 1914; 
Co6pauue CcounnenuŲ, KK. I, M., «CospeMeKHHbTe KpoGAeMB:», 1914. 

mą. S. Šilingas norėjo išgauti iš J. Baltrušaičio lietuvišką eilė- 
raštį, tad neitikėtina, kad būtų ryžęsis jį trukdyti pašaliniu dar- 
bu. Griozdišką užrašą „Pirmojo baro“ turiny („,Išversta — Stasio 
Šilingo iš Rabindranato Tagoro Gitandžali ir Daržininko reda- 
guota Jurgio Baltrušaičio iš anglų kalbos“) reikia suprasti kaip 
šaltinio nuorodą: versta iš J. Baltrušaičio suredaguoto leidinio. 
S. Šilingui rūpėjo vienaip ar kitaip „Pirmajame bare“ paminėti 
garsaus lietuvio poeto pavardę. 

Daugumas ano meto kritikų R. Tagorės kūryboje ieškojo ne 
tiek savitos gyvenimo išminties ir nacionalinio kolorito, kiek 
teosofijos ir simbolizmo apraiškų'!. Neatsitiktinai ir į lietuvių 
kalbą jį tuoj pat ėmė versti ir komentuoti modernistinės pakrai- 
pos rašytojai — K. Jurgelionis, Vydūnas??, 

„Pirmajame bare“ įdėtose R. Tagorės kūrinių ištraukose po- 
etizuojamas gamtos grožis ir „amžini“ Žmogaus jausmai — mMei- 
lė, svajonė, skausmas, nerimas. S. Šilingui, impresionistinių ma- 
nierų literatui, buvo artima lyrinė „Sodininko"“ ir „„Gitandžali“ 
vaizdų sandara, todėl vertimas neblogai pasisekė. 

Taigi „Pirmojo baro“ vertimai buvo lyg ir parinkti pagal 
vieną principą — orientuojantis į simbolizmą, nors anaiptol ne 
visi autoriai priklausė šiai srovei. Jauniems lietuvių literatams 
norėta pateikti sektinų kūrybos pavyzdžių. Vertimai papildė kri- 
tikos straipsniuose skelbiamas modernistinio meno koncepcijas. 

Keturios publikacijos „Pirmajame bare" skirtos lietuvių 
tautotyros, folkloro klausimams ir literatūros mokslui bei kri- 
tikai. Išskyrus B. Sruogos recenziją apie I. Šeiniaus ,„Kuprelį“, 





——— 


AA. M THaTOK-Ąaununabuyk. Tarop, Pa6Gunapanar. — AuTe- 
paTypHaa SHIAKAONeAKA, t. 7, M., 1972, p. 333, 

1 Žr. J. Petronis. Rabindranatas Tagorė ir Lietuva.—,Literatū- 
ra ir kalba“, t. 10. V., 1969, p. 285—287. 

kitos publikacijos buvo rašytos ne almanachui, o įvairiems vie- 
šiems renginiams. 

M. Biržiškos ir I. Šeiniaus straipsniuose atskleidžiama K. Do- 
nelaičio literatūrinė aplinka ir jo kūrybos bruožai. Jais atsi- 
liepta į poeto 200-ųjų gimimo metinių sukaktį, sukėlusią platų 
atgarsį Lietuvoje ir už jos ribų. K. Donelaičio hegzametruose 
įamžintai Rytų Prūsijos teritorijai pavirtus nuožmių mūšių are- 
na, šie straipsniai savaime įgavo politinio aktualumo, nors juo- 
se nėra nė žodžio apie vykstantį karą. 

M. Biržiška suartėjo su S. Šilingu, pradėjęs dirbti Lietuvių 
draugijos nukentėjusiems dėl karo šelpti centriniame organe. 
Jo straipsnis ,„Mažosios Lietuvos visuomenė Donelaičio me- 
tu“ — tai referatas, skaitytas Lietuvių mokslo draugijos visuo- 
tiniame susirinkime 1914 m. birželio mėnesį'š. Straipsnyje 
trumpai apžvelgti socialiniai, nacionaliniai santykiai ir lietuvių 
kalbos būklė Rytų Prūsijoje XVIII a. Istorijos faktus autorius 
vertina klasiniu požiūriu, nevengdamas aštresnio žodžio dva- 
rininkijai, bažnyčiai ir kylančiai buržuazijai, o K. Donelaitį lai- 
ko liaudies nuotaikų reiškėju. Autorius rėmėsi vokiškais šalti- 
niais, bet jų nuorodas karo cenzūra išbraukė?*. Idėjinė M. Bir- 
žiškos straipsnio linkmė kirtosi su pabrėžtina „Pirmojo baro“ 
estetine tendencija atskirti kūrėją nuo visuomenės. 

Nemažos apimties straipsnį ,,Duonelaitis“ I. Šeinius irgi skai- 
tė tame pačiame Lietuvių mokslo draugijos susirinkime, tačiau 
jis buvo rašytas K. Donelaičio minėjimui, kurį 1914 m. balandžio 
mėn. surengė Maskvoje lietuvių studentų draugija?š. Šį staipsnį, 


—————————— 


"3 Referatas atpasakotas „Viltyje“, 1914, birželio 17 (29) ir „Lietuvos 
žiniose“, 1914, birželio 22 (liepos 5). 

* M. Biržiška — Lietuviškoji enciklopedija, t. 3. K., 1935, p. 1203. 

"* Referato konspektai — „Lietuvos žiniose“, 1914, balandžio 15 (28) 
ir „Viltyje“, 1914, birželio 15 (27). 

autoriaus teigimu, susilaukusi pasisekimo, jis siūlė gęstančiai 
„Vaivorykštei'70, 

I. Šeiniaus idėjiniai ir estetiniai akcentai vertinant K. Done- 
laiti diamelraliai priešingi M. Biržiškai. Jam rūpėjo atskleisti ne 
objektyvią K. Donelaičio kūrybos reikšmę, o parodyti jo meni- 
nę individualybę. Tačiau ir ją nagrinėdamas, I. Šeinius rėmėsi 
ne tiek konkrečia medžiaga, kiek išankstinėmis savo tezėmis, 
kurios jau čia aptartos. I. Šeinius ieškojo, kur K. Donelaičio 
kūryboje baigiasi pastoriaus pamokymai ir prasideda poeto 
intuicija. Taigi jis dar labiau, negu J. Basanavičius „Gabijoje“ 
išspausdintame straipsnyje apie A. Baranauską, akcentavo kū- 
rybinių polėkių nesiderinimą su konfesija. 

Etiudą „Tautos dainų genezis“ S. Šilingas skaitė Vilniuje 
1915 m. vasario mėn. pradžioje Lietuvių draugijos nukentėju- 
siems dėl karo šelpti surengtame dainų vakare. Savo rašinį au- 
torius pavadino fantazija. „,Klausydamas turėjai juste pajusti 
tautos dainos formavimosi eiseną, tą susipynimą tikrenybės su 
netikrybe“, — komentavo paskaitą „Vairo“  apžvalgininkas!?. 
„Vilties“ recenzentas pažymėjo: „Šioj fantazijoj buvo daug gra- 
žiai skambančių žodžių, bet jos turinio perduoti neapsiimam jau 
vien dėl to, kad tai buvo tik „fantazija“, o ne mokslo daly- 
kas, "78 

Iš tiesų ir neįmanoma atpasakoti etiudo turinio, nes S. Šilin- 
gas siekė paveikti ne tiek klausytojų protą, kiek jausmus. Savo 
stilistika šis lyriškas kūrinys primena impresiją. Liaudies daina, 
pasak autoriaus, gimsta intuityviai. Pagoniškose pamaldų eks- 
tazėse į „„aukogiesmes“ įsiliedavo dangaus išmintis, apreiški- 
mas. Dainą gimdo gamta, kuri užlieja žmogų kūrybos bango- 


——————— 


76 I. Šeiniaus 1914,IV.14 laiškas L. Girai.— LKLIR, f. 13, 1631—88. 

"" L. Njoreika]. Lietuvių dainos vakaras. — „Vairas“, 1915, Nr. 6, p. 94. 

"* Bepartivus. Lietuvių dainos vakaras Vilniuje.— „Viltis“, 1915, 
vasario 11 (24), 

mis, meilė, ilgesys, siejantis dabartį su praeitimi ir ateitimi, sva- 
įonėse įkūnyti troškimai, gyvybės ir mirties paslaptis. 

Kaip matome, nevienalytėje teorinėje ir kritinėje almana- 
cho medžiagoje vyrauja kūrybinės individualybės ir pačios kū- 
rybos problemos, traktuojamos idealistiškai. 

Jau parengus „Pirmąjį barą“ spaudai, Šveicarijoje kaulų 
džiova mirė daug vilčių teikęs jaunas publicistas, filosofas ir 
visuomenininkas R. Bytautas. Jo netekimas skaudžiu aidu atsi- 
liepė liberalinėje periodikoje“?, kurioje velionis buvo paskel- 
bęs įdomių straipsnių. R. Bytautas, vienas pagrindinių ,„Aušri- 
nės“ ideologų, artimas S. Šilingo bičiulis ir giminaitis, turėjo 
įtakos jo pažiūrų formavimuisi ir „Pirmojo baro“ redakciniam 
darbui. 

Velionio atminimui įamžinti almanacho pradžioje įdėta dvy- 
lika papildomų nenumeruotų puslapių. Juose išspausdinta R. By- 
tauto darbų bibliografija, lyriški S. Šilingo atsiminimai ir arti- 
miausių „Pirmojo baro“ bendradarbių I. Šeiniaus ir A. Varno 
impresijos. R. Bytauto asmenybę I. Šeinius siejo su didelių žygių 
ilgesiu, A. Varnas vadino įį didminčiu, kurio laukiama ateinan- 
čio, bet niekuomet nematoma atėjusio. 

Dabartiniu metu, pradėjus detaliau nagrinėti R. Bytauto pa- 
likimą, remiamasi almanache duotais jo biografijos faktaisė?, 
S. Šilingo atsiminimai paryškina R. Bytauto sąsajas su lietuvių 
kultūra. Ankstyvame gyvenimo saulėlydyje filosofas apgailes- 
tavo atsidėjęs mokslui, o ne menui, žavėjosi neoromantiniais lie- 
tuvių menininkų ieškojimais. Šie meno šaltiniai formavo R. By- 


——————— ——— 


"P. Klimas. Ramūnas Bytautas.— „Lietuvos žinios“, 1915, birže- 
lio 14 (27); J. S. A. a. Ramunas Bytautas.— „Lietuvos ūkininkas“, 1915, 
Nr. 24, p. 209—210; A. Rimka. Ramunas Bytautas kaipo žmogus.— 
„Jaunoji Lietuva“, 1915, Nr. 5, p. 209—210. 

9 A. Gučas. Psichologijos raida Lietuvoje. V., 1968, p. 73—87. 

tauto spiritualistinę pasaulėžiūrą — materializmo ir panteizmo 
sintezę. 

XX a. pradžioje virė ginčai, kaip supaprastinti lietuvių ra- 
šybą, ir buvo mėginama praktiškai ją reformuoti. Vydūnas lei- 
do Tilžėje knygas sava ortografija, balsių ilgumą žymėdamas 
stogeliais, pakeitęs čekiškas raides č, š. A. Jakštas „Draugijoje“ 
šalino ū ir siūlė patobulinti kitų ilgųjų balsių ir dvigarsių raš- 
menisš!. „Pirmojo baro" rašyba pertvarkyta dar radikaliau: iš- 
vis atsisakyta nosinių ir ilgųjų balsių žymėjimo. Žodžių šaknyse 
ir dalyvių galūnėse Nosinės balsės pakeistos mišriaisiais dvi- 
garsiais an, en, in, un (dransa, skensians ir pan.), linksnių galū- 
nėse — trumpomis balsėmis (anksti rita, žvilgsni meta). Lai- 
komasi kilminės ortografijos principo: vietoj prielinksnio į var- 
tojamas in (žvelk in dangu). Svetimžodžiai rašomi lotynizuotai, 
kaip rekomendavo R. Bytautas „Aušrinėje“ (genius, teoria)šž. 
„Išsamaus eksperimento siekiam. Išvadas tepadaro žinovai — 
visuomenė. Sekantysis bariečių leidinys apsireikš tokia rašyba, 
kokia bus nustatyta mūsų kalbininkų, arba, jiems nesuspėjus, 
kokią nustatys visi pirmojo Baro dalyviai ir būsimojo antrojo 
talkininkai“, — pažymima pačioje almanacho pabaigoje įdėta- 
me prieraše. 

Rašybos eksperimentas „Pirmajame bare“ buvo atliktas 
R. Bytauto patarimu; jis dar siūlė vietoj č rašyti H, kaip darė 
VydūnasŠs, bet į tai neatsižvelgta. Praktiškai almanacho rašybą 
pertvarkė S. Šilingas. Jis vienintelis visame „barininkų“ būryje 
ir laiškus rašė pagal naujas ortografijos taisykles. 


8 A. Jakštas. Mūsų alfabeto klausimas.— „Draugija“, 1914, Nr. 
88, p. 382—406. 


“R. Bytautas. Kaip tarti ir rašyti svetimžodžius.— „Aušrinė“, 
1912, Nr. 15—18. 


5 Vds. Pirmasai Baras.— „Naujovė“, 1915, IX—XII, p. 36. 

Artimiausi S. Šilingo talkininkai taip pat rūpinosi lietuvių 
rašybos tobulinimu. I. Šeinius „„Vaivorykštėje“ paskelbė specia- 
lų straipsnį „Lietuvių kalbos dailė“?*, Tačiau nėra pagrindo lai- 
kyti jį svarbiausiu „Pirmojo baro“ rašybos kūrėju. A. Varnas 
tada irgi domėjosi kalbos bei rašybos klausimais, vėliau rinko 
medžiagą platesniam darbui apie „tarptautybes"š?. Bet ir jo in- 
dėlis reformuojant almanacho rašyba negalėjo būti lemiamas. 


XX a. pradžioje nestigo karštų norų „galutinai“ sutvarkyti lietuvių 
rašybą, bet daugumui jos reformatorių, taip pat ir „barininkams“, trūko 
rimtesnio filologinio pasirengimo. Tokie eksperimentai tik didino orto- 
grafinę painiavą. 1913 m. žymiausias mūsų lingvistas K. Būga, kalbininkų 
suvažiavimo Seinuose įpareigotas parengti rašybos vadovą, pareiškė: ,„Ra- 
šyba turėtų būti vienoda visoje Lietuvoje. Rašyba — ne pirštinės: kas 
metai jos mainyti negalima! Prie rašybos mainymo esmi prikišęs savo 
nagus ir ašenai. Šiandie turiu gailėties tai daręs. Mea culpa!"šš O po dvejų 
metų K. Būga kandžiai išjuokė „vadinamuosius mūsų kalbininkus“, ku- 
riems „sunižo nagai — ūmai perkeisti savo rašybą“, primindamas jiems 
gyvenamojo momento reikalavimą: „Dabar ne metas rašybos dalykais 
suosties, kada mums tenka savo gyvybė nuo karo pavojaus ganyti“. Jo 
žodžiai tarsi adresuoti „Pirmojo baro“ rengėjams. Joks kitas leidinys šio 
almanacho rašybos neparėmė. 


„Pirmasai baras“ — viena puošniausių XX a. pradžios lietu- 
viškų knygų, išsiskirianti savo formatu, apipavidalinimu ir ma- 
ketavimu. Didelių matmenų (28,5X21 cm) leidinys atrodė ne- 
įprastai ne tik anų dienų skaitytojams, bet ir poligrafininkams. 
Dar ir po daugelio metų J. Strazdas (Jaunutis) vadino ji „ne- 
žmonišku leidiniu“, netelpančiu į knygų lentynąės, 


84 „Vaivorykštė“, 1914, kn. 1, p. 159—170. 

Š A. Varno 1923.VI.20 laiškas K. Būgai.— VRBR, f. 22—164. 
“6 K. Būga. Rinktiniai raštai, t. 1. V., 1958, p. 399, 

87 Ten pat, p. 555. 

88 Iš 1971.VIII.28 pokalbio su J. Strazdu. 

Almanachą apipavidalino A. Varnas. Prabangiai atrodo „„Pir- 
mojo baro“ viršeliai, išspausdinti dešimčia spalvų. A. Varno 
grafika pagrįsta modernistiškai transtormuotomis peizažinėmis 
realijomis. Modernizmas, paties dailininko žodžiais tariant, 
„kilęs iš gražios idėjos“, atsigręžęs į žmogaus vidųė?. „O kadangi 
žmogaus vidinis gyvenimas neturi aiškaus konkretumo, tai daž- 
nai ir jo kūryboje esti neaiškumo."?9 

A. Varnas ieškojo apibendrintų detalių, kurios atskleistų gi- 
lesnę tikrovės prasmę. Viršelio pirmojo puslapio ir prieštituli- 
nio lapo piešinys — leidinio vinjetė, kurioje išsirikiavę piovė- 
jai tekančios saulės fone varo pradalgius, — simbolizuoja dar- 
bo grožį, jėgą ir darbo vaisius. Mirties ir gyvybės simboliai 
viršelio ketvirtajame puslapyje (kaukolė ir žaltys, kryžius ir 
saulė) atspindi karo nuotaikas ir viltis. Kraupūs paukščiai — 
skraidantys dalgiai, padangių verpetai, kryžiai almanacho už- 
sklandose, skirtose R. Bytauto atminimui, reiškia žmogiškos 
būties tragizmą. Taigi A. Varnas siekė tų pačių estetinių užda- 
vinių, kaip ir didžioji dalis „Pirmojo baro“ poetų, tik kitomis 
priemonėmis. 

R. Bytautui skirta tekstinė medžiaga sulaužyta vertikaliai, vi- 
sų stambesnių publikacijų antraštėms palikti atskiri tušti lapai, 
o paantraštėms — daug erdvės. Tad almanachas pasižymi itin 
savita poligraiine išvaizda. 

„Pirmasai baras" pasirodė 1915 m. liepos 28 d?! Kartu su 
V. Putvinskio „Giedre“ tai buvo viena paskutinių lietuviškų 
knygų prieš okupuojant Vokietijos kariuomenei Vilnių? (spa- 





*9 Adomo Varno 30 metų tapybos sukaktis.— ,„Akademikas“, 1938, 
Nr. 2, p. 48—49, 

90 Ten pat. 

9! „Santara“ (Petrogradas), 1917, kovo 31. 

92 M, Biržiškos 1915.VIII.21 (sen. st.) laiškas V. Biržiškai.— MACBR, 
1. 163—247, 1. 2. 

lio 2 d. n. st.). Netrukus nustojo eiti visi visuomeniniai politi- 
niai laikraščiai, todėl nespėta almanacho išreklamuoti. Tačiau 
A. Jakštas, iš kurio „Pirmajame bare“ pasišaipė B. Sruoga, su- 
spėjo per tris „Vilties“ numerius paskelbti gana plačią alma- 
nacho kritiką??, o Vydūnas jį anotavo kitapus fronto linijos — 
Tilžėje leidžiamame savo žurnaliuke „„Naujovė““*, 

A. Jakštas aptarė ir leidinio rašybą, ir turinį. Apžvelgęs pa- 
grindinius almanacho ortografijos principus, jis pabrėžė, jog 
„Pirmasai baras“ „sugriovė įsisenėjusį prietarą, kad mūsų ra- 
šyba negalinti apsieiti be a, ę, į, ų, y ir ū“. Kritikas naiviai 
džiaugėsi, Kad netikėti jo sąjungininkai ortografijos srityje 
„galutinai pribaigė Kriaušaičio [J. Jablonskio] rašybą“. Alma- 
nacho rašybą A. Jakštas laikė „idealiai lengva“, tik šiek tiek 
tobulintina. 

Turint galvoje, kad „Pirmojo baro“ publikacijose pribarsty- 
ta kritinių pastabų katalikų religijos, bažnyčios ir klerikalų ad- 
resu, reikia stebėtis nebūdinga A. Jakštui tolerancija vertinant 
leidinio idėjinį turinį. Kritikas tik šyptelėjo iš almanacho lyriz- 
mo („jaunųjų „barininkų“ daugiau virpa širdys nei galvos“). 
Pavadinęs skambiomis, simpatingomis Z. Gėlės eiles, jis išaukš- 
tino A. Juodojo „gamtos aidus“, apgailestaudamas, kad pirmo- 
ji vieta almanache priklauso ne šiam poetui, o B. Sruogai. Kri- 
tikui patiko V. Krėvės „Skerdžius“ ir I. Šeiniaus ,„Mėnesiena“. 
Pastarąjį kūrinį jis laikė stilistiškai tobulesniu už V. Krėvės ap- 
sakymą, tik neiškentė nepapeikęs pagrindinio veikėjo lepšišku- 
mo, stojant į kunigų seminariją ir ją apleidžiant“?. 

93 „Viltis“, 1915, rugpiūčio 6 (19) — 8 (21). 

4 „Naujovė“, 1915.IX—XII, p. 36. 

95 Vėliau I. Šeinius pertvarkė ,„Mėnesienos“ finalą, bandydamas 


pagrindinį veikėją sugrąžinti į seminariją (I Šeinius. Aš dar kartą 
grįžtu, p. 92—93), 

A. Jakštas palankiai vertino ir I. Šeiniaus studiją apie K. Do- 
nelaitį, ir S. Šilingo „Tautos dainų genezį“. Užtat savo senos 
oponentės S. Čiurlionienės „Jūrą“ ir ypač V. Bičiūno „„Alleg- 
ro“ jis priskyrė prie nevykusių dalykų, tinkančių nebent saty- 
TOS žurnalui „Garniui“: šiuose kūriniuose kritikas įžiūrėjo „„de- 
kadentišką rašymo būdą“, „(modern stilių“. Taigi vieniems au- 
toriams jis atleido už laisvesnę rašymo manierą, kitiems — ne. 

A. Jakštas gana šmaikščiai atsikirto dėl dogmatizmo, teig- 
damas, kad ir patys almanacho dalyviai neapsieina be dogmų: 
B. Sruoga sekąs K. Balmontą, lenkiąsis A. Niemojevskiui, į die- 
viškus pranašus keliąs M. K. Čiurlionį, o visi lyg susitarę 
„stengte stengiasi užtrinti savyje asmeniško savitumo žymes 
ir rašyti vienu modern šablonu 4 Ia Nilet]zsche". Kritikas tei- 
singai pastebėjo tam tikrą stilistinį supanašėjimą, tačiau nesu- 
prato, kad tas supanašėjimas kyla iš noro atnaujinti literatūrą, 
kad jis atsiradęs vaduojantis iš parapijinio uždarumo, ieškant 
ryšių su kitų kraštų kultūra. A. Jakštas pasirodė tebesąs užkie- 
tėjeęs naujovių priešas, nenorįs pripažinti meno evoliucijos, dėl 
ko jį ir kaltino B. Sruoga. Jis kvietė rašytojus mokytis tiktai iš 
praeities literatūros genijų — Homero, Dantės, Šekspyro, Ser- 
vanteso, Getės, Šilerio, Puškino, Mickevičiaus, Gogolio. 

Vydūnas „Pirmojo baro“ anotacijoje prisiminė R. Bytautą — 
rašybos reformatorių ir bendrais žodžiais pasidžiaugė gražiu 
leidiniu, kuriame sukrauti „poezijos gražumynai, mūsų jausmų 
brangumynai". 

Kitos „Pirmojo baro“ recenzijos ir atsiliepimai apie alma- 
nachą pasirodė už Lietuvos ribų. 1916 m. vasarą dešiniųjų socia- 
listų laikraštyje „„Naujienos“ (JAV) buvo išspausdintas A. Bu- 
lotienės ieljetonas „Gintarinė inteligentija“99, kuriame šitaip 





96 Šis faktas restauruojamas iš 1917.II.31 „„Santaroje“ paskelbto 
B. Sruogos straipsnio, kuris aptariamas žemiau, ir Žemaitės 1921.XI.4 
laiško Unei Babickaitei (Žemaitė. Raštai, t. 6. V., 1958, p. 476). 

pavadinti „Pirmojo baro“ dalyviai. Nesant Lietuvoje ,,„Naujie- 
nų" 1916 m. komplekto, neįmanoma tiksliau apibūdinti A. Bu- 
lctienės rašinio. Aišku viena: jame smerkiama nevisuomeniška 
„barininkų“ kūrybos linkmė. Galima spėti, kad feljetono autorė, 
su savo vyru, II ir III Valstybės dūmų deputatu, advokatu 
A. Bulota ir rašytoja Žemaite, tada rinkusiais Amerikoje aukas 
pasitraukusiems į Rusiją Lietuvos gyventojams, žinojo apie 
S. Šilingo bendradarbiavimą rengiant „gintarinę deklaraciją“, 
todėl jo redaguoto almanacho bendradarbiams ir pritaikė iro- 
nišką „gintarinės inteligentijos“ pravardę. A. Bulotienė piktino- 
si S. Šilingo ideologiniu neprincipingumu ir pačia jo rašymo 
maniera“?, 

A. Bulotienės feljetonas išprovokavo „Pirmojo baro“ apolo- 
giją Petrogrado laikraštyje „Santara“. Šio leidinio redakcinei 
komisijai priklausė S. Šilingas. Reikia manyti, ne be jo paskatų 
laikraštyje atsirado keistu Markizas Tigrui Nėrkonori slapy- 
vardžiu pasirašytas jau Maskvoje studijuojančio B. Sruogos 
straipsnis „Puota maro metu“?8, 

Straipsnis paryškino „barininkų“ ideologines ir estetines po- 
zicijas. B. Sruoga pabrėžė nacionalinį leidinio savitumą, kurį 





97 1915.V.25 laiške „Lietuvos žinių“ redaktoriui A. Bulotienė rūsčiai 
protestavo prieš Žemaitės valios nepaisymą, rengiantis šiame laikraštyje 
paskelbti S. Šilingo straipsnį rašytojos 70-mečiui: „Argi iš artimiausiųjų 
„Liet[uvos| Žin[fių|" bendradarbių nesusiranda norinčio jai skirti keleto 
šiltų ir nuoširdžių žodžių, kad prisireikė duoti paprastai netinkamai Šilin- 
go žodinei ekvilibristikai, taip nesuderinamai su Žemaitės kūrybos dvasia 
ir asmenybe? Argi prisireikė tai dienai išsinuomoti „Vilties“ ar „Vairo“ 
(žr. „Vilties“ sausio m. numerius) bendradarbį, kaip pasisamdomi liokajai 
kviestiesiems pietums?“ (V. Maciūnas. Dr. Jurgio Šaulio archy- 
vas, — Lituanistikos instituto 1973 metų suvažiavimo darbai. Chicago, IIl., 
1975, p. 42). Tai buvo organizuota „barininkų“ akcija prieš tradicinį 
realizmą. Ją išreiškė „Lietuvos žiniose“ (1915) išspausdinti I. Šeiniaus ir 
B. Sruogos straipsniai Žemaitės jubiliejui. 

98 „Santara“, 1917, kovo 31. 

nulėmusi pati lietuvių dvasinė struktūra. Aplink Vilnių tratant 
kanuolėms ir drebant kalnams, almanachas, anot jo, pamėgino 
nublokšti „svetimų izmų ir umų junga <...> ir pagarbint lie- 
tuvišką Dainą“. Lietuvių kuriamoji jėga skirtinga negu kaimy- 
nų, — tai rodą M. K. Čiurlionio, J. Baltrušaičio, A. Varno, J. Zi- 
karo ir kitų darbai. Realizmas lietuvių dvasiai esąs svetimas. Jų 
psichiką, pasižyminčią lyriška „dvasios visybe“, suformavo 
liaudies dainos, pasakos, padavimai. Subjektyvistiškai suabso- 
liutinti lietuvių nacionalinio būdo bruožai čia pritaikyti prie 
modernistinių ieškojimų. 

B. Sruoga išdėstė „„barininkų“ nuomonę apie almanacho 
vaidmenį: skurdžioje lietuvių literatūroje jis reiškiąs daugiau 
revoliuciją negu evoliuciją, nes „pastatyta kryžius seniem: 
sentimentalizmui, romantizmui, ultrarealizmui,  kūnomanijai, 
pilietiškumui, agitavimams“. Autorius neteikė pirmenybės nė 
vienai naujai meno krypčiai, linko į sintezę, kurios turinys — 
realusis misticizmas, o forma — kosmiškoji santara. Tačiau jis 
pripažino, kad čia esama tam tikro artimumo rusų mistiškajam 
anarchizmui, kuris lietuviškumui nekenkiąs. Tokie bruožai itin 
būdingi V. Krėvės ,Skerdžiui“, S. Čiurlionienės „Jūrai“ ir S. Ši- 
lingo „Tautos dainų geneziui". „Jūrą“ B. Sruoga vadino ne men- 
kesniu kūriniu už „Gitandžali"; į S. Šilingo etiudą žiūrėjo kritiš- 
kiau: pastebėjo, kad ten vaizdų simfonija kertasi su protavi- 
mais. Dar galutinai neatsiskleidusiu mistiškuoju anarchistu jis 
pavadino I. Šeinių. A. Bulotienės mestą niekinamą „gintarinės 
inteligentijos“ epitetą B. Sruoga priėmė kaip komplimentą. 

Straipsnio autorius priekaištavo tiems lietuvių poetams, ku- 
rie, pasidavę įkvėpimui, nenori suderinti, sukomponuoti vaiz- 
dų. Tuo labiausiai nusikaltęs B. Sruoga. Kaip įrodymą, jis paci- 
tavo dvi savo eilėraščių ištraukas („Virkdau smuiką raudoje, / 
O dangus, dainoms nuklotas, / Taip ir švaistosi joje“; „Aš vie- 
nas keliausiu / Ir kelio neklausiu: / Žvaigždynas — tai kelias, 

dangus — tai godelė manoji žydri!..'), nusistebėdamas, kad po- 
etas, parašęs „Lapus“, „„Piovėją“, iki tokių dalykų prisidainavo. 
Be to, autorius kaltino „Pirmojo baro“ redakciją, kad buvo iš- 
spausdintas B. Sruogos straipsnis „Po velėna pumpurėlis“: al- 
manachas privaląs kurti, o ne komentuoti, kalbėti ne „apie ką“, 
bet „ką“. 

Mūsų literatūros moksle yra tokia nuomonė, kad čia B. Sruo- 
ga, prisidengęs slapyvardžiu, pats save iškritikavęs. Tačiau jo 
slapyvardis Markizas Tigrui Nėrkonori buvo vieša paslaptis“?. 
B. Sruogos kritika savo adresu buvo fiktyvi. Tai pastebėjo be- 
vardis satyros žurnalo „Žiežirba“ bendradarbis, siūlydamas 
autoriui pasirašinėti ,,Markizas, giriąs B. Sruogą"!00, Ir iš tikrųjų 
B. Sruogos savikritikoje daugiau autoreklamos, negu savipla- 
kos, — ne vien todėl, kad jis didžiai įvertino savo eilėraščius 
„Lapai“ ir „Piovėjas“, bet ir dėl to, kad cituotose „,„nevykusiose“ 
eilutėse ryškiai atsispindi novatoriška lietuvių poezijos kryptis 
siekti kuo plačiausių metaforinių apibendrinimų. 

„Pirmojo baro“ vertintojui Markizui Tigrui Nėrkonori al- 
manacho bendradarbis V. Bičiūnas parašė kandų „atvirą laišką“, 
bet jis liko neišspausdintas, o gal ir neišsiųstas!0!. V. Bičiūnas 
kaltino save, kad prisidėjęs prie leidinio, kurio pakraipa jam 
nepriimtina, ir, kritikuodamas B. Sruogos recenziją —,,„koketiškai 
užlipytą „figos lapelį“, išdėstė savo pažiūras į almanachą: 


1. Išskyrus rašybą, „Pirmasai baras“ nepagaminęs nieko nauja, tik 
sukaupęs tai, ką jau buvo sukūrę žinomi rašytojai. Tad nesą teisės ir 
pagrindo statyti kryžiaus ant tebegyvenančio realizmo kapo. 


——— 


8 Žr. B. Sruoga (Markizas Tigrui Nėrkonori). Laiškas redakcijai. — 
„Lietuvių balsas“, 1917, sausio 29, 
100 Beržinė košė. 1 kaušelis.— „Žiežirba“, 1917, Nr. 1, p. 12. 

10! Draugui Markizui Tigrui Nėrkonori, pirmojo „Baro“ vertintojui — 
atviras laiškas. — VVUBR, F 242, p. 297—306, 

2, Tautos sielą labiau išreiškia Vilkutaitis (Keturakis), Žemaitė, Tumas, 
negu Sruogos išgirtieji Baltrušaitis, Čiurlionis, Varnas, nes jie ne lietuvių 
kultūros auklėtiniai. 

3. „Pirmojo baro“ poezija savitesnė, o proza nieko „revoliucionieriš- 
ko“ neturinti. Originaliosios kūrybos gretinimai sų vertimais, ieškant li- 
teratūrinių analogijų, almanache nepateisinami. 

4. „Pirmasai baras“ tik tada bus savitas, kai spausdins vien lietuvių 
literatūros medžiagą. 


Iš vienos pusės, V. Bičiūnas stojo ginti realizmą ir „„barinin- 
kų“ ignoruojamus rašytojus realistus, tačiau jam kur kas labiau 
rūpėjo įrodyti, jog almanachas dar nepasakė nieko nauja. Jo 
„atvirą laišką“ padiktavo užgautos ambicijos: „Pirmajame ba- 
re“ buvo smarkiai sutrumpintas jo rašinys „Allegro“ ir sugrą- 
žinti kūriniai, skirti antrajai almanacho knygai!?ž, 

Besiformuojanti marksistinė lietuvių literatūros kritika me- 
no kūrybą vertino iš klasinių pozicijų, siedama ją pirmiausia 
su“proletariato uždaviniais. Jos negalėjo džiuginti „barininkų“ 
pastangos ginti kūrybinę individualybę vien kaip estetinę ka- 
tegoriją, tegu ir konfrontuojantis su priešiškais menininkui bur- 
žuazinės visuomenės idealais ir skoniais. Gyvenamoji valanda 
reikalavo ne „intuicijos keliu savo lopšio ūpą skelbti-reikšti", 
kaip aiškino S. Šilingas, o ugdyti darbo žmonių revoliucine 
sąmonę. 


102 Tai atsiskleidžia iš 1917.11.21 „barininkams“ rašyto V. Bičiūno 
laiško, užvardyto ,„Niekniekiai“, juodraščio (VVUBR, D 565—22). „Ba- 
ras — ne Manoji dirva, ne mano dalgio piaunamoji sėja. Aš ne jūsų 
pulko sėjėjas, aš nedainuoju, kaip jūs, ir nesimeldžiu jūsų dievams. Liki- 
te sveiki“, — karščiavosi nuskriaustas autorius, Tačiau čia jis bandė ap- 
gauti jei ir ne kitus, tai pats save. V. Bičiūnas buvo ir liko artimas 
almanacho estetinei linkmei. Straipsnyje „Čiurlionis ir mūsų kultūra“ 
(„Literatūros naujienos“, 1936, Nr. 8, p. 2) jis su pasididžiavimu priskyrė 
save prie „Pirmojo baro“ dalyvių, mėginusių „eiti M. K. Čiurlionies 
pėdomis: sintetinti meną ir ugdyti to sintezio dvasioje visą jaunąją Lie- 
tuvos literatūrą ir dailę“. 

Yra duomenų, kad dar 1915 m. „Rankpelnyje“ V. Kapsukas 
kritikavo dalies lietuvių rašytojų nukrypimą į estetizmą ir in- 
dividualizmą, remdamasis „Vaivorykštės“ ir „Pirmojo baro“ 
medžiaga!??. „Naujojoje gadynėje“ išspausdintoje 1916 m. lite- 
ratūros apžvalgoje jis pavadino „Pirmąjį barą“ lietuvių poetų 
gulbės giesme, kuriai nutilus, „nėra kas akį trauktų ir skaityto- 
ją žavėtų. Nebematyti nei gilių, švelnių Adomo Juodojo, nei 
filosofinių Barito Kaunio eilių.“!9* Šiuos abu poetus V. Kapsu- 
kas buvo įsidėmėjęs iš proletarinės literatūros almanacho „„Nau- 
ju takų“ (1914), bet veikiausiai nežinojo jų tikrųjų pavardžių. 
Kaip matyti iš citatos, jis jautriai atsižvelgė į A. Lasto ir B. Sruo- 
gos kūrybos specifiką. Tikru proletarų poetu V. Kapsukas laikė 
Vaidilos Ainį. Pasisakydamas už visuomeninę lyriką, „Pirmojo 
baro“ poetus jis pavadino „gintarinės“ inteligentijos nariais, 
kurie „savo asmenį težino“. Epiteto „gintarinės“ vartojimas ka- 
butėse rodo, kad čia perfrazuojami kito autoriaus — šiuo atveju 
Markizo Tigrui Nėrkonori — žodžiai. Tačiau, kaip pastebėjo 
B. Pranskus, „ir į šią modernistinę poeziją Kapsukas žiūrėjo dia- 
lektiškai", kvietė proletarinius poetus paimti iš jos tai, kas ge- 
ra, — „gilią sielą, tobulesnę formą, motyvų įvairumą“!05. Šituos 
jo žodžius ir pasirinkome knygos trečiosios dalies epigrafu!0, 

1918 m. gegužės mėn., minint J. Janonio mirties metines, 
V. Kapsukas „Tiesoje“ paskelbė nebaigtą poeto laišką M. Yčui, 
kuriame šitaip atsakoma į kvietimą 1915 m. bendradarbiauti 
buržuaziniame savaitraštyje „Lietuvių balsas“: „Gabumų Šilin- 
go ar Šeiniaus neturiu, bet ir nemoku taip daryt, kaip daro 
„grynos poezijos“ apaštalai iš „Baro“: rašyt vis viena kam (bil 





'W8 B. Pranskus-Žalionis. V. Mickevičius-Kapsukas, lietuvių 
literatūros kritikas.— „Pergalė“, 1949, Nr. 10, p. 100. 

!* V, Kapsukas. Raštai, t. 6, p. 485, 

WW5 B. Pranskus. Proletarinė lietuvių literatūra, p. 107. 

106 Cit. iš: V. Kapsukas. Raštai, t. 6, p. 490. 

būtų jis stipriu). Žadi mokėt, — tai kas: nejaugi ir tikrai tikiesi 
visa gaut už pinigus? Tiesa, gal „grynas menas" taip pigus, kad 
perkama skambiais? Juk ne visi arai. Bet esti ir tokių Žmonių, 
kurie dar nuo pirklių idėjomis prekiauti neišmoko."107 

„Grynojo meno“ kūryba J. Janoniui atrodė tolygi parsida- 
vimui; šią mintį jis plėtojo savo straipsnyje ,,Tautininkai ir dar- 
bininkai“: „Labai gražiai mokama pašnekėti apie „grynąjį“ me- 
ną, neleistinumą juo naudotis pigiai agitacijai ir... pirštais ba- 
doma pigi agitacija, kada ji kenksminga buržuazijai, o „liuoso- 
jo“ meno vėliavos kone visuomet plevėsuoja virš buržuazijos 
veikėjų eilių. “108 

Istorija daug kartų patvirtino šios minties teisingumą. Po 
Didžiosios Spalio socialistinės revoliucijos dalis „Pirmojo ba- 
ro“ dalyvių tapo ne tik kontrrevoliucinės buržuazijos ideolo- 
gais, bet ir politikais. Tad į almanachą V. Kapsukas jau negalėjo 
žiūrėti tokiomis pačiomis akimis, kaip seniau. Politinės kovos 
įkarštyje jis griežčiausiai pasmerkė „tautos žiedą“, leidusį gin- 
tarinį „Barą“ ir puotavusį maro metu. „„Gintariniai“ poetai, pa- 
sirodžiusieji karo pradžioj su savo „Baru“, — tai buvo pūvan- 
čios buržuazijos vaisius, iš viršaus labai gražus, o vidury pil- 
nas kirmėlių lizdų“, — kategoriškai pareiškė V. Kapsukas 
1926 m. parašytoje J. Janonio biografijoje!09, 

Stiprėjant buržuazijos valdomoje Lietuvoje estetizmo ten- 
dencijoms, „„Pirmasai baras“ dažnai minimas kaip sektina kūry- 
bos gairė. Viename pasikalbėjime apie lietuvių literatūrą 
V. Mykolaitis-Putinas pareiškė: „Man rodos, kad naujieji mūsų 
poetai niekados nebuvo nuo gyvenimo atitrūkę. Tiesa, esteti- 
ninkai, ar kaip ten juos vadinti, kurie sudarė „Pirmojo baro“ 


—— 


W7 Ten pat, t. 7, p. 304. 

108 J. Janonis. Raštai, t. 2, p. 142. 

W V. Kapsukas. Raštai, t. 8. V., 1966, p. 450; t. 10. V., 1971, 
p. 422, 

grupę, savo kūriniuose negvildeno visuomeniškų problemų. Bet 
juk tai yra kiekvieno kūrėjo laisvė. Savo kūrybai temas pasi- 
renka jis pats, ir jo už tai kaltinti nieku būdu negalima. Kai ku- 
rių poetų tariamasis ,„,nutolimas nuo gyvenimo“ verčia juos 
kurti grynąją lyriką, literatūrai visai nėra žalingas ir skaitytojų 
anaipiol neatbaido. Priešingai: toki poetai turi gal dar daugiau 
pasisekimo, negu visuomenininkai. Literatūros, ypač lyrikos, 
reikšmę galų gale nulemia tik kūrybiškumas ir artizmas."!!0 
Tokios pažiūros buvo būdingos nemažai daliai dorų buržuazinių 
menininkų, kurie, kaip ir „barininkai“, norėjo būti dvasiškai 
nepriklausomi. Tačiau tai buvo iliuzinis nepriklausomumas. 

Vertinant „Pirmąjį barą“, reikia nepamiršti, kad jis išvydo 
pasaulį, vykstant žiauriam imperialistiniam karui, aštrėjant 
klasiniams prieštaravimams ir bręstant revoliucijai. Tačiau al- 
manache visai menkai atsispindi gyvenamojo meto įvykiai. 
Tai nulėmė indiferentiškas „barininkų“ požiūris į visuomenines 
aktualijas, įsigalėjus jų kūryboje „nesuinteresuoto meno“ ten- 
dencijoms ir egocentrizmui. Tokia almanacho dalyvių pozicija 
taikliai apibūdinta kaip „grynojo meno“ atstovų demonstracija, 
stengiantis „nuo baisios karo tikrovės atsitverti estetizmo sie- 
nomis“!!!. Šias pastangas pagrįstai pasmerkė lietuvių marksis- 
tinė kritika. Tačiau kaip literatūros istorijos faktas, „Pirmasai 
baras“ svarbus įvairiais aspektais. 

Pirmą kartą vientison grupuotėn susibūrė lietuvių rašytojai 
modernistai, meno naujovių ieškotojai. Tęsdami „Gabijos“ ir 
„Vaivorykštės“ pradėtą puolimą prieš literatūros utilitarizmą, 
tendencinę ir dogmatinę kritiką, jie iškėlė naujų meno vertini- 
mo kriterijų ir jais vadovavosi savo kūryboje. 





"10 Naujosios mūsų literatūros būklė (Pasikalbėjimas su prof. V. My- 
kolaičiu-Putinu).— „Ateitis“, 1931, Nr. 1, p. 26. 
"! Lietuvių literatūros istorija, t. 2, p. 351. 

„Pirmajame bare“ skelbiamas meno autonomiškumas ir sub- 
jektyvizmas, į literatūrą žiūrima vien kaip į kūrėjo sielos iš- 
reiškėją, o į kritiką — kaip į kūrybišką jos dvasinio intensyvu- 
mo fiksuotoją. Meno kūryba laikoma įkvėpimo vaisiumi, 
menininkas — intuityviu naujos tikrovės kūrėju. Tiek dėmesio 
kūrybos psichologijai neskyrė nė vienas ankstesnis lietuvių li- 
teratūrinis leidinys. Tai dėsningai atspindėjo pagilėjusį žmo- 
gaus vaizdavimą literatūroje. 

Suintensyvėjus lietuvių visuomenės dvasiniam gyvenimui, 
XX a. pradžios spaudoje nuolat buvo svarstomi menininko ir 
visuomenės santykiai. Kaip niekada almanache akcentuojami 
kūrybos adresato klausimai. Vyrauja mintis, kad minia nesu- 
prantanti tikrojo meno. Individas, kūrėjas neprivaląs taikytis 
prie jos įgeidžių; Minia turinti iki jo pakilti. Kai kur tiesiog ie- 
tišizuojamas „dvasios elito“ atstovas. Ir šios teorijos ,„Pirmaja- 
me bare“ atsirado neatsitiktinai. Jas suaktualino daugelio ra- 
šytojų kūryboje sparčiai pakitęs vaizdavimo būdas, kurio skai- 
tytojai nepajėgė taip greitai perprasti. 

„Pirmasai baras“ pagyvino lietuvių estetinės minties raidą. 
Daugelis meno postulatų almanache išsakyti labai kategoriškai 
ir pretenzingai. Dėl to nukentėjo teisingos idėjos, o ką jau kal- 
bėti apie diskutuotinas mintis. 

„Barininkų“ kūrybinė praktika ne visur sutampa su jų dek- 
laracijomis. Pvz., B. Sruoga kritikavo realizmą, bet ir „Pirmaja- 
me bare“ esama realistinio pobūdžio kūrinių (V. Krėvės 
„Skerdžius“, Z. Gėlės eilėraščiai, K. Binkio „Gėlės iš šieno"). 
Tiesa, realizmo pobūdis čia kitoks, negu ankstesnėje lietuvių 
beletristikoje ir poezijoje. 

Almanacho originaliojoje prozoje vyrauja romantinė ir im- 
presionistinė vaizdavimo maniera. Pastaroji yra palietusi ir 
kritiką. Poezijoje ir lyrinėje prozoje, vertimuose ryškios sim- 
bolistinės tendencijos. 

Daugumas „Pirmojo baro“ kūrinių parašyti dar prieš Pirmąji 
pasaulinį karą, todėl galima sakyti, kad almanache susumuoti 
ilgalaikiai lietuvių rašytojų modernistų ieškojimai. Kaip paste- 
bėjo V. Mykolaitis-Putinas, liaudiški motyvai ir elementai lei- 
diny suindividualinti, o nacionalinio savitumo ieškoma „ne 
ideologijoj, bet psichikoj, jausenoj, motyvų ir vaizdų derini- 
me“!!2. „Barininkai“ mėgino įjungti lietuvių literatūrą į bendrą 
epochos kultūrinį kontekstą, praturtinti ją europiniu meno paty- 
rimu. 

„Pirmasai baras“ orientavo rašytojus neoromantizmo link- 
me. Nors J. A. Herbačiausko pažiūros lietuvių nacionalinio ju- 
dėjimo atžvilgiu buvo prieštaringos, vis dėlto jis iškeltas kaip 
literatūros atnaujinimo žygių pradininkas. Deramai įvertintas 
M. K. Čiurlionio vaidmuo nacionalinei kultūrai. Novatoriška 
dailininko kūryba veikė daugelį almanacho bendradarbių, ska- 
tindama drąsiau transformuoti mene tikrovę, ieškoti literatūros 
analogijų su daile ir muzika. Idėjinei ir estetinei leidinio link- 
mei didelės įtakos turėjo jo redaktorius S. Šilingas, bet ne ma- 
žiau lėmė tokios kūrybinės individualybės, kaip B. Sruoga ir 
7. Šeinius. 

Daugelis „Pirmojo baro“ rašytojų ir kritikų gyvenimo bei 
meno reiškinius vertino subjektyviojo idealizmo požiūriu. Su- 
dvasinti materiją, ieškoti antgamtiškų, panteistinių pradų — to- 
kie būdingi „barininkų“ romantinės pasaulėjautos bruožai. Nuo 
nepageidaujamos tikrovės, kaip ir visi romantikai, jie bėgo į 
praeitį. Atmetę negyvas katalikybės dogmas, kai kurie autoriai 
žavėjosi senovės lietuvių tikyba — įsivaizduojama širdies reli- 
gija. Tai turėjo tam tikros pozityvios reikšmės, kovojant prieš 
religinį obskurantizmą Lietuvoje. 


U2 V, Mykolaitis-Putinas. Literatūros sąjūdis Vilniuje po 
spaudos grąžinimo.— Raštai, t. 10, p. 589. 

„Barininkų“ grožinėje kūryboje, ypač poezijoje, sustiprėjęs 
iracionalizmas. Vietoj logiško motyvavimo neretai apsiriboja- 
ma jausmine reakcija, chaotiškos dvasinės būsenos fiksavimu. 
Taigi almanachas padidino subjektyvistinio momento svarbą ir 
vaizduotės, sąlygiškumo reikšmę literatūroje. Drauge su „Pir- 
muoju baru“ lietuvių literatūra išėjo iš lenkų romantizmo trau- 
kos lauko!!3, Vidiniai literatūros raidos poreikiai suartino lietu- 
vių poetus su rusų simbolistų kūryba. Nemažos įtakos čia 
turėjo J. Baltrušaitis, tuo laiku pradėjęs ieškoti kontaktų su gim- 
tuoju kraštu. Almanachas rengė dirvą lietuviškajam simbo- 
lizmui. 

Modernistiniai kūriniai papildė visuomeniškai angažuotą 
realistinę literatūrą. Jie aktyvino stilistinį lietuvių literatūros 
atsinaujinimą, praturtino ją naujomis išraiškos priemonėmis. 
Didžioji originaliosios kūrybos dalis ir šiandien nėra praradusi 
išliekamosios vertės. 

„Pirmasai baras“ — reikšmingas lietuviškos knygos meno is- 
torijai leidinys. 

Almanachas nespėjo Lietuvoje plačiau paplisti. Didesniąją 
tiražo dalį išplatino į Rusiją pasitrauke almanacho bendradar- 
biai. 1917 m. vidury pranešama, kad visos „Pirmojo baro“ kny- 
gos parduotos!!*, tačiau dar ir 1918 m. pradžioje ne visi leidinio 
platintojai buvo atsilyginę už paimtus egzempliorius!!š, 

Nepaisant platinimo sunkumų, 1916 m. buvo rengiamasi iš- 
leisti Petrograde antrąją almanacho knygą. Didelis organizaci- 
nis krūvis teko dailininkui A. Varnui. Tai matyti iš jo laiškų 
K. Šimoniui ir V. Bičiūnui. 


"8 Žr. V. Kubilius, K. Nastopka. Lenkų romantizmas ir bal- 
tų literatūros. — „Literatūra ir kalba“, t. 13, V., 1974, p. 281. 

14 „Santara“, 1917, birželio 10 

115 Ten pat, 1918, sausio 14. 

Kariuomenėje Daugpilyje tarnaująs K. Šimonis mėgino sa- 
vo jėgas kaip poetas!!9 ir piešėjas. Išgirdęs, kad rengiamas „„Pir- 
mojo baro“ tęsinys, dar 1915 m. pabaigoje jis pasiuntė į Petro- 
gradą S. Šilingui tušu nupieštų kryžių ir fantastinių vaizdų!!?, 
Redakcijos vardu pradedančiam dailininkui atsakė A. Var- 
nas!!š, Jis pažymėjo, jog piešiniuose „matoma daug gabumo ir 
dailės meilės“, skatino jaunuolį „paišyti iš gamtos, žiūrėti į 
žmones“, nuolat dirbant, „lavinti akį bei ranką“. Kol kas A. Var- 
nas nepatarė K. Šimoniui spausdinti piešinių laikraščiuose, bet 
prašė siųsti juos „Baro“ redakcijai, kad būtų galima sekti kūry- 
bos pažangą. „Rūpinamės, kad ir šįmet [1916 m.] išeitų „Baras“, 
jo antrasis numeris — tur būt, vasaros metu apsireikš. <...> 
Tikimės, kad šįmetinis bus didesnis ir dar gražesnis“, — rašė 
A. Varnas. 

1916 m. vasarą atėjo antras A. Varno laiškas!!?, kuriame 
K. Šimonio pastangos buvo įvertintos: ,,„Nutarėm su Šilingu pa- 
rinkti bent vieną ir įdėti „Baran“ kaipo savamoksliai pradedan- 
čio teplioti dailininko darbą. <...> O Tamsta, jei tik turi lai- 
ko, tai tepliok toliau, kartą iš gamtos, kartą vėl iš vaidentu- 
vės. Gal susilauksime žmoniškesnių laikų, tuomet jau imsimės 
rimtai Mokytis.“ 

A. Varnas ragino almanache toliau bendradarbiauti V. Bi- 
čiūną. 1916. TI. 17 laiške!20 pateikta duomenų antrosios knygos 
rengimui ir jos rašybai nušviesti: „Nežiūrint į visas neva „ne- 
patogias“ aplinkybes, ketinam ir šįmet, susibūrę, išleisti ,„Ba- 
rą". Tikimės galėsią net daug kuo jį paplatinti ir įturtinti. Visą 





115 „Draugijos“ archyve išlikęs vienas pirmųjų būsimojo dailininko 
poezijos bandymų, rašytas 1909 m. (K. Menkutis. Dejonės.— VVUBR, 
F 505—174), 

17 Iš 1969.VIIL.17 pokalbio su K. Šimoniu. 

"8 1915.XII.7 laiškas. — K. Šimonio asmeninis archyvas, 

"8 1916.V1.26 laiškas.— Ten pat. 

122 VVUBR, F 262—31. 

medegą norime turėti jau gegužės pradžiai — Taigi nieku bū- 
du ir Tamsta neužmiršk mūs, Malonėtumėm gauti nuo Tamstos 
ne tik literatūros žiupsnį, bet ir vinječių, o taipogi bene ruoši 
Tamsta kokią tai architektūrinę fantaziją. (Apskritai siųsk 
mums, ką turi.)" „Baro“ rašybai išspręsti laiške įdėtas klausimų 
lapelis, Kuriame prašoma įrašyti atsakymus, pastabas ir kt. 
Drauge primenama, kad Voroneže žymių lietuvių pedagogų su- 
važiavimas išrinkęs kalbos komisiją, kuri 1916 m. sausio pabai- 
goje Petrograde nustačiusi garsinę rašybą. 

1916 m. vasarą antrosios „Baro“ knygos skaitytojai nesulau- 
kė. Neišėjo ji ir vėliau. Tačiau, pasirodo, almanachas buvo 
rengiamas spaudai. Petrograde, Rusų-prancūzų spaustuvėje, iš- 
spausdinta keturi nenumeruoti įvadiniai puslapiai, suredaguoti 
pagal „Pirmojo baro“ rašybos principus!?!. Jokioje bibliografi- 
joje šis spaudinys neužfiksuotas!22. Sprendžiant iš įvadinių pus- 
lapių, antrasis „Baras“ turėjo būti itin puošnus leidinys. Dide- 
lio formato (31,5X23,5 cm) storame pilkame popieriuje 
išspausdinti J. Baltrušaičio, B. Sruogos, I. Šeiniaus ir A. Varno 
kūriniai, 

S. Šilingo ir kitų „barininkų“ skatinamas J. Baltrušaitis pa- 
galiau debiutavo lietuvių literatūroje įtaigiu Žodžiu, išreiškian- 
čių karo meto nuotaikas: 

Labai džiaugiuos, kad Baras rengias toliau keliauti. 

Nors sunkiausi laikai mūsų tėvynei krito ir kiekvienam milžiniška 
dvasios stiprybė yra reikalinga, tai vardan tos vyriškos dvasios stiprybės 
negalima mūsų kultūros darbą atmesti. Kuo greičiau žiema artinas, tuo 


—— 





121 MACBR, f. 12—620, 1. 20—21. Įvadinių puslapių tekstai perspaus- 
dinti: „Literatūra“, t. XVI (1). V., 1974, p. 134—139. 

122 Antrojo „Baro“ medžiaga į Mokslų akademijos Centrinę biblioteką 
pateko 1950 m, kartų su netvarkytais buv. Kauno universiteto bibliotekos 
rankraščiais. Anksčiau ji veikiausiai priklausė B. Sruogai, nes jo ranka 
taisytos dvi korektūros (1. 16—19), prirašytas ketureilis „Pabėk, bareli.,.“ 
ir įvesta smulkių pataisų į savo kūrinius. 

darbščiau turime grūdus sėti, kad pavasaris būtų linksmai gausesnis. Ir 
dar vieną daiktą turime atminti: kalnai griūva, lapai džiūsta ir krinta, 
bet žvaigždės lieka, o vien tik žvaigždės keleiviams tiesą nurodo. Todėl 
eikime, broliai, toliau ir kraujo valandą, kaip ėjome valandoj vargo ir 
prispaudimo, ir tegul bus pagarbintas mūsų tėvynės vardas — ant amžių 
amžinųjų. 


B. Sruoga impresijoje „Tas pat Dangus, tos pat Žvaigž- 
dės..." laimino tuos, kurie, „giliausioj bedugnėį betūnodami, 
drįsta tyčioties iš mėlynųjų kalnų viršūnių“, o eilėraštyje 
„Mes — neužmigom..." poetizavo drąsuolių žygį per vandeny- 
ną. I. Šeinius ir A. Varnas savo impresijose taip pat aukštino 
žmogaus dvasios išbandymus. 

Kada antrasis „Baras“ turėjo išeiti, kiek puslapių išspausdin- 
ta ir kiek surinkta, kodėl darbas nutrūko, pagaliau kokie kūri- 
niai buvo skirti šiam almanachui — ko! kas neturime duome- 
nų. Tik žinoma, kad almanacho redakcijoje kartu su kitais 
rankraščiais žuvo V. Krėvės realistinis apsakymas, kurio rašy- 
tojas vėliau neįstengė atkurti. V. Krėvės teigimu, jis parašytas 
vienu metu su „Skerdžiumi“!23, Gal tai buvo apsakymas ,„Va- 
nagai", žinomas tiktai iš pavadinimo?!24 

1917. I. 21 „barininkams“ adresuoto laiško ,,Niekniekiai“ 
juodraštyje!? V. Bičiūnas ironiškai atsiliepė apie būsimos, ant- 
rosios, „Baro“ knygos meninį apipavidalinimą — savo paties, 
J. Zikaro ir P. Galaunės piešinius. P. Galaunė neprisimena, kad 
būtų ką nors piešęs antrajam „Barui“!26. Gyvendamas Petrogra- 





23 A. Laisvydas. Kaip buvo parašyta populiariausia mūsų kny- 
ga.—, Lietuvos žinios“, 1940, gegužės 11. 

14 Plg. 1914.VI.5 laišką L. Girai (VRBR, £. 7, 385—43): „Aš čia turiu 
kelias tokias apysakėles (Skerdžius, Vanagai, Kušlius, Amerika pataisė, 
Mirė, kaip tikras viršaitis), noriu visas išleisti vienoje knygoje.“ 

125 VVUBR, D 565—22, 

126 Iš 1971.V.16 pokalbio su P. Galaune. 


de, apie šį leidinį jis nieko negirdėjo, nors artimai bendravo su 
B. Sruoga ir A. Varnu. B. Sruoga tada sudarinėjo lietuvių lite- 
ratūros almanachą, kurį buvo apsiėmusi išleisti M. Gorkio va- 
dovaujama leidykla „Ilapyc“ rusų kalba. Ir kiti „barininkai“ 
prisidėjo prie to leidinio rengimo. Vykstant karui, nebuvo leng- 
va susitelkti nei ties vienu, nei ties kitu literatūros almanachu. 


ABIPUS FRONTO 


1915 m. kaizeriniai okupantai Lietuvoje įvedė dvigubą — 
karo ir politinę — cenzūrą, kuri likvidavo visus lietuviš- 
kus periodinius leidinius. Okupacinei politikai pateisinti 
1915—1918 m. pakaitomis Tilžėje, Bialystoke ir Kaune vokiečių 
kariuomenė leido laikraštį „DABARTIS“. Jame bendradarbiavo 
daugiausia vokiškos orientacijos Rytų Prūsijos lietuviai ir vie- 
nas kitas prisitaikėlis iš Lietuvos. Šalia karo ir vietinių žinių 
„Dabartis“ neužmiršo grožinės kūrybos, tačiau į ją turėjo savo- 
tišką požiūrį: „Nereikalinga, kad visa būtų nauja. Yra senų da- 
lykų, kurie amžinai pasilieka gražūs. Tūla senovės daina bus 
todėl su savo visą ateitį išturinčiu gajumu nepralenkiamas Da- 
barties papuošimas,"! Laikraščio atkarpose perspausdinta M. Va- 
lančiaus, V. Kudirkos, Aišbės, Žemaitės, Šatrijos Raganos, Laz- 
dynų Pelėdos, J. Biliūno, V. Krėvės, I. Šeiniaus prozos kūrinių, 
Maironio, M. Vaitkaus, E. Steponaičio eilėraščių. Savo rašinių 
paskelbė redakcijoje dirbantys J. Kriaučiūnas (straipsnį apie 
P. Kriaučiūną), J. Strimaitis (sentimentalų apsakymą apie 
karą), M. Gudaitis („Lietuvos vaizdelius")2, 


——————————————— 


' „Dabartis“, 1915, rugpiūčio 28, pavyzdinis numeris, 
2 Plačiau žr. M. Urbšienė. Vokiečių karo meto spauda ir Lietuva. 
K., 1939, p. 20, 

Pirmasis pačių lietuvių periodinis leidinys okupuotoje Lie- 
tuvoje pasirodė tik 1916 m. liepos mėnesį. Tai buvo mėnesinis 
moksleivių žurnalas „„ATEITIS“, kurį, negavęs leidimo „„Drau- 
gijai“, atgaivino ir redagavo A. Dambrauskas. Daliai ankstesnių 
bendradarbių pasitraukus į Rusiją, žurnalas sumenko: kita ver- 
tus, ir pati redakcija dabar norėjo „Ateitį“ padaryti „lengvai 
paskaitomą ne vien gimnazijų moksleiviams, bet ir gabesniam 
žemesnių Klasių jaunimui“, 

Karo metų „Ateitį“ eilėmis paįvairino V. Stonis, F. Kirša, 
Paparonis, Matas Gojelis, prozos miniatiūromis — B, Kasaitis 
(K. Bizauskas). Išspausdinta senosios „Ateities“ redakcijoje li- 
kusių B. Buivydaitės lyrinių vaizdelių. Susižavėjusi vieno skai- 
tyto romano heroje — energinga, drąsia tyrų gyventoja, ji 
pasirašė Tyro Dukterimi*. A. Jakštas pastebėjo, kad B. Buivy- 
daitės kūrinėliuose „žymų gyvo talento užuomazga“, tačiau ne- 
patarė jai verstis „vienomis , kad ir dailiomis, svajonėmis'“. 
Žurnale debiutavo gana silpnas eiliuotojas Meirūnas (J. Strimai- 
tis) ir vilčių teikiantis vertėjas J. Talmantas. Pastarasis buvo 
atsiuntęs „„Ateičiai“ ir eilėraščių, bet jų meninė išraiška nepa- 
tenkino A. Jakšto“, 

Vokiečiai uždarė visas visuomenines kultūrinės organizaci- 
jas, daugelį vidurinių ir netgi pradžios mokyklų. Gyvenimas 
skatino jaunimą burtis kovai prieš krašto niokotojus. Nepaisy- 
dami žiaurių represijų, atskiri iškrikusių jaunimo kuopelių na- 
riai ėmė leisti slaptus rankraštinius Žurnaliukus, kurie demaska- 
vo okupacinės valdžios kėslus ir švietė mažaraščius. Nors jauni 
autoriai čia gana daug skelbė kūrybinių bandymų, šie leidinu- 
kai, ėję daugiausia kaime, ne ką davė literatūrai. Prie vieno 


3 „Ateitis“, 1916, Nr. 1, p. 3—4. 

4 Iš 1973.VII.19 pokalbio su B. Buivydaite. 
> „Ateitis“, 1917, Nr. 1, p. 32. 

“ Ten pat, 1917, Nr. 3, p. 256. 

įtakingiausių laikraštėlių — mokytojo V. Jonuškos redaguoto 
Aukštaitijos kairiųjų demokratų organo „Liuosas kelias“ (vė- 
liau pavadinto „Laisvės kelias“)" — prisidėjo rašytoja G. Petke- 
vičaitė-Bitė ir būsimasis akademikas J. Indriūnas, kuris perra- 
šinėjo tekstą ir jį hektografavo?. Šiupylių apylinkėse platinta- 
me rankraštiniame leidinėlyję „Kaimietis“ pasirodė pirmasis 
grožinis A. Griciaus kūrinys — alegorija „Ąžuolas“?. Ramonga- 
lių kaime netoli Vabalninko, vėliau Kupiškyje J. Petrulis su 
draugais leido „,aušrininkams“ artimos pakraipos žurnaliuką 
„Irklas“!?, Jame J. Petrulio plunksnai priklauso eilėraščiai bei 
straipsniai, pasirašyti Činaro, Lietaus lašelio, Lašelio slapyvar- 
džiais!!, 

L. Gira vokiečių okupacijos metais liko gyventi Vilniuje. 
Atidavęs daug jėgų visuomenei kaip poetas ir žurnalistas jis 
dabar skurdo (dirbo tarnautoju), jautėsi nesuprastas ir neįver- 
tintas, bet nesiliovė galvoti apie spaudos darbą, geresnes kūry- 
bos sąlygas. Tomis dienomis L. Gira padėjo jaunam mokytojui 
Klemensui Ruginiui (g. 1893) parengti pedagogikos ir literatū- 
ros almanachą „ATŽALA", Almanachas buvo leidžiamas lega- 
lizuotos Lietuvių katalikų mokytojų sąjungos vardu. Jis buvo 
organizuojamas 1916—1917 mokslo metais, išėjo 1917 m. pabai- 
soje 1000 egz. tiražu. 

Didesnio įnašo mūsų kultūroje šis klerikalinis leidinys nepa- 
liko. „Dailės skyrius silpnas. Almanachas nėra nusisekęs“, — 
rašė laikraštėlis „Laisvės kelias“!?. P, Dovydaitis knygos bran- 


———— — im 


" VRBR, f. 25; KPIB, Dž 72; A. Liako asmeninis archyvas Kaune, 

Š Iš 1973.VIII 16 pokalbio su J. Indriūnu, 

9 A. Gricius. [Autobiografija|— Tarybų Lietuvos rašytojai. V., 
1967, p. 218. 

10 Lietuvos TSR Literatūros muziejus, Inv. Nr. 9156—9157. 

"| Iš 1973.VI1.27 pokalbio su J. Petruliu. 

12 Žv. Atžala.— „Laisvės kelias“, 1917, Nr. 7—8, p. 29. 

duoliu laikė pedagogikos straipsnius!š, Tačiau L. Giros eilėraš- 
čiai almanache — „Excelsior!“, „Darbo himnas“, „Suum cui- 
gue“, „Negaila man...“, „Kam?l“, „Pavasarį“, „Mano vizijos“ — 
vieni įtaigiausių pirmajame šio poeto kūrybos laikotarpyje, 
perspausdinti tarybiniais metais. Juose dominuoja visuomeni- 
niai motyvai, pro kuriuos prasiveržia poeto gailestis „žygių, kur 
dingo klajūnės keliais išblaškyti“, „jėgų, pragaišintų dykai“, ir 
troškimas gauti, „laikų sulaukus atmainos, sau skirtą dalį ne- 
marumo". Stiprus tiesos, gėrio, grožio ilgesys čia tolimas este- 
tizmui. 

Kiti „Atžalos“ autoriai mokytojavo įvairiose Lietuvos vieto- 
se. Almanache įdėta F. Kiršos, A. Vabalkšnio (M. Bagdono), 
J. Žirginio (J. Talmanto) eilėraščių, J. Strimaičio padavimas 
„Midauniai ir Vistauras“ ir paties redaktoriaus K. Ruginio, pa- 
sirašiusio Kl. Rūtu, alegorija ,„Ruomuvon“, kaip jaunas žmogus 
eina į idealą. F. Kirša pamėgino versti J. Kraševskio ,„Vitolio 
raudą“. 

Buvo rengiama ir antroji „Atžalos“ knyga, kuriai J. Tumas 
įteikė būsimų „Pragiedrulių“ epilogą „Alaušo varpas“, tačiau 
istorijos įvykiai nutraukė pradėtą darbą!4. 

Okupantai pakentė tiktai klerikalinę lietuvišką spaudą. 
Silpnėjant Lietuvoje jų pozicijoms, įie turėjo daryti kultūrinių 
nuolaidų — 1917 m. pabaigoje davė leidimą keliems laikraš- 
čiams, kurie iš esmės buvo svetimi darbo žmonėms. 

Kartu su 300 tūkstančių karo pabėgėlių!? Rusijos gilumoje 
atsidūrė stipriausios lietuvių intelektualinės jėgos. Petrograde, 


——————— 


iš Pr. D. Atžala. Mokytojų almanachas.— „Lietuvos mokykla“, 1918, 
Nr. 4, p. 89. P. Dovydaitis „Atžaloje“ nebendradarbiavo. Kriptonimu P. D. 
almanache pasirašęs P. Dogelis. 

4 Iš 1971.IX.29 pokalbio su K. Ruginiu, 

I5 Šis skaičius apytikslis.— Žr. kn.: Lietuviai — Spalio revoliucijos ir 
pilietinio karo dalyviai. V., 1976, p. 5—6. 

Maskvoje, Voroneže vienas po kito pradėjo rodytis lietuviški 
periodiniai leidiniai. 

Būsimų tautininkų laikraštyje „LIETUVIŲ BALSAS“, lei- 
džiamame Centrinio komiteto nukentėjusiems dėl karo šelpti, 
ir krikščionių demokratų partijos savaitraštyje ,VADAS“ Vaiž- 
gantas toliau skelbė „Pragiedrulių“ vaizdus (,„Burzdulis“, „,Na- 
palys darbus dirba“, „Napalys raštus skaito“), publicistinius ir 
literatūros kritikos straipsnius. Šiuose Petrogrado laikraščiuose 
aktyviai reiškėsi V. Mykolaitis-Putinas. „Lietuvių balsas“ 1916 m. 
išleido pirmąjį jo kūrybos rinkinį, kuriame buvo įdėta poema 
„Kunigaikštis Žvainys“ ir pluoštas eilėraščių. „Lietuvių balse“ 
bendradarbiavo Aišbė, A. Vienuolis, pradedantis poetas P. Vai- 
čiūnas, ,,Vade“—- M. Guslaitis. ,Vadas“ turėjo priedą vaikams — 
žurnaliuką ,Žvaigždelė“. 

Petrograde, paskiau Voroneže ėjo „Ateities“ pakaitas — 
mėnesinis žurnalas „„ATEITIES SPINDULIAI“ (1916—1918). Ja- 
me išspausdinta P. Vaičiūno, B. Buivydaitės, Lietuvoje likusio 
F. Kiršos eilėraščių. „Ateities spindulius" redagavo Petrogrado 
dvasinės akademijos studentai. Redakcijai priklausė ir V. My- 
kolaitis-Putinas, kuris žurnale paskelbė tokius eilėraščius, kaip 
„Stella Maris“ ir „Mano pasaulis“. Prisidengęs Justo Žydrio 
slapyvardžiu, straipsnyje „Pastabos dėl mūsų eiliavimo“ jis, 
kaip ir L. Gira cituotame laiške A. Dambrauskui, kritikavo nor- 
matyvinės eilėdaros šalininkų peršamus tikslius rimus: „Aš 
daug daugiau gėriuosi negramatiniu galūnių suderinimu, nors 
jas ir skirtų kai kurių balsių ilgumas, negu tokių, kaip, pvz.: 
lingavo — siūbavo, spindėjo — skambėjo, bangomis — šako- 
mis, galvelė — širdelė ir t. t., nors čia skambesys tai jau visai 
vienokis. Tokiomis rifmomis kaip tik pasižymi visų eiliakalių 
cilės."16 


-————————————— 


16 „Ateities spinduliai“, 1917, Nr. 8—12, p. 14. 

„Ateities spinduliuose“ ir „Vade“ mėgino atsitiesti A. Jakš- 
to kritikos priblokštas J. L. Avižienis-Rugėnas, bet ,Vado“ 
redaktorius pakartojo tą pačią mintį, tiktai švelnesniu tonu: 
„Vaizdelį „Lankoje“ įdėsime artimiausiame numeryje. Gražus 
jisai ir poetingas, tik nepaprastai skaudus. Malonu būtų, jei 
kiek šviesesnių krislelių iš vargingojo mūsų gyvenimo gabi 
Tamstos plunksna nupieštų.“!" Rugėnas bandė piešti ir „,švie- 
sesnius krislelius“, bet tie „krisleliai“ neatitiko jo talento pri- 
gimties. 

1915 m. Petrograde buvo įsteigtas liberalinis savaitraštis 
„NAUJOJI LIETUVA“, kuriame būrėsi liaudininkai ir dešinieji 
socialdemokratai!š. Jame bendradarbiavo ir kai kurie „„aušrinin- 
kai“ bei „visuomenininkai“. Po Vasario revoliucijos ,„Naujoji 
Lietuva“ laikėsi kairiųjų eserų pozicijos!?. Laikraštyje išspaus- 
dinta J. Janonio, B. Sruogos, A. Iešmantos eilėraščių. 

1917 m. birželio mėnesį „Naujosios Lietuvos“ redakcija iš- 
leido 16 puslapių „literatūrinį-satyrinį raštą" „ŽIEŽIRBA“, kuri 
parengė ir daugelį satyrinių tekstų parašė literatūros debiutan- 
tas J. Petrėnas — būsimas „Keturių vėjų“ redaktorius. ,Žiežir- 
boje“ įdėtas P. Vaičiūno eilėraštis „Rytas išbrėško" apie nukri- 
tusius carinės vergijos pančius. 

„Aušrininkų“ komisija moksleivių organo leidimui atnaujin- 
ti pritarė Maskvoje kilusiam sumanymui nuo 1916 m. spalio pa- 
baigos leisti 6—8 lankų mėnesinį žurnalą inteligentijai „Saulė- 
tekis“? su atskiru skyriumi moksleiviams?! Žurnalo redakto- 


—————— 


17 „Vadas“, 1916, Nr. 1, p. 12. 

8 J. Kirlys. Lietuvių periodinė spauda, jos vystymasis. (Rankr.]. 
Kapsukas, 1963, p. 66. 

!9 Iš 1971.VIII.23 pokalbio su A. Iešmanta. 

2 p. Salčius. Dėl moksleivių organo.— „Lietuvių balsas“, 1916, 
rugpiūčio 25, 

2 V. Karosas, Mekas, V. Serbenta, Dar dėl moksleivių 
organo.— Ten pat, 1916, rugsėjo 11. 

riumi ir leidėju sutiko būti J. Baltrušaitis, karo metu suartėjęs 
su liberaliniais lietuvių visuomenės sluoksniais ir tapęs Maskvos 
komiteto „Lietuvos žinioms“ šelpti nariu2ž. Faktiškai leidinį tu- 
rėjo tvarkyti studentai. Redakcijos reikalų vedėjas B. Sruoga 
telkiamiems bendradarbiams aiškino, kad „Saulėtekis“ jungsiąs 
„kairįjį <...> visuomenės gaivą (nepartyvį)'23. Į žurnalą buvo 
pakviesti V. Krėvė, I. Šeinius, J. Savickis, S. Čiurlionienė, P. Leo- 
nas, S. Šilingas, A. Varnas; norėta pritraukti Amerikoje esančius 
K. Vairą-Račkauską, K. Jurgelionį, M. Petrauską, S. Šimkų — 
šiuo reikalu B. Sruoga susirašinėjo su A. Rimka?“, 

Nuo „Saulėtekio“ steigimo J. Baltrušaitį ir naujuosius jo bi- 
čiulius atitraukė liberalinės lietuvių buržuazijos partijos De- 
mokratinės tautos laisvės santaros organizavimas ir „Santaros“ 
vardu pavadinto savaitraščio leidimas. 

Petrograde ir Maskvoje nereguliariai ėjusi  „,„SANTARA“ 
(1917—1918) ieškojo nuosaikaus demokratinio vidurio tarp kai- 
riųjų ir dešiniųjų politinių srovių. Tai buvo gyvai tvarkomas 
leidinys, kuris patraukė nemažą inteligentijos dalį. „„Santaro- 
je" išspausdinta A. Lasto, B. Sruogos eilėraščių, I. Šeiniaus vaiz- 
delių ir publicistikos straipsnių. Po vieną kitą kūrinį paskelbė 
A. Vienuolis, J. Papečkys, laikraščio dailininkas A. Varnas, 
Esmaitis (S. Matjošaitis). S. Naginskas toliau vertė J. Baltru- 
šaičio poeziją. Artimiausias laikraščio bendradarbis buvo S. Ši- 
lingas. 


2 F. Bortkevičienės 1914.X.5 laiškas į Viazmą neišaiškintam asme- 
niu..— VVUBR, E 308—7, J. Baltrušaitis buvo pasižadėjęs kas mėnesį 
duoti „Lietuvos žinioms“ mažiausiai po 50 rb.— Ten pat, F 630, 1. 6a. 

2 B. Sruogos 1916.IX.16 laiškas E. Volteriui.— MACBR, f. 154—125, 
1. 4. 
24 Žr, laiškus LKLIR, f. 53—1119, RN 413, 

3 M. Šalčius. „Trimito“ korespondenciniai reporterių kursai, 
[Rankr., 1925], II paskaita, p. 19, 

1917 m. gegužės mėn. S. Šilingas suredagavo „Santaros“ li- 
teratūros ir Meno priedą, 16 puslapių laikraštinio formato lei- 
dinį, pagal analogiją su „Pirmuoju baru“ pavadintą „,PRADAL- 
GIAI". Pagrindiniai jo bendradarbiai buvo „barininkai“". 
Vertingiausia „Pradalgių“ medžiaga — B. Sruogos eilėraščiai 
(„Rudeniniai žvilgsniai“, „Mano pilyj nėra laiko...“ ir kt) ir 
I. Šeiniaus impresijos. S. Šilingas leidiniui išvertė F. Ničės afo- 
rizmų, V. Bičiūnas parašė impresionistišką suomių parodos re- 
cenziją, A. Varnas pripiešė šaržų, paskiau įėjusių į albumą „Ant 
politikos laktų". Pedagogas J. Murka kalbos žvilgsniu recenzavo 
„Pirmajame bare“ išspausdintus eilėraščius — K. Binkio „,„Gė- 
les iš šieno“ ir A. Lasto išverstą „„Nuplasnok“. 

J. Baltrušaičio bute buvo įsteigta „Santaros“ bendrovė „tai- 
syti tipografijoms, leisti knygoms, žurnalams, laikraščiams“29, 
bet ji nesuspėjo išplėsti veiklos. 

Tų pačių metų liepos mėnesį atgaivinta ,AUŠRINĖ" perėmė 
neišėjusio „Saulėtekio“ lėšas ir raštus?". Žurnalas, pasirodęs 
Maskvoje jau po Vasario revoliucijos, individualizmo ir tikėji- 
mo tolerancijos principus papildė socializmu ir internacionaliz- 
mu. Socializmas apibrėžtas aiškiai, o internacionalizmo esmė iš- 
kreipia: deklaruojama nacijų lygybė, bet nė neužsimenama apie 
bendrus proletariato interesus?š. „Aušrinėje“ ėmė reikštis ese- 
rinės tendencijos??. Žurnalo redakcijai dabar priklausė B. Sruo- 
ga, V. Čiurlionytė, J. Žiugžda. 


——————————— 


26 „Santaros“ bendrovės įstatai. — „Santara“, 1917, rugpiūčio 5. 

7 „Aušrinė“, 1917, Nr. 1 (32), p. 18. 

* Plg. proletarinio internacionalizmo sampratą G. Zimano knygo- 
se: Per suklestėjimą į vienybę. V., 1968, p. 45—94; Mes — patriotai ir 
internacionalistai, V., 1977. 

29 Lietuviškoji tarybinė enciklopedija, t. 1. V., 1976, p. 493. 

1917 m. išleistuose trijuose ,„Aušrinės“ numeriuose domi- 
nuoja B. Sruogos kūryba. Jis parašė žurnalui vedamąjį — eilė- 
raštį proza „Valio dalgelė po pradalgėlę!“ („Ilgus metus gesusi 
Aušrinė nūdien vėlei patekėjo“), pateikė pluoštą lyrinių eilė- 
raščių, E. Verharno urbanistinio kūrinio „Tunelis“ vertimą ir 
pakilų straipsnį apie šį garsų belgų poetą, kuriuo žavėjosi ir 
J. Baltrušaitisš?. Šešis eilėraščius ir atsakymą J. Murkai dėl 
K. Balmonto „„Nuplasnok“ vertimo paskelbė A. Lastas (Adomas 
Juodasai). Jo kūryba „Aušrinėje“ tęsia „Pirmajame bare" pa- 
sirinktą estetizmo linkmę, o B. Sruogos lyrikoje jau aidi naujų 
istorinių įvykių atgarsiai; poetas bando atšviežinti savo žodyną 
naujadarais, kurie šokiruoja skaitytojusš!. 

Maskvos „Aušrinėje“ išspausdinta V. Krėvės ir I. Šeiniaus 
vaizdelių, J. Papečkio ir Butkų Juzės (bene pirmąkart pasirašiu- 
sio šiuo slapyvardžiu) eilėraščių. Žurnale debiutavo pradedan- 
tis poetas S. Šmerauskas (S. Jasulaitis), prieš karą Tado Mardo- 
niaus slapyvardžiu atpasakojęs keletą anekdotų satyros žurna- 
le „Garnys“32, 

„Aušrinės“ reikalavimai poetams išdėstyti redakcijos atsa- 
kyme Butkų Juzei: „eilėse, lyrikoje neturėtų būti agitacijos, 
kokia ji ten tik būtų (politinė, filosofinė ir t. t.). Lyrikoje pirm 
visko ir virš visko — pergyvenimų nuoširdumas, įkvėpimo lais- 
vybė."33 Šiame atsakyme jaučiama B. Sruogos ranka. 

Juozo Butkaus-Butkų Juzės literatūriniai gabumai atsisklei- 
dė Voroneže, pagrindiniame lietuvių moksleivių rankraštinės 





9 Žr. IO. BaATPyMaūTuC. DMHAB Bepxapu. — «PycCckO0e CAO- 
80», 18 noa6px (1 Aeka6pa) 1916 r. 
3! Žr. „Ateities spinduliai", 1918, Nr. 7—8, p. 235. 


32 S. Šmerauskas-Šemerys. Autobiografija. [Rankr.]; „Gar- 
nys“, 1914, Nr. 2, p. 30—31. 


8 „Aušrinė“, 1917, Nr. 2—3 (33—34), p. 47. 

spaudos centreš*. Stipriausios kūrybinės jėgos čia būrėsi apie 
tris laikraštėlius, atstovaujančius skirtingoms ideologinėms pa- 
kraipoms: „ateitininkai“ — apie „Inkarą““, kuriame 1915 m. 
„paredaguotu“ Tyrų Dukters slapyvardžiu B. Buivydaitė pa- 
skelbė pirmuosius savo eilėraščius, „aušrininkai“ — apie ,,Sū- 
kurį“, kuriame išaugo Butkų Juzė, o marksistai „„visuomeninin- 
kai“ — apie „Atžalą“, kurios iniciatorius ir pagrindinis autorius 
buvo J. Janonis. Pastarieji du leidiniai turėjo didžiausio povei- 
kio pažangiajai lietuvių moksleivijai. 

Prieš Pirmąjį pasaulinį karą Butkų Juzė padėjo gimtojo so0- 
džiaus valstiečiams kurti „pirmeiviškas“ jaunimo kuopeles, or- 
ganizavo „klojimų vakarus“ ir platino daugiausia savo prirašo- 
mus leidinius, kuriuos žinome tik iš pavadinimų, — „Kibirkš- 
tėlę“, „Žadintoją“, „Upelį'3ė. Įstojęs į Telšių gimnaziją, jis. 
redagavo mokinių laikraštuką „Upelis“. Išlikusiuose leidinėlio 
2—7 numeriuose (1913—1914)37 yra apie dvidešimt Butkų Ju- 
zės — tada dar Juzelio — kūrinių: eilėraščių, vaizdelių, rašinė- 
lių organizaciniais klausimais. Vyrauja peizažinė poezija, ku- 
rioje pinasi neaiškios ateities svajonės, gyvenimo draugo 
ilgesys. 





34 Rankraštiniai moksleivių laikraštėliai leisti ir kitose lietuvių kolo- 
nijose. Juose buvo gausiai spausdinama pradedančių literatų kūryba ir 
mėgėjiški vertimai. Savo redaguotame Uralo lietuvių kolonijos mokslei- 
vių savaitiniame laikraštėlyje ,„Erškėtis“, 1916.VI.29—VII.28 numeriuose 
(KPIB, Dž 52), S. Pilka įdėjo A. Puškino „mažosios tragedijos“ „Mocartas 
ir Saljeri" vertimą. Šį veikalą, sugrįžęs į Lietuvą, 1922 m, jis pastatė 
Dramos vaidykloje; tekstą iš naujo išvertė K. Binkis. 

35 Žinoma keturiolika šio hektografuoto laikraštėlio numerių iš pen- 
kiolikos išleistų: VRBR, PR (gausiausias rinkinys), f. 25; LKLIR, f. 29— 
100; KPIB, Dž 30; Lietuvos TSR Knygų rūmai, Inv. Nr. 433856. 

3 Butkų Juzė, [Autobiografija].— Tarybų Lietuvos rašytojai. V., 
1967, p. 38. 

37 LKLIR, f. 29, 23—27, 123. 

Kilus karui, Butkų Juzė evakavosi į Voronežą ir ten baigė 
gimnaziją. Miestas alsavo revoliucijos nuojauta. Daugelis pa- 
sitraukusių iš Lietuvos moksleivių, su jais ir Butkų Juzė, įsi- 
jungė į anticarinę veiklą. Tam tarnavo ir vieši vaidinimai, ir 
slaptas spaudos darbas. 1915 m. Butkų Juzė kartu su V. Ser- 
benta ėmė redaguoti moksleivių „aušrininkų“ organą „SU- 
KURYS''38, 

„Sūkurio“ vedamajame „Mūsų keliais“ greta marksistinio 
visuomeninės santvarkos idealo („nebus jokių luomų ir visi 
produkcijos įrankiai bus visos visuomenės nuosavybė“) dekla- 
ruojami seni „aušrininkų“ principai („mes dėjom ir dedam vi- 
suomenės gyvenimo pamatan individualizmo idėją <...> tuo 
pačiu esam ir tautininkai“). Kaip atsirado toks idėjinis krati- 
nys, išaiškino vienas „Sūkurio“ redaktorių V. Serbenta, Balta- 
rusijos TSR Mokslų akademijos akademikas“?. Pasirodo, leidi- 
nuko redakcijai priklausė ir J. Janonis, neilgai mokęsis Voro- 
neže. „Dėl kai kurios medžiagos, pateiktos laikraštėliui, jis 
netgi savotiškai pergyveno — vienus dalykus gyrė, kitus — 
peikė ir dėl jų piktinosi. Prisimenu, redakcijos posėdyje, įvy- 
kusiameę 1915 m. spalio 19 d., buvo skaitomas J. Butkaus kūri- 
nėlis „Susitiko“. Šiame kūrinėlyje pavaizduotas tragiškas ka- 
reivio likimas iki ašarų sujaudino Janonį. Tačiau jo eilėraščių 
ciklas „Darbo dienos“ Janonio nepatenkino. Jis piktinosi jų 
tuturistine forma, nerealaus gyvenimo vaizdavimuų. Kas buvo 
nepriimtina, Janonis griežtai išbraukdavo arba taisydavo.“ Tai- 
gi J. Janonis atsakingai žiūrėjo į rankraštinę spaudą, kovojo 
dėl medžiagos idėjiškumo ir meninės kokybės. Jo dėka veda- 
majame nusakytas marksistinis visuomeninės santvarkos 
idealas. 





38 Iš viso išėjo penki hektografuoti numeriai. Sūkurio" 1914 m. Nr. 1 
ir 1916 m. Nr. 3 — LKLIR, f. 29—99: 1916 m. Nr, 4 — VRBR, f. 25, 
* V. Serbenta. Poeto jaunystė —,„Tiesa“, 1966, kovo 25, 27. 

J. Janonio pastangoms paversti „aušrininkus“ politine, 
mMarksistine organizacija prieštaravo liaudininkų įtakon pate- 
kusi narių dauguma („gimnazijos mokiniui per anksti pradėti 
veikti partijos reikalui“). Joms tada pasipriešino ir Butkų Juzė 
su V. Serbenta. Revoliucijos išvakarėse Voronežo „aušrininkų“ 
organizacija liko stovėti kryžkelėje. „Tuomet Janonis iš jam 
pritariančios „aušrininkų“ mažumos <...> 1915 m. lapkri- 
čio 14 d. suorganizavo marksistų kuopą ir ėmė leisti rankrašti- 
nį Žurnalą „„Atžala“, kuriame pats daugiausia rašė.“ Išeidamas 
iš „Sūkurio“ redakcijos, jis atsiėmė visus savo įteiktus kū- 
rinius. 

Iš senvagės Butkų Juzė sunkiai kopė į didesnes kūrybos aukštumas. 

1-ajame „Sūkurio“ numeryje įdėta dalis Butkų Juzės prozos kūrinėlio 
„Susitiko“ (be parašo), kuriuo taip žavėjosi J. Janonis, du eiliuoti kūri- 
niai — lyrinė poemėlė „Audra“, alegorinis eilėraštis „Ruduo“ (pasirašyti | 
vardo Juzelis santrumpomis J-.-s, J-s) — ir Voroneže leidžiamo „ateitinin- 
kų" laikraštėlio „Inkaras“ kritinė apžvalga (pasirašyta vardo santrumpa 
j2.). 

Iš visos šios kūrybos išsiskiria poemėlė „Audra“. Sugretinęs gamtos 
stichiją su žmogaus pergyvenimais, Butkų Juzė rodo karo sukeltą pavojų 
tėvynei. Blaškosi vėjas, miškas bijo audros, „svyruoja ir lenkias prie že- 
mės". Liūdnumas drasko poeto širdį. „Kur eiti? Kur sukti, kad kruviną 
sritį / apleisti? Kaip ranką Tėvynei pratiesti?“ Ieškodamas, kur išgany- 
mas, jis atmeta kardą („Iš keršto kas gimė — tuoj krinta...“) ir atiduoda 
pirmenybę „grožės šakutei ir meilės ugnelei". („Skubėkime, meilę iškė- 
lę, / Ramybę statyti, ką priešai pagriovė!“) 

Po dešimtmečio pažangioje JAV lietuvių periodikoje Butkų Juzė 
išspausdino eiliuotą kūrinį „Pragiedrulių angoje“ su dedikacija „(Draugą 
J. Janonį minint“*?, Tai poemėlės „Audra“ perdirbinys. Poetas sukonkre- 
tino miglotus alegorinius įvaizdžius: vietoj šešėlių atsirado skriaudė jai, 
vietoj vėjo — kovotojai, vietoj miško — minia. Drebanti minia vergauja 
tironams ir tik brandina drąsą sukilti. Poetas per sunkią vidinę kovą 


-—— 





40 „Vilnis“ (JAV), 1926, kovo 23. 

ieško būdų tą minią prižadinti, kad įveiktų priespaudą. Apie utopinį gro- 
žio ir meilės kelią jis jau neužsimena. — Spalio revoliucija parodė tokios 
idėjos absurdiškumą. Jis kviečia eiti, „kur veda Kovos Vėliava“ („Sku- 
bėkime, ginklą iškėlę, — / Eiles atstatyti, kur priešai pagriovė!“). Antro- 
joje redakcijoje iš esmės pasikeitė kūrinio idėjinis turinys. Tačiau poetui 
ne visiškai aiškios ateities gairės. O J. Janonis jas buvo atradęs dar 
bendradarbiaudamas Rygos „Vilnyje“. 


Kaip ir Butkų Juzė, savo literatūrinius bandymus pradėjęs 
skelbti mokykliniuose laikraštėliuose (Biržų keturklasės mokyk- 
los „Jaunime“ ar „Jaunimo balse“, Seinų keturklasės ,„Mūsų 
žiedeliuose“) ir liberalinėje spaudoje, J. Janonis kėlė sau mak- 
simMalius reikalavimus, nepriklausomai nuo to, kuriame leidiny- 
je bendradarbiautų. Todėl jis taip staigiai subrendo kaip poetas 
ir pilietis. 

Rankraštinio žurnalo „ATŽALA"“ 1916—1917 m. išėjo trys 
numeriai*!, iš kurių pirmąjį redagavo J. Janonis*2. Jis čia griež- 
tai atsiribojo nuo „aušrininkų“ ideologijos: „Jie sutinka su vi- 
sais, kits kitam priešingais „Aušrinės“ principais. Mes gi ne 
visus juos pripažistame, Todėl mums su aušrininkais nepake- 
liui, ir mes nuo jų atsiskyrėme. Mes einame kitu keliu. Vado- 
vaujanti mūs gairė — socializmas. Kitokių gairių mes neturi- 
me!“ J. Janonis aiškino, kad gyvenimo keliamus klausimus lei- 
dinyje stengiamasi nagrinėti „visuomenės demokratų“, t. y. 
marksistiniu, požiūriu*s. Cituotame straipsnyje „Tautininkai ir 
darbininkai“ jis stipriai kritikavo buržuazijos veikėjų garsina- 
mus tautinio meno šūkius be konkretaus klasinio turinio. 

Žurnale pasirodė J. Janonio poemos „Rudens vidunaktį 
1906 m.“ ir „Tarp siaučiančių marių“, eilėraščiai ,„Atžalos“, 


————————— 





*! Išlikęs pirmasis numeris yra Lietuvos TSR Revoliucijos muziejuje. 
Kiti numeriai apibūdinti kn.: B. Pranskus-Žalionis. Artimieji 
toliai. V., 1962, p. 120—123. 

*2 Lietuviškoji tarybinė enciklopedija, t. 1, p. 438. 

43 J. Janonis. Raštai, t. 2, p. 128—129, 


401 


„Darbo kariuomenė“, „Bedarbis“, „Et, vėjeli, pūtėjėli“, „Ar tu 
matei?“, „Ant kritusių kapo“, „Ateities dainius“, „,„Avižas piau- 
nant“, „Nedieną“, vaizdelis „Praeivis“. Šiuose kūriniuose pie- 
šiamas baisus proletariato skurdas, smerkiamas imperialistinis 
karas ir išreikšta būtinybė pertvarkyti visuomenę. 

Perrašinėdamas „„Atžalą“, ir pats pamėgino kurti jauniausias 
„visuomenininkų“ kuopelės narys V. Anskaitis — revoliucinio 
judėjimo dalyvis, literatūros tyrinėtojas ir rašytojas B. Prans- 
kus-Žalionis. 1917 m. žurnalui jis davė vaizdelį, pasirašytą 
Laisvės nešėjo slapyvardžiu“*. 

Atvykęs į Petrogradą, J. Janonis pasinėrė į revoliucinį dar- 
bą, telkė susipratusius lietuvius darbininkus į bendrą socialde- 
mokratinę organizaciją. Vasario revoliucija sužadino naujų 
užmojų. „Po revoliucijos mes matome J. Janonį kaipo nuosakų 
revoliucinį socialdemokratą, kaipo tikrą bolševikų partijos na- 
rį“, — rašė Z. Angarietis“, J. Janonis buvo aktyvus komunis- 
tinės „Tiesos“ leidimo rėmėjas+?, šio laikraščio darbuotojas. Pir- 
majame „Tiesos“ numeryje išspausdintas Vaidilos Ainio eilė- 
raštis sekimas „Neverkit pas kapą". 

Taigi Rusijon pasitraukusi lietuvių inteligentija, nepaisy- 
dama sunkių karo sąlygų, reiškėsi įvairių krypčių spaudoje, 
plėtė savo akiračius, realizavo kūrybos sumanymus. Čia pasi- 
rodė ar buvo rengiami nauji literatūros leidiniai. Revoliuciniai 
įvykiai skatino lietuvių rašytojus patikslinti savo pozicijas 
ideologinėje ir politinėje kovoje. Didžiojo Spalio pergalė, pa- 
dėjusi pamatus naujai visuomenės santvarkai, davė pradžią ir 
naujo tipo literatūrai. 


————————— 


* B Pranskus-Žalionis. Artimieji toliai, p. 123, 

* Z. Angarietis. Lietuviai bolševikai Rusijoj (1917 metais). Vo- 
ronežas, 1918, p. 84. 

* R. Šarmaitis. Už Tarybų valdžią, Lenino idėjas.— Kn.: „Tie- 
sos" kelias 1917—1977. V., 1977, p. 12. 

ZŽINGSNIAI UŽ SLENKSČIO 


XX a. pradžioje lietuvių literatūra žengia pirmuosius ne- 
drąsius žingsnius už gimtojo krašto ribų. Nors formuojantis 
kapitalistinėms nacijoms aštrėja tarpnacionaliniai prieštaravi- 
mai, bet intensyvėja ir savitarpio kontaktai. Mūsų rašytojų kū- 
riniai pradedami versti į kaimynų, ypač rusų ir lenkų, kalbas 
ir susilaukia teigiamo atgarsio. Kaip žinoma, vienas kitas lie- 
tuvių rašytojas tuo metų bando kurti lenkiškai ar rusiškai, ta- 
čiau didžioji dauguma rašo tik gimtąja kalba. Literatūrų ryši- 
ninko vaidmenį iš autoriaus perima vertėjas. Atsiranda pirmie- 
ji kolektyviniai rinkiniai, kuriais siekiama atskleisti kitatau- 
čiui ar kitakalbiui skaitytojui platesnį lietuvių literatūros 
vaizdą. 

1907 m. Varšuvoje išėjo pirmoji lietuvių rašytojų apsakymų 
rinktinė lenkų kalba „MLODA LITWA“ („Jaunoji Lietuva“). Ją 
sudarė ir išvertė literatas Boleslovas Laimutis (Szczęsny) Herba- 
čiauskas (1875—1943), lietuviškojo modernizmo  skelbėjo 
J. A. Herbačiausko brolis. Anksčiau dalyvavęs pogrindinėje 
Lenkijos socialistų veikloje, dabar jis, kaip ir J. A. Herbačiaus- 
kas, laikėsi atvirai antirevoliucinių pozicijų, kaltino „politinę 
doktriną“ dėl žemo lietuvių liaudies kultūros lygio ir varganos 
literatūros būklės. Knygos pratarmėje pasmerkęs „laisvinimo 
eksperimentus“ ir lietuvių rašytojų kūrybos visuomeniškumą, 
trukdantį atsiskleisti „tikrai literatūrai“, vertėjas Norom neno- 
rom turėjo rinktis realistinius kūrinius, keliančius opias visuo- 
menės problemas, nes jo įsivaizduojama „tikroji literatūra“, 
srindžiama modernizmo principais, Lietuvoje tebebuvo lopšy- 
je. Iš kitų rašytojų B. Herbačiauskas išskyrė Žemaitę, kurią va- 
dino geriausia lietuvių valstiečio sielos žinove, ir žadėjo arti- 
miausiu laiku parengti atskirą jos raštų tomą lenkų kalba. 

Knygoje „Mtoda Litwa" įdėtas B. slapyraidžiu pasirašytas 
Bitės apsakymas „„Nebepirmas“. Vertėjas manė, kad šis kūrinys 
priklauso jo giminaičio J. Basanavičiaus plunksnai. Apsakyme 
jauno vaikino Kontliktas su tėvais, norinčiais jį matyti kunigu, 
artimas paties B. Herbačiausko jaunystės kolizijoms, kurios jį 
buvo pastūmėjusios į kunigų seminariją. Rinkinyje išversti Laz- 
dynų Pelėdos apsakymai „„Davatka“ ir „Kas priešas?“, K. Jasiu- 
kaičio „„Degtukai“ ir „Senelis“, A. Rucevičiaus „Rugiapiūtė“. 
Šiuose kūriniuose skamba liaudies skurdo, kovos prieš išnaudo- 
jimą ir tamsumą temos. Be to, knygai dar buvo parinktas Šatri- 
jos Raganos kūrinys „Iš daktaro pasakojimų“ ir J. Biliūno vaiz- 
delis „Pūga kalnuose“, pasirašytas slapyraidžiu N... 1907 m. 
rugsėjo mėnesį laiške iš Zakopanės J. Biliūnas rašė: „Mačiau 
rinkinėlį „Mloda Litwa“ — vertimas lietuviškų apsakymėlių. 
Visi jie lenkų kalboje daro gerą įspūdį, tik mano patalpintasai 
apsakymėlis „Pūga kalnuose“ išrodo nekaip, — net nesmagu 
buvo skaityti."! 

Tais pačiais metais V. Krėvė-Mickevičius savo kūrinius len- 
kų kalba Vaidilos (Wajdelota) slapyvardžiu mėgina paskelbti 
Lvove trijų bendramokslių studentų rinkiny „FRUSTRA“, bet 
carinė administracija leidinį konfiskuoja ir sunaikina. V. Krė- 
vės turėtam „,Frustros“ unikumui 1918 m. veikiausiai Žuvus 
„Žaibo“ spaustuvėje?, šiandien neįmanoma restauruoti rinkinio 
išvaizdos nei detaliau apibūdinti jo turinio. Pats autorius yra iš- 
vardijęs penkis rinkinyje įdėtus savo kūrinius3; keturi iš jų per- 
spausdinti V. Krėvės raštų I tome (1921), eilių cikle „Rex“. Api- 
būdindamas bemaž trejus metus rašytą stambų eiliuotą kūrinį 
„Pamišimas“, autorius teigė, kad su juo „nesusilygins nei Gilšė, 


' J. Biliūnas. Raštai, t. 1, p. 329—330. 
2 V. Krėvės laiškas (be datos) Zavišai. — VRBR, f. 9—31. 
3 Lietuvos albumas, p. 343, 

nei kiti veikalai“*. Penktasis V. Krėvės kūrinys rinkinyje — 
„Priešingos jėgos“, orientalistinė legenda „iš senų persų reli- 
ginių padavimų“ (vėliau perkurta lietuviškai), — tikriausiai buvo 
parašytas proza. 

Šio amžiaus pirmojo dešimtmečio pabaigoje kaip lietuvių 
poezijos vertėja ima reikštis Stefanija Jablonska (1861—1936). 
Žurnalo „Litwa“ redaktoriaus M. Davainio-Silvestraičio skati- 
nama, 1909 m. ji paskelbia A. Baranausko „Anykščių šilelio“ 
vertimą. 

1911 m. Seinuose išeina S. Jablonskos sudaryta ir išversta 
antologija „POFZYE ODRADZAJĄCEJ SIĘ LITWY“ („Atgims- 
tančios Lietuvos poezija“), kurią vertėja skiria 500-osioms Žal- 
girio mūšio metinėms ir dedikuoja gimtajam kraštui, reikš- 
dama jam „savo jausmus ir mintis broliškos kalbos rūbe“. Be 
„Anykščių šilelio“, kaygoje įdėta po dešimt Maironio ir L. Gi- 
ros, penki A. Jakšto, keturi M. Dagilėlio, du Margalio ir vienas 
V. Kudirkos eiliuotų kūrinių vertimas. Vertėja parinko ryškių 
pilietinės poezijos pavyzdžių, kurie, nors ir ne itin meniškai at- 
kurti, šokiravo didžialenkiškam šovinizmui pasidavusią visuo- 
menės dalį ir carinę administraciją. 1911 m. gruodžio mėnesį 
vieną antologijos egzempliorių Vilniaus Laikinasis spaudos rei- 
kalų komitetas pasiuntė Vyriausiosios spaudos reikalų valdy- 
bos IV kanceliarijai Peterburge su tokia charakteristika: „„Šiuo- 
se eilėraščiuose reiškiama gili lietuvių meilė savo tėvynei Lie- 
tuvai ir apdainuojamas jos kultūrinis atgimimas. Tačiau šešiuose 
eilėraščiuose neabejotinai turimas omeny ir politinis atgimi- 
mas. Liaudis tiesiog raginama sukilti, kad išgelbėtų savo tėvy- 
nę". Tuo motyvuodamas, Laikinasis spaudos reikalų komitetas 
knygą sulaikė, o vertėją pasiūlė patraukti baudžiamojon atsa- 
komybėn. 


— 





* V. Krėvės laiškas (be datos) L. Girai. — VRBR, f. 7, 386—60. 

Kas taip išgąsdino imperialistinės caro politikos vykdyto- 
jus? Ogi dvi Maironio poemos „Jaunoji Lietuva“ ištraukos ir 
eilėraštis „Miškas ūžia“, trys eiliuoti kūriniai, priklausantys 
A. Jakšto, L. Giros ir M. Dagilėlio plunksnai, — toli gražu ne 
pati revoliucingiausia lietuvių poezija, kurią buvo įsiūbavę 
audringi 1905 m. įvykiai. 

Knygos byla? užtruko pusantrų metų. Varšuvos Teismo rū- 
mai 1913 m. birželio mėnesį nusprendė „Suvalkų gubernijos 
dvarininkės Stefanijos Jablonskos brošiūrą lenkų kalba <...> 
su visais prietaisais jos parašymui sunaikinti.“ 

Didžiosiose respublikos knygų saugyklose išlikę antologijos 
egzemplioriai ir vėlesni vertėjos darbai rodo karštas jos simpa- 
tijas lietuvių nacionalinio išsivadavimo judėjimui. Trokšdama 
suartinti dvi carizmo engiamas tautas, lenke save laikanti 
S. Jablonska vienodai nepakentė ir lenkų, ir lietuvių naciona- 
lizmo“. Deja, jos idealizmas liko nesuprastas. Sulenkėję Lietu- 
vos šlėktos savo bendrakilmę nesiliovė niekinę ir skundę — iš 
pradžių caro, vėliau okupuoto Vilniaus krašto lenkų pareigū- 
nams, o lietuvių buržuazija mūsų poezijos vertėjos į lenkų kal- 
bą nesugebėjo deramai įvertinti dėl savo klasinių ribotumų. 

1913 m. solidi Gebetnerio ir Volio leidykla, turinti savo sky- 
rius Varšuvoje, Liubline, Lodzėje ir Krokuvoje, išleido K. Pui- 
dos sudarytą ir išverstą lietuvių rašytojų smulkiosios prozos 
rinkinį „CZERWONY KOGUT" („Raudonas gaidys“). Pratarmę 
jam parašė žinomas rašytojas J. Veisenhofas, bajoriškų tradici- 
jų puoselėtojas, reiškęs Lietuvai unijines simpatijas. Kaip mi- 
nėta, jo knygą „Unija“ K. Puida buvo išpliekęs spaudoje, tačiau 
žavėjosi vėlesniu lenkų rašytojo romanu ,„Sobėl i panna“, kurį, 
gavęs iš autoriaus leidybos teises, išvertė lietuviškai. Pratarmė 


———————— 


5 Bylos medžiagą aptiko A. Žirgulys Leningrade, Centriniame valsty- 
biniame istorijos archyve (f. 755, ap. 22, b. 175). 
6 „Litwa“, 1913, Nr. 25—26, p. 197. 

K. Puidos parengtam lietuvių prozos rinkiniui buvo J. Veisen- 
hofo moralinė kompensacija. 

J. Veisenhofas pažymėjo, kad daugumo rinktinėje spausdi- 
namų kūrinių turinys yra vienpusis, imtas iš nuskriaustų Žžmo- 
nių — Uužguito samdinio, mirštančios padienės darbininkės, iš- 
badėjusio vaiko, apgauto vyro, plėšiku tampančio valstiečio — 
gyvenimo. Giedresni tik Šatrijos Raganos ir K. Račkausko kū- 
riniai. Nors ir kilęs iš Lietuvos, šiek tiek mokąs lietuviškai 
J. Veisenhofas, deja, nesuvokė mūsų literatūros savitumo. „Kas 
nori su lietuvių literatūra pasižinti, tas turi iš kalno žinoti, kad 
tai ne salionų ir ne svajotojų literatūra, bet darbo Žmonių, var- 
go žmonių kalvėje kalta“, — pabrėžė ,, Czerwony kogut“ rinkinio 
recenzentė G. Petkevičaitė-Bitė?. 

Dviejų su puse šimto puslapių rinkinyje daugiau kaip treč- 
dalį užima K. Puidos ir jo žmonos kūryba. Knyga pradedama 
K. Puidos apysaka „Raudonas gaidys“. ,Man net kiek nesmagu, 
kad tas rašinys pasirodė pirma lenkų kalboje“, — teisinosi au- 
torius P. Bugailiškiuiš. Pirmą kartą čia išspausdintas ir Vaidilu- 
tės apsakymas „Kaip rudens lapas...“, kurį į lenkų kalbą išsi- 
vertė autorė. Be to, rinkinyje yra šie lHietuvių rašytojų prozos 
kūriniai: Žemaitės „Marti“, Bitės „Homo sapiens“ (pasirašytas 
asteronimu***), J. Biliūno „Svečiai“, Lazdynų Pelėdos „Skriau- 
da“, Šatrijos Raganos „Nutraukta idilija“, K. Račkausko „Girni- 
kas Pašakarnis“. Savo pratarmėje J. Veisenhofas didžiai verti- 
na J. Biliūno „„Liūdną pasaką“, tačiau į rinkinį ji kažkodėl ne- 
įdėta. 

Aptardamas K. Puidos vertimus, J. Veisenhofas pažymėjo, 
kad jų lygis „nesiekia lietuviškų originalų aukštumos“, ir siūlė 
jiems netaikyti absoliučių estetinių reikalavimų. 





" G. P. „Červony Kogut".— „Lietuvos žinios“, 1914, sausio 9 (22). 
š VVUBR, F 603—32, 

Vienas kitas lietuvių rašytojas XX a. pradžioje mėgina 
bendradarbiauti rusų literatūrinėje spaudoje (V. Didžiulytė — 
žurnaluose ,„„HosBli >xypHaA MMAA4 BCeX“ ir „Pycckoe GoraTCTBO“, 
K. Jasiukaitis — M. Gorkio redaguojamame almanache „,,3Ha- 
HHe“), tačiau prie jos nepritampa taip, kaip J. Baltrušaitis, ku- 
rio pavardė veikiai sušvyti rusų poezijos Žvaigždyne. Į rusų 
kalbą išverčiama Keturakio komedija „Amerika pirtyje“, du 
Žemaitės apsakymai, o Bitės apsakymas „Nebepirmas“ įstringa 
žurnalo „„Pycckaa MEICAB“ redakcijoje. 

Pavieniai atsitiktiniai vertimai nė iš dalies neparodė mūsų 
literatūros įvairovės. Jausdami augantį poreikį artimiau susipa- 
žinti su lietuvių rašytojų kūryba, kai kurie Rusijos spaudos 
darbuotojai ima galvoti apie lietuvių literatūros almanacho iš- 
leidimą. 

Didelį pasisekimą Lietuvoje turėjo liberalinis žurnalas „„BecT- 
HHK 3HaHHA“, kurio ėmėjams redakcija kaip priedus siuntinėjo 
rašytojų ir mokslininkų raštų rinkinius, įvairias enciklopedijas, 
literatūros almanachus. 1911 m. žurnalo redaktorius kreipėsi į 
kažkurį lietuvių literatą, siūlydamas išleisti lietuvių beletristi- 
kos rinkinį rusų kalba; kitais metais buvo svarstomos galimy- 
bės sudaryti ir išversti lietuvių poezijos antologiją?. Deja, iš tų 
projektų nieko neišėjo. Tuo tarpu kaimynai latviai nepraleido 
progos, ir jų literatūrai skirtas „„BecThHK s5HaHma“ almanachas 
1913 m. pasirodė. 

Nacionalistinės politikos skaldomų Rusijos imperijos tautų 
darbo žmones glaudžiau sutelkė Pirmasis pasaulinis karas. Caro 
vyriausybė, laviruodama tarp bruzdančios liaudies reikmių ir 
savų imperialistinių interesų, dabar dėjosi nacionalinių mažumų 
gynėja ir sukruto leisti spaudinius, propaguojančius tariamą 
nacijų lygiateisiškumą. Tačiau visa tai anaiptol nesustabdė kla- 


5 „Viltis“, 1912, liepos 13 (26). 

sinės diferenciacijos, Kuri reiškėsi įvairiausiomis formomis — ly- 
"gia dalia ir per literatūrą. Netgi vyriausybės remiamuose lite- 
ratūros leidiniuose, nepaisant karo cenzūros, garsiau už milita- 
ristinius šūkius skambėjo antikariniai ir antiburžuaziniai mo- 
tyvai. 

Dabar plačiai paplito literatūros, mokslo ir meno spaudi- 
niai, kurių pajamos ėjo nukentėjusiems nuo karo gyventojams 
šeipti ir fronto reikalams. Toks vienkartinis leidinys — , MENO 
DIENA" — išleistas Vilniuje 1914 m. gruodžio 8 d. Jame pa- 
skelbti dvidešimties autorių grožiniai ir publicistiniai kūriniai 
penkiomis kalbomis — rusų, lenkų, lietuvių, baltarusių ir žydų. 
Rinkinį sudarė Vilniaus Dailės draugija, surengusi Dailininkų 
(Menininkų) dieną, kurios programoje dalyvavo įvairių tauty- 
bių visų meno sričių atstovai. Vienkartinis leidinys ,„Meno die- 
na" buvo menininkų parama nukentėjusiems nuo karo Suval- 
kų, Kauno, Vilniaus ir Gardino gubernijų gyventojams, 

Leidinio redakcija — penkių tautybių žmonės — kreipėsi į 
laikraštininkus, rašytojus ir dailininkus, kad jie atsiųstų ne il- 
gesnių Kaip 100 eilučių kūrinių „gyvosiomis dienos temomis“. 
Pageidauta straipsnių, novelių, apsakymų, eilėraščių, humoreskų, 
aforizmų, piešinių ir karikatūrų. Lietuviams redakcijoje atsto- 
vavo A. Žmuidzinavičius ir Z. Žemaitis!?, 

Didesnių literatūrinių vertybių „„Meno dienoje“ nėra, — tai 
nulėmė siaura leidinio paskirtis. Pažymėtinas V. Briusovo eilė- 
raštis „Vilniuje“, kurį jis parašė 1914 m. rugpiūčio mėnesį, 
veikiamas tiesioginių įspūdžių; keliaudamas kaip karo kores- 
pondentas iš Maskvos į Varšuvą, poetas kelioms dienoms buvo 
apsistojęs pas J. Kupalą. Išraiškingas leidinyje ir J. Kupalos ei- 
lėraščių ciklas „Karo dainos“. 


———————— 


10 „Lietuvos žinios", 1914, lapkričio 21 (gruodžio 4). 

Rinkinys pradedamas M. K. Čiurlionio dienoraščio ištrauka 
apie žmogų: „Aure, tarp kalnų, sniegais vainikuotų, kurie šaute 
šauna į aukštybes, kone dangų veria, stovi žmogus. <...> jis 
žada giedoti saulei giesmę“. Vilniečio kompozitoriaus K. Gal- 
kausko straipsnyje „Ateities tikyba" aiškinama, kad panteistinė 
Grožio ir Meilės religija kada nors visus žmones sujungs į vie- 
ną brolišką šeimą. 

Iš lietuvių literatų kūrybos „Meno dienoje“ įdėtas Z. Valai- 
čio-Zigmo Žvikso vaizdelis „Brolis prieš brolį“, J. Patamsio 
(slapyvardis?) impresija „Laimės ieškojimas", po vieną A. Las- 
to-Adomo Juodojo ir Balio (gal B. Sruogos?) eilėrašti. Be to, 
leidinyje išspausdinta daina iš L. Rėzos rinkinio ir dvi būsimo 
karvedžio V. Putnos karikatūros. „Meno dieną“ puošia kelių 
tautybių dailininkų vinjetės, inicialai. 

Leidinyje paskelbtuose kūriniuose nėra militaristinio kvaitu- 
lio; jie dvelkia minorinę nuotaika, atskleidžia karo beprasmy- 
bę, brolžudišką esmę. 

Pirmoji platesnė rusiškai skaitančios visuomenės pažintis su 
lietuvių literatūra užsimezgė tik 1916 m. pavasarį, kai Petrogra- 
de 2500 egz. tiražu išėjo almanachas „„OTEUECTBO“ („Tėvynė“), 
kurio pajamos buvo skirtos „Rusų rašytojų draugijos karo au- 
koms šelpti" fondui. Šalia suomių, estų, latvių, ukrainiečių, žy- 
dų, lenkų ir gruzinų rašytojų kūrybos vertimų su plačiais įva- 
diniais straipsniais apie tų tautybių kūrybinį gyvenimą 
rinkinyje 30 puslapių užėmė S. Šilingo pratarmė ,„Socialinės- 
psichologinės lietuvių literatūros prielaidos“ ir B. Sruogos iš- 
versti lietuvių poezijos ir prozos kūriniai. 


S. Šilingo pratarmėje eseistiniu stiliumi komentuojami įvairūs Lietu- 
vos istorijos etapai, praeities įvykiuose ieškoma gilesnės prasmės, tačiau 
istorinė tikrovė vertinama idealistiškai — kaip visuomeninės sąmonės re- 
zultatas. Daug kur tautos tragizmą įžiūrėdamas, kad nacionalinė politika 

ir kultūra pajungta valstybiniam pradui, kaltindamas realų pasaulį, 
kuris „ugnies, geležies ir savivalės varžtais septynis amžius laikė su- 
kaustęs savitos lietuvių kultūros vystymąsi“, autorius kaip vienintelę 
tikrą vertybę garbino kūrybos galią ir ieškojo genijaus pasireiškimų. Čia 
plėtojami „Gabijos“ teiginiai. S. Šilingas propagavo mistinius kūrybos 
pradmenis, kurių reiškėjais, be M. K. Čiurlionio, išvardijo J. A. Herba- 
čiauską, V. Krėvę, Vydūną, siedamas su šiomis pavardėmis lietuvių lite- 
ratūros ir meno atgimimą. 

Pratarmė neatskleidė kitataučiui nei Lietuvos istorijos dėsningumų, nei 
lietuvių literatūros prielaidų. Šiandien ji įdomesnė paties S. Šilingo — 
„Pirmojo baro“ ideologo — estetinėms pažiūroms apibūdinti, Tačiau jau ir 
anuomet buvo kilusi mintis papildyti S. Šilingo pratarmę konkretesne 
lietuvių literatūros analize, Almanacho „„Orevecz8o“ antram tomui, kuris, 
deja, nepasirodė, B. Sruoga parengė straipsnį „Svarbiausieji šiuolaikinės 
lietuvių lyrikos motyvai"!!, 


Almanacho „„OreuecrBo" pirmame tome, nesilaikant nei chro- 
nologinės tvarkos, nei aiškesnės sistemos, išspausdinta devynių 
lietuvių poetų eilėraščių meniniai vertimai. Maironio, P. Vaičai- 
čio, S. Čiurlionienės, Z. CGaidamavičiaus-Gėlės, K. Binkio, 
M. Vaitkaus, K. Račkausko išversta po vieną eilėraštį, A. Lasto 
ir B. Sruogos — po du. B. Sruoga vertė ne savo nuožiūra atsi- 
rinktus, o specialios Lietuvių komiteto komisijos parinktus kū- 
rinius; lemiamas žodis čia, be abejo, priklausė S. Šilingui. Al- 
manache įdėtuose eilėraščiuose vyrauja egocentriniai motyvai, 
sionistinį I. Šeiniaus apsakymą „Bedugnė“, kuris, kaip jau Ži- 
noma, S. Šilingo protekcija prieš kelerius metus buvo paskelb- 
tas „Švyturio“ metraštyje almanache. Taigi rinkinyje „Ore- 
uecTBO“ visų pirma atsispindėjo kūrybinio jaunimo ieškojimai 
modernizmo linkme. 


"| LK 14, p. 295—315, 

Po trijų dešimtmečių su šypsena prisiminęs savo jaunuolišką 
darbą rengiant šį reprezentacinį leidinį!2, B. Sruoga perdėtai iš- 
peikė savo vertimus, nors kai kuriuos, anot jo, persispausdino 
net tokie įtakingi Maskvos dienraščiai, kaip ,„Pycckoe caoB0" ir 
„Yrpo Poccuu“ (šių vertimų publikacijos dar nesurastos). Pats 
vertėjas atskleidė pamokantį kuriozą: P. Vaičaičio išverstas 
N. Jazykovo eilėraštis ,,„Nesvetinga mūsų jūra“, palaikytas ori- 
ginaliu kūriniu, almanache buvo „atverstas“ į rusų kalbą. Ta- 
čiau ir mūsų laikais tokių kuriozų neišvengė patyrę rusų vertė- 
jai, susidūrę su Mažai ištirta XIX a. lietuvių poezija. 

Almanachą „OrTeuecrBo“ redagavo ir jame bendradarbiavo 
garsūs mokslininkai, tarp jų įžymus lituanistas profesorius 
J. Boduenas de Kurienė, bet pagrindinis įvadas ir bendroji re- 
dakcija buvo pavesta ketvirtakursiui studentui B. Gurevičiui, 
kurio nacionalistinės didžiarusiškos pozicijos atgrėsė daugumą 
autorių nuo tolesnio bendradarbiavimo šiame leidinyje. 

Maždaug tuo laikų, kai buvo rengiama medžiaga almana- 
chui „„OreuecTrBo“, populiari Petrogrado leidykla „Orau“ kreipėsi 
į B. Sruogą su pasiūlymu latvių pavyzdžiu sudaryti ir išversti 
atskirą lietuvių literatūros rinkinį. B. Sruoga pasirašė sutartį. 
Tačiau 1915 m. rudenį į Rusijos gilumą pasitraukusiems lietu- 
viams tokį pat rinkinį pasiūlė parengti Maksimas Gorkis, kurio 
vadovaujama leidykla „Iapyc“, užsirekomendavusi solidžių 
„Armėnų poezijos“ leidiniu, jau ruošė spaudai panašius latvių ir 
suomių literatūrų almanachus. Sutartį su „Oru“ leidykla perda- 
vęs Lietuvių komiteto Petrograde nuožiūrai, B. Sruoga apsi- 
sprendė dirbti M. Gorkio leidyklai. Dvidešimtmečiui lietuvių 
poetui imponavo pati M. Gorkio asmenybė, dvelkianti „kažko- 
kia šilima ir šviesa“, dideliu žmogišku taurumu, ir jo siekiai iš- 





'2 Čia ir toliau remiamasi B. Sruogos str. Maksimas Gorkis ir lietuvių 
literatūra. (Atsiminimų žiupsnelis)— Kn.: B. Sruoga. Raštai, t. 6. V., 
1957, p. 527—556. 

judinti Rusijos tautų kūrybines jėgas, nukreipti jas prieš rusų 
reakcinių sluoksnių nacionalizmą ir tuo būdu dėti pamatus kitai 
santvarkai, kurios ,pradžiodalos lyg jau skraidančios ore“. 

Redaguoti lietuvių literatūros rinkinį M. Gorkis pakvietė 
J. Baltrušaitį, o šis 1915—1916 m. į vertimo darbą įtraukė žino- 
mus rusų rašytojus K. Balmontą, A. Bloką, V. Briusovą, Viač. 
Ivanovą, A. Remizovą, F. Sologubą, J. Verchovskį. Kaip rodo 
išlikę rankraščiai 13, labai intensyviai triūsė B. Sruoga: ruošė 
išsamų straipsnį apie lietuvių literatūros raidą, darė pažodinius 
poezijos vertimus rusų vertėjams, išvertė keletą prozos kūri- 
nių — Lazdynų Pelėdos „Stebuklingąją tošelę", I. Šeiniaus „Mė- 
nesieną" ir „Pavasarį mieste“, Vydūno draminės trilogijos ,„Pro- 
bočių šešėliai" pirmąją dalį. Būsimųjų ,„Pragiedrulių“ ištraukas 
(„Juodžiaus kelmas“, „Jo tėveliai") ir apsakymą „Paskutinė vie- 
telė“ išsivertė patys autoriai — Vaižgantas ir A. Vienuolis. Kai 
kurie vertimai tiek J. Baltrušaičio taisyti, kad prie jų lygiomis 
teisėmis gali būti prirašyta jo pavardė. Beje, spaudai parengtas 
V. Krėvės „Skerdžiaus“ mašinraštis pasirašytas dviem pavar- 
dėm: „Vertė J. Baltrušaitis ir B. Sruoga". 

K. Balmontas su Viač. Ivanovu gana vykusiai perteikė 
pluoštą lietuvių liaudies dainų. Viač. Ivanovas dar išvertė K. Do- 
nelaičio „Pavasario linksmybių“ ištrauką!4, B. Sruoga pažodžiui 
išvertė kelis K, Binkio, A. Lasto ir savo paties eilėraščius. Al- 
manachui panaudota nemaža dalis „Pirmojo baro“ kūrinių. 

1932 m. J. Baltrušaičio persiųstoje B. Sruogai almanacho 
rankraščių ir spaudinių siuntoje (tarp minėių vertimų, pasakų, 


———————— 


Iš LKLIR, f. 8—9; MACBR, f. 12—673. 

4 1916 m. J. Baltrušaitis buvo sudaręs sutartį su M. Sabašnikovo lei- 
dykla pats vienas parengti 30 spaudos lankų lietuvių literatūros rinkinį, 
į kurį turėjo įeiti K. Donelaičio „Metai“, lietuvių liaudies dainos ir pa- 
sakos, bet sumanymas liko neįvykdytas. (Neįgyvendintas Jurgio Baltru- 
šaičio sumanymas. Parengė J. Tumelis.— „Literatūra ir kalba“, t. 13, 
p. 374—380.) 

patarlių ir dainų rankraštinių rinkinių, Žemaitės knygelės „Kaip 
tu Man, taip aš tau. Motynėlės ašaros", L. Giros „Tėvynės ke- 
liais“ ir kt.) yra išlikusi dalis juodraštinio projekto, pavadinto 
„BokHa H AuTBa“ („Karas ir Lietuva“). Projekte išvardyti tie pa- 
tys K. Binkio ir A. Lasto eilėraščiai, L. Giros eilėraštis „Ar gir- 
dėjai?" ir S. Čiurlionienės „Jūra“. Pažymėtas reikalavimas „ra- 
šyti lengvai, populiariai, kategoriškai“. Suminėtos M. K. Čiur- 
lionio, P. Rimšos, A. Varno, A. Žmuidzinavičiaus pavardės: ma- 
tyt, būsimą leidinį turėjo puošti jų dailės kūriniai. 

Dideliais tiražais „Iapyc“ leidyklos leidžiamuose nacionali- 
nių literatūrų rinkiniuose buvo po du įžanginius straipsnius: 
pirmasis — istorinio visuomeninio, antrasis — literatūros istori- 
jos profilio. Lietuvos praeitis ir visuomeninė ekonominė būklė 
bene K. Griniaus rašytame straipsnyje apibūdinta nuo senų se- 
novės iki 1914 m. Daugiau kaip šimto rankraštinių puslapių 
B. Sruogos studijoje, kurios išlikę du variantai, lietuvių litera- 
tūros istorija apžvelgta irgi nuo pačių ištakų — liaudies kūry- 
bos — iki 1916 m. Gana plačiai apsistota ties almanachui at- 
rinktais I. Šeiniaus, V. Krėvės, Vydūno kūriniais; norintiems 
išsiaiškinti lietuvių lyrikos motyvus autorius rekomendavo sa- 
vo straipsnį, parašytą almanacho „OrTewecTB0“ antram tomui. 

Paruoštą spaudai medžiagą Maskvoje studijuojantis B. Sruo- 
ga dalimis vežiojo M. Gorkiui. Toli gražu ne visa ji vienodai 
rašytojui patikdavusi. Perskaitęs Vydūno „Vėtrą“, M. Gorkis 
„nieko nepasakė, net nešyptelėjo“, užtat apie lietuvių liaudies 
dainas ir V. Krėvės „Skerdžių“ B. Sruoga prisiklausęs labai daug 
šiltų žodžių. Pats M. Gorkis pakvietė V. Krėvę ką nors išversti 
į almanachą iš lietuvių literatūros. Užuot ėmęsis vertimo, 
V. Krėvė parašė rusiškai originalią dramą „Skirgaila“, kuri 


———— — 


I5 Lietuvos albumas, p. 344. 

išėjo atskira knyga Vilniuje 1922 m., o paskiau buvo perkurta 
lietuviškai, 

Atsiminimuose B. Sruoga apgailestauja, kad M. Gorkio lei- 
dyklai ruošiamą almanachą jisai sužlugdęs labai „mandru“ sa- 
vo įžanginiu straipsniu, kurio J. Baltrušaitis nesiėmęs redaguo- 
ti. Tačiau net ir tuo atveju, jeigu jo straipsnis „Pagrindiniai lie- 
tuvių literatūros elementai"!ė būtų patenkinęs J. Baltrušaitį, 
vargu ar leidinys būtų spėjęs išeiti iki Spalio revoliucijos: di- 
džioji medžiagos dalis neperrašyta, dalis nesuredaguota, o da- 
lis, sprendžiant iš esamų spaudinių, ir neišversta. B. Sruogos tei- 
ginys, kad „visa literatūrinė rinkinio medžiaga buvo jau beveik 
ištisai paruošta“, atrodo pernelyg optimistiškas. A. Samulionio 
nuomone, leidinį užvilkino „ir organizaciniai sunkumai, ir dar- 
bo apimtis, o iš dalies <...> ir rengėjų nerangumas"'!?, 

Vis dėlto M. Gorkio organizuoto rinkinio rengimas buvo pui- 
ki literatūrinė mokykla jo bendradarbiams, ypač B. Sruogai. 
Kaip pastebėjo literatūros tyrinėtojas K. Umbrasas, didysis pro- 
letarinis rašytojas carinės patvaldystės žlugimo išvakarėse pra- 
mynė kelią dabartiniams platiems lietuvių literatūros kūrinių 
vertimams į rusų ir kitų broliškų tautų kalbas!ė, 


16 LK 14, p. 316—334. 

|? Du Balio Sruogos straipsniai apie lietuvių literatūrą. Parengė A, Sa- 
mulionis.— LK 14, p. 288. 

Iš K. Umbrasas, Gorkis ir lietuvių literatūra.— „Literatūra ir kal- 
ba", t. 1, p. 202. 

PABAIGOS ŽODIS 


Didžioji Spalio socialistinė revoliucija, išvadavusi carizmo 
pavergtas tautas, paskatino Lietuvos darbo žmones kilti į kovą 
prieš okupantus vokiečius ir vietinę buržuaziją. 1918—1919 m. 
Lietuvoje kelis mėnesius gyvavo Tarybų valdžia, kuri suspėjo 
padaryti daug administracinių ir ekonominių pertvarkymų. Dar 
tebeinant ginkluotiems mūšiams, Laikinoji revoliucinė darbi- 
ninkų ir valstiečių vyriausybė pastoviai rūpinosi kultūros rei- 
kalais, švietimo organizavimu. 

Komunistinėje periodikoje („Tiesoje“, ,Komuniste“) buvo 
propaguojamos ir tęsiamos revoliucinės J. Janonio kūrybos tra- 
dicijos, savo eilėraščius čia spausdino proletariniai poetai J. Še- 
petys, V. Rekašius, J. Vitkauskas (Širvintietis). Į kūrybos darbą 
Tarybų valdžia mėgino įtraukti ir tuos rašytojus, kurie laikėsi 
buržuazinių ar smulkiaburžuazinių pozicijų! Buvo rengiamasi 
leisti literatūros žurnalą „Liepsnos“. Pakviestas redakcijos sek- 
retoriumi K. Binkis surinko jam nemažai medžiagos, kuri, deja, 
žuvo, baltalenkiams užpuolus Vilniųž. 

Nuslopinus Tarybų valdžią, buržuazinės ideologijos lietuvių 
rašytojai greitai pritapo prie naujo režimo, o kai kurie įsitrau- 
kė ir į politinę veiklą. Kartu su karo pabėgėliais sugrįžo didelis 


! Lietuvių literatūros istorija, t. 3, d. 1, p. 76. 
ŽA. Didžiulytė-Kazanavičienė. Liaudies švietimo dar- 
bai. — Kn.: Proletarinė revoliucija Lietuvoje. V., 1960, p. 157. 

būrys plunksnos žmonių. Kaune atgijo literatūrinis gyvenimas, 
suintensyvėjo knygų ir žurnalų leidyba. Kaip pažymi K. Korsa- 
kas, „tai buvo įkūnijimas tų literatūrinių principų, realizavimas 
tos kūrybinės programos, kurią dar prieš Didijį karą deklaravo 
„Gabija“, „Vaivorykštė“, vėliau „Pirmasis baras“. Iš dalies tai 
buvo estetizmo ir simbolizmo iškilimas mūsų literatūroje.“š 
Pasirodė naujų literatūros leidinių, kurių dalis turėjo nemažą 
reikšmę lietuvių literatūros vystymuisi. „Vaivorykštės“ ir „Pir- 
mojo baro“ bendradarbiai buvo daugelio šių leidinių redak- 
toriai. 

1919 ir 1920 m. trumpai ėjo iliustruotas literatūros, meno 1r 
kultūros žurnalas „VEJA“. Jame norėta suspiesti prieškarinės 
literatūrinės spaudos bendradarbius. ,„Vaivorykštės“ ir „Ba- 
ro" talkininkai tik pastaruoju laiku bepradeda susirasti vieni 
kitus ir mėgina tęsti pradėtąją meno dirvoje piūtį toliau“, — 
rašė pirmasis žurnalo redaktorius K. Binkis“. „„Vejoje“ bendra- 
darbiavo A. Vienuolis, I. Šeinius, M. Vaitkus, F. Kirša, V. Bi- 
čiūnas, J. Mikuckis. L. Girai buvo suteikta garbė pradėti žur- 
nalą eilėraščių ciklu; čia išspausdinta ir E. Radzikausko 
recenzijų. 

1920 m. pradžioje išleista literatūros ir meno almanacho 
„DAINAVA“ pirmoji knyga, kurią parengė F. Kirša ir B. Sruo- 
ga. Taip turėjo vadintis V. Krėvės ir L. Giros sumanytas litera- 
tūros almanachas, tačiau nė vienas iš šių rašytojų dabar prie 
naujosios „Dainavos“ neprisidėjo. Ir vis dėlto, „Dainavos“ bend- 
radarbio P. Galaunės teigimu, almanacho pavadinimą nulėmė 
V. Krėvės „Dainavos šalies senų žmonių padavimai"?. „Daina- 


K. Korsakas-Radžvilas. Rašytojai ir knygos. K., 1940, 
p. 8—9, 
* „Vejos“ Redakcija. Redakcijos žodis.— „Veja“, 1919, Nr. 1, viršelio 
2 
S Iš 1977.V.2 pokalbio su P. Galaune. 

voje“ įdėta F. Kiršos, B. Sruogos, A. Lasto, L. Šeiniaus, M. Vait- 
kaus, B. Buivydaitės originalių kūrinių ir vertimų. Šiame alma- 
nache, kaip ir „„Vejoje“, vyravo simbolistinė poezija. 

Savo profiliu į „Vaivorykštę“ buvo panašus stambiausias 
buržuazijos valdymo metais literatūros žurnalas ,SKAITYMAI" 
(1920—1923). Jį sumanė? ir 21 knygą redagavo V. Krėvė-Mic- 
kevičius, Švietimo ministerijos Knygų leidimo komisijos sekre- 
torius. Leidinys pranoko kuklius užmojus duoti pasiskaitymų 
vyresniųjų klasių moksleiviams ir mokytojams". Šis pradžioje 
mėnesinis, paskiau dvimėnesinis žurnalas sutelkė visus žymes- 
nius lietuvių rašytojus — realistus, romantikus, simbolistus, im- 
presionistus. 

„Skaitymuose“ pasirodė tokios reikšmingos apysakos, kaip 
Vaižganto „Dėdės ir dėdienės"“, M. Pečkauskaitės „Sename dva- 
re“, A. Vienuolio „Inteligentų palata“. Keliolika kūrinių, tarp 
jų draminę apysaką „Žentas“, pateikė V. Krėvė. Maironis iš- 
spausdino pirmąją savo istorinę dramą ,„Kesiučio mirtis“. Puti- 
nas ir B. Sruoga reiškėsi kaip poetai simbolistai, savita lyrikos 
kryptimi toliau žengė A. Lastas, F. Kirša brandino juvenališką 
visuomeninę satyrą, o K. Binkis jau rengėsi maištui prieš „aukš- 
tastiebį estetizmą“. Be kita ko, žurnale pasirodė K. Binkio ei- 
lėraštis „„Vėjavaikis“, kuris virto „keturvėjiško“ sąjūdžio kel- 
rodžiu. 

L. Gira „Skaitymuose“ teišspausdino keletą eilėraščių, kartu 
su B. Sruoga-B. Sirakūzinu ir V. Bičiūnu atsidėdamas kritiko dar- 
bui. Plačios E. Radzikausko recenzijos ir straipsniai žurnale pa- 
garsėjo kaip kritikos meno pavyzdžiai: jie paakino ne vieną 
jauną literatą mėginti jėgas šiame nedėkingame kūrybos ba- 


6 „Lietuva“, 1920, spalio 23, 
"V. Krėvė-Mickevičius. „Skaitymai“— naujas žurnalas.— 
Ten pat, 1920, lapkričio 7. 

reŠ, „Skaitymuose“ įvairiapusiškai atsiskleidė L. Giros pažiūros 
į literatūrą ir kritiką. Kaip ir „Vaivorykštės“ laikais, kūrybai 
L. Gira taikė „tikrojo grožio, neuždrapiruoto jokiais utilitariz- 
mais“, matą?, ypač akcentavo meniškumo klausimus. 

V. Krėvei išvykus į užsienį, L. Gira, naujas žurnalo redakto- 
rius, parengė tris paskutinius Žurnalo numerius. Pasimokęs iš 
„Vaivorykštės“ redagavimo praktikos, jis norėjo „Skaitymus“ 
reformuoti: keisti pavadinimą, modifikuoti seno žurnalo tipo 
iormatą, sukurti estetišką viršelį, spausdinti dailininkų repro- 
dukcijas, paįvairinti šriftą ir laužymą!?, Šių reformų L. Gira ne- 
spėjo įvykdyti, tik įvedė bibliografijos skyrių ir Lietuvos kul- 
tūrinio gyvenimo kroniką, kurios nei „„Vaivorykštėje“, nei 
„Skaitymuose“ ligi jo nebuvo. 

Švietimo ministerijai atsisakius subsidijuoti „akaitymus“, 
lietuvių literatūra neteko įvairių idėjinių ir estetinių pažiūrų 
rašytojus jungiančio organo. L. Gira derėjosi su J. Rinkevičiaus 
vadovaujama „Švyturio“ bendrove atgaivinti pirmąjį lietuvių 
literatūrinį žurnalą „Vaivorykštę“!!, bet derybos buvo be- 
vaisės. 

„Keturi vėjai“ (1924—1928) pradėjo naują lietuvių literatū- 
rinės periodikos etapą. Futuristinės ir ekspresionistinės šio Žur- 
nalo tendencijos kirste kirtosi su ankstesnėmis lietuvių litera- 
tūros tradicijomis. Prieš avangardizmo užmojus statė užkardas 
ir palaikė „grynąjį meną“ buržuaziniai žurnalai „Gairės“ 
(1923—1924, red. K. Puida), „Baras“ (1925, red. F. Kirša), „Pradai 
ir Žygiai“ (1926—1927, red. F. Kirša), „„Gaisai“ (1930—1931, red. 


————— 


S V. Krėvė-Mickevičius. Įvado žodis. — E. Radzikausko (Liu- 
do Giros) Kritikos raštai. K., 1928, p. 4. 

9E. Radzikauskas. Literatūrai ir kritikai apginti nuo dile- 
tantizmo ir sustingimo.— „Skaitymai“, kn, 3, 1921, p. 101. 

10 L. Giros 1923.IIT.12 raštas Švietimo ministerijos Knygų leidimo ko- 
misijai. — „Knygotyra“, t. 1 (8). V., 1970, p. 152—153. 

"P. J. Sustojus eiti „Skaitymams“.— „Lietuva“, 1923, lapkričio 23. 

K. Puida ir V. Krėvė-Mickevičius), „Skynimai“ (1933, red. 
V. Krėvė-Mickevičius). Šių žurnalų bendradarbių daugumą su- 
darė prieš Pirmąjį pasaulinį karą debiutavę autoriai, jau tapę 
žinomais rašytojais. Tiesioginis „Pirmojo baro“ įpėdinis buvo 
žurnalas „Baras“, skelbęs atsiribojimą nuo „politinio sūku- 
rio"!2. Pirmieji žurnalo numeriai net išorinėmis detalėmis 
(A. Varno piešta vinjete ir antrašte, maketavimu) kopijavo 
bendravardį almanachą. 

Po Spalio revoliucijos ūgtelėjo ir sustiprėjo amžiaus pra- 
džioje užsimezgusi lietuvių proletarinė literatūrinė spauda. 
Maskvoje pasirodė pirmasis lietuvių komunistinis literatūrinis 
žurnalas „Kibirkštis“ (1924—1926, red. V. Kapsukas ir Z. Anga- 
rietis)!$. Kaune ėję legalūs Lietuvos Komunistų partijos leidi- 
niai „Naujoji gadynė" (1923), „Skardas“, „Mūsų skardas“, „Vil- 
nis“ (1926) palyginti nemažai vietos skyrė literatūrai, juose 
bendradarbiavo pradedantieji revoliuciniai rašytojai. Komunis- 
tinės spaudos puslapiuose subrendo V. Kapsuko, Z. Angariečio, 
B. Pranskaus, B. Pauliukevičiaus atstovaujama marksistinė kri- 
tika — aukščiausia lietuvių estetinės minties pakopa ikitarybi- 
niais metais!“ 

Minėti žurnalai ir kiti trečiojo dešimtmečio leidiniai naujo- 
mis sąlygomis tęsė prieškarinės literatūrinės spaudos ieškojimus 
ir davė pozityvių postūmių mūsų literatūros raidai. Ivairiopas 
jų įnašas reikalingas atskiros studijos. 


——— 


12 „Dainavos“ pirmininko ir „Baro“ redaktoriaus lapelis prenumera- 
toriams. 

18 Plačiau žr. D. Šniukas. V. Kapsukas — proletarinės literatūros 
ugdytojas.— „Pergalė“, 1970, Nr. 4, p. 131—142. 

K. Ambrasas. Pažangioji lietuvių kritika. V., 1966, p. 12. 

